
ὁ «δημοσίᾳ καί γυμνῇ τῇ 

κεφαλῇ ἐπ᾽ Ἐκκλησίας» 

δέν ἔχει ἀσφαλῶς τήν 
ἔννοια μόνο εἰς τήν διά λόγων 
κηρυττομένη αἵρεσι, ἀλλά καί 
εἰς τήν δι᾽ ἔργων, καθώς ἐπίσης 
καί ὄχι μόνο εἰς τήν ἀκουστικήν 
κήρυξι ἀλλά καί εἰς τήν ὀπτι- 
κήν. Δηλαδή ἄν σήμερα π.χ. ὁ 
Πατριάρχης συλλειτουργῆ καί 
συμπροσεύχεται μέ τόν Πάπα, 
καί αὐτό διά τῆς τηλεοράσε- 
ὡς καθίσταται γνωστό καί εἰς 
τόν τελευταῖο Ὀρθόδοξο, αὐτό 
ἀσφαλῶς ἐντάσσεται εἰς τήν δη- 
μοσίᾳ καί γυμνῇ τῇ κεφαλῇ ἐπ’ 
Ἐκκλησίας κηρυττομένη αἵρεσι, 
ἐπειδή ἡ ὅρασις εἶναι πιστοτέ- 
ρα τῆς ἀκοῆς καί τά ἔργα ἀξι- 
οπιστότερα τῶν λόγων. Ἐπίσης 
τό ἴδιο ἰσχύει καί ἄν ὁ Ἐπίσκο- 
πος κηρύττη κάποια αἵρεσι, ἡ 
ὁποία καταγράφεται σέ βιβλίο 
γραμμένο ἀπό αὐτόν. Γίνεται 
φανερό ὅτι αὐτό πού ἀπαιτεῖ ὁ 
ἱερός Κανών διά τήν ἀποτείχισι 
εἶναι ὁ ἀποτειχιζόμενος νά εἶναι 
βέβαιος ἀπό ποῦ ἀποτειχίζε- 
ται, διότι ἐν ἐναντίᾳ περιπτώ- 
σει ὑπάρχει κίνδυνος πλάνης, 
ἀδίκου κρίσεως καί σχίσματος. 








99445-6-.4 [1] 





Ἡ διλχρονικὴ Ουμφωνίαλ τῶν δι γίων Πατέρων 
γιὰ τὸ Ὑποχρεωτικὸ τοῦ 159 Κανόνοο 
τῆο Πρωτολδϑυτέρλο Ουνόλου 
περὶ δι ἈκΚοπῆο ΜΝημΜμονθϑύοθωο Ἐπιοκόπου 
ΚΗΡΥΟΟΟΝΤΟΟ 
ἐπ᾿ Ἐκκληοίλο Ἀἵρϑεοιν 






δ 
7 
τ(, 
ὑτξ 
Ἂς 
7 
τ( 
᾿ς 
Ἂς 
“ μ 
ἱ ({ 
τ 
ΝΣ 
7 
τ( 
δὲ 
ὑτῇ 
ὃς 
Φ μν 
ἵ( 
Νὰ 
Ξ ἰβθπ : ο78-960-99445-6-4 
δ Ζζ (οργιὶρῃΐ Ὁ 2012 
ἡ Δ ὲ Ἱερομόναχος π. Εὐθύμιος Τρικαμηνᾶς 
ὑφ 
ΖΞ 
ΦΧΖΑῸᾺ 
(ὦ 
ὅξῳ Ῥοριοσρῖο Ἐκδόσεις 
Υ΄ Δροσερὸ Τρικάλων, Τ.Θ. 135, 421 οο Τρίκαλα 
Ρλυ. Τηλ.: 24310-43622, ΕΩΧ: -29887 
᾿- Ρτ ρα] οΠ5. ]ορβροῖ. σοτη 
δξῳ Ἰοτθ ῃΖοΟάθρὶ ουρὶ ΠΟΙ ΠῚ 41]. ΡῚ Φ ᾿ΠΙοΘἀθρ]ουρίο. ΡῈ 
Φ 
[ 


«ᾧ 
ἐν ο “3)- ΣᾺΝ » 


26 “τὸ μερὶ 


ΘΕΥ̓ΘΥΜιΙοΟΥ τρικὰμηνὰ 
ΙΒρΟομονάχου 


ἐν χο Ἡ Διαχρονικὴ Συμφωνία } 
᾿ς τῶν Ἁγίων Πατέρων 
γιὰ τὸ Ὑσοχρεωτικὸ 
τοῦ τς Κανόνος 
τῆς Πρωτοδευτέρας 
Συνόδου 
σερὶ Διακοσῆς 
Μνημονεύσεως 
Ἔσισκόσου 
Κηρύσσοντος 
ἔω᾽ Ἐκκλησίας Αἵρεσιν 
φῦ» 


ὈΘΕΟΙΟΑΕΙΟ ΘΚΔΟΣΕΙΣ 
τρικᾶλὰ 2012 





Ἡ πΑροΥ͂ολ ἔκδοοιο 
ΒΧΡΗΜΆΑΤΟΔΟΤΗΘΗ ΘΥ̓ΓΟΝῶοΟ ὑπό 
πνϑυματικῶν ἀδλδλφῶν 
ὧσ ΜΙΚΡΗ προοφορά 


60 τόν ὑπέρ Πίοτθωο ἀγῶνα 


ΚΑί δια νέμοται δλωρθάν. 


ον 


Ὀπιτρέπεται ἢ Καθ᾿ Οἷον ήπΠοτΘ 
ΤΡόπο ἈΝΑ ΠΑΡΆΓγΩωγὴ 
ΤΟΥ͂ ΠΑΡΟΝΤΟΟ ΚΕΙΜΈΝΟΥ, 
πρὸς ἐνημέρωοι Καὶ ὑπβράοσπιοι 
τῆο Ὀρθολόξου Πίοτθωσ, 
Μὰ Μόνη ΠΡΟΥ̓ΠόθϑΟοι 
τὴν ἀναφορὰ τῆο ΠΆΡΟΥΟΗΟ 


ἐκλόοθωο-πηγῆο. 












ππῷ κε 


ἈἈψριερώνετα 


οἷο τοῦύο Ἀ ἈΘΆΦοῦύσ, 


μη ᾳ 


ν- ΠΟΥ͂ ἐξζῆλϑθον 

ἐᾷ τῆο Κακυλῶνοο 

᾿ »- - ΤΟΥ͂ ΟἸΚΟΥΜΕΝΙΟΜΟΥ͂ 
ἵ καί τῆς 'ΪΝΝέλο Ἐποχῆσ. 
Σ καί οἰ. Ἐκθίνουσ, 

ή ΠΟΥ͂ Μέ ἌΓΝΗ ΠΙρολίρεοι 
; ἈΜΟΤΆΑΖΟΥΝ 

7 χ νά. ἐξέλϑουν, 

: ΦΟΕΞΟΥΜΘΝΟΙ 6 Τ6 

᾿ , « τὰ. Οχίομα ΤΑ. 


Εἴτε τίο Ἀποιλέο 


πο 


τῶν Ἐπιοκόπων 


καί ΓΙΝευματικῶν 


δοδὰς ΔΨ 
ΣΑΣ ΈΞΞΞ Ἐ7. 7, 








Α΄ Ὁ 1:55 κανών τῆς Πρωτοδευτέρας Συνόδου καί προ- 
σέγγισις τῶν νοημάτων του. .......««.νὐνννννννένων 


Β' 


Ἡ σύγκρισις τοῦ 155) Κανόνος τῆς Πρωτοδευτέρας 
Συνόδου μέ ἄλλους καί ἡ ἐκ ταύτης ὑποχρεωτική 
ἐφαρμογή του. ........ὐνννννννννεν εν ννγ εν νννννων 


. Ἡ στάσις τῶν Ὀρθόδοξων πρός τούς κηρύσσοντας αἵ- 


ρεσι ἐπισκόπους. Ἡ πρακτική ἐφαρμογή του 15" Κα- 
γόνος τῆς Πρωτοδευτέρας Συνοδοῦ διαχρονικά. ..... 
1. Ἡ Καινή Διαθήκη διά τήν στάσι τῶν πιστῶν ἀπένα- 
ντι στούς αἱρετικούς. .......«.νν νιν νιν νννννγννννν 
2. Ἧ συμφωνία τῶν ἀποστολικῶν Πατέρων διά τήν 
ἀπομάκρυνσι ἀπό αἱρετικούς ψευδοποιμένες. .... 
3. Ἡ διαχρονική ἐφαρμογή τοῦ 15." Κανόνος ἀπό τούς 
μετά τόν γ΄ αἰῶνα μεγάλους Πατέρες. .......... 
α΄. Ὁ Μέγας Βασίλειος. .........«ννννννννννννννν 
β΄. Ὁ Μέγας Ἀθανάσιος... ......«ννννννννννν 
γ΄. Ὁ ἅγιος Ἰωάννης ὁ Χρυσόστομος............. 


σ-θσο- 


17 


53 


75 


γό 


78 


8ο 
81 


δ΄, Ὁ ἅγιος Ιρηγόριος ὁ θεολόγος. ...........««ννς 101 
ε΄. Ὁ ἅγιος Κύριλλος Ἀλεξανδρείας ............. 1τοό 
ς΄. Ὁ ἅγιος Μάξιμος ὁ Ὁμολογητής.......««ννς 114 
ζ΄. Ὁ ἅγιος Σωφρόνιος, Πατριάρχης Ἱεροσολύμων 130 
η΄. Ἡ Ἀποτείχισις στά χρόνια τῆς Εἰκονομαχίας.. 1531: 
͵. Πρώτη Περίοδος: Ἡ ἀντιμετώπισις ἀπό τήν Ζ΄ 
Οἰκουμενική Σύνοδο ὅσων δέν ἀποτειχίστηκαν 


καταδεικνύει τήν ὑπάρχουσα Παράδαοσι..... 131 

ϊ. Δεύτερη Περίοδος τῆς Εἰκονομαχίας ....... 137 

θ΄. Ὁ ὅσιος Θεόδωρος ὁ Στουδίτης...........ο. 143 

(. Ὁ Μέγας Φώτιος.......«ννννννννννννγννων 147 
ια΄. Ἡ ἐφαρμογή τοῦ 155" Κανόνος σέ ἐπίπεδο Το- 

πικῶν Ἐκκλησιῶν .......ννννννννννννννννν 150 


ιβ΄. Ἡ ἀποτείχισις τῶν Ἁγιορειτῶν ἐπί Πατριάρχου 

Ἰωάννου τοῦ Βέκκου..........«νν νιν νιν ννννν 155 
ιγ΄. Ἡ ἀποτείχισις τοῦ ἁγίου Γρηγορίου Παλαμᾶ.. τόρ 
ιδ΄, Ἰωσήφ ὁ Βρυέννιος: Διδασκαλία περί Ἀποτειχί- 


σεως ἔμπρακτος. .........ὐννννννννννννννν 183 

ιε΄, Ἅγιος Μᾶρκος ὁ Εὐγενικός: Οἱ ἀγῶνες καί ἡ 
ἀποτείχισίς του .........{ὐὐ νον ννν εν νγν νον 198 

4. Τό Αὐτοκέφαλο τοῦ 1850: Μιά κακή καί λανθασμέ- 
νη ἀποτείχισις, πού ἰσοῦται μέ σχίσμα ........... 220 

5. Ἡ παναίρεσις τοῦ Οἰκουμενισμοῦ καί οἱ δύο ἀπο- 
τειχίσεις τοῦ 20“ αἰῶνος .... «.««««ὐν νιν γεν νννον 222 
α΄, Ἡ ἀποτείχισις τοῦ Παλαιοῦ Ἡμερολογίου..... 227 


β΄. Ἡ ἀποτείχισις τῶν Ἁγιορειτῶν ἀπό τόν Πατριάρ- 
χή Ἀθηναγόρα.........««ννννννννννννγνννν 258 


Δ Ἡσύγχρονος ἐκκλησιαστική κατάστασις ἐν σχέσει μέ 
τόν 155) Κανόνα τῆς Πρωτοδευτέρας Συνόδου ...... 275 


΄σΌΌ 10 τ 


α΄. 


᾿Ἔπίλογος 


Ὁ φόβος ὅτι ἡ ἀποτείχισις θα ὁδηγήση σέ σχίσμα 5281 


,. Ὁ φόβος ὅτι ὁ ἀποτειχιζόμενος ἐξέρχεται τῆς 


Ἐκκλησίας ες νος νῖος Ἀροος Ἄρο ον ἐγος εϑίως 28ὃς 


. Ἡ ἄπογψις τῆς δυνητικῆς ἑρμηνείας τοῦ 15" Κα- 


γόνος τῆς Πρωτοδευτέρας Συνόδου ......... 287 


, Τό ὅτι θά μνημονεύωμε «ἄχρι καιροῦ» μέ τελευ- 


ταῖο ὅριο τό «κοινό ποτήριο».........«ὐνν νων 299 
Τό ἐπιχείρημα ὅτι δέν μολυνόμεθα, οὔτε συμμε- 

τέχομε εἰς τήν αἵρεσι, ἄν δέν ἀποτειχισθοῦμε, ἐφ᾽ 
ὅσον ἔχωμε ὀρθόδοξο φρόνημα... ..........Ψ 300 


΄ Ὁ φόβος μήπως καταλήξωμε ὡσάν τίς παρατά- 


ἕεις καί τά σχίσματα τῶν Παλαιοημερολογιτῶν 302 
Ἡ θεωρία τῆς συντεταγμένης ἀποτειχίσεως μέ 
τούς στρατηγούς πρωτοστάτας εἰς αὐτήν... ... 303 


. Ὁ φόβος τῶν πνευματικῶν ἐπιπτώσεων (ποινῶν, 


καθαιρέσεων, στερήσεως μυστηρίων κλπ.).... 306 


, Τό ἐπιχείρημα ὅτι οἱ λαϊκοί δέν ἀποτειχίζονται, 


ἀλλά μόνον οἱ κληρικοί, οἱ ὁποῖοι καί μνημονεύουν 307 
Τό ἐπιχείρημα ὅτι ὁ Οἰκουμενισμός δέν ἔχει κα- 
ταδικασθῆ ὑπό Συνόδου ὡς αἵρεσις, καί ὡς ἐκ 
τούτου δέν ἀποτελεῖ καταδικασμένη αἵρεσι... 508 


ΨΨΨΕΠΨΨΠΕοὌἝΠΠέΕὌἜσψσπσἝσἝσΠΕέοἜσππσπσπσἔἘΠΕΠΟΌ 313 


Βϑιβλιογραφία ......«νννννννννννν κεν εν γεν κνννννν 317 


Εἰκόνες: 
α΄. 
β.. 
γ. 
δ΄. 
ε΄. 


στ΄. 


Ἰησοῦς Χριστὸς Παντοκράτωρ .............- 2 
Παναγία Μήτηρ Θεοῦ .........«νννννννννν 8 
ἐν ε  σοσνΨσσΨσσνψΨΠΨσνσΨσσοσΠσΨσἔΕΠησ 12 
Ἡ Α΄ Οἰκουμενικὴ Σύνοδος .........«ννννν τό 
Ἡ Ζ΄ Οἰκουμενικὴ Σύνοδος ........««ννν νον 74 


. Ἁγιορεῖτες ἐπὶ Βέκκου μαρτυρήσαντες ...... 274 


σ-,11 -σ-΄-- 








Πρόλογος 


ἶναι ἀλήθεια ὅτι πολύς λόγος γίνεται εἰς τήν 

ἐποχή μας γιά τόν ἤδη πολυσυζητημένο [Ε΄ 

(5.9) Κανόνα τῆς Πρωτοδευτέρας Συνόδου ἐπί 

ἁγίου Φωτίου καί ἀντίθετες ἀπόψεις ἐκφράζο- 

νται ὅσον ἀφορᾶ τήν ἀναγκαία καί ὑποχρεω- 
τική ἤ μή τήρησί του. Προφανῶς οἱ ἀπόψεις ἐπηρεάζονται 
ἀπό τήν προαίρεσι ἑκάστου καί εἰδικά ἀπό τήν τοποθέτησί 
του εἰς τήν σημερινή κατάστασι τῆς Ἐκκλησίας καί τήν 
ταχείαν ἐξάπλωσι, ἑδραίωσι καί ἐπιβολή τῆς αἱρέσεως τοῦ 
Οἰκουμενισμοῦ. Ὡς ἐκ τούτου ὁ ἐν λόγῳ κανών λόγῳ τῆς 
διαφορετικῆς ἑρμηνείας του γίνεται στήριγμα καί ὀχύρωμα 
καί δι᾿ ἐκείνους οἱ ὁποῖοι ἀπομακρύνονται ἀπό τούς Οἰκου- 
μενιστές Ἐπισκόπους ἐκκλησιαστικῶς διά τῆς ἀποτειχίσε- 
ως, καί δι᾿ ἐκείνους οἱ ὁποῖοι παραμένουν ἐκκλησιαστικῶς 
ἑνωμένοι μέ αὐτούς. 

Ἐκτός ἀπό τόν [Ε΄ Κανόνα, ὑπάρχουν καί ἄλλοι ἱεροί 
Κανόνες τούς ὁποίους κατά καιρούς ἑρμήνευσαν κατά τό 
δοκοῦν καί πρός ἑδραίωσι τῶν ἀπόψεών των, ὅπως ὁ Θ΄ 
τῆς Δ' Οἰκουμενικῆς Συνόδου, ὁ ὁποῖος ἀναφέρεται εἰς τήν 
«ἔκκλητον» τοῦ Κωνσταντινουπόλεως καί τοῦ Ρώμης, διά 
τόν ὁποῖον Κανόνα γράφει ὁ ἅγ. Νικόδημος ἑρμηνεύοντάς 
τον: «Ὡσεί μέλισσαι κηρίον, οὕτω διάφοροι γνῶμαι περιεκύ- 
κλωσαν τό μέρος τοῦ παρόντος Κανόνος...» (ὑποσημ. εἰς Θ΄ 


“-- 13 σοῦ 


τῆς Δ’ Οἰκουμ.). Ἐπίσης ὁ Δ' τῆς ἐν Ἀντιοχείᾳ Συνόδου εἰς 
τήν παρερμηνεία τοῦ ὁποίου ἐστηρίχθησαν οἱ Ἐπίσκοποι 
διά νά καθαιρέσουν τόν ἅγ. Ἀθανάσιο καί τὸν ἅγ. Ἰωάννη 
Χρυσόστομο κιἄ. 

Εἶναι λοιπόν σημαντικό, προκειμένου νά στηρίξωμε τίς 
ἐνέργειές μας σέ κάποιον ἱερό Κανόνα νά μήν κινούμεθα 
ἐμπαθῶς μέ προσωπικά κίνητρα καί ἰδιοτέλεια, ἀλλά νά 
ἀποβλέπωμε μέ τίς ἐνέργειές μας εἰς τήν ὠφέλειαν τῆς 
Ἐκκλησίας, τό κοινό καλό ὅλων καί τήν θεραπείαν τοῦ 
ὑπάρχοντος προβλήματος. Διότι, ἄν μέ ἀνιδιοτέλεια καί 
ἀγάπη διά τήν Ἐκκλησία κινούμεθα, χωρίς ἐμπάθεια καί 
ὑστεροβουλία, τότε, ἀκόμα κι ἄν ἔχωμε διαφορετικές 
θέσεις καί ἀπόψεις, θά συναντώμεθα εἰς τήν ἀγαθήν προ- 
αίρεσι ἑκάστης πλευρᾶς καί ἑκάστου προσώπου καί δέν 
θά ὑπάρχη ὁ μεταξύ μας πόλεμος, ὁ ὁποῖος τό μόνο πού 
προσφέρει εἶναι βοήθεια εἰς τήν ἐξάπλωσιν τῆς αἱρέσεως 
καί ὕλη διά νά ἀνάψη καί ἐπεκταθῆ ἡ αἱρετική πυρκαϊά. 

Ἂν ὑπάρχουν αὐτές οἱ ἀγαθές προῦὐποθέσεις, τότε θά 
συμβουλεύωμε ἕκαστος τόν ἀδελφόν αὐτοῦ νά προσέχη 
νά μήν ἐκκλίνη δεξιά ἤ ἀριστερά καί κυρίως θά προσευ- 
χώμεθα ἐπισταμένως δι᾽ αὐτό, καί δέν θά ἀπαιτοῦμε μέ 
τρόπο αὐθεντικό καί ἐξουσιαστικό τήν ἀναγνώρισι ὡς 
ὀρθῆς τῆς θέσεώς μας καί τήν ὑποταγή του εἰς αὐτήν. Ἄν 
ὑπάρχουν, τέλος, αὐτές οἱ ἀγαθές προῦὐποθέσεις θά ἐνερ- 
γήση καί ἡ φωτιστική χάρις τοῦ Θεοῦ, ὥστε νά πράξωμε 
εἰς τήν παροῦσα κατάστασι τό δέον γενέσθαι καί δέν θά 
παρουσιάζωμε τήν εἰκόνα τοῦ πύργου τῆς Βαβέλ, εἰς τήν 
ὁποία τελικῶς οἱ οἰκοδομοῦντες διεσκορπίσθησαν λόγω 
ἀσυνεννοησίας καί ἀπουσίας τῆς θείας βοηθείας. 


ἑ αὐτές τίς προὐποθέσεις καταγράφονται οἱ 
ἑπόμενες σκέψεις καί ἀπόψεις, προκειμένου 
νά συμβάλλουν εἰς τήν παροῦσα κατάστασι 


΄-- 14 σ-Ὁ 


τῆς αἱρέσεως διά τήν ἐξάπλωσι καί ἑδραίωσι τῆς ὁποίας 
ἀσφαλῶς φέρομεν ἅπαντες εὐθύνη καί μάλιστα ἀνάλογον 
ὁ καθένας τῆς θέσεώς του, τῆς γνώσεως καί τοῦ ἀξιώματός 
του μέσα στήν Ἐκκλησία. Οὐδεμία δέ πρόθεσις ὑπάρχει 
ἐπιβολῆς τῶν ἰδίων ἀπόψεων, ἤ κατακρίσεως τῶν διαφο- 
ρετικῶς σκεπτομένων, ἤ αὐτοδικαιώσεως, ἤ πολύ περισ- 
σότερο, καταλογίσεως εὐθυνῶν. Διότι πρέπει νά ἔχωμε 
συνειδητοποιήσει ὅτι οἱ πράξεις μας καί οἱ προθέσεις μας 

θά κριθοῦν ἀπό τόν ἐτάζοντα νεφρούς καί καρδίας Θεόν. 





΄- 15 σ-Ξ 








Ὁ τις Κανών 
τῆς Πρωτοδευτέρας Συνόδου 
καί Προσέγγισις 
τῶν ΝΝοημάτων του. 


ἀἁ ὁρισθέντα περί πρεσβυτέρων καί Ἐπι- 
σκόπων καί Μητροπολιτῶν πολλῷ μᾶλλον 
ἐπί Πατριαρχῶν ἁρμόζει. Ὥστε εἴ τις Πρε- 
σβύτερος ἤ Ἐπίσκοπος, ἤ Μητροπολίτης 
τολμήσοι ἀποστῆναι τῆς πρός τόν οἰκεῖον 
Πατριάρχην κοινωνίας, καί μή ἀναφέροι τό ὄνομα αὐτοῦ 
κατά τό ὡρισμένον καί τεταγμένον, ἐν τῆ θείᾳ Μυσταγωγίᾳ, 
ἀλλά πρό ἐμφανείας συνοδικῆς καί τελείας αὐτοῦ κατακρί- 
σεως σχίσμα ποιήσοι" τοῦτον ὥρισεν ἡ ἁγία Σύνοδος πάσης 
ἱερατείας παντελῶς ἀλλότριον εἶναι εἴ μόνον ἐλεγχθείη 
τοῦτο παρανομήσας. 

»Καίταῦταμέν ἐσφράγισταίτε καί ὥρισται περί τῶν προφά- 
σειτινῶν ἐγκλημάτων τῶν οἰκείων ἀφισταμένωνπροέδρων, καί 
σχίσμα ποιούντων καί τήν ἕνωσιν τῆς Ἐκκλησίας διασπώντων. 

»Οἱ γάρ δι᾽ αἵρεσίν τινα παρά τῶν ἁγίων Συνόδων, ἤ 
Πατέρων, κατεγνωσμένην, τῆς πρός τόν πρόεδρον κοινω- 

γίας ἑαυτούς διαστέλλοντες, ἐκείνου δηλονότι τήν αἵρεσιν 
δημοσίᾳ κηρύττοντος, καί γυμνῇ τῇ κεφαλῇ ἐπ᾿ Ἐκκλησίας 
διδάσκοντος, οἱ τοιοῦτοι οὐ μόνον τῇ κανονικῇ ἐπιτιμήσει 
οὐχ ὑπόκεινται πρό συνοδικῆς διαγνώσεως ἑαυτούς τῆς πρός 
τόν καλούμενον Ἐπίσκοπον κοινωνίας ἀποτειχίζοντες, ἀλλά 
καί τῆς πρεπούσης τιμῆς τοῖς ὀρθοδόξοις ἀξιωθήσονται. Οὐ 
γάρ Ἐπισκόπων, ἀλλά ψευδεπισκόπων καί ψευδοδιδασκά- 
λων κατέγνωσαν, καί οὐ σχίσματι τήν ἕνωσιν τῆς Ἐκκλησίας 
κατέτεμον, ἀλλά σχισμάτων καί μερισμῶν τήν ἐκκλησίαν 
ἐσπούδασαν ρύσασθαι». (Πηδάλιον, σελ. 358) 

Τό πρῶτο τμῆμα ὁρίζεται ἀπό τήν ἀρχή ἕως τό «εἰ μόνον 
τοῦτο ἐλεγχείη παρανομήσας». Αὐτό τό τμῆμα εἶναι συνέ- 
χεια θάλέγαμε τῶν δύο προηγουμένων ἱερῶν Κανόνων τῆς 
Συνόδου αὐτῆς, ἤτοι τοῦ [Γ΄ καί ΙΔ΄’ οἱ ὁποῖοι παρομοίως 
ὁρίζουν ὅτι ἀπαγορεύεται ἡ διά τῆς διακοπῆς τῆς μνημο- 
νεύσεως ἀπόσχισις τῶν διακόνων καί ἱερέων ἀπό τούς Ἐπι- 
σκόπους καί τῶν Ἐπισκόπων ἀπό τούς Μητροπολίτας των 
μέ τήν δικαιολογίαν ὅτι οἱ προϊστάμενοι αὐτοί τῶν τοπικῶν 
Ἐκκλησιῶν ὑπέπεσαν σέ κάποια βαριά παραπτώματα, πρίν 
τούς κρίνει καί καταδικάσει ἡ ἁρμοδία Σύνοδος. Παρομοί- 
ὡς λοιπόν καί ὁ παρών [Ε΄ ἱερός Κανών ὁρίζει στό πρῶτο 
του τμῆμα, πώς ὅ,τι ἰσχύει περί τῶν ἄλλων ἱερωμένων, τό 
ἴδιο νά ἰσχύη καί διά τούς Πατριάρχας. Δηλαδή ἀπαγορεύ- 
εται κάποιος κληρικός νά ἀποσχισθῆ διά τῆς διακοπῆς τῆς 
μνημονεύσεως ἀπό τόν Πατριάρχη μέ τήν δικαιολογία ὅτι 
ὁ Πατριάρχης ὑπέπεσε σέ κάποια βαρειά παραπτώματα, 
πρίν αὐτός κριθῆ καί κατακριθῆ ἀπό τήν ἁρμοδία Σύνοδο. 

Αὐτά ὅλα οἱ Πατέρες τῆς Συνόδου αὐτῆς τά νομοθε- 
τοῦν, ὅπως ἀναφέρουν, στόν πρῶτο ἀπό τούς τρεῖς αὐτούς 





1. Ὁ χωρισμός τοῦ Κανόνος σέ τρεῖς παραγράφους εἶναι δικός μας, 
διότι βοηθᾶ εἰς τήν κατανόησί του καί διαχωρίζει βασικά νοήματα 
καί ἐνέργειες σέ ἀνάλογες περιπτώσεις. 

Κανόνες (τόν 11΄)} διά νά πολεμηθῆ καί καταβληθῆ ἡ μεθο- 
δεία τοῦ διαβόλου, ὁ ὁποῖος, βλέποντας νά καταβάλλω- 
νται οἱ αἱρέσεις τίς ὁποῖες ἐνσπείρει, προσπαθεῖ διά τῶν 
σχισμάτων νά διαιρέση τό σῶμα τοῦ Χριστοῦ. «Τάς τῶν 
αἱρετικῶν ζιζανίων ἐπισπορᾶς ἐν τῇ τοῦ Χριστοῦ Ἐκκλησίᾳ 
ὁ παμπόνηρος καταβαλών, καί ταύταις ὁρῶν τῇ μαχαίρᾳ 
τοῦ πνεύματος ἐκτεμνομένας προρρίζους, ἐφ᾽ ἑτέραν ἦλθε 
μεδοδείας ὁδόν, τῇ τῶν σχισματικῶν μανίᾳ τό Χριστοῦ 
σῶμα μερίζειν ἐπιχειρῶν». 

Αὐτό τό τμῆμα, τό ὁποῖο εἶναι καί ἡ ἀρχή τῶν τριῶν 
περί μνημονεύσεως καί σχισμάτων Κανόνων, εἶναι πολύ 
σημαντικό, διότι δηλώνει ἐναργῶς ὅτι ἡ πρώτη μέριμνα τοῦ 
διαβόλου εἶναι νά ἐνσπείρη αἱρέσεις μέσα στήν Ἐκκλησία 
καί ἐφ᾽ ὅσον βλέπει ὅτι αὐτές καταβάλλονται συνοδικῶς, 
ὁμολογιακῶς καί μαρτυρικῶς, τότε προσπαθεῖ διά τῶν 
σχισμάτων νά διασπάση τό σῶμα τῆς Ἐκκλησίας. 

ἘΦ᾽ ὅσον λοιπόν ὑπάρχουν αἱρέσεις μή καταβληθεῖσες, 
ἀλλά ἀπεναντίας αὐξανόμενες καί ἐπεκτεινόμενες, εἶναι 
μάταιο νά προσπαθοῦμε νά διατηρήσωμε ἑνότητα πο- 
λεμῶντας τά σχίσματα. Διότι πρωτίστως ἡ ἑνότης εἰς τήν 
Ἐκκλησία εἶναι ἑνότης πίστεως. 

Εἰς τό δεύτερο τμῆμα, τώρα, τοῦ [Ε΄ ἱεροῦ Κανόνος, 
ὅπως θά ἰδοῦμε, τό ὁποῖο ἐπιτρέπει καί ἐπιβάλλει τήν 
ἀπόσχισι ἀπό αἱρετικούς προεστῶτες καί ποιμένες, πάλι 
διατηρεῖ εἰς τό ἀκέραιο τήν ἑνότητα τῆς πίστεως, χάριν 
μάλιστα τῆς ὁποίας γίνεται ἀπόσχισις ἀπό τούς αἱρετικά 
φρονοῦντες προϊσταμένους. Ἡ ἑνότης τῆς πίστεως δέν 
ἐννοεῖται χρονικά, δηλαδή νά ἔχωμε σήμερα ὅλοι οἱ Ὀρθό- 
δοξοι τήν ἴδια πίστι, ἀλλά διαχρονικά, δηλαδή ἡ πίστις 
τήν ὁποία ἔχομε σήμερα νά εἶναι ἡ ἴδια ἀκριβῶς μέ τήν 
ἀνά τούς αἰῶνας διασωθεῖσα μαρτυρικῶς Ὀρθόδοξο πίστι, 
δηλαδή νά εἶναι ἡ «ἅπαξ παραδοθεῖσα τοῖς ἁγίοις» (Τούδα, 
3) Ἀποστολική πίστις. 

Ἡ ποινή τήν ὁποία ἐπιβάλλουν οἱ πατέρες τῆς Συνόδου, 
εἰς αὐτήν τήν περίπτωσι τῆς ἀποσχίσεως τῶν κληρικῶν πρό 
συνοδικῆς κρίσεως, εἶναι ἡ καθαίρεσις εἰς τούς κληρικούς 
καί ὁ ἀφορισμός εἰς τούς μοναχούς καί λαϊκούς. Ἡ αἰτιολό- 
γησις πού δίδεται διά τήν ποινή εἶναι τό ὅτι προήρπασαν 
αὐτοί τήν κρίσιν τῆς Συνόδου καί φυσικά τό ὅτι ἔκαναν, δι᾽ 
αὐτοῦ τοῦ τρόπου, σχίσμα στήν Ἐκκλησία: «Ὁ γάρ ἐν Πρε- 
σβυτέρου τάξει τεταγμένος καί τῶν Μητροπολιτῶν ἁρπάζων 
τήν κρίσιν καί πρό κρίσεως αὐτός κατακρίνων, ὅσον τό ἐπ᾽ 
αὐτῷ... Τοῦτον ὥρισεν ἡ ἁγία Σύνοδος καθηρημένον εἶναι 
εἰ μόνον ἀποστάς τοῦ οἰκείου Μητροπολίτου σχίσμα ποι- 
ἤσοι» (1΄ καί 1Δ' τῆς Α΄ καί Β’ Συνόδου). 

Ἀλλά διά ποῖα ἁμαρτήματα τῶν Ἐπισκόπων, Μητροπο- 
λιτῶν καί Πατριαρχῶν εὑρίσκουν πρόφασιν οἱ ὑφιστάμενοι 
κληρικοί καί Ἐπίσκοποι, ὥστε διά τῆς διακοπῆς τῆς μνη- 
μονεύσεως νά ἀποσχισθοῦν ἀπό αὐτούς καί νά δημιουργή- 
σουν αὐτήν τήν ταραχή καί ἀκαταστασία στήν Ἐκκλησία; 
Αὐτά ἀναφέρονται σ᾽ ἕνα μικρό τμῆμα τοῦ [Ε΄ Κανόνος καί 
τά ἑρμηνεύει θαυμάσια ὁ ἅγ. Νικόδημος ὁ ἁγιορείτης. Τό 
τμῆμα αὐτό τοῦ [Ε΄ Κανόνος εὑρίσκεται ἐνδιάμεσα εἰς τό 
πρῶτο καί δεύτερο, εἰς τά ὁποῖα ἐξ ἀρχῆς ἐχωρίσαμε τόν 
ἐν λόγῳ ἱερό Κανόνα. 

Λέγει λοιπόν τά ἑξῆς: «Καί ταῦτα μέν ἐσφράγισταί τε καί 
ὥρισται περί τῶν προφάσει τινῶν ἐγκλημάτων τῶν οἰκείων 
ἀφισταμένων Προέδρων καί σχίσμα ποιούντων καί τήν 
ἕνωσιν τῆς Ἐκκλησίας διασπώντων». Ὁ δέ ἅγ. Νικόδημος 
ἑρμηνεύοντας τό ἐν λόγῳ τμῆμα ἀναφέρει: «Πλήν ταῦτα 
μέν (δηλ. οἱ ποινές πού ἐπιβάλλουν οἱ Κανόνες) νά γίνω- 
νται, ἐάν δι᾽ ἐγκλήματα τινά, πορνείαν θετέον ἱεροσυλίαν 
καί ἄλλα, χωρίζονται οἱ Πρεσβύτεροι ἀπό τούς Ἐπισκόπους 
των, οἱ Ἐπίσκοποι ἀπό τούς Μητροπολίτας των, καί οἱ Μη- 
τροπολίτες ἀπό τούς Πατριάρχας των». Καί μέ ὑποσημεί- 
ὡσι στό σημεῖο αὐτό ἀναφέρει ὁ ἅγιος: «ἄγκαλά καί ὁ λα΄ 

Ἀποστολικός ἀνεύθυνον κρίνει καί τόν χωριζόμενον, ἐάν 
γνωρίζει αὐτόν καί ἄδικον». Δηλαδή, ὡς προφάσεις, διά τίς 
ὁποῖες ἀποτειχίζονται διά τῆς διακοπῆς τῆς μνημονεύσεως 
οἱ κληρικοί ἀπό τούς ἐκκλησιαστικῶς προϊσταμένους των, 
θεωρεῖ ὁ Κανόνας τίς προσωπικές ἁμαρτίες των, ὅπως ἡ 
πορνεία, ἡ ἱεροσυλία καί διάφορες παρόμοιες ἁμαρτίες ὄχι 
ὅμως καί τήν ἀδικία. 

Ἡ ἀδικία τώρα, διά τήν ὁποία δικαιολογεῖται ἡ ἀπόσχι- 
σις ἀπό τόν Ἐπίσκοπο διά τῆς διακοπῆς τῆς μνημονεύσεως, 
πρέπει νά ἐννοηθῆ δημοσίως καί ἐκκλησιαστικῶς, ὅπως 
πὰ. ὅταν κάποιος Ἐπίσκοπος ἁρπάξη καί καταλάβη, μέ 
τήν σύμπραξι τῆς Συνόδου καί τῆς πολιτικῆς δυνάμεως 
καί ἐξουσίας, τόν θρόνον ἄλλου Ἐπισκόπου, ἤ ὅταν κάνη ὁ 
Ἐπίσκοπος φανερά ἀδικίες οἰκονομικές, δηλαδή εἰς βάρος 
πτωχῶν ἀνθρώπων κλπ. Εἰς αὐτές τίς περιπτώσεις τῶν 
φανερῶν ἀδικιῶν, ἐπιτρέπεται οἱ κληρικοί νά διακόψουν 
τήν μνημόνευσι τοῦ Ἐπισκόπου, Μητροπολίτου κλπ. πρό 
συνοδικῆς κρίσεως. Εἰς ὅλες τίς ἄλλες περιπτώσεις τῶν 
προσωπικῶν ἁμαρτιῶν τῶν Ἐπισκόπων ἀπαγορεύουν οἱ 
τρεῖς αὐτοί ἱεροί Κανόνες τήν ἀπόσχισιν διά τῆς διακοπῆς 
τῆς μνημονεύσεως πρό συνοδικῆς κρίσεώς των. 

Βεβαίως ἀπό ὅλα αὐτά, τά ὁποῖα ἀναφέρουν οἱ παρόντες 
Κανόνες καί πλῆθος ἄλλων Κανόνων, γίνεται ἀντιληπτό 
ὅτι τήν ἐποχή ἐκείνη ἐκρίνοντο καί ἐδικάζοντο καί οἱ Ἐπί- 
σκοποι. Δηλαδή δι᾽ οἱανδήποτε δημοσία παράβασι (ἤ ἰδι- 
ὠτικῶς γινομένη, ἡ ὁποία ἤρχετο εἰς τό φῶς) ἐσύροντο εἰς 
τά ἐκκλησιαστικά δικαστήρια καί ὑφίσταντο τίς ποινές πού 
ὁρίζουν οἱ ἀνάλογοι ἱεροί Κανόνες. Σήμερα δυστυχῶς αὐτό 
ἔχει ἐκλείψει καί ο Επίσκοποι ὄχι μόνο εἶναι ἀνεξέλεγκτοι, 
ἀλλά ἀλλοίμονο σέ κάποιο κληρικό πού θά διανοηθῆ νά 
ἀντιστρατευθῆ στήν θέλησί των ἤ νά κάνη εἰς βάρος των 
κάποια καταγγελία στή Σύνοδο. 

Αὐτός εἶναι καί ὁ λόγος διά τόν ὁποῖο οἱ Ἐπίσκοποι 

ὄχι μόνο εἶναι ἀνεξέλεγκτοι σήμερα, ἀλλά δύνανται ἀνά 
πᾶσα στιγμή νά ποδοπατοῦν τούς ἱερούς Κανόνες ἤ νά 
τούς χρησιμοποιοῦν μόνον ἐναντίον τῶν ὑφισταμένων των 
κληρικῶν. Αὐτός εἶναι καί ὁ λόγος τῆς ἀφωνίας σήμερα 
καί ἀπραγίας τῶν κληρικῶν καί τοῦ συσχηματισμοῦ καί 
συζυγίας των μέ τό θέλημα τῶν Ἐπισκόπων, ὅποιο καί ἄν 
εἶναι αὐτό. Πρέπει νά βουήξη ἡ γῆ καί ὁ οὐρανός διά νά 
ἀναγκασθῆ ἡ Σύνοδος ὄχι νά καθαιρέση κάποιον Ἐπίσκοπο, 
(ἐπειδή κατά τό δή λεγόμενον “κόρακας κοράκου μάτι δέν 
βγάζει), ἀλλά ἁπλῶς νά τόν καταστήση ἔκπτωτο ἀπό τόν 
θρόνο του. Καί βεβαίως ἡ ἀσυδοσία των εἰς τά θέματα τῆς 
πίστεως εἶναι καί αὐτή ἀποτέλεσμα αὐτῶν τῶν ὑπερεξου- 
σιῶν καί κυρίως διότι δέν ἐγκαλοῦνται εἰς δίκην διά τίς 
πράξεις των καί ἔχουν ἀποδώσει εἰς τόν ἑαυτόν των αὐτήν 
τήν ἀσυλίαν. Τότε ὅμως πού ἐγράφησαν οἱ ἱεροί Κανόνες 
δέν ἐγίνετο ἔτσι, ἀλλά καί οἱ Ἐπίσκοποι διά κάθε παρά- 
πτωμά των ἐδικάζοντο ἀπό τά ἐκκλησιαστικά δικαστήρια 
καί ἐτιμωροῦντο μέ ἀνάλογες ποινές. 

Αὐτά τά ἀναφέρομε ἐπιπλέον διότι σχετίζονται καί μέ 
τό δεύτερο τμῆμα τοῦ Ε΄ ἱεροῦ Κανόνος, τό ὁποῖον καί 
αὐτό κατώρθωσαν οἱ Ἐπίσκοποι νά φέρουν εἰς τά μέτρα 
των, οἱ δέ κληρικοί μέ διάφορες προφάσεις, πιχ. ἀποφυγή 
σχίσματος κλπ., συνοδοιποροῦν εἰς τά θέματα τῆς πίστε- 
ὡς καί συνταυτίζονται μέ τήν γραμμή, τήν πορεία καί τίς 
πράξεις τῶν Ἐπισκόπων. 

Εἰς μίαν μόνο περίπτωσι δικάζονται καί καταδικάζονται 
ἀστραπιαῖα καί χωρίς τίς ἀπαιτούμενες ἀπό τούς ἱερούς 
Κανόνες διαδικασίες οἵ Επίσκοποι᾽ ὅταν δηλαδή θελήσουν 
νά ἀποστατήσουν ἀπό τό αἱρετικό σῶμα καί τήν αἱρετική 
νοοτροπία τῶν ὑπολοίπων Ἐπισκόπων καί νά μετατεθοῦν 
εἰς τήν Ὀρθοδοξία (πχ. ὁ προσφάτως καθαιρεθείς χωρίς 
καμμία νόμιμη διαδικασία Ἐπίσκοπος Ράσκας καί Πριζ- 
ρένης τοῦ Κοσσυφοπεδίου τῆς Σερβίας, σεβ. Ἀρτέμιος). 

Αὐτό ὅμως τό γνωρίζουν σήμερα οἱ Ἐπίσκοποι καί δι’ αὐτό 
οἱ κινήσεις των, οἱ ὁμολογίες των καί ἡ ἐν γένει διαγωγή 
των εἶναι ἐναρμονισμένες μέ τήν ὅλη αἱρετική πορεία τῶν 
συναδέλφων των καί δέν ἀποσκοπεῖ εἰς τήν διάρρηξιν τῶν 
δεσμῶν μέ τήν αἵρεσι καί τούς αἱρετικούς, ἀλλά εἰς τήν 
δημιουργία ἐντυπώσεων καί μάλιστα ὀρθοδοξοφανείας 
καί ὑπερασπίσεως δῆθεν τῶν πατρώων θεσμῶν. 

Ὅλες οἱ περιπτώσεις σήμερα ἀποτειχίσεως καί διακοπῆς 
μνημονεύσεως διά θέματα πίστεως θεωροῦνται ὡς σχίσμα- 
τα, ὄχι μόνον ἀπό τούς Ἐπισκόπους (αὐτό θά ἦτο φυσικό) 
ἀλλά καί ἀπό ἀντιοικουμενιστές κληρικούς καί θεολόγους, 
ἐνῶ ὅπως εἴδαμε καί στούς τρεῖς αὐτούς ἱερούς Κανόνες 
τῆς Πρωτοδευτέρας Συνόδου, τό σχίσμα δέν δημιουργεῖται 
μέ τήν ἀποχώρησι ἀπό τόν αἱρετικό Ἐπίσκοπο διά θέματα 
πίστεως, ἀλλά διά ἄλλα προσωπικά ἁμαρτήματα, τά ὁποῖα 
ἄριστα παρουσίασε ὁ ἅγ. Νικόδημος ἑρμηνεύοντας τό 
ἐνδιάμεσο τμῆμα τοῦ [Ε΄ ἱεροῦ Κανόνος. 

Τό δεύτερο τμῆμα λοιπόν τοῦ Κανόνος αὐτοῦ ἀρχίζει 
ἀπό τό «Οἱ γάρ δὶ᾽ αἵρεσίν τινα παρά τῶν ἁγίων Συνόδων ἤ 
Πατέρων κατεγνωσμένη.. .» καί φθάνει ὡς τό τέλος τοῦ Κα- 
νόνος. Αὐτό τό τμῆμα εἶναι μία διασάφησις καί ἐπεξήγησις 
ὄχι μόνο εἰς τόπρῶτο τμῆμα τοῦ Κανόνος αὐτοῦ, ἀλλά καί 
εἰς τούς δύο προηγουμένους, οἱ ὁποῖοι παρομοίως κατε- 
δίκαζον ὅσους διέκοπτον τήν μνημόνευσι πρό συνοδικῆς 
κρίσεως διά προσωπικά ἁμαρτήματα τοῦ Ἐπισκόπου καί δι᾽ 
αὐτοῦ τοῦ τρόπου ἐδημιουργοῦσαν σχίσμα εἰς τήν Ἔκκλη- 
σία. Τό ὅτι τό τμῆμα αὐτό τοῦ Κανόνος εἶναι διασάφησις 
καί διά τούς δύο προηγουμένους ἱερούς Κανόνες φαίνεται 
ἐναργέστατα ἀπό τό ἐνδιάμεσο τμῆμα τό ὁποῖον λέγει: 
«Ταῦτα μέν ἐσφράγισταί τε και ὥρισται περί τῶν προφάσει 
τινῶν ἐγκλημάτων τῶν οἰκείων ἀφισταμένων προέδρων καί 
σχίσμα ποιούντων καί τήν ἕνωσιν τῆς Ἐκκλησίας διασπώ- 
ντων». Δηλαδή ὅ,τι ἀνέφερε ὁ Γ΄ Κανών διά τήν ἀπόσχισι 

ἀπό τούς Ἐπισκόπους, ὁ [Δ΄ διά τήν ἀπόσχισι ἀπό τούς 
Μητροπολίτας καί ὁ [Ε΄ διά τήν ἀπόσχισι ἀπό τούς Πατρι- 
ἀάρχας, τά συνοψίζει ὅλα λέγοντας εἰς τό ἐνδιάμεσο τμῆμα 
τήν ἔκφρασι «ἐκ τῶν οἰκείων ἀφισταμένων προέδρων». Ὡς 
ἐκ τούτου ἡ ἐπεξήγησις τοῦ δευτέρου καί σημαντικωτέρου 
τμήματος ἀφορᾶ καί εἰς τούς τρεῖς ἱερούς Κανόνες. 

Ἐπίσης μέ τό δεύτερο αὐτό τμῆμα τοῦ [Ε΄ Κανόνος οἱ 
Πατέρες τῆς Συνόδου αὐτῆς θεωροῦν ὅτι ἔδωσαν κάθε 
δυνατή ἐπεξήγησι διά τό πότε δημιουργεῖται σχίσμα εἰς τήν 
Ἐκκλησία καί πότε ἐπιβάλλεται ἡ ἀπόσχισις πρό συνοδικῆς 
κρίσεως ἀπό τόν Ἐπίσκοπο καί, ὡς ἐκ τούτου, ὁ ἑπόμενος 
ΙΣΤ΄ ἱερός Κανόνας ἀσχολεῖται μέ τελείως διαφορετικό 
θέμα, δηλαδή μέ τήν χειροτονία Ἐπισκόπου σέ ἐπαρχία 
ἐκκλησιαστική, στήν ὁποία ζεῖ ὁ Ἐπίσκοπος καί δέν ἔχει 
καταδικασθῆ τελεσίδικα ἤ παραιτηθῆ ὁ ἴδιος. Ἄρα λοιπόν 
τό δεύτερο αὐτό τμῆμα τοῦ [Ε’ Κανόνος εἶναι ἡ κατακλεῖδα 
καί ἐπισφράγισις τοῦ ὅλου θέματος καί ὡς ἐκ τούτου ἔχει 
μεγίστη σημασία ἡ ὀρθή κατανόησίς του καί βεβαίως ἡ 
περαιτέρω τοποθέτησις ἑκάστου. 

Εἶναι ἀπαραίτητο νά ἀναφερθῆ ἐδῶ ὅτι οἱ Πατέρες τῆς 
Συνόδου, μέ τό δεύτερο τμῆμα τοῦ Ε΄ ἱεροῦ Κανόνος, 
ἀναφέρουν κάτι τελείως διαφορετικό ἀπό αὐτά πού ἀνέ- 
φεραν στούς δύο προηγουμένους καί στό πρῶτο τμῆμα 
τοῦ παρόντος ΙΕ΄. Αὐτό, τό τελείως διαφορετικό, εἶναι τά 
θέματα τῆς πίστεως, τῆς πλάνης καί τῆς αἱρέσεως. Θά 
ἠδύνατο λοιπόν ἄριστα, τό δεύτερο τμῆμα, νά ἀποτελέση 
ἀπό μόνο του ξεχωριστό ἱερό Κανόνα, τήν στιγμή μάλι- 
στα πού ἀναφέρεται σέ κάτι πολύ σημαντικώτερο ἀπό τά 
προηγούμενα. Ἡ ἐνσωμάτωσίς του καί μάλιστα ὡς κατά- 
ληξις τῶν τριῶν Κανόνων σημαίνει κατά τήν γνώμη μας 
ὅτι οἱ Πατέρες ὁμιλοῦν διά κάτι γνωστό, ἀποδεκτό ἀπό 
τή συνείδησι τῆς Ἐκκλησίας, τό ὁποῖο ὄχι μόνο ἀποτελεῖ 
παγία Παράδοσί της, ἀλλά καί τό ὅτι ἔχει διασφαλισθῆ καί 

διευκρινισθῆ ἀπό πλῆθος ἄλλων ἱερῶν Κανόνων. Οἱ ἱεροί 
αὐτοί Κανόνες εἶναι αὐτοί πού ὁμιλοῦν διά τούς αἱρετικούς 
καί τήν σχέσι τῶν Ὀρθοδόξων μέ αὐτούς. 

Δέν πρέπει εἰς τό σημεῖο αὐτό νά λησμονοῦμε ὅτι ἡ 
Πρωτοδευτέρα αὐτή Σύνοδος ἐπί ἁγ. Φωτίου θεωρεῖται 
ἀπό τίς τελευταῖες χρονολογικά, διότι συνῆλθε μετά τίς 
Οἰκουμενικές καί τίς ἐγκεκριμένες ἀπό αὐτές τοπικές Συ- 
νόδους, μετά δέ καί ἀπό τούς ἁγίους, οἱ ὁποῖοι καί αὐτοί 
ἐθέσπισαν ἱερούς Κανόνες ἐγκεκριμένους ἀπό Οἰκουμενι- 
κές καί, ἀκόμη, μετά ἀπό πλῆθος αἱρέσεων οἱ ὁποῖες εἶχαν 
ταράξει ἐσωτερικά τήν Ἐκκλησία, μέ πρόσφατη μάλιστα 
τήν Εἰκονομαχία. Ὡς ἐκ τούτου οἱ Πατέρες τῆς Συνόδου 
ὁμιλοῦσαν διά κάτι γνωστό, τό ὁποῖο ἀποτελοῦσε παγία 
γραμμή καί Παράδοσι τῆς Ἐκκλησίας. Αὐτός εἶναι καί ὁ 
λόγος πού συνοπτικά ἀναφέρεται στό τέλος τῶν τριῶν 
αὐτῶν Κανόνων διά τό ποιά πρέπει νά εἶναι ἡ στάσις τῶν 
Ὀρθοδόξων πρός τούς Ἐπισκόπους, οἱ ὁποῖοι δημοσίως 
κηρύττουν κάποια αἵρεσι. 

Τό ἐνδιάμεσο λοιπόν τμῆμα τοῦ παρόντος [Ε΄ ἱεροῦ 
Κανόνος, τό ὁποῖον ἄριστα ἑρμηνεύει ὁ ἅγ. Νικόδημος, 
διευκρινίζει σέ τί ἀναφέρονται οἱ δύο προηγούμενοι Κα- 
νόνες καί τό πρῶτο τμῆμα τοῦ παρόντος. Εἶναι δέ εἰσα- 
γωγή διά τό δεύτερο τμῆμα καί ἔχει τήν ἑξῆς, μετά ἀπό 
ὅσα ἀναφέραμε, ἔννοια: «Ἐπειδή ἀναφέραμε στούς τρεῖς 
αὐτούς Κανόνες διά τήν ἀπαγόρευσι τῆς διακοπῆς τῆς 
μνημονεύσεως καί τήν δημιουργία σχισμάτων ἐξ αἰτίας τῶν 
προσωπικῶν ἁμαρτιῶν τοῦ Ἐπισκόπου, Μητροπολίτου καί 
Πατριάρχου, καί προκειμένου νά μή νομίσῃ κάποιος ὅτι αὐτά 
πού ἐνομοθετήσαμε ἰσχύουν καί διά τά θέματα τῆς πίστεως, 
σᾶς διευκρινίζομε κατωτέρω περιληπτικῶς τά ἑξῆς». Αὐτή 
εἶναι ἡ ἔννοια τοῦ ἐνδιαμέσου τμήματος τό ὁποῖο συνδέει 
τό δεύτερο τμῆμα τοῦ [Ε΄ Κανόνος μέ τό πρῶτο του τμῆμα 
καί τούς δύο προηγουμένους. 

Ὡς ἐκ τούτου, ἐφ᾽ ὅσον οἱ Πατέρες τῆς Συνόδου πρωτί- 
στως ἀπευθύνονται στούς συγχρόνους των Ὀρθοδόδξους, οἱ 
ὁποῖοι ἐγνώριζον τήν παράδοσι τῆς Ἔκκλη σίας, ὁμιλοῦν δι 
ἕνα θέμα ὄχι μόνο γνωστό, ἀλλά καί αὐτονόητο, τό ὁποῖο 
ἦτο κατοχυρωμένο ἀπό τήν ἁγ. Γραφή, τήν Παράδοσι τῆς 
Ἐκκλησίας καί πλῆθος ἱερῶν Κανόνων πού ἀναφέρονται 
στήν σχέσι τῶν Ὀρθοδόξων μέ τούς αἱρετικούς. Τοιουτο- 
τρόπως ὁμιλοῦν λακωνικά καί συνοπτικά καταγράφοντας 
μέσα σέ λίγες γραμμές ὅλη, θά λέγαμε, τήν Ὀρθόδοξο 
Παράδοσι εἰς τό θέμα αὐτό. 

Εἶναι ἄλλο λοιπόν θέμα τό ὅτι, ἐκεῖνο πού ἦταν γνω- 
στό καί αὐτονόητο στήν ἐποχή τῶν Πατέρων τῆς Πρω- 
τοδευτέρας Συνόδου, ἔγινε εἰς τήν ἐποχή μας ἄγνωστο 
καί ἀκατανόητο, λόγῳ προφανῶς τῆς ἀποκοπῆς μας ἀπό 
τήν διαχρονική αὐτή Παράδοσι τῆς Ἐκκλησίας καί τήν 
συμπόρευσί μας μέ τή Νέα Ἐποχή. Τότε ὅμως οἱ ἱεροί 
Κανόνες πού κατεγράφοντο, ἐξέφραζον πλήρως τήν ἤδη 
ὑπάρχουσα Παράδοσι τῆς Ἐκκλησίας, ἐνῶ σήμερα, ἐπειδή 
προφανῶς ἐχάσαμε αὐτήν τήν Παράδοσι, προσπαθοῦμε νά 
εὐθυγραμμισθοῦμε εἰς αὐτήν μέσῳ τῶν ἱερῶν Κανόνων. Τό 
ἴδιο συμβαίνει καί μέ τήν καταγραφή τοῦ Συμβόλου τῆς 
πίστεως καί τῶν δογματικῶν ὅρων τῶν Συνόδων. Ὅλα 
ἐξέφραζον τήν ἤδη ὑπάρχουσα καί βιουμένη Ἀποστολική 
πίστι καί Παράδοσι καί ἁπλῶς κατεγράφοντο διά τήν κα- 
ταπολέμησι τῆς ἑκάστοτε ἀναφυομένης αἱρέσεως, ἡ ὁποία 
προσέβαλε αὐτήν τήν Παράδοσι. Ἰσχύει δηλαδή καί ἐδῶ 
τό ἁγιογραφικό χωρίο «δικαίῳ νόμος οὐ κεῖται...» (Α΄ Τιμ. 1, 
9), δηλαδή ὁ πραγματικά Ὀρθόδοξος ἐνεργεῖ εἰς τά θέματα 
τῆς πίστεως ἐμπειρικά καί δέν χρειάζεται Κανόνας διά νά 
ὁριοθετήση τήν γραμμή του, ἀλλά ἀπομακρύνεται ἐκκλη- 
σιαστικά ἀπό τήν αἵρεσι καί τούς αἱρετικούς πάραυτα. Οἱ 
Κανόνες χρειάζονται διά τούς χλιαρούς καί ἀποπροσανατο- 
λισμένους καί ἐφ᾽ ὅσον ἑρμηνεύονται σωστά περιφρουροῦν 

τήν Ὀρθόδοξο πίστι. Ἡ λανθασμένη ὅμως ἑρμηνεία βοηθᾶ 
τήν διαιώνισι τῆς αἱρέσεως καί τόν ἰδικό μας ἐφησυχασμό. 
Μέ αὐτές τίς προὐποθέσεις πρέπει νά προχωρήσωμε εἰς τήν 
ἐξέτασι τοῦ δευτέρου καί σημαντικωτέρου διά τίς ἡμέρες 
μας τμήματος τοῦ [Ε΄ ἱεροῦ Κανόνος. 

Ἡ αἵρεσις διά τήν ὁποίαν ἐπιτρέπει καί ἐπιβάλλει ὁ 
παρών Κανών τήν ἀποτείχισι πρό συνοδικῆς κρίσεως, λέ- 
γουν οἱ Πατέρες τῆς Πρωτοδευτέρας Συνόδου ὅτι, πρέπει 
νά εἶναι «κατεγνωσμένη παρά τῶν ἁγίων Πατέρων καί 
Συνόδων», δηλαδή νά εἶναι μία γνωστή αἵρεσις διά τήν 
ὁποία ἔχουν ὁμιλήσει καί καταδικάσει κάποια ἐγκεκριμένη 
Σύνοδος ἤ κάποιοι ἅγιοι τῆς Ἐκκλησίας. Αὐτό ἀσφαλῶς 
δημιουργεῖ μία ἀσφάλεια δι’ αὐτούς πού ἀποτειχίζονται, 
ἐπειδή ἕπονται κατ᾽ ἴχνος τῶν ἁγίων Πατέρων ὄχι μόνο 
θεωρητικῶς (δηλαδή ὡς πρός τήν διάγνωσι τῆς αἱρέσεως) 
ἀλλά καί πρακτικῶς (δηλαδή ὡς πρός τήν ἀπομάκρυνσι 
ἀπό τούς αἱρετικούς). Διότι ἡ θεωρητική μόνο διάγνωσις 
ἤ καί καταδίκη τῆς αἱρέσεως χωρίς τήν πρακτική, σημαίνει 
Ὀρθοδοξία μόνο διά τῶν λόγων, πίστι ἄνευ τῶν ἔργων, 
κάτι δηλαδή τό ὁποῖον σύμφωνα μέ τήν ἁγ. Γραφή, Ἰακ. 
2,19 δύνανται νά τό ἔχουν καί οἱ δαίμονες. 

Αὐτή ἡ ἔκφρασις τοῦ παρόντος Κανόνος σημαίνει, ἐπί- 
σης, ὅτι τό κῦρος τῶν ἐγκεκριμένων Συνόδων καί τῶν ἁγ. 
Πατέρων ὑπέρκειται τοῦ κύρους οἱουδήποτε Ἐπισκόπου, 
Μητροπολίτου, Πατριάρχου ἤ καί ὁλοκλήρου ἐνδημούσης 
Συνόδου: ὅτι ἡ Παράδοσις διασώζεται καί συνεχίζεται 
μέ τήν συμπόρευσι καί συνταύτησι μέ τούς ἁγίους καί 
ὅτι οὐδείς ἔχει δικαίωμα νά ἀναιρέση ἤ ἀλλοιώση ὅσα οἱ 
Πατέρες ἐθέσπισαν. 

Ἡ ἔκφρασις αὐτή ἐπίσης τοῦ παρόντος Κανόνος, «κα- 
τεγνωσμένη παρά τῶν ἁγίων Πατέρων ἤ Συνόδων», δέν 
σημαίνει ὅτι διά μία «μή κατεγνωσμένη» αἵρεσι ὀφείλομε 
ὑπακοή εἰς τούς Ἐπισκόπους καί τούς φορεῖς τῆς αἱρέσε- 

ὡς πρό συνοδικῆς κρίσεως, ἀλλά ὅτι, ἐφ᾽ ὅσον ἡ αἵρεσις 
δέν εἶναι κατεγνωσμένη (καταδικασμένη), ὁ δρόμος τῆς 
ἀποτειχίσεως δέν εἶναι ἀσφαλής. Σέ τέτοια ἀποτείχισι, μή 
κατεγνωσμένης αἱρέσεως, προέβησαν οἱ Ὀρθόδοξοι εἰς τήν 
περίπτωσι τῆς Εἰκονομαχίας κατά τό χρονικό διάστημα ἀπό 
τῆς ἐνάρξεώς της μέχρι τήν Ζ΄ Οἰκουμενική, ἡ ὁποία τήν 
κατέστησε κατεγνωσμένη. Ἐδῶ ὑπάρχει καί ἐπιπλέον τό 
γεγονός ὅτι οἱ Ὀρθόδοξοι ἀντέστησαν καί ἀπετειχίσθησαν 
ὄχι μόνο εἰς μή κατεγνωσμένην αἵρεσι, ἀλλά καί ἐπισφρα- 
γισθεῖσα ἀπό Σύνοδο 348 Ἐπισκόπων (εἰς τήν Σύνοδον 
τήν λεγομένην τῆς Ἱερείας), σύμφωνα μέ τό χρονικόν τοῦ 
Θεοφάνους (Ρα. 1ο8, 8614). 

Ἐπίσης ἡ ἔκφρασις «κατεγνωσμένη παρά τῶν ἁγίων Πα- 
τέρων ἤ Συνόδων» δέν περιθωριοποιεῖ τήν ἁγ. Γραφή, οὔτε 
καθ’ οἱονδήποτε τρόπο ἐπιβουλεύεται τήν αὐθεντίαν της, 
ἀλλά σημαίνει τό ἐπιπλέον: δηλαδή ἄν ὑπάρξη αἵρεσις, ἡ 
ὁποία ἀντιστρατεύεται στήν ἁγ. Γραφή ἤ ἀκυρώνει κάποια 
ἐντολή καί διδασκαλία της, πρέπει ἀμέσως νά ἀποτειχι- 
σθοῦμε ἀπό τούς φορεῖς της, χωρίς νά ἀσχοληθοῦμε μέ τό 
ἄν ἔχη καταδικασθῆ ἀπό τούς ἁγ. Πατέρες ἤ τίς Συνόδους. 
Ἐπί παραδείγματι, ἄν κάποιος Ἐπίσκοπος διδάσκη δημοσί- 
ως καί ἐπ᾿ Ἐκκλησίας ὅτι ὁ ἄνθρωπος κατάγεται ἀπό τόν 
πίθηκο ἤ διδάσκη οἱαδήποτε ἐξελικτική θεωρία, ἀπό αὐτόν 
πρέπει οἱ Ὀρθόδοξοι ἀμέσως νά ἀποτειχίζωνται, διότι ἡ ἁγ. 
Γραφή ὑπέρκειται τῶν Συνόδων καί τῶν Πατέρων. Κατά 
τόν ἴδιο τρόπο πρέπει νά ἀποτειχίζωνται οἱ Ὀρθόδοξοι ἄν 
ὁ Ἐπίσκοπος ἀκυρώνη διά τῶν διαζυγίων τό νόμιμο γάμο 
ἤ ἀθετῆ δημοσίως οἱαδήποτε εὐαγγελική ἐντολή. Διότι, 
σύμφωνα μέ τόν ὅσιο Θεόδωρο τόν Στουδίτη, ἡ δημοσία 
καί συνοδική ἀθέτησις μίας εὐαγγελικῆς ἐντολῆς σημαίνει 
τήν δημοσία καί συνοδική ἀθέτησι ὅλου τοῦ Εὐαγγελικοῦ 
νόμου, τό ὁποῖο διδάσκεται σαφῶς καί ἀπό τήν ἴδια τήν ἁγ. 
Γραφή (Ἰακ. 2,10᾽ Λουκ. 16,17). 

Εἶναι σημαντικό καί πρέπει νά ἀναφερθῆ ὅτι, ὁ ἱερός 
Κανών δέν ὁμιλεῖ γιά «κατεγνωσμένο» αἱρετικό, ἀλλά 
γιά «κατεγνωσμένη αἵρεσι»" Αὐτό σῃ μαίνει ὅτι ἄλλο 
εἶναι ἡ κατεγνωσμένη αἵρεσις καί ἄλλο ὁ κατεγνωσμένος 
αἱρετικός. Δηλαδή, ἄν κάποιος Ἐπίσκοπος πού δέν εἶχε 
χαρακτηρισθῆ ὡς αἱρετικός, ἀρχίζει νά κηρύττη μία κα- 
τεγνωσμένη αἵρεσι, καθίσταται κι αὐτός κατεγνωσμένος 
ὡς φορέας κατεγνωσμένης αἱρέσεως, ἔστω καί ἄν ὁ ἴδιος 
δέν ἔχη καταδικασθῆ ἀπό κάποια Σύνοδο. Αὐτή εἶναι καί ἡ 
ἔννοια τῆς ἀποτειχίσεως, ὡς ἀπομάκρυνσις ἀπό κάτι νόθο, 
ἐπιβλαβές καί ἀλλότριο πρός τήν ὑγιᾶ πίστι τῆς Ἐκκλησίας 
καί ὄχι ὡς μία ἔνδειξις διαμαρτυρίας ἤ ἐπισπεύσεως τῶν 
ἀναλόγων διαδικασιῶν τῆς Συνόδου, διά τήν καταδίκη 
τοῦ αἱρετικοῦ. 

Σ᾽ αὐτό συνηγοροῦν οἱ ἴδιες οἱ ἐκφράσεις τοῦ παρόντος 
Κανόνος, ὁ ὁποῖος, τούς φορεῖς κατεγνωσμένης αἱρέσεως, 
τούς ὀνομάζει «ψευδεπισκόπους καί ψευδοδιδασκάλους» 
καί πρίν τήν καταδίκη των ἀπό τό ἁρμόδιο ἐκκλησιαστικό 
ὄργανο. Αὐτό τό ἀναφέρομε καί θά τό ἐκθέσωμε ἐκτενέ- 
στερα κατωτέρω, ἐπειδή στίς ἡμέρες μας ἔχουν διαστραφῆ 
οἱ ἔννοιες καί ἐμεῖς σήμερα, θεωροῦμε κατεγνωσμένο 
αἱρετικό, ὄχι τόν φορέα κατεγνωσμένης αἱρέσεως, ἀλλά 
τόν καταδικασμένο ἀπό τό ἁρμόδιο ἐκκλησιαστικό ὄργα- 
νο. Αὐτό ὅμως εἶναι ἐξώφθαλμα λανθασμένο σύμφωνα μέ 
τόν ὑπό ἐξέτασι Κανόνα διότι τότε, α) δέν ὑπῆρχε οὐδεμία 
ἀνάγκη νά γραφῆ τό ἀκροτελεύτιο μέρος τοῦ [Ε΄ Κανόνος, 
ἀφοῦ εἶναι γνωστό ὅτι οὐδείς Ὀρθόδοξος κοινωνοῦσε μέ 
καταδικασμένο αἱρετικό, καί ἂν κοινωνοῦσε, θεωρεῖτο 
παρευθύς κι αὐτός αἱρετικός, β) δέν ἀξίζει καμιά ἰδιαίτερη 
τιμή σέ κάποιον πού ἀποφεύγει τόν αἱρετικό, ἀφοῦ αὐτό 
εἶναι στοιχειῶδες καθῆκον του, γ) διότι ὁ Κανών ἀναφέ- 
ρεται σέ Ἐπίσκοπο πού κηρύττει αἵρεσι, ἀλλά δέν ἔχει 
καταδικασθῆ ἀκόμα ἀπό Σύνοδο. Παρόλα αὐτά ὁ ἱερός 

κανών δέν τόν ὀνομάζει Ἐπίσκοπον, ἀλλά ὁμιλεῖ γιά τόν 
«καλούμενον Ἐπίσκοπον», αὐτόν δηλαδή πού μόνον τό 
ὄνομα φέρει τοῦ Ἐπισκόπου, στήν πραγματικότητα ὅμως 
δέν εἶναι Ἐπίσκοπος, ἀλλά, ὅπως ξεκάθαρα τόν ἀποκαλεῖ 
στήν συνέχεια, εἶναι «ψευδεπίσκοπος καί ψευδοδιδάσκα- 
λος», δ) ἄν ὑποτεθῆ ὅτι ὁ φορέας τῆς κατεγνωσμένης 
αἱρέσεως εἶναι «ὄντως» Ἐπίσκοπος, τότε, οἱ ἀποσχιζόμενοι 
ἀπό αὐτόν, ἐφ᾽ ὅσον ἀποσχίζονται ἀπό κανονικό Ἐπίσκοπο, 
δημιουργοῦν σχίσμα καί δέν θεραπεύουν τό σχίσμα ὅπως 
διδάσκει ὁ παρών Κανών καί ἄρα ὁ Κανών αὐτός θά περι- 
εἴχε ἀντιφατικά καί μεταξύ τους ἀντικρουόμενα στοιχεῖα. 

Ὡς ἐκ τούτου ἡ καταδίκη τοῦ αἱρετικοῦ κατεγνωσμένης 
αἱρέσεως ἀπό τό ἁρμόδιο ἐκκλησιαστικό ὄργανο δέν ἔχει 
τόσο τήν ἔννοια τῆς ἀπομακρύνσεως ἀπό αὐτόν (διότι ἡ 
καταδίκη ὑπό αὐτήν τήν ἔννοια θά βοηθοῦσε μόνον ὅσους 
εἶναι τελείως ξένοι καί ἄγευστοι στά θέματα τῆς πίστεως), 
ἀλλά κυρίως ἔχει σκοπό τήν προστασία τῶν Ὀρθοδόξων 
καί τήν ὁμολογία καί συμπόρευσι τῆς Συνόδου μέ τήν δια- 
χρονική πίστι τῆς Ἐκκλησίας. Ἄν ὑποτεθῆ ὅτι οἱ αἱρετικοί, 
καί μάλιστα κατεγνωσμένης αἱρέσεως, μέχρι τήν καταδίκη 
των ἀπό τό ἁρμόδιο ἐκκλησιαστικό ὅ ὄργανο, εἶναι μέλη τοῦ 
σώματος τοῦ Χριστοῦ, τότε ἡ Ἐκκλησία δέν εἶναι σύμφωνα 
μέ τήν διδασκαλία τοῦ ἀπ. Παύλου, Ἔφεσ. 5,27, ἄσπιλος καί 
ἄμωμος, ἀλλά ἐσπιλωμένη καί βεβορβορωμένη σύμφωνα 
μέ τήν διδασκαλία τοῦ ὁσ. Θεοδώρου τοῦ Στουδίτου. Διότι 
οἱ λέξεις ἄσπιλος καί ἄμωμος καί ἐσπιλωμένη καί βεβορβο- 
ρωμένη δέν ἔχουν τήν ἔννοια τῶν προσωπικῶν ἁμαρτιῶν 
ἑκάστου, ἀλλά κυρίως ἀναφέρονται εἰς τήν ἀληθινή καί 
ὀρθόδοξον πίστι διά τῆς ὁποίας ἐνσωματούμεθα καί ἄνευ 
τῆς ὁποίας ἀποτεμνόμεθα ἀπό τό σῶμα τοῦ Χριστοῦ. Ἐπί- 
σης ἄν ὑποτεθῆ ὅτι οἱ αἱρετικοί κατεγνωσμένης αἱρέσεως 
μέχρι τήν καταδίκη των εἶναι μέλη τοῦ σώματος τοῦ Χρι- 
στοῦ, τότε τό σῶμα αὐτό δέν εἶναι διαχρονικά ὁμοιόμορφο 

κατά τήν πίστι, ἀλλά ὅταν ἐπικρατοῦσε ἡ Ὀρθοδοξία ἦταν 
Ὀρθόδοξο, ὅταν ἐπικρατοῦσε ὁ Ἀρειανισμός ἦτο Ἀρειανι- 
κό, Πνευματομάχο, Μονοφυσιτικό, Εἰκονομαχικό, Παπικό, 
ἀνάμεικτο κατά τόν τύπο τοῦ ἱπποκενταύρου, σήμερα δέ 
τό σῶμα τοῦ Χριστοῦ εἶναι Οἰκουμενιστικό, ἐφ᾽ ὅσον σή- 
μερα ὁ Οἰκουμενισμός ἐπεκτείνεται παντοῦ, ὅπως κάποτε 
ὁ Ἀρειανισμός. 

Ἀπό ὅσα λοιπόν ἀναφέραμε γίνεται φανερό ὅτι ὁ φορέας 
κατεγνωσμένης αἱρέσεως εἶναι, λόγῳ τῆς αἱρέσεως, ξένος 
πρός τό σῶμα τοῦ Χριστοῦ καί ὡς ἐκ τούτου «ψευδεπί- 
σκοπος καί ψευδοδιδάσκαλος» σύμφωνα μέ τήν ἔκφρασι 
τοῦ παρόντος Κανόνος. Ἡ ἀπόφασις δέ τῆς Συνόδου περί 
ἀποκοπῆς καί καταδίκης του ἔχει τήν ἔννοια τῆς ἀποδοχῆς 
τῆς λόγῳ αἱρέσεως ἀποκοπῆς του ἀπό τό σῶμα τοῦ Χρι- 
στοῦ, κατά τόν τύπο τῆς παραιτήσεως κάποιου δι᾽ αἰτήσεώς 
του ἀπό κάποιο ὀργανισμό, Σύλλογο κλπ. Αὐτό ἀκριβῶς 
ἀναφέρει καί τό Συνοδικό τῆς Ζ΄ Οἰκουμενικῆς. 

Μία δευτέρα προὔπόθεσις διά τήν ἀποτείχισι πέραν τῆς 
κατεγνωσμένης αἱρέσεως, σύμφωνα μέ τά λόγια τοῦ πα- 
ρόντος Κανόνος, εἶναι τό νά τήν κηρύττη ὁ Ἐπίσκοπος ἤ ὁ 
Πατριάρχης «δημοσίᾳ καί γυμνῇ τῇ κεφαλῇ ἐπ᾽ Ἐκκλησίας». 
Αὐτό σημαίνει τήν βεβαιότητα καί ἀσφάλεια εἰς τούς ἀπο- 
σχιζομένους, τήν στιγμή κατά τήν ὁποία δέν ἄκουσαν τήν 
αἱρετική διδασκαλία τοῦ Ἐπισκόπου ἕνας ἤ δύο ἤ μερικοί, 
ἀλλά ὅλα τά μέλη τῆς Ἐκκλησίας. Ἐδῶ ἀποκλείεται καί ἡ 
διαφορετική ἑρμηνεία τῶν λεγομένων ἀπό τόν Ἐπίσκοπο, 
ἐπειδή ὅ,τι ἀκούσουν ὀλίγοι δυνατόν νά παρερμηνευθῆ ἤ 
νά μεταφερθῆ ἀλλοιωμένο, ὅταν ὅμως ὅλα τά μέλη τῆς 
Ἐκκλησίας ἤ τά περισσότερα γίνουν αὐτήκοα τῆς αἱρετικῆς 
διδασκαλίας, τότε ἀποκλείεται πᾶσα πλάνη ἤ ἄδικος κρίσις 
καί κατάκρισις τοῦ Ἐπισκόπου. 

Τό «δημοσίᾳ καί γυμνῇ τῇ κεφαλῇ ἐπ᾽ Ἐκκλησίας» ἔχει 
ἐπίσης τήν ἔννοια ὅτι ἡ διδασκαλία αὐτή ἀποτελεῖ πίστι 

τοῦ Ἐπισκόπου καί δέν εἶναι κάτι πού ἀναφέρθηκε προχεί- 
ρως ἤ ἐκ παραδρομῆς ἤ ἀπετέλεσε μία λεκτική παρατυπία 
ἤ ἁβρότητα. Οὔτε ἐπίσης κάτι τό ὁποῖο εἰπώθηκε κατ᾽ 
οἰκονομίαν, λόγῳ κάποιας ἀδηρίτου ἀνάγκης. Δηλαδή οἱ 
ἀποτειχιζόμενοι εἶναι βέβαιοι ὅτι ἀποτειχίζονται ἀπό ἕναν 
δεδηλωμένο αἱρετικό, ὁ ὁποίος ἐργάζεται στόν ἀμπελῶνα 
τοῦ Κυρίου, πλήν ὅμως διά νά διαφθείρη καί ἀποκόψη διά 
τῆς αἱρέσεως τά κλήματα ἀπό τήν ἄμπελο καί διά νά δια- 
σκορπίση τά πρόβατα ἀπό τόν ποιμένα (Χριστό). 

Ἡ ἔκφρασις τέλος αὐτή τοῦ Κανόνος σημαίνει ὅτι ὁ 
Ἐπίσκοπος ὄχι μόνο εἶναι δεδηλωμένος αἱρετικός, ἀλλά 
προσπαθεῖ τήν αἵρεσι νά τήν διαδώση χρησιμοποιῶντας τό 
ἀξίωμά του καί νά τήν καταστήση γραμμή τῆς Ἐκκλησίας. 

Ἀπό ὅλα αὐτά γίνεται φανερό ὅτι αὐτό πού ἀπαιτεῖ ὁ 
ἱερός Κανών διά τήν ἀποτείχισι εἶναι ὁ ἀποτειχιζόμενος 
νά εἶναι βέβαιος ἀπό ποῦ ἀποτειχίζεται, διότι ἐν ἐναντίᾳ 
περιπτώσει ὑπάρχει κίνδυνος πλάνης, ἀδίκου κρίσεως καί 
σχίσματος. 

Τό «δημοσίᾳ καί γυμνῇ τῇ κεφαλῇ ἐπ’ Ἐκκλησίας» δέν 
ἔχει ἀσφαλῶς τήν ἔννοια μόνο εἰς τήν διά λόγων κηρυτ- 
τομένη αἵρεσι, ἀλλά καί εἰς τήν δι’ ἔργων, καθώς ἐπίσης 
καί ὄχι μόνο εἰς τήν ἀκουστικήν κήρυξι ἀλλά καί εἰς τήν 
ὀπτικήν. Δηλαδή ἄν σήμερα πιχ. ὁ Πατριάρχης συλλει- 
τουργῆ καί συμπροσεύχεται μέ τόν Πάπα, καί αὐτό διά 
τῆς τηλεοράσεως καθίσταται γνωστό καί εἰς τόν τελευταῖο 
Ὀρθόδοξο, αὐτό ἀσφαλῶς ἐντάσσεται εἰς τήν δημοσίᾳ 
καί γυμνῇ τῇ κεφαλῇ ἐπ’ Ἐκκλησίας κηρυττομένη αἵρεσι, 
ἐπειδή ἡ ὅρασις εἶναι πιστοτέρα τῆς ἀκοῆς καί τά ἔργα 
ἀξιοπιστότερα τῶν λόγων. Ἐπίσης τό ἴδιο ἰσχύει καί ἄν ὁ 
Ἐπίσκοπος κηρύττη κάποια αἵρεσι, ἡ ὁποία καταγράφεται 
σέ βιβλίο γραμμένο ἀπό αὐτόν. 

Εἶναι ἄξιον προσοχῆς ὅτι ἐνῶ, οἱ δύο προηγούμενοι ἱεροί 
Κανόνες καί τό πρῶτο τμῆμα τοῦ παρόντος [Ε΄ ὁμιλοῦν 

διά τήν διακοπήν τῆς μνημονεύσεως τοῦ Ἐπισκόπου εἰς τήν 
θείαν Μυσταγωγίαν, τό δεύτερο τμῆμα αὐτοῦ τοῦ Κανό- 
γος δέν ἀναφέρει τήν διακοπή τῆς μνημονεύσεως, ἀλλά 
χρησιμοποιεῖ τήν ἔκφρασιν «πρός τόν πρόεδρον κοινωνίας 
ἑαυτούς διαστέλλοντες» καί τήν ἔκφρασιν «τῆς πρός τόν 
καλούμενον Ἐπίσκοπον κοινωνίας ἀποτειχίζοντες». 

Αὐτό προφανῶς συμβαίνει διότι στίς τρεῖς προηγού- 
μενες περιπτώσεις ἀποτειχίσεως οἱ ἀποτειχιζόμενοι ἡ ἦσαν 
ὑπόλογοι καί ὑπεύθυνοι σχίσματος, ἐνῶ διά τά θέματα τῆς 
πίστεως συμβαίνει τό ἀντίθετο᾽ δηλαδή ἀποκόπτεται ἀπό 
τό σῶμα τοῦ Χριστοῦ ὁ αἱρετικά φρονῶν καί κηρύσσων, 
ἐνῶ ὁ ἀποτειχιζόμενος, ἐνσωματώνεται ἤ παραμένει ἐνσω- 
ματωμένος διά τῆς ἀληθινῆς πίστεως εἰς τήν Ἐκκλησία. 
Δηλαδή εἰς τίς τρεῖς προηγούμενες περιπτώσεις ὁ ἱ. Κανών, 
δι᾿ ὅσους θά τολμήσουν τήν διακοπή τῆς μνημονεύσεως, 
νομοθετεῖ τήν ἐπιβολή ποινῆς,ἐνῶ εἰς τήν παροῦσα, τῆς 
αἱρέσεως, θεωρεῖ τήν ἀποτείχισι ὡς ἀνάγκη, καί ὡς ἔνοχο 
ὄχι τόν ἀποτειχιζόμενο, ἀλλά τόν Ἐπίσκοπο, ἐξ οὗ καί οἱ 
χαρακτηρισμοί «καλούμενος Ἐπίσκοπος, ψευδεπίσκοπος, 
ψευδοδιδάσκαλος». 

Αὐτή ἐπίσης ἡ ἔκφρασις σημαίνει ὅτι διά τῆς διακοπῆς 
τῆς μνημονεύσεως σταματᾶ συγχρόνως κάθε ἐκκλησιαστι- 
κή κοινωνία καί ἐπικοινωνία μέ τόν Ἐπίσκοπο, ὅτι αὐτός 
δέν ἀναγνωρίζεται πλέον ὡς Ἐπίσκοπος τῆς Ἐκκλησίας 
καί διά τοῦτο δέν μνημονεύεται, ὅτι δέν ὑπάρχει ἄλλος 
τρόπος ἀπομακρύνσεως ἀπό τόν αἱρετικό Ἐπίσκοπο καί 
τήν αἵρεσι καί ὅτι ἀποτείχισις σημαίνει περιφρούρησις τῆς 
πίστεως καί τῶν πιστῶν, ἐφ᾽ ὅσον ὁ Ἐπίσκοπος ὀνομάζεται 
«καλούμενος», δηλαδή κατ᾽ ὄνομα καί ὄχι κατ᾽ οὐσίαν. 

Ἡ ἔκφρασις τοῦ παρόντος Κανόνος «οἱ τοιοῦτοι (οἱ 
ἀποτειχισθέντες) οὐ μόνον τῇ κανονικῇ ἐπιτιμίσει οὐχ ὑπό- 
κεινται, ἀλλά καί τῆς πρεπούσης τιμῆς, τοῖς ὀρθοδόξοις 
ἀξιωθήσονται» κατ᾽ ἀρχάς ξεχωρίζει ὅλα τά ἄλλα θέματα 

ἀπό τά θέματα τῆς πίστεως. Ἐπίσης ξεχωρίζει αὐτούς πού 
ἀποτειχίζονται δι’ οἱονδήποτε ζήτημα ἀπό αὐτούς πού ἀπο- 
τειχίζονται λόγῳ δεδηλωμένης αἱρέσεως τοῦ προεστῶτος. 
Ὅταν λοιπόν ἀναφέρει, «τῇ κανονικῇ ἐπιτιμήσει οὐχ ὑπό- 
κεινται», ἐννοεῖ τά ἐπιτίμια πού ἔχουν ὁρίσει οἱ ἱεροί Κα- 
γνόνες δι᾿ αὐτούς πού κάνουν παρασυναγωγή, φατρία ἤ καί 
σχίσμα.Ὅταν ἐν συνεχείᾳ λέγει «τῆς πρεπούσης τιμῆς τοῖς 
ὀρθοδόξοις ἀξιωθήσονται» ἐννοεῖ ὅτι, οἱ ἀποτειχισθέντες 
λόγῳ αἱρέσεως τοῦ προεστῶτος, ἔκαναν κάτι δύσκολο μέ 
τό ὁποῖο ἐβοήθησαν τήν Ἐκκλησία νά μήν παρεκκλίνη εἰς 
τό βασικό καί θεμελιῶδες σημεῖον τῆς ὀρθοδόξου δηλαδή 
πίστεως. Ὡς ἐκ τούτου εἶναι ἄξιοι τιμῆς καί ἐπαίνου. 

Ὁ ἅγ. Νικόδημος εἰς τό σημεῖο αὐτό τοῦ Κανόνος 
ἑρμηνεύει ὡς ἑξῆς: «ἀλλά καί τιμῆς τῆς πρεπούσης, ὡς 
ὀρθόδοξοι, εἶναι ἄξιοι». Τό «ὡς ὀρθόδοξοι» σημαίνει ὅτι, 
εἰς τήν ὑπάρχουσα καί κηρυττομένη αἵρεσι, οἱ ἀποτειχι- 
σθέντες ἐτήρησαν ὀρθόδοξον στάσιν, ἀπομακρυνόμενοι 
ἀπό τόν αἱρετικό᾽ Ἐπίσκοπο. Δηλαδή σιωπηλά ἐννοεῖται ὅτι 
οἱ ὑπόλοιποι μή ἀποτειχισθέντες δέν ἐτήρησαν ὀρθόδοξον 
στάσι, δέν ἐβοήθησαν εἰς τήν παροῦσα αἵρεσι τήν Ἐκκλησία 
νά ὀρθοδοξήση, ἀλλά ἐβοήθησαν διά τῆς δειλίας των τήν 
αἵρεσι νά ἑδραιωθῆ. Ἐφ᾽ ὅσον λοιπόν οἱ μέν ἀξιώνονται 
τιμῆς καί ἐπαίνου, ἐξυπακούεται ὅτι οἱ ἐκ τοῦ ἀντιθέτου 
ὑποκύψαντες καί συμβιβασθέντες εἶναι ἄξιοι κατηγορίας 
καί τιμωρίας. 

Τό ὅτι συνήθως δέν τιμωροῦνται ὑπό τῆς Ἐκκλησίας 
ὅσοι δέν τηροῦν γενναία καί ὁμολογιακή στάσι σέ θέμα- 
τὰ πίστεως καί αἱρέσεως αὐτό πρέπει νά ὀφείλεται στούς 
ἑξῆς λόγους. Πρῶτον διότι αὐτοί συνήθως ἀποτελοῦν τήν 
πλειοψηφία. Δεύτερον διότι αὐτοί ἐπιστρέφουν διά τῆς 
μετανοίας εἰς τήν Ὀρθοδοξίαν ὅταν καταδικασθῆ ἡ αἵρεσις, 
ὅπως ἔγινε κατά τήν Ζ΄ Οἰκουμενική μέ Ἐπισκόπους καί 
ἱερεῖς πού εἶχαν ἀκολουθήσει τήν Εἰκονομαχία, σύμφωνα 


μέ τά πρακτικά τῆς Συνόδου, μολονότι ἡ Εἰκονομαχία μέχρι 
τότε δέν ἦτο, ὅπως ἀναφέραμε, κατεγνωσμένη αἵρεσις. 

Τρίτον διότι μέ τήν ἀποκατάστασι τῆς Ὀρθοδοξίας καί 
τήν καταδίκη τῆς αἱρέσεως ἡ Ἐκκλησία ἐν τῇ εὐσπλαγχνίᾳ 
της δίδει ἄφεσιν εἰς ὅλα τά προηγούμενα, καθ᾽ ὅσον ἐπε- 
τεύχθη ὁ βασικός σκοπός καί στόχος. Αὐτό ὅμως οὐδόλως 
σημαίνει ὅτι οἱ μή τιμωρούμενοι δι᾽ οἱονδήποτε λόγο εἶναι 
συνειδησιακῶς ἐντάξει, τήν στιγμή πού οἱ προθέσεις καί 
οἱ διαθέσεις ἑκάστου θά ἐξετασθοῦν λεπτομερῶς ἀπό τόν 
ἐτάζοντα νεφρούς καί καρδίας Θεόν. Τό ὅτι πάλι ὁ Κανών 
ἀναφέρει ὅτι οἱ ἀποτειχισθέντες εἶναι ἄξιοι τιμῆς, σημαίνει 
ἀσφαλῶς ὅτι εἶναι ἄξιοι καί μιμήσεως σύμφωνα μέ τό λόγιο 
«τιμή ἁγίου, μίμησις ἁγίου». 

Εἰς τό σημεῖον αὐτό εἶναι ἀνάγκη νά παρουσιάσωμε 
ἀκροθιγῶς τήν τιμή πού ἀποδίδει ἡ ἴδια ἡ Ἐκκλησία εἰς τούς 
ἀποτειχισθέντες πρό συνοδικῆς κρίσεως ἀπό τούς δημοσίᾳ 
καί γυμνῇ τῇ κεφαλῇ κηρύττοντας αἵρεσιν Ἐπισκόπους. Ἡ 
τιμή αὐτή συνίσταται εἰς τό ὅτι τούς κατατάσσει εἰς τούς 
ἁγίους καί ὁμολογητές τῆς πίστεως, ἐφ᾽ ὅσον μετά τήν 
ἀποτείχισι καί δι᾽ αὐτῆς τήν μή ἀναγνώρισι τοῦ αἱρετικοῦ 
Ἐπισκόπου, ἀκολουθεῖ συνήθως ὁ διωγμός καί τό μαρτύ- 
ριο, συνεργούσης πρός τοῦτο καί τῆς πολιτικῆς ἐξουσίας. 
Καί θά ἀναφερθοῦμε πρός τοῦτο εἰς τήν Εἰκονομαχία καί 
μάλιστα κατά τήν περίοδο τήν πρό τῆς Ζ΄ Οἰκουμενικῆς 
Συνόδου κατά τήν ὁποία, ὅπως προαναφέραμε, δέν ἦτο κἄν 
κατεγνωσμένη αἵρεσις καί ἐπιπλέον ἐπισφραγισμένη ἀπό 
Σύνοδο 348 Ἐπισκόπων οἱ ὁποῖοι κατέστησαν τήν αἵρεσι 
γραμμή τῆς «Ἐκκλησίας». 

Εἰς τήν Πατριαρχίαν λοιπόν τοῦ πρώτου εἰκονομάχου 
Πατριάρχου ὀνόματι Ἀναστασίου (730-754) μετά τήν βι- 
αἰα ἐκβολή τοῦ ἁγ. Γερμανοῦ τοῦ ὁμολογητοῦ, ἔχομε κατ᾽ 
ἀρχάς τούς δέκα μάρτυρες τούς ἐν τῇ Χαλκῇ λεγομένη 
Πύλῃ. Αὐτοί μάλιστα ἔγιναν αἰτία νά φονευθῆ ὁ σπαθάριος 


ὁ ὁποῖος ἀνῆλθε στήν κλίμακα, προκειμένου νά κατεβάση 
τήν εἰκόνα τοῦ Χριστοῦ, ἡ ὁποία εὑρίσκετο πάνω ἀπό τήν 
Χαλκῆ πύλη. Ἑορτάζονται τήν οη Αὐγούστου. Εἰς αὐτήν 
τήν πρᾶξιν, τῆς κατακρημνίσεως δηλαδή καί θανατώσεως 
τοῦ σπαθαρίου, φαίνεται ὅτι συμμετεῖχαν καί ἄλλοι ἅγιοι 
καί εἰδικά γυναῖκες. Μεταξύ αὐτῶν ἦταν ἡ ἁγ. Θεοδοσία, 
ἡ ὁποία ἑορτάζει τήν 29η Μαΐου. 

Ὁ ΔοσίθεοςἹεροσολύμων μᾶς περιγράφει λακωνικά ἕνα 
συγκλονιστικό γεγονός σχετικά μέ τόν εἰκονομάχο Πα- 
τριάρχη Ἀναστάσιο. Λέγει ἐπί λέξει τά ἑξῆς: «ἐξέβαλε τοῦ 
θρόνου αὐτοῦ τόν Γερμανόν Πατριάρχην ὁ Κόνων (Λέων ὁ 
Γ΄ ὁ Ἴσαυρος 717-741), ὁ τοῦ Ἀντιχρίστου πρόδρομος ὡς ἐκά- 
λη αὐτόν ὁ ἅγιος οὗτος Πατριάρχης, τῶ δεκάτῳ τρίτῳ ἔτει 
αὐτοῦ, καί ἔβαλεν ἀντ’ ἐκείνου τόν Σύγγελον Ἀναστάσιον, 
τόν νέον προδότην Ἰούδαν, τόν συμφωνήσαντα τῶ Κόνωνι 
καί ἐπιβουλεύσαντα τῷ γέροντι αὐτοῦ. Ἀλλ᾽ αἱ σεμναί καί 
τίμιαι γυναῖκες τῆς Κωνσταντινουπόλεως ὧν προεξῆρχεν 
ἡ ἁγία Θεοδοσία ἑορταζομένη Μαΐου εἰκοστῇ ἐνάτῃ ὥρμη- 
σαν εἰς τήν ἐκκλησίαν, καί τό βδέλυγμα τῆς ἐρημώσεως, 
καί τοῖς λίθοις καί τοῖς ξύλοις ὑβρίζουσαι καί μισθωτόν 
ἀποκαλοῦσαι καί λύκον καί προδότην Ἰούδαν, ἐδίωξαν. 
Ὅθεν ἐκεῖνος ἀπῆλθε πρός τόν βασιλέα καί προσεκλαύθη 
καί παρεκίνει αὐτόν ἐκδικῆσαι αὐτόν. Ἀλλά καί εἰς τήν 
χαλκῆν πόρταν, ὅπου ἦν ἡ Θεανδρική ἐκείνη καί δεσποτική 
εἰκών τοῦ Χριστοῦ, ἥν ἐκεῖ ἔβαλεν ὁ μέγας Κωνσταντῖνος, 
βαλόντος τήν σκάλαν τοῦ βασιλικοῦ ὑπηρέτου ἵνα αὐτήν 
ἐκεῖθεν ἐκβάλῃ, αἱ Κωνσταντινοπολίτιδες ἐκβαλοῦσαι 
αὐτήν, ὧς ἐξῆρχεν ἡ ἁγία Θεοδώρα, καί κρημνίσασαι αὐτόν, 
ἔλαβον ἀντί μισθοῦ αὐτῶν τόν ἴδιον θάνατον. Διήρκησε δέ 
ἐκεῖ ἡ Θεανδρική αὕτη εἰκών κατά τόν Κωδινόν ἔτη τετρα- 
κόσια δέκα πέντε» (ΔοσιθέουἹεροσ., Δωδεκάβιβλος, τόμος 
ΣΤ΄, κεφ. 1Θ΄, παραγρ. Η΄, σελ. 440, ἐκδ. Ῥηγόπουλου 1982). 

Εἶναι ὄντως συγκλονιστικό καί φοβερό τό γεγονός αὐτό. 


Ὁ Πατριάρχης Ἀναστάσιος, ὁ ὁποῖος ἦτο φορέας αἱρέσεως 
μή κατεγνωσμένης, πρίν κατακριθῆ ὁ ἴδιος ἀπό ἁρμόδιο 
ἐκκλησιαστικό ὄργανο, ἐκβάλλεται διά ξύλων καί λίθων 
ἀπό τήν Ἐκκλησίαν ὑπό ἁγίων γυναικῶν, οἱ ὁποῖες τελικά 
μέ τήν βοήθεια τῆς πολιτικῆς ἐξουσίας θανατώνονται. Αὐτή 
εἶναι ἡ τιμή διά τήν ὁποία ὁμιλεῖ ὁ [Ε΄ Κανών τῆς Πρω- 
τοδευτέρας Συνόδου, μέ τήν ὁποία ἠξιώθησαν ἀπό τούς 
Ὀρθοδόξους. Δηλαδή τό νά καταταγοῦν μεταξύ τῶν ἁγίων 
καί ὁμολογητῶν καί νά εἶναι ἐσαεί πρότυπα πρός μίμησιν. 

Εἶναιἴσως βέβαιον ὅτι σήμερα, ἄν κάποιοι τολμοῦσαν νά 
ἐνεργήσουν τοιουτοτρόπως σέ μία κατεγνωσμένη αἵρεσι,, 
θά ἐθεωροῦντο ἀπό τούς Ὀρθοδόξους Οἰκουμενιστές καί 
μή, ὡς ἀδιάκριτοι, ἀντάρτες, ταλιμπάν, ἐκτός Ἐκκλησίας 
καί κατεχόμενοι ὑπό ἑωσφορικοῦ καί δαιμονικοῦ πνεύ- 
ματος. Ἀντιθέτως δέ αὐτοί πού θά ἀνέμενον τήν Σύνοδο 
(πχ. τῆς Ἱερείας) διά νά ἀποφασίση ἐπί τοῦ θέματος θά 
ἐθεωροῦντο συνετοί, ὑπάκουοι, διακριτικοί καί ἐντός τῆς 
Ἐπισκοποκεντρικῆς Ἐκκλησίας. Δυστυχῶς αὐτή εἶναι σή- 
μερα ἡ Ὀρθοδοξία μας. 

Πλήν αὐτῶν τῶν ἁγίων, ἔχομε αὐτήν τήν περίοδο τῆς 
Εἰκονομαχίας (ἡ ὁποία δέν πρέπει νά λησμονοῦ με δέν ἦτο 
ἀκόμη κατεγνωσμένη αἵρεσις), τούς ἁγίους καί ὁμολογητάς 
Θεόφιλον, ὁ ὁποῖος ἦτο αὐτόκλητος μάρτυς καί ὁμολο- 
γητής καί ἑορτάζει τήν 2." Ὀκτωβρίου, τόν Θεόφιλον καί 
Λογγῖνον τόν Στυλίτην, ἡ μνήμη τῶν ὁποίων εἶναι τήν τοῦ» 
Ὀκτωβρίου, τόν ἅγ. Ὑπάτιο Ἐπίσκοπο καί Ἀνδρέα τόν πρε- 
σβύτερο, πού ἑορτάζονται τήν 201" Σεπτεμβρίου, Γεώργιον 
τόν Λημνιώτη, πού ἑορτάζει τήν 241) Αὐγούστου, Γεώργιον 
ἐπίσης Πισιδίας, πού ἑορτάζει τήν 191" Ἀπριλίου, Βασίλειον 
καί Προκόπιον τούς ὁμολογητάς, πού ἑορτάζουν τήν 277" 
καί 281" Φεβρουαρίου, Ἀνδρέαν τόν ὁμολογητήν τόν ἐν 
τῇ κρίσει πού ἑορτάζει τήν 17") Ὀκτωβρίου καί πολλούς 
ἄλλους. 


Δέν πρέπει νά παραλείψωμε καί τόν ἀδάμαντα τῆς 
περιόδου αὐτῆς, τόν ὁμολογητήν Στέφανον τόν νέον, 
τόν ἀσκήσαντα εἰς τό ὄρος τοῦ Αὐξεντίου. Εἰς τόν βίον 
του ἀναφέρεται, πέραν τῶν μαρτυρικῶν του ἀγώνων, ὅτι 
ὅταν ἐτελείωσεν ἡ Σύνοδος τῆς Ἱερείας τό 754 ἔστειλε ὁ 
αὐτοκράτωρ Κωνίνος ὁ Κοπρώνυμος τίς ἀποφάσεις της 
μέ τόν Πατρίκιον Κάλλιστον νά τίς ὑπογράψη καί ὁ ὅσιος 
Στέφανος, ἐπειδή ἦτο περιβόητος καί εἰς ὅλους αἰδέσιμος. 
Αὐτός ἀρνήθηκε νά ὑπογράψη ἀποκαλῶντας αἱρετικήν 
τήν Σύνοδον, δέν ἐδέχθη δέ καί τά τρόφιμα πού τοῦ ἀπέ- 
στειλε ὁ αὐτοκράτωρ λέγοντας ὅτι δέν εἶναι δυνατόν νά 
γλυκανθῆ ὁ λάρυγξ των ἀπό αἱρετικῶν βρώματα (Μέγας 
Συναξαριστής τόμος ΙΑ΄ σελ. 699). Ἐδῶ, ὅπως βλέπομε, 
ἔχομε τό γεγονός ὅτι Σύνοδος 348 Ἐπισκόπων, οἱ ὁποῖοι 
ἐπεκύρωσαν τήν αἵρεσιν, ἀθετεῖται ἀπό ἕναν ἅγιο ἀσκητή. 
Δηλαδή ὁ ὅσιος Στέφανος δέν ἀποτειχίσθηκε ἁπλῶς ἀπό 
ἕναν Ἐπίσκοπο ἤ Πατριάρχη, ἀλλά ἀπό μία ὁλόκληρον 
πολυάνθρωπον Σύνοδο καί μάλιστα διά μία αἵρεσι μή 
κατεγνωσμένη (καταδικασμένη) καί ἐπιπλέον ὅλα αὐτά 
πολύ πρίν τήν Πρωτοδευτέρα Σύνοδο, ἡ ὁποία κατέγραψε 
αὐτήν τήν Παράδοσι τῆς Ἐκκλησίας. 

Ἀναφερθήκαμε στούς ἁγίους τῆς πρώτης περιόδου τῆς 
Εἰκονομαχίας μόνο καί μόνο διά τό γεγονός τῆς ἀποτειχί- 
σεώς των ἀπό μή κατεγνωσμένη αἵρεσι, τό ὁποῖο θά λέγαμε 
ἀποτελεῖ μία ὑπέρβασι καί αὐτοῦ τοῦ 15." Κανόνος τῆς Πρω- 
τοδευτέρας Συνόδου. Θά ἀναφέρωμε καί δύο παραδείγμα- 
τὰ ἀπό τήν μετά τήν Σύνοδο αὐτήν περίοδο διά νά καταδεί- 
ξωμε τό ὑποχρεωτικό τῆς ἐφαρμογῆς τοῦ ἐν λόγῳ Κανόνος 
καί ὄχι τόπροαιρετικό ἤ δυνητικό ὅπως πολλοί ἰσχυρίζονται. 

Τό πρῶτο παράδειγμα εἶναι αὐτό τό σχίσμα τοῦ 1054 μέ 
τό ὁποῖο ἀπεκόπη ἀπό τήν Ὀρθοδοξία καί τήν Ἐκκλησία 
ἕνα μεγάλο μέρος ὡς αἱρετικό. Ἐδῶ ἔχομε πλήρη ἐφαρμογή 
τοῦ 159) Κανόνος τῆς Πρωτοδευτέρας Συνόδου ἀπό τόν 


ἴδιο τόν Πατριάρχη Μιχαήλ τόν Κηρουλάριο. Ὁ Πάπας τῆς 
Ρώμης Λέων ὁ Θ΄ λόγῳ κυρίως τῆς εἰσαγωγῆς τοῦ ΕΠ] Οαας 
εἰς τό Σύμβολον τῆς Πίστεως εἶχε καταστῆ αἱρετικός. Ἡ 
αἵρεσις αὐτή ἦτο ἤδη κατεγνωσμένη ἀπό τήν ἐπί ἁγίου 
Φωτίου Σύνοδο τοῦ 879. Δέν ἦτο ὅμως κατεγνωσμένος 
(καταδικασμένος) ὁ φορέας τῆς αἱρέσεως, δηλαδή ὁ συ- 
γκεκριμένος Πάπας Λέων ὁ Θ΄. Ὁ Πατριάρχης λοιπόν μέ 
τήν Σύνοδο τῆς Κωνσταντινουπόλεως ἀποσχίζεται ἀπό 
τόν Πάπα πρό συνοδικῆς καταδίκης του. Αὐτό τό ἀναφέ- 
ρομε σάν εὔγλωττο καί πασίγνωστο παράδειγμα, διότι τό 
ἀναφέρει καί ὁ Βαλσαμών στήν ἑρμηνεία τοῦ ἐν λόγῳ 15" 
Κανόνος. Λέγει συγκεκριμένα τά ἑξῆς: «Σημείωσαι ταῦτα, 
ἴσως ὠφελήσοντα κατά τῶν λεγόντων μή καλῶς ἡμᾶς 
ἀποσχισθῆναι ἀπό τοῦ θρόνου τῆς παλαιᾶς Ρώμης, πρό 
τοῦ καταδικασθῆναι τούς περί ταύτην ὡς κακόφρονας» 
(Σύνταγμα ἱερῶν Κανόνων, Ρἀάλλη-Ποτλῆ, τόμος β΄, σελ. 
695). Δηλαδή αὐτά τά ἐπιχειρήματα τά ὁποῖα σήμερα λόγῳ 
τοῦ Οἰκουμενισμοῦ ἔχουν γίνει νόμος, ὅτι δηλαδή ἀπόσχισι 
ἀπό τόν αἱρετικό Ἐπίσκοπο ἐπιτρέπεται μόνο μετά τήν 
καταδίκην του ἀπό τήν Σύνοδο, τά ἔλεγαν κάποιοι καί 
τότε, καί ἀπολογούμενος τρόπόν τινα ὁ Βαλσαμών στήν 
ἑρμηνεία αὐτοῦ τοῦ Κανόνος, φέρει αὐτό τό παράδειγμα. 

Τό δεύτερο παράδειγμα εἶναι τῶν ὁσιομαρτύρων ἁγιο- 
ρειτῶν τῶν ἐπί Βέκκου μαρτυρησάντων. Ὁ Πατριάρχης 
Ἰωάννης ὁ ΙΑ΄ ὁ Βέκκος ἦτο λατινόφρων, φορέας δηλαδή 
κατεγνωσμένης αἱρέσεως, ἀλλά ὁ ἴδιος δέν εἶχε ἀκόμη 
καταδικασθῆ ἀπό Σύνοδο. Οἱ ἁγιορεῖτες λοιπόν ὁσιομάρ- 
τυρες ἀπετειχίσθησαν ἀπό αὐτόν πρό συνοδικῆς κατα- 
δίκης του καί αὐτό ἦτο ἡ αἰτία τοῦ μαρτυρίου των. Εἶναι 
χαρακτηριστική καί ὁμολογιακή ἡ πρός τόν λατινόφρονα 
αὐτοκράτορα Μιχαήλ τόν Η΄ τόν Παλαιολόγο ἐπιστο- 
λή των, ἡ ὁποία σημειωτέον ἀπεστάλη ὑπό πάντων τῶν 
ἁγιορειτῶν πατέρων καί ἀναφέρει πρός τό τέλος τά ἑξῆς: 


«Οἷς δέ συνεσθίειν οὐχ ὁριζόμεθα: οἷς τό χαίρειν εἰπεῖν 
διά τό παντάπασιν ἀμιγές, ὧν τό συνάντημα εἰ δυνατόν 
φύγομεν, πῶς πρώτους εἶναι καί ἀνακριτάς τῶν ὀρθοδόξων 
Ἐκκλησιῶν ὅλως δικαιώσωμεν, καί τό μνημόσυνον αὐτῶν 
ὡς ὀρθόδοξον ἐπ’ ἐκκλησίαις, καί ἐπ’ αὐτῆς τῆς μυστικῆς 
τραπέζης, σαλπίσωμεν, ἵνα μηδέ ταύτην ἀφῶμεν ἀβέβηλον, 
τοῦ ἁγιάζειν ἡμᾶς». Δηλαδή, σύμφωνα μέ τήν διδασκαλία 
τῶν ἁγιορειτῶν ὁσίων, ἡ μνημόνευσις αἱρετικῶν κατά τήν 
Θεία Λειτουργία βεβηλώνει τήν ἁγ. Τράπεζα καί συνεπῶς 
αὐτή πλέον δέν μᾶς ἁγιάζει. Καί αὐτοί οἱ ὁσιομάρτυρες 
ἁγιορεῖτες οἱ ἐπί Βέκκου ἀθλήσαντες καί πρό συνοδικῆς 
καταδίκης του τόν ἀπέκοψαν ἀπό τήν Ἐκκλησία, ἠξιώθησαν 
τιμῆς καταταγέντες μεταξύ τῶν ἁγίων καί ὁμολογητῶν 
τούς ὁποίους ὀφείλομε νά μιμούμεθα. 

Τό τελευταῖο τμῆμα τοῦ ἐν λόγῳ ἱεροῦ Κανόνος πού 
ἀποτελεῖ καί τό ἐπισφράγισμα καί τήν αἰτιολογία τῆς ὅλης 
ὁμολογιακῆς στάσεως καί ἐνστάσεως τῶν Ὀρθοδόξων μᾶς 
ἀναγκάζει νά ἀναφέρωμε ὀλίγα τινά διά τό σοβαρό θέμα 
τῶν «ψευδεπισκόπων καί ψευδοδιδασκάλων» καί διά 
τήν ὑπόθεσιν τοῦ σχίσματος. Κατ᾽ ἀρχάς ἡ ἀναφορά τοῦ 
Κανόνος «οὐ γάρ Ἐπισκόπων, ἀλλά ψευδεπισκόπων καί 
ψευδοδιδασκάλων κατέγνωσαν» μᾶς ὁδηγεῖ στήν σκέψι, 
ὅτι πρέπει νά διακρίνωμε, ὡς Ὀρθόδοξοι, τούς Ἐπισκόπους 
ἀπό τούς ψευδεπισκόπους διά νά μήν πλανηθοῦμε καί ὅτι 
πρέπει αὐτό νά τό πράξωμε, πρίν τό πράξη τό ἁρμόδιο 
ἐκκλησιαστικό ὄργανο. 

Ἡ ἔκφρασις αὐτή ἐπίσης σημαίνει ὅτι ἀπό τόν ἀληθινό 
Ἐπίσκοπο, τόν ὄντως Ἐπίσκοπο, τόν εἰς τύπον καί τόπον 
Χριστοῦ εὑρισκόμενο, εἶναι ἀδύνατον κάποιος ὀρθόδοξος 
ὑγειῶς σκεπτόμενος νά ἀποσχισθῆ, ἔστω καί ἄν αὐτός κα- 
τακριθῆ ἤ καταδικασθῆ ἀπό κάποια Σύνοδο, ὅπως συνέβη 
μέ τόν ἅγ. Ἀθανάσιο, τόν ἅγ. Ἰωάννη τόν Χρυσόστομο καί 
ἄλλους ἁγίους. Δηλαδή ἀπό τόν ἀληθινό Ἐπίσκοπο οὐδέ- 

ποτε κάποιος ἀπομακρύνεται, ἀλλά τόν ἀκολουθεῖ ὡς τόν 
σταυρό καί ἄν δύναται συσταυρώνεται καί αὐτός μαζί του. 
Ἀντιθέτως μέ τόν ψευδεπίσκοπο καί ψευδοδιδάσκαλο, τόν 
τό σχῆμα μόνο ἔχοντα τοῦ Ἐπισκόπου, τόν κατά τό φαι- 
νόμενον προστάτη τοῦ ποιμνίου καί κατά τό νοούμενον 
ἀποστάτη τοῦ Εὐαγγελίου, οὐδέποτε κάποιος ὀρθόδοξος 
ὑγειῶς σκεπτόμενος συντάσσεται καί συνοδοιπορεῖ, ἀλλά 
ἀπομακρύνεται ἐκκλησιαστικῶς ἀπό αὐτόν, ὅπως κάποιος 
ἀπομακρύνεται ἀπό κάποιον ἔχοντα κολλητική ἀσθένεια. 
Ὁ ψευδεπίσκοπος εἶναι ὅττι χειρότερο μέσα στήν Ἐκκλησία, 
εἶναι τό ὄργανο τοῦ διαβόλου διά τοῦ ὁποίου θά χειρώση 
(θά βάλη στό χέρι κατά τό δή λεγόμενο) τούς πιστούς. 

Ὡς ἐκ τούτου εἶναι ἀνάγκη, καί θά λέγαμε θέμα σω- 
τηρίας, νά δύναται ἕκαστος ὀρθόδοξος νά διακρίνη τόν 
ἀληθινό Ἐπίσκοπο ἀπό τόν ψευδεπίσκοπο, τόν ποιμένα 
ἀπό τόν λύκο καί τόν ἀληθινό κυβερνήτη τοῦ πλοίου, 
σύμφωνα μέ τήν πατερική ἔκφρασι, ἀπό τόν καταποντιστή. 
Εἶναι δηλαδή τό ἴδιο πού θά πάθη κάποιος, ὁ ὁποῖος δέν 
ἔμαθε, διά νά χρησιμοποιήσωμε μία σύγχρονο ἔκφρασι, νά 
ξεχωρίση τά γνήσια χαρτονομίσματα ἀπό τά κάλπικα καί 
πλαστά καί περιμένει νά τά σφραγίση ἡ τράπεζα. Ὁ παρών 
λοιπόν Κανών καθιστᾶ ὑπευθύνους ὅλους τούς Ὀρθοδό- 
ἕους εἰς τό θέμα τῆς διακρίσεως τῶν ἀληθινῶν Ἐπισκόπων 
ἀπό τούς ψευδεπισκόπους. Αὐτό βεβαίως τό ἀπαιτεῖ καί 
ὅλη ἡ ὀρθόδοξος Παράδοσις τήν ὁποία ἐπισφραγίζει καί 
τρόπον τινά συνοψίζει ὁ ὁ ἐν λόγῳ Κανών. Τό φοβερό ὁ ὅμως 
καί συγχρόνως ἀναγκαῖο εἶναι ὅτι δέν εἶναι ἀρκετή μόνο 
ἡ διάγνωσις τοῦ ψευδεπισκόπου, ὅπως δέν εἶναι ἀρκετή ἡ 
διάγνωσις τοῦ ἔχοντος τήν μολυσματική ἀσθένεια, ἀλλά 
χρειάζεται καί ἡ ἀπομάκρυνσις ἀπό αὐτόν. Εἰς αὐτήν τήν 
περίπτωσι τῶν θεμάτων τῆς πίστεως ὁ κάθε πιστός γίνεται 
κριτής καί δικαστής πρό συνοδικῆς κρίσεως, τοῦ ἀτάκτως 
περιπατοῦντος Ἐπισκόπου καί «στέλλεται» ἀπό αὐτόν 

σύμφωνα μέ τήν ἔκφρασι τοῦ μεγάλου Ἀποστόλου τῶν 
ἐθνῶν: «Παραγγέλλομεν δέ ὑμῖν, ἀδελφοί, ἐν ὀνόματι τοῦ 
Κυρίου ἡμῶν Ἰησοῦ Χριστοῦ, στέλλεσθαι ὑμᾶς ἀπό παντός 
ἀδελφοῦ ἀτάκτως περιπατοῦντος καί μή κατά τήν παράδο- 
σιν ἣν παρέλαβον παρ᾽ ἡμῶν» (Β΄ Θεσσ. 3, 6). 

Ἡ ἔκφρασις λοιπόν τοῦ παρόντος Κανόνος «οὐ γάρ 
Ἐπισκόπων, ἀλλά ψευδεπισκόπων καί ψευδοδιδασκάλων 
κατέγνωσαν» σημαίνει ὅτι ὁ Ἐπίσκοπος ἐκπίπτει ἀπό τό 
ἀξίωμά του μόνο καί μόνο ἐπειδή σφάλλει στά θέματα τῆς 
πίστεως καί δέν ὀρθοτομεῖ τόν λόγο τῆς ἀληθείας. Σημαί- 
νει ἐπίσης ὅτι δέν τόν καταδικάζει ὁ ἀποτειχιζόμενος ἀπό 
αὐτόν, οὔτε πολύ περισσότερο τό ἁρμόδιο ἐκκλησιαστικό 
ὄργανο, ἀλλά ἡ ἴδια ἡ αἵρεσις τήν ὁποία κηρύττει «γυμνῇ 
τῇ κεφαλῇ ἐπ’ Ἐκκλησίας». Εἶναι δηλαδή τό ἴδιο μέ τόν 
ἰατρό, ὁ ὁποῖος δέν καθιστᾶ κάποιον ἄρρωστο μέ τήν γνω- 
μάτευσί του, ἀλλά ἡ ἴδια ἡ ἀσθένεια τήν ὁποία αὐτός φέρει: 
καί ἐπίσης μέ τόν κακοποιό τόν ὁποῖο δέν τόν καθιστᾶ ὡς 
τοιοῦτο ἡ ἀπόφασις τοῦ δικαστοῦ, ἀλλά οἱ ἴδιες οἱ πράξεις 
του. Ἄν λοιπόν ἐμεῖς ἀναμένωμε τήν ἀπόφασι τῶν ἁρμοδίων 
διά νά ἀπομακρυνθοῦμε ἀπό αὐτούς εἶναι βέβαιον ὅτι θά 
σφάλλωμε στά καίρια καί θά ὁδηγηθοῦμε σέ ναυάγιο. Καί 
βεβαίως, ἐφ᾽ ὅσον γνωρίζωμε τήν κατάστασι κάποιου, δέν 
περιμένομε τήν ἀπόφασι τῶν ἁρμοδίων, ἀλλά μέ φόβο καί 
τρόμο ἀπομακρυνόμεθα ἀπό αὐτούς. 

Τό ὅτι τά θέματα τῆς πίστεως εἶναι πολύ σημαντικώτε- 
ρα ἀπό τά ὑλικά καί σωματικά, μόλις εἶναι ἀνάγκη νά τό 
ἀναφέρωμε. Καί αὐτό φανερώνει ὅτι ὁ ἐφησυχασμός μας 
ἐδῶ ἔχει ἄλλα κίνητρα καί ἄλλο σκοπό. Ἡ δέ θεολογική 
του ἐπικάλυψις μᾶλλον ἀποσκοπεῖ στόν καθησυχασμό τῆς 
συνειδήσεως. Ἄν ἐμεῖς τόν ψευδεπίσκοπο τόν ἐκλαμβάνομε 
ὡς ποιμένα καί ἔχομε πλήρη ἐκκλησιαστική ἐπικοινωνία 
μαζί του διά τῆς μνημονεύσεως καί συνοδοιπορίας, εἶναι 
φανερόδτι ὄχι μόνο εἴμεθα παραβάτες τοῦ ἱεροῦ αὐτοῦ Κα- 

νόνος, ἀλλά καί ὁλοκλήρου τῆς ὀρθοδόξου Παραδόσεως 
καί ἐπιπλέον γινόμεθα αἰτία νά διαιωνίζεται τό κακό εἰς τήν 
Ἐκκλησία καί μάλιστα ὄχι οἱοδήποτε κακό, ἀλλά ἡ αἵρεσις 
ἡ ὁποία προσβάλλει αὐτόν τόν θεσμό τῆς Ἐκκλησίας. 

Εἶναι ἄλλο θέμα τό ὅτι κάποιοι ἅγιοι ἔκαναν κατά και- 
ρούς κάποιες οἰκονομίες καί διετήρησαν διά κάποιο χρονικό 
διάστημα τήν ἐκκλησιαστική ἐπικοινωνία μέ κάποιους δε- 
δηλωμένους αἱρετικούς, κινούμενοι ὄχι ἀπό δειλία καί συμ- 
βιβασμό, ἀλλά ἀπό διάκρισι, ἡ ὁποία τούς ὁδηγοῦσε εἰς τό 
νά τηρήσουν αὐτή τήν στάσι’ καί εἶναι τελείως διαφορετικό 
τό νά προσπαθοῦμε ἐμεῖς νά καλυφθοῦμε πίσω ἀπό αὐτά τά 
ἐλάχιστα παραδείγματα, νά ὑποστείλωμε τήν σημαία τῆς 
πίστεως, νά συνοδοιποροῦμε ἐπί δεκαετίες μέ τούς αἱρετι- 
κούς καί νά βλέπωμε ἀπαθῶς κάθε ἡμέρα τήν αἵρεσι νά ἐπε- 
κτείνεται καί νά ἀλλοιώνη τά φρονήματα τῶν Ὀρθοδόξων. 
Δι’ αὐτά ὅμως θά ἀναφερθοῦμε ἐκτενέστερα κατωτέρω. 

Πάντως ἡ διάκρισις τήν ὁποία κάνει ὁ ἱερός Κανών 
μεταξύ Ἐπισκόπων καί ψευδεπισκόπων πρό συνοδικῆς 
κρίσεως καί κατακρίσεώς των, ὁπωσδήποτε σηματοδοτεῖ 
τήν στάσι ἑκάστου ἀληθινοῦ ὀρθοδόξου σέ ἀνάλογες περι- 
πτώσεις. Δηλαδή μέ τόν ἀληθινό Ἐπίσκοπο θά συνταχθοῦν 
οἱ ἀληθινά Ὀρθόδοξοι καί μέ τόν ψευδεπίσκοπο οἱ συμ- 
βιβασμένοι καί χλιαροί κατά τήν πίστι, οἱ ὁποῖοι βεβαίως 
εἶναι πάντοτε οἱ περισσότεροι. 

Τό ἀκροτελεύτιο τμῆμα τοῦ ἐν λόγῳ ἱεροῦ Κανόνος 
εἶναι ἴσως καί τό σπουδαιότερο καί ἀναφέρει ὅτι μέ τήν 
ἀπομάκρυνσι τῶν Ὀρθοδόξων ἀπό τόν ψευδεπίσκοπο 
«οὐ σχίσματι τήν ἕνωσιν τῆς Ἐκκλησίας κατέτεμον ἀλλά 
σχισμάτων καί μερισμῶν τήν Ἐκκλησίαν ἐσπούδασαν ρύ- 
σασθαι». Αὐτό εἶναι πολύ σημαντικό διότι μᾶς καθορίζει 
τό πῶς πρέπει νά ἐννοοῦμε τήν ἴδια τήν Ἐκκλησία, τήν 
ἕνωσί της καί ἐπιπλέον μᾶς δίδει νά κατανοήσωμε τό τί 
ἐστί σχίσμα καί πότε αὐτό συντελεῖται. 


Αὐτό λοιπόν πού ἀβίαστα ἐξάγεται ἀπό τό τμῆμα αὐτό 
τοῦ Κανόνος εἶναι ὅτι ἡ Ἐκκλησία δέν εἶναι προσωποπαγής, 
οὔτε ἀνθρωποκεντρική, οὔτε Ἐπισκοποκεντρική, ἀλλά 
Χριστοκεντρική καί ἀληθοκεντρική. Ἄν ἡ Ἐκκλησία ἦτο 
Ἐπισκοποκεντρική δέν θά ἐπέτρεπε ὁ ἱερός Κανών τήν 
ἀπομἀάκρυνσί μας ἀπό τόν αἱρετικό Ἐπίσκοπο, ὄχι μόνο 
πρίν καταδικασθῆ ἀπό τό ἁρμόδιο ἐκκλησιαστικό ὄργανο, 
ἀλλά καί πρίν τοποθετηθῆ ἄλλος ὀρθόδοξος στή θέσι του. 
Διότι τότε τό κενό αὐτό τοῦ Ἐπισκόπου, ἐφ᾽ ὅσον αὐτός 
θάλειτουργοῦσε ὡς ἄξονας καί ὡς πυρήνας, θά ἦτο τέτοιο, 
ὥστε νά μήν ὑπάρχη κἄν Ἐκκλησία, ἐφ᾽ ὅσον δέν ὑπάρχη 
Ἐπίσκοπος ἤ ἐφ᾽ ὅσον αὐτός ἐξέπεσε καί ἔγινε αἱρετικός. 

Μέ τήν ἀπομάκρυνσιλοιπόν ἀπό τόν Ἐπίσκοπο ὁ ὁποῖος 
δημοσίως ἐπ᾽ Ἐκκλησίας κηρύττει αἵρεσι, καταδεικνύομε 
τή μεγάλη αὐτή ἀλήθεια, ὅτι δηλαδή ἡ Ἐκκλησία εἶναι 
Χριστοκεντρική, ὅτι ἀκόμη ἡ ἀλήθεια εἶναι ἡ καρδιά της 
καί, ἄν δέν ὑπάρχη αὐτή, δέν ὑφίσταται οὔτε ἡ Ἐκκλησία" 
ὅτι ὁ Ἐπίσκοπος, διά νά εἶναι Ἐπίσκοπος, δέν ἀρκεῖ ἡ χειρο- 
τονία του καί ἡ ἐνθρόνισίς του, ἀλλά πρέπει τουλάχιστον 
γά ὀρθοτομῆ τόν λόγο τῆς ἀληθείας" ὅτι ἡ ἕνωσις τῆς 
Ἐκκλησίας ἄνευ τῆς ἀληθοῦς πίστεως εἶναι ψευδής καί 
κίβδηλος καί ὅτι ἡ Ἐκκλησία ὑπάρχει καί δέν ἔπαυσε οὔτε 
θά σταματήση νά ὑπάρχη, ἐπειδή ἀκριβῶς δέν στηρίζεται 
στά πρόσωπα, ἀλλά στόν ἴδιο τόν Χριστό. 

Τό «οὐ σχίσματι τήν ἕνωσιν τῆς ἐκκλησίας κατέτεμον» 
ἐπίσης σημαίνει ὅτι ἡ ἕνωσις τῆς Ἐκκλησίας καί ἡ ἐνσω- 
μάτωσις εἰς αὐτήν γίνεται διά τῆς ἀληθοῦς καί Ὀρθοδόξου 
πίστεως, καί ὡς ἐκ τούτου ἐάν κάποιο μέλος ἐκπέσει εἰς 
αἵρεσιν, ἐκπίπτει καί τοῦ σώματος τοῦ Χριστοῦ δηλαδή τῆς 
Ἐκκλησίας. Δι᾿ αὐτό προφανῶς ὁ ἱερός Κανών διδάσκει, 
ὅτι δέν ὑφίσταται σχίσμα εἰς τήν Ἐκκλησία μέ τήν ἀπο- 
μάκρυνσι ἀπό τούς αἱρετικά φρονοῦντας καί πράττοντας. 

Ἄν πάλι ἐκ τοῦ ἀντιθέτου, ἐνῶ δηλαδή ὁ Ἐπίσκοπος δη- 


μοσίως καί ἐπ᾽ Ἐκκλησίας κηρύττει αἵρεσιν κατεγνωσμένη, 
οἱ κληρικοί δέ καί οἱ λαϊκοί δέν ἀποτειχίζονται ἀπό αὐτόν, 
(περιμένοντας προφανῶς τήν ἀπόφασι τῆς Συνόδου), τότε 
ἀποδεικνύομε ἐμπράκτως: 

α. ὅτι ἡ Ἐκκλησία εἶναι Ἐπισκοποκεντρική καί ὄχι Χρι- 
στοκεντρική, 

β. ὅτι ἡ ἐνσωμάτωσις εἰς αὐτήν δέν γίνεται διά τῆς 
ὀρθοδόξου πίστεως, ἀλλά διά τοῦ Ἐπισκόπου, 

γ. ὅτι ἡ ἀποτείχισις ἀπό τόν Ἐπίσκοπο διά λόγους πί- 
στεως σημαίνει σχίσμα καί ὄχι ὀρθόδοξο ὁμολογία καί, 
κατά τήν ὁρολογία τοῦ Κανόνος ἀπόδοσις «τῆς πρεπούσης 
τιμῆς τοῖς Ὀρθοδόξοις», 

ὃ. ὅτι ἐπίσης ἡ Ἐκκλησία δέν ἦταν ποτέ, οὔτε πρόκει- 
ται νά εἶναι, ἄσπιλος καί ἀμώμητος, ἀλλά ἦταν καί θά 
εἶναι ἐσπιλωμένη καί βεβορβορωμένη, ἐφ᾽ ὅσον πάντοτε 
ὑπῆρχαν καί θά ὑπάρχουν, εἰδικά στίς ἡμέρες μας, Ἐπίσκο- 
ποι αἱρετικοί μή καταδικασθέντες ὑπό Συνόδου καί 

ε. ὅτι ἡ ὀρθόδοξος πίστις (ἡ Ὀρθοδοξία) εἶναι ἐξ ὁλο- 
κλήρου στήν διάθεσι καί στήν διάκρισι (μᾶλλον διάβρωσι) 
τῶν Ἐπισκόπων καί δέν ἀποτελεῖ τήν «ἅπαξ παραδοθείσῃ 
τοῖς ἁγίοις πίστει» (Καθολ. ἐπιστ. Ἰούδα στιχ. 3). Δηλαδή 
κοντολογίς ἀνατρέπομε ὅλη τήν ὀρθόδοξο Ἐκκλησιολογία 
καί πίστι, ἄν παραμείνωμε ἐνσωματωμένοι σ᾽ ἕναν τέτοιο 
Ἐπίσκοπο. Αὐτό, ὡς ἐκ περισσοῦ ἀναφέρομε ὅτι, εἶναι ἡ 
καρδιά καί ἡ ὅλη δομή καί ὕπαρξις τοῦ Παπισμοῦ. 

Γίνεται λοιπόν φανερό ὅτι ὁ παρών Κανών τῆς Πρω- 
τοδευτέρας Συνόδου δέν εἶναι ἕνας ἁπλός ἱερός Κανών 
(ὅπως θά καταδείξωμε στή συνέχεια συγκρίνοντάς τον μέ 
ἄλλους), ὁ ὁποῖος δύναται ἄλλοτε νά τηρῆται καί ἄλλοτε 
νά μήν τηρῆται᾽ ἕνας Κανών, δηλαδή, πού παρέχει ἁπλῶς 
προτροπή καί δυνατότητα ἐφαρμογῆς καί δέν ἐπισημαί- 
νει ἀνάγκη᾽ ἀλλά εἶναι ἕνας ἱερός Κανών ὁ ὁποῖος μέσα 
σέ λίγες γραμμές καταγράφει μία ὁλόκληρο ὀρθόδοξο 


Παράδοσι, ἐπισφραγισμένη μέ ἀγῶνες καί θυσίες ἁγίων 
καί Ὁμολογητῶν: ὁριοθετεῖ ἐπιπλέον τήν ὀρθόδοξον ὁδό, 
διασφαλίζει ἄσπιλο καί ἀμόλυντο τήν Ἐκκλησία καί ἀπα- 
γορεύει εἰς τήν πίστι κάθε ἀνθρώπινη αὐθαιρεσία. Ὡς ἐκ 
τούτου γίνεται ἀντιληπτό ὅτι ἡ Ἐκκλησία δέν κινδυνεύει 
ἀπό τούς ἀποτειχιζομένους ἀπό τόν αἱρετικό Ἐπίσκοπο, 
ἀλλά ἀπό τόνἴδιο τόν Ἐπίσκοπο καί φυσικά ἀπό ὅσους τόν 
ἀκολουθοῦν καί τόν ἀποδέχονται ὡς Ἐπίσκοπο, ἐνσωμα- 
τωμένοι ἐκκλησιαστικά μέ αὐτόν. 

Ἄλλο θέμα εἶναι, ἄν κάποιοι μετά τήν ἀποτείχισι δημι- 
οὐυργοῦν παρατάξεις καί «ἐκκλησίες», δηλαδή σχίσματα καί 
ἄλλο, ἐξαιτίας αὐτοῦ τοῦ φόβου, νά προτιμοῦμε τήν πλήρη 
ἐνσωμάτωσί μας μέ τήν αἵρεσι διά μέσου τῆς ἀναγνωρί- 
σεως καί μνημονεύσεως τοῦ αἱρετικοῦ Ἐπισκόπου. Καί σέ 
τελευταία ἀνάλυσι εἶναι προτιμώτερο τό σχίσμα ἀπό τήν 
αἵρεσι, διότι τό σχίσμα δημιουργεῖται ἐξαιτίας προσωπικῶν 
παθῶν καί ἀδυναμιῶν, ἐνῶ ἡ αἵρεσις εἶναι ἄλλο Εὐαγγέλιο, 
Ἐκκλησία προσωποπαγής καί θεμελιωμένη ὄχι στήν Πε- 
ντηκοστή καί στούς ἁγ. Ἀποστόλους, ἀλλά στήν αὐθαίρετη 
διδασκαλία καί ἑρμηνεία ἑκάστου, αἵρεσις ἡ ὁποία ὁδηγεῖ 
σέ ἄλλο Χριστό, τόν ἀντίχριστο καί δέν εἶναι τίποτε ἄλλο 
ἀπό τήν θεοποίησι τῆς ἀνθρωπίνης λογικῆς καί τῆς ἀπαι- 
τήσεως τῆς ὑποταγῆς τοῦ Θεοῦ εἰς αὐτήν. 

Ὡς μικρότερο κακό κρίνει τό σχίσμα ἀπό τήν αἵρεσι 
καί ὁ ἅγ. Νικόδημος ὁ Ἁγιορείτης ἑρμηνεύοντας τόν Α΄ 
Κανόνα τοῦ Μ. Βασιλείου. Ἀναφέρει τά ἑξῆς: «Σχισματικοί 
δέ ὀνομάζονται ἐκεῖνοι ὅπου διαφέρονται πρόν τήν καθολι- 
κήν Ἐκκλησίαν, ὄχι διά δόγματα πίστεως, ἀλλά διά κάποια 
ζητήματα ἐκκλησιαστικά καί εὐκολοϊάτρευτα. Αἱρετικοί 
δέ ὀνομάζονται ἐκεῖνοι τῶν ὁποίων ἡ διαφορά παρευθύς ἤ 
ἀμέσως εἶναι περί τῆς εἰς Θεόν πίστεως, ἤτοι οἱ κατά τήν 
πίστιν καί τά δόγματα, χωρισμένοι ἀπό τούς Ὀρθοδόξους 
καί παντελῶς ἀπομεμακρυσμένοι» (Πηδάλιον, σελ. 588). 


Εἶναι λοιπόν ἁρμόδιο νά ἀναφέρωμε κάποιες σκέψεις 
διά τό σχίσμα, τό πῶς συντελεῖται καί διατί ἀναφέρει ὁ 
παρών Κανών τελειώνοντας ὅτι, οἱ ἀποτειχισμένοι ἀπό 
τόν αἱρετικό Ἐπίσκοπο πρό συνοδικῆς κρίσεως, ὄχι μόνο 
δέν κάνουν σχίσμα ἀλλά «σχισμάτων καί μερισμῶν τήν 
Ἐκκλησίαν ἐσπούδασαν ρύσασθαι». 

Τό σχίσμα δύναται νά ἐννοηθῆ ὡς μία ἐκκλησιαστική 
ἐκτροπή, ὑπό τήν ἔννοια ὅτι ὁ Ἐπίσκοπος εἶναι ὀρθόδοξος 
εἰς τήν πίστιν καί ὀρθοτομεῖ τόν λόγον τῆς ἀληθείας καί 
κάποιοι κληρικοί γιά προσωπικούς λόγους καί φερόμενοι 
ἐμπαθῶς δέν τόν ἀναγνωρίζουν, ἀλλά ἀποσχίζονται ἀπό 
αὐτόν, προβάλλοντας κάποια ἐκκλησιαστικά ζητήματα εἰς 
τά ὁποῖα πιθανόν αὐτός νά σφάλλη. Αὐτή θά λέγαμε εἶναι ἡ 
κλασσική μορφή τοῦ σχίσματος, ἡ ὁποία βεβαίως θεωρεῖται 
μέγιστον ἁμάρτημα δι᾽ αὐτούς πού ἀποσχίζονται ἀπό τόν 
ὀρθοτομοῦντα τόν λόγον τῆς ἀληθείας Ἐπίσκοπον᾽ ὁ δέ 
ἅγιος Ἰωάννης ὁ Χρυσόστομος διά νά δείξη τό μέγεθος 
τοῦ κακοῦ ἀναφέρει ὅτι οὔτε τό αἷμα τοῦ μαρτυρίου δέν 
συγχωρεῖ αὐτόν πού θά τολμήση νά δημιουργήση σχίσμα 
στήν Ἐκκλησία. Λέγει ὁ ἅγιος: «Οὐδέν οὕτως Ἐκκλησίαν 
δυνήσεται διαιρεῖ ὡς φιλαρχία" οὐδέν οὕτω παροξύνει 
τόν Θεόν, ὡς τό Ἐκκλησίαν διαιρεθῆναι. Κἄν μυρία ὦμεν 
ἐργασάμενοι καλά, τῶν τό σῶμα αὐτοῦ διατεμόντων οὐκ 
ἐλάττονα δώσομεν δίκην οἱ τόπλήρωμα κατατέμνοντες τό 
ἐκκλησιαστικόν... Ταῦτα μοι οὐχί πρός τούς ἄρχοντας εἴρη- 
ται μόνο, ἀλλά καί πρός τούς ἀρχομένους. Ἀνήρ δέ τις ἅγιος 
εἰπέ τι δοκοῦν εἶναι τολμηρόν, πλήν ἀλλ᾽ ὅμως ἐφθέγξατο. 
Τί δέ τοῦτο ἐστίν; Οὐδέ μαρτυρίου αἷμα ταύτην δύνασθαι 
ἐξαλείφειν τήν ἁμαρτίαν ἔφησεν. Εἰπέ γάρ μοι, τίνος ἕνε- 
κεν μαρτυρεῖς; οὐ διά τήν δόξαν τοῦ Χριστοῦ; Ὁ τοίνυν τήν 
ψυχήν προέμενος ὑπέρ τοῦ Χριστοῦ, πῶς τήν Ἐκκλησίαν 
πορθεῖς ὑπέρ ἧς τήν ψυχήν προήκατο ὁ Χριστός» (Ρ. 62,85). 

Εἶναι προφανές ὅτι ὁ ἅγιος ὁμιλεῖ καί συνταυτίζεται μέ 


τό πρῶτο τμῆμα τοῦ παρόντος [Ε΄ ἱεροῦ Κανόνος καί τούς 
δύο προηγουμένους. Δηλαδή ἀναφέρεται εἰς ὅλα τά ἄλλα 
θέματα, διά τά ὁποῖα πιθανόν κάποιος νά ἀποσχισθῆ ἀπό 
τόν Ἐπίσκοπόν του, πλήν τῶν θεμάτων τῆς πίστεως. Διά 
τά θέματα λοιπόν τῆς πίστεως ἔχουμε ἄλλην περίπτωσιν 
σχίσματος, ἡ ὁποία ἀναφέρεται εἰς τό δεύτερο τμῆμα τοῦ ἐν 
λόγῳ ἱεροῦ Κανόνος. Εἰς αὐτήν τήν περίπτωσιν ἡ ἀπόσχι- 
σις ἀπό τόν δημοσίως αἱρετικά φρονοῦντα καί πράττοντα 
Ἐπίσκοπο εἶναι ἐπιβεβλημένη διά τούς ἑξῆς λόγους: 

1) Διά νά μήν συμμετέχωμε καί συνοδοιποροῦμε μέ τήν 
αἵρεσι διά τῆς ἐκκλησιαστικῆς ἐπικοινωνίας μέ τόν Ἐπί- 
σκοπο, ἔστω καί ἄν ἐμεῖς ἔχωμε ὀρθόδοξο φρόνημα. Διότι 
σύμφωνα μέ τόν ὁσ. Θεόδωρο τόν Στουδίτη «οἷον τό ἄρχον 
καί τό ἀρχόμενον πέφυκε γίνεσθαι» (Ρ.α. 99, 1633) καί 
«οἷα ἡ κεφαλή τοιοῦτον καί τό ὅλον σῶμα» (Ρ 6. 99, 15564). 

2) Διότι ἡ ἑνότης εἰς τήν Ἐκκλησίαν δέν εἶναι προσωπο- 
παγής, δηλ. ἑνότης κάποιων ἀνθρώπων, ἀνεξαρτήτως τοῦ 
τί πιστεύουν, ἀλλά ἑνότης ἀληθοῦς πίστεως εἰς Χριστόν. 
Ὡς ἐκ τούτου διά νά ἀνήκω εἰς τήν Ἐκκλησία πρέπει ὄχι 
μόνο νά ἔχω ὀρθόδοξο πίστι, ἀλλά καί νά εἶμαι δι’ αὐτῆς 
ἑνωμένος μέ ὅσους ἔχουν τήν ἴδια πίστι, καί στήν ἐποχή 
πού ζοῦμε, καί διαχρονικά. Αὐτή ἡ ἑνότης συντελεῖται διά 
τῆς ὁμολογίας καί τῆς ἀπομακρύνσεως ἀπό τούς αἱρετικά 
φρονοῦντας καί πράττοντας. 

3) Διότι διά τῆς ἀποσχίσεως ἀπό τούς αἱρετικούς συντη- 
ροῦμε καί διασώζομε τό σῶμα τοῦ Χριστοῦ (τήν Ἐκκλησία) 
καθαρό καί ἀμόλυντο, ἐπειδή ἡ καθαρότης αὐτή πρωτί- 
στως ἀναφέρεται εἰς τήν πίστι καί ὄχι εἰς τά προσωπικά 
ἁμαρτήματα ἑκάστου. 

4) Διότι τέλος διά τῆς ἀποσχίσεως ἀπό τούς αἱρετικούς 
ἐπιτελοῦμε ἔμπρακτη ὁμολογία πίστεως, ἀκολουθοῦμε 
τήν ὁδό τοῦ διωγμοῦ τῆς πίστεως (δηλαδή ἐφ᾽ ὅσον ἡ 
ὀρθόδοξος πίστις διώκεται, πρέπει νά διωχθοῦν καί οἱ 


ἀντεχόμενοι αὐτῆς), δέν δημιουργοῦμε σχίσμα, ἐφ᾽ ὅσον 
ἀποσχιζόμεθα ἀπό κάτι νεκρό καί σάπιο καί ἐπιπλέον θε- 
ραπεύομε τό σχίσμα, ἐφ᾽ ὅσον παραμένομε διά τῆς ὀρθο- 
δόξου πίστεως ἐνσωματωμένοι εἰς τήν Ἐκκλησίαν, ἀπό τήν 
ὁποία ἀπεσχίσθησαν διά τῆς αἱρέσεως ὁ Ἐπίσκοπος καί οἱ 
ἀκολουθοῦντες ἐκκλησιαστικῶς αὐτόν. 

Ὅλα αὐτά πού ἀναφέραμε, ἀποτελοῦν καί τήν πλήρη 
ἑρμηνεία καί κατανόησι τοῦ δευτέρου τμήματος τοῦ [Ε΄ 
ἱεροῦ Κανόνος τῆς Πρωτοδευτέρας Συνόδου, τό ὁποῖο 
διασαφηνίζει ἐπαρκῶς τόν λόγο γιά τόν ὁποῖο ὁ ἐν λόγῳ 
Κανών ἐπιτρέπει τήν ἀπόσχισι ἀπό τόν Ἐπίσκοπο πρό 
συνοδικῆς κρίσεως, καί ἐξηγεῖ γιατί ὀνομάζει τόν αἱρετικό 
ἐπίσκοπο ψευδεπίσκοπο καί ψευδοδιδάσκαλο πρό συνο- 
δικῆς κρίσεως, γιατί ἀναφέρει ὅτι οἱ ἀποσχιζόμενοι ἀπό τόν 
Ἐπίσκοπο δέν δημιουργοῦν σχίσμα εἰς τήν Ἐκκλησία, ἀλλά 
τήν προφυλάσσουν ἀπό τό σχίσμα, γιατί ἐπίσης ἀναφέρει 
ὅτι πρέπει να τιμῶνται ἀπό τούς Ὀρθοδόξους οἱ ἀποσχιζό- 
μενοι ἀπό αὐτόν τόν Ἐπίσκοπο κλπ. Ἄν ἐκ τοῦ ἀντιθέτου 
δέν κατανοήσωμε τό σχίσμα μέ τήν διπλή του μορφή, ἀφ᾽ 
ἑνός μέν δύναται νά ἀποσχισθοῦμε, ὅταν δέν ὑπάρχουν οἱ 
κανονικές προὐποθέσεις, ἤ νά μήν ἀποσχισθοῦμε ἐκεῖ ὅπου 
ἐπιβάλλεται, ἀφ᾽ ἑτέρου καί αὐτοί οἱ ἅγιοι θά εἶναι σέ μᾶς 
ἀκατανόητοι καί τρόπον τινά διπρόσωποι, ἐφ᾽ ὅσον ἄλλοτε 
προτρέπουν μέ λόγια καί ἔργα τό σχίσμα καί ἄλλοτε τό 
ἀπαγορεύουν. 

Διά νά γίνη δέ σαφές αὐτό θά χρησιμοποιήσωμε πάλι τήν 
διδασκαλία τοῦ ἁγ. Ἰωάννου τοῦ Χρυσοστόμου, ὁ ὁποῖος, 
ὅπως καί προηγουμένως εἴχαμε ἀναφέρει, ἀπαγορεύει ὡς 
θανάσιμον ὁ ἁμάρτημα τό σχίσμα καί, μάλιστα, ση μειώνει ὅτι 
οὔτε τό αἷμα τοῦ μαρτυρίου συγχωρεῖ αὐτήν τήν ἁμαρτία. 
Λέγειλοιπόν ὁ ἅγιος ὁμιλῶντας διά τούς αἱρετικούς ποιμέ- 
γες: «.-Πῶς οὖν ὁ Παῦλός φησιν, πείθεσθαι τοῖς ἡγουμένοις 
ὑμῶν καί ὑπείκετε; Ἀνωτέρω εἰπών, Ὧν ἀναθεωροῦντες τήν 

ἔκβασιν τῆς ἀναστροφῆς, μιμεῖσθε τήν πίστιν, τότε εἶπε, 
Πείθεσθε τοῖς ἡγουμένοις ὑμῶν καί ὑπείκετε. Τί οὖν, φησίν, 
ὅταν πονηρός ἦ καί μή πειθώμεθα; πονηρός πῶς λέγεις; εἰ 
μέν περί πίστεως ἕνεκεν, φεῦγε αὐτόν καί παραίτησαι, 
μή μόνον ἄν ἄνθρωπος ἦὖ, ἀλλά κἄν ἄγγελος ἐξ οὐρανοῦ 
κατιών᾽ εἰ δέ βίου ἕνεκεν, μή περιεργάζου. Καί τοῦτο οὐκ 
οἴκοθεν λέγω τό ὑπόδειγμα, ἀλλ᾽ ἀπό τῆς θείας Γραφῆς» 
(Ρ.α. 63, 2314). 

Βλέπομε λοιπόν ἐδῶ τόν ἴδιο ἅγιο νά εἶναι αὐστηρώ- 
τατος, ὅσον ἀφορᾶ τήν ἐκκλησιαστική ἀπομάκρυνσι ἀπό 
τούς αἱρετικούς ποιμένες. Ὡς ἐκ τούτου γίνεται κατανοητό 
ὅτι, ἐκεῖ ὅπου δέν ὑφίσταται θέμα πίστεως, ἀπαγορεύεται 
τό σχίσμα καί εἶναι θανάσιμο ἁμάρτημα, ἐνῶ, ὅταν εἶναι 
αἱρετικός ὁ ποιμένας, ἡ ἀπομάκρυνσις ἀπό αὐτόν εἶναι 
θέμα σωτηρίας καί, φυσικά τότε, δέν ὑφίσταται σχίσμα, 
ἐπειδή αὐτός ἔχει ἀπομακρυνθῆ ἀπό τήν ἀλήθεια, ἔχει 
ἀλλάξει πορεία καί ὅσοι τόν ἀκολουθοῦν, ἀνήκουν καί 
αὐτοί στήν ἴδια κατηγορία. Ἐδῶ ταυτίζεται ὁ ἅγιος μέ τό 
δεύτερο τμῆμα τοῦ [Ε΄ ἱεροῦ Κανόνος τῆς Πρωτοδευτέρας 
Συνόδου καί δι᾿ αὐτό ἀπαιτεῖ τήν ἄμεσο ἀπομάκρυνσι πρό 
συνοδικῆς κρίσεως ἀπό τόν αἱρετικό ποιμένα. 

Δί’ αὐτό ἀναφέραμε ὅτι οἱ ἱεροί Κανόνες κατέγραψαν 
τήν ἤδη ὑπάρχουσα καί βιουμένη κατάστασι καί ζωή τῆς 
Ἐκκλησίας. Δηλαδή καί ἄν δέν ὑπῆρχε ὁ ἐν λόγῳ Κανών, 
πάλιἴϊἴδια θά ἔπρεπε νά ἦταν ἡ στάσις τοῦ κάθε συνειδητοῦ 
ὀρθοδόξου Χριστιανοῦ, ἔναντι τοῦ αἱρετικοῦ Ἐπισκόπου, 
διότι αὐτό ἀπαιτοῦσε ἀνέκαθεν ἡ ὀρθόδοξος Παράδοσις. 
Ἄλλο θέμα εἶναι ἄν ἐμεῖς σήμερα ὑποβιβάσαμε τά θέματα 
τῆς πίστεως στή θέσι τῶν ἄλλων ἐκκλησιαστικῶν θεμάτων 
ἤ καί ἀκόμη χαμηλότερα, καί ἔτσι θεωροῦμε σχίσμα κάθε 
ἀπομάκρυνσι ἀπό τόν αἱρετικό Ἐπίσκοπο. 

Ἡ τελευταία πρότασις τοῦ ἐν λόγῳ Κανόνος «ἀλλά σχι- 
σμάτων καί μερισμῶν τήν Ἐκκλησίαν ἐσπούδασαν ρύσα- 

σθαι» μᾶς δίδει τήν πνευματικήν διάστασι τοῦ σχίσματος, 
ὅταν δηλαδή ὑπάρχει αἵρεσις κηρυττομένη δημοσίως ἐπ᾽ 
Ἐκκλησίας. Ἐδῶ ὁ ἱερός Κανών ἀναφέρει σαφέστατα ὅτι 
σχίσμα δημιουργοῦν οἱ ἀφιστάμενοι τῆς ἀληθείας, ἐνῶ οἱ 
ἀπομακρυνόμενοι ἀπό αὐτούς ἀπαλλάσσουν τήν Ἐκκλησία 
ἀπό τό σχίσμα. Πῶς ὅμως τήν ἀπαλλάσσουν; Διά νά γίνη 
κατανοητό αὐτό, πρέπει νά ἰδοῦμε τήν Ἐκκλησία καί τό 
σχίσμα ὄχι χρονικά, ἀλλά διαχρονικά. 

Ἐφ᾽ ὅσον, ὅπως προαναφέραμε, ἡ Ἐκκλησία εἶναι Χρι- 
στοκεντρική καί ὁριοθετεῖται μέ βάσι τήν ὀρθόδοξο πίστι, 
ὅσοι κατά καιρούς ἐξέπεσαν τῆς ὀρθοδόξου πίστεως καί 
ἐξετράπησαν σέ αἱρέσεις, ἀπεσχίσθησαν καί ἀπό τό σῶμα 
τοῦ Χριστοῦ, ἐξαιτίας καί μόνον τῆς ἐκπτώσεώς των ἀπό 
τήν πίστι, χωρίς συνοδικές κρίσεις καί ἀποφάσεις. Ὅσοι ἐκ 
τοῦ ἀντιθέτου ἐκράτησαν καί διεφύλαξαν τήν ὀρθόδοξο 
πίστι καί ἀπεμακρύνθησαν διά τῆς ἀποτειχίσεως ἀπό τούς 
αἱρετικούς, αὐτοί διαχρονικά ἀνήκουν εἰς τό σῶμα τοῦ 
Χριστοῦ καί αὐτοί ἔγιναν αἰτία νά συνεχίση νά ὑπάρχη ἡ 
Ἐκκλησία «ρυομένη» ἀπό τά σχίσματα, τά ὁποῖα εἶναι ἡ 
ἀπόσχισις διά τῆς αἱρέσεως ἀπό τήν ὀρθόδοξο πίστι. 

Αὐτό μᾶς τό ἑρμηνεύει θαυμάσια ὁ ὅσιος Θεόδωρος ὁ 
Στουδίτης σέ ἐπιστολή του στόν μοναχό Βασίλειο. Λέγει ὁ 
ὅσιος τά ἑξῆς: «...Τό γάρ μή ἔχειν σπῖλον ἤ ρυτίδα (ἡ Ἐκκλη- 
σία), ἵνα καί πάλιν εἴπωμεν, οὕτω νοείτω" τό μή προσιεμένην 
τά τε ἀσεβῆ δόγματα καί τά ἀκανόνιστα ἐγχειρήματα. Οὐ 
μήν ἀλλά καί τά ἐν τοῖς αὐτουργοῦσι τά ἀπηγορευμένα 
συμφρονήματα, ὥς πού φησιν ὁ θεῖος Βασίλειος" πρός ἅ 
Παῦλος ὁ μέγας, οὐδέ συνεστιᾶσθαι τοῖς τοιούτοις παραχω- 
ρεῖ. Ἐπεί ἀπό τῶν ἀποστόλων καί κατόπιν, πολλαχῶς πολλαί 
αἱρέσεις προσερράγησαν αὐτῇ" καί ρυπάσματα ἄθεσμα 
καί ἀκανόνιστα ἐπεπόλασαν, ὥσπερ καί τό νῦν' (ἐννοεῖται 
ἡ μοιχειανική αἵρεσις) ἀλλά μήν αὐτή τῷ προειρημένῳ 
τρόπῳ ἄσχιστος καί ἀμώμητος διαμεμένηκε, καί διαμενεῖ 


σι δὶ σα 


ἕως τοῦ αἰῶνος, ὑπεξαιρουμένων καί ἀποπεμπομένων ἀπ’ 
αὐτῆς τῶν κακῶς φρονησάντων ἤ πραξάντων: ὥσπερ ἐξ 
ἀσείστου καί παραλίου πέτρας τά προσρήσσοντα κύματα» 
(Φατοῦρος 28, 123,79 καί Ρ(ᾳ. 99, 1001). 

Δέν θά ὑπῆρχε ἴσως ὡραιότερη εἰκόνα διά νά ἀποτυπώ- 
ση ὁ ὅσιος αὐτή τήν μεγάλη ἀλήθεια, ἡ παράλιος δηλαδή 
πέτρα (Ἐκκλησία) καί τά ἀφρίζοντα κύματα (οἱ αἱρέσεις). Ἡ 
Ἐκκλησία λοιπόν, ἀναφέρει, παραμένει ἄσχιστος καί ἀμώ- 
μητος καί θά διαμένη αἰωνίως ἔτσι, ἐπειδή ἀποπέμπονται 
πάραυτα ἀπό αὐτήν οἱ κακῶς φρονοῦντες καί πράττοντες 
κατά τήν πίστιν, ὅπως ἀκριβῶς ἀπομακρύνονται ἀπό τήν 
παράλιο πέτρα τά ἀφρίζοντα κύματα. Αὐτή ἀκριβῶς εἶναι 
ἡ ἀποτείχισις ἀπό τόν δημοσίως κηρύττοντα αἵρεσιν, αὐτή 
εἶναι ἡ ἀποφυγή τοῦ σχίσματος, αὐτή εἶναι ἡ ἑνότης τῆς 
πίστεως καί ἡ διατήρησις τοῦ ἀσπίλου καί ἀμώμου τῆς 
Ἐκκλησίας. Κατανοεῖ λοιπόν κάποιος ὅτι διά τά θέματα 
τῆς πίστεως ἐνεργοῦμε ἐμπειρικά, προκειμένου νά δια- 
τηρήσωμε τό ἄσπιλο καί ἀμώμητο τῆς Ἐκκλησίας καί νά 
διατηρηθοῦμε καί ἐμεῖς ἐνσωματωμένοι εἰς αὐτήν. 

Ὅλα αὐτά ὅμως πρέπει νά τά καταδείξωμε ἐν συνεχείᾳ 
μέσα στήν ἱστορική πορεία τῆς Ἐκκλησίας, ἀφοῦ κάνωμε 
ἕνα συσχετισμό καί μία σύγκρισι τοῦ παρόντος Κανόνος 
μέ ἄλλους διά νά δείξωμε τήν ὑποχρεωτική ἐφαρμογή του 
στήν Ἐκκλησία καί ὄχι τήν προαιρετική (δυνητική). 

Ἢ σύγκρισις τοῦ τς." Κανόνος 
τῆς Πρωτοσδευτέρας Συνόδου 
μέ ἄλλους καί ἡ ἐκ ταύτης 

ὑσοχρεωτική ἐφαρμογή του. 


ρέπει κατ᾽ ἀρχάς νά διαιρέσωμε τούς 
ἱερούς Κανόνες σέ δύο κατηγορίες. 
Τούς δογματικούς κατά πρῶτον καί 
τούς ἐκκλησιαστικούς, πνευματι- 
κούς καί διοικητικούς κατά δεύτερον. 

Οἱμέν δογματικοί ἱεροί Κανόνες ἐθεσπίσθηκαν ἐξ αἰτίας 
τῶν κατά καιρούς ἀναφυεισῶν αἱρέσεων, ἀσχολοῦνται μέ 
τά θέματα τῆς πίστεως, μέ τήν στάσιν τῶν Ὀρθοδόξων 
ἔναντι τῶν αἱρετικῶν καί μέ τίς ποινές πού ὑφίστανται 
αὐτοί πού ἐνδίδουν στά θέματα τῆς πίστεως. 

Οἱ δεύτεροι ἀσχολοῦνται μέ διάφορα ἐκκλησιαστικά 
θέματα, διοικητικά, ὅπως δικαιοδοσίες τῶν Ἐπισκόπων ἐν 
σχέσει μέ τούς ἄλλους Ἐπισκόπους, διαχειρίσεως κλπ. καί 
διάφορα πνευματικά θέματα, ὅπως κωλύματα ἱερωσύνης, 
ποινές γιά διάφορες ἁμαρτίες, καθήκοντα νηστείας, προ- 
σευχῆς, ἐκκλησιασμοῦ κλπ. 





Εἶναι φανερό ὡς ἐκ τούτου ὅτι δέν ἔχουν ὅλοι οἱ ἱεροί 
Κανόνες τήν ἴδια βαρύτητα, οὔτε ἀπαιτεῖται ἡ αὐστηρή τή- 
ρησίς των ἐξ ἴσου σέ ὅλους, ἀλλά διά μέν τούς δογματικούς 
ἀπαιτεῖται ἡ αὐστηρά τήρησίς των, ἐπειδή αὐτοί περιφρου- 
ροῦν τήν πίστιν, ὡς πρός τούς ὑπολοίπους ὅμως συμβαίνει, 
πολλοί ἀπό αὐτούς σήμερα νά μήν τηροῦνται, εἴτε λόγῳ 
ἀλλαγῆς τοῦ διοικητικοῦ συστήματος τῆς Ἐκκλησίας (π.χ. 
οἱ Ἐπισκοπές πού ὑπήγοντο στόν Μητροπολίτη καί ἡ περί 
αὐτόν Σύνοδος, οἱ Χωρεπίσκοποι), εἴτε λόγῳ χλιαρότητος 
τῶν ἠθῶν καί τῆς πνευματικότητος τῶν Χριστιανῶν, ὅπως 
οἱ Κανόνες πού προσδιώριζον τούς τόπους τῶν μετανοού- 
ντων καί ἔπρεπε ἀναλόγως τῆς ἁμαρτίας νά στέκεται ἐκεῖ 
ὁ μετανοῶν, ἤ οἱ Κανόνες πού ὁμιλοῦν διά τήν συνεχῆ 
προσέλευσι στήν Θεία Κοινωνία καί τήν δημοσία ἀναφορά 
τοῦ λόγου ἀποχῆς ἀπό κάποιον καί ἄλλοι πολλοί. 

Ἐπειδή λοιπόν στήν δεύτερη κατηγορία εὑρίσκονται 
πολλοί ἱεροί Κανόνες, οἱ ὁποῖοι ἐκ τῶν πραγμάτων καί 
τῆς σημερινῆς καταστάσεως τῆς Ἐκκλησίας δέν τηροῦνται, 
αὐτό δέν σημαίνει ὅτι δύναται ὁ κἀθε Ἐπίσκοπος ἤ κληρικός 
νά καταργῆ αὐθαιρέτως κάποιους ἱερούς Κανόνες, ὅπως 
π.. αὐτούς πού ἀναφέρονται στά κωλύματα τῆς ἱερωσύ- 
νης, στό μεταθετό τῶν Ἐπισκόπων κλπ. ἤ τό χειρότερο νά 
θεσπίζη ἄλλους Κανόνες καί μάλιστα ἀντιθέτους στήν ἁγ. 
Γραφή καί τήν ὅλη διαχρονική Παράδοσι τῆς Ἐκκλησίας, 
ὅπως ἡ ἀθρόα ἔκδοσις τῶν διαζυγίων, ἡ διαδικασία ἐκλογῆς 
τῶν Ἐπισκόπων, ἡ ἐκκλησιαστική δικαστική ἀσυδοσία, οἱ 
ὑπερεξουσίες τῶν Ἐπισκόπων κλπ. 

Πρέπει νά ἀναφερθῆ ὅτι σήμερα πολλοί ἱεροί Κανόνες 
πού δέν τηροῦνται μᾶς εἶναι ἐξ ἴσου ἀπαραίτητοι στό Πη- 
δάλιο, διότι μᾶς ὑποδεικνύουν τό μέγεθος καί τόν βαθμό 
τῆς ἀπομακρύνσεώς μας ἀπό τήν ὀρθόδοξο Παράδοσι τῆς 
Ἐκκλησίας καί τήν ὁδό τῆς ἐπαναφορᾶς μας εἰς αὐτήν, 
καθώς ἐπίσης καί τό ὅτι δέν πρέπει νά ἀναζητοῦμε ἄλλες 


αἰτίες διά τό σημερινό ἐκκλησιαστικό μας κατάντημα, 
ἀλλά νά ἑστιάζωμε τό γεγονός εἰς τήν ἀπομάκρυνσι ἀπό 
ὅσα ἐθέσπισαν συνοδικῶς οἱ Πατέρες. 

Εἰς τό θέμα τῶν ἱερῶν Κανόνων ἡ ὁδός πού ἀκολουθεῖται 
σήμερα στήν Ἐκκλησία εἶναι περίπου ἡ ἴδια μέ αὐτήν πού 
ἀκολούθησε ὁ Παπισμός μετά τό σχίσμα. Οἱ Πάπες δέ κατά 
τήν δεύτερη χιλιετία κατήργησαν ἐπισήμως τούς ἱερούς 
Κανόνες τῶν Πατέρων καί ἐθέσπισαν ἄλλους κατά τό δο- 
κοῦν καί κατά τήν ὁδό τήν ὁποία ἐχάραξαν, ἐνῶ ἐμεῖς εἰς 
τήν Ὀρθοδοξία ἀφήσαμε ἤδη τήν αὐστηρή προσήλωσί μας 
στούς πατρώους θεσμούς, ἀκυρώσαμε καί ἀδρανοποιήσαμε 
ἐκ τῶν πραγμάτων ὅσους ἱερούς Κανόνες μᾶς ἐδυσκόλευαν, 
ἐδημιουργήσαμε εἰς τήν πρᾶξι ἄλλο Κανονικό δίκαιο καί 
ἄλλο Πηδάλιο καί τό χειρότερο εἶναι ὅτι ὅλα αὐτά συνε- 
τελέσθησαν χωρίς ἐξωτερικά νά φαίνεται ἡ παραμικρά 
ἀλλαγή. Δηλαδή ἔχομε τό ἴδιο Πηδάλιο, τό ὁποῖο ὑπάρχει 
καί κυκλοφορεῖ παντοῦ, ἀναφερόμεθα περιστασιακά εἰς 
αὐτό, τό ἐφαρμόζομε καί μάλιστα μέ αὐστηρότητα στούς 
κατωτέρους καί ἀντιδρῶντας, ἀλλά κατ᾽ οὐσίαν τό Πη- 
δάλιο σήμερα, κυρίως οἱ Ἐπίσκοποι, τό ἔχουν ἀλλάξει καί 
κράτησαν ἀπό αὐτό μόνο ὅ,τι κατοχυρώνει τήν θέσι των καί 
τό ἀξίωμά των καί ἐπιπλέον, ἔχουν ἀναγάγει σέ ἰσχύ ἱερῶν 
Κανόνων ὅ,τι αὐτοί σήμερα θεσπίζουν καί νομοθετοῦν εἴτε 
διά τῶν λόγων εἴτε διά τῶν ἔργων των, ὅπως τήν αὐτοκρα- 
τορική των συμπεριφορά καί διαβίωσι, τήν συμπόρευσι 
μέ τόν κόσμο καί τήν πολιτική ἐξουσία, τή συνοδοιπορία 
καί συνύπαρξι μέ ὅλες τίς θρησκεῖες, αἱρέσεις, ἰδέες καί 
φιλοσοφίες κλπ. 

Ὅλα τά ἀνωτέρω ἴσως νά ἦταν κάπως ἀνεκτά ἐν σχέ- 
σει καί μέ τήν ὅλη σημερινή πνευματική κατάστασι τῶν 
Ὀρθοδόξων, ἄν δέν κατώρθωνε ὁ διάβολος νά παρασύρη 
τούς ἐκκλησιαστικούς ἄρχοντες καί στήν ἀθέτησι τῶν 
δογματικῶν ἱερῶν Κανόνων. Ἐδῶ τό κέρδος τοῦ διαβόλου 


εἶναι πολύ μεγαλύτερο, διότι ὅπως ἀναφέραμε οἱ δογμα- 
τικοί ἱεροί Κανόνες περιφρουροῦν τήν ὀρθόδοξο πίστι, 
ἄνευ τῆς ὁποίας δέν ὑφίσταται κἄν Ἐκκλησία. Κατ᾽ αὐτόν 
λοιπόν τόν τρόπο καί ἀθετῶντας πλῆθος ἱερῶν Κανόνων 
καί μάλιστα δογματικῶν, οἱ Ἐπίσκοποι σήμερα συναγελά- 
ζονται καί συνεργάζονται σέ ἐκκλησιαστικό ἐπίπεδο μέ 
ὅλες τίς αἱρέσεις στό λεγόμενο ΠΣΕ, συμπροσεύχονται σέ 
ὀρθοδόξους καί αἱρετικούς ναούς μέ τούς αἱρετικούς ὅλων 
τῶν ἀποχρώσεων, ὑπογράφουν κοινές δηλώσεις, ἀλληλο- 
αναγνωρίζονται ὡς ἐκκλησιαστικοί ἡγέτες τῆς Ἐκκλησίας 
τοῦ Συμβόλου τῆς Πίστεως, ἀναγνωρίζουν ὡς ἔγκυρα τά 
μυστήρια καί τήν ἱερωσύνη τῶν αἱρετικῶν καί μέ ἕνα 
λόγο συμμετέχουν πρωταγωνιστικῶς εἰς τόν χορόν τῆς 
Νέας Ἐποχῆς, τοῦ ὁποίου μαέστρος καί ἐμπνευστής εἶναι 
ὁ ἴδιος ὁ διάβολος. Ὅλα αὐτά τά ὁποῖα χαρακτηρίζονται 
ὡς ἀποστασία καί προδοσία τῆς πίστεως τά ὑφίστανται 
οἱ Ὀρθόδοξοι ἐξ αἰτίας τῆς ἀθετήσεως καί καταπατήσεως 
τῶν δογματικῶν ἱερῶν Κανόνων. Καί ἐδῶ συμβαίνει αὐτό 
πού πολλές φορές ἀκούγαμε στό ἅγ. Ὄρος, ὅτι δηλαδή οἱ 
Κανόνες ὅταν δέν τηροῦνται βγάζουν μάτια. 

Ἐρχόμενοι, μετά ἀπό ὅσα ἀνεφέρθησαν ὡς προλογικά, 
εἰς τόν Ε΄ ἱερό Κανόνα τῆς Πρωτοδευτέρας Συνόδου 
πρέπει νά ἀναφέρωμε ὅτι αὐτός ἀνήκει στούς δογματικούς 
Κανόνες, τουλάχιστον κατά τό δεύτερο τμῆμα του. Οἱ δύο 
προηγούμενοι καί τό πρῶτο τμῆμα τοῦ παρόντος δύνανται 
νά χαρακτηρισθοῦν ὅτι ἔχουν ἐκκλησιαστικό περιεχόμενο 
καί ὅτι ἀσχολοῦνται μέ ἐσωτερικά θέματα τῆς Ἐκκλησίας, 
ἐφ᾽ ὅσον ἀναφέρονται στήν μνημόνευσι τοῦ Ἐπισκόπου καί 
στήν πρό συνοδικῆς κρίσεως διακοπή της ἐξαιτίας προσω- 
πικῶν σφαλμάτων τοῦ Ἐπισκόπου. Τό δεύτερο ὅμως τμῆμα 
τοῦ ἐν λόγῳ Κανόνος ἔχει δογματικό περιεχόμενο, ἐπειδή 
ὁμιλεῖ διά τήν διακοπή τῆς μνημονεύσεως τοῦ Ἐπισκόπου 
πρό συνοδικῆς κρίσεως, ἐφ᾽ ὅσον αὐτός κηρύττει «γυμνῇ 


τῇ κεφαλῇ ἐπ’ Ἐκκλησίας» αἵρεσι «κατεγνωσμένη παρά 
τῶν ἁγίων Συνόδων ἤ Πατέρων». 

1ό ὅτι τό δεύτερο αὐτό τμῆμα ἀσχολεῖται καθαρά μέ 
τά θέματα τῆς πίστεως φαίνεται καί ἀπό τήν κατάληξί 
του. Ἐνῶ δηλαδή οἱ δύο προηγούμενοι Κανόνες καί τό 
πρῶτο τμῆμα τοῦ παρόντος καθαιροῦσαν τούς κληρικούς 
καί ἀφώριζαν τούς μοναχούς καί λαϊκούς πού διέκοπτον 
τήν μνημόνευσι τοῦ Ἐπισκόπου πρό συνοδικῆς κρίσεως, 
τό δεύτερο αὐτό τμῆμα διά τήν ἴδια πρᾶξι τῆς διακοπῆς 
δηλαδή τῆς μνημονεύσεως πρό συνοδικῆς κρίσεως, ὄχι 
μόνο δέν τιμωρεῖ τούς ἀποτειχιζομένους διά τῆς διακοπῆς 
τῆς μνημονεύσεως ἀπό τόν Ἐπίσκοπο, ἀλλά καί ἀπαιτεῖ 
τιμή καί ἔπαινο ἐκ μέρους τῶν Ὀρθοδόξων εἰς τούς οὕτω 
πράττοντας. Ἐκ τούτου γίνεται ἀντιληπτό ὅτι τό δεύτερο 
αὐτό τμῆμα ἔχει καθαρά δογματικό περιεχόμενο καί σκοπό 
τήν περιφρούρησι τῆς πίστεως. Ὡς ἐκ περισσοῦ ἀναφέρομε 
καί τήν ὕπαρξιν τοῦ σχίσματος, τό ὁποῖον ἐπικαλοῦνται οἱ 
δύο προηγούμενοι ἱεροί Κανόνες καί τό πρῶτο τμῆμα τοῦ 
παρόντος, ἐνῶ τό δεύτερο διά τήν ἴδια πάντα πρᾶξι τῆς 
διακοπῆς τῆς μνημονεύσεως, ἀναφέρει ὄχι ἁπλῶς ὅτι δέν 
ὑπάρχει σχίσμα στήν Ἐκκλησία, ἀλλά ὁμιλεῖ καθαρά διά 
τήν δι’ αὐτοῦ τοῦ τρόπου θεραπείαν τοῦ σχίσματος. 

Οὕτως λοιπόν ἐχόντων τῶν πραγμάτων, καί ὑπό τήν 
προῦὐπόθεσιν ὅτι ὁ παρών Κανών κατά τό δεύτερό του 
τμῆμα εἶναι καθαρά δογματικός, δέν θά ἔπρεπε κἄν νά 
ἐμφ ιλοχωρήση μέσα μας ἡ σκέψις ὅτι εἶναι δυνατόν νά μήν 
εἶναι συγχρόνως ὁ ἐν λόγῳ ἱερός Κανών ὑ ὑποχρεωτικός δι 
ὅλους τούς Ὀρθοδόξους. Καί τοῦτο διότι ὁ Κανών αὐτός 
ὑπερασπίζεται τήν πίστι διά τῆς διακοπῆς τῆς μνημονεύ- 
σεως καί νομίζω πώς δέν θά ἔχη κανείς ἀντίρρησι, ὅτι ἡ 
ὑπεράσπισις τῆς πίστεως εἶναι σέ ὅλους τούς Ὀρθοδόξους 
ὑποχρεωτική καί ὄχι δυνητική. 

Ἄν ὅμως, παρά ταῦτα, θεωρήσωμε δυνητικό τόν Κανόνα, 


τότε ἀνοίγομε νομίμως τήν κερκόπορτα (μᾶλλον τήν πλα- 
τεῖα πύλη) ἡ ὁποία προφανῶς ὁδηγεῖ εἰς τήν «εὐρύχωρον 
ὁδόν τήν ἀπάγουσαν εἰς τήν ἀπώλειαν» (Ματθ. 7,13). Ὁ 
λόγος εἶναι ἁπλός. Ἂν δηλαδή, ἐκλάβωμε τόν Κανόνα ὡς 
δυνητικό, ὅλοι θά προτιμήσουν τόν εὔκολο δρόμο καί τήν 
εὔκολη λύσι, ἡ ὁποία, στήν προκειμένη περίπτωσι, εἶναι ἡ 
ὑποταγή στόν αἱρετικό Ἐπίσκοπο, ἡ ἀναμονή καί ἡ ἀπραξία, 
ὁ ἐφησυχασμός καί ἡ ἀνάθεσις τοῦ προβλήματος διά τῆς 
προσευχῆς εἰς τόν Θεόν. Ἐφ᾽ ὅσον εἶναι δυνητικός ὁ Κανών, 
γιατί ὁ κάθε ὀρθόδοξος νά κάνη ἐπανάστασι, νά τά βάλη μέ 
τήν ἐκκλησιαστική ἐξουσία, ἡ ὁποία ἔχει συνεργό καί τήν 
πολιτική, νά διωχθῆ καί νά ἐπιτιμηθῆ διά τήν ἀνταρσία του, 
νἀ θεωρηθῆ ἀπό τούς πολλούς ἐκτός Ἐκκλησίας καί νά κατη- 
γορῆται ἀκόμη καί ἀπό τούς συνειδητούς ἀλλά κατευθυνο- 
μένους Ὀρθόδοξους; Ἐφ᾽ ὅσον, τέλος, εἶναι δυνητικός ὁ Κα- 
γών, ἡ ὁδός τῆς ὑποταγῆς στόν αἱρετικό᾽ Ἐπίσκοπο φαίνεται 
ἀσφαλεστέρα, διότι δι᾿ αὐτῆς, ὅπως λέγεται, ἀποφεύγονται 
τά σχίσματα καί διασφαλίζεται ἡ ἑνότης στήν Ἐκκλησία. 

Εἶναι εὔκολο νά κατανοήση ἕκαστος ὅτι, τό νά ἐκληφθῆ 
ὡς δυνητικός ὁ παρών Κανών, ἐξυπηρετεῖ τά μέγιστα τούς 
αἱρετικούς ἐπισκόπους, καθώς ἐπίσης καί τούς χλιαρούς καί 
ἀδιάφορους καί δειλούς Ὀρθοδόξους. Διότι οἱ μέν πρῶτοι 
διατηροῦν τήν ποθητή τους ἑνότητα, ἡ ὁποία ἔχει κέντρο 
καί ἄξονα τόν ἑαυτόν των και οἱ δεύτεροι ἀπαλλάσσουν 
τήν συνείδησί των ἀπό τίς τύψεις καί τίς εὐθύνες διά τούς 
ἀγῶνες πού θά ἔπρεπε νά κάνουν, ἄν ὁ Κανών αὐτός δέν 
ἦτο δυνητικός. 

Δημιουργεῖται ἐπίσης εὐλόγως καί ἡ ἀπορία, διατί ὁ 
ἱερός αὐτός Κανών νά εἶναι δυνητικός κατά τό δεύτερόν 
του ἥμισυ καί νά μήν εἶναι δυνητικός ὁλόκληρος καί, ἐπί 
πλέον, διατί νά μήν εἶναι δυνητικοί καί οἱ δύο προηγούμε- 
νοι, οἱ ὁποῖοι, ὅπως προαναφέραμε, ἔχουν ἐκκλησιαστικό 
χαρακτῆρα. Δηλαδή θεωρήσαμε δυνητικό τό δογματικό 


τμῆμα τοῦ ἐν λόγῳ Κανόνος, τό ὁποῖο κατοχυρώνει καί 
ὑπερασπίζεται τήν πίστι, καί θεωροῦμε ὑποχρεωτικό ὅ,τι 
ἐξυπηρετεῖ σήμερα τίς ὑπερεξουσίες τῶν Ἐπισκόπων. Δι᾿ 
αὐτό ἴσως σήμερα καταντήσαμε νά ὑπερασπιζώμεθα τήν 
πίστι, ὅπως θά ὑπερασπιζόμεθα ἕναν οἱονδήποτε ἐκκλη- 
σιαστικό ἤ διοικητικό θεσμό. 

Πρέπει εἰς τό σημεῖο αὐτό νά συγκρίνωμε τόν παρόντα 
ἱερό Κανόνα μέ ἄλλους, διά νά κατανοήσωμε κάπως τό 
πνεῦμα τῶν Κανόνων καί νά διαπιστώσωμε ὅτι οἱ Κανό- 
νες εἶναι σαφεῖς καί δέν ἀφήνουν περιθώρια ἐλευθέρας 
ἐπιλογῆς κάποιου, παρά μόνο ἄν αὐτό, οἱ ἴδιοι οἱ Κανόνες 
τό ἀναφέρουν. 

Θά ἀναφερθοῦμε κατ᾽ ἀρχάς στόν σύστοιχο μέ αὐτόν, 
δηλαδή τόν ΛΑ΄ (515) ἱερό Κανόνα τῶν ἁγ. Ἀποστόλων. 
Αὐτός ἀναφέρει τά ἑξῆς: «Εἴ τις καταφρονήσας τοῦ ἰδίου 
Ἐπισκόπου, χωρίς συναγάγει, καί θυσιαστήριον ἕτερον πήξει, 
μηδέν κατεγνωκώς τοῦ Ἐπισκόπου ἐν εὐσεβείᾳ καί δικαιο- 
σύνῃ, καθαιρείσθῳ, ὡς φίλαρχος. Τύραννος γάρ ἐστιν" ὡσαύ- 
τως δέ καί οἱ λοιποί κληρικοί, καί ὅσοι ἄν αὐτῷ προσθῶνται, 
οἱ δέ λαϊκοί ἀφοριζέσθωσαν. Ταῦτα δέ μετά μίαν καί δευ- 
τέραν, καί τρίτην παράκλησιν τοῦ Ἐπισκόπου, γινέσθω». 

Ὁ Κανών αὐτός καθαιρεῖ τούς κληρικούς καί ἀφορίζει 
τούς λαϊκούς, οἱ ὁποῖοι θά κάνουν παρασυναγωγή, δηλαδή 
χωρίς τήν ἄδεια τοῦ Ἐπισκόπου θά κτίσουν Ἐκκλησία καί θά 
συγκεντρώνονται ἐκεῖ διά νά ἐπιτελοῦν τίς λατρευτικές των 
συνάξεις. Ἡ προὐπόθεσις πού ἀναφέρει ὁ Κανών διά νά εἶναι 
ἡ σύναξις ὄντως παρασυναγωγή καί συνεπῶς ἐφάμαρτος, 
εἶναι «μηδέν κατεγνωκώς τοῦ Ἐπισκόπου ἐν εὐσεβείᾳ καί 
δικαιοσύνῃ», δηλαδή, ὅπως ἑρμηνεύει ὁ ἅγ. Νικόδημος ὁ 
ἁγιορείτης, «χωρίς νά γνωρίζῃ αὐτόν πώς σφάλλει φανερά ἤ 
εἰς τήν εὐσέβεια ἤ εἰς τήν δικαιοσύνη, ταυτόν εἰπεῖν, χωρίς 
γά γνωρίσῃ αὐτόν πώς εἶναι φανερά ἤἦ αἱρετικός ἤ ἄδικος». 

Ἡ διάταξις τοῦ λόγου δεικνύει ὅτι οἱ ἅγ. Ἀπόστολοι 


θέλουν νά μιλήσουν διά τήν παρασυναγωγή καί τήν φα- 
τρία καί δι᾿ αὐτό ξεχωρίζουν εὐθύς ἐξ ἀρχῆς τά θέματα 
τῆς πίστεως καί τῆς δικαιοσύνης, τά μόνα δηλαδή θέματα 
διά τά ὁποῖα χρειάζεται ἄλλη ἀντιμετώπισις. Ἄρα λοιπόν, 
ἡ ἀπομάκρυνσις ἀπό τόν Ἐπίσκοπο κληρικῶν καί λαϊκῶν 
διά θέματα πίστεως καί δικαιοσύνης, σημαίνει ὅτι αὐτοί δέν 
συγκροτοῦν παρασυναγωγή ἤ φατρία, ἀλλά ὁ Ἐπίσκοπος 
εὑρίσκεται σέ κατάστασι παρασυναγωγῆς, δηλαδή ἀπο- 
κομμένος ἀπό τήν πίστι, ἡ ὁποία μᾶς ἐνσωματώνει εἰς τήν 
Ἐκκλησία. Διότι δέν εἶναι δυνατόν καί ὁ Ἐπίσκοπος καί οἱ 
ἀποκομμένοι κληρικοί καί λαϊκοί νά εὑρίσκωνται εἰς τήν 
Ἐκκλησία, ἐφ᾽ ὅσον ὑπάρχει στήν μία πλευρά αἵρεσις. 

Τό ὅτι ὁ παρών ἱερός Κανών στά θέματα τῆς πίστεως 
ἐντάσσει καί τά θέματα τῆς δικαιοσύνης, δεικνύει ἀφ᾽ ἑνός 
μέν ὅτι ὁ ἄδικος Ἐπίσκοπος εἶναι στήν ἴδια κατηγορία μέ τόν 
αἱρετικό, ἀφ᾽ ἑτέρου δέ ὅτι ὁ Κανών αὐτός τῶν ἁγ. Ἀποστό- 
λων εἶναι αὐστηρότερος ἀπό τόν ὑπό ἐξέτασι [Ε΄ τῆς Πρω- 
τοδευτέρας Συνόδου. Εἶναι ἄλλο θέμα ἄν ἐμεῖς σήμερα, ὡς 
ἄνθρωποι τῶν ἐσχάτων καιρῶν, ἀμελεῖς, ράθυμοι καί βολε- 
μένοι, ἀδιαφοροῦμε ὄχι μόνο διά τήν δικαιοσύνη, ἀλλά καί 
δι’ αὐτήν τήν πίστι, ἡ ὁποία εἶναι ἡ καρδιά τῆς Ἐκκλησίας. 

Ὁ ἅγ. Ἰωάννης ὁ Χρυσόστομος εἰς αὐτό τό θέμα μᾶς 
διδάσκει λέγοντας, ὅτι ἄν ἐπιμελούμεθα νά διορθώσω- 
με τά μικρά δέν θά πέφταμε στά μεγάλα: «Αὐτό μέν οὖν 
τοῦτό ἐστι τό πάντων αἴτιον τῶν κακῶν, τό μή καί ὑπέρ 
τῶν μικρῶν τούτων ἀγανακτεῖν. Διά τοῦτο τά μείζονα τῶν 
ἁμαρτημάτων ἐπεισῆλθεν, ὅτι τά ἐλάττονα τῆς προση- 
κούσης οὐ τυγχάνει διορθώσεως» (Ὑπόμνημα εἰς τήν πρός 
Γαλάτας Ἐπιστολήν, Κεφ. Α΄ Ρα. 61, 623). Εἶναι φυσικό δέ 
νά ἐξετάζεται, ἀπό ὅλα τά μέλη τῆς Ἐκκλησίας, πρωτίστως 
ὁ Ἐπίσκοπος ὡς πρός τήν πίστιν του καί τήν δικαιοσύνη, 
διότι αὐτός τίθεται εἰς τύπον καί τόπον Χριστοῦ καί αὐτός 
διδάσκει καί ὁδηγεῖ ὅλα τά μέλη τῆς Ἐκκλησίας. 


-- 60 «-ο-ν 


Τό ὅτι, τέλος, καί εἰς τόν παρόντα ἀποστολικόν Κανόνα 
τά θέματα τῆς πίστεως καί τῆς δικαιοσύνης τίθενται ὡς 
ἐξαίρεσις, κατά τήν ὁποία ὁ ἀποτειχιζόμενος δέν δημι- 
ουργεῖ παρασυναγωγή ἤ φατρία, δεικνύει ὅτι εἰς αὐτές τίς 
περιπτώσεις ἡ ἐκκλησιαστική ἀπομάκρυνσις ἀπό ἕνα τέτοιο 
Ἐπίσκοπο εἶναι δεδηλωμένη, αὐτονόητος καί φυσική καί 
οὐδεμία ὑπόνοια δυνητικῆς ἑρμηνείας δύναται νά ὑπάρξη. 
Δηλαδή, ἀπό ἕνα φανερό καί δεδηλωμένο αἱρετικό, εἶναι 
φυσικό κάθε Ὀρθόδοξος νά ἀπομακρυνθῆ, ὄχι μόνον ἄν 
εἶναι Ἐπίσκοπος, ἀλλά καί ἄγγελος ἀπό τόν οὐρανό, κατά 
τήν ἁγιογραφική ἔκφρασι. 

Ἄν πάλι, ἡ ἀπόφασις τῆς ἀπομακρύνσεως ἀπό αὐτόν 
τόν Ἐπίσκοπο ἐπαφίετο εἰς τήν διάθεσι τοῦ καθενός, θά 
ἔπρεπε ἀφ᾽ ἑνός μέν νά ἀναφέρεται ὅτι δύνασαι νά ἐνερ- 
γήσης οὕτως ἤ ἄλλως, (δηλαδή νά ἀπομακρυνθῆς ἀπό τόν 
Ἐπίσκοπο, ἤ νά ἀναμένης τήν ἀπόφασι τῆς Συνόδου), ἀφ᾽ 
ἑτέρου δέν θά ἔπρεπε νά ἀναφέρεται ὡς ἐξαίρεσις εἰς τούς 
δύο αὐτούς Κανόνες, τήν στιγμή πού δέν ἦτο ξεκάθαρη εἰς 
αὐτήν τήν ἐξαίρεσι ἡ στάσις τῶν Ὀρθοδόξων. Διότι τί ἐξαί- 
ρεσι ἐπισημαίνει ὁ Κανών, στήν ὁποία δέν γνωστοποιεῖ τήν 
γραμμή καί τήν στάσι ἑκάστου κατ᾽ αὐτήν; Τό ὅτι εἰς τόν 
παρόντα ἀποστολικό Κανόνα ἀναφέρονται καί τά θέματα 
τῆς δικαιοσύνης, σημαίνει ὅτι διά τά θέματα τῆς πίστεως 
πρέπει νά εἶναι πολύ αὐστηρότεροι οἱ Ὀρθόδοξοι. 

Θά ἀναφερθοῦμε ἐν συνεχείᾳ εἰς ἕναν ἄλλο ἱερό Κανόνα 
διά νά ἰδοῦμε τό θέμα τῆς ἀκριβείας καί τῆς οἰκονομίας 
καί νά συνειδητοποιήσωμε ὅτι, αὐτοί οἱ δύο τρόποι διαποι- 
μάνσεως καί ἐνεργείας καταγράφονται εἰς τούς Κανόνας 
καί μάλιστα ἐπακριβῶς, κάθε φορά πού ὑφίσταται τέτοιο 
πρόβλημα. Πρόκειται διά τόν Α΄ Κανόνα τοῦ Μ. Βασι- 
λείου. Ὡς γνωστόν οἱ Κανόνες τοῦ Μ. Βασιλείου ἔχουν 
οἰκουμενικόν κῦρος, διότι, σύμφωνα μέ τόν ἅγ. Νικόδημον 
τόν ἁγιορείτην, ἐπεκυρώθησαν ἀορίστως ἀπό τόν Α΄ τῆς 

Δ’ Οἰκουμενικῆς καί τόν Α΄ τῆς Ζ΄, ὁρισμένως δέ (ὀνομα- 
στικῶς) ἀπό τόν Β΄ τῆς Στ΄ Οἰκουμενικῆς Συνόδου. 

Εἰς τόν πρῶτον, λοιπόν, Κανόνα του ἀναφέρεται ὁ ἅγιος 
εἰς τό βάπτισμα τῶν αἱρετικῶν καί τῶν σχισματικῶν. Ἀφοῦ 
ἑρμηνεύει τί εἶναι αἵρεσις, τί σχίσμα καί τί παρασυναγω- 
γή, ἀναφέρει ὅτι: τό μέν βάπτισμα τῶν αἱρετικῶν εἶναι 
παντελῶς ἄδεκτον (ἀνύπαρκτον) ὡς τελεσθέν ἐκτός τῆς 
Ἐκκλησίας, τό δέ τῶν σχισματικῶν εἶναι καί αὐτό ἄδεκτον 
σύμφωνα μέ τίς Συνόδους πού συνεκάλεσαν οἱ ἅγιοι Κυ- 
πριανός καί Φιρμιλιανός. Ἐν συνεχείᾳ ἑρμηνεύει ὁ ἅγιος 
θαυμάσια διατί καί οἱ σχισματικοί εἶναι ἐκτός Ἐκκλησίας 
καί ἄρα δέν ἔχουν χάριν καί ἐξουσία νά βαπτίζουν. 

Εἰς τό σημεῖο αὐτό ἀναφέρει τήν ἐπικρατοῦσαν συ- 
νήθεια εἰς τήν Ἀσίαν καί λέγει τά ἑξῆς: «Ἐπειδή δέ ὅλως 
ἔδοξέ τισι τῶν κατά τήν Ἀσίαν, οἰκονομίας ἕνεκα τῶν 
πολλῶν δεχθῆναι αὐτῶν τό βάπτισμα (τῶν σχισματικῶν), 
ἔστω δεκτόν». Καί ἑρμηνεύει ὁ ἅγ. Νικόδημος τό σημεῖον 
αὐτό: «Μερικοί δέ Ἐπίσκοποι κατά τήν Ἀσίαν ἐδέχθησαν 
τό βάπτισμα αὐτῶν (τῶν σχισματικῶν) χάριν οἰκονομίας 
καί συγκαταβάσεως, καί οὐχί ἀκριβείας, ὧσάν ὅπου οἱ 
σχισματικοί εἶναι ἀκόμη μέλη τῆς Ἐκκλησίας. Ὅθεν κατά 
τήν γνώμην αὐτῶν ἄς εἶναι δεκτόν». Εἰς τό τέλος τοῦ παρό- 
ντος Κανόνος συνοψίζοντας ὁ ἅγιος τούς λόγους διά τούς 
ὁποίους γίνεται οἰκονομία λέγει τά ἑξῆς: «Εάν μέντοι μέλλῃ 
τῇ καθόλου οἰκονομίᾳ ἐμπόδιον ἔσεσθαι τοῦτο, (ἡ ἐξ ἀρχῆς 
δηλαδή τέλεσις τοῦ βαπτίσματος), πάλιν τῷ ἔθει χρηστέον 
καί τοῖς οἰκονομήσασι τά καθ᾽ ἡμᾶς Πατράσιν ἀκολουθητέ- 
ον" ὑφορῶμαι γάρ μήποτε, ὡς βουλόμεθα ὀκνηρούς αὐτούς 
περί τό βαπτίζειν ποιῆσαι, ἐμποδίσωμεν τοῖς σωζομένοις 
διά τό τῆς προστάξεως αὐστηρόν»᾽" καί ὁ ἅγ. Νικόδημος 
ἑρμηνεύοντας λέγει: «Πλήν ἀνίσως καί τοῦτο, τό, νά βα- 
πτίζωμεν αὐτούς ἐπιστρέφοντας ἔχει νά γένῃ ἐμπόδιον εἰς 
τήν κοινήν συγκατάβασιν καί οἰκονομίαν, ὁποῦ περί πάντων 

τῶν σχισματικῶν ἔκαναν οἱ Πατέρες, ἄς ἀκολουθοῦμεν καί 
ἡμεῖς εἰς αὐτήν, μήπως διά τήν αὐστηρότητα τῆς προσταγῆς 
ταύτης τούς κάμνωμεν ἀμελεῖς εἰς τό νά βαπτίζωνται, αἰσχυ- 
γομένους τάχα, ὅτι ὡσάν ἄπιστοι τελείως βαπτίζονται καί 
ἀκολούθως ἐμποδίσωμεν τήν σωτηρίαν τους». 

Ἀξιόλογο καί χρήσιμο εἰς τήν παροῦσα μελέτη εἶναι 
καί τό μετά ἀπό αὐτά τμῆμα εἰς τό ὁποῖον ὁ ἅγιος λέγει: 
«Εἰ δέ ἐκεῖνοι (οἱ σχισματικοί) φυλάττουσι τό ἡμέτερον 
βάπτισμα, τοῦτο ἡμᾶς μή δυσωπείτω: οὐ γάρ ἀντιδιδόναι 
αὐτοῖς ὑπεύθυνοι χάριν ἐσμέν, ἀλλά δουλεύειν ἀκριβείᾳ 
Κανόνων». Δηλαδή δέν μᾶς ἐνδιαφέρει, λέγει ὁ ἅγιος, τό 
ὅτι αὐτοί σέβονται καί δέν ἐπαναλαμβάνουν τό ἰδικό μας 
βάπτισμα, ὥστε νά φερθοῦμε καί ἐμεῖς πρός αὐτούς τό 
ἴδιο, ἀλλά ἐμεῖς ὀφείλομε νά ἀκολουθοῦμε μέ ἀκρίβεια 
τούς ἱερούς Κανόνες. 

Ἀπό αὐτόν τόν ἱερό Κανόνα τοῦ ὁποίου, ὅσα σημεῖα μᾶς 
ἐνδιαφέρουν, περιληπτικά ἐπαρουσιάσαμε, πολλά δυνάμε- 
θα νά συμπεράνωμε καί εἰς τήν περίπτωσι τοῦ δευτέρου 
τμήματος τοῦ [Ε΄ Κανόνος τῆς Πρωτοδευτέρας Συνόδου. 
Ὁ Κανόνας αὐτός τοῦ Μ. Βασιλείου εἶναι δογματικός καί 
ἀναφέρει καί τήν ἀκρίβεια καί τήν οἰκονομία, εἰς τήν πε- 
ρίπτωσι τοῦ βαπτίσματος τῶν αἱρετικῶν καί σχισματικῶν. 
Ὁ ἅγιος καθορίζει τήν ἀκρίβεια βάσει τῶν Συνόδων καί 
τῆς Παραδόσεως καί τήν οἰκονομία βάσει τῆς ἀνάγκης 
εἰς τήν προκειμένη περίπτωσι. Ἀποδέχεται τήν οἰκονομία 
ἡ ὁποία ἐφηρμόζετο, ἀλλά φαίνεται καθαρά ὅτι ἐτάσσετο 
ὑπέρ τῆς ἀκριβείας. Χαρακτηριστικό εἶναι τό τελευταῖο 
τμῆμα πού ἀναφέραμε, εἰς τό ὁποῖο ὁ ἅγιος, μετά τήν λόγῳ 
ἀνάγκης ἐφαρμογή τῆς οἰκονομίας, ἀναφέρει ὅτι «οὐ γάρ 
ἀντιδιδόναι αὐτοῖς ὑπεύθυνοι χάριν ἐσμέν, ἀλλά δουλεύειν 
ἀκριβείᾳ Κανόνων». Δηλαδή ἡ τήρησις τῶν ἱερῶν Κανόνων 
εἶναι ἡ ἀσφάλεια διά τήν σωτηρία μας. 

Ἐρχόμενοι τώρα εἰς τόν ὑπό ἐξέτασιν Κανόνα τῆς 


Πρωτοδευτέρας Συνόδου, πρέπει νά ἐρευνήσωμε ἄν ἡ 
ἀπότειχισις, διά τῆς διακοπῆς τῆς μνημονεύσεως λόγῳ 
αἱρέσεως, ἀποτελεῖ τήν ἀκρίβεια καί ἡ μή ἀποτείχισις (ἡ 
ὑπαγωγή εἰς τόν αἱρετικό ἐπίσκοπο) ἀποτελεῖ τήν οἰκονο- 
μίαν. Διότι αὐτοί οἱ δύο τρόποι ἐνεργείας διδάσκονται εἰς 
τούς ἱερούς Κανόνες καί ὅπως εἴδαμε εἶναι καθορισμένοι 
ἀπό τούς Πατέρες. 

Τό νά ἐκλάβη κάποιος ἕναν ἱερό Κανόνα καί μάλιστα 
δογματικό, δυνητικά (δηλαδή ἄν θέλη δύναται νά τόν 
ἐφαρμόση), αὐτό νομίζω δέν ὑπάρχει σάν διδασκαλία στό 
Πηδάλιο οὔτε σάν Παράδοσι στήν Ἐκκλησία. Διότι, ἄν 
ὑπῆρχε τέτοια Παράδοσις καί διδασκαλία, ὁ καθένας θά 
ἐνεργοῦσε αὐτοβούλως καί θά ὑπῆρχε τέτοια διαφωνία 
καί σύγχυσις σέ σημεῖο πού ὁ ἕνας νά ἀντιτάσσεται καί 
νά ἀπομακρύνεται ἀπό τόν αἱρετικό Ἐπίσκοπο καί ὁ ἄλλος 
νά ὑποτάσσεται καί νά τόν ἀκολουθῆ, καί συγχρόνως καί 
οἱ δύο νά ἐφαρμόζουν (ὁ καθένας μέ τόν τρόπο του) τούς 
ἱερούς Κανόνες. Δηλαδή εἰς τά θέματα τῆς πίστεως νά 
εἴμεθα σέ διαφορετικά στρατόπεδα καί συγχρόνως νά 
ὑπηρετοῦμε τόν ἴδιο σκοπό. Εἶναι ὅμως φανερό ὅτι ἐκεῖ 
πού ἀνήκεις, αὐτόν ὑπηρετεῖς καί στηρίζεις. 

Δυστυχῶς (δι᾿ αὐτούς), ἐνῶ οἱ Πατέρες καί οἱ Σύνοδοι 
ἐφαρμόζουν, ὅπως εἴδαμε, μεγάλες οἰκονομίες στήν πε- 
ρίπτωσι τῆς ἐπιστροφῆς τῶν αἱρετικῶν στήν καθολική 
Ἐκκλησία, (ἐφ᾽ ὅσον αὐτοί μετανοοῦν), εἶναι αὐστηρότατοι 
καί δέν διδάσκουν καμμία οἰκονομία, εἰς τήν περίπτω- 
σι τῶν σχέσεων, τῆς ἐκκλησιαστικῆς ἐπικοινωνίας, τῆς 
ἀναγνωρίσεως καί τῆς ἐξαρτήσεως, ὅσο οἱ αἱρετικοί εἶναι 
ἀμετανόητοι καί ἐμμένουν στήν πλάνη των. Δηλαδή εἰς 
τήν περίπτωσι αὐτή οἱ Πατέρες ὁμοθυμαδόν διδάσκουν 
μακριά ἀπό τήν αἵρεσι καί τούς φορεῖς της. 

Ἄραλοιπόν εἰς τήν περίπτωσιν τοῦ ὑπό ἐξέτασι Κανόνος 
τῆς Πρωτοδευτέρας Συνόδου, δέν ὑπάρχει ὄχι περίπτωσι 


δυνητικῆς ἐφαρμογῆς, βασισμένη στήν διδασκαλία τῆς 
Ἐκκλησίας, ἀλλά οὔτε περίπτωσι νομίμου οἰκονομίας. 
Εἶναι βεβαίως ἄλλο θέμα τό νά περιμένω, κάποιο μικρό 
σχετικά χρονικό διάστημα, μέχρι νά βεβαιωθῶ διά τήν 
διδασκαλία καί τά φρονήματα τοῦ Ἐπισκόπου καί τελεί- 
ὡς διαφορετικό τό νά συνεχίσω ἐπ᾽ ἀόριστον αὐτήν τήν 
ἀναμονή, θεωρώντας την διάκρισι, ἀποφυγή σχίσματος 
κλπ. Προφανῶς εἰς τήν περίπτωσιν αὐτή ἐντάσσομαι καί 
συντάσσομαι μέ τήν αἵρεσι διά μέσου τῶν φορέων της. 

Ἀλλά καί ἄν ἀκόμη ὑποτεθῆ (πρᾶγμα ἀδιανόητο) ὅτι καί 
στήν περίπτωσι τοῦ ἐν λόγῳ ἱεροῦ Κανόνος ἐπιτρέπεται ἡ 
οἰκονομία, θά πρέπει αὐτή κάπου νά στηρίζεται, δηλαδή 
σέ κάποια δεδηλωμένη ἀνάγκη. Στήν περίπτωσι πχ. τοῦ 
Κανόνος τοῦ Μ. Βασιλείου, πού προαναφέραμε, ὁ ἅγιος 
δέχεται τήν οἰκονομία εἰς τό θέμα τῆς βαπτίσεως τῶν 
σχισματικῶν πού μετανοοῦν, δηλώνοντας καί τήν αἰτία 
τῆς οἰκονομίας ἀπερίφραστα: «ὑφορῶμαι γάρ μήποτε, ὡς 
βουλόμεθα ὀκνηρούς αὐτούς περί τό βαπτίζειν ποιῆσαι 
ἐμποδίσωμε τοῖς σωζομένοις διά τό τῆς προστάξεως 
αὐστηρόν». Ἄραλοιπόν εἰς τήν περίπτωσι κάθε οἰκονομίας 
ὑπάρχει σοβαρός καί ἐμφανής λόγος. 

Ποῖος ὅμως λόγος οἰκονομίας ὑπάρχει, ὥστε νά μήν 
προχωρήσωμε εἰς τήν ἀποτειχίσι διά τῆς διακοπῆς τῆς 
μνημονεύσεως, ὅταν ὁ ἴδιος ὁ ἱερός Κανών ἀποκαλεῖ τόν 
αἱρετικό Ἐπίσκοπο «ψευδεπίσκοπο, ψευδοδιδάσκαλο καί 
καλούμενο Ἐπίσκοπο» καί τό κυριώτερο μᾶς διαβεβαιώ- 
γει ὅτι ὄχι μόνο δέν δημιουργοῦμε διά τῆς ἀποτειχίσεως 
σχίσμα, ἀλλά γινόμεθα αἰτία ἐπουλώσεως καί θεραπείας 
τοῦ σχίσματος; Δέν θά πρέπει ὅλοι οἱ Ὀρθόδοξοι νά θε- 
ὡροῦν ὑποχρέωσί των τό νά γίνουν αἴτιοι ἐπουλώσεως 
τοῦ σχίσματος καί νά μήν τό ἐκλάβουν ὡς μία δυνητική 
προτροπή; Προφανῶς, ἐκ τοῦ ἀντιθέτου, ὁ μόνος λόγος 
οἰκονομίας (καί ὄχι δυνητικῆς ἑρμηνείας τοῦ Κανόνος) 

θά ἦτο ἡ ἀποφυγή σχίσματος. Τώρα ὅμως μέ τή δυνητική 
ἑρμηνεία, σύμφωνα μέ τόν καθένα, μᾶλλον γινόμεθα αἴτιοι 
σχίσματος, ἐφ᾽ ὅσον ἀποσχιζόμεθα ἀπό τήν ἀλήθεια, καί 
ἐπιπλέον δίδομε ἰσχύ καί ἐξουσία εἰς τόν αἱρετικό ἐπίσκοπο, 
διά τῆς ὑποταγῆς μας εἰς τήν πλάνη καί τήν αἵρεσι πού 
ἀκολουθεῖ καί, βεβαίως, διαιωνίζομε τήν ἀσθένεια καί τήν 
καθιστοῦμε ἀθεράπευτον, συμμετέχοντας καί ἐμεῖς εἰς 
αὐτήν, διά τῆς ἐκκλησιαστικῆς ἐπικοινωνίας. 

Θά ἰδοῦμε ἐν συντομίᾳ, πρίν κλείσομε τήν παροῦσα 
ἑνότητα, καί κάποιους ἄλλους ἱερούς Κανόνες, οἱ ὁποῖοι 
ἀναφέρονται στήν σχέσι τῶν Ὀρθοδόξων μέ τούς αἱρετι- 
κούς, διά νά διαπιστώσωμε, ἀφ᾽ ἑνός μέν ὅτι εἰς αὐτήν τήν 
περίπτωσιν δέν ὑφίσταται οἰκονομία καί ἀφ᾽ ἑτέρου ὅτι 
καί οἱ αἱρετικοί πού τυπικά εὑρίσκονται εἰς τήν Ἐκκλησία, 
ἐξ αἰτίας τοῦ ὅτι δέν ἔχουν καταδικασθῆ ἀπό τήν Σύνοδο, 
ἀνήκουν εἰς τήν ἰδίαν κατηγορία (τῶν καταδικασμένων 
δηλαδή αἱρετικῶν) καί ἐπιπλέον ὅτι οὐδόλως ὑφίσταται 
ἔστω καί ὑπόνοια δυνητικῆς ἑρμηνείας τῶν Κανόνων πού 
καθορίζουν τήν σχέσι μας μέ τούς αἱρετικούς. 

Ὁ ΜΣΤ΄ (4692) Κανών τῶν ἁγ. Ἀποστόλων λέγει τά ἑξῆς: 
«Ἐπίσκοπον ἤ Πρεσβύτερον αἱρετικῶν δεξαμένους βάπτισμα, 
ἦ θυσία, καθαιρεῖσθαι προτάσσομεν, τίς γάρ συμφώνησις 
Χριστῷ πρός βελίαρ, ἤ τίς μερίς πιστῷ μετά ἀπίστου;». 
Ἀπαγορεύει δηλαδή ὁ παρών ἀποστολικός Κανών, νά 
δεχθῶμεν ὡς ἔγκυρον ὁ,τιδήποτε τελοῦν οἱ αἱρετικοί, ἐπί 
ποινῇ καθαιρέσεως. 

Ὁ ΜΖ’ (4γ5) Ἀποστολικός Κανών λέγει τά ἑξῆς: «Ἐπί- 
σκοπος ἤἦ Πρεσβύτερος τόν κατά ἀλήθειαν ἔχοντα βάπτισμα, 
ἐάν ἄνωθεν βαπτίση ἤ τόν μεμολυσμένον παρά τῶν ἀσεβῶν 
ἐάν μή βαπτίσῃ, καθαιρείσθω, ὡς γελῶν τόν σταυρόν, καί 
τόν τοῦ Κυρίου θάνατον, καί μή διακρίνων ἱερέας ψευδοῖ- 
ἐρέων». Καί ἐδῶ ἀπαγορεύεται νά δεχθοῦμε ὡς ἔγκυρο τό 
βάπτισμα τῶν αἱρετικῶν. Εἶναι χαρακτηριστική στό σημεῖο 

αὐτό ἡ ἔκφρασις «καί μή διακρίνων ἱερέας ψευδοϊερέων», ἡ 
ὁποία ταιριάζει ἀπόλυτα μέ τήν ἔκφρασι τοῦ [Ε΄ τῆς Πρω- 
τοδευτέρας «οὐ γάρ Ἐπισκόπων, ἀλλά ψευδεπισκόπων καί 
ψευδοδιδασκάλων κατέγνωσαν». Δηλαδή οἱ ψευδοϊερεῖς 
τοῦ ΜΖ’ Ἀποστολικοῦ εἶναι οἱ ψευδεπίσκοποι τοῦ [Ε΄ τῆς 
Πρωτοδευτέρας τούς ὁποίους ὀφείλομε νά διακρίνωμε. 

Ὁ ΜΗ’ (4592) Ἀποστολικός Κανών λέγει τά ἑξῆς: «Ἐπί- 
σκοπος ἤ Πρεσβύτερος αἱρετικοῖς συνευξάμενος μόνον, 
ἀφοριζέσθω, εἰ δέ ἐπέτρεψεν αὐτοῖς ὡς Κληρικοῖς ἐνεργῆσαί 
τι, καθαιρείσθω». Ἀπαγορεύει ὁ παρών Κανών τήν συ- 
μπροσευχή μέ τούς αἱρετικούς ἐπί ποινῇ ἀφορισμοῦ καί 
τήν ἀναγνώρισί των ὡς κληρικῶν ἐπί ποινῇ καθαιρέσεως. 

Ὁ ΞΕ’ (6555) Ἀποστολικός Κανών λέγει τά ἑξῆς: «Εἴ 
τις κληρικός ἤ λαϊκός εἰσέλθοι εἰς συναγωγήν Ἰουδαίων ἤ 
αἱρετικῶν προσεύξασθαι, καί καθαιρείσθω καί ἀφοριζέσθω». 
Καί ἐδῶ ἀπαγορεύεται ἡ συμπροσευχή μέ αἱρετικούς ἐπί 
ποινῇ ἀφορισμοῦ καί καθαιρέσεως. 

Ὁ Στ’ (6) τῆς ἐν Λαοδικείᾳ Συνόδου λέγει τά ἑξῆς: 
«Περί τοῦ μή συγχωρεῖν τοῖς αἱρετικοῖς εἰσιέναι εἰς τόν οἶκον 
τοῦ Θεοῦ ἐπιμένοντας τῇ αἱρέσει». Ἀπαγορεύεται δηλαδή 
ἡ εἴσοδος τῶν αἱρετικῶν σέ ὀρθόδοξο ναό (αὐτός εἶναι ὁ 
οἶκος τοῦ Θεοῦ) διά οἱονδήποτε λόγο. 

Ὁ ΛΒ΄ (529) τῆς ἐν Λαοδικείᾳ Συνόδου λέγει τά ἑξῆς: 
«Ὅτι οὐ δεῖ αἱρετικῶν εὐλογίας λαμβάνειν, αἵτινες εἰσίν 
ἀλογίαι, μᾶλλον, ἤ εὐλογίαι». Δέν δεχόμεθα ἀπό τούς αἱρε- 
τικούς δηλαδή τίποτε σέ ἐκκλησιαστικό ἐπίπεδο. 

Ὁ ΛΙ΄ (3352) τῆς ἰδίας ἐν Λαοδικείᾳ Συνόδου λέγει: 
«Ὅτι οὐ δεῖ αἱρετικοῖς ἤ σχισματικοῖς συνεύχεσθαι». Καί 
ἐδῶ ὁμοίως ἀπαγορεύεται ἡ συμπροσευχή μέ αἱρετικούς 
ἤ σχισματικούς. 

Ὁ ΛΑ΄ (519) τῆς ἰδίας ἐν Λαοδικείᾳ Συνόδου λέγει: «Ὅτι 
οὐ δεῖ πρός πάντας αἱρετικούς ἐπιγαμίας ποιεῖν ἤ διδόναι 
υἱούς ἤ θυγατέρας, ἀλλά μᾶλλον λαμβάνειν, εἴ γε ἐπαγ- 


γέλοιντο Χριστιανοί γίνεσθαι». Ἀπαγορεύεται δηλαδή νά 
τελοῦν γάμο οἱ Ὀρθόδοξοι μέ αἱρετικούς. Τό ἴδιο θεσπίζει 
καί ὁ 1Δ’ ((492) τῆς Δ’ Οἰκουμενικῆς καί ὁ ΟΒ΄ (72) τῆς 
Στ’ Οἰκουμενικῆς. 

Ἀπό ὅλους αὐτούς τούς ἱερούς Κανόνες καί πλῆθος 
ἄλλων πού ὑπάρχουν καί ἀναφέρονται σέ θέματα πίστεως, 
γίνεται φανερό ὅτι οἱ ἱεροί Κανόνες εἶναι σαφεῖς καί δέν 
ἀφήνουν περιθώρια προσωπικῆς ἐπιλογῆς καί ἑρμηνείας. 
Εἶναι ἀδύνατον δέ, ἐφ᾽ ὅσον δέν ὑπάρχει ἄλλος Κανών 
δυνητικά ἑρμηνευόμενος ἀπό τούς ἁγίους, καί μάλιστα 
διά θέματα πίστεως, νά ἐμφιλοχωρήση μέσα μας ἡ δυνα- 
τότης δυνητικῆς ἑρμηνείας διά τόν ἐν λόγῳ Κανόνα τῆς 
Πρωτοδευτέρας. 

Ἄς σκεφθοῦμε ἐν τέλει αὐτό. Τί σύγχυσι θά ἐδημι- 
οὐυργούσαμε στήν Ἐκκλησία ἄν ἐκλαμβάναμε δυνητικά 
πχ. τούς Κανόνες οἱ ὁποῖοι ἀπαγορεύουν τόν γάμο τῶν 
ἀνωτέρων κληρικῶν μετά τήν χειροτονία, ἤ τούς Κανόνες 
πού θεσπίζουν τήν ἀγαμία τῶν Ἐπισκόπων ἤ αὐτούς πού 
καθορίζουν τά πρεσβεῖα τιμῆς τῶν Πατριαρχῶν ἤ αὐτούς 
πού ἀπαγορεύουν τούς κληρικούς νά ἔχουν κοσμικά ἀξιώ- 
ματα κλπ. Ἄν δέ διεννοούμεθα (καθ᾽ ὑπόθεσιν) ἁπλῶς νά 
παρουσιάσωμε ὡς δυνητικούς τούς Κανόνες πού θεσπίζουν 
τήν ὑπακοή τῶν πιστῶν στούς Ἐπισκόπους, αὐτοί ἀσφαλῶς 
πάραυτα θά μᾶς ἀφώριζαν. 

Ποῖος τελικά εἶναι ὁ ἁρμόδιος διά νά κρίνη τήν ὑποχρε- 
ὠτική ἤ μή τήρησι κάποιου Κανόνος; Καί ἄν ὑπάρχουν ἱἰε- 
ροί Κανόνες ὑποχρεωτικοί ἤ δυνητικοί, διατί μέχρι σήμερα 
δέν διευκρινίσθη ἀπό τίς ἐγκεκριμένες Συνόδους καί τούς 
ἁγίους; Ἄν πάλι ἐμεῖς σήμερα αὐτοβούλως δημιουργήσωμε 
κατηγορία δυνητικῶν ἱερῶν Κανόνων, μέ ποιά κριτήρια θά 
τό κάνωμε; Ὁ χωρισμός αὐτός θά καλύψη κάποια μεγάλη 
ἀνάγκη τῆς Ἐκκλησίας ἤ τήν δική μας ἀδυναμία διά τήν 
ὑπεράσπισι τῆς πίστεως; 

Τό πνεῦμα τῶν ἱερῶν Κανόνων, οἱ ὁποῖοι ἀσχολοῦνται 
μέ τούς αἱρετικούς εἶναι πάντοτε γενικό, δηλαδή δέν ἀνα- 
φέρουν οἱ Κανόνες νά μήν ἐπικοινωνοῦμε ἐκκλησιαστικά 
μέ τόν τάδε καί τόν τάδε αἱρετικό, ἀλλά μέ οἱονδήποτε 
αἱρετικό, ὁ ὁποῖος ἔχει κάποιο αἱρετικό φρόνημα πού ἔχει 
κατακριθῆ ἀπό κάποια ἐγκεκριμένη Σύνοδο ἤ κάποιους 
ἁγίους Πατέρες. Τό ἄν ἔχη κάποιος ἕνα τέτοιο αἱρετικό 
φρόνημα καταδικασμένο, τό κρίνει ὁ κάθε Ὀρθόδοξος, 
προκειμένου νά ἐπικοινωνήση ἐκκλησιαστικά μαζί του. 
Αὐτό τό πνεῦμα τῶν ἱερῶν Κανόνων φαίνεται ἀπό πλῆθος 
ἱερῶν Κανόνων οἱ ὁποῖοι ἀναφέρονται στήν ἐκκλησια- 
στική σχέσι τῶν Ὀρθοδόξων μέ τούς αἱρετικούς. Θά τό 
καταδείξωμε αὐτό κατ᾽ ἀρχάς ἀπό τούς ἤδη ἀναφερθέντας 
προηγουμένως ἱερούς Κανόνες. 

Ὁ προαναφερθείς ΣΤ΄ τῆς ἐν Λαοδικείᾳ Συνόδου ἀνα- 
φέρει «Περί τοῦ μή συγχωρεῖν τοῖς αἱρετικοῖς εἰσιέναι εἰς τόν 
οἶκον τοῦ Θεοῦ ἐπιμένοντας τῇ αἱρέσει». Ἐδῶ προφανῶς 
οἱ αἱρετικοί ἀναφέρονται γενικῶς, δηλαδή οἱ ἔχοντες οἷα- 
δήποτε αἵρεσι. Ἄν ὁ ἱερός Κανών ὁμιλοῦσε διά αἱρετικούς 
καταδικασμένους συγκεκριμένα καί ὀνομαστικά ἀπό κά- 
ποια Σύνοδο, θά ἔπρεπε ἡ Σύνοδος πάλι νά τούς ἀποκα- 
ταστήση, ἐφ᾽ ὅσον ἔκρινε τήν μετάνοιά των. Τό ὅτι ἀφήνει 
ὁ παρών Κανών τήν κρίσι αὐτή εἰς τούς Ὀρθοδόξους, 
προκειμένου νά εἰσέλθουν στόν ὀρθόδοξο ναό (αὐτός εἶναι 
ὁ ἀναφερόμενος οἶκος τοῦ Θεοῦ) δεικνύει ἀφ᾽ ἑνός μέν τό 
ὅτι οἱ αἱρετικοί αὐτοί δέν εἶχαν καταδικασθῆ ἀπό Σύνοδο 
καί ἀφ᾽ ἑτέρου τό ὅτι τήν εὐθύνη γιά τήν ἐκκλησιαστική 
ἐπικοινωνία μέ οἱονδήποτε τήν ἔχει ὁ κάθε Ὀρθόδοξος. Ἡ 
ἀναφορά τοῦ Κανόνος «ἐπιμένοντας τῇ αἱρέσει» συνηγο- 
ρεῖ τά μέγιστα εἰς ὅσα προαναφέρθησαν διά τόν ἐπί πλέον 
λόγο ὅτι, ἄν ὁ ἱερός Κανών ὁμιλοῦσε συγκεκριμένα διά 
καταδικασμένους αἱρετικούς, θά ἦτο ἄτοπο νά δώση τήν 
ἄδεια τῆς ἐπαναφορᾶς καί συγχωρήσεως τῶν αἱρετικῶν 


στόν κάθε Ὀρθόδοξο. Δηλαδή ἡ Σύνοδος θά κατεδίκαζε 
συγκεκριμένως τούς αἱρετικούς καί ὁ κάθε Ὀρθόδοξος θά 
τούς ἀποκαθιστοῦσε. 

Ὁ ΛΑ’ ἐπίσης Κανών τῆς ἰδίας Συνόδου κινούμενος εἰς 
τό ἴδιον πνεῦμα ἀναφέρει τά ἑξῆς «Ὅτι οὐ δεῖ πρός πάντας 
αἱρετικούς ἐπιγαμίας ποιεῖν ἤ διδόναι υἱούς ἤ θυγατέρας, 
ἀλλά μᾶλλον λαμβάνειν, εἴ γε ἐπαγγέλοντο χριστιανοί γε- 
γέσθαι». Ἐδῶ εἶναι ἡλίου φαεινότερο ὅτι ὁ κάθε Ὀρθόδοξος 
κρίνει τήν πίστι τοῦ αἱρετικοῦ, προκειμένου νά δώση πρός 
γάμου κοινωνία τά τέκνα του. Ἐπίσης δέ ὅτι οἱ αἱρετικοί 
αὐτοί δέν εἶχαν καταδικασθῆ ἀπό κάποια Σύνοδο, ἀλλά 
ἁπλῶς διακατείχοντο ἀπό αἱρετικά φρονήματα. Αὐτό φαί- 
νεται καθαρά ἀπό τήν ἔκφρασι τοῦ Κανόνος «πρός πάντας 
αἱρετικούς», ἐνῶ ὅπως εἶναι γνωστό ἀπό τίς Συνόδους καί 
τούς ἁγ. Πατέρας κατεδικάσθηκαν οἱ αἱρέσεις καί οἱ ἀρχη- 
γοί τῶν αἱρέσεων αὐτῶν, οἱ ὁποῖοι πάντοτε ἦσαν κληρικοί, 
καθ᾽ ὅσον ὁ Κανών ἀναφέρεται σέ λαϊκούς αἱρετικούς. 

Ἀφήσαμε στό τέλος τῆς ἀναφορᾶς μας στήν ἔρευνα καί 
σύγκρισι τοῦ [Ε΄ Κανόνος τῆς Πρωτοδευτέρας Συνόδου μέ 
ἄλλους, πού ἀναφέρονται σέ αἱρετικούς καί στήν ἐκκλησι- 
αστική ἐπικοινωνία μέ αὐτούς, δύο Κανόνες τούς ὁποίους 
κρίνομε ὅτι ἀποδεικνύουν ἐναργέστατα τήν ὑποχρεωτική 
καί μή δυνητική θεώρησι τοῦ ὑπό ἐξέτασι ἱεροῦ Κανόνος. 
Ὁ πρῶτος ἐξ αὐτῶν εἶναι ὁ ΛΙ΄ τῶν ἁγ. Ἀποστόλων, ὁ 
ὁποῖος λέγει τά ἑξῆς: «Μηδένα τῶν ξένων Ἐπισκόπων, ἤ 
Πρεσβυτέρων, ἤ Διακόνων ἄνευ συστατικῶν προσδέχεσθαι. 
Καί ἐπιφερομένων δέ αὐτῶν, ἀνακρινέσθωσαν: καί εἰ μέν 
ὦσι κήρυκες τῆς εὐσεβείας, προσδεχέσθωσαν, εἰ δέ μήγε, τά 
πρός χρείαν αὐτοῖς ἐπιχωρηγήσαντες, εἰς κοινωνίαν αὐτούς 
μή προσδέξησθε. Πολλά γάρ κατά συναρπαγήν γίνεται». 
Ἀσφαλῶς οὐδείς ἐχέφρων θά ἠδύνατο νά ἰσχυρισθῆ ὅτι 
ὁ παρών Κανών τῶν ἁγ. Ἀποστόλων εἶναι δυνητικός. 
Εἶναι ὅμως πολύ αὐστηρότερος τοῦ ὑπό ἐξέτασιν ΙΕ΄ τῆς 

Πρωτοδευτέρας Συνόδου. Διότι ἐνῶ ὁ ΙΕ’ τῆς Πρωτοδευ- 
τέρας ἀπαιτεῖ τήν ἀποτείχισι ἀπό τόν κηρύττοντα αἵρεσι 
«δημοσίᾳ καί γυμνῇ τῇ κεφαλῇ ἐπ᾿ Ἐκκλησίας» ὁ παρών 
ΛΙ΄ τῶν ἀγ. Ἀποστόλων ἀπαιτεῖ τήν ἀποτείχισι ἀπό τόν 
Ἐπίσκοπο ἤ κληρικό, ὁ ὁποῖος ὄχι μόνο δέν κηρύττει 
δημοσίως καί γυμνῇ τῇ κεφαλῇ ἐπ᾿ Ἐκκλησίας τήν αἵρεσι, 
ἀλλά ἀπεναντίας ἔχει καί συστατικές ἐπιστολές περί τῆς 
ὀρθοδοξότητός του. Ὁ παρών Κανών λοιπόν ἀπαιτεῖ καί 
προστάσσει τήν ἀκριβῆ ἐξέτασι τῆς πίστεως ἑκάστου κλη- 
ρικοῦ, πρίν νά ἐπικοινωνήση ὁ κάθε Ὀρθόδοξος μαζί του. 
Τό φοβερώτερο ὅμως καί συγχρόνως ἐλεγκτικώτερον διά 
τούς σημερινούς Ὀρθοδόδξους, εἶναι ὅτι ὅλοι οἱ ἐγκεκριμέ- 
γοι παλαιοί ἑρμηνευτές τοῦ παρόντος Κανόνος ἀναφέρουν 
νά ἀποτειχίζωνται οἱ Ὀρθόδοξοι ἀπό τούς Ἐπισκόπους καί 
κληρικούς, ἔστω καί ἄν μετά τήν ἐξέτασι εὑρεθῆ ἁπλῶς 
ἀμφίβολος ἡ πίστις των. 

Ὁ Ζωναρᾶς στήν ἑρμηνεία τοῦ ἐν λόγῳ Κανόνος ἀνα- 
φέρει «καί τοιούτους ὄντας (Ὀρθοδόξους δηλαδή κατά 
τήν πίστιν) προσδέχεσθαι κάι συγκοινωνεῖν αὐτοῖς. Εἰ δέ 
ἀμφίβολοι περί τά ὀρθά δόξουσι δόγματα τήν μετ᾽ αὐτῶν 
συνδιαγωγήν παραιτεῖσθαι παρακελεύεται (ὁ παρών δη- 
λαδή Κανών)» (Σύνταγμα τῶν θείων καί ἱερῶν Κανόνων 
Ράλλη-Ποτλῆ τόμος Β΄, σελ. 14). Ὁ Βαλσαμών ἀναφέρει τά 
ἑξῆς «καί ἤ προσδέχεσθαι εἰς κοινωνίαν ὀρθοδόξους ὄντας 
ἤ παραιτεῖσθαι ὡς ἀμφιβόλους» (ὅπ. ἀν) Ὁ Ἀριστηνός 
ἀναφέρει εἰς τήν ἑρμηνεία του τά ἑξῆς: «Ἄνευ συστατικῶν 
οὐ δεῖ ξένον ἱερέα προσδέχεσθαι" εἰ δέ καί συστατικά ἐπι- 
φέρηται, δέον αὐτόν καί οὕτως ἐπανακρίνεσθαι. Καί εἰ μέν 
εὐσεβής ἀναμφιβόλως εὑρεθῆ προσίεσθαι τοῦτον" εἰ δέ 
ἀμφιβάλλεται, τά πρός διοίκησιν ἐπιχορηγεῖσθαι αὐτῷ καί 
ἀποπέμπεσθαι» (ὅπ. ἀν). 

Εἶναι ἴσως περιττό νά ἀναφέρωμε ὅτι ὅλα αὐτά (ἡ ἐξέτα- 
σις δηλαδή περί τήν πίστιν καί ἡ ἀποτείχισις) γίνονται πρό 

συνοδικῆς κρίσεως καί καταδίκης τοῦ ἀμφιβόλου ἁπλῶς 
ἔχοντος τήν πίστιν. Ἐδῶ ἐπί πλέον βλέπομε καί τήν συμ- 
φωνία τοῦ [Ε΄ Κανόνος τῆς Πρωτοδευτέρας Συνόδου μέ 
τήν Ἀποστολική περίοδο καί ὅλη τήν διαχρονική Παράδοσι 
τῆς Ἐκκλησίας. Τό ἀκροτελεύτιο τμῆμα τοῦ Ἀποστολικοῦ 
αὐτοῦ Κανόνος «Πολλά γάρ κατά συναρπαγήν γίνεται» 
σημαίνει ὅτι ὁ κάθε Ὀρθόδοξος ἔχει προσωπική εὐθύνη 
καί δέν πρέπει νά ἀρκεῖται σέ ὁποιεσδήποτε διαβεβαιώσεις 
καί τίτλους ὀρθοδοξότητος, ἀλλά νά ἐρευνᾶ ἐπισταμένως 
τήν πίστι ἐκείνου πού προτίθεται νά ἔχη ἐκκλησιαστική 
ἐπικοινωνία. 

Ὁ δεύτερος Κανόνας εἶναι ὁ [Ζ΄ τοῦ ἁγ. Νικηφόρου τοῦ 
ὁμολογητοῦ καί ἀναφέρει τά ἑξῆς σέ μετάφρασι ἀπό τόν 
ἅγ. Νικόδημο: «Διά τρεῖς αἰτίας εἶναι συγχωρημένον εἰς τόν 
Μοναχόν γά φεύγῃ ἀπό τό Μοναστήριόν του, α΄. ἀνίσως ὁ 
Ἡγούμενος εἶναι αἱρετικός, β΄. ἀνίσως ἐμβαίνουν γυναῖκες 
εἰς τό Μοναστήριον, καί γ΄. ἀνίσως μανθάνωσιν εἰς τό Μο- 
ναστήριον παιδία κοσμικά γράμματα, ἐπειδή εἶναι ἄτοπον 
μέ τό μέσον τῶν παιδίων τούτων νά φανερώνωνται εἰς τούς 
κοσμικούς ὅσα γίνονται εἰς τό Μοναστήριον.» Ἢ πρώτη αἰτία 
πού ἐπιτρέπει ὁ ἅγιος εἰς τόν μοναχό τήν ἀναχώρησι ἀπό τό 
μοναστήρι εἶναι δογματική καί οἱ ἄλλες δύο πνευματικές. 
Τό θέμα τῆς ἀναχωρήσεως τοῦ μοναχοῦ ἀπό τό μοναστήρι 
εἶναι πολύ σημαντικό, ἀφ᾽ ἑνός μέν διότι ὁ μοναχός κατά 
τήν ἀκολουθία τῆς μοναχικῆς του ἀφιερώσεως δίδει φο- 
βερές ὑποσχέσεις ἰσοβίου ὑπακοῆς εἰς τόν προεστῶτα καί 
ὅλη τήν ἀδελφότητα, ἀφ᾽ ἑτέρου διότι ὑπάρχουν καί ἱεροί 
Κανόνες ὅπως ὁ ΚΑ΄ τῆς Ζ’ Οἰκουμενικῆς, ὁ Δ' τῆς Πρωτο- 
δευτέρας, ὁ ΠΗ΄ τῆς Καρθαγένης κιἄ. οἱ ὁποῖοι μέ ἐπιτίμια 
ἀπαγορεύουν τήν ἀναχώρησι τοῦ μοναχοῦ ἀπό τή μονή 
του. Ἄν δέ λάβωμε ὑπ᾽ ὄψιν, τήν παράλληλο διδασκαλία 
τοῦ Μ. Βασιλείου, ὁ ὁποῖος ἐπιτρέπει τήν ἀναχώρησι τοῦ 
μοναχοῦ ἀπό τή μονή του μόνον ὅταν αὐτός βλάπτεται 

ψυχικῶς (ὑποσημ. ἁγ. Νικοδήμου εἰς ΚΑ΄ Κανόνα τῆς Ζ΄ 
Οἰκουμενικῆς), σημαίνει ὅτι ὅταν ὁ ἡγούμενος ἀποδεχθῆ 
κάποια αἵρεσι, ἐπιτρέπεται ἡ ἀναχώρησις τῶν μοναχῶν 
ἀπό αὐτό τό μοναστήρι, διότι αὐτοί βλάπτονται ψυχικῶς, 
προφανῶς ἀπό τήν ἐκκλησιαστική ἐπικοινωνία μέ αὐτόν 
τόν ἡγούμενο. Ἐδῶ βλέπομε ὁλοφάνερα ὅτι ἡ διδασκαλία 
τῶν ἁγίων συνιστᾶ νά ἀποτειχίζωνται οἱ μοναχοί ἀπό τόν 
αἱρετικό ἡγούμενο, μολονότι αὐτός δέν ἔχει καταδικασθῆ 
ἀπό τήν Σύνοδο. Τό ὅτι ἡ ἀποτείχισις γίνεται πρό συνο- 
δικῆς κρίσεως εἶναι καί αὐτό κατάδηλο, διότι ἐάν ὑπῆρχε 
συνοδική κρίσις θά εἶχε ὁ ἡγούμενος αὐτός ἐκπέσει, λόγῳ 
τῆς αἱρέσεως, καί τοῦ ἡγουμενικοῦ ἀξιώματος. Τό ὅτι τέλος 
ὁ παρών Κανών τοῦ ἁγ. Νικηφόρου δέν ἔχει ἐπιτακτικόν 
χαρακτῆρα σημαίνει, ὅτι εἰς τήν περίπτωσιν αἱρέσεως τοῦ 
ἡγουμένου ἐπιτρέπεται ὁ μοναχός νά πράξη καί τό ἀνώ- 
τερο, δηλαδή νά ἀποχωρήση ἀπό τή μονή αὐτή, ἐνῶ ἄν 
παραμείνη εἰς αὐτή δέν θά ἔχη φυσικά μέ αὐτόν ἐκκλησι- 
αστική ἐπικοινωνία, λόγῳ τῆς προφανοῦς ψυχικῆς βλάβης. 
Αὐτό νομίζω πού ἀπομένει εἶναι νά παρουσιάσωμε τήν 
πρᾶξι καί τήν διαχρονική Παράδοσι τῆς Ἐκκλησίας εἰς τό 
θέμα τῆς ἀποτειχίσεως ἀπό τόν δεδηλωμένο αἱρετικό Ἐπί- 
σκοπο, καθώς καί τήν διδασκαλία τῶν Πατέρων εἰς τό θέμα 
αὐτό, διά νά καταδείξωμε τήν συμφωνία τῶν ἁγίων μέ τόν 
Ε΄ ((5.)) Κανόνα τῆς Πρωτοδευτέρας Συνόδου καί τό ὅτι 
ὁ Κανών οὗτος κατέγραψε, ἐπεσφράγισε καί ἐπιβεβαίωσε 
τρόπον τινα τήν ὑπάρχουσα Παράδοσι τῆς Ἐκκλησίας. 











Ἡ στάσις τῶν Ὀρϑοσδόξων 
ωρός τούς κηρύσσοντας αἵρεσιν 
᾿Εσισκόσους. Ἢ πρακτική 
ἐφαρμογή τοῦ τς" Κανόνος 
τῆς ΑΒ Συνόδου διαχρονικά. 






ὁ σημεῖον εἰς τό ὁποίον ἔχει φθάσει ἡ μι- 
κρά αὐτή μελέτη εἶναι τόσηημαντικώτερο, 
διότι πρέπει ἐν τέλει νά παρουσιασθῆ ὅλη, 
κατά τό δυνατόν, ἡ ὀρθόδοξος Παράδοσις 
διαχρονικά, διά νά καταδειχθῆ ἡ συμφω- 
γνία τῶν ἱερῶν Κανόνων μέ αὐτήν, καί συγκεκριμένα τοῦ 
ὑπό ἐξέτασιν ΙΕ΄ τῆς Πρωτοδευτέρας Συνόδου καί ὅτι οἱ 
ἱεροί Κανόνες κατέγραψαν τήν ἱεράν Παράδοσιν, ἡ ὁποία 
προῦπῆρχε καί δι’ αὐτό ὀνομάζεται Ἀποστολική. Ὡς ἐκ 
τούτου οἱ ἱεροί Κανόνες κατέγραψαν τήν ἱεράν Παράδοσι 
καί περιφρουροῦν αὐτήν, ἡ δέ ἱερά Παράδοσις εἶναι ἀπόλυ- 
τα σύμφωνος μέ τήν ἁγ. Γραφή, ἡ ὁποία εἶναι ἡ πηγή πού 
ἀντλεῖται ἡ πίστις καί ἡ ζωή στήν Ἐκκλησία. Τό ὅτι ἡ ἁγ. 
Γραφή καί ἡ ἱερά Παράδοσις εἶναι ἰσόκυρα εἰς τήν Ὀρθο- 
δοξία σημαίνει ὅτι ἡ ἱερά Παράδοσις ἐκφράζει πλήρως τήν 


ἁγ. Γραφή καί ἐπίσης πώς ὅ,τι δέν εἶναι σύμφωνο μέ τήν 
ἁγ. Γραφή δέν ἀποτελεῖ ἱερά Παράδοσι. Κατ᾽ αὐτόν τόν 
τρόπο ἡ ἁγ. Γραφή, ἡ ἱερά Παράδοσις καί οἱ ἱεροί Κανόνες 
ἀποτελοῦν ἕνα ἑνιαῖο σύνολο ὁμοιόμορφο καί ὁμοιότροπο, 
τό ὁποῖο πρέπει νά εἶναι, θά λέγαμε, ὁ καταστατικός χάρτης 
καί ὁ ὁδηγός τῆς ζωῆς τῶν Ὀρθοδόξων. 

Οὕτως λοιπόν ἐχόντων τῶν πραγμάτων πρέπει κατ᾽ 
ἀρχάς νά ἀναφέρωμε τά ἁγιογραφικά χωρία, τά ὁποῖα ὁμι- 
λοῦν διά τήν στάσι τῶν Ὀρθοδόξων ἀπέναντι στούς αἱρετι- 
κούς καί μάλιστα τοὐς Ἐπισκόπους καί ποιμένες καί τά ὁποῖα 
ἀπετέλεσαν τήν βάσι διά νά δημιουργηθῆ ἡ ἀνάλογος Πα- 
ράδοσις καί ἐν συνεχείᾳ νά κατοχυρωθῆ διά τῶν Κανόνων. 


τ. Ἧ Καινή Διαθήκη διά τήν στάσι τῶν πιστῶν 
ἀπέναντι στούς αἱρετικούς. 


ὁ πρῶτο καί βασικό χωρίο τῆς ἁγ. Γραφῆς εἶναι 

τό Γαλ. 1,8, τό ὁποῖο λέγει: «ἀλλά καί ἐάν ἡμεῖς 

ἦ ἄγγελος ἐξ οὐρανοῦ εὐαγγελίζεται ὑμῖν παρ᾽ ὅ 
εὐηγγελισάμεθα ὑμῖν, ἀνάθεμα ἔστω" ὡς προειρήκαμεν καί 
ἄρτι πάλιν λέγω" εἴ τις ὑμᾶς εὐαγγελίζηται παρ᾽ ὅ παρελά- 
βετε, ἀνάθεμα ἔστω». Ἐδῶ πολύ ἐπιτακτικά ὁ Ἀπόστολος 
τῶν ἐθνῶν θεσμοθετεῖ ὅτι οὐδείς ἔχει δικαίωμα νά ἀλλάξη 
τό παραμικρόν εἰς τήν διδασκαλία τοῦ Εὐαγγελίου. Τό ὅτι 
μεταξύ αὐτῶν συγκαταλέγει τούς Ἀποστόλους, καί τούς 
ἀγγέλους ἀπό τόν οὐρανό, τοῦτο σημαίνει, ὅτι πολύ περισ- 
σότερο δέν ἔχει δικαίωμα νά ἀλλάξη καί τό ἐλάχιστον ὁ 
Ἐπίσκοπος: ἐφ᾽ ὅσον δέ ὁ οἱοσδήποτε Ἀρχιερέας κάτι ἀλλά- 
ζει στήν εὐαγγελική διδασκαλία, εἶναι ἀναθεματισμένος. 
Ἡ ἀναφορά ἐπίσης τοῦ ἀναθεματισμοῦ σημαίνει ὅτι, 
διά τούς κηρύσσοντας αἵρεσι, ἰσχύει ὁ ἀναθεματισμός 


τοῦ ἀποστόλου Παύλου καί δέν χρειάζεται ἄλλη ἀπόφασι 
Συνόδου παρά μόνο πρός κατοχύρωσι τῶν Ὀρθοδόξων. 

Τό δεύτερο χωρίο τῆς ἁγ. Γραφῆς εἶναι τό Τίτ. 3,10, τό 
ὁποῖο λέγει: «αἱρετικόν ἄνθρωπον μετά μίαν καί δευτέραν 
νουθεσίαν παραιτοῦ, εἰδώς ὅτι ἐξέστραπται ὁ τοιοῦτος καί 
ἁμαρτάνει ὦν αὐτοκατάκριτος». Ἐδῶ ὁ ἀπ. Παῦλος παραγ- 
γέλλει νά φεύγωμεν μακριά ἀπό τούς αἱρετικούς, οἱ ὁποῖοι 
παραμένουν οἰκειοθελῶς στήν πλάνη των. Καί ἐδῶ τό «αὐτο- 
κατάκριτος» σημαίνει τήν αὐτόματη ἀποκοπή τοῦ αἱρετικοῦ 
ἀπό τό σῶμα τῆς Ἐκκλησίας, χωρίς ἀπόφασι Συνόδου. Ἡ 
αἵρεσις δηλαδή μᾶς ἀποκόπτει ἀμέσως ἀπό τήν Ἐκκλησία. 

Τό τρίτο χωρίο εἶναι τό Β΄’ Ἰωάν. 1ο τό ὁποῖο λέγει: «εἴ 
τις ἔρχεται πρός ὑμᾶς καί ταύτην τήν διδαχήν οὐ φέρει, μή 
λαμβάνετε αὐτόν εἰς οἰκίαν καί χαίρειν αὐτῳ μή λέγετε" ὁ 
γάρ λέγων αὐτῷ χαίρειν κοινωνεῖ τοῖς ἔργοις αὐτοῦ τοῖς πο- 
γηροῖς». Πολύ αὐστηρότερα ἐδῶ τοποθετεῖ τήν ὀρθόδοξον 
πίστιν ὁ μαθητής καί ἀπόστολος τῆς ἀγάπης. Ἀπαγορεύει 
καί τόν ἁπλό χαιρετισμό καί οἱανδήποτε ἐπικοινωνία εἰς 
αὐτόν πού μᾶς πλησιάζει, ὄχι γιά κάποια καθημερινή ἀνά- 
γκη, ἀλλά μέ τρόπο ἐκκλησιαστικό, χωρίς ὅμως νά ἔχη τήν 
ὀρθόδοξον πίστι καί τήν εὐαγγελική διδασκαλία ἀνόθευτον. 

Καταλαβαίνει κανείς ἐκ τούτου ὅτι ἄν μέ τόν χαιρετισμό 
γινόμεθα κοινωνοί τῆς αἱρέσεως, σύμφωνα μέ τόν Ἀπόστο- 
λο, τί γίνεται μέ τίς συμπροσευχές καί συνιερουργίες, τίς 
κοινές δηλώσεις καί ἀλληλοαναγνωρίσεις, τήν ἀντιμετώ- 
πισι τῶν αἱρετικῶν ὡς νά εἶναι Ὀρθόδοξοι κλπ. 

Τό τέταρτο χωρίο εἶναι τό Β΄ Κορινθ. 6,14-17, τό ὁποῖο 
λέγει: «Μή γίνεσθε ἑτεροζυγοῦντες ἀπίστοις" τίς δέ συμφώ- 
γήσις Χριστοῦ πρός Βελίαρ; ἦ τίς μερίς πιστῷ μετά ἀπίστου; 
Τίς δέ συγκατάθεσις ναῷ Θεοῦ μετά εἰδώλων... διό ἐξέλθετε 
ἐκ μέσου αὐτῶν καί ἀφορίσθητε, λέγει Κύριος, καί ἀκα- 
θάρτου μή ἅπτεσθε, κἀγώ εἰσδέξομαι ὑμᾶς». Παρεμφερές 
εἶναι καί αὐτό τό χωρίο μέ τά προηγούμενα, διότι καί οἱ 


αἱρετικοί παρομοιάζονται μέ τούς ἀπίστους καί μάλιστα, 
ἐπειδή πολλές φορές δροῦν μέσα στήν Ἐκκλησία, προξε- 
νοῦν μεγαλύτερη ζημιά. 

Τό πέμπτο χωρίο εἶναι τό Β΄ Πέτρ. 2,1, τό ὁποῖον λέγει 
«ἐγένοντο δέ καί ψευδοπροφῆται ἐν τῶ λαῷ, ὡς καί ἐν ὑμῖν 
ἔσονται ψευδοδιδάσκαλοι, οἵτινες παρεισάξουσιν αἱρέσεις 
ἀπωλείας καί τόν ἀγοράσαντα αὐτούς δεσπότην ἀρνούμε- 
γοι ἐπάγοντες ἑαυτοῖς ταχινήν ἀπώλειαν». Καί ἐδῶ ὁ ἀπ. 
Πέτρος τίς αἱρέσεις τίς ὀνομάζει «αἱρέσεις ἀπωλείας», τίς 
ὁποῖες θά τίς κηρύττουν οἱ ψευδοδιδάσκαλοι. 

Προφανῶς οἱ Πατέρες τῆς ἐπί ἁγ. Φωτίου Πρωτοδευ- 
τέρας Συνόδου χρησιμοποιοῦν ἀντιστοίχως τούς ὅρους 
«ψευδεπισκόπων καί ψευδοδιδασκάλων» διά νά δείξουν 
ὅτι οἱ Ἐπίσκοποι αὐτοί ἔχουν λόγῳ τῆς αἱρέσεως ἐκπέσει 
τοῦ ἐπισκοπικοῦ ἀξιώματος. 

Ἰελευταῖα νά ἀναφέρωμε καί τό χωρίον τοῦ ἀπ. Παύ- 
λου Ἐφεσ. 4.5, τό ὁποῖον λέγει «Εἷς Κύριος, μία πίστις, ἕν 
βάπτισμα». Μία εἶναι ἡ παραδοθεῖσα ἐξ ἀρχῆς ἀπό τούς 
ἁγ. Ἀποστόλους πίστις τήν ὁποία ὁ ἀπ. Ἰούδας ὁ ἀδελφό- 
θεος παραγγέλλει νά ἀγωνιζώμεθα διά τήν διαφύλαξί της 
«ἐπαγωνίζεσθαι τῇ ἅπαξ παραδοθείσῃ τοῖς ἁγίοις πίστει». 


2. Ἧ συμφωνία τῶν ἀποστολικῶν Πατέρων 
διά τήν ἀπομάκρυνσι 
3 , ε , Ἴ 
ἀτό αἱρετικούς ψευδοσοιμένες 


πολύτως σύμφωνες μέ τήν ἁγ. Γραφή εἶναι καί 
οἱ Ἀποστολικές Διαταγές. Εἰς τό δέκατο ἔνατο 
κεφάλαιο τοῦ δευτέρου βιβλίου ὁρίζουν τά ἑξῆς: 
«ἵνα μήποτε εἴπῃ ὁ λαϊκός, ὅτι ἐγώ πρόβατόν εἰμι καί οὐ 
ποιμήν᾽ καί οὐδένα λόγον ἐμαυτοῦ πεποίημαι" ὁ ποιμήν ὄψε- 
ται, καί αὐτός μόνος εἰσπραχθήσεται τήν ὑπέρ ἐμοῦ δίκην' 


ὥσπερ γάρ τῷ καλῷ ποιμένι τό μή ἀκολουθοῦν πρόβατον 
λύκοις ἔκειται εἰς διαφθοράν, οὕτῳ τῷ πονηρῷ ποιμένι τό 
ἀκολουθοῦν πρόδηλον ἔχει τόν θάνατον, ὅτι κατατρώξεται 
αὐτό! διό φευκτέον ἀπό τῶν φθορέων ποιμένων». Δηλαδή 
οἱ Χριστιανοί πρέπει ἀμέσως νά ἀπομακρυνθοῦν ἐκκλη- 
σιαστικῶς ἀπό τόν διεφθαρμένο ποιμένα, διότι ὁ ἴδιος ὡς 
λύκος θά τούς κατασπαράξη. Εἶναι ἄραγε δυνατόν νά πε- 
ριμένη ἀπόφασι Συνόδου τό πρόβατο διά νά ἀπομακρυνθῆ 
ἀπό τόν λύκο; Καί εἶναι δυνατόν νά μή βλαφθῆ παραμένο- 
ντας ἐκκλησιαστικά κοντά του, σύμφωνα μέ τήν δυνητική 
ἑρμηνεία τοῦ ὑπό ἐξέτασι Κανόνος; Περιττό νά ἀναφερθῆ 
ὅτι πρόβατα θεωροῦνται ὄχι μόνον οἱ λαϊκοί ἀλλά καί οἱ 
κληρικοί ἐν σχέσει μέ τόν Ἐπίσκοπο. 

Οἱ ἀποστολικοί ἐπίσης ἱεροί Κανόνες εἶναι ἀπόλυτα 
σύμφωνοι μέ τήν ἁγ. Γραφή καί ἀπαγορεύουν κάθε ἐκκλη- 
σιαστική ἐπικοινωνία μέ τούς αἱρετικούς καί κάθε ἀνα- 
γνώρισι εἰς αὐτούς οἱασδήποτε ἐκκλησιαστικῆς πράξεως ἤ 
μυστηρίου (Κανών τ΄, ΛΑ΄, ΔΙ᾽ ΜΕ΄, ΜΣ, ΜΖ,, ΞΕ΄, ΞΗ΄, Ο). 
Εἰς ὅλους αὐτούς τούς ἀποστολικούς Κανόνες οἱ αἱρετικοί 
ἀναφέρονται γενικά καί προφανῶς δέν εἶχαν καταδικασθῆ 
ἀπό κάποια Σύνοδο. 

Οἱ ἀποστολικοί Πατέρες εἶναι καί αὐτοί σύμφωνοι 
εἰς τό σημεῖο αὐτό μέ τήν ἁγ. Γραφή καί τήν ἀποστολική 
Παράδοσι. Ὁ ἅγ. Ἰγνάτιος ὁ Θεοφόρος λέγει τά ἑξῆς: 
«εἰ δέ οἱ τούς ἀνθρωπίνους οἴκους διαφθείροντες θανάτῳ 
καταδικάζονται πόσῳ μᾶλλον οἱ τήν Χριστοῦ Ἐκκλησίαν 
νοθεύειν ἐπιχειροῦντες, αἰωνίαν τίσσουσιν δίκην... Ὁμοίως 
δέ καί πᾶς ἄνθρωπος ὁ τό διακρίνειν παρά θεοῦ εἰληφώς, 
κολασθήσεται, ἀπείρῳ ποιμένι ἐξακολουθήσας καί ψευδῆ 
δόξαν ὡς ἀληθῆ δεξάμενος» (πρός Ἐφεσίους ΒΕΠῈΣ 2,291)" 
καί ἐπίσης «πᾶς ὁ λέγων παρά τά διατεταγμένα, κἄν 
ἀξιόπιστος ἦ, κἄν νηστεύῃ, κἄν παρθενεύῃ, κἄν σημεῖα 
ποιῆ, κἄν προφητεύῃ, λύκος σοι φαινέσθω, ἐν προβάτου 


δορᾷ, προβάτων φθοράν κατεργαζόμενος» Ἅγ. Ἰγνατίου 
Θεοφόρου πρός Ἥρωνα, ΒΕΠΕΣ 2,330). Δηλαδή ὁ ἅγιος 
Ἰγνάτιος ἀκολουθῶν τήν ἀποστολικήν Παράδοσιν διδά- 
σκει τήν ἀπομάκρυνσι ἀπό κάθε ποιμένα, ὁ ὁποῖος νοθεύει 
τήν πίστιν, ἔστω καί ἄν τόν ἰδοῦμε νά εἶναι ἀσκητής καί νά 
κάνη θαύματα. Μέ τήν ὑπερβολήν αὐτή θέλει προφανῶς 
νά δείξη τήν ἀναγκαιότητα πρός σωτηρίαν τῆς ἀνοθεύτου 
ὀρθοδόξου πίστεως. Πουθενά ἐπίσης δέν ἀναφέρει ὁ ἅγιος 
ἀπόφασι Συνόδου, προκειμένου νά ἀπομακρυνθῆ κάποιος 
ἀπό τόν νοθεύοντα τήν Ἀποστολική πίστι καί Παράδοσι. 


3. Ἧ διαχρονική ἐφαρμογή τοῦ ΙΕ΄ κανόνος 
ἀσό τούς μετά τόν γ' αἰώνα 
μεγάλους Πατέρες. 


περίοδος ὅμως, πού φαίνεται καθαρά καί 
ἀδιαφιλονίκητα ἡ ἐφαρμογή τοῦ [Ε΄ ἱεροῦ 

Κανόνος τῆς Πρωτοδευτέρας Συνόδου, εἶναι 

ἡ μετά τούς τρεῖς πρώτους αἰῶνες τῶν διωγμῶν περίοδος, 
διότι κατά τήν περίοδο αὐτή ἀνεφύησαν οἱ αἱρέσεις, οἱ 
ὁποῖες μάλιστα ἐδραστηριοποιοῦντο ἐντός τῆς Ἐκκλησίας, 
μέ σκοπό τήν ἀλλοίωσι τῆς πίστεως καί τῆς Παραδόσεως. 
Κατ᾽ αὐτήν λοιπόν τήν περίοδο οἱ μεγάλοι Πατέρες 
καί πρόμαχοι τῆς εὐσεβείας διαρκῶς μέ λόγια καί μέ 
ἔργα ἐδίδασκον τούς Ὀρθοδόξους τήν ἀπομάκρυνσι ἀπό 
τούς αἱρετικούς Ἐπισκόπους καί κληρικούς, χωρίς αὐτοί 
γά καταδικασθοῦν ἀπό Σύνοδο, ἀλλά μέ κριτήριο μό- 
νο τά αἱρετικά των φρονήματα. Ὅ,τι δηλαδή θεσπίζει ὁ 
ὑπό ἐξέτασιν ἱερός Κανών. Ἐδῶ ἔχουμε καί τό θαυμαστό 
τοῦ διωγμοῦ τῶν Ὀρθοδόξων, τήν ἀντικατάστασι τῶν 
Ὀρθοδόξων ποιμένων ἀπό αἱρετικούς, τήν συμμαχία τῶν 
αἱρετικῶν μέ τήν πολιτική ἐξουσία καί τήν διάβρωσι τῆς 


-- ϑο 


πίστεως καί τῆς Ὀρθοδοξίας ἐκ τῶν ἔσω. Παρ᾽ ὅλα αὐτά οἱ 
Πατέρες ἐδίδασκον τήν ἀντί πάσης θυσίας ἀπομάκρυνσι 
ἀπό τούς αἱρετικούς, καί ὁριοθετοῦσαν τήν Ἐκκλησία εἰς 
τούς ἔχοντας ὀρθόδοξο φρόνημα καί μάλιστα, ἐφ᾽ ὅσον 
ἀπεμακρύνοντο ἀπό τούς αἱρετικούς. 


α΄. Ὁ Μέγας Βασίλειος 


Μ. Βασίλειος κατ᾽ ἀρχάς περιγράφει τήν κατάστασι 

τῆς Ἐκκλησίας τήν περίοδο ἐκείνη ὡς ἑξῆς: «Τρι- 
σκαιδέκατον γάρ ἔτος ἐστίν ἀφ᾽ οὗ ὁ αἱρετικός ἡμῖν πόλεμος 
ἐπανέστη, ἐν ᾧ πλείους γεγόνασι ταῖς Ἐκκλησίαις αἱ θλίψεις 
τῶν μνημονευομένων ἀφ᾽ οὗ τό Εὐαγγέλιον τοῦ Χριστοῦ 
καταγγέλλεται. Ὧν τά καθ᾽ ἕκαστον διηγεῖσθαι ὑμῖν παραι- 
τούμεθα μή ποτε τό τοῦ λόγου ἡμῶν ἀσθενές τήν ἐνάργειαν 
τῶν κακῶν ὑπεκλύσῃ᾽ καί ἅμα οὐδέ ἡγούμεθα ὑμᾶς διδα- 
σκαλίας προσδεῖσθαι τήν ἀλήθειαν τῶν πραγμάτων πάλαι 
τῇ φήμῃ δεδιδαγμένους. Κεφάλαιον δέ τοῦ κακοῦ" οἱ λαοί 
τούς τῶν προσευχῶν καταλιπόντες οἴκους ἐν ταῖς ἐρήμοις 
συνάγονται" θέαμα ἐλεεινόν, γυναῖκες καί παιδία καί γέρο- 
ντες καί οἱ ἄλλως ἀσθενεῖς ἐν ὄμβροις λαβροτάτοις καί 
γιφετοῖς καί ἀνέμοις καί παγετῷ τοῦ χειμῶνος, ὁμοίως δέ 
καί ἐν θέρει ὑπό τήν φλόγα τήν τοῦ ἡλίου, ἐν τῷ ὑπαίθρῳ 
ταλαιπωροῦντες. Καί ταῦτα πάσχουσι διά τό τῆς πονηρᾶς 
ζύμης Ἀρείου γενέσθαι μή καταδέχεσθαι» (Μ. Βασιλείου 
ἐπιστ. 242, Τοῖς Δυτικοῖς, ΕΠῈ 2, 28). Στά δεκατρία χρό- 
νια, ἀναφέρει ὁ ἅγιος, τοῦ διωγμοῦ τῆς πίστεως καί τῆς 
ἐπικρατήσεως τῆς αἱρέσεως, ὑπέστησαν οἱ Ὀρθόδοξοι 
περισσότερα δεινά ἀπό τήν περίοδο τῶν διωγμῶν. Οἱ 
αἱρετικοί ἦσαν στούς ναούς καί οἱ Ὀρθόδοξοι ἐσυνάζοντο 
στίς ἐρημιές, γιά νά μήν ἐπικοινωνήσουν ἐκκλησιαστικά μέ 
τούς αἱρετικούς" διότι, εἶχε μέν καταδικασθεῖ ὁ Ἀρειανισμός 
ἀπό τήν Α΄ Οἰκουμενική Σύνοδο, ἀλλά οἱ συγκεκριμένοι 

αἱρετικοί, οἱ ὁποῖοι εἶχαν καταλάβει τούς θρόνους καί τούς 
ναούς δέν εἶχαν καταδικασθῆ. 

Σέ ἄλλη ἐπιστολή ὁ ἅγιος ἀναφέρει: «Γνώριμα δέ τά 
θλίβοντα ἡμᾶς, κἄν ἡμεῖς μή λέγωμεν. Εἰς πᾶσαν γάρ τήν 
οἰκουμένην ἐκκέχυται. Καταπεφρόνηται τά τῶν πατέρων 
δόγματα, ἀποστολικαί παραδόσεις ἐξουθένηνται, νεωτέρων 
ἀνθρώπων ἐφευρέματα ταῖς Ἐκκλησίαις ἐμπολιτεύεται" 
τεχνολογοῦσι λοιπόν, οὐ θεολογοῦσιν οἱ ἄνθρωποι: ἡ τοῦ 
κόσμου σοφία τά πρωτεῖα φέρεται παρωσαμένη τό καύχημα 
τοῦ σταυροῦ. Ποιμένες ἀπελαύνονται, ἀντεισάγονται δέ 
λύκοι βαρεῖς διασπῶντες τό ποίμνιον τοῦ Χριστοῦ. Οἶκοι 
εὐκτήριοι ἔρημοι τῶν ἐκκλησιαζόντων, αἱ ἐρημίαι πλήρεις 
τῶν ὀδυρομένων. Οἱ πρεσβύτεροι ὀδύρονται, τά παλαιά 
συγκρίνοντες τοῖς παροῦσιν" οἱ νέοι ἐλεεινότεροι, μή εἰδότες 
οἵων ἐστέρηνται. Ταῦτα ἱκανά μέν κινῆσαι εἰς συμπάθειαν 
τούς τήν Χριστοῦ ἀγάπην πεπαιδευμένους, συγκρινόμενος 
δέ τῇ ἀληθείᾳ τῶν πραγμάτων ὁ λόγος ἀξίας πολύ τῆς αὐτῶν 
ἀπολείπεται» (Μ. Βασιλείου, Τοῖς ἁγιωτάτοις ἀδελφοῖς καί 
ἐπισκόποις τοῖς ἐν τῇ Δύσει, ἘΠΕ 2, 20). Ἐδῶ περιγράφεται 
πάλι ἡ ἰδία κατάστασις. Οἱ Ἐπίσκοποι πού τοποθετοῦνται 
στίς θέσεις τῶν Ὀρθοδόξων ποιμένων χαρακτηρίζονται ἀπό 
τόν ἅγιο «λύκοι βαρεῖς». Οἱ Ὀρθόδοξοι δέ, δέν ἐπικοινω- 
νοῦν ἐκκλησιαστικά μέ αὐτούς, πρίν αὐτοί καταδικασθοῦν 
ἀπό κάποια Σύνοδο. 

Θά ἀναφέρωμε καί μία τρίτη περιγραφή τοῦ ἁγίου διά 
νά κατανοήσωμε τό πῶς οἱ τότε Ὀρθόδοξοι δέν ἐπικοινω- 
νοῦσαν μέ τήν αἵρεσι καί τούς αἱρετικούς: «Ἀνατέτραπται 
μέν τά τῆς εὐσεβείας δόγματα, συγκέχυνται δέ Ἐκκλησίας 
θεσμοί. Φιλαρχίαι δέ τῶν μή φοβουμένων τόν Κύρι- 
ον ταῖς προστασίαις ἐπιπηδῶσι καί ἐκ τοῦ προφανοῦς 
λοιπόν ἄθλον δυσσεβείας ἡ προεδρία πρόκειται, ὥστε ὁ 
τά χαλεπώτερα βλασφημήσας εἰς ἐπισκοπήν λαοῦ προ- 
τιμότερος. Οἴχεται σεμνότης ἱερατική, ἐπιλελοίπασιν οἱ 

ποιμαίνοντες μετ᾽ ἐπιστήμης τό ποίμνιον τοῦ Κυρίου, οἰκο- 
γομίας πτωχῶν εἰς ἰδίας ἀπολαύσεις καί δώρων διανομάς 
παραναλισκόντων ἀεί τῶν φιλαρχούντων. Ἠμαύρωται 
κανόνων ἀκρίβεια, ἐξουσία τοῦ ἁμαρτάνειν πολλή. Οἱ γάρ 
σπουδαῖς ἀνθρωπίναις παρελθόντες ἐπί τό ἄρχειν ἐν αὐτῷ 
τούτῳ τῆς σπουδῆς τήν χάριν ἀνταναπληροῦσι τῷ πάντα 
πρός ἡδονήν ἐνδιδόναι τοῖς ἁμαρτάνουσιν. Ἀπόλωλε κρῖμα 
δίκαιον, πᾶς τις τῷ θελήματι τῆς καρδίας αὐτοῦ πορεύεται. 
Ἡ πονηρία ἄμετρος, οἱ λαοί ἀνουθέτητοι, οἱ προεστῶτες 
ἀπαρρησίαστοι. Δοῦλοι γάρ τῶν δεδωκότων τήν χάριν οἱ 
δι’ ἀνθρώπων ἑαυτοῖς τήν δυναστείαν κατακτησάμενοι... 
Ἐπί τούτοις γελῶσιν οἱ ἄπιστοι, σαλεύονται οἱ ὀλιγόπιστοι" 
ἀμφίβολος ἡ πίστις, ἄγνοια κατακέχυται τῶν ψυχῶν διά 
τό μιμεῖσθαι τήν ἀλήθειαν τούς δολοῦντας τόν λόγον ἐν 
κακουργίᾳ. Σιγᾷ μέν γάρ τά τῶν εὐσεβούντων στόματα, 
ἀνεῖται δέ πᾶσα βλάσφημος γλῶσσα: ἐβεβηλώθη τά ἅγια, 
φεύγουσι τούς εὐκτηρίους οἴκους οἱ ὑγιαίνοντες τῶν λαῶν 
ὡς ἀσεβείας διδασκαλεῖα, κατά δέ τάς ἐρημίας πρός τόν 
ἐν τοῖς οὐρανοῖς Δεσπότην μετά στεναγμῶν καί δακρύων 
τάς χεῖρας αἴρουσιν. Ἔφθασε δέ πάντως καί μέχρις ὑμῶν 
τά γινόμενα ἐν ταῖς πλείσταις τῶν πόλεων, ὅτι οἱ λαοί 
σύν γυναιξί καί παισί καί αὐτοῖς τοῖς πρεσβύταις πρό τῶν 
τειχῶν ἐκχυθέντες ἐν τῷ ὑπαίθρῳ τελοῦσι τάς προσευχάς, 
φέροντες πάσας τάς ἐκ τοῦ ἀέρος κακοπαθείας σύν πολλῇ 
τῇ μακροθυμίᾳ, τήν παρά τοῦ Κυρίου ἀντίληψιν ἀναμένο- 
γτες...» (Μ. Βασιλείου, ἐπιστ. 92, Πρός ταλούς καί Γάλλους 
Ἐπισκόπους, ἘΠῈ 3, 86: ΒΕΠΕΣ 55: 122). 

Ὁ Μ.Βασίλειος ἐπίσης, στήν πρός Μονάζοντας ἐπιστολή 
του, ὅπως μᾶς τά μεταφέρει ὁ ἅγ. Μᾶρκος ὁ Εὐγενικός, λέ- 
γει: «Οἵτινες τήν ὑγιᾶ ὀρθόδοξον πίστιν προσποιούμενοι ὁμο- 
λογεῖν, κοινωνοῦσι δέ τοῖς ἑτερόφροσι, τούς τοιούτους, εἰ 
μετά παραγγελίαν μή ἀποστῶσιν, μή μόνον ἀκοινωνήτους 
ἔχειν, ἀλλά μηδέ ἀδελφούς ὀνομάζειν» (γ. Μάρκου Ἐφέ- 


σου, Ὁμολογία, ΠΕΠ5, δ6Γ. Α. τόμ. Χ, ἴαϑς. "1, σελ. 133 (24-28). 

Εἶναι σαφής λοιπόν ἡ γραμμή τῶν Ὀρθοδόξων πρός τούς 
αἱρετικούς Ἐπισκόπους καί κληρικούς μή καταδικασθέντας 
ὑπό Συνόδου, ἀσχέτως ἂν ἡ συγκεκριμένη αἵρεσις εἶχε 
καταδικασθεῖ ἢ ὄχι. Αὐτό ἀποδεικνύει ὅτι ἡ ἀπομάκρυνσις 
τῶν Ὀρθοδόξων ἀπό κάθε αἵρεσι καί κάθε αἱρετικό ἦτο 
Παράδοσις ἡ ὁποία λειτουργοῦσε ὡς ἔνστικτο ὄχι μόνο 
εἰς τούς κληρικούς, ἀλλά καί εἰς τόν ἁπλό λαό. 

Δέν πρέπει νά στερήσωμε τούς ἀναγνῶστες τῆς παρού- 
σης μικρᾶς μελέτης καί ἀπό τήν ἡδυτάτη παρουσίασι καί 
ἑνός ἀκόμη τμήματος ἐπιστολῆς τοῦ ἁγίου: «Ἀλλ᾽ ἐκεῖνος 
μέν (γράφει) τοῦ παντός ἑαυτοῦ βίου ἐναργέστατον ἐξήνε- 
γκε δεῖγμα ἐκ τῆς νῦν προαιρέσεως, ὅτι οὐδέποτε ἔζῃ ἐπ᾽ 
ἐλπίδι τῶν ἀποκειμένων ἡμῖν ἐπαγγελιῶν παρά τοῦ Κυρίου: 
ἀλλά εἴτι αὐτῷ ἐπραγματεύετο τῶν ἀνθρωπίνων καίρήματα 
πίστεως καί πλάσμα εὐλαβείας, πάντα πρός τήν τῶν ἐντυγ- 
χανόντων ἀπάτην ἐπετηδεύετο. Ὑμᾶς δέ τί καταπονεῖ τό 
συμβάν; Τί χείρους ἑαυτῶν γεγόνατε παρά τοῦτο; Ἔλειψεν 
εἷς ἐκ τοῦ πληρώματος ὑμῶν᾽' εἰ δέ καί συναπῆλθέν που 
ἄλλος εἷς ἤ δεύτερος, ἐλεεινοί τοῦ πτώματος οὗτοι, ὑμῶν 
δέ τό σῶμα ὁλόκληρόν ἐστι τῇ τοῦ Θεοῦ χάριτι. Καί γάρ 
καί τό ἀχρειωθέν ἀπερρύη καί οὐκ ἐκολοβώθη τό μένον. 
Εἰ δέ ἀνιᾷ ὑμᾶς ὅτι τῶν τοίχων ἐξεβλήθητε, ἀλλ᾽ ἐν σκέπῃ 
τοῦ Θεοῦ τοῦ οὐρανοῦ αὐλισθήσεσθε καί ὁ ἄγγελος ὁ τῆς 
Ἐκκλησίας ἔφορος συναπῆλθεν ὑμῖν. Ὥστε κενοῖς τοῖς 
οἴκοις ἐγκατακλίνονται καθ᾽ ἑκάστην ἡμέραν, ἐκ τῆς δια- 
σπορᾶς τοῦ λαοῦ βαρύ ἑαυτοῖς τό κρῖμα κατασκευάζοντες. 
Εἰ δέτις καί κόπος ἐστίν ἐν τῷ πράγματι, πέπεισμαι τῷ Κυρίῳ 
μή εἰς κενόν ὑμῖν ἀποβήσεσθαι τοῦτο. Ὥστε ὅσῳ ἄν ἐν πλείο- 
σι πειρατηρίοις γένησθε, τοσούτῳ πολυτελέστερον τόν παρά 
τοῦ δικαίου κριτοῦ μισθόν ἀναμένετε. Μήτε οὖν δυσφορεῖτε 
τοῖς παροῦσι μήτε ἀποκάμνετε τῇ ἐλπίδι» (Μ. Βασιλείου 
ἐπιστ. 238, Τοῖς Νικοπολίταις Πρεσβυτέροις, ἘΠῈ 3, 220). 


Ἐδῶ ὁ ἅγιος ὁμιλεῖ δι᾿ αὐτούς πού ἐπρόδωσαν καί ἐπι- 
κοινώνησαν ἐκκλησιαστικῶς μέ τούς αἱρετικούς. Αὐτοί 
λέγει ἀπεχώρησαν, ἀλλά τό σῶμα τοῦ Χριστοῦ ἔμεινεν 
ἀκέραιον καί ἀνέπαφον. Ἡ ἔκφρασις τοῦ ἁγίου «Καί γάρ 
καί τό ἀχρειωθέν ἀπερρύη καί οὐκ ἐκολοβώθη τό μένον» 
εἶναι θαυμασιωτάτη καί μοναδική σέ παραστατικότητα, 
δηλώνει δέ ὅτι ὅσοι καί ἄν ἀποχωρήσουν διά τῆς αἱρέσεως 
ἀπό τήν Ὀρθοδοξία, τό σῶμα τοῦ Χριστοῦ μένει ἀνέπαφο, 
ἀκέραιο καί ὁλόκληρο. Τό σημαντικό ὅμως εἰς τήν παροῦσα 
ἀναφορά τοῦ ἁγίου εἶναι ὅτι, ἐνῶ οἱ αἱρετικοί ἔφυγαν ἀπό 
τήν Ὀρθοδοξία διά τῆς αἱρέσεως, παρέμειναν εἰς τούς 
ναούς καί μάλιστα μέ τήν βοήθεια τῆς πολιτικῆς ἐξουσίας 
ἐτοποθέτησαν αἱρετικούς Ἐπισκόπους, οἱ ὁποῖοι φυσικά 
εἶχαν κανονική Ἀποστολική διαδοχή. Τότε οἱ Ὀρθόδοξοι 
ὡς ἐξ ἐνστίκτου κινούμενοι, ἀπεχώρησαν ἀπό τούς ναούς 
καί ἐσυνάζοντο εἰς τά δάση καί τά βουνά. Ὁ ἄγγελος δέ τῆς 
Ἐκκλησίας ἔφυγε καί αὐτός ἀπό τούς ναούς πού κατείχοντο 
ἀπό τούς αἱρετικούς καί ἦλθε στήν ἔρημο, ἐκεῖ δηλαδή ὅπου 
συγκεντρώνοντο οἱ Ὀρθόδοξοι. Αὐτή ἀκριβῶς εἶναι ἡ ἐξ 
ἐνστίκτου ἀποτείχισις τῶν Ὀρθοδόξων, χωρίς φυσικά νά 
ἀναμένουν συνοδική ἀπόφασι, ἡ ὁποία νά καταδικάζη τούς 
συγκεκριμένους αἱρετικούς. Σαφῶς ἐδῶ ὁ ἅγιος διδάσκει 
ἐπιπλέον ὅτι ὁ Χριστός ὑπάρχει ἐκεῖ ὅπου διαφυλάσσεται 
ἡ ἀληθινή πίστις καί ὄχι ἐκεῖ ὅπου διαφυλάσσεται ἡ Ἀπο- 
στολική διαδοχή ἄνευ αὐτῆς. 

Καί ἕνα τελευταῖο, ἀπό τά πολλά τμήματα τῶν ἐπιστολῶν 
τοῦ μεγάλου πατρός τῆς Καισαρείας, τά ἀναφερόμενα εἰς 
αὐτήν τήν περίπτωσι, τό ὁποῖον καί αὐτό εἶναι ἀνάγκη νά 
παρουσιασθῆ: «Μόνον μή ἐξαπατηθῆτε ταῖς ψευδολογίαις 
αὐτῶν ἐπαγγελομένων ὀρθότητα πίστεως. Χριστέμποροι 
γάρ οἱ τοιοῦτοι καί οὐ Χριστιανοί, τό ἀεί αὐτοῖς κατά 
τόν βίον τοῦτον λυσιτελοῦν τοῦ κατ᾽ ἀλήθειαν ζῆν προ- 
τιμῶντες. Ὅτε ἐνόμισαν κτᾶσθαι τήν κενήν ταύτην ἀρχήν, 


προσέθεντο τοῖς ἐχθροῖς τοῦ Χριστοῦ" ὅτε εἶδον τούς λαούς 
ἀγριαίνοντας, σχηματίζονται πάλιν τήν ὀρθότητα. Οὐκ οἶδα 
ἐπίσκοπον μηδέ ἀριθμήσαιμι ἐν ἱερεῦσι Χριστοῦ τόν παρά 
τῶν βεβήλων χειρῶν ἐπί καταλύσει τῆς πίστεως, εἰς προ- 
στασίαν προβεβλημένον. Αὕτη ἐστίν ἡ ἐμή κρίσις. Ὑμεῖς δέ εἴ 
τινα ἔχετε μεθ᾽ ἡμῶν μερίδα, ταὐτά ἡμῖν φρονήσετε δηλονότι: 
εἰ δέ ἐφ’ ἑαυτῶν βουλεύεσθε, τῆς ἰδίας γνώμης ἕκαστός ἐστι 
κύριος, ἡμεῖς ἀθῷοι ἀπό τοῦ αἵματος τούτου. Ταῦτα δέ ἔγρα- 
ψα οὐχ ὑμῖν ἀπιστῶν, ἀλλά τό τινων ἀμφίβολον στηρίζων 
ἐκ τοῦ γνωρίσαι τήν ἐμαυτοῦ γνώμην, ὡς μή προσληφθῆναί 
τινας εἰς κοινωνίαν μηδέ τῆς χειρός αὐτῶν ἐπιβολήν 
δεξαμένους, μετά ταῦτα εἰρήνης γενομένης, βιάζεσθαι 
ἑαυτούς ἐναριθμεῖν τῷ ἱερατικῷ πληρώματι» (Μ. Βασι- 
λείου ἐπιστ. 240, Νικοπολίταις Πρεσβυτέροις, ἘΠΕ 3, 226). 

Ἐδῶ θαυμάσια περιγράφει ὁ ἅγιος τούς αἱρετικούς Ἐπι- 
σκόπους, τούς ὀνομάζει δέ Χριστεμπόρους καί μετασχη- 
ματιζόμενους ἀναλόγως τῆς διαθέσεως τῶν λαῶν. Ὅλους 
αὐτούς δέ, δέν τούς θεωρεῖ κἄν Ἐπισκόπους διότι, ὅπως 
ἀναφέρει, ἐχειροτονήθησαν «ἐπί καταλύσει τῆς πίστεως». 
Καί βέβαια δέν τά ἔλεγε αὐτά κατόπιν ἀποφάσεως Συνόδου, 
διά τούς συγκεκριμένους αἱρετικούς, (αὐτό θά ἦτο προ- 
φανῶς περιττό καί θά ἤρκει πρός νουθεσία ἡ ἀπόφασις τῆς 
Συνόδου), ἀλλά τήν εὐθύνη διά τήν πίστι καί ὀρθοδοξότητα 
τῶν Ἐπισκόπων τήν ἐναπέθετε εἰς τόν κάθε ὀρθόδοξον. 
Ἐδῶ ἐπιπλέον φαίνεται ἡ δολιότης καί ἡ ὑποκρισία τῶν 
αἱρετικῶν Ἐπισκόπων, καθώς ἐπίσης καί ἡ θέσις τοῦ λαοῦ 
ὡς φύλακος τῆς πίστεως. Αὐτή ἡ ὑποκρισία εἶναι ἴδια καί 
ἀπαράμιλλη μέ τήν σημερινή, «ὅτε εἶδον τούς λαούς ἀγρι- 
αἰνοντας σχηματίζονται πάλιν τήν ὀρθότητα». Μόνο πού 
σήμερα οἱ λαοί δέν ἀγριαίνουν, ὅπως τότε, ἀλλά ἐφησυχά- 
ζουν ἀναπαυόμενοι στήν δῆθεν δυνητική ἑρμηνεία τοῦ Κα- 
γόνος καί ἀναμένοντες ἡσύχως τήν ἀπόφασι τῆς Συνόδου. 

Εἶναι ἀκόμη ἄξιον παρατηρήσεως καί δεικνύει τήν ἄκρα 

αὐστηρότητα τοῦ ἀγίου εἰς τά θέματα τῆς πίστεως, αὐτό 
τό ὁποῖο ἀναφέρει στό τέλος: «ὡς μή προσληφθῆναί τινας 
εἰς κοινωνίαν μηδέ τῆς χειρός αὐτῶν ἐπιβολήν δεξαμένους, 
μετά ταῦτα εἰρήνης γενομένης, βιάζεσθαι ἑαυτούς ἐναριθ- 
μεῖν τῷ ἱερατικῷ πληρώματι». Ἐδῶ ὁ ἅγιος ἀπαγορεύει νά 
δεχθοῦν οἱ Ὀρθόδοξοι, ὅταν εἰρηνεύσουν τά πράγματα καί 
ἐπικρατήσει ἡ Ὀρθοδοξία, καί ὅσους ἐχειροτονήθηκαν ἀπό 
τούς αἱρετικούς καί κατόπιν μετανοήσουν καί θελήσουν νά 
προσέλθουν εἰς τήν Ὀρθοδοξία μέ τό ἱερατικό τους ἀξίωμα. 


β΄. Ὁ Μέγας ᾿Αϑανάσιος 


ἀ ἀναφερθοῦμε ἐ ἐν συνεχείᾳ στόν πρόμαχο τῆς Ὀρθο- 

δοξίας τόν Μ. Ἀθανάσιο, ὁ ὁποῖος ἦτο σύγχρονος 
τοῦ Μ. Βασιλείου καί σύμφωνος ἀπολύτως μέ τήν περί 
αἱρετικῶν ποιμένων Παράδοσι τῆς Ἐκκλησίας καί τήν 
ἀποτείχισι ἀπό αὐτούς. Λέγει λοιπόν ὁ ἅγιος: «Βαδίζοντες 
δέ τήν ἀπλανῆ καί ζωηφόρον ὁδόν, ὀφθαλμόν μέν ἐκκόψω- 
μεν σκανδαλίζοντα" μή τόν αἰσθητόν, ἀλλά τόν νοητόν" 
οἷον ἐάν ὁ ἐπίσκοπος ἤ ὁ πρεσβύτερος οἱ ὄντες ὀφθαλμοί 
τῆς Ἐκκλησίας, κακῶς ἀναστρέφωνται καί σκανδαλίζωσι 
τόν λαόν, χρή αὐτούς ἐκβάλλεσθαι. Συμφέρον γάρ ἄνευ 
αὐτῶν συναθροίζεσθαι εἰς εὐκτήριον οἶκον, ἤ μετ᾽ αὐτούς 
ἐμβληθῆναι, ὡς μετά Ἄννα καί Καϊάφα εἰς τήν γέενναν τοῦ 
πυρός. Ὁμοίως καί ἡ χείρ ὁ διάκονος, ἐάν ἀνάξιόν τι πράττῃ, 
χωριζέσθω τοῦ θυσιαστηρίου» (Ρ.α. 35, 33) ΒΕΠΕΣ 33, 199). 
Ἐδῶ ὁ ἅγιος διδάσκοντας τούς Ὀρθοδόξους παραγγέλλει 
γά ἐκδιώκουν τούς Ἐπισκόπους καί κληρικούς ἁπλῶς ἐάν 
«κακῶς ἀναστρέφωνται καί σκανδαλίζουσι τόν λαόν». Ἄν 
τώρα σκεφθοῦμε ὅτι τά θέματα τῆς πίστεως εἶναι πολύ 
ἀνώτερα ἀπό ἕναν ἁπλό σκανδαλισμό, ὑπολογίζουμε καί 
τήν θέσι τοῦ ἁγίου δι’ αὐτά. Καί ὅλα αὐτά βεβαίως ἐπιτάσ- 
σει νά τά πράττουν οἱ Ὀρθόδοξοι χωρίς ἀπόφασι Συνόδου. 

Εἰς ἐγκύκλιον ἐπίσης ἐπιστολή του ὁ ἅγιος, λέγει, περι- 
γράφοντας τήν στάσι τῶν Ὀρθοδόξων: «Διά ταύτης τοίνυν 
τῆς βίας ὁ ἡγεμών ἥρπασε τάς ἐκκλησίας καί ἁρπάσας [ρη- 
γορίῳ καί τοῖς Ἀρειομανίταις παρέδωκε. Καί οἱ μέν ἐκκήρυ- 
κτοι παρ᾽ ἡμῶν διά τήν ἀσέβειαν γενόμενοι ἐγκαυχῶνται 
τῇ ἁρπαγῇ τῶν ἐκκλησιῶν, ὁ δέ τοῦ θεοῦ λαός καί οἱ 
κληρικοί τῆς Καθολικῆς Ἐκκλησίας βιάζονται ἤ κοινωνεῖν 
τῇ ἀσεβείᾳ τῶν αἱρετικῶν Ἀρειανῶν ἤ μή εἰσέρχεσθαι 
εἰς τάς ἐκκλησίας... Τῶν γάρ λειτουργῶν τῆς Ἐκκλησίας 
διωκομένων οἱ λαοί καταγινώσκοντες τῆς ἀσεβείας τῶν 
αἱρετικῶν Ἀρειανῶν αἱροῦνται μᾶλλον οὕτω νοσεῖν καί 
κινδυνεύειν ἤ χεῖρα τῶν Ἀρειανῶν ἐλθεῖν ἐπί τήν κεφαλήν 
αὐτῶν» (ΕΠΕ 9, 204-206). Φαίνεται ἀπό τήν περιγραφή 
τοῦ ἁγίου ὅτι οἱ Ὀρθόδοξοι, πέρα ἀπό τήν διδασκαλία τῶν 
Πατέρων, εἶχαν μέσα τους ὡς χάρισμα τήν διαφύλαξι τῆς 
ὀρθοδόξου πίστεως καί διά τοῦτο δέν ἐδέχοντο, ἀντί πά- 
σης θυσίας, οὔτε στούς ναούς νά εἰσέλθουν τῶν αἱρετικῶν, 
οὔτε νά δεχθοῦν ἀπό τούς ἱερεῖς των καμμία εὐλογία. Ἡ 
ἔκφρασις τοῦ ἁγίου «Καί οἱ μέν ἐκκήρυκτοι παρ᾽ ἡμῶν 
διά τήν ἀσέβεια γενόμενοι» σημαίνει ὅτι οἱ συγκεκριμένοι 
αἱρετικοί εἶχαν ἀποκηρυχθῆ ὄχι ἀπό κάποια Σύνοδο, ἀλλά 
ἀπό τούς Ὀρθοδόξους ἐξ αἰτίας τῆς ἀσεβείας των, δηλαδή 
τῆς αἱρέσεως. Τό «ἐκκήρυκτοι» σημαίνει ἐπίσης ὅτι οἱ 
Ὀρθόδοξοι δέν εἶχαν μέ αὐτούς καμμία ἐκκλησιαστική 
ἐπικοινωνία σέ ἀπόλυτο ἐπίπεδο, ὅπως ὁ ἅγιος τό ἐξηγεῖ 
κατωτέρω. Καί ὅλα αὐτά βεβαίως χωρίς ἀπόφασι Συνόδου 
διά τούς προκειμένους αἱρετικούς. Οἱ Ἐπίσκοποι αὐτοί 
εἶχαν προφανῶς νόμιμη καί κανονική Ἀποστολική διαδο- 
χή, ἀλλά εἶχαν ἐκπέσει τοῦ ἀξιώματος λόγῳ τῆς αἱρέσεως. 

Εἰς ἐπιστολή του πρός τόν Ἐπίσκοπο Δρακόντιον ὁ 
ἅγιος λέγει: (Ἢ εἰπέ, τίνος σέ θέλουσιν εἶναι μιμητήν οἱ 
συμβουλεύοντές σοι; Δεῖ γάρ ἡμᾶς κατά σκοπόν τῶν 
ἁγίων καί τῶν Πατέρων πολιτεύεσθαι, καί τούτους μι- 


“-- ὃ8 εν 


μεῖσθαι" εἰδέναι δέ, ὅτι, τούτων ἀφιστάμενοι, ἀλλότριοι 
καί τῆς τούτων κοινωνίας γενόμεθα» (Πρός Δρακόντιον 
1, 4, ΒΕΠΕΣ 33, 172). Θαυμάσια ἐδῶ ὁ ἅγιος τοποθετεῖ τά 
πράγματα, ἀναφέροντας ὅτι, ὅταν παύσωμε νά μιμούμεθα 
τούς ἁγίους, ἀπομακρυνόμεθα καί ἀπό τήν κοινωνία των. 
Αὐτό βεβαίως σημαίνει καί ἐκ τοῦ ἀντιθέτου ὅτι, ὅταν 
μιμούμεθα ἤ ἀκολουθοῦμε τούς αἱρετικούς ἔχομε και 
κοινωνία μέ αὐτούς. 

Στήν ἑρμηνεία τοῦ κατά Ματθαῖον Εὐαγγελίου ὁ ἅγιος 
λέγει ἀναφερόμενος στούς ψευδοπροφήτας: «Εἶπεν ὁ 
Κύριος: “Προσέχετε ἀπό τῶν ψευδοπροφητῶν, οἵτινες ἔρχο- 
νται πρός ὑμᾶς ἐν ἐνδύματι προβάτου, ἔνδοθεν δέ εἰσι λύκοι 
ἅρπαγες" ἀπό τῶν καρπῶν αὐτῶν ἐπιγνώσεσθε αὐτούς", 
Ἐάν οὖν τινα ἴδῃς ἀδελφέ, ὅτι ἔχει σχῆμα σεμνοπρεπές, 
μή πρόσχῃς, ὅτι ἐνδέδυται κώδιον προβάτου, ὅτι ὄνομα 
ἔχει πρεσβυτέρου, ἤἦ ἐπισκόπου, ἤ διακόνου, ἤ ἀσκητοῦ, 
ἀλλά τάς πράξεις αὐτοῦ περιέργασαι, εἰ ἔστι σώφρων, εἰ 
ἔστι φιλόξενος, ἤ ἐλεήμων, ἤ ἀγαπητικός, ἤ ἐν προσευχαῖς 
καρτερικός ἤ ὑπομονητικός. Εἰ ἔχει κοιλίαν θεόν, καί τόν 
φάρυγγα ἅδην, νοσῶν χρήματα, καί καπηλεύων τήν θε- 
οσέβειαν, ἄφες αὐτόν' οὐ γάρ ἐστι ποιμήν ἐπιστημονικός, 
ἀλλά λύκος ἁρπακτικός. Εἰ δέ οἶδας τά δένδρα δοκιμάζειν 
ἀπό τῶν καρπῶν, ποῖά ἐστι τῇ φύσει, τῇ γεύσει, τῇ πιότητι, 
πολλῷ μᾶλλον ἀπό τῶν ἔργων ὀφείλεις δοκιμάζειν τούς 
Χριστεμπόρους, ὅτι, φοροῦντες φημάριον εὐλαβείας, ψυχήν 
κέκτηνται διαβολικήν. Εἰ δέ καί ἀπό ἀκανθῶν οὐ συλλέγεις 
σταφυλάς, ἦ ἀπό τριβόλων σῦκα, τί ὑπολαμβάνεις, ὅτι ἀπό 
παραβατῶν ἔχεις τι ἀγαθόν ἀκοῦσαι, ἤ ἀπό προδοτῶν μα- 
θεῖν τι χρήσιμον; Ἐκείνους τοίνυν ἀποστρέφου ὡς λύκους 
Ἀραβικούς, καί ἀκάνθας παρακοῆς, καί τριβόλους ἀδι- 
κημάτων, καί δένδρα πονηρά. Ἐάν ἴδῃς συνετόν, κατά τήν 
συμβουλεύουσαν σοφίαν, ὄρθριζε πρός αὐτόν, καί σταθμούς 
θυρῶν αὐτοῦ ἐκτριβέτω ὁ πούς σου, ἵνα παρ᾽ αὐτοῦ διδαχθῇς 


γόμου σκιαγραφήματα, καί χαρίτων δωρήματα. Οὔτε δέ 
λόγος σοφιστικός, ἦ σχῆμα ἐπιθετικόν εἰσάγουσιν εἰς τήν 
βασιλείαν τῶν οὐρανῶν, ἀλλά πίστις τελεία καί ἀπερίεργος 
μετά τῆς ἐναρέτου καί διαλαμπούσης προνοίας» (ΒΕΠΕΣ 
33, 197). Εδῶ ὁ ἅγιος παραγγέλλει νά διακρίνωμε τούς 
καλούς ἀπό τούς κακούς ποιμένες. Καί εἰς μέν τούς καλούς 
νά ὑποτασσώμεθα, ἀπό δέ τῶν κακῶν νά φεύγωμε μακριά, 
χωρίς φυσικά νά περιμένωμε ἀποφάσεις Συνόδων. 

Ἄν οἱ Ὀρθόδοξοι ἔπρεπε νά περιμένουν τήν ἀπόφασι 
τῆς Συνόδου διά νά ἀπομακρυνθοῦν ἀπό αὐτούς τούς κα- 
κούς ποιμένες, τότε φυσικά ὁ ἅγιος θά τούς συμβούλευε 
γά κάνουν καταγγελία στήν Σύνοδο καί νά περιμένουν 
ἐν ἡρεμίᾳ, ἡσυχίᾳ καί ὑπακοῇ τήν ἀπόφασί της. Ὁ ἅγιος 
ὅμως δέν ἦταν εἰσηγητής τῆς θεωρίας τοῦ ἐφησυχασμοῦ 
καί τῆς ἁπλῆς διαμαρτυρίας, ἀλλά τῆς ἀποτειχίσεως ἀπό 
τούς κακῶς φρονοῦντας καί πράττοντας. 

Ὅταν ὁ ἅγιος Ἀθανάσιος κρυβόταν στήν ἔρημο, ὁ στρα- 
τηλάτης Ἀρτέμιος τόν ἀναζητοῦσε σέ μοναστήρια τῆς περι- 
οχῆς χωρίς νά καταφέρη νά ἐντοπίση ποῦ ἐκρύβετο. Πρίν ὁ 
Ἀρτέμιος φύγει ἀπό τήν Μονή τῶν Ταβεννησιωτῶν συνέβη 
τό ἑξῆς περιστατικό τό ὁποῖο ἀναφέρεται εἰς τόν βίο τοῦ ἁγ. 
Παχωμίου: «Καί μετά τό ἐρευνῆσαι καί μή εὑρεῖν αὐτόν λέγει 
τοῖς ἀδελφοῖς (ὁ Ἀρτέμιος) ἐν τῇ συνάξει “Δεῦτε εὔξασθε 
ὑπέρ ἐμοῦ". Καί λεγόντων αὐτῶν “οὐ δυνάμεθα διά τό ἔχειν 
ἐντολήν παρά τοῦ πατρός ἡμῶν μετ’ οὐδενός εὔξασθαι συναι- 
ρουμένου Ἀρειανοῖς᾽ ---ἔβλεπον γάρ τινα τῶν Ἀρειανῶν ὡς 
ἐπίσκοπον μετά τοῦ δουκός--- καί λοιπόν ἐξελθόντων αὐτῶν 
ηὔξατο μόνος». (Βίος τοῦ ἁγ. Παχωμίου, δ ρλη΄, ΒΕΠΕΣ 40, 
185). Ἡ συμπεριφορά αὐτή τῶν μοναχῶν ὑπαγορευόταν 
ἀπό τόν ἴδιο τόν Μ. Ἀθανάσιο, ὁ ὁποῖος μέ ἐπιστολή του 
τούς προέτρεπε νά μή ἐπικοινωνοῦν ὄχι μόνο μέ αἱρετικούς, 
ἀλλά καί μέ ὅσους ἐπικοινωνοῦν μέ αἱρετικούς. 

Ἕνα τελευταῖο τμῆμα θά ἀναφέρωμε ἀπό ἐπιστολή τοῦ 

ἁγίου πρός μοναχούς: «ἐπειδή δέ εἰσί τινες οἱ τά Ἀρείου 
φρονοῦντες, περιερχόμενοι τά μοναστήρια, δὶ’ οὐδέν ἄλλο 
εἰ μή ἵνα, ὡς πρός ὑμᾶς ἐλθόντες καί ἀφ᾽ ἡμῶν ὑποστρέφο- 
ντες, τούς ἀκεραίους ἐξαπατῶσι: τινές δέ εἰσιν οἱ διαβε- 
βαιοῦντες μέν τά Ἀρείου μή φρονεῖν, συγκαταβαίνοντες 
δέ, καί μετ᾽ αὐτῶν εὐχόμενοι ἐπί τό αὐτό: ἀναγκαίως, πα- 
ρακελευόντων τινῶν εἰλικρινεστάτων ἀδελφῶν, πρός ὑμᾶς 
γράφειν ἐσπούδασα, ἵνα τήν εὐσεβῆ πίστιν, ἣν ἡ τοῦ Θεοῦ 
χάρις ἐν ὑμῖν ἐργάζεται, ἀκεραίως καί ἀδόλως φυλάττο- 
ντες, οὐ μή πρόφασιν δῶτε σκανδάλου τοῖς ἀδελφοῖς. Ὅταν 
γάρ τινες ὑμᾶς τούς ἐν Χριστῷ πιστούς θεωρήσαντες 
μετ’ αὐτῶν συνερχομένους καί κοινωνοῦντας, πάντως 
ὑπονοήσαντες ἀδιάφορον εἶναι τό τοιοῦτον, εἰς τόν τῆς 
ἀσεβείας ἐμπεσοῦνται βόρβορον.Ἵν᾽ οὖν μή τοῦτο γένηται, 
θελήσατε, ἀγαπητοί, τούς μέν φανερῶς φρονοῦντας τά τῆς 
ἀσεβείας ἀποστρέφεσθαι, τούς δέ νομίζοντας τά Ἀρείου μή 
φρονεῖν, κοινωνοῦντας δέ μετά τῶν ἀσεβῶν φυλάττεσθαι" 
καί μάλιστα ὧν τόφρόνημα ἀποστρεφόμεθα, τούτους ἀπό 
τῆς κοινωνίας προσήκει φεύγειν. Εἰ δέ τις προσποιεῖται μέν 
ὁμολογεῖν ὀρθήν πίστιν, φαίνεται δέ κοινωνῶν ἐκείνοις, τόν 
τοιοῦτον προτρέψασθε ἀπέχεσθαι τῆς τοιαύτης συνηθείας" 
καί ἐάν μέν ἐπαγγέλληται, ἔχετε τόν τοιοῦτον ὡς ἀδελφόν" 
ἐάν δέ φιλονείκως ἐπιμένῃ, τόν τοιοῦτον παραιτεῖσθε. Οὕτω 
γάρ διατελοῦντες καθαράν τήν πίστιν διατηρήσετε» (Μ. 
Ἀθανασίου ἐπιστολή πρός μοναχούς, ΒΕΠΕΣ 33, 182, ἘΠΕ 
10, 312). 

Εἶναι θαυμάσια καί καταλυτική ἡ διδασκαλία τοῦ Μ. 
Ἀθανασίου εἰς τό θέμα τῆς ἐπικοινωνίας ἐκκλησιαστικῶς μέ 
αἱρετικούς, μή καταδικασθέντες ὑπό Συνόδου. Ὁ λόγος πού 
ἐγράφη ἡ ἐπιστολή ἦτο ὁ ἑξῆς: Ὑπῆρχαν κάποιοι προφανῶς 
κληρικοί, οἱ ὁποῖοι εἶχαν τά φρονήματα τοῦ Ἀρείου καί πε- 
ριήρχοντο τά μοναστήρια λέγοντας ὅτι ἤρχοντο ἐκ μέρους 
τῶν Ὀρθοδόξων καί μέ τόν σκοπό τῆς ἐξαπατήσεως ἤθελαν 

νά ἐπικοινωνήσουν ἐκκλησιαστικῶς οἱ μοναχοί μέ αὐτούς. 
Ἄλλοι πάλι διεβεβαίωναν ὅτι δέν εἶχαν τό φρόνημα τοῦ 
Ἀρείου, ἀλλά συμπροσηύχοντο μέ τούς Ἀρειανούς χάριν 
οἰκονομίας. Ὁ ἅγιος ἀπαγορεύει τήν ἐπικοινωνία μέ ὅλους 
αὐτούς, τήν θεωρεῖ δούρειο ἵππο καί αἰτία σκανδάλου καί 
προσχώρησι στήν αἵρεσι. Καί δι᾽ ἐκείνους πάλι πού ἐξωτε- 
ρικά ὁμολογοῦν τήν ὀρθόδοξο πίστι, ἀλλά ἐπικοινωνοῦν μέ 
τούς αἱρετικούς, παραγγέλλει νά μήν ἔχουν ἐκκλησιαστική 
ἐπικοινωνία, ἐφ᾽ ὅσον δέν διορθώνονται. Συνοψίζεται δέ ἡ 
διδασκαλία αὐτή τοῦ ἁγίου εἰς τήν περίφημη φράσι του «ὧν 
τό φρόνημα ἀποστρεφόμεθα, τούτους ἀπό τῆς κοινωνίας 
προσήκει φεύγειν». 

Εἶναι ἄξιον ἰδιαιτέρας προσοχῆς τό ὅτι παντοῦ οἱ 
ἅγιοι ὁμιλοῦν γιά τό φρόνημα κάποιου προκειμένου περί 
ἐκκλησιαστικῆς κοινωνίας καί ὄχι γιά τήν ἀπόφασι τῆς 
Συνόδου. Αὐτό σημαίνει ὅτι ἡ εὐθύνη αὐτή ἐπιβαρύνει τόν 
κάθε Ὀρθόδοξο. Φυσικά ἄν οἱ μοναχοί αὐτοί περίμεναν 
τήν ἀπόφασι τῆς Συνόδου, ὄχι διά τήν αἵρεσι ἀλλά διά 
τούς συγκεκριμένους αἱρετικούς, καί μάλιστα τήν περίοδο 
αὐτή πού ἐπικρατοῦσε σχεδόν παντοῦ ἡ αἵρεσις, θά εἶχαν 
ἀσφαλῶς μείνει νυχτωμένοι στό σκότος τῆς αἱρέσεως. Τό 
ὅτι ὁ ἅγιος δέν περιμένει τήν ἀπόφασι Συνόδου διά νά δι- 
ακόψη τήν ἐκκλησιαστική ἐπικοινωνία, ἀλλά διδάσκει ὅτι 
ἕκαστος εἶναι ὑπεύθυνος διά νά κρίνη τό φρόνημα αὐτῶν 
μέ τούς ὁποίους ἐπικοινωνεῖ ἐκκλησιαστικά φαίνεται καί 
ἀπό τό τέλος τῆς διδασκαλίας του πρός τούς μοναχούς 
πού λέγει: «Οὕτω γάρ διατελοῦντες καθαράν τήν πίστιν 
διατηρήσητε». Ἄν ὅμως οἱ μοναχοί ἐπερίμεναν τήν ἀπόφασι 
τῆς Συνόδου διά νά ἀποτειχισθοῦν ἀπό ὅλους αὐτούς, τό 
μόνο πού θά κατώρθωναν θά ἦταν τό νά μή διωχθοῦν χάριν 
τῆς πίστεως, πλήν ὅμως ἡ πίστις των δέν θά ἦτο καθαρή, 
ἀλλά νοθευμένη καί κίβδηλη, ἐξαιτίας τῆς ἐκκλησιαστικῆς 
κοινωνίας. 

Τί θά ἔλεγε ἄραγε στούς σημερινούς μοναχούς καί μάλι- 
στα τούς Ἅγιο ρεῖτες διά τόν Πατριάρχη των, ὁ ὁποῖος εἶναι 
ἀρχηγός τῆς αἱρέσεως καί νυμφαγωγός τῆς Ὀρθοδοξίας 
πρός τόν Παπισμόν; Μήπως νά περιμένουν ἀπόφασι Συνό- 
δου, ἤ τό λεγόμενο «κοινό ποτήριο», διά νά ἀποτειχισθοῦν; 
Ὅλα αὐτά φαίνεται ὅτι εἶναι σήμερα προφάσεις ἐν ἁμαρτί- 
αις καί προπέτασμα καπνοῦ, προκειμένου νά μή σηκώσωμε 
τό βάρος τῆς ὁμολογίας, τό ὁποῖον εἶναι ὁ διωγμός. 

Στό θέμα τῆς ἀπομακρύνσεως τῶν Ὀρθοδόξων ἀπό 
τούς αἱρετικούς ποιμένες πρέπει νά τοποθετήσωμε καί τήν 
συμφωνία πού ἔκανε ὁ Μ. Ἀθανάσιος καί ὁ αὐτοκράτωρ 
Κωνστάντιος. Ὁ αὐτοκράτωρ, μετά τήν ἀποκατάστασι τοῦ 
ἁγίου εἰς τήν Ἀλεξάνδρεια, ἐζήτησε ἀπό αὐτόν νά παρα- 
χωρήση εἰς τούς Ἀρειανούς τῆς Ἀλεξανδρείας ἕνα ναό, διά 
γά συγκεντρώνονται αὐτοί ἐκεῖ καί νά τελοῦν τά μυστήριά 
των. Ὁ ἅγιος τότε ὑποσχέθηκε νά τό κάνη αὐτό, ἐφ᾽ ὅσον 
καί ὁ αὐτοκράτωρ παρέδιδε στήν Κωνσταντινουπολι ἕνα 
ναό, διά νά συγκεντρώνωνται οἱ Ὀρθόδοξοι ἐκεῖ καί νά 
τελοῦν τά ὀρθόδοξα μυστήρια. 

Καί ἀπό αὐτό τό γεγονός καταδεικνύεται ὅτι οἱ Ὀρθό- 
δοξοι στήν Κωνσταντινουπολι αὐτήν τήν χρονική περίοδο 
δέν ἐπικοινωνοῦσαν μέ τούς αἱρετικούς ἐπισκόπους καί 
κληρικούς, πρίν αὐτοί καταδικασθοῦν ἀπό Σύνοδο, καί 
προτιμοῦσαν νά μείνουν χωρίς ναό, διότι ὅλους τούς εἶχαν 
καταλάβει οἱ αἱρετικοί. Αὐτό, σέ ἀνάλογο περίπτωσι, τό 
ἀναφέρει ὡς γεγονός ὁ ἅγ. Θεόδωρος ὁ Στουδίτης: «.... 
Παράδειγμα, τό τόν ἅγιον Ἀθανάσιον ὑπό Κωνσταντίου τοῦ 
βασιλέως παρακαλούμενον μίαν ταύτην χάριν παρασχέσθαι, 
τοῦ ἐν Ἀλεξανδρείᾳ ἕνα ναόν παραδοῦναι τοῖς Ἀρειανοῖς εἰς 
τό συνάγεσθαι, κατανεῦσαι, ἄνπερ ἐν Κωνσταντινουπόλει 
λήψοιτο καὐτός τήν αὐτήν χάριν, τοῦ συνάγεσθαι τούς ὀρθο- 
δόξους ἐν ἑνί ναῷ κατεχομένῳ ὑπό Ἀρειανῶν» (Φατοῦρος 
549, 833,47). 


γ. Ὁ ἅγιος Ἰωάννης ὁ Χρυσόστομος 


ἀἁ ἀναφερθοῦμε ἐν συνεχείᾳ δεικνύοντας τήν Παρά- 

δοσι τῆς Ἐκκλησίας διά τήν σχέσι τῶν Ὀρθοδόξων 
μέ τούς αἱρετικούς, οἱ ὁποῖοι δέν ἔχουν καταδικασθῆ ἀπό 
Σύνοδο, στόν ἅγ. Ἰωάννη τόν Χρυσόστομο. Παρ᾽ ὅτι ὁ 
Χρυσορρήμων ἅγιος ἔζησε σέ περίοδο πού εἶχαν εἰρηνεύσει 
τά πράγματα ἀπό τούς Ἀρειανούς καί Πνευματομάχους, ἡ 
διδασκαλία του εἶναι ἡ ἴδια σχετικά μέ τήν ἐπικοινωνία 
τῶν Ὀρθοδόξων μέ τούς αἱρετικούς πρό συνοδικῆς κρί- 
σεώς των. 

Στήν ἑρμηνεία λοιπόν τοῦ ρητοῦ «πείθεσθε τοῖς ἡγου- 
μένοις ὑμῶν καί ὑπείκετε...» (Εβρ. 13,17) ὁ ἅγιος ἀναφέρει: 
«κακόν μέν ἡ ἀναρχία πανταχοῦ, καί πολλῶν ὑπόθεσις 
συμφορῶν, καί ἀρχή ἀταξίας καί συγχύσεως: μάλιστα δέ ἐν 
Ἐκκλησίᾳ τοσοῦτον ἐπισφαλεστέρα ἐστίν, ὅσον καί τό τῆς 
ἀρχῆς μεῖζον καί ὑψηλότερον... κρεῖττον γάρ ὑπό μηδενός 
ἄγεσθαι ἢ ὑπό κακοῦ ἄγεσθαι. Ὁ μέν γάρ πολλάκις μέν 
ἐσώθη, πολλάκις δέ ἐκινδύνευσεν" οὗτος δέ πάντως κιν- 
δυνεύσει, εἰς βάραθρα ἀγόμενος. Πῶς οὖν ὁ Παῦλός φησι: 
Πείθεσθε τοῖς ἡγουμένοις ὑμῶν, καί ὑπείκετε; Ἀνωτέρω 
εἰπών, Ὧν ἀναθεωροῦντες τήν ἔκβασιν τῆς ἀναστροφῆς 
μιμεῖσθε τήν πίστιν, τότε εἶπε, Πείθεσθε τοῖς ἡγουμένοις 
ὑμῶν, καί ὑπείκετε. Τί οὖν, φησίν, ὅταν πονηρός ἦὖ, καί μή 
πειθώμεθα; Πονηρός, πῶς λέγεις; εἰ μέν πίστεως ἕνεκεν, 
φεῦγε αὐτόν καί παραίτησαι, μή μόνον ἂν ἄνθρωπος ἢ, 
ἀλλά κἂν ἄγγελος ἐξ οὐρανοῦ κατιών' εἰ δέ βίου ἕνεκεν, 
μή περιεργάζου. Καί τοῦτο οὐκ οἴκοθεν λέγω τό ὑπόδειγμα, 
ἀλλ᾽ ἀπό τῆς θείας Γραφῆς...» (ΠΕ 25, 370᾽ Ριᾳ. 63, 231). 
Πολύ ὡραῖα ἐδῶ ὁ ἅγιος ξεκαθαρίζει τά πράγματα, ἀνα- 
φέροντας καί θαυμάσια παραδείγματα. Ἡ διδασκαλία του 
συνοψίζεται εἰς ὅτι «εἰ μέν πίστεως ἕνεκεν (ἐάν δηλαδή ὁ 
προεστώς ἔχει αἱρετική πίστι) φεῦγε αὐτόν καί παραίτησαι, 


μή μόνον ἄν ἄνθρωπος ἦὖ, ἀλλά κἄν ἄγγελος ἐξ οὐρανοῦ 
κατιών' εἰ δέ βίου ἕνεκεν μή περιεργάζου». 

Ἐδῶ θαυμάζομε τήν ἀπόλυτον ταύτησι τοῦ ἁγίου μέ τήν 
ἁγ. Γραφή καί τήν Παράδοσι τῆς Ἐκκλησίας. Δηλαδή διά τά 
θέματα τῆς πίστεως δέν περιμένομε ἀποφάσεις Συνόδων, 
ἀλλ᾽ ἀπομακρυνόμεθα πάραυτα, ἐφ᾽ ὅσον βεβαιωθήκαμε 
ὅτι ὁ προεστώς ἔχει αἱρετικά φρονήματα. Δεδομένου δέ 
ὅτι ὁ ἅγιος ἀπευθύνετο ὄχι σέ κληρικούς καί μοναχούς, 
ἀλλά στό ποίμνιό του, ἐξυπακούεται ὅτι ἡ ἀσφαλής ὁδός 
διά τά θέματα τῆς πίστεως εἶναι ἡ ἄμεσος ἐκκλησιαστική 
ἀπομάκρυνσις ἀπό τόν αἱρετικό προεστῶτα καί ὄχι ἡ ἀνα- 
μονή συνοδικῆς ἀποφάσεως. 

Διά νά γίνη αὐτό πλέον κατανοητό θά ἀναφέρωμε ἕνα 
ἄλλο χωρίο ἀπό τήν διδασκαλία τοῦ ἁγίου, εἰς τό ὁποῖο ὁ 
ἅγιος προτρέπει ὑπακοή στούς προεστῶτες, ὅταν αὐτοί 
σφάλλουν, ὄχι σέ θέματα πίστεως, ἀλλά σέ ἄλλα προ- 
σωπικά καί καθημερινά πράγματα. Λέγει λοιπόν ὁ ἅγιος 
ἑρμηνεύοντας τήν β΄ πρός Τιμόθεον ἐπιστολή τοῦ ἀπ. 
Παύλου καί ἐξηγῶντας, πῶς ὁ Θεός ἐνεργεῖ καί ἁγιάζει τά 
μυστήρια τά ὁποῖα τελοῦνται ἀπό ἀναξίους ἱερεῖς. «Τί οὖν; 
φησί: πάντας ὁ Θεός χειροτονεῖ, καί τούς ἀναξίους; Πάντας 
μέν ὁ Θεός οὐ χειροτονεῖ, διά πάντων δέ αὐτός ἐνεργεῖ, εἰ 
καί αὐτοί εἶεν ἀνάξιοι, διά τό σωθῆναι τόν λαόν... Ἐπεί εἰ 
μέλλοιμεν τούς βίους ἐρευνᾷν τῶν ἀρχόντων, αὐτοί μέλλο- 
μὲν εἶναι χειροτονηταί τῶν διδασκάλων, καί τά ἄνω κάτω 
γίνεται, ἄνω οἱ πόδες, καί κάτω ἡ κεφαλή... Ἕκαστος τά 
ἑαυτοῦ μεριμνάτω. Εἰ μέν γάρ δόγμα ἔχει διεστραμμένον, 
κἂν ἄγγελος ἦὖ, μή πείθου: εἰ δέ ὀρθά διδάσκει, μή τῷ βίῳ 
πρόσεχε, ἀλλά τοῖς ρήμασιν. Ἔχεις Παῦλον καί δι’ ἔργων 
καί διά λόγων ρυθμίζοντά σε πρός τό δέον. Ἀλλ᾽ οὐ δίδωσι 
πένησι, φησίν, οὐδέ καλῶς διοικεῖ. Πόθεν σοι τοῦτο δῆλον; 
Πρίν ἢ μάθῃς, μή μέμψῃ, φοβήθητι τάς εὐθύνας. Πολλά 
ἀπό ὑπονοίας κρίνεται... Εἰ δέ κατέμαθες καί ἐξήτασας καί 


εἶδες, ἀνάμενε τόν κριτήν" μή προαρπάσῃς τοῦ Χριστοῦ 
τήν τάξιν: ἐκείνου ταῦτά ἐστιν ἐξετάζειν, οὐ σοῦ᾽ σύ δοῦλος 
εἶ ἔσχατος, οὐ δεσπότης" σύ πρόβατον εἶ: μή τοίνυν περι- 
ἐργάζου τόν ποιμένα, ἵνα μή καί ἐφ᾽ οἷς ἐκείνου κατηγορεῖς, 
εὐθύνας δῷς» (ΕΠΕ 23, 492-494). Ἐδῶ μέ σαφήνεια ὁ ἅγιος 
ἐξηγεῖ ὅτι μόνο διά τά θέματα τῆς πίστεως ἐλέγχομε τόν 
προεστῶτα, ἐνῶ ὅλα τά ἄλλα τά ἀφήνομε στήν κρίσι τοῦ 
Θεοῦ. Χαρακτηριστικά καί στό σημεῖο αὐτό ἀναφέρει: «εἰ 
μέν γάρ δόγμα ἔχει διεστραμμένον, κἄν ἄγγελος ἦὖ, μή 
πείθου». Τό «μή πείθου» δέν ἔχει φυσικά τήν ἔννοια νά μήν 
πεισθῆς στό διεστραμμένο δόγμα τοῦ προεστῶτος, ἀλλά 
νά μήν ὑποταχθῆς εἰς αὐτόν. 

Στήν ἑρμηνεία τοῦ ΡΜΓ΄ (43) ψαλμοῦ ὁ ἅγιος μᾶς δίδει 
παραστατικά τό μέτρο τῆς ἐκκλησιαστικῆς κοινωνίας στά 
θέματα τῆς πίστεως. Λέγει δέ τά ἑξῆς: «Ὅταν οὖν εὐποιεῖν 
δέῃ, πᾶς ἄνθρωπός σοι ἐγγύς ἔστω" ὅταν δέ ὁ τῆς ἀληθείας 
γυμνάζηται λόγος, ἐπιγίνωσκε τόν οἰκεῖον καί τόν ἀλλότρι- 
ον. Κἂν ἀδελφόν ἔχῃς ὁμοπάτριον καί ὁμομήτριον, καί μή 
κοινωνήσῃ σοι κατά τόν τῆς ἀληθείας νόμον, ἔστω σοι τοῦ 
Σκύθου βαρβαρικώτερος" κἂν Σκύθης, κἂν Σαυρομάτης 
ἦ, τῶν δογμάτων δέ εἰδῇ τήν ἀκρίβειαν, καί πιστεύῃ τοῦτο 
ὃ καί αὐτός σύ, αὐτοῦ τοῦ τάς αὐτάς ὠδῖνας σοί λύσαντος 
οἰκειότερος ἔστω καί ἐγγύτερος" καί τόν βάρβαρον καί τόν 
οὐ τοιοῦτον ἐντεῦθεν διακρίνωμεν, μή ἀπό τῆς γλώττης, 
μηδέ ἀπό τοῦ γένους, ἀλλ᾽ ἀπό τῆς γνώμης καί τῆς ψυχῆς. 
Τοῦτο γάρ μάλιστα ἄνθρωπος, ὅταν δογμάτων ἀκρίβειαν 
ἔχῃ καί πολιτείαν φιλόσοφον...» (ΕΠΕ 7, 400 καί Ρ6. 55; 461). 
Καί εἰς αὐτό τό σημεῖο μέ πολύ σαφήνεια ὁ ἅγιος ξεχωρίζει 
τήν ἐκκλησιαστική κοινωνία μέ τήν οἱανδήποτε ἄλλη βο- 
ἤθεια καί συμπαράστασι. Τά παραδείγματα πού ἀναφέρει, 
τῶν βαρβάρων καί πολεμικῶν λαῶν, δεικνύουν καθαρά 
ὅτι ἡ ἀληθινή πίστις μᾶς ἑνώνει μέ τόν πλέον βάρβαρο 
καί ἀπολίτιστο, ἐνῶ ἡ πλάνη καί ἡ αἵρεσις καί τόν πλέον 


οἰκεῖο τόν καθιστᾶ ἐκκλησιαστικά τόν μεγαλύτερο ξένο 
καί ἐχθρό. Καί ὅλα αὐτά βεβαίως, χωρίς νά περιμένωμε 
συνοδικές ἀποφάσεις, ἰσχύουν δι᾽ ὅλους. 

Παρ᾽ ὅτι λοιπόν, ὅπως βλέπομε, ὁ ἅγ. Ἰωάννης ὁ Χρυσό- 
στομος διδάσκει σαφῶς τήν ἀπομάκρυνσι ἀπό τούς αἱρετι- 
κά φρονοῦντας προεστῶτας, ἄν ἐξετάσωμε τήν στάσι του 
καί τήν διδασκαλία του κατά τήν περίοδο τῆς ἐξορίας του, 
θά διαπιστώσωμε ἀβίαστα ὅτι ὑπερέβη ὅλους τούς ἄλλους 
ἁγίους εἰς τό θέμα τῆ ἐκκλησιαστικῆς ἐπικοινωνίας μέ τόν 
Ἐπίσκοπο, διότι κατά τήν περίοδο τῆς ἐξορίας του ἐδίδασκε 
σαφῶς καί ἀπροκάλυπτα τήν ἐκκλησιαστική ἀποτείχισι 
ἀπό τούς Ἐπισκόπους ὄχι μόνο διά θέματα πίστεως, ἀλλά 
καί διά θέματα δικαιοσύνης. Αὐτός δηλαδή, ὁ ὁποῖος ἔλεγε 
ὅτι τό σχίσμα δέν τό συγχωρεῖ οὔτε τό αἷμα τοῦ μαρτυρίου, 
προέτρεπε, ἐνεθάρρυνε καί ἐγκωμίαζε ὅσους διέκοψαν τήν 
ἐκκλησιαστική κοινωνία μέ τούς διαδόχους του Ἀρσάκιο 
καί Ἀττικό καί ὅσους ἐπικοινωνοῦσαν μετ᾽ αὐτῶν καί 
μάλιστα ὑφιστάμενοι διωγμούς, κινδύνους καί μαρτύρια. 
Ὅλοι αὐτοί δέ «οἱ δεδιωγμένοι ἕνεκεν δικαιοσύνης» (ὄχι πί- 
στεως), κληρικοί καί λαϊκοί παρέτειναν τό σχίσμα, διά τῆς 
ἀποτειχίσεως ἀπό τόν Πατριάρχη καί τούς κοινωνοῦντας 
μέ αὐτόν, μέχρι τῆς ἐπαναφορᾶς τῶν λειψάνων του ἀπό 
τά Κόμανα στήν Κωνσταντινουπολι ἐπί Πατριάρχου Πρό- 
κλου, δηλαδή διάστημα περισσότερο ἀπό τριάντα χρόνια. 
Θά ἀναφέρωμε λοιπόν κάποια κείμενα τοῦ ἁγίου ἀπό τήν 
ἐξορία διά νά γίνη κατανοητό τό θέμα καί θά τό τοποθε- 
τήσωμε ἐν συνεχείᾳ μέσα στήν Παράδοσι τῆς Ἐκκλησίας 
καί στά δικαιώματα τῶν Ὀρθοδόξων. 

Κατ᾽ ἀρχάς θά ἀναφέρωμε ἕνα θαυμάσιο κείμενο ἀπό 
ἐπιστολή τοῦ ἁγίου πρός τόν ἐξόριστο᾽ Ἐπίσκοπο Κυριακό. 
Ὁ Κυριακός, μετά τήν ἐξορία τοῦ ἁγίου, δέν ἤθελε νά ἐπι- 
κοινωνήσῃ ἐκκλησιαστικά μέ τόν διάδοχό του Ἀρσάκιο καί 
δι αὐτό ἐξορίσθη. Ὁ ἅγιος μέ ἐπιστολές του τόν παρηγορεῖ 

καί τόν ἐνισχύει διά νά ὑπομείνη τά δεινά τῆς ἐξορίας, ἐνῶ 
δέν ἀφήνει οὔτε ἴχνος ὑποψίας ὅτι ὁ Κυριακός δέν ἔπραξε 
σωστά, ἀπεναντίας δέ ἀναφέρει ὅτι ὅλα αὐτά πού ὑποφέρει 
θά γίνουν αἰτία νά ἀποκομίση πολύ μισθό ἀπό τόν Θεό. 

Σέ μία λοιπόν ἀπό τίς ἐπιστολές πρός αὐτόν ἀναφέ- 
ρει τά ἑξῆς: («Ἤκουσα γάρ κἀγώ περί τοῦ λήρου ἐκείνου 
τοῦ Ἀρσακίου, ὃν ἐκάθισεν ἡ βασίλισσα ἐν τῷ θρόνῳ, ὅτι 
ἔθλιψε τούς ἀδελφούς καί τάς παρθένους μή θέλοντας 
αὐτῷ κοινωνῆσαι. Πολλοί δέ αὐτῶν δὶ᾽ ἐμέ καί ἐν φυλακῇ 
ἀπέθανον. Ὁ γάρ προβατόσχημος ἐκεῖνος λύκος, ὁ σχῆμα 
μέν ἔχων ἐπισκόπου, μοιχός δέ ὑπάρχων --ὡς γάρ ἡ γυνή 
μοιχαλίς χρηματίζει ἡ ἡ ζῶντος τοῦ ἀνδρός ἑ ἑτέρῳ συναφθεῖσα 
οὕτω καί οὗτος μοιχός ἐστιν-- οὐ σαρκός, ἀλλά πνεύματος" 
ζῶντος γάρ ἐμοῦ ἥρπασέ μου τόν θρόνον τῆς ἐκκλησίας» 
(ΕΠΕ 38, 240). 

Ἐδῶ ὁ ἅγιος ἀναφέρει ὅτι ὁ Πατριάρχης Ἀρσάκιος 
ἐξόρισε καί ὑπέβαλε σέ θλίψεις καί ταλαιπωρίες ὅσους 
κληρικούς δέν ἤθελαν νά ἐπικοινωνήσουν ἐκκλησιαστικά 
μαζί του. Πολλοί μάλιστα, λέγει, ὅτι ἀπέθαναν στήν φυλα- 
κή, ἕνεκεν τῆς ἀποτειχίσεώς των! Ὁ ἅγιος συντάσσεται μέ 
τούς ἀποτειχισμένους καί κατηγορεῖ τόν Ἀρσάκιο μέ βαριές 
ἐκφράσεις, λέγοντας ὅτι εἶναι μοιχός καί προβατόσχημος 
λύκος. Ἡ ἔκφρασις μάλιστα «πολλοί δέ αὐτῶν δι’ ἐμέ καί 
ἐν τῇ φυλακῇ ἀπέθανον» δηλώνει ἀπερίφραστα ὅτι δέν 
ὑπῆρχε θέμα πίστεως διά τήν ἀποτείχισι, ἀλλά θέμα δικαιο- 
σύνης: Ἔχομε δηλαδή ἐφαρμογή τοῦ ΛΑ΄ (319) ἀποστολικοῦ 
Κανόνος. Τό ὅτι τά θέματα τῆς δικαιοσύνης εἶναι πολύ 
κατώτερα ἀπό τά θέματα τῆς πίστεως, μόλις εἶναι ἀνάγκη 
νά τό ἀναφέρωμε. Ἀπό αὐτό λοιπόν γίνεται ἀντιληπτό πόσο 
αὐστηρότερος θά ἦτο ὁ ἅγιος διά τά θέματα τῆς πίστεως. 

Στούς φυλακισμένους ἐπίσης Ἐπισκόπους καί κληρικούς 
οἱ ὁποῖοι ἦσαν ἀποτειχισμένοι ἀπό τόν Πατριάρχη, ἐξ αἰτίας 
τῆς ἐξορίας του, ὁ ἅγιος ἔγραφε: «Μακάριοι τοῦ δεσμω- 


τηρίου, καί τῆς ἁλύσεως, καί τῆς τῶν δεσμῶν ὑποθέσεως 
ὑμεῖς" μακάριοι καί τρισμακάριοι, καί πολλάκις τοῦτο, οἵ 
πᾶσαν ἀνηρτήσασθε τήν οἰκουμένην τῷ περί ὑμᾶς φίλτρῳ, 
ἐραστάς ὑμῶν καί τούς πόρρωθεν ὄντας πεποιήκατε. Πα- 
νταχοῦ γῆς καί θαλάττης ὁ ἄδεται ὑμῶν τά κατορθώματα, 
ἡ ἀνδρεία, ἡ ἀπερίτρεπτος γνώμη, τό ἀδούλωτον φρόνημα. 
Οὐδέν ὑμᾶς κατέπληξε τῶν δοκούντων εἶναι δεινῶν, οὐ 
δικαστήριον, οὐ δήμιος, οὐ βασάνων νιφάδες, οὐκ ἀπειλαί 
μυρίων γέμουσαι θανάτων, οὐ δικαστής πῦρ ἀπό τοῦ στόμα- 
τος ἀφιείς... Ἐγγέγραπται ὑμῶν τά ὀνόματα ἐν βίβλῳ ζωῆς, 
μετά τῶν ἁγίων κατηριθμήθητε μαρτύρων. Οἶδα ταῦτα 
ἐγώ σαφῶς, οὐκ εἰς τόν οὐρανόν ἀναβάς, ἀλλ᾽ ἀπό θείων 
αὐτά μαθών χρησμῶν. Εἰ γάρ ὁ γάμῳ παρανομουμένῳ 
παραστάς, καί μή διορθῶσαι δυνηθείς τήν παρανομίαν, 
ἀλλ᾽ ἐλέγξαι αὐτήν μόνον, ὁ τῆς στείρας καρπός, ὁ τῆς 
ἐρήμου πολίτης, ἐπειδή διά τοῦτο τό δεσμωτήριον ᾧκησε 
καί ἀπετμήθη, καί μάρτυς, καί μαρτύρων ὁ πρῶτός ἐστιν’ 
ὑμεῖς οἱ νόμοις πατέρων καί θεσμοῖς παραβαθεῖσι, καί ἱε- 
ρωσύνῃ ἐπηρεαζομένῃ καί παρανομουμένῃ παραστάντες, 
καί τοσαῦτα παθόντες ὑπέρ ἀληθείας, καί τοῦ λῦσαι συκο- 
φαντίας ἀναισχύντους οὕτως, ἐννοήσατε ἡλίκην λήψεσθε 
τήν ἀμοιβήν. Οὐκ ἔξεστί σοι ἔχειν τήν γυναῖκα Φιλίππου 
τοῦ ἀδελφοῦ σου, εἶπε τοῦτο ὁ γενναῖος ἐκεῖνος καί ὑψηλός 
ἀνήρ, καί ἤρκεσεν αὐτῷ πρός παρρησίαν ἄφατον» (ΕΠΕῈ 
38, 48). Ὁ ἅγιος λοιπόν ὅλους τούς ἀποτειχισμένους καί 
μή κοινωνοῦντας ἐκκλησιαστικῶς μετά τοῦ παρανόμου 
Πατριάρχου τούς συγκαταριθμοῦσε μετά τῶν μαρτύρων, 
ἐφ᾽ ὅσον ἔλεγε «ἐγγέγραπται τά ὀνόματα ὑμῶν ἐν βίβλῳ 
ζωῆς, μετά τῶν ἁγίων κατηριθμήθητε μαρτύρων». 

Ἡ ἀποτείχισις κληρικῶν καί λαϊκῶν τήν περίοδο αὐτή 
τῆς ἐξορίας τοῦ ἁγ. Ἰωάννου τοῦ Χρυσοστόμου δέν συνέ- 
βαινε μόνο στήν Κωνσταντινουπολι ἀλλά καί στήν Ἀντιό- 
χεια, τήν Καισάρεια καί σχεδόν σέ ὅλη τήν αὐτοκρατορία. 


Θά ἀναφέρωμε ἕνα χαρακτηριστικό τμῆμα ἀπό ἐπιστολή 
τοῦ ἁγίου πρός τήν ὁσία Ὀλυμπιάδα, τήν διακόνισσα, διά 
νά κατανοήσωμε τήν στάσι τῶν κληρικῶν ἔναντι τῶν Ἐπι- 
σκόπων των στήν Καισάρεια τῆς Καπαδοκίας: «Εἰ δέ τά ἐν 
Καισαρείᾳ θρηνεῖς, καί τοῦτο ἀναξίως σου ποιεῖς. Καί γάρ 
ἐκεῖ λαμπροί πάλιν ἐπλάκησαν ἡμῖν στέφανοι ὡς πάντας 
ἡμᾶς ἀνακηρύττειν, ἀναγορεύειν, θαυμάζειν, ἐκπλήττεσθαι 
ἐφ᾽ οἷς κακῶς παθόντες ἐξεβλήθημεν. Ἀλλά ταῦτα μηδείς 
τέως εἰδέτω, εἰ καί πολλοί αὐτά διαθρυλοῦσιν. Ἐδήλωσε γάρ 
μοι ὁ κύριός μου Παιάνιος ὅτι οἱ πρεσβύτεροι αὐτοῦ τοῦ 
Φαρετρίου πάρεισιν αὐτόθι οἵ ἔφησαν ἡμῖν κοινωνεῖν καί 
μηδέν κοινόν ἔχειν πρός τούς ἐναντίους, μηδέ συγγίνε- 
σθαι αὐτοῖς, μηδέ κοινωνῆσαι. Ἵν᾽ οὖν μή διαταράξωμεν 
αὐτούς, μηδείς ταῦτα εἰδέτω" καί γάρ σφόδρα χαλεπά τά 
συμβάντα εἰς ἡμᾶς. Καί εἰ μηδέν ἄλλο ἐπεπόνθειν δεινόν, 
ἤρκει τά ἐκεῖσε γενόμενα μυρία μοι προξενῆσαι βραβεῖα" 
οὕτως περί τῶν ἐσχάτων ἡμῖν ὁ κίνδυνος γέγονε» (ΕΠΕ 37, 
430). Οἱ πρεσβύτεροι λοιπόν τοῦ Ἐπισκόπου Καισαρείας 
Φαρετρίου, διέκοψαν τήν ἐκκλησιαστική ἐπικοινωνία μέ 
τόν Φαρέτριον διά θέματα δικαιοσύνης, καί δέν ἤθελαν 
καμμία ἐκκλησιαστική κοινωνία μέ ὅλους ὅσοι παρηνό- 
μησαν ἤ συμφωνοῦσαν μέ αὐτούς, ἀλλά μόνο μέ τόν ἅγιο 
καί ὅσους συμφωνοῦσαν μέ αὐτόν. 

Εἶναι πολλές οἱ ἐπιστολές σέ κληρικούς καί λαϊκούς, στίς 
ὁποῖες ὁ ἅγιος δηλώνει ἀπερίφραστα ὅτι συντάσσεται μέ 
τούς ἀποτειχισμένους, τούς ὁποίους ἐπαινεῖ καί ἐνθαρρύ- 
γει στόν ἀγῶνα των. Φυσικά ὁ ἅγιος δέν θεωροῦσε ὅτι οἱ 
ἀποτειχισμένοι ἔκαναν σχίσμα στήν Ἐκκλησία, ἀλλά ὅτι 
αὐτοί μέ τήν ἔνστασί των εὑρίσκοντο εἰς τήν Ἐκκλησία καί 
οἱ συμβιβασμένοι ἦσαν ἐκτός αὐτῆς. Διότι δέν θά ἠδύνατο 
διαφορετικά ὄχι νά ἐπαινέση αὐτήν τήν πρᾶξι τῆς ἀποτει- 
χίσεως, ἀλλά οὔτε νά τήν θεωρήση νόμιμη. 

Θά ἀναφέρωμε ἐν κατακλεῖδι καί ἕνα ὑπέροχο τμῆμα 

ἀπό ἐπιστολή πάλι τοῦ ἁγίου πρός τήν ὁσία Ὀλυμπιάδα, 
τό ὁποῖο δεικνύει τήν γνώμη τήν ὁποία εἶχε ὁ ἅγιος διά 
τούς Ἐπισκόπους τῆς ἐποχῆς του καί τό ὁποῖο βεβαίως 
ἔχει πολλά νά πῆ καί σέ μᾶς σήμερα: «Τῶν δέ Ἰσαύρων 
ἕνεκεν μηδέν δέδιθι λοιπόν καί γάρ ὑπέστρεψαν εἰς τήν 
χώραν αὐτῶν' καί ὁ ἡγεμών πάντα ἐποίησεν ὑπέρ τούτου" 
καί ἐν ἀσφαλείᾳ ἐσμέν πολλῷ μᾶλλον ἐνταῦθα ὄντες ἢ 
ὅτε ἐν Καισαρείᾳ ἦμεν. Οὐδένα γάρ λοιπόν δέδοικα ὡς 
τούς ἐπισκόπους πλήν ὀλίγων. Ὅλως τοίνυν τῶν Ἰσαύρων 
ἕνεκεν μηδέν δέδιθι" καί γάρ ἀνεχώρησαν καί τοῦ χειμῶνος 
καταλαβόντος οἴκοι εἰσί συγκεκλεισμένοι, ἂν ἄρα λοιπόν 
μετά τήν Πεντηκοστήν ἐξέλθωσιν» (ΕΠΕ 37, 440). Ὁ ἅγιος 
δηλώνει ἐδῶ ὅτι δέν ἐφοβήθηκε τίποτε περισσότερο ἀπό 
τούς Ἐπισκόπους. Ἀναφέρει δέ ὅτι ὀλίγοι ἦσαν ἐκεῖνοι 
πού συμπεριφέροντο ἀναλόγως εἰς τό ἀξίωμά των. Εἶναι 
βεβαίως φυσικό ὁ ἅγιος νά ἔχη αὐτή τή γνώμη, καθ᾽ ὅσον 
ὅλα τά δεινά τά ὑπέστη ἀπό τούς Ἐπισκόπους, μέ πρῶτο 
τόν Πατριάρχη Ἀλεξανδρείας Θεόφιλο. Αὐτό καί σήμερα 
θά πρέπει πολύ νά μᾶς προβληματίση ὡς πρός τούς λόγους 
πού ἡ Ἐκκλησία εὑρίσκεται εἰς αὐτήν τήν κατάστασι καί ἡ 
αἵρεσις τοῦ Οἰκουμενισμοῦ διαρκῶς προοδεύει. 


δ΄. Ὁ ἅγιος Γρηγόριος ὁ Θεολόγος 


θ ἀἁ ἀναφέρωμε ἐν συνεχείᾳ καί κάποια ἄλλα παραδείγ- 
ματα ἀπό τούς ἁγίους διά νά διαπιστώσωμε τήν θέσι 
τῶν Πατέρων εἰς τό ἐν λόγῳ θέμα μολονότι θά ἤρκουν 
καί τά ἀναφερθέντα ἀπό τούς μεγάλους φωστῆρες τῆς 
τρισηλίου Θεότητος. 

Ὁ ἅγ. Γρηγόριος ὁ Θεολόγος εἶναι καί αὐτός ἀπόλυτα 
σύμφωνος μέ τήν διδασκαλία τοῦ 155" ἱεροῦ Κανόνος τῆς 
Πρωτοδευτέρας Συνόδου. Ἀπό τόν βίο του διδασκόμεθα 
ὅτι οἱ Ὀρθόδοξοι κάτοικοι τῆς Κωνσταντινουπόλεως δέν 

ἐπικοινωνοῦσαν ἐκκλησιαστικῶς μέ τόν Ἀρειανό Πατριάρ- 
χη Δημόφιλο, χωρίς φυσικά αὐτός νά ἔχη καθαιρεθῆ ἀπό 
Σύνοδο, οὔτε εἶχαν κἄν ναό στήν πρωτεύουσα ὀρθόδοξο, 
διότι ὅλοι κατείχοντο ἀπό τούς Ἀρειανούς, οἱ ὁποῖοι εἶχαν 
ἐπικρατήσει μέ τήν βοήθεια τῆς πολιτικῆς ἐξουσίας. Εἶναι 
ἄκρως συγκινητική ἡ περιγραφή πού κάνει ὁ ἅγιος ἐνώπιον 
τῶν Πατέρων τῆς Β΄’ Οἰκουμενικῆς Συνόδου, λίγο πρίν τήν 
ἀναχώρησί του ἀπό ἐκεῖ. Εἰς τό σημεῖο τοῦ λόγου του, τόν 
ὁποῖο παραθέτομε, περιγράφει πῶς ἦτο τό ὀρθόδοξο ποί- 
μνιο ὅταν τόν προσεκάλεσαν πρός βοήθεια καί ἐνίσχυσι, 
διότι ἡ Ὀρθοδοξία ἐκινδύνευε νά ἀφανισθῆ. 

«Τοῦτο τό ποίμνιον ἦν ὅτε μικρόν τε καί ἀτελές ἦν, ὅσον 
ἐπί τοῖς ὁρωμένοις, καί οὐδέ ποίμνιον, ἀλλά ποίμνης τι 
μικρόν ἴχνος, ἢ λείψανον, ἀσύντακτον, καί ἀνεπίσκοπον, 
καί ἀόριστον, μήτε νομήν ἐλευθέραν ἔχον, μήτε μάνδρᾳ 
περιεχόμενον, πλανώμενον ἐν ὄρεσι, καί σπηλαίοις καί 
ταῖς ὀπαῖς τῆς γῆς, ἄλλο ἀλλαχοῦ διεσπαρμένον τε καί 
διερριμμένον, ὡς ἕκαστον ἔτυχε σκεπόμενον, ἢ νεμόμενον, 
καί διακλέπτον ἀγαπητικῶς τήν ἑαυτοῦ σωτηρίαν᾽ οἷον 
ἐκεῖνο τό ποίμνιον, ὃ λέοντες ἐξῶσαν, ἢ ζάλη διέλυσεν, ἢ 
σκοτόμαινα διεσκέδασεν᾽ ὃ θρηνοῦσι “5. προφῆται, τοῖς τοῦ 
Ἰσραήλ ἀπεικάζοντες πάθεσι, παραδεδομένου τοῖς ἔθνεσιν' 
ἐθρηνήσαμεν δέ καί ἡμεῖς, ἐφ᾽ ὅσον θρήνων πράττομεν ἄξια. 
Τῷ ὄντι γάρ καί ἡμεῖς ἐξώσθημεν καί ἀπερρίφημεν, καί ἐπί 
πᾶν ὄρος καί βουνόν διεσπάρημεν, ὡς ἐν ἐρημίᾳ ποιμένος" 
καί πονηρός τις χειμών κατέσχε τήν Ἐκκλησίαν, καί δεινοί 
θῆρες ἐπιπεπτώκασιν, οἱ μηδέ νῦν μετά τήν αἰθρίαν ἡμῶν 
φειδόμενοι" ἀλλ᾽ ἀναισχυντοῦντες εἶναι, καί τοῦ καιροῦ 
δυνατώτεροι" καί σκυθρωπή τις σκοτόμαινα ἐπέλαβε πάντα 
καί συνεκάλυψε, πολύ τῆς ἐνάτης τῶν Αἰγυπτίων πληγῆς 
βαρυτέρα, τοῦ ψηλαφητοῦ λέγω σκότους, ὑφ᾽ οὗ μικροῦ 
δεῖν μηδέ ἀλλήλους ἰδεῖν ἐδυνήθημεν...» (ΕΠῈ 2, 240,21). 

Στήν ὑπέροχη αὐτή περιγραφή τοῦ Θεολόγου παρατη- 

ροῦμε τά ἑξῆς: Ἡ ὀρθόδοξος ποίμνη ἦτο ἀποδεκατισμένη 
στόν ἔσχατο βαθμό, ἀσύντακτος καί ἀνεπίσκοπος. Δηλα- 
δή ὅλος σχεδόν ὁ λαός εἶχε προσχωρήσει στόν Ἀρειανισμό 
καί οἱ ἐναπομείναντες ὑπερασπισταί τῆς πίστεως ἦσαν ἐλά- 
χιστοι καί χωρίς Ἐπίσκοπο. Αὐτοί φυσικά δέν ἀνεγνώριζον 
τόν Ἀρειανό Πατριάρχη Δημόφιλο, οὔτε εἶχαν ἐκκλησια- 
στική ἐπικοινωνία μαζί του, ἀλλά ὑφίσταντο τά δεινά τῆς 
αἱρέσεως «ὡς ἐν ἐρημίᾳ ποιμένος" καί πονηρός τις χειμών 
κατέσχε τήν Ἐκκλησίαν, καί δεινοί θῆρες ἐπιπεπτώκασιν» 
ὅπως χαρακτηριστικά ἀναφέρει. 

Εἰς ἄλλη του ὁμιλία ὁ ἅγιος ἀναφερόμενος εἰς τό ὅτι ὁ 
Θεός εὑρίσκεται ἐκεῖ πού ὑπάρχει ἡ ἀληθινή πίστις καί ὄχι 
ἐκεῖ πού ὑπάρχουν οἱ ναοί καί τά ἐξωτερικά γνωρίσματα 
τῆς Ἐκκλησίας λέγει: («Ἔχουσιν οὗτοι (οἱ αἱρετικοί) τούς 
οἴκους ἡμεῖς τόν ἔνοικον οὗτοι τούς ναούς, ἡμεῖς τόν 
Θεόν- καί τό ναοί γενέσθαι Θεοῦ ζῶντος καί ζῶντες, ἱερεῖα 
ἔμψυχα, ὁλοκαυτώματα λογικά, θύματα τέλεια, θεοί διά 
Τρίαδος προσκυνουμένης. Οὗτοι δήμους, ἡμεῖς ἀγγέλους. 
οὗτοι θράσος, πίστιν ἡμεῖς. οὗτοι τό ἀπειλεῖν, ἡμεῖς τό 
προσεύχεσθαι: οὗτοι τό βάλλειν, ἡμεῖς τό φέρειν- οὗτοι 
χρυσόν καί ἄργυρον, ἡμεῖς λόγον κεκαθαρμένον» (ΕΠΕ 2, 
116,6). Ἀντάξια πράγματι ἡ περιγραφή τῆς θεολόγου γλώσ- 
σας, δηλώνει ἀπερίφραστα ὅτι δέν εἶναι τά πράγματα ὅπως 
ἐξωτερικά φαίνονται, ἀλλά ὅπως τά ὁριοθέτησαν οἱ γραφές 
καί οἱ Πατέρες. Δι᾿ αὐτό ἐν συνεχείᾳ ἀναφέρει: «Μικρόν 
μοι τό ποίμνιον; Ἀλλ᾽ οὐκ ἐπί κρημνῶν φερόμενον. Στενή 
μοι ἡ μάνδρα, πλήν λύκοις ἀνεπίβατος, πλήν οὐ παραδε- 
χομένη λῃστήν, οὐδέ ὑπερβαινομένη κλέπταις καί ξένοις» 
(ΕΠΕ 2, 116,17). Τό ποίμνιο αὐτό λοιπόν τῶν Ὀρθοδόξων 
ἦτο ξεχωρισμένο ἀπό τό αἱρετικό καί πολυάριθμο καί εἶχε 
ὅλα τά χαρακτηριστικά τῆς Ἐκκλησίας, μολονότι δέν εἶχε 
κανένα ἐξωτερικό της γνώρισμα. Τό θαυμαστό εἶναι ὅτι καί 
πρίν ἔλθει ὁ ἅγιος εἰς τήν Κωνσταντινουπολι οἱ Ὀρθόδοξοι 

ἐτηροῦσαν αὐτήν τήν στάσι, τῆς ἀποτειχίσεως δηλαδή ἀπό 
τόν αἱρετικό Πατριάρχη, πρᾶγμα τό ὁποῖο δεικνύει ὅτι αὐτό 
ἦτο Παράδοσις εἰς τήν Ἐκκλησία, χωρίς δηλαδή ἐν προ- 
κειμένῳ νά περιμένουν τήν ἀπόφασι τῆς Β΄ Οἰκουμενικῆς 
Συνόδου. Τό ση μαντικό εἰς τήν προκειμένη περίπτωσι εἶναι 
ὅτι ὁ ἅγιος θεωρεῖ ποίμνιο Ὀρθόδοξο μόνον τούς ἀποτει- 
χισμένους ἀπό τόν αἱρετικό Πατριάρχη Δημόφιλο, τούς 
δεδιωγμένους, διασκορπισμένους καί ἀνεπισκόπους, χωρίς 
κἄν νά συγκαταριθμῆ εἰς τούς Ὀρθοδόξους ὅσους ἀκο- 
λουθοῦσαν τόν αἱρετικό Πατριάρχη, διεμαρτύροντο ὅμως 
ἐνδεχομένως προφορικῶς ἤ γραπτῶς ἤ ἀκολουθοῦσαν ἀπό 
φόβο, ἀλλά εἶχαν ὀρθόδοξο φρόνημα, ἤ ἀκολουθοῦσαν 
ἀναμένοντας τήν ἀπόφασι τῆς Συνόδου. 

Ἡ διδασκαλία εἰς τό θέμα αὐτό τοῦ ἁγίου Γρηγορίου 
τοῦ Θεολόγου εἶναι σαφής καί συνοψίζεται εἰς τούς λόγους 
του: «καί τῆς μέν ἔχθρας οὐκ ἐπῃνέσαμεν, τοῦ ζήλου δέ 
ἀπεδεξάμεθα: κρείσσων γάρ ἐμπαθοῦς ὁμονοίας ἡ ὑπέρ 
εὐσεβείας διάστασις» (ΕΠΕ 1, 246,19). Δηλαδή ὁ Θεός εὑ- 
ρίσκεται ἐκεῖ ὅπου ἐσυνάζοντο οἱ Ὀρθόδοξοι, εἰς τήν 
ὕπαιθρο, ἔστω καί ἄν αὐτοί ἦσαν ἐλάχιστοι, καί ὄχι εἰς 
τούς πολυτελεῖς ναούς πού ὑπῆρχε ἡ αἵρεσις καί ἐπίσης διά 
νά διατηρηθῆ ἡ ἀληθινή πίστις πρέπει νά ὑπάρξη ἡ «ὑπέρ 
εὐσεβείας διάστασις», δηλαδή ἡ ἐκκλησιαστική ἀποτείχισις 
ἀπό τούς αἱρετικῶς φρονοῦντας καί πράττοντας. 

Πρίν ἀφήσουμε τήν θεολόγο γλῶσσα εἶναι ἀνάγκη νά 
παραθέσωμε καί δύο τελευταῖα χωρία, πολύ ἐπίκαιρα καί 
σχετικά μέ τήν γενική ἔννοια, εἰς τήν μικρή αὐτή μελέτη, 
τά ὁποῖα ἄν τά ἐγνώριζαν οἱ Ἐπίσκοποι καί τά ἐπίστευαν ἤ 
θά ἔπρεπε πάραυτα νά διορθωθοῦν καί νά ὀρθοτομήσουν 
τόν λόγο τῆς ἀληθείας ἤ νά παραιτηθοῦν ὡς αἴτιοι ψυχικοῦ 
θανάτου πολλῶν. Ἀναφέρει ὁ ἅγιος σέ ἐπιστολή του πρός 
τούς κατοίκους τῆς Καισαρείας τά ἑξῆς: 

«Λύχνος δέ τῆς Ἐκκλησίας ἐπίσκοπος, ὃ δῆλον ὑμῖν κἂν 

αὐτοί μή γράφωμεν. Ἀνάγκη τοίνυν, ὥσπερ ἐκείνου καθαρῶς 
μέν ἔχοντος ὀρθῶς ἄγεσθαι καί τό σῶμα, μή καθαροῦ δέ 
τυγχάνοντος, οὐκ ὀρθῶς: οὕτω καί τῷ προστάτῃ τῆς Ἐκκλη- 
σίας ὁποτέρως ἂν ἔχῃ, πάντως ἢ συνδιακινδυνεύειν ἢ συν- 
διασώζεσθαι» (ΕΠΕ 7, 80,24). Ἐδῶ ὁ Ἐπίσκοπος ὀνομάζεται 
«προστάτης τῆς Ἐκκλησίας» καί ἀπό τήν κατάστασί του ἤ 
θά διασωθῆ τό ποίμνιο ἤ θά κινδυνεύση, ἀκολουθῶντας 
τον, νά χαθῆ. 

Ἐπίσης σέ ἐγκωμιαστικό λόγο του διά τόν μέγα Ἀθανά- 
σιο ὁ ἅγιος ἀναφέρει: «Οὕτω μέν οὖν καί διά ταῦτα, ψήφῳ 
τοῦ λαοῦ παντός, οὐ κατά τόν ὕστερον νικήσαντα πονηρόν 
τύπον, οὐδέ φονικῶς τε καί τυραννικῶς, ἀλλ᾽ ἀποστολικῶς 
τε καί πνευματικῶς, ἐπί τόν Μάρκου θρόνον ἀνάγεται, οὐχ 
ἧττον τῆς εὐσεβείας, ἢ τῆς προεδρίας διάδοχος" τῇ μέν γάρ 
πολλοστός ἀπ᾿ ἐκείνου, τῇ δέ εὐθύς μετ᾽ ἐκεῖνον εὑρίσκε- 
ται" ἣν δή καί κυρίως ὑποληπτέον διαδοχήν. Τό μέν γάρ 
ὁμόγνωμον καί ὁμόθρονον, τό δέ ἀντίδοξον καί ἀντίθρο- 
γον᾽ καί ἡ μέν προσηγορίαν, ἡ δέ ἀλήθειαν ἔχει διαδοχῆς. 
Οὐ γάρ ὁ βιασάμενος, ἀλλ᾽ ὁ βιασθείς διάδοχος" οὐδέ ὁ 
παρανομήσας, ἀλλ᾽ ὁ προβληθείς ἐννόμως" οὐδέ ὁ τἀναντία 
δοξάζων, ἀλλ᾽ ὁ τῆς αὐτῆς πίστεως" εἰ μή οὕτω τις λέγοι 
διάδοχον, ὡς νόσον ὑγιείας, καί φωτός σκότος, καί ζάλην 
γαλήνης, καί συνέσεως ἔκστασιν» (ΕΠΕ 6, 48,22). 

Ἐδῶ ὁ ἅγιος χαρακτηρίζει πονηρή τή μέθοδο ἐκλογῆς 
τῶν Ἐπισκόπων χωρίς τήν ψῆφο τοῦ λαοῦ καί διδάσκει 
ὅτι, ὁ ἐκλεγείς Ἐπίσκοπος πρέπει νά εἶναι διάδοχος τῆς 
εὐσεβείας γιά νά εἶναι διάδοχος καί τοῦ θρόνου. Αὐτή 
εἶναι λέγει ἡ πραγματική διαδοχή ἐνῶ ἡ ἄλλη (ὅταν δη- 
λαδή λείπει ἡ εὐσέβεια) εἶναι κατ᾽ ὄνομα, ὁ δέ Ἐπίσκοπος 
πού δέν ἔχει εὐσεβῆ πίστι, δέν ἔχει τόν πραγματικό θρόνο 
ἀλλά τόν ἀντίθρονο, τό ὁποῖο νομίζω σημαίνει ὅτι τόν 
ἔχει ἐγκαταστήσει στόν θρόνο ὁ διάβολος, τόν ὁποῖο καί 
ὑπηρετεῖ. Δι᾿ αὐτό ἀναφέρει ὁ ἅγιος ὅτι ὁ πραγματικός 

διάδοχος στόν θρόνο εἶναι ὄχι «ὁ τἀναντία δοξάζων, ἀλλ᾽ 
ὁ τῆς αὐτῆς πίστεως». Ἀπό ὅλα αὐτά κατανοοῦμε τίνος 
διάδοχος εἶναι εἰς τόν θρόνο τῆς Κωνσταντινουπόλεως ὁ 
σημερινός Πατριάρχης Βαρθολομαῖος καί ὅλοι οἱ λοιποί 
Οἰκουμενιστές Ἐπίσκοποι καί τί πρέπει νά κάνωμε οἱ Ὀρθό- 
δοξοι πρός αὐτούς ἐφαρμόζοντες τόν 159) ἱερό Κανόνα 
τῆς Πρωτοδευτέρας Συνόδου καί ἀκολουθοῦντες ὅπως 
προαναφέραμε ὅλη τήν ὑπάρχουσα ὀρθόδοξο Παράδοσι, ἡ 
ὁποία τόν ἔνατο αἰῶνα συνοψίζεται δι’ αὐτοῦ τοῦ κανόνος. 


ε΄. Ὁ ἅγιος Κύριλλος Ἀλεξανδρείας 


φήνοντας τόν ἐπώνυμο τῆς Θεολογίας θά ἀναφερ- 
θοῦμε ἐπ’ ὀλίγῳ στόν ἅγ. Κύριλλο Ἀλεξανδρείας καί 

θά δείξωμε ὅτι καί αὐτός ἦτο ἀπολύτως σύμφωνος μέ τόν 
ὑπό ἐξέτασι ἱερό Κανόνα καί τήν ἐκκλησιαστική ἀπομά- 
κρυνσι πρό συνοδικῆς κρίσεως ἀπό τόν αἱρετικό Ἐπίσκοπο. 
Ὡς γνωστόν, ὁ ἅγ. Κύριλλος ἀγωνίστηκε ἐναντίον τῆς 
αἱρέσεως τοῦ Νεστορίου. Ὅταν ὁ Πατριάρχης Κωνστα- 
ντινουπόλεως Νεστόριος ἄρχισε νά κηρύττη δημοσίως 
τίς αἱρετικές δοξασίες του διά τήν Θεοτόκο καί τήν ἐναν- 
θρώπησι τοῦ Χριστοῦ, ὁ ἅγ. Κύριλλος τοῦ ἔστειλε κατ᾽ 
ἀρχάς δύο ἐπιστολές συμβουλεύοντας τόν Νεστόριο νά 
ἀφήση τήν αἵρεσι καί νά ἀκολουθήση τήν πίστι τῆς Ἐκκλη- 
σίας. Ἐπειδή ὁ Νεστόριος δέν ἐδιορθώθη, ἀποστέλλει ὁ 
ἅγ. Κύριλλος τρίτη ἐπιστολή μαζί μέ τόν Κελεστῖνο, τόν 
Πάπα τῆς Ρώμης, εἰς τήν ὁποία μέ μεγάλη αὐστηρότητα 
τοῦ δίδει χρόνο διωρίας διά νά ἀποστῆ τῆς αἱρέσεως: καί 
ἐφ᾽ ὅσον αὐτός μέσα σ᾽ αὐτό τό χρονικό διάστημα δέν θά 
ἐδιορθώνετο, θά ἦτο ἀκοινώνητος καί ἀμνημόνευτος ἀπό 
αὐτούς καί δέν θά συγκαταριθμεῖτο μέ τούς Ἐπισκόπους. 
Ἡ διακοπή αὐτή τῆς ἐκκλησιαστικῆς κοινωνίας ἔγινε πρό 
συνοδικῆς κρίσεως καί καταδίκης τοῦ Νεστορίου. Ὁ ἅγ. 

Κύριλλος ἐπίσης πρό πάσης συνοδικῆς καταδίκης τοῦ 
Νεστορίου δέν ἀνεγνώριζε τίς ποινές πού αὐτός ἐπέβαλε 
στούς κληρικούς του, οἱ ὁποῖοι καί αὐτοί, πρό συνοδικῆς 
κρίσεως καί πρίν τήν ὑποστήριξι ἢ τήν παρακίνησι τοῦ ἁγ. 
Κυρίλλου, εἶχαν διακόψει τήν ἐκκλησιαστική κοινωνία 
καί μνημόνευσι τοῦ Νεστορίου καί διά τοῦτο αὐτός τούς 
καθήρεσε. Μάλιστα ὁ ἅγ. Κύριλλος τούς κληρικούς αὐτούς 
τῆς Κωνσταντινουπόλεως τούς ἐπαινεῖ ὡς ὁμολογητάς 
τῆς πίστεως καί τούς προτρέπει νά συνεχίσουν τηροῦντες 
αὐτήν τήν στάσι. Παραθέτομε ἐν συνεχείᾳ τά κείμενα 
αὐτά τά ὁποῖα πιστοποιοῦν τήν ἐφαρμογή τοῦ 155" ἱεροῦ 
Κανόνος τῆς Πρωτοδευτέρας Συνόδου καί ἀποδεικνύουν 
μέ σαφήνεια ὅτι αὐτή ἦτο ἡ Παράδοσις τῆς Ἐκκλησίας, 
τήν ὁποία ἀκολουθοῦσαν ὄχι μόνον οἱ κληρικοί ἀλλά καί 
ὁ ἁπλός λαός. 

Τό τμῆμα αὐτό τῆς τρίτης ἐπιστολῆς τοῦ ἁγ. Κυρίλλου 
πρός τόν Νεστόριο τό ὁποῖο ἀναφέρεται εἰς αὐτήν τήν 
ὑπόθεσι ἔχει ὡς ἑξῆς: ἰδού τοίνυν ἅμα τῇ συνόδῳ, τῇ κα- 
τά τήν μεγάλην Ρώμην συνειλεγμένη, προεδρεύοντος τοῦ 
ὁσιωτάτου καί θεοσεβεστάτου ἀδελφοῦ καί συλλειτουργοῦ 
ἡμῶν Κελεστίνου τοῦ ἐπισκόπου, καί τρίτῳ σοι τούτῳ δια- 
μαρτυρόμεθα γράμματι, συμβουλεύοντες ἀποσχέσθαι μέν 
τῶν οὕτω σκαιῶν καί διεστραμμένων δογμάτων, ἅ καί 
φρονεῖς καί διδάσκεις, ἀνθελέσθαι δέ τήν ὀρθήν πίστιν, 
τήν ταῖς Ἐκκλησίαις παραδοθεῖσαν ἐξ ἀρχῆς διά τῶν ἁγίων 
ἀποστόλων καί εὐαγγελιστῶν, οἵκαί αὐτόπται καί ὑπηρέται 
τοῦ λόγου γεγόνασι. Καί εἰ μή τοῦτο δράσειεν ἡ σή εὐλάβεια, 
κατά τήν ὁρισθεῖσαν προθεσμίαν ἐν τοῖς γράμμασι τοῦ 
μνημονευθέντος ὁσιωτάτου καί θεοσεβεστάτου ἀδελφοῦ 
καί συλλειτουργοῦ ἡμῶν τοῦ τῆς Ρωμαίων Ἐκκλησίας 
ἐπισκόπου Κελεστίνου, γίνωσκε σαυτόν οὐδένα κλῆρον 
ἔχοντα μεθ᾽ ἡμῶν, οὐδέ τόπον ἤ λόγον ἐν τοῖς ἱερεῦσι τοῦ 
Θεοῦ καί ἐπισκόποις. Οὐδέ γάρ ἐνδέχεται περιϊδεῖν ἡμᾶς 

Ἐκκλησίας οὕτω τεθορυβημένας, καί σκανδαλισθέντας 
λαούς, καί πίστιν ὀρθήν ἀθετουμένην, καί διασπώμενα 
παρά σοῦ τά ποίμνια, τοῦ σῴζειν ὀφείλοντος, εἴπερ ἦσθα 
καθ᾽ ἡμᾶς ὀρθῆς δόξης ἐραστής, τήν τῶν ἁγίων Πατέρων 
ἰχνηλατῶν εὐσέβειαν. Ἅπασι δέ τοῖς παρά σῆς εὐλαβείας 
κεχωρισμένοις διά τήν πίστιν, ἤ καθαιρεθεῖσι λαϊκοῖς 
τε καί κληρικοῖς, κοινωνικοί πάντες ἐσμέν. Οὐ γάρ ἐστι 
δίκαιον τούς ὀρθά φρονεῖν ἐγνωκότας σαῖς ἀδικεῖσθαι 
ψήφοις, ὅτι οἱ σοί καλῶς ποιοῦντες ἀντειρήκασι» (Ρα. 77, 
1084). Ἐδῶ ὁ ἅγ. Κύριλλος προειδοποιεῖ τόν Νεστόριο ὅτι 
ἐντός «τῆς ὁρισθείσης προθεσμίας» ἔπρεπε νά ἔχη ἀλλάξει 
φρονήματα. Ἐν ἐναντίᾳ περιπτώσει ἀναφέρει «γίνωσκε 
σαυτόν οὐδένα κλῆρον ἔχοντα μεθ᾽ ἡμῶν, οὐδέ τόπον ἤ 
λόγον ἐν τοῖς ἱερεῦσι τοῦ Θεοῦ καί ἐπισκόποις», δηλαδή 
θά διέκοπτε τήν ἐκκλησιαστική κοινωνία μαζί του, χωρίς 
νά ἔχη καταδικασθῆ ἀπό Σύνοδο ὁ Νεστόριος. 

Ἐν συνεχείᾳ ἀναφέρει ὁ ἅγιος: «ἅπασι τοῖς παρά σῆς 
εὐλαβείας κεχωρισμένοις διά τήν πίστιν ἤ καθαιρεθεῖσι 
λαϊκοῖς τε καί κληρικοῖς κοινωνικοί πάντες ἐσμέν. Οὐ 
γάρ ἐστιν δίκαιον τούς ὀρθά φρονεῖν ἐγνωκότας σαῖς 
ἀδικεῖσθαι ψήφοις, ὅτι σοι καλῶς ποιοῦντες ἀντειρήκα- 
σι». Ἐδῶ καταδεικνύεται ὅτι, ὅταν ὁ Νεστόριος ἄρχισε 
νά κηρύττη τίς αἱρέσεις του, πολλοί κληρικοί καί λαϊκοί 
διέκοψαν τήν ἐκκλησιαστική κοινωνία μέ αὐτόν καί ὁ 
Νεστόριος ὅλους αὐτούς τούς καθήρεσε. Ὁ ἅγιος λοιπόν 
συντάσσεται καί κοινωνεῖ μέ τούς διακόψαντας πρό συ- 
νοδικῆς κρίσεως τήν ἐκκλησιαστική κοινωνία μέ τόν Νε- 
στόριο καί δέν ἀναγνωρίζει πρίν καθαιρεθῆ ὁ Νεστόριος 
τίς ποινές πού ἐπέβαλε. Αὐτή ἡ στάσις τοῦ ἁγίου καί τοῦ 
κλήρου τῆς Κωνσταντινουπόλεως εἶναι ἡ κατά γράμμα θά 
λέγαμε ἐφαρμογή τοῦ 15." ἱεροῦ Κανόνος τῆς Πρωτοδευ- 
τέρας καί ἡ διαχρονική Παράδοσις τῆς Ἐκκλησίας. Τό ὅτι 
ὁ ἅγιος Κύριλλος δέν ἀνεγνώριζε τίς ποινές πού ἐπέβαλε 

ὁ Νεστόριος στούς ἀποτειχισθέντες ὑπ᾽ αὐτοῦ, εἶναι σαφής 
διδασκαλία διά τό πῶς πρέπει νά ἀντιμετωπίζουν οἱ Ὀρθό- 
δοξοι σέ ἀνάλογες περιπτώσεις τίς ποινές τῶν αἱρετικῶν. 
Ὁ ἅγιος Κύριλλος ὅμως δέν ἠρκέσθη μόνο στήν ἐπι- 
κοινωνία μέ τόν Νεστόριο. Γράφει ἐπιστολή καί πρός τόν 
κλῆρο καί τόν λαό τῆς Κωνσταντινουπόλεως ἐνημερώνο- 
ντας διά τήν στάσι του πρός τόν Νεστόριο καί ἐπαινῶντας 
τήν ὁμολογία των. Τά τμήματα τῆς ἐπιστολῆς αὐτῆς πού 
ἀναφέρονται εἰς τό θέμα αὐτό ἔχουν ὡς ἑξῆς: «Τοῦ αὐτοῦ 
Κυρίλλου ἐπιστολή γραφεῖσα πρός τόν κλῆρον καί τόν λα- 
ὁν Κωνσταντινουπόλεως᾽ ἐν ἦ γράφει, ὥστε μή προσέχειν 
αὐτούς τῇ δυσσεβεῖ διδασκαλίᾳ τοῦ αἱρετικοῦ Νεστορίου, 
μήτε μήν κοινωνεῖν αὐτῷ, εἰ μένει λύκος ἀντί ποιμένος" 
ἀλλά μᾶλλον ἀνδρίζεσθαι ἐν Κυρίῳ, καί τήν ἑαυτῶν πίστιν 
τηρεῖν ἀπαρακόμιστον. Ἔτι τε γράφει καί κοινωνούς εἶναι 
τούς ἐκβληθέντας παρά Νεστορίου, ἀντειπόντας αὐτοῦ 
τῇ διδασκαλίᾳ. Τοῖς ἀγαπητοῖς καί ποθεινοτάτοις ἀδελφοῖς 
πρεσβυτέροις, διακόνοις, καί λαῷ Κωνσταντινουπόλεως, 
Κύριλλος ἐπίσκοπος, καί ἡ συνελθοῦσα σύνοδος ἐν Ἀλε- 
ξανδρείᾳ ἐκ τῆς Αἰγυπτιακῆς διοικήσεως, ἐν Κυρίῳ χαίρειν... 
Ἐπειδή δέ καί ἐξ ὧν παρ᾽ ὑμῖν ἐπ’ ἐκκλησίας λαλῶν οὐ παύ- 
εται, καί ἐκ τῶν ἐγγράφως ἐξηγήσεων αὐτοῦ πεπλανημένον 
εὑρίσκομεν, καί οὐ μετρίως δυσσεβοῦντα περί τήν πίστιν" 
λοιπόν ἀναγκαίως ἤλθομεν ἐπί τό χρῆναι διά συνοδικοῦ 
γράμματος αὐτῷ διαμαρτύρασθαι, ὡς εἰ μή ἀπόσχοιτο τήν 
ταχίστην τῶν ἑαυτοῦ καινοτομιῶν, καί κατά τήν ὁρισθεῖσαν 
προθεσμίαν παρά τοῦ ὁσιωτάτου καί θεοσεβεστάτου τῆς 
Ρωμαίων Ἐκκλησίας ἐπισκόπου Κελεστίνου, ἀναθεματίσει 
μέν ἐγγράφως ἐκεῖνα, ἅπερ εἴρηκέ τε παρ᾽ ὑμῖν, καί βίβλοις 
ἐνέθηκεν, ἦ γοῦν ἐντεθῆναι παρεσκεύασεν, αἵ καί παρ᾽ ἡμῖν 
εἰσιν, οὐδένα κοινωνίας ἔχει τόπον πρός τούς ἱερέας τοῦ 
Θεοῦ, ἀλλ᾽ ἔσται πάντων ἀλλότριος... Ταύτην ἐν ἑαυτοῖς 
ἀναζωπυροῦντες ἀεί τήν πίστιν, ἀσπίλους καί ἀμώμους 

ἑαυτούς τηρήσατε, μήτε κοινωνοῦντες τῷ μνημονευθέντι, 
μήτε μήν ὡς διδασκάλῳ προσέχοντες, εἰ μένει λύκος ἀντί 
ποιμένος, καί μετά ταύτην ἡμῶν τήν ὑπόμνησιν τήν πρός 
αὐτόν γενομένην, φρονεῖν ἕλοιτο τά διεστραμμένα. Τοῖς δέ 
γε τῶν κληρικῶν, ἤ λαϊκῶν διά τήν ὀρθήν πίστιν κεχωρι- 
σμένοις, ἤ καθαιρεθεῖσι παρ᾽ αὐτοῦ, κοινωνοῦμεν ἡμεῖς, 
οὐ τήν ἐκείνου κυροῦντες ἄδικον ψῆφον, ἐπαινοῦντες δέ 
μᾶλλον τούς πεπονθότας, κἀκεῖνο λέγοντες αὐτοῖς" “Εἰ 
ὀνειδίζεσθε ἐν Κυρίῳ, μακάριοι: ὅτι τό τῆς δυνάμεως καί τό 
τοῦ Θεοῦ Πνεῦμα εἰς ὑμᾶς ἀναπέπαυται» (Ρ.α. 77, 1244). 

Ἐδῶ, ὅπως βλέπουμε, ὁ ἅγιος γνωστοποιεῖ τήν θέσι του 
καί τονίζει διά τόν Νεστόριο ὅτι μετά τό πέρας τῆς προ- 
θεσμίας «οὐδένα κοινωνίας ἔχει τόπον πρός τούς ἱερέας 
τοῦ Θεοῦ, ἀλλ᾽ ἔσται πάντων ἀλλότριος», χωρίς βέβαια 
συνοδική ἀπόφασι καί καταδίκη τοῦ Νεστορίου. Ἐν τέλει 
δέ τῆς ἐπιστολῆς προτρέπει κλῆρο καί λαό νά συνεχίσουν 
τήν ἀκοινωνησία μέ τόν αἱρετικό Πατριάρχη των «εἰ μέ- 
γει λύκος ἀντί ποιμένος» καί προσθέτει ὅτι ἔχει κοινωνία 
ἐκκλησιαστική μέ τούς καθηρημένους καί ἀκοινώνητους 
ἀπό τόν Νεστόριο «ἐπαινοῦντες δέ μᾶλλον τούς πεπον- 
θότας, κακεῖνο λέγοντες αὐτοῖς “εἰ ὀνειδίζεσθε ἐν Κυρίῳ 
μακάριοι». Προφανῶς ἡ τρίτη ἐπιστολή τοῦ ἁγίου πρός 
τόν Νεστόριο καί ἡ ἐπιστολή πρός τόν κλῆρο καί τόν λαό 
τῆς Κωνσταντινουπόλεως ἐγράφησαν κατά τήν ἴδια ὥρα 
καί ἐστάλησαν μέ τόν ἴδιο ταχυδρόμο. 

Ἡ περίοδος αὐτή τῆς αἱρέσεως τοῦ Νεστορίου μᾶς 
δίδει μία θαυμασία εἰκόνα τοῦ ὀρθοδόξου αἰσθητηρίου 
τοῦ λαοῦ καί τοῦ μοναχισμοῦ τῆς Κωνσταντινουπόλεως. 
Εἶναι πολύ σημαντική αὐτή ἡ στάσις τῶν Ὀρθοδόξων καί 
ἀντιπαραβάλλεται μέ τήν σημερινή ἰδική μας τελεία ἀδια- 
φορία.Ὅταν ἀκούσθηκε διά πρώτη φορά ἐνώπιον τοῦ λαοῦ 
στήν κοινή σύναξι τῆς Ἐκκλησίας ἡ αἵρεσις τοῦ Νεστορίου, 
ἡ ὁποία ἀνεφέρετο στό πρόσωπο τῆς Παναγίας, ὁ λαός 

πάραυτα ἀντέδρασε καί ἐξῆλθε μετά βοῆς καί ἀλαλαγμοῦ 
ἐκ τοῦ ναοῦ. Ἡ περιγραφή γίνεται ἀπό τόν Ἅγ. Κύριλλο 
Ἀλεξανδρείας ὡς ἑξῆς: «Καί γέγονε μέν κραυγή μεγάλη 
παρά παντός τοῦ λαοῦ καί ἐκδρομή" νῦν ἀποσυνάκτους 
εἶναι τούς λαούς τῆς Κωνσταντινουπόλεως, πλήν ὀλίγων 
ἐλαφροτέρων καί τῶν κολακευόντων αὐτόν. Τά δέ μονα- 
στήρια σχεδόν ἅπαντα καί οἱ τούτων ἀρχιμανδρῖται, καί τῆς 
συγκλήτου πολλοί οὐ συνάγονται, δεδιότες μή ἀδικηθῶσιν 
εἰς πίστιν, αὐτοῦ καί τῶν σύν αὐτῷ, οὕς ἀπό τῆς Ἀντιοχείας 
ἀναβαίνων ἤγαγε πάντων λαλούντων τά διεστραμμένα» 
(Ρ.α. 77, 818-Ο). 

Ἐδῶ ἔχουμε τό γεγονός ὅτι ἡ αἵρεσις τοῦ Νεστορίου δέν 
ἦτο κἄν κατεγνωσμένη ὑπό Συνόδου ἤ ὑπό Πατέρων καί ἐν 
τούτοις ὁ ἁπλός λαός ἀντέδρασε ἐνστικτωδῶς στήν αἵρεσι 
καί ἐξῆλθε ἐκ τοῦ ναοῦ. Αὐτό ἀποδεικνύει ὅτι ἡ ἀποτείχισις 
ἀπό κάθε αἵρεσι ἦτο ἀνέκαθεν Παράδοσις τῆς Ἐκκλησίας 
καί ὁ λαός τήν διεφύλαττε ἐ ἐμπράκτως ὁσάκις ἐνεφανίζε- 
το κάποια αἵρεσι. Ἀξιοσημείωτο ἐπίσης εἶναι τό γεγονός, 
ὅτι οἱ μοναχοί πρωτοστατοῦσαν στήν ἀποτείχισι ἀπό τόν 
Νεστόριο «δεδιότες μή ἀδικηθῶσιν εἰς πίστιν», δηλαδή 
φοβούμενοι μήπως διά τῆς ἐκκλησιαστικῆς ἐπικοινωνίας 
προδώσουν τήν πίστι. 

Ἐξ ἴσου σημαντική καί στό ἴδιο ἀκριβῶς πνεῦμα εἶναι καί 
ἡ ἐπιστολή τοῦ ἁγ. Κυρίλλου πρός τούς ἡγουμένους καί μο- 
ναχούς τῆς Κωνσταντινουπόλεως. Ἡ ἐνημέρωσις τοῦ μο- 
ναχισμοῦ εἶναι ἄκρως σημαντική, διότι οἱ μοναχοί ἀνέκαθεν 
ἦταν οἱ πρῶτοι φύλακες τῆς πίστεως. Γράφει λοιπόν ὁ ἅγιος 
μεταξύ ἄλλων τά ἑξῆς: «Ἐπειδή δέ μεμένηκεν ἐν τοῖς αὐτοῖς 
(ἀτοπήμασι ὁ Νεστόριος) τάχα δήπου καί ἐν χείροσι γέγο- 
γε, προστιθείς ἀεί δυσφημίας ἐπί δυσφημίας, καί ξένα καί 
ἀλλότρια παντελῶς ἐξηγούμενος δόγματα, ἅ μή οἶδεν ὅλως 
ἡ ἁγία καθολική Ἐκκλησία: ἐδικαιώσαμεν ὑπομνησθέντα 
τρίτῳ γράμματι, τούτῳ δή τῷ πεμφθέντι παρά τε ἡμῶν, καί 

τοῦ ὁσιωτάτου καί θεοσεβεστάτου ἀδελφοῦ ἡμῶν καί συλ- 
λειτουργοῦ Κελεστίνου, τοῦ τῆς μεγάλης Ρώμης ἐπισκόπου. 

»Εἰ μέν ἕλοιτο μετανοῆσαι, καί ἐφ᾽ οἷς εἴρηκε δακρύσας, 
ἀναθεματίσαι μέν ἐγγράφως τά διεστραμμένα ἑαυτοῦ δόγ- 
ματα, ὁμολογῆσαι δέ ὀρθῶς καί ἀνεπιλήπτως τῆς καθολικῆς 
Ἐκκλησίας τήν πίστιν, μένειν αὐτόν, συγγνώμην αἰτοῦντα, 
καί ἅ δεῖ μανθάνοντα. Εἰ δέ μή ἕλοιτο ταῦτα πρᾶξαι, ἀλλό- 
τριον αὐτόν εἶναι καί ξένον τοῦ χοροῦ τῶν ἐπισκόπων, καί 
τοῦ διδασκαλικοῦ ἀξιώματος. Οὐ γάρ ἐστιν ἀκίνδυνον ἐν 
εἴδει ποιμένος λύκον ἐπαφεῖναι δεινόν τοῖς τοῦ Σωτῆρος 
ποιμνίοις. Ἀνδρίζεσθε τοίνυν ὡς δοῦλοι Χριστοῦ, καί φροντί- 
σατε τῶν ἰδίων ψυχῶν, πάντα πράττοντες ὑπέρ τῆς δόξης τοῦ 
Χριστοῦ, καί ὅπως ἄν ἡ εἰς αὐτόν πίστις ὀρθή καί ἀκαταίτιος 
κηρύττηται πανταχοῦ. Τοῦτο γάρ ὑμᾶς καί τῶν μετά ταῦτα 
κινδύνων ἀπαλλάξει, καί ἐπί τοῦ θείου βήματος στεφάνων 
ἀξιωθῆναι παρασκευάσει, τῆς εἰς αὐτόν ἀγάπης ἕνεκα σύ- 
μπαντας ἀποδεχομένου τοῦ πάντων ἡμῶν Σωτῆρος Χριστοῦ» 
(Ρα. 77, 1284). Τό χαρακτηριστικό τῆς παρούσης ἐπιστολῆς 
εἶναι ἡ ἀναφορά τοῦ ἁγίου: «Οὐ γάρ ἐστιν ἀκίνδυνον ἐν 
εἴδει ποιμένος λύκον ἐπαφεῖναι δεινόν τοῖς τοῦ Σωτῆρος 
ποιμνίοις». Θά λέγαμε καί ἐμεῖς σήμερα: «Ἀκουέτωσαν 
ταῦτα οἱ νῦν Οἰκουμενισταί Ἐπίσκοποι». Εἶναι ἐπίσης 
ἄξιον προσοχῆς ὅτι κατά τόν ἅγ. Κύριλλο εἶναι ἀδύνατον 
νά εἶναι κάποιος Ἐπίσκοπος χωρίς νά ἔχη ὀρθόδοξο πίστι. 

Θά ἀναφέρωμε ἐν τέλει καί μία ἔξοχη, ὡς πρός τήν 
περιγραφή, ἐπιστολή τοῦ ἁγίου, τήν ὁποία ἔστειλε μόλις 
ἐτελείωσε ἡ ἐν Ἐφέσῳ Γ΄ Οἰκουμενική Σύνοδος καί πρίν 
ἀκόμη γραφοῦν τά πρακτικά, πρός τόν κλῆρο καί τόν λαό 
τῆς Ἀλεξανδρείας. Εἶναι ἀξιοθαύμαστον τό ἐνδιαφέρον 
τοῦ λαοῦ τῆς Ἐφέσου διά τήν καταδίκη τοῦ Νεστορίου, οἱ 
δέ ἐκδηλώσεις του μετά τήν λῆξι τῆς Συνόδου δεικνύουν 
τήν εὐαισθησία του εἰς τά θέματα τῆς πίστεως καί τήν 
ἔγκρισι, συγκατάθεσι καί ταὐτισί του μέ τίς ἀποφάσεις 


΄σ- 112 «--ν 


τῆς Συνόδου. «Κύριλλος πρεσβυτέροις καί διακόνοις καί 
λαῷ Ἀλεξανδρείας, ἀγαπητοῖς καί ποθεινοτάτοις, ἐν Κυρίῳ 
χαίρειν. Εἰ καί πλατύτερον ἔδει τά γεγεννημένα τῇ ὑμετέρᾳ 
θεοσεβείᾳ γνωρίσαι, ἀλλά διά τό κατεπείγεσθαι τούς τοῦ 
γράμματος ἀποκομιστάς, συντόμως ἐπέστειλα. Ἴστε τοίνυν 
ὅτι κατά τήν ὀγδόην καί εἰκάδα τοῦ Παυνί μηνός, ἡ ἁγία 
σύνοδος γέγονεν ἐν τῇ Ἐφέσῳ ἐν τῇ μεγάλῃ ἐκκλησίᾳ τῆς 
πόλεως, ἥτις καλεῖται Μαρία Θεοτόκος. Διατελέσαντες δέ 
πᾶσαν τήν ἡμέραν, τελευταῖον καταγνωσθέντα, καί οὐδέ 
τολμήσαντα παραβαλεῖν ἐν τῇ ἁγίᾳ συνόδῳ, τόν δύσφημον 
Νεστόριον καθαιρέσει ὑποβεβλήκαμεν, καί ἐξεβάλομεν 
τῆς ἐπισκοπῆς. Ἦμεν δέ οἱ συνελθόντες ἐπίσκοποι, ὡσεί 
διακόσιοι, ἥττους ἤ πλείους. Ἐπέμενε δέ πᾶς ὁ λαός τῆς 
πόλεως ἀπό πρωΐ ἕως ἑσπέρας, περιμένων τό κρῖμα τῆς 
ἁγίας συνόδου. Ὡς δέ ἤκουσαν, ὅτι καθῃρέθη ὁ δύστηνος, 
πάντες φωνῇ μιᾷ ἤρξαντο εὐφημεῖν τήν ἁγίαν σύνοδον 
καί δοξάζειν τόν Θεόν, ὅτι πέπτωκεν ὁ τῆς πίστεως ἐχθρός. 
Ἐξελθόντας δέ ἡμᾶς ἐκ τῆς ἐκκλησίας προέπεμψαν μετά 
λαμπάδων ἕως τοῦ καταγωγίου" λοιπόν γάρ ἦν ἑσπέρα" 
καί γέγονε πολλή θυμηδία, καί λυχναψία ἐν τῇ πόλει" ὥστε 
καί γυναῖκες, θυμιατήρια κατεχούσας, προηγεῖσθαι ἡμῶν. 
Καί ἔδειξεν ὁ Σωτήρ τοῖς δυσφημοῦσι τήν δόξαν αὐτοῦ, ὅτι 
πάντα δύναται. Μέλλομεν οὖν τούς χάρτας τελειώσαντες, 
τούς γενομένους ἐν τῇ καθαιρέσει αὐτοῦ, λοιπόν ἐπιταχύνειν 
πρός ὑμᾶς» (Ρ 6. 77, 1374). 

Ὑπογραμμίζομε τήν στάσι τοῦ λαοῦ μετά τήν καταδίκη 
τοῦ Νεστορίου «πάντες φωνῇ μιᾷ ἤρξαντο εὐφημεῖν τήν 
ἁγίαν Σύνοδον καί δοξάζειν τόν Θεόν, ὅτι πέπτωκε ὁ τῆς 
πίστεως ἐχθρός». Ἐν συνεχείᾳ ἔκαναν θά λέγαμε αὐτοσχέ- 
διο λιτανεία μετά φανῶν καί λαμπάδων καί θυμιατηρίων 
τιμῶντας τούς Πατέρας καί δοξάζοντας τόν Θεόν. 

Εἶναι ἀπαραίτητο, τελειώνοντας μέ τόν ἅγ. Κύριλλο, 
νά σκεφθοῦμε ὅτι, ἄν σήμερα ὁ λαός εἶχε ἕνα μικρό ἔστω 

μέρος ἀπό τό ἐνδιαφέρον διά τά θέματα τῆς πίστεως τοῦ 
τότε λαοῦ τῆς Ἐφέσου, ὁπωσδήποτε τά πράγματα στήν 
Ἐκκλησία θά ἦσαν διαφορετικά, ἡ δέ αἵρεσις τοῦ Οἰκου- 
μενισμοῦ θά εἶχε πρό πολλοῦ καταδικασθῆ. Τώρα ἁπλῶς 
δρέπομε τούς καρπούς τῆς ἀδιαφορίας μας καί τοῦ ἐφη- 
συχασμοῦ μας. 


στ΄. Ὁ ἅγιος Μάξιμος ὁ Ὁμολογητής 


“φερόμενοι στή συνέχεια στήν διαχρονική ἐφαρ- 
μογή τοῦ 15" ἱεροῦ Κανόνος τῆς Πρωτοδευτέρας 
Συνόδου θά παρουσιάσωμε τόν ἅγ. Μάξιμο τόν ὁμολογητή, 
σύμφωνο ἀπόλυτα καί αὐτόν μέ τόν ἐν λόγῳ Κανόνα. 
Εἶναι ἄξιον προσοχῆς καί πρέπει νά ἀναφερθῆ ὅτι ὅλη 
σχεδόν ἡ ζωή τοῦ ὁσίου Μαξίμου τοῦ ὁμολογητοῦ ἦτο ἕνας 
συνεχής ἀγῶνας ἐναντίον τῆς αἱρέσεως τοῦ Μονοθελη- 
τισμοῦ καί μία διαρκής ἀποτείχισις ἀπό τούς αἱρετικούς 
Ἐπισκόπους τῆς ἐποχῆς του. Ἀπέθανε δέ στήν ἐξορία 
ἀπό τίς κακουχίες καί τά μαρτύρια, ἐνῶ τοῦ εἶχαν κόψει 
τό δεξί χέρι καί τήν θεολόγον γλῶσσαν καί ἐνῶ τόν εἶχαν 
καθαιρέσει καί ἀναθεματίσει λόγῳ τῆς ἀδιαλλαξίας του νά 
μή δεχθῆ νά ὑπογράψη τόν λεγόμενον «Τύπον», ὁ ὁποῖος 
ἦτο μία ἔκθεσις πίστεως ἡ ὁποία εὐνοοῦσε καί ὑπέθαλπε 
τήν αἵρεσι τοῦ Μονοθελητισμοῦ. Ἡ ἀποτείχισις τοῦ ὁσίου 
καί τό ὅτι δέν ἤθελε καμμία ἐκκλησιαστική κοινωνία μέ 
τόν Πατριάρχη καί τή Σύνοδο ἦτο κάτι πού ἐξόργιζε τούς 
ἐκκλησιαστικούς καί πολιτικούς ἄρχοντες, διότι μέ τήν 
στάσι του αὐτή παρέσυρε πολλούς νά τόν μιμηθοῦν καί 
νά μήν ὑποταχθοῦν στήν αἵρεσι καί τοιουτοτρόπως ἐγί- 
νετο ὁδηγός τῶν Ὀρθοδόξων ἐν λόγοις καί ἔργοις. Αὐτό 
εἰπώθηκε καθαρά ἀπό τούς ἄρχοντες στή συζήτησί των μέ 
τόν ὅσιο προσπαθῶντας νά τόν πείσουν νά ἀλλάξη γνώμη: 
«Ὁ δέ κῦρις Σέργιος εἶπεν αὐτῷ ὅτι πολλάκις ἦλθον εἰς 

τό κελλίον σου εἰς Βέββας καί ἠκροασάμην τῆς διδασκαλίας 
σου, καί ὁ Χριστός ἔχει βοηθῆσαί σοι καί μή ἀγωνιάσῃς. Εἰς 
ἕν δέ μόνον λυπεῖς πάντας, ὅτι πολλούς ποιεῖς χωρισθῆναι 
τῆς κοινωνίας τῆς ἐνταῦθα Ἐκκλησίας. 

ῬΈστι τις ὁ λέγων, εἶπεν ὁ δοῦλος τοῦ Θεοῦ, ὅτι εἶπον, Μή 
κοινωνήσῃ τῇ Ἐκκλησίᾳ τῶν Βυζαντίων; 

»Ἀπεκρίθη ὁ κῦρις Σέργιος: αὐτό τοῦτο, τό σε μή κοι- 
γωνεῖν, μεγάλη πρός πάντας ἐστί φωνή, μή κοινωνῆσαι. 

»Καί εἶπεν ὁ τοῦ Θεοῦ δοῦλος: Οὐδέν βιαιότερον συνει- 
δότος κατηγοροῦντος, καί οὐδέν τούτου συνηγοροῦντος 
παρρησιαστικώτερον» (ΕΠΕ Φιλοκαλία τῶν Νηπτικῶν καί 
Ἀσκητικῶν 151, 96). Βλέπουμε ἐδῶ ὅτι μόνη ἡ ἀποτείχισις 
τοῦ ὁσίου ἦτο παράδειγμα πρός μίμησι καί χαλινός τῆς 
αἱρέσεως, παρ᾽ ὅτι ὁ ἴδιος, ὅπως ἀναφέρει, δέν τό ἔλεγε 
μέ τά λόγια. 

Σέ ἄλλη συζήτησι προσπαθῶντας οἱ ἄρχοντες νά τόν 
μεταπείσουν κάνουν μέ τόν ὅσιο τήν ἑξῆς συζήτησι: 

«Τότε λέγει πρός αὐτόν ὁ ἔπαρχος" Κοινωνεῖς τῇ Ἐκκλη- 
σίᾳ τῶν ὧδε, ἤ οὐ κοινωνεῖς; 

»Ἀπεκρίθη καί εἶπεν: Οὐ κοινωνῶ. 

»Δέγει αὐτῷ: Διά τί; 

»Ἀπεκρίθη Ὅτι ἔξω ἔβαλε τάς συνόδους. 

»Καί εἶπεν: Ἐάν ἔξω ἔβαλε τάς συνόδους, πῶς εἰς τά 
δίπτυχα ἀναφέρονται; 

»Καί λέγει" Καί τίς ὄνησις ὀνομάτων, τῶν δογμάτων 
ἐκβεβλημένων; 

»Καί δύνασαι, ἔφη, τοῦτο δεῖξαι; 

»Καί εἶπεν" Ἐάν λάβω ἄδεια καί κελεύετε, δειχθῆναι ἔχω 
τοῦτο πάνυ εὐχερῶς. 

»Καί σιωπησάντων αὐτῶν, λέγει αὐτῷ ὁ σακελλάριος" 
Διατί ἀγαπᾷς τούς Ρωμαίους, καί τούς Γραικούς μισεῖς; 

»Ἀποκριθείς ὁ τοῦ Θεοῦ δοῦλος, εἶπε: Παραγγελίαν 

ἔχομεν, τοῦ μή μισῆσαί τινα. Ἀγαπῶ τούς Ρωμαίους ὡς 
ὁμοπίστους, τούς δέ Γραικούς ὡς ὁμογλώσσους. 

»Καί πάλιν λέγει αὐτῷ ὁ σακελλάριος: Πόσων ἐτῶν 
λέγεις ἑαυτόν; 

»Ἀπεκρίθη: Ἑβδομήκοντα πέντε» (Φιλοκαλία 151, 102). 

Ἐδῶ ὁ ἅγιος ἐξηγεῖ μέ παρρησία γιατί δέν ἔχει ἐκκλη- 
σιαστική ἐπικοινωνία μέ τήν τοπική Ἐκκλησία τῆς Κων- 
σταντινουπόλεως ἀλλά μέ τῆς Ρώμης. Ὁ λόγος λοιπόν ἦτο 
ὅτι εἶχε ἐκκλησιαστική κοινωνία μέ ὅσους διατηροῦσαν 
τήν ὀρθόδοξο πίστι. Ἡ ἀποτείχισις αὐτή τοῦ ὁσίου ἐγίνετο 
πρό συνοδικῆς κρίσεως, δηλαδή πρίν καταδικασθοῦν οἱ 
αἱρετικοί Πατριάρχες καί Ἐπίσκοποι ἀπό Σύνοδο. 

Οἱ συζητήσεις αὐτές μέ τούς αἱρετικούς πού προανα- 
φέραμε ἐγίνοντο εἰς τά ἀνάκτορα εἰς τά ὁποῖα μετέφερον 
κάθε τόσο τόν ὅσιο ἀπό τήν φυλακή, μετά δηλαδή τήν 
πρώτη ἐπάνοδό του ἀπό τήν ἐξορία. Ἀπό τήν ἐξορία τόν 
μετέφεραν διά νά ἰδοῦν ἄν ἐπείσθη νά ὑπακούση στίς 
βασιλικές καί πατριαρχικές ἐντολές. Θά μεταφέρωμε μία 
ἀκόμη πολύ χαρακτηριστική συζήτησι τοῦ ὁσίου ἀπό αὐτήν 
τήν περίοδο, ἡ ὁποία θά μποροῦσε νά χαρακτηρισθῆ «ὡς 
δρόσος Ἀερμών» γιά τίς ἡμέρες μας, ἄν βεβαίως εἴχαμε κάτι 
ἐλάχιστο ἀπό τό φρόνημα τοῦ ἁγίου: 

«Καί τῇ αὐτῇ ἡμέρᾳ περί τήν αὐτήν ἀφήν τοῦ λύχνου, 
Τρώϊλος ὁ πατρίκιος καί Σέργιος ὁ Εὐκρατᾶς, ὁ ἐπί τῆς τρα- 
πέζῃς τῆς βασιλικῆς, παρεγένοντο πρός τόν δοῦλον Θεοῦ τόν 
γέροντα, καί [ καθίσαντες ἐκέλευσαν καί αὐτόν καθίσαι, καί 
εἶπον πρός αὐτόν" Εἰπέ ἡμῖν, κῦρι ἀββᾶ, τήν μεταξύ σοῦ καί 
Πύρρου γενομένην ἐν Ἀφρικῇ καί Ρώμῃ περί τῶν δογμάτων 
κίνησιν, καί ποίοις αὐτόν ἔπεισας ἀναθεματίσαι τό δόγμα τό 
ἴδιον, καί τῷ σῷ συνθέσθαι. Καί ἀφηγήσατο αὐτοῖς πάντα 
καθεξῆς, ὅσα ἡ μνήμη ἀνέσωσε. 

»Καί τοῦτο εἶπεν, ὅτι Ἐγώ δόγμα ἴδιον οὐκ ἔχω, ἀλλά τό 

κοινόν τῆς Ἐκκλησίας τῆς καθολικῆς. Οὐ γάρ ἐκίνησα φωνήν 
τήν οἱανοῦν, ἵνα ἴδιόν μου λέγηται δόγμα. 

»Καί μετά τήν ἀφήγησιν λέγουσιν αὐτῷ" Οὐ κοινωνεῖς 
τῷ θρόνῳ Κωνσταντινουπόλεως; 

»Καί εἶπεν: Οὐ κοινωνῶ. 

»Διά ποίαν οὐ κοινωνεῖς αἰτίαν; εἶπον. 

Ἀπεκρίθη: Ὅτι τάς ἁγίας τέσσαρας συνόδους ἐξέβαλον 
διά τῶν ἐν Ἀλεξανδρείᾳ γενομένων ἐννέα κεφαλαίων, καί 
διά τῆς ἐν ταύτῃ τῇ πόλει γενομένης παρά Σεργίου Ἐκθέ- 
σεως, καί διά τοῦτο προσεχῶς ἐπί τῆς ἕκτης ἰνδικτιῶνος 
ἐκτεθέντος Τύπου, καί ὅτι, ἅπερ ἐδογμάτισαν διά τῶν κεφα- 
λαίων, διά τῆς Ἐκθέσεως κατέκριναν' καί ἅπερ ἐδογμάτισαν 
διά τῆς Ἐκθέσεως, διά τοῦ Τύπου ἠκύρωσαν, καί καθεῖλαν 
ἑαυτούς τοσαυτάκις. Οἱ τοίνυν ὑφ᾽ ἑαυτῶν κατακριθέντες 
καί ὑπό τῶν Ρωμαίων, καί τῆς μετά ταῦτα ἐπί τῆς ὀγδόης 
ἰνδικτιῶνος γενομένης συνόδου καθαιρεθέντες, ποίαν ἐπι- 
τελέσουσι μυσταγωγίαν ἤ ποῖον πνεῦμα τοῖς παρά τῶν 
τοιούτων ἐπιτελουμένοις ἐπιφοιτᾷ; 

»Καί λέγουσιν αὐτῷ" Σύ μόνος σώζῃ καί πάντες ἀπόλλυ- 
νται; 

»Καί εἶπεν: Οὐδένα κατέκριναν οἱ τρεῖς παῖδες μή προ- 
σκυνήσαντες τῇ εἰκόνι, πάντων ἀνθρώπων προσκυνούντων. 
Οὐ γάρ ἐσκόπουν τά τῶν ἄλλων, ἀλλ᾽ ἐσκόπων ὅπως ἄν 
αὐτοίμή ἐκπέσωσι τῆς ἀληθοῦς εὐσεβείας. Οὕτω καί Δανιήλ 
βληθείς εἰς τόν λάκκον τῶν λεόντων, οὐ κατέκρινέ τινα τῶν 
μή προσευξαμένων τῷ Θεῷ κατά τό θέσπισμα Δαρείου, ἀλλά 
τό ἴδιον ἐσκόπησε: καί εἵλετο ἀποθανεῖν καί μή παραπεσεῖν 
τῷ Θεῷ καί ὑπό τῆς ἰδίας μαστιγωθῆναι συνειδήσεως, ἐπί 
τῇ παραβάσει τῶν φύσει νομίμων. Κἀμοί οὖν μή δῷ ὁ Θεός 
κατακρῖναι τινα, ἤ εἰπεῖν, ὅτι ἐγώ μόνος σώζομαι. Αἱροῦμαι 
δέ ἀποθανεῖν, ἤἦ θρόησιν ἔχειν κατά τό συνειδός ὅτι περί 
τήν εἰς Θεόν πίστιν παρεσφάλην καθ’ οἱονδήποτε τρόπον. 

»Λέγουσιν αὐτῷ' Καί τί ἔχεις ποιῆσαι, τῶν Ρωμαίων ἑνου- 

μένων τοῖς Βυζαντίοις; Ἰδού γάρ χθές ἦλθον οἱ ἀποκρισιάριοι 
Ρώμης, καί αὔριον τῇ Κυριακῇ κοινωνοῦσι τῷ πατριάρχῃ, 
καί πᾶσι δῆλον γίνεται, ὅτι σύ διέστρεφες τούς Ρωμαίους" 
ἀμέλει, σοῦ ἀπαρθέντος ἐκεῖθεν, συνέθεντο τοῖς ἐνταῦθα. 

»Καί εἶπε πρός αὐτούς" Οἱ ἐλθόντες, οἱονδήποτε πρόκρι- 
μα τῷ θρόνῳ Ρώμης, κἄν κοινωνήσωσιν, ἐπάν οὐκ ἤγαγον 
πρός τόν πατριάρχην ἐπιστολήν, οὐ ποιοῦσι: καί οὐ πείθομαι 
πάντως ὅτι οἱ Ρωμαῖοι ἑνοῦνται τοῖς ἐνταῦθα, εἰ μή ὁμολο- 
γήσωσι τόν Κύριον ἡμῶν καί Θεόν, καθ᾽ ἑκατέραν τῶν ἐξ 
ὧν, ἐν οἷς τε καί ἅπερ ἐστίν, εἶναι φύσει θελητικόν τε καί 
ἐνεργητικόν τῆς ἡμῶν σωτηρίας. 

»Καί λέγουσιν᾽ Εἰ δέ συμβιβασθῶσι τοῖς ἐνταῦθα οἱ 
Ρωμαῖοι, τί ποιεῖς; 

»Καί εἶπε: Τό Πνεῦμα τό ἅγιον διά τοῦ Ἀποστόλου, 
καί ἀγγέλους ἀναθεματίζει παρά τό κήρυγμα τι νομοθε- 
τοῦντας» (ΕΠΕ Φιλοκαλία 151, σελ. 88). 

Ἐδῶ ἄξιο παρατηρήσεως εἶναι ὅτι μετά τήν ἐμμονή 
τοῦ ὁσίου νά μήν ἔχη ἐκκλησιαστική ἐπικοινωνία μέ τούς 
Πατριαρχικούς τῆς Κωνσταντινουπόλεως, οἱ ἄρχοντες 
τοῦ ὑποβάλλουν τήν ἐρώτησι: «Σύ μόνος σώζῃ καί πά- 
ντες ἀπόλλυνται;». Εἶναι ὄντως πολύ ὕπουλη ἡ ἐρώτησις 
καί τίθεται κατά κόρον καί σήμερα. Ὁ ὅσιος ἀπαντᾶ ὅτι ἡ 
κρίσις δέν εἶναι ἰδική του ὑπόθεσις ἀλλά τοῦ Θεοῦ. Ἰδική 
του εὐθύνη εἶναι νά ἀποθάνη χάριν τῆς ἀληθοῦς πίστεως 
καί νά μήν προδώση. Στήν ἐρώτησι, ἐπίσης, διά τό τί θά 
κάνη ὁ ὅσιος ἐάν ἡ Ἐκκλησία τῆς Ρώμης συμβιβασθῆ μέ τόν 
λεγόμενο «Τύπο» καί προσχωρήση εἰς τόν Μονοθελητισμό, 
ὁ ὅσιος δίδει μεγαλοπρεπῆ ἀπάντησι, χωρίς νά ἀναφέρη 
τίποτε ἰδικό του: «Τό Πνεῦμα τό ἅγιον διά τοῦ Ἀποστόλου, 
καί ἀγγέλους ἀναθεματίζει παρά τό κήρυγμά τι νομοθε- 
τοῦντας». Δηλαδή καί ἡ Ἐκκλησία τῆς Ρώμης μέ τήν ἀποδο- 
χή τῆς αἱρέσεως θά εἶναι ἀναθεματισμένη καί ὁ ἴδιος φυσι- 
κά δέν θά ἔχη καμμία ἐκκλησιαστική ἐπικοινωνία μαζί της. 

Στήν ἀναφορά μας στόν ἅγ. Μάξιμο τόν ὁμολογητή 
εἶναι ἀναγκαῖο νά μεταφέρωμε καί κάποιες συζητήσεις πού 
ἐγίνοντο ἀπό τόν ὅσιο στήν ἐξορία τῆς Βιζύης, ἀπό τούς 
ἀπεσταλμένους τοῦ Πατριάρχη καί τοῦ αὐτοκράτορος: 

«ΘΕΟΔ. Παρακαλεῖ ὁ βασιλεύς καί ὁ Πατριάρχης δι’ 
ἡμῶν, μαθεῖν παρά σοῦ, διά ποίαν αἰτίαν οὐ κοινωνεῖς τῷ 
θρόνῳ Κωνσταντινουπόλεως... 

ΜΑΕ. Οἰῳδήποτε τρόπῳ ἤλθατε πρός τόν δοῦλον ἡμῶν, 
ἐγώ χωρίς πάσης ὑποστολῆς λέγω τήν αἰτίαν δὶ’ ἥν οὐ κοι- 
γωνῶ τῷ θρόνῳ Κωνσταντινουπόλεως. Πλήν κἄν ἄλλων 
ἦν τό ἐρωτᾷν με διά ποίαν αἰτίαν, ὑμῶν οὐκ ἔστι, τῶν γι- 
νωσκόντων ἀσφαλῶς πλεῖον ἐμοῦ τήν αἰτίαν. Γινώσκετε 
τάς γενομένας καινοτομίας ἀπό τῆς ἕκτης ἐπινεμήσεως τοῦ 
διελθόντος κύκλου ἀρξαμένας ἀπό Ἀλεξανδρείας διά τῶν 
ἐκτεθέντων ἐννέα κεφαλαίων παρά Κύρου, τοῦ οὐκ οἶδα 
πῶς γεγονότος ἐκεῖσε προέδρου, τῶν βεβαιωθέντων ὑπό τοῦ 
θρόνου Κωνσταντινουπόλεως" καί τάς ἄλλας ἀλλοιώσεις, 
προσθήκας τε καί μειώσεις, τάς γενομένας συνοδικῶς ὑπό 
τῶν προεδρευσάντων τῆς τῶν Βυζαντίων Ἐκκλησίας, Σεργί- 
ου λέγω καί Πύρρου καί Παύλου, ἅτινας καινοτομίας πᾶσα 
γινώσκει ἡ οἰκουμένη. Διά ταύτην τήν αἰτίαν οὐ κοινωνῶ, ὁ 
δοῦλος ὑμῶν, τῇ Ἐκκλησίᾳ Κωνσταντινουπόλεως. Ἀρθῶσι 
τά προσκόμματα τά τεθέντα ὑπό τῶν εἰρημένων ἀνδρῶν, 
μετ’ αὐτῶν ἐκείνων τῶν θεμένων αὐτά, καθώς εἶπεν ὁ Θεός" 
“Καί τούς λίθους ἐκ τῆς ὁδοῦ διαρρίψατε᾽", καί τήν λείαν 
καί τετριμμένην καί πάσης ἀκανθώδους αἱρετικῆς κακίας 
ἐλευθέραν ὁδόν τοῦ Εὐαγγελίου, καθάπερ καί ἦν εὑρίσκων, 
ὁδεύω πάσης δίχα προτροπῆς ἀνθρωπίνης. Ἕως δέ ἄν τοῖς 
τεθεῖσι προσκόμμασι καί τοῖς τεθεικόσιν αὐτά σεμνύνωνται 
οἱ πρόεδροι Κωνσταντινουπόλεως, οὐδείς ἐστιν ὁ πείθων με 
λόγος ἤ τρόπος κοινωνεῖν αὐτοῖς. 

»ΘΕΟΔ. Τί κακόν ὁμολογοῦμεν, ἵνα χωρισθῆῇς τῆς κοι- 
γωνίας ἡμῶν; 

»ΜΑΞ. Ὅτι, μίαν ἐνέργειαν λέγοντες θεότητος καί 
ἀνθρωπότητος τοῦ Θεοῦ καί Σωτῆρος ἡμῶν Ἰησοῦ Χριστοῦ, 
συγχέετε τόν τε τῆς θεολογίας καί τῆς οἰκονομίας λόγον. 
Εἰ γάρ πεισθῆναι δεῖ τοῖς ἁγίοις Πατράσι λέγουσιν, Ὧν ἡ 
ἐνέργεια μία, τούτων καί ἡ οὐσία μία: τετράδα ποιεῖτε τήν 
ἁγίαν Τριάδα, ὡς ὁμοφυοῦς τῷ Λόγῳ γενομένης τῆς αὐτοῦ 
σαρκός, καί ἐκστάσης τῆς πρός ἡμᾶς καί τῆς αὐτόν τεκούσης 
συγγενοῦς κατά φύσιν ταυτότητος» (ΕΠΕ 151, 18). 

Ὁ ἅγιος λοιπόν διαβεβαιώνει τούς ἀπεσταλμένους ὅτι 
ὁ μόνος τρόπος διά νά ἐπικοινωνήση μέ τήν Ἐκκλησία τῆς 
Κωνσταντινουπόλεως ἐκκλησιαστικῶς εἶναι ἡ ἄρσις τῶν 
προσκομμάτων, δηλαδή τῶν αἱρετικῶν διδασκαλιῶν. Ἐν 
ἐναντίᾳ περιπτώσει ἀναφέρει «οὐδείς ἐστίν ὁ πείθων με 
λόγος ἤ τρόπος κοινωνεῖν αὐτοῖς». Εἶναι ἀξιοθαύμαστη ἡ 
ἀκρίβεια καί ἡ ἐμμονή τοῦ ὁσίου στήν ὀρθόδοξο πίστι. Ἡ 
βάσις καί τό θεμέλιο εἰς τό ὁποῖο ἑνούμεθα καί ἐπικοινω- 
νοῦμε ἐκκλησιαστικῶς δέν εἶναι ὁ Ἐπίσκοπος, ἡ Σύνοδος 
ἤ ὁ Πατριάρχης ἀλλά ἡ ἀληθής ὀρθόδοξος πίστις. 

Στή συνέχεια αὐτῆς τῆς συζητήσεως θέτουν οἱ ἀντιπρό- 
σωποι στόν ὅσιο τόν ἑξῆς προβληματισμό: «Τό δι᾽ οἰκονομί- 
αν γενόμενον μή λάβῃς ὡς κύριον δόγμα» (Φιλοκαλία ἘΠῈ 
151, σελ. 22). Δηλαδή ἀναφέρουν ὅτι ὁ λεγόμενος «Τύπος» 
ἔγινε διά νά συναντηθοῦν καί ἑνωθοῦν τά ἀντιμαχόμενα 
μέρη, οἱ Ὀρθόδοξοι καί οἱ Μονοθελῆται καί ὡς ἐκ τούτου 
ἐχρησιμοποιήθη ἡ οἰκονομία, ἡ ὁποία δέν ἀναιρεῖ οὔτε 
ἐπηρεάζει τό δόγμα. Ὁ ὅσιος ὅμως ἀνυποχώρητος, δέν τό 
δέχεται αὐτό καί διδάσκει ὅτι εἰς τά τῆς πίστεως δέν χωρεῖ 
συγκατάβασις καί οἰκονομία. «Καί ποῖος πιστός δέχεται 
οἰκονομίαν κατασιγάζουσαν φωνάς, ἅσπερ λαλεῖσθαι δὶ’ 
Ἀποστόλων καί Προφητῶν καί Διδασκάλων ὁ τῶν ὅλων 
Θεός φκονόμησε;» (ΕΠΕ 151, 24). Ἐπεκτείνει δέ τήν διδα- 
σκαλία του ἀναφέροντας τά ἑξῆς: 

«Καί ἄλλο δέ σκοπήσωμεν" ὁ Θεός ἐκλεξάμενος ἐξήγει- 

ρὲεν Ἀποστόλους καί Προφήτας καί Διδασκάλους πρός τόν 
καταρτισμόν τῶν ἁγίων, ὁ δέ διάβολος ψευδαποστόλους καί 
ψευδοπροφήτας καί ψευδοδιδασκάλους κατά τῆς εὐσεβείας 
ἐκλεξάμενος ἐξήγειρε, ὥστε καί τόν παλαιόν πολεμηθῆναι 
γόμον καί τόν εὐαγγελικόν. Ψευδαποστόλους δέ καί ψευ- 
δοπροφήτας καί ψευδοδιδασκάλους μόνους νοῶ τούς 
αἱρετικούς, ὧν οἱ λόγοι καί οἱ λογισμοί διεστραμμένοι εἰσίν. 
Ὥσπερ οὖν ὁ τούς ἀληθεῖς Ἀποστόλους καί Προφήτας καί 
Διδασκάλους δεχόμενος Θεόν δέχεται, οὕτω καί ὁ τούς 
ψευδαποστόλους καί ψευδοπροφήτας καί ψευδοδιδασκά- 
λους δεχόμενος τόν διάβολον δέχεται» (ΕΠΕ 151, 24). 

Εἶναι φοβερό τό σημεῖο αὐτό καί πρέπει νά προβλημα- 
τίση κάθε ὀρθόδοξο. Ἀναφέρει ὁ ὅσιος ὅτι, ὅπως ὁ Θεός 
ἐξέλεξε καί ἔθεσε εἰς τήν Ἐκκλησία Ἀποστόλους, Προφήτας 
καί διδασκάλους, ἔτσι καί ὁ διάβολος ἐξέλεξε καί ἔθεσε 
«κατά τῆς εὐσεβείας ψευδαποστόλους, ψευδοπροφήτας 
καί ψευδοδιδασκάλους». 

Πλέον συγκεκριμένα καί μέ ἀπαράμιλλη διαύγεια 
ἀναφέρει, ποῖοι εἶναι αὐτοί. «Ψευδαποστόλους δέ καί 
ψευδοπροφήτας καί ψευδοδιδασκάλους μόνους νοῶ τούς 
αἱρετικούς, ὧν οἱ λόγοι καί οἱ λογισμοί διεστραμμένοι εἰσί». 
Ἐδῶ ὁ ἅγιος δηλώνει ὅτι οἱ αἱρετικοί ἔχουν, θά λέγαμε, 
μία διαβολική τέχνη καί ἱκανότητα νά παρουσιάζωνται 
ὡς Ἐπίσκοποι καί διδάσκαλοι τῆς ἀληθείας καί νά ἐνδύουν 
τήν πλάνη μέ ἔνδυμα εὐσεβείας. Καταλήγει δέ ὁ ὅσιος, ὅτι 
ὅποιος τούς δέχεται καί τούς ἀναγνωρίζει ὡς ἀληθινούς ποι- 
μένες τῆς Ἐκκλησίας, δέχεται καί ἀναγνωρίζει τόν διάβολο. 

Ἀναφέρομε ἐν συνεχείᾳ καί τήν ἀπόφασι καί ἐμμονή 
τοῦ ὁσίου νά διατηρήση τήν ἀποτείχισί του καί τήν μόνι- 
μη διακοπή τῆς ἐκκλησιαστικῆς κοινωνίας, ἐφ᾽ ὅσον δέν 
ἀπεκαθίστατο ἡ ὀρθόδοξος πίστις: «Εἰ τοίνυν γυμνάζοντες 
τάς γενομένας καινοτομίας ἐν τοῖς ἡμετέροις χρόνοις, εἰς 
τοῦτο καταντούσας αὐτάς εὑρίσκομεν τό ἀκρότατον κακόν, 

ὁρᾶτε μήπως, εἰρήνην προφασιζόμενοι, τήν ἀποστασίαν 
εὑρεθῶμεν νοσήσαντες καί κηρύττοντες, ἥν πρόδρομον 
εἶπεν ἔσεσθαι τῆς τοῦ Ἀντιχρίστου παρουσίας ὁ θεῖος Ἀπό- 
στολος. Ταῦτα χωρίς ὑποστολῆς εἶπον ὑμῖν, δεσπόται μου, 
ἵνα φείσησθε ἑαυτῶν τε καί ἡμῶν. Κελεύετε ἵνα ταῦτα γε- 
γραμμένα ἔχων ἐν τῇ βίβλῳ τῆς καρδίας, ἔλθω κοινωνήσων 
ἐν ἦ ταῦτα κηρύττεται Ἐκκλησίᾳ, καί γένωμαι κοινωνός 
τῶν ἀληθῶς μέν τόν Θεόν, δῆθεν δέ τόν διάβολον τῷ Θεῷ 
συνεκβαλλόντων; Μή γένοιτό μοι παρά τοῦ Θεοῦ, τοῦ δι’ 
ἐμέ γενομένου χωρίς ἁμαρτίας. Καί βαλών μετάνοιαν εἶπεν" 
Ἐγώ, εἴ τι κελεύετε εἰς τόν δοῦλον ἡμῶν ποιῆσαι, ποιήσατε: 
ἐγώ τοῖς ταῦτα δεχομένοις οὐδέποτε γένωμαι συγκοινω- 
νός» (ΕΠΕ 15, 26). 

Ἄν θά ἔπρεπε νά παρουσιάσωμε ὅλη τήν ἀρετή τῆς 
ὁμολογίας καί ἀποτειχίσεως τοῦ ὁσίου Μαξίμου, θά ἦτο 
ἀναγκαῖον νά καταγράψωμε ὅλες τίς συνομιλίες του μέ 
τούς ἀπεσταλμένους στήν ἐξορία ἤ καλύτερα νά ἀνα- 
φερθῶμε λεπτομερῶς σέ ὅλον τόν βίο του. Διότι παντοῦ 
ἀνακαλύπτει κανείς στοιχεῖα ὁμολογίας καί ἐκκλησια- 
στικῆς ἀποτειχίσεως, ἀπολύτως σύμφωνα μέ τόν 15" ἱερό 
Κανόνα τῆς Πρωτοδευτέρας Συνόδου. Θά ἦταν ἴσως 
μεγάλη παράλειψις ἄν δέν ἀνεφέρετο καί αὐτό τό σημεῖο 
τῆς συζητήσεως τοῦ ὁσίου μέ τούς ἀπεσταλμένους εἰς τήν 
ἐξορία τῆς Βιζύης, τό ὁποῖο ἔχει σχέσι μέ τήν μνημόνευσι 
εἰς τήν Θεία Λειτουργία. 

Σέ μία λοιπόν ἔνστασι τοῦ Ἐπισκόπου Θεοδοσίου, ὅτι 
δηλαδή ἀποδέχεται ὅσα διδάσκουν οἱ Πατέρες, ὁ ὅσιος 
ἀνέγνωσε τά πρακτικά τῆς ἐν Χαλκηδόνι Δ' Οἰκουμενικῆς 
Συνόδου καί τά ἀναθέματα τά ὁποῖα ἐπέβαλε εἰς τούς αἷρε- 
τικούς: «Καί λαβών εὐθέως ὁ ἀββᾶς Μάξιμος τήν βίβλον τῶν 
πεπραγμένων τῆς ἁγίας ἀποστολικῆς συνόδου, ἔδειξε τούς 
ἁγίους Πατέρας τάς δύο θελήσεις καί ἐνεργείας τοῦ Σωτῆρος 
ἡμῶν καί Θεοῦ Ἰησοῦ Χριστοῦ διαρρήδην λέγοντας, ἥν λα- 

βών βίβλον τῶν πεπραγμένων ἐξ αὐτοῦ Θεοδόσιος ὁ ὕπατος, 
ἀνέγνω καί αὐτός πάσας τάς χρήσεις τῶν Πατέρων» (Φιλοκ. 
ἘΠΕ 151, 38). Ὁ Ἐπίσκοπος Θεοδόσιος τότε ἀντέδρασε 
καί εἶπε ὅτι θά ἐδέχετο τήν Σύνοδο αὐτή ἄν δέν ἀνέφερε 
ἀναθέματα σέ συγκεκριμένα πρόσωπα. Αὐτό τό ἀνέφερε 
διότι οἱ Μονοθεληταί τῆς Κωνσταντινουπόλεως ἐμνημό- 
γνευον τούς αἱρετικούς στή Θεία Λειτουργία, ἐφ᾽ ὅσον δέν 
ἀπεδέχοντο τήν ἐν Χαλκηδόνι Δ’ Οἰκουμενική Σύνοδο. 

«Καί τότε ἀποκριθείς Θεοδόσιος ἐπίσκοπος εἶπεν: ΘΕΟΔ. 
Ὁ Θεός οἶδεν, εἰ μή προσωπικῶς τά ἀναθέματα ἔθηκεν ἡ σύ- 
γοδος αὕτη, πλεῖον παντός ἀνθρώπου ἐδεχόμην αὐτήν' ἀλλ᾽ 
ἵνα μή χρονοτριβῶμεν ἐνταῦθα, εἴτι εἶπαν οἱ Πατέρες, λέγω, 
καί ἐγγράφως εὐθέως ποιῶ, δύο φύσεις, καί δύο θελήματα 
καί δύο ἐνεργείας" καί εἴσελθε μεθ’ ἡμῶν κοινωνήσων, καί 
γενέσθω ἕνωσις» (ΕΠΕ 151, 38). Τελικῶς, ὅπως βλέπομε, 
ὁ Ἐπίσκοπος Θεοδόσιος ἀποδέχεται τό ὀρθόδοξο δόγμα 
ἐγγράφως περί τῶν ἐν Χριστῷ δύο φύσεων καί θελήσεων 
καί ἐνεργειῶν καί προτείνει ὡς ἀντιπρόσωπος νά κοινωνή- 
ση ἐκκλησιαστικά ὁ ὅσιος μέ αὐτούς καί νά γίνη ἡ ἕνωσις. 
Ὁ ὅσιος ὅμως δέν ἀποδέχεται αὐτήν τήν ἐκκλησιαστική 
ἐπικοινωνία, ἀναφέροντας τά ἑξῆς: 

«ΜΑΞ. Δέσποτα, ἐγώ οὐ τολμῶ δέξασθαι συγκατάθε- 
σιν παρ᾽ ἡμῶν ἔγγραφον περί τοιούτου πράγματος, ψιλός 
ὑπάρχων μοναχός" ἀλλ᾽ ἐάν κατένυξεν ὑμᾶς ὁ Θεός, τάς τῶν 
ἁγίων Πατέρων δέξασθαι φωνάς, καθώς ἀπαιτεῖ ὁ Κανών, 
πρός τόν Ρώμης περί τούτου ἐγγράφως ἀποστείλατε, ἤγουν 
ὁ βασιλεύς καί ὁ πατριάρχης καί ἡ κατ᾽ αὐτόν σύνοδος. Ἐγώ 
γάρ οὐδέ τούτων γενομένων κοινωνῶ, ἀναφερομένων τῶν 
ἀναθεματισθέντων ἐπί τῆς ἁγίας ἀναφορᾶς. Φοβοῦμαι γάρ 
τό κατάκριμα τοῦ ἀναθέματος» (ΕΠΕ, 151, 40). 

Ὁ λόγοςλοιπόν πού δέν δέχεται τήν ἐκκλησιαστική ἐπι- 
κοινωνία εἶναι, ὅπως ἀναφέρει: «Εγώ γάρ οὐδέ τούτων γε- 
γομένων κοινωγῶ, ἀναφερομένων τῶν ἀναθεματισθέντων 

ἐπί τῆς ἁγίας ἀναφορᾶς». Δηλαδή καί μόνη ἡ μνημόνευσις 
στή Θεία Λειτουργία κάποιων αἱρετικῶν, κεκοιμημένων 
ἤδη πρό πολλοῦ, ἦτο αἰτία διά τόν ὅσιο ἀποτειχίσεως καί 
ἀκοινωνησίας. Τί θά λέγαμε ἐ ἄραγε διά τήν μνημόνευσι 
τοῦ οἰκείου Ἐπισκόπου, ἐφ᾽ ὅσον αὐτός εἶναι αἱρετικός, ἡ 
ὁποία σαφῶς ἔχει ξεχωριστή θέσι στίς ἀκολουθίες καί τά 
μυστήρια; Ἐν κατακλεῖδι ὁ ὅσιος τούς παραπέμπει στήν 
Ρώμη, ἡ ὁποία εἰς τό θέμα αὐτό εἶχε διατηρήσει ὀρθόδοξον 
στάσι, προκειμένου δι’ ἕνα τόσο σοβαρό θέμα πίστεως, νά 
γίνη δημοσία καί συνοδική ἀποκατάστασις: 

«ΜΑΞ. Ὑπάγετε, ψηλαφήσατε ἐάν τι τοιοῦτον γέγονέ 
ποτε, καί μετά θάνατον ἀπελύθη τις τοῦ περί τήν πίστιν 
ἐγκλήματος καί τοῦ ἐξενεχθέντος κατ᾽ αὐτοῦ κατακρίματος, 
καί καταδέξηται ὁ βασιλεύς καί ὁ πατριάρχης μιμήσασθαι 
τοῦ Θεοῦ τήν συγκατάβασιν, καί ποιήσωσιν, ὁ μέν κέλευ- 
σιν παρακλητικήν, ὁ δέ συνοδικήν δέησιν πρός τόν πάπαν 
Ρώμης, καί πάντως, εἴπερ εὑρεθείη τρόπος ἐκκλησιαστικός 
τοῦτο ἐπιτρέπων διά τήν ὀρθήν ὁμολογίαν τῆς πίστεως, 
συμβιβάζεται ὑμῖν περί τούτου» (ΕΠΕ 15Γ, 40). Ἐδῶ ὁ ὅσιος 
μεταξύ τῶν ἄλλων ἀναφέρει ὅτι οὔτε ὁ θάνατος κάποιου 
αἱρετικοῦ ἐμποδίζει νά καταδικασθῆ αὐτός διά τά ἐγκλή- 
ματα πού διέπραξε εἰς τήν πίστι, ὅσο ζοῦσε. 

Θά ἀναφέρωμε ἕνα ἀκόμη περιστατικό ἀπό τά πραχθέ- 
ντα εἰς τήν ἐξορία τοῦ ἁγίου εἰς τήν Βιζύη διά νά ἰδοῦμε, ἀφ᾽ 
ἑνός μέν τόν δόλο τῶν αἱρετικῶν, ἀφ᾽ ἑτέρου τήν παρρησία 
καί ἀκρίβεια τοῦ ὁσίου εἰς τά θέματα τῆς πίστεως: 

«Τότε Ἐπιφάνιος ὁ πατρίκιος εἶπε" 

»ΕΠΙΦ. Τοῦτό σοι δηλοῖ δι’ ἡμῶν ὁ βασιλεύς, λέγων᾽: 
Ἐπειδή πᾶσα ἡ Δύσις καί οἱ ἐν τῇ Ἀνατολῇ διαστρέφοντες εἰς 
σέ θεωροῦσι, καί ἅπαντες διά σέ στασιάζουσι, μή θέλοντες 
συμβιβασθῆναι ἡμῖν διά τήν πίστιν, κατανύξοι σε ὁ Θεός 
κοινωνῆσαι ἡμῖν ἐπί τῷ παρ’ ἡμῖν ἐκτεθέντι Τύπῳ, καί ἐξερ- 
χόμεθα ἡμεῖς δι’ ἑαυτῶν εἰς τήν Χαλκῆν, καί ἀσπαζόμεθά 

σε καί ὑποτιθέμεθα ὑμῖν τήν χεῖρα ἡμῶν, καί μετά πάσης 
τιμῆς καί δόξης εἰσάγομεν ὑμᾶς εἰς τήν μεγάλην Ἐκκλησίαν, 
καί μεθ᾽ ἑαυτῶν ἱστῶμεν ἐν ᾧ κατά συνήθειαν οἱ βασιλεῖς 
ἵστανται, καί ποιοῦμεν ἅμα τήν σύναξιν, καί κοινωνοῦμεν 
ἅμα τῶν ἀχράντων καί ζωοποιῶν μυστηρίων τοῦ ζωοποιοῦ 
σώματος καί αἵματος τοῦ Χριστοῦ, καί ἀνακηρύττομέν σε 
Πατέρα ἡμῶν, καί γίνεται χαρά οὐ μόνον τῇ φιλοχρίστῳ 
καί βασιλίδι ἡμῶν πόλει, ἀλλά καί πάσῃ τῇ οἰκουμένῃ. 
Οἴδαμεν γάρ ἀσφαλῶς, ὅτι σοῦ κοινωνοῦντος τῷ ἁγίῳ 
τῶν ἐνταῦθα θρόνῳ, πάντες ἑνοῦνται ἡμῖν οἱ διά σέ καί 
τήν σήν διδασκαλίαν ἀποσχίσαντες τῆς κοινωνίας ἡμῶν» 
(Φιλοκ. ἘΠΕ 151, 52). 

Ἐδῶ οἱ ἀπεσταλμένοι κληρικοί καί ἄρχοντες ὑπόσχο- 
νται δόξες καί τιμές στόν ὅσιο ἐάν ἐπικοινωνήση ἐκκλη- 
σιαστικά μέ βάσι τόν ἐκτεθέντα «Τύπο». Τοῦ ἀναφέρουν 
ὅτι θά ἐξέλθουν ἐν πομπῇ εἰς τήν μεγάλη Ἐκκλησία (τήν 
ἁγ. Σοφία), θά τόν βάλουν νά σταθῆ ἐκεῖ ὅπου στέκονται 
οἱ βασιλεῖς, θά τόν ἀνακηρύξουν πατέρα των κλπ. Χαρα- 
κτηριστικό εἶναι τό σημεῖο πού ἀναφέρει ὁ Πατρίκιος Ἐπι- 
φάνιος ὅτι: «Οἴδαμεν γάρ ἀσφαλῶς, ὅτι σοῦ κοινωνοῦντος 
τῷ ἁγίῳ τῶν ἐνταῦθα θρόνῳ, πάντες ἑνοῦνται ἡμῖν οἱ διά 
σέ καί τήν σήν διδασκαλίαν ἀποσχίσαντες τῆς κοινωνίας 
ἡμῶν». Αὐτή εἶναι ἀκριβῶς ἡ διαχρονική μέθοδος ἐξα- 
πατήσεως καί ὑποταγῆς τῶν Ὀρθοδόξων ἐκ μέρους τῶν 
αἱρετικῶν. Δηλαδή μέ οἱονδήποτε τρόπο νά ὑποτάξουν 
τούς ἀρχηγούς καί πρωτοστάτας τῆς ὁμολογίας, ὥστε 
μή ὑπαρχόντων αὐτῶν, νά ὑποταχθοῦν καί οἱ ὑπόλοιποι 
ἀντιδρῶντες καί ἀνησυχοῦντες. 

Σέ ὅλα αὐτά ὁ μέγας Μάξιμος μεταξύ τῶν ἄλλων ἀπε- 
κρίθη: «Ὄντως πᾶσα ἡ δύναμις τῶν οὐρανῶν τοῦτο οὐ 
πείθει με ποιῆσαι. Τί γάρ ἀπολογήσομαι, οὐ λέγω τῷ Θεῷ, 
ἀλλά τῷ ἐμῷ συνειδότι, ὅτι διά δόξαν ἀνθρώπων, τῷ κατ᾽ 
αὐτήν λόγῳ μηδεμίαν ἔχουσαν ὕπαρξιν, τήν σώζουσαν 

τούς στέργοντας αὐτήν πίστιν ἐξωμοσάμην;» (ΕΠΕ 15Γ, 54). 
Δέν ἀποδέχεται, ἀναφέρει, τήν πρότασί του περί ἐκκλησι- 
αστικῆς κοινωνίας καί δέν πείθεται πρός τοῦτο, ἔστω καί 
ἄν ὅλη ἡ δύναμις τῶν οὐρανῶν συνεργήση. Ἡ ἀπολογία 
του, προσθέτει, δέν ἔχει νά κάνη μόνο μέ τόν Θεό, ἀλλά καί 
μέ τήν συνείδησί του, τή στιγμή πού διά δόξα ἀνθρώπινη 
ἀπαρνήθηκε τήν «σώζουσα πίστι». Τά ἑπόμενα αὐτῆς τῆς 
ὁμολογιακῆς ἀπαντήσεως δύναται εὔκολα ὁ οἱοσδήποτε 
γά κατανοήσῃ. 

«Καί ἐπί τῷ λόγῳ τούτῳ ἀναστάντες, θυμοῦ στρατηγή- 
σαντος πᾶσιν αὐτοῖς, τιλμοῖς καί ὠθισμοῖς καί σφαιρισμοῖς 
παρέλυσαν αὐτόν, ἀπό κεφαλῆς ἕως ὀνύχων κατακλύσα- 
ντες αὐτόν πτύσμασιν, ὧνπερ, μέχρις ἄν ἐπλύνθησαν ἅπερ 
ἐβέβλητο ἱμάτια, διεπνέετο ὁ βρόμος» (ΕΠΕ 151, 54). Τόν 
ἐκτύπησαν λοιπόν μέχρι πού παρέλυσε καί τόν κατέπτυσαν 
καί ἀπέδειξαν μέ αὐτόν τόν τρόπο ὅτι ἡ τιμή, πού τοῦ ὑπέ- 
σχοντο πρίν, ἦτο ἐπίπλαστος καί εἶχε συγκεκριμένο σκοπό. 
Κατ᾽ αὐτόν τόν τρόπο ἐνεργοῦν πάντοτε οἱ αἱρετικοί. 

Πρέπει, πρίν κλείσομε τήν παρουσίασι τῆς ὁμολογίας 
καί ἀποτειχίσεως τοῦ ὁσίου Μαξίμου, νά ἀναφέρωμε καί τό 
γεγονός τῆς ἀπολογίας του στήν Κωνσταντινούπολι μετά 
τήν ἐπάνοδο ἐκ τῆς πρώτης ἐξορίας του. Αὐτό τό περιγρά- 
φει ὁ ἴδιος σέ ἐπιστολή του πρός τόν μοναχό Ἀναστάσιο: 

«Χθές ὀκτωκαιδεκάτῃ τοῦ μηνός, ἥτις ἦν ἡ ἁγία Πεντηκο- 
στή, ὁ πατριάρχης ἐδήλωσέ μοι λέγων: Ποίας Ἐκκλησίας εἶ; 
Βυζαντίου; Ρώμης; Ἀντιοχείας; Ἀλεξανδρείας; Ἱεροσολύμων; 
Ἰδού πᾶσαι μετά τῶν ὑπ᾽ αὐτάς ἐπαρχιῶν ἠνώθησαν. Εἰ 
τοίνυν εἶ τῆς καθολικῆς Ἐκκλησίας, ἑνώθητι, μήπως, ξένην 
ὁδόν τῷ βίῳ καινοτομῶν, πάθῃς ὅπερ οὐ προσδοκᾷς. 

»Πρός οὕς εἶπον: Καθολικήν Ἐκκλησίαν, τήν ὀρθήν 
καί σωτήριον τῆς εἰς αὐτόν πίστεως ὁμολογίαν, Πέτρον 
μακαρίσας ἐφ’ οἷς αὐτόν καλῶς ὡμολόγησεν, ὁ τῶν ὅλων 
εἶναι Θεός ἀπεφήνατο. Πλήν μάθω τήν ὁμολογίαν, ἐφ᾽ ἥν 

πασῶν τῶν Ἐκκλησιῶν γέγονεν ἡ ἕνωσις, καί τοῦ γενομένου 
καλῶς, οὐκ ἀλλοτριοῦμαι» (Φιλοκαλία, ἘΠΕ 158, 450). Ἐδῶ 
ὁ ἅγιος ὀνομάζει «Καθολική Ἐκκλησία τήν ὀρθήν καί σω- 
τήριον τῆς εἰς αὐτόν πίστεως ὁμολογίαν». Συνεπῶς ὅποιος 
δέν ἔχει αὐτήν τήν ὁμολογία δέν δύναται νά ἀνήκη εἰς τήν 
Καθολικήν Ἐκκλησίαν. 

Ἐδῶ χαρακτηριστικά ἀναφέρουν εἰς τόν ὅσιο τήν ἕνωσι 
ὅλων τῶν Πατριαρχείων καί τοπικῶν Ἐκκλησιῶν, ἀλλά 
ὄχι μέ βάσι τήν ὀρθόδοξον πίστι. Ὁ ὅσιος προτιμᾶ ἀπερί- 
φραστα τήν ὀρθόδοξον πίστι καί ὄχι τήν ἐκκλησιαστική 
ἕνωσι ἄνευ αὐτῆς τῆς πίστεως. Εἶναι πολύ σημαντική αὐτή 
ἡ θέσις τοῦ ὁσίου καί δεικνύει ὅτι ἡ μόνη ἀληθής ἕνωσις 
συντελεῖται ἐν τῇ ὀρθοδόξῳ πίστει. Ὅλα τά ἄλλα εἶναι 
τεχνάσματα τοῦ διαβόλου. Τελικῶς οἱ ἀντιπρόσωποι τοῦ 
Πατριάρχου τοῦ λέγουν: 

«Οὐκοῦν ἄκουσον, ἔφησαν' Ἔδοξε τῷ δεσπότῃ καί τῷ 
πατριάρχῃ, διά πραικέπτου τοῦ πάππα Ρώμης, ἀναθεμα- 
τισθῆναί σε μή πειθόμενον, καί τόν ὁριζόμενον αὐτοῖς 
ἀπενέγκασθαι θάνατον. Τό τῷ Θεῷ πρό παντός αἰῶνος 
ὁρισθέν ἐν ἐμοί δέξοιτο πέρας, φέρον αὐτῷ δόξαν πρό παντός 
ἐγνωσμένην αἰῶνος, αὐτοῖς τοῦτο ἀκούσας ἀπεκρινάμην» 
(ΕΠΕ 158, 452). Ὁ ὅσιος λοιπόν, ἀνυποχώρητος στίς θέσεις 
του, προτιμᾶ τόν ἀναθεματισμό καί τόν μαρτυρικό θάνατο, 
παρά νά ἐπικοινωνήση ἐκκλησιαστικά μέ ὅλα τά Πατριαρ- 
χεῖα τά ὁποῖα δέν εἶχαν ὀρθόδοξο φρόνημα. Ἡ ἀποτείχισις 
λοιπόν ἐκλαμβάνεται ἀπό τόν ὅσιο ὡς ὁδός σωτηρίας, ἐφ᾽ 
ὅσον αὐτή μόνη διεσφάλιζε τήν ἀληθινή πίστι ἀνόθευτον 
ἀπό τήν ἐπικοινωνία μέ τήν αἵρεσι. 

Πρίν κλείσουμε τήν μικρή ἀναφορά μας εἰς τόν Μέγα 
ὁμολογητή ὅσιο Μάξιμο, πρέπει νά ἀναφερθοῦμε καί σέ 
κάποια ἔνστασι ὁρισμένων, οἱ ὁποῖοι εἶναι ἀποδέκτες τῆς 
θεωρίας ὅτι, διά θέματα τῆς πίστεως, πρέπει ἡ Σύνοδος 
πρωτίστως νά καταδικάση κάποιον Ἐπίσκοπο ὡς αἱρετικό 

καί κατόπιν νά διακόψωμε τήν μνηνόνευσί του καί τρόπον 
τινά νά ἀποτειχισθοῦμε ἀπό αὐτόν. Ἴσως αὐτοί θεωροῦν 
καί ἐξετάζουν τό θέμα νομικῶς καί ὄχι πνευματικῶς. Κρί- 
νοντας νομικῶς σημαίνει ὅτι πρέπει τό ἁρμόδιο θεσμικό 
ὄργανο νά ἐπιληφθῆ τοῦ θέματος καί νά ἀποφασίση περί 
τοῦ πρακτέου. Πνευματικῶς σημαίνει ὅτι, ἡ ἐπικοινωνία μέ 
τήν αἵρεσι, μολύνει τούς ἔχοντας ὑγιές φρόνημα καί τούς 
συγκαταριθμεῖ μέ τούς αἱρετικούς. Δι᾿ αὐτό οἱ Πατέρες ὅλα 
τά ἄλλα θέματα τά ἀνέθεσαν νά τά ρυθμίζη ἡ ὀρθοδοξοῦσα 
καί ὀρθοτομοῦσα τόν λόγον τῆς ἀληθείας Σύνοδος, ἐπειδή 

ἀκριβῶς εἰς αὐτά δέν ὑφίσταται μολυσμός καί συμμετοχή 

τῶν πιστῶν. Διά τά θέματα ὅμως τῆς πίστεως ἐθεωρήθη 

ἀνέκαθεν ὑπεύθυνος ἕκαστος πιστός, εἰς τρόπον ὥστε, μέ 
τήν ὑπαγωγή στόν αἱρετικό᾽ Ἐπίσκοπο ἤ τήν ἀποτείχισί του, 
νά ὁμολογῆ τήν πίστι του, νά πολεμᾶ τήν αἵρεσι ἤ νά τήν 
ἀνέχεται καί ὑποθάλπη καί γενικῶς νά τοποθετῆται αὐτο- 
βούλως καί νά συντάσσεται μέ τήν Ὀρθοδοξία ἤ τήν αἵρεσι. 

Διά νά καταδείξουν, λοιπόν, σύμφωνο τόν ὅσιο Μάξιμο 
μέ αὐτήν τή νομική θεώρησι, ἐπικαλοῦνται τό ἐπιχείρημα, 
ὅτι ὁ ὅσιος δέν διέκοψε τήν ἐκκλησιαστική ἐπικοινωνία 
καί δέν ἀποτειχίσθηκε ἀπό τόν αἱρετικό Πατριάρχη Κων- 
σταντινουπόλεως, πρίν συγκληθῆ στήν Ρώμη Σύνοδος, ἡ 
ὁποία κατεδίκασε τόν Μονοθελητισμό. Δηλαδή πρίν τήν 
Σύνοδο τῆς Ρώμης ἐπικοινωνοῦσε ἐκκλησιαστικά μέ τούς 
αἱρετικούς καί μετά ἀποτειχίσθηκε. Αὐτό βεβαίως δέν 
εὐσταθεῖ διά τούς ἑξῆς λόγους: 

α) Στίς συζητήσεις μέ τούς ἀντιπροσώπους τοῦ αὐτοκρά- 
τορος καί τοῦ Πατριάρχου, στήν ἐξορία καί στήν Κωντι- 
γνούπολι, οὐδόλως ἀνέφερε ὁ ὅσιος τήν Σύνοδο τῆς Ρώμης, 
ἀλλά πάντοτε προέβαλε τό ὀρθόδοξο δόγμα σέ ἀντιπαρά- 
θεσιμέ τήν αἵρεσι τοῦ Μονοθελητισμοῦ.Ἔλεγε δηλαδή ὅτι, 
δέν ὑπέγραφε τόν «Τύπον», διά τίς αἱρέσεις πού περιεῖχε 
καί ὄχι ἐπειδή δέν συμφωνοῦσε πρός αὐτόν ἡ Ἐκκλησία 

τῆς Ρώμης. Οἱ ἀναφορές τοῦ ὁσίου ἐγίνοντο πάντοτε εἰς 
τήν αἵρεσι καί ὄχι εἰς τήν καταδίκη των ἀπό τήν Ρώμη. 

β) Ὅταν τοῦ ἀνέφεραν οἱ ἀπεσταλμένοι ὅτι ὅλα τά Πα- 
τριαρχεῖα συμφώνησαν, ἀκόμη καί ἡ Ρώμη, ὁ ὅσιος πάλι δέν 
ἐδέχθη νά ἐπικοινωνήση ἐκκλησιαστικά, ἀλλά προτίμησε 
νά ὑπερασπισθῆ τήν Ὀρθοδοξία καί τήν ἀλήθεια, ἔστω καί 
μόνος του. Αὐτό εἶναι τρανή ἀπόδειξις, ὅτι δέν ἐνδιαφέρετο 
διά τίς Συνόδους καί τήν συμφωνία τῶν Πατριαρχῶν, ἀλλά 
τοποθετοῦσε ἀνεπιφύλακτα τόν ἑαυτόν του μέ τήν ἀληθινή 
πίστι καί τήν Ὀρθοδοξία. 

γ) Ὁ ὅσιος δέν ἐδέχθη νά ἐπικοινωνήση ἐκκλησιαστικά 
μέ τούς ἐκπροσώπους τοῦ Πατριάρχη, ἔστω καί ὅταν τοῦ 
ἀνέφεραν ὅτι συμφωνοῦν μαζί του στό ὀρθόδοξο δόγμα 
περί δύο θελήσεων καί ἐνεργειῶν τοῦ Χριστοῦ. Ὁ λόγος 
ἦτο ὅτι ἐμνημόνευον τούς αἱρετικούς Μονοφυσίτας στή 
Θεία Λειτουργία. Καί ἀπό αὐτό συμπεραίνομε ὅτι ὁ ὅσιος 
εἶχε προσωπικά κριτήρια καί ἐφ᾽ ὅσον ἔκρινε ὅτι ὑπῆρχε 
πρόβλημα πίστεως στόν Πατριάρχη, δέν ἐπικοινωνοῦσε 
ἐκκλησιαστικά μαζί του. 

δ) Τέλος, σέ μία τῶν συζητήσεων μετά τῶν ἀντιπροσώ- 
πων, τοῦ ἀνέφερον αὐτοί ὑποθετικῶς τά ἑξῆς: «Καί λέγου- 
σιν (οἱ ἀπεσταλμένοι). Εἰ δέ συμβιβασθῶσι τοῖς ἐνταῦθα οἱ 
Ρωμαῖοι, τί ποιεῖς; Καί εἶπε (ὁ ὅσιος). Τό Πνεῦμα τό ἅγιον 
διά τοῦ Ἀποστόλου καί ἀγγέλους ἀναθεματίζει παρά τό 
κήρυγμά τι νομοθετοῦντας» (τό Ἅγιον Πνεῦμα δηλαδή 
ἀναθεματίζει, ὅσους νομοθετοῦν ἀντίθετα μέ τή διδασκα- 
λία τῆς Ἐκκλησίας). Ἀπό ὅλα αὐτά καταδεικνύεται ὅτι τόν 
ὅσιο δέν τόν ἐνδιέφερε τί θά πράξη ἡ Ρώμη ἤ καί ὅλοι οἱ 
Πατριάρχες, ἀλλά ἐδήλωνε ἀπερίφραστα καί μετά παρ- 
ρησίας ὅτι, θά ἐπικοινωνοῦσε ἐκκλησιαστικά μετ᾽ αὐτῶν, 
μόνον καί ἐφ᾽ ὅσον ὁμολογοῦσαν διά λόγων καί ἔργων τήν 
ἀληθινή πίστι. Ἀκόμη καί ἄγγελος ἀπό τόν οὐρανό νά τοῦ 
ἔλεγε κάτι ἀντίθετο δέν θά ἐπείθετο. 

ζ. Ὁ ἅγιος Σωφρόνιος, Πατριάρχης 
Ἱεροσολύμων 


{ ύμφωνος μέ τόν ὅσιο Μάξιμο τόν ὁμολογητή εἶναι καί 
ὁ ἅγιος Σωφρόνιος Πατριάρχης Ἱεροσολύμων. Ὁ ἅγ. 
Σωφρόνιος ἔζησε τήν ἴδια ἐποχή μέ τόν ἅγιο Μάξιμο καί 
ἀγωνίσθηκε γιά τήν ἴδια αἵρεσι τοῦ Μονοθελητισμοῦ. Θά 
κάνωμε λοιπόν καί σ᾽ αὐτόν τόν ἅγιο μία μικρή ἀναφορά, 
διά τόν λόγο ὅτι ἀναφέρει στή διδασκαλία του σχεδόν 
αὐτούσιο τό δεύτερο μέρος του ὑπό ἐξέτασιν [Ε΄ ἱεροῦ 
Κανόνος τῆς Πρωτοδευτέρας Συνόδου. 

Ἀναφέρει λοιπόν ὁ ἅγιος στό κεφάλαιο τό λεγόμενο 
«Περί ἐξαγγελιῶν» τά ἑξῆς: «Τοῖς δίδουσι χρήματα πρός 
τό διαφυγεῖν βασάνους, οὐκ ἔστιν ἔγκλημα: εἵλοντο γάρ 
χρήματα ζημιωθῆναι ἤ ψυχήν' καί λύτρον ἀνδρός ὁ ἴδιος 
πλοῦτος. Οὐδέ τοῖς τῇ φυγῇ τήν σωτηρίαν πορισαμένοις 
ἔστιν ἐγκαλεῖν, κἄν ἀντ᾽ αὐτῶν ἕτεροι κατασχέθησαν" 
ἠδύναντο γάρ κἀκεῖνοι φυγεῖν. Εἴ τις πρεσβύτερος ἤ δι- 
άκονος ὡς δῆθεν ἐπ᾽ ἐγκλήματι τοῦ οἰκείου κατεγνωκώς 
ἐπισκόπου πρό συνοδικῆς διαγνώσεως ἀποστῇ τῆς αὐτοῦ 
κοινωνίας, καί μή ἀναφέρῃ τό ὄνομα αὐτοῦ, καθαιρείσθω. 
Καί εἴ τις ἐπίσκοπος αὐτό τοῦτο τολμήσει κατά τοῦ ἰδίου 
μητροπολίτου, καθαιρείσθω. Ὡσαύτως καί εἴ τις ἐπίσκοπος 
ἦ μητροπολίτης κατά τοῦ πατριάρχου ταῦτα τολμήσει, τῆς 
ἱερωσύνης παυέτωσαν. Εἴ δὲ τινες ἀποσταϊέ]ν τινος οὐ διά 
πρόφασιν ἐγκλήματος, ἀλλά δι’ αἵρεσιν ὑπό συνόδου ἤ 
ἁγίων Πατέρων κατεγνωσμένην τιμῆς καί ἀποδοχῆς ἄξιοι, 
ὡς οἱ ὀρθόδοξοι» (Ρ.α. 871, 3369). 

Εἶναι ἀξιοθαύμαστο τό σημεῖο αὐτό τῆς διδασκαλίας 
τοῦ ἁγ. Σωφρονίου, διότι ταυτίζεται, κατά γράμμα θά λέ- 
γαμε, μέ τόν ὑπό ἐξέτασι ἱερό Κανόνα. Ἴσως δέν θά ἦταν 
ὑπερβολικό νά ποῦμε ὅτι, κατά τήν διατύπωσι τοῦ ἐν λόγῳ 
Κανόνος, οἱ Πατέρες τῆς Πρωτοδευτέρας Συνόδου εἶχαν 

ὑπ᾽ ὄψιν τους τήν διδασκαλία αὐτή τοῦ ἁγίου, μέ τήν ὁποία 
βεβαίως ταυτίστηκαν πλήρως. 


η. Ἢ Ἀσοτείχισις στά χρόνια τῆς Εἰκονομαχίας 


ἱ. Πρώτη Περίοδος: Ἡ ἀντιμετώπισις ἀπό 
τήν Ζ΄ Οἰκουμενική Σύνοδο ὅσων δέν ἀποτειχίστηκαν 
καταδεικνύει τήν ὑπάρχουσα Παράδοσι. 


{ τή συνέχεια ἐξετάζοντας τήν Παράδοσι τῆς Ἐκκλησίας 
εἰς τό θέμα αὐτό τῆς ἀποτειχίσεως, θά ἀναφερθοῦμε 
καί στήν περίοδο τῆς Εἰκονομαχίας, διά νά δείξωμε ὅτι καί 
οἱ Πατέρες τῆς περιόδου αὐτῆς ἦσαν σύμφωνοι μέ αὐτήν 
τήν Παράδοσι. 

Ἤδη ἐκάναμε μία μικρή ἀναφορά εἰς τήν παροῦσα μελέ- 
τη διά τήν πρώτη περίοδο τῆς Εἰκονομαχίας καί ἀναφέραμε 
τήν ἀποτείχισι πολλῶν ἁγίων καί τόν ἀγῶνα των κατά τῆς 
αἱρέσεως. Ἀναφέραμε τήν ἐξέγερσι τοῦ λαοῦ καί ἰδίᾳ τῶν 
γυναικῶν καί τήν ἐκδίωξι ἀπό τήν Ἐκκλησία τοῦ πρώτου 
εἰκονομάχου Πατριάρχου, ὀνόματι Ἀναστασίου. Ἀναφέ- 
ραμε μεταξύ ἄλλων καί τό καύχημα τῶν ὁμολογητῶν, τόν 
ὅσιο Στέφανο τόν νέο, ὁ ὁποῖος ὡς ἡγούμενος, ὄχι μόνο 
δέν ὑπέγραψε τά πρακτικά τῆς εἰκονομαχικῆς Συνόδου 
τῆςἹέρειας, ὅταν οἱ ἀπεσταλμένοι τοῦ τά ἔφεραν στή μονή, 
ἀλλά καί τούς ἐξεδίωξε ὡς αἱρετικούς, μή δεχθείς οὔτε τά 
προσφερόμενα ἀπό τόν αὐτοκράτορα πρός αὐτόν δῶρα 
καί τρόφιμα. Ἀνέφερε δέ ὅτι δέν ἦτο δυνατόν νά γευθῆ 
ἀπό αὐτά τά ὁποῖα τοῦ προσέφεραν οἱ αἱρετικοί. 

Εἶναι ἀξιοσημείωτο ὅτι ὅλος ὁ ἀγῶνας τῶν ὁμολογητῶν 
κατά τήν περίοδο τῆς Εἰκονομαχίας ἐγίνετο χωρίς κἄν ἡ 
αἵρεσις νά εἶναι κατεγνωσμένη, ἀλλά ἀπεναντίας ἐπικυρω- 
μένη ἀπό τήν Σύνοδο τῆςἹερείας, στήν ὁποία συμμετεῖχαν 
348 Ἐπίσκοποι. Ἡ ἀποτείχισις λοιπόν ὅλων τῶν ἁγίων τῆς α΄ 

περιόδου τῆς Εἰκονομαχίας ἔχει διά τίς ἡμέρες μας ἰδιαίτερη 
σημασία, ἦταν δέ ἀναμφιβόλως ἡ αἰτία τῆς συγκλήσεως 
τῆς Ζ' Οἰκουμενικῆς Συνόδου ἡ ὁποία προσωρινῶς ἀπε- 
κατέστησε τήν ὀρθόδοξο πίστι. 

Εἰς τό σημεῖον αὐτό θά ἀναφερθοῦμε εἰς τήν ἰδίαν τήν Ζ΄ 
Οἰκουμενική Σύνοδο καί, συγκεκριμένα, εἰς τό πῶς ἀντι- 
μετώπισαν οἱ θεοφόροι Πατέρες τούς μή ὁμολογήσαντας, 
ἀλλά ἀκολουθήσαντας δι᾽ οἱονδήποτε λόγο τήν αἵρεσιν τῆς 
Εἰκονομαχίας. Εἶναι πολύ σημαντικό αὐτό, διότι ὑπάρχει ἡ 
ἔνστασις ἀπό τούς δεχομένους τήν δυνητικήν ἑρμηνείαν 
τοῦ [Ε΄ ἱεροῦ Κανόνος τῆς Πρωτοδευτέρας Συνόδου, ὅτι 
δηλαδή οἱ μή ἀποτειχισθέντες ἀπό τούς αἱρετικούς Ἐπι- 
σκόπους ἤ Πατριάρχες οὐδέποτε ἐτιμωρήθησαν. 

Εἰς τήν πρώτην πρᾶξιν αὐτῆς τῆς Συνόδου καί μετά 
τίς προκαταρκτικές προσφωνήσεις, προσῆλθον εἰς τήν 
Σύνοδον τρεῖς Ἐπίσκοποι, οἱ ὁποῖοι εἶχαν ἀποδεχθῆ τήν 
Εἰκονομαχία καί ἐζήτουν συγγνώμη διά τήν ἀμέλεια καί 
νωθρότητα εἰς τήν ὁμολογίαν τῆς ὀρθοδόξου πίστεως. 
Ἔφερον δέ μαζί των καί λιβέλλους ἐναντίον τῆς αἱρέσεως, 
τούς ὁποίους ἀνέγνωσαν εἰς τήν Σύνοδο, ὑπόσχοντο δέ ὅτι 
οὐδέποτε πλέον θά ἀρνηθοῦν τήν Ὀρθοδοξία ἤ θά συμπε- 
ριφερθοῦν παρομοίως πρός τούς αἱρετικούς. Τό κείμενο 
τῶν πρακτικῶν ἔχει ὡς ἑξῆς: 

«Τούτων οὕτω πραχθέντων, (τῶν προκαταρκτικῶν 
προσφωνήσεων) παρήχθη Βασίλειος ὁ ὁσιώτατος ἐπίσκο- 
πος Ἀγκύρας, καί Θεόδωρος ὁ Μύρων, καί Θεοδόσιος ὁ 
τοῦ Ἀμμορίου καί στάντων αὐτῶν ἐν τῷ μέσῳ τῆς ἁγίας 
συνόδου, Βασίλειος ἐπίσκοπος Ἀγκύρας εἶπεν" ὅσον ἦν εἰς 
δύναμίν μου, δεσπόται, ἐξήτασα τήν ὑπόθεσιν, καί πᾶσαν 
πληροφορίαν δεξάμενος, προσῆλθον τῇ καθολικῇ ἐκκλησίᾳ 
ἐγώ ὁ ἔσχατος ὑμῶν δοῦλος. 

»Ταράσιος ὁ ἁγιώτατος πατριάρχης εἶπεν" δόξα τῷ Θεῷ 

τῷ θέλοντι πάντας ἀνθρώπους σωθῆναι, καί εἰς ἐπίγνωσιν 
ἀληθείας ἐλθεῖν. 

»Βασίλειος ἐπίσκοπος Ἀγκύρας ἀπό λιβέλλου ἀνέγνω 
οὕτως" θεσμοθεσία ἐστίν ἐκκλησιαστική κανονικῶς παρα- 
δεδομένη ἄνωθεν καί ἐξ ἀρχῆς ἔκ τε τῶν ἁγίων ἀποστόλων, 
καί τῶν αὐτῶν διαδόχων ἁγίων πατέρων ἡμῶν καί διδασκά- 
λων: ἀλλά γε καί τῶν ἁγίων καί οἰκουμενικῶν ἕξ συνόδων, 
ὥστε τούς ἀπό αἱρέσεως οἱασδηποτοῦν ἐπιστρέφοντας πρός 
τήν ὀρθόδοξον ὁμολογίαν καί παράδοσιν τῆς καθολικῆς 
ἐκκλησίας, ἐγγράφως τήν οἰκείαν ἐξαρνεῖσθαι αἵρεσιν, καί 
τήν ὀρθόδοξον ὁμολογεῖν πίστιν. ὅθεν καί ἐγώ Βασίλειος 
ἐπίσκοπος Ἀγκύρας τῆς πόλεως, προαιρούμενος ἑνωθῆναι 
τῇ καθολικῇ ἐκκλησίᾳ, Ἀνδριανῷ τε τῷ ἁγιωτάτῳ πάπα 
τῆς πρεσβυτέρας Ρώμης, καί Ταρασίῳ τῷ μακαριωτάτῳ 
πατριάρχῃ, τοῖς τε ἁγιωτάτοις ἀποστολικοῖς θρόνοις, λέγω 
δέ Ἀλεξανδρείας, Ἀντιοχείας, καί τῆς ἁγίας πόλεως, ἀλλά 
μήν καί πᾶσι τοῖς ὀρθοδόξοις ἀρχιερεῦσί τε καί ἱερεῦσι, ταύ- 
τήν τήν παροῦσαν ἔγγραφόν μου ὁμολογίαν ποιοῦμαι, καί 
προστάζω ὑμῖν τοῖς ἐξ ἀποστολικῆς αὐθεντίας λαβοῦσι τήν 
ἐξουσίαν. Ἐν ταυτῷ δέ καί συγγνώμην ἐξαιτοῦμαι παρά τῆς 
θεοσυλλέκτου ὑμῶν μακαριότητος ὑπέρ ταύτης μου τῆς 
βραδύτητος" δέον γάρ ἦν μή ὑστερηκέναι με πρός τήν τῆς 
ὀρθοδοξίας ὁμολογίαν: ἀλλά τῆς ἄκρας μου ἀμαθίας καί 
γωθρείας καί ἠμελημένης διανοίας ἐστί τοῦτο. ὅθεν καί 
μᾶλλον αἰτῶ τήν μακαριότητα ὑμῶν ἐξαιτῆσαι καί παρά 
Θεοῦ συγχώρησίν μοι παρασχεθῆναι» (Πρακτικά τῶν Ἁγίων 
καί Οἰκουμενικῶν Συνόδων, Τόμος 3, 729). 

Ἐδῶ βλέπομε στήν ἀρχή τοῦ λιβέλλου, ὅτι ὁ Ἐπίσκοπος 
αὐτός ζητᾶ «ἑνωθῆναι τῇ καθολικῇ ἐκκλησίᾳ». Δηλα- 
δή ὁμολογεῖ ἐνώπιον τῶν Πατέρων ὅτι, ὅσο καιρό εἶχε 
ἐκκλησιαστική κοινωνία μέ τούς εἰκονομάχους, θά λέγα- 
με σήμερα μέ τήν κρατοῦσα Ἐκκλησία, εὑρίσκετο ἐκτός 
Ἐκκλησίας. Καταγγέλλει ἐπίσης ὅτι δέν ἔπρεπε νά φανῆ 

ἐλλιπής εἰς τήν ὁμολογίαν τῆς Ὀρθοδοξίας «δέον γάρ ἦν 
μή ὑστερηκέναι με πρός τήν τῆς ὀρθοδοξίας ὁμολογίαν». 
Ἐν συνεχείᾳ εἰς τόν λίβελλον κάνει ὁμολογία πίστεως καί 
καταδικάζει ὅλες τίς αἱρέσεις μέ λεπτομερῆ ἀναφορά εἰς 
τήν Εἰκονομαχία. 

Τελειώνοντας δέ ἀναφέρει τά ἑξῆς: «Ταῦτα μέν οὕτως 
ὁμολογῶ, καί τούτοις συγκατατίθεμαι, καί ἐξ ὅλης καρδίας 
καί ψυχῆς καί διανοίας ἀποφαίνομαι. ἐάν δέ, ὅπερ ἀπέστω, 
ἐκ διαβολικῆς προσβολῆς ἐν οἷἱῳδήποτε χρόνῳ ἑκουσίως ἤ 
ἀκουσίως διαστραφῶ ἐκ τῶν ὑπ’ ἐμοῦ τούτων προωμολο- 
γημένων, ἀνάθεμα ἔσομαι ἀπό τοῦ πατρός καί τοῦ υἱοῦ καί 
τοῦ ἁγίου πνεύματος, καί τῆς καθολικῆς ἐκκλησίας, καί 
παντός ἱερατικοῦ τάγματος ἀλλότριος. Φυλάξω δέ κατά 
τούς θείους Κανόνας τῶν τε ἁγίων ἀποστόλων καί τῶν θε- 
σπεσίων πατέρων ἡμῶν, ἑαυτόν ἀπό πάσης δοσοληψίας καί 
αἰσχροκερδείας» (ὅπ. ἀν., 3, 230). Ἐδῶ βλέπομε τόν Ἐπίσκο- 
πο νά ἀναθεματίζη ὁ ἴδιος τόν ἑαυτόν του, ἄν στό μέλλον 
καθ᾽ οἱονδήποτε τρόπο ἀρνηθῆ τήν Ὀρθοδοξία. Ἄρνησις, 
εἰς τό σημεῖον αὐτό, θεωρεῖται ἡ μή ἀποτείχισις ἀπό τούς 
αἱρετικούς, οἱ ὁποῖοι κατεῖχον τήν ἐκκλησιαστική ἐξουσία. 

Ὅταν ἐν συνεχείᾳ ἀνέγνωσε τόν λίβελλο καί ὁ δεύτε- 
ρος Ἐπίσκοπος, ὁ ἅγ. Εὐθύμιος Ἐπίσκοπος Σάρδεων εἶπε: 
«Εὐλογητός ὁ Θεός ὁ ἑνώσας αὐτόν τῇ καθολικῇ ἐκκλησίᾳ» 
(ὅπ. ἀν., 5, 730). Δηλαδή διά τῆς αἱρέσεως ὁ Ἐπίσκοπος εἶχε 
ἐξέλθει τῆς Ἐκκλησίας, ἔστω καί ἄν ἦτο ἑνωμένος μέ Συ- 
νόδους καί Πατριάρχες καί μέ τήν μετάνοια καί ἐπιστροφή 
στήν ὀρθόδοξο πίστι ἑνώθηκε καί εἰσῆλθε στήν Ἐκκλησία. 

Ὅταν ἀνέγνωσε τόν λίβελλο ὁ τρίτος Ἐπίσκοπος, ἔγινε 
συζήτησις, ἄν θά τούς δεχθοῦν ἁπλῶς ὡς μετανοοῦντας ἤ θά 
ἔπρεπε νά τούς ἀποδώσουν καί τούς ἐπισκοπικούς θρόνους: 

«Ταράσιος ὁ ἁγιώτατος πατριάρχης εἶπε. δοκεῖ ὑμῖν τούς 
θρόνους αὐτῶν ἀπολαμβάνειν; 

»Οἱ εὐλαβέστατοι μοναχοί εἶπον: καθώς ἐδέξαντο αἱ ἅγιαι 

καί οἰκουμενικαί ἕξ σύνοδοι τούς ἐξ αἱρέσεως ἐπιστρέφοντας, 
καί ἡμεῖς δεχόμεθα. 

»ἩἪ ἁγία σύνοδος εἶπεν" ἀρέσκει πᾶσιν ἡμῖν. καί ἐκελεύ- 
σθησαν ὅ,τε εὐλαβέστατος Βασίλειος ἐπίσκοπος Ἀγκύρας, 
καί Θεόδωρος ὁ εὐλαβέστατος ἐπίσκοπος τοῦ Ἀμμορίου, 
καθίσαι εἰς τούς βαθμούς καί εἰς τάς καθέδρας αὐτῶν» 
(ὅπ. ἀν., 3, 231). 

Βλέπομε λοιπόν φανερά ὅτι ἡ Σύνοδος ἀπεφάσισε 
νά μήν τούς τιμωρήση, ἀλλά νά τούς ἀποδώση και τούς 
ἐπισκοπικούς θρόνους, ἐφ᾽ ὅσον μετενόησαν καί ὑπε- 
σχέθησαν νά μήν ἀρνηθοῦν πάλι τήν ὀρθόδοξο πίστι. Ἡ 
παρατήρησις τῶν μοναχῶν καί ἡ ἀποδοχή τῆς Συνόδου 
ὅτι «καθώς ἐδέξαντο αἱ ἅγιαι καί οἰκουμενικαί ἕξ σύνο- 
δοι τούς ἐξ αἱρέσεως ἐπιστρέφοντας καί ἡμεῖς δεχόμεθα», 
σημαίνει ὅτι τούς Ἐπισκόπους αὐτούς τούς ἀντιμετώπισαν 
ὡς αἱρετικούς, παρ΄ ὅτι αὐτοί οἵ Ἐπίσκοποι ὑπήκουον στόν 
Πατριάρχη καί στήν πολυάνθρωπο Σύνοδο τῆς Ἱέρειας 
τῶν 348 Ἐπισκόπων πού ναί μέν σήμερα γνωρίζουμε ὅτι 
ἔχει καταδικασθῆ ὡς αἱρετική, τότε ὅμως, ἀποτελοῦσε 
τήν τελευταία ὀρθόδοξη Σύνοδο᾽ καί προσέτι εἶχον καί 
τήν στήριξι τῆς πολιτικῆς ἐξουσίας, ἡ ὁποία ἀσκοῦσε τότε 
σημαντικωτάτη ἐπιρροή στά ἐκκλησιαστικά πράγματα καί 
ἐνίοτε μάλιστα τά κατηύθυνε. 

Ἀπό ὅλα αὐτά γίνεται φανερό ὅτι μόνο ἡ ὁμολογία καί 
ἡ ἀποτείχισις ἐν καιρῷ αἱρέσεως εἶναι ὁ ἀσφαλής δρόμος 
πρός σωτηρία καί παραμονή στήν Ἐκκλησία. 

Ἐν συνεχείᾳ στήν ἴδια πρώτη συνέλευσι τῆς Συνόδου 
προσήχθησαν ἄλλοι ἑπτά Ἐπίσκοποι, οἱ ὁποῖοι εἶχαν προ- 
σχωρήσει στήν εἰκονομαχική αἵρεσι. Καί αὐτοί ἐν μετανοίᾳ, 
διά τήν ἄρνησι τῆς πίστεως, ἐζήτουν νά ἐνταχθοῦν πάλι 
στήν Ἐκκλησία. Μέ αὐτούς ἀσχολήθηκε πολύ ἐκτενέ- 
στερα ἡ Ζ΄ Οἰκουμενική Σύνοδος, ἐγένοντο πάμπολλες 
συζητήσεις τῶν Πατέρων διά τό πῶς θά τούς ἀποδεχθοῦν 

καί ἀνεγνώσθησαν διάφορα κείμενα ἁγίων Πατέρων καί 
Συνόδων. Σέ κάποια στιγμή τῆς συζητήσεως διελέχθησαν 
τά ἑξῆς: 

«Ταράσιος ὁ ἁγιώτατος πατριάρχης εἶπεν: ἀρτίως οὖν 
καί ἡμεῖς κατά τόν καιρόν τοῦτον τήν ἀναφυεῖσαν αἵρεσιν 
πῶς ὀφείλομεν δέξασθαι; 

»Ἱωάννης ὁ θεοφιλέστατος τοποτηρητής τοῦ ἀποστολι- 
κοῦ θρόνου τῆς ἀνατολῆς εἶπεν" ἡ αἵρεσις χωρίζει ἀπό τῆς 
ἐκκλησίας πάντα ἄνθρωπον. 

»Ὴ ἁγία σύνοδος εἶπε: τοῦτο εὔδηλόν ἐστιν» (ὅπ. ἀν., 5,753). 

Δηλαδή ἐφ᾽ ὅσον ὑπάρχει αἵρεσις, αὐτός πού τήν ἀπο- 
δέχεται καί ὑπάγεται εἰς αὐτήν, χωρίζεται ἀμέσως ἀπό τήν 
Ἐκκλησία. Αὐτό ὁμολόγησε ἡ Οἰκουμενική Σύνοδος καί 
ἀπό αὐτό πάλι καταδεικνύεται ὅτι ἐν καιρῷ αἱρέσεως ἡ 
ἀποτείχισις εἶναι ἡ μόνη ὁδός σωτηρίας. 

Τελικῶς καί αὐτούς τούς Ἐπισκόπους, ἐφ᾽ ὅσον ἀνέγνω- 
σαν τούς λιβέλλους ἐναντίον τῆς αἱρέσεως, τούς ἀπεδέ- 
χθη ἡ Σύνοδος καί τούς ἀπέδωσε καί τούς ἐπισκοπικούς 
θρόνους των. 

Πρίν κλείσομε τήν ἀναφορά μας στή Ζ΄ Οἰκουμενική 
καί προκειμένου νά γίνη πλήρως κατανοητό τό γιατί δέν 
ἐτιμωροῦντο ὅσοι ἐν καιρῷ αἱρέσεως δέν ἀπετειχίζοντο 
ἀπό τούς αἱρετικούς Πατριάρχες καί Ἐπισκόπους, θά ἀνα- 
φέρωμε καί ἕνα τμῆμα εἰς τό ὁποῖο οἱ Πατέρες, προκειμένου 
νά βεβαιωθοῦν διά τό πῶς θά ἀντιμετωπίσουν τούς μετα- 
νοοῦντας καί ἐπιστρέφοντας ἐκ τῆς αἱρέσεως, ἀνέγνωσαν 
τμῆμα τῶν πρακτικῶν της Δ’ ἐν Χαλκηδόνι Συνόδου, τό 
ὁποῖον ἔχει ὡς ἑξῆς: 

«Ἡ ἁγία σύνοδος εἶπε: ἀναγνωσθήτω καί τά λοιπά τῶν 
κανονικῶν χρήσεων. Ἔτι Κωνσταντῖνος ὁ εὐλαβέστατος 
διάκονος καί νοτάριος τοῦ εὐαγοῦς πατριαρχείου ἀνέγνω 
ἐκ τῶν πεπραγμένων τῆς ἁγίας καί οἰκουμενικῆς τετάρ- 
τῆς συνόδου τῆς ἐν Χαλκηδόνι. “Οἱ ἀνατολικοί καί οἱ σύν 

αὐτοῖς εὐλαβέστατοι ἐπίσκοποι ἐξεβόησαν᾽ πάντες ἡμάρ- 
τομεν, πάντες συγγνώμην αἰτοῦμεν. Καί αὖθις Θαλάσσιος, 
Εὐσέβιος καί Εὐστάθιος οἱ εὐλαβέστατοι ἐπίσκοποι εἶπον" 
πάντες ἡμάρτομεν, πάντες συγγνώμην αἰτοῦμεν. καί μεθ᾽ 
ἕτερα. Καί ἀναστάς ὁ εὐλαβέστατος ἐπίσκοπος Γουβενάλιος 
ἅμα αὐτοῖς μετῆλθον εἰς τό ἄλλο μέρος" καί ἀνεβόησαν οἱ 
ἀνατολικοί καί οἱ σύν αὐτοῖς εὐλαβέστατοι ἐπίσκοποι" ὁ 
Θεός καλῶς ἤνεγκέ σε ὀρθόδοξε, καλῶς ἦλθες. καί μεθ᾽ 
ἕτερα πλεῖστα. Οἱ Ἰλλυρικιανοί εὐλαβέστατοι ἐπίσκοποι 
εἶπον πάντες ἐσφάλημεν, πάντες συγγνώμην αἰτοῦμεν᾽» 
(ὅπ. ἀν., 3, 736). 

Αὐτός λοιπόν εἶναι ὁ λόγος διά τόν ὁποῖο οἱ Πατέρες 
ἐν τῇ εὐσπλαγχνίᾳ των καί ἐφ᾽ ὅσον ἐμετανόουν διά τήν 
ἔλλειψιν τῆς ὁμολογίας τῆς πίστεως καί τόν συμβιβασμό, 
δέν ἐτιμωροῦσαν ὅσους δέν ἀπετειχίζοντο ἐν καιρῷ αἱρέ- 
σεως, ἀπό τούς αἱρετικούς Πατριάρχες καί Ἐπισκόπους. 
Τό γεγονός ὅτι καί οἱ ἴδιοι οἱ προσερχόμενοι αἱρετικοί 
ἀντιμετώπιζον τούς ἑαυτούς των ὡς παραβάτας ἐν καιρῷ 
αἱρέσεως, δεικνύει ὅτι ἡ ἀποτείχισις ἦτο Παράδοσις τῆς 
Ἐκκλησίας. Τό πῶς, τώρα, δύναται νά χρησιμοποιηθῆ ὡς 
ἐπιχείρημα ὑπέρ τῆς δυνητικῆς ἑρμηνείας τοῦ [Ε΄ ἱεροῦ 
Κανόνος τῆς Πρωτοδευτέρας Συνόδου, τό ὅτι δηλαδή οἱ 
μή ἀποτειχισθέντες ἐν καιρῷ αἱρέσεως δέν ἐτιμωρήθησαν, 
αὐτό μόνο σέ ἡμέρες ἀλλοιώσεως τοῦ ὀρθοδόξου φρονή- 
ματος (ὅπως συμβαίνει στίς ἡμέρες μας) δύναται νά γίνη. 


ἱϊ. Δεύτερη Περίοδος τῆς Εἰκονομαχίας 


Θά κάνωμε στή συνέχεια μία μικρή ἀναφορά εἰς τήν ἀπο- 
τείχισι τῶν ὁμολογητῶν κατά τήν δευτέρα περίοδο τῆς 
Εἰκονομαχίας, μετά δηλαδή τήν Ζ΄ Οἰκουμενική Σύνοδο. 
Κατά τήν περίοδο αὐτή ἔχουμε ἀπό πλευρᾶς αὐτοκρα- 
τόρων τόν μετριοπαθῆ εἰκονομάχο Νικηφόρο τόν ἀπό 

Γενικοῦ (802-811) καί τούς εἰκονομάχους Λέοντα Ε΄ τόν 
Ἀρμένιο, Μιχαήλ Β΄ τόν Τραυλό καί τόν Θεόφιλο (829-842). 
Τήν περίοδο τῶν τριῶν τελευταίων αὐτοκρατόρων, δηλαδή 
διάστημα περίπου τριάντα ἐτῶν, ἔχουμε καί εἰκονομάχους 
Πατριάρχες, οἱ ὁποῖοι ἦσαν: ὁ Θεόδοτος Α΄ (814-820), ὁ 
Ἀντώνιος Α΄ (821-837) καί ὁ Ἰωάννης Ζ΄' (837-842). 

Κατ᾽ αὐτήν τήν δευτέρα περίοδο τῆς Εἰκονομαχίας, 
κατά τήν ὁποία ἦτο ἤδη κατεγνωσμένη ἡ αἵρεσις, συνήχθη 
δευτέρα εἰκονομαχική Σύνοδος τό 815, ἡ ὁποία ἀκύρωσε 
τήν Ζ' Οἰκουμενική, ἐπεκύρωσε τήν εἰκονομαχική Σύνο- 
δο τῆς Ἱέρειας καί ἐπέβαλε μέ τήν βοήθεια τῆς πολιτικῆς 
ἐξουσίας πάλι τήν Εἰκονομαχία. Οἱ ἅγιοι πού ἀντιστάθηκαν 
στήν αἵρεσι καί ἀπετειχίστηκαν ἐκκλησιαστικῶς ἀπό τούς 
εἰκονομάχους Πατριάρχες καί Ἐπισκόπους ἦσαν οἱ ἑξῆς: 
ὁ ἅγ. Θεοφύλακτος, Ἐπίσκοπος Νικομηδείας (ἑορτάζει 8 
Μαρτίου), ὁ ἅγ. Μιχαήλ, Ἐπίσκοπος Συνάδων, (ἑορτάζει 23 
Μαΐου), ὁ ἅγ. Αἰμιλιανός, Ἐπίσκοπος Κυζίκου (ἑορτάζει 8 
Αὐγούστου), ὁ ἅγ. Εὐθύμιος, Ἐπίσκοπος Σάρδεων (ἑορτάζει 
26 Δεκεμβρίου), ὁ ὅσιος Θεοφάνης, ἡγούμενος τοῦ μεγά- 
λου ἀγροῦ, (ἑορτάζει 12 Μαρτίου), ὁ ἅγ. Στέφανος, ἡγού- 
μενος τῆς Τριγλίας (ἑορτάζει 26 Μαρτίου), ὁ ἅγ. Μακάριος, 
ἡγούμενος τῆς Πελεκητῆς (ἑορτάζει 1 Ἀπριλίου), ὁ ἅγ. 
Ἰωάννης, ἡγούμενος τῶν Καθαρῶν (ἑορτάζει 27 Ἀπριλίου), 
ὁ ὅσ. Νικήτας, ἡγούμενος τοῦ Μηδικίου (ἑορτάζει 3 Ἀπρι- 
λίου), ὁ ὅσ. Πέτρος τῆς Ἀτρώας (ἑορτάζει 13 Σεπτεμβρίου), 
οἱ ἅγ. Θεόδωρος καί Θεοφάνης οἱ γραπτοί, (ἑορτάζουν 27 
Δεκεμβρίου καί 11 Ὀκτωβρίου ἀντιστοίχως) καί πλῆθος 
ἄλλων ὁσίων καί ὁμολογητῶν. Ἔξαρχος ὁμολογητής καί 
πνευματικός ἡγέτης, θεωρητικός καί πρακτικός, τῆς δευ- 
τέρας περιόδου τῆς Εἰκονομαχίας ἦταν ὁ ὅσ. Θεόδωρος ὁ 
Στουδίτης. 

Ἀπό τή μονή τοῦ Στουδίου ἑορταζόμενοι ἅγιοι, οἱ ὁποῖοι 
ἤθλησαν αὐτήν τήν περίοδο καί ἀντετάχθησαν ἐκκλησι- 

αστικῶς στούς αἱρετικούς Πατριάρχες καί Αὐτοκράτορες, 
ἦσαν, πλήν τοῦ ὁσίου Θεοδώρου, ὁ ὅσ. Πλάτων (ἑορτάζει 
4 Ἀπριλίου), ὁ ἅγ. Ἰωσήφ, Ἀρχιεπίσκοπος Θεσσαλονίκης, 
ἀδελφός κατά σάρκα τοῦ ὁσ. Θεοδώρου τοῦ Στουδίτου, 
(ἑορτάζει 14 Ἰουλίου), ὁ ὅσ. Νικόλαος ὁ Στουδίτης (ἑορτάζει 
4 Φεβρουαρίου), ὁ ὅσ. Ναυκράτιος ὁ Στουδίτης (ἑορτάζει 
18 Ἀπριλίου), ὁ ὅσ. Θαδδαῖος ὁ Στουδίτης (ἑορτάζει 29 
Δεκεμβρίου). 

Διά νά καταδείξωμε ὅτι, ὅλοι αὐτοί οἱ ἅγιοι καί ὁμολογη- 
τές καί πλῆθος ἄλλων, δέν ἐπολέμησαν ἁπλῶς τήν αἵρεσι 
τῆς Εἰκονομαχίας, ἀλλά ἀπετειχίσθηκαν ἐκκλησιαστικῶς 
ἀπό τούς αἱρετικούς Πατριάρχες καί Ἐπισκόπους, θά ἀνα- 
φέρωμε ἕνα χαρακτηριστικό περιστατικό ἀπό τόν βίο τοῦ 
ὁσίου Νικήτα, ἡγουμένου τῆς μονῆς Μηδικίου. 

Ὁ αὐτοκράτωρ Λέων ὁ Ἀρμένιος (813-820) ὅταν ἀνα- 
νέωσε τήν Εἰκονομαχία καί συνοδικῶς τήν ἐπεκύρωσε ὡς 
ὀρθόδοξο πίστι τῆς Ἐκκλησίας, ἐξώρισε τόν ἅγ. Νικηφόρο, 
Πατριάρχη Κωνσταντινουπόλεως, καί συνοδικῶς πάλι 
ἐγκατέστησε τόν εἰκονομάχο Θεόδοτο (814-820). Ἐβασά- 
νισε ἐν συνεχείᾳ καί ἐξόρισε ὅλους τούς Ἐπισκόπους καί 
ἡγουμένους, οἱ ὁποῖοι δέν ἐδέχθησαν τήν Εἰκονομαχία 
καί τήν ἐκκλησιαστική ἐπικοινωνία μέ τόν Πατριάρχη 
Θεόδοτο. Ὅταν εἶδε, ὅμως, ὅτι μέ τόν τρόπο αὐτό δέν 
ἐκέρδισε τίποτε, ἄλλαξε γνώμη καί ἐσκέφθη νά ἐξαπατήση 
τούς Πατέρες, ὥστε νά ἐπικοινωνήσουν ἐκκλησιαστικά 
μέ τόν Πατριάρχη. Πρός τοῦτο ἀνέθεσε τήν ὑπόθεσι στόν 
μορφωμένο καί ἔμπιστο γραμματέα καί σὐμβουλό του 
Ἰωάννη, τόν ἐπιλεγόμενο Γραμματικό καί Λεκανομάντη, 
μετέπειτα τελευταῖο εἰκονομάχο Πατριάρχη Κωνσταντι- 
νουπόλεως (837-842). Τά ὑπόλοιπα τῆς διηγήσεως καί τό 
πῶς ἐξαπάτησε τούς Πατέρες καί αὐτόν τόν ὅσιο Νικήτα, 
τά δανειζόμεθα ἀπό τό βιβλίο «Οἱ ἅγιοι τοῦ Ὀλύμπου τῆς 
Βιθυνίας», ἔχοντα ὡς ἑξῆς: 

«Ὅταν ὁ αὐτοκράτωρ (Λέων ὁ Ἀρμένιος) βεβαιώθηκε 
ὅτι ὅλοι ἦσαν ἕτοιμοι νά πεθάνουν παρά νά προδώσουν τήν 
ἀλήθεια καί ὅτι οὔτε ἡ βία, οὔτε ὁ ἤπιος τρόπος δέν ἴσχυε σέ 
τίποτε, ζήτησε νά πετύχη μέ τήν πονηρία καί τήν ὑποκρισία. 
Αὐτήν τήν φορά κι ὁ Ἅγιος Νικήτας ἀκόμη ξεγελάστηκε. 

»Ὁ Λέων ὁ Ἀρμένιος τοῦ εἶχε στείλει, καθώς καί σέ κάθε 
ἡγούμενο, τόν μυστικό σύμβουλο τοῦ παρείσακτου Πατρι- 
άρχη, τόν ἱκανό Ἰωάννη Λεκανομάντη. Αὐτός ἐξέθεσε στόν 
Ἅγιο Νικήτα ὅτι ἡ ἀντίστασις τῶν μοναχῶν ἦταν ἄσκοπη, 
γιατί στηριζόταν σέ μιά δυσάρεστη παρεξήγησι, διότι, ἔλεγε, 
ὁ πατριάρχης μας τιμᾶ τίς εἰκόνες, ἀλλά δέν τίς λατρεύει. 
Ἐλᾶτε στό παρεκκλήσιό του. Θά βρῆτε ἐκεῖ εἰκόνες καί θά 
δῆτε καί σεῖς ὅτι τίς σέβεται καί θά τίς σεβασθῆτε καί σεῖς 
μαζί του. Θά ἀκούσετε τίς ἐξηγήσεις του καί θά ἱκανοποι- 
ηθῆτε. Ἔτσι θά ἀποκατασταθῆ μεταξύ μας ἡ εἰρήνη. Κάνο- 
ντας αὐτή τήν προσπάθεια θά εὐχαριστήσετε τόν αὐτοκρά- 
τορὰ καί δέν θά ἔχετε καμία ὑποχρέωσι ἀπέναντί του. Δέν 
ἐπιθυμεῖ ἀπό σᾶς παρά τό δεῖγμα αὐτό τῆς συμφιλιώσεως 
γιά νά ἐπιστρέψετε ὅλοι ἐλεύθεροι στά μοναστήρια σας. 

»Ὁ ἅγιος Νικήτας ἀντιστάθηκε πολύ. Ἀλλά οἱ ἄλλοι 
ἀρχιμανδρῖται, κουρασμένοι ἀπό τή μακρά φυλάκισι, τόν 
ἐβεβαίωναν ὅτι δέν τούς ἐζητεῖτο τίποτε τό ἀντίθετο ἀπό τήν 
πίστι καί ὅτι δέν ὑπῆρχε τίποτε τό κακό σ᾽ αὐτό τό διάβημα 
τῆς ἁπλῆς συμφιλιώσεως. Ὁ Ἅγιος στό τέλος ὑπεχώρησε. 

»Μέσα στό παρεκκλήσιο τοῦ ψευδοπατριάρχου ὑπῆρχαν 
πράγματι εἰκόνες, ὅπου ὅλοι μαζί τίς ἐτίμησαν. Κατόπιν 
ἐτέλεσαν τή θεία Λειτουργία κατά τήν ὁποία ἐκοινώνησαν. 

»Μετά τό γεγονός αὐτό τούς ἔδωσαν τήν ἐλευθερία τους 
καί γύρισαν στά μοναστήρια τους. 

»Ὁ Ἅγιος Νικήτας, ὅμως, δέν ἐβιάστηκε νά ἐπιστρέψη 
στό Μηδίκιο. Σκεπτόμενος τή δυσάρεστη ἐπίδρασι πού θά 
προξενοῦσε στό λαό αὐτή ἡ κοινωνία μέ τούς αἱρετικούς, 
αἰσθάνθηκε τή συνείδησί του νά βασανίζεται ἀπό τύψεις. 

Σκέφθηκε στήν ἀρχή νά ἀποσυρθῆ σέ κάποιο μέρος ἄγριο 
μακρυά ἀπό τούς ἀνθρώπους, γιά νά περάση ἐκεῖ σέ μετά- 
γοια τίς ὑπόλοιπες ἡμέρες. 

»Γιά τόν σκοπό αὐτό ξεκίνησε γιά τήν Προκόνησο (Μαρ- 
μαρᾶ), ἀλλά προτοῦ ἀκόμη φθάση ἐκεῖ, ἄλλαξε γνώμη. Τό 
λάθος, σκέφθηκε, πρέπει νά ἐπανορθωθῆ ἐκεῖ ὅπου ἔγινε. 

»Ἄλλαξε δρόμο καί ἐπέστρεψε στό Βυζάντιο καί σέ μιά 
πλατεία, χτυπώντας τό στῆθος του, ἐξομολογεῖτο τό λάθος 
του ἐλεεινολογώντας τή δειλία του καί αὐτοκατηγορούμενος 
γιά παρανομία. 

»Ὁ αὐτοκράτωρ τόν κάλεσε καί τόν ἐρώτησε, γιατί δέν 
γύρισε στό μοναστήρι του, τώρα πού εἶναι ἐλεύθερος. Μάθε- 
τε, τοῦ ἀπήντησε ὁ Ἅγιος, ὅτι ἀποδοκιμάζω ὅσα ἔκαμα ἀπό 
δειλή ἀνθρωπαρέσκεια. Μπορεῖτε νά μέ κάμετε ὅ,τι θέλετε, 
δέν θά μέ κάμετε ποτέ ν᾿ ἀλλάξω γνώμη. 

»Ὁ ὅσιος Νικήτας μπῆκε ξανά στό κελλί τῆς φυλακῆς, 
κατόπιν ἐξορίσθηκε στό νησάκι τῆς Ἁγίας Γλυκερίας “ἐν τῷ 
Ἀκρίτᾳ᾽» (Μοναστήρια καί Ἅγιοι τοῦ Ὀλύμπου τῆς Βιθυνίας, 
σελ. 54-56). 

Εἶναι ἀνάγκη στήν πολύ παραστατική αὐτή διήγησι νά 
παραθέσωμε καί μία οὐσιαστική προσθήκη παρμένη ἀπό 
τόν βίο τοῦ ὁσίου Νικήτα, ἀπό τόν μέγα Συναξαριστή. 
Ἀναφέρονται λοιπόν στό σημεῖο τῆς ἐξαπατήσεως τοῦ 
ὁσίου τά ἑξῆς: «Εξέρχεται λοιπόν ὁ πρᾶος καί ἄκακος, ἀλλά 
μετά ζήλου. Καί μεταβαίνει μετά τῶν Πατέρων πρός τόν 
Θεόδοτον (τόν εἰκονομάχο Πατριάρχη), ὅπου, τελουμένης 
τῆς ἱερουργίας, προετίθεντο τά Ἅγια, τῶν ὁποίων ὅμως δέν 
ἠδύνατο νά μετάσχῃ τις, ἐάν δέν ἔλεγε, λέγοντος ὁμοίως καί 
τοῦ Θεοδότου, τό “Τοῖς μή προσκυνοῦσι τήν Εἰκόνα τοῦ 
Χριστοῦ, ἀνάθεμα". Τούτων οὕτω πραχθέντων ἀπηλευθε- 
ρώθησαν ἀπό τάς φυλακάς καί ἐπανῆλθον ἕκαστος εἰς τήν 
Μονήν του. Ἀλλ᾽ ὄχι καί ὁ τήν τελικήν νίκην ἐπιτυχών μετά 
τήν νομισθεῖσαν ἧτταν, ὁ Ὅσιος, λέγω, Νικήτας. Διότι οὗτος 

δέν ἐπανῆλθεν εἰς τήν Μονήν του» (Μέγας Συναξαριστής, 
Ἀπρίλιος, σελ. 64). 

Ἄς θαυμάσωμεν λοιπόν μετά ἀπό ὅλη αὐτήν τήν διήγησι 
τήν ὁμολογία τοῦ ὁσίου Νικήτα καί ἄς τήν συγκρίνωμε μέ 
τήν ἰδική μας ἐποχή. Ἐνῶ δηλαδή στό ναό πού προσῆλθε 
ὑπῆρχον εἰκόνες τίς ὁποῖες τιμοῦσαν, ἐνῶ ἐκφωνοῦσαν 
πρίν κοινωνήσουν τήν ὁμολογία «Τοῖς μή προσκυνοῦσι 
τήν εἰκόνα τοῦ Χριστοῦ ἀνάθεμα», ἐνῶ τελικά ἀφέθη ἐλεύ- 
θερος, αὐτός μέ αὐτήν τήν ἐκκλησιαστικήν ἐπικοινωνία 
ἐθεώρησε ὅτι ἐπρόδωσε τήν πίστι καί, ὡς ἐκ τούτου, δέν 
ἐπέστρεψε στή μονή του ποτέ πλέον ὡς ἡγούμενος, ἀλλά 
τόν μετέφεραν μετά τήν ὁμολογία του καί τόν μαρτυρικό 
του θάνατο νεκρό οἱ μοναχοί του. Αὐτή τήν ἐξαπάτησι τῶν 
ἡγουμένων πολύ τήν ἐκατηγόρησε στίς ἐπιστολές του ὁ ἅγ. 
Θεόδωρος ὁ Στουδίτης, ὅπως ἐπίσης ἐπήνεσε καί τήν ἐκ 
τῶν ὑστέρων ἐπανόρθωσι διά νέου ἀγῶνος καί ὁμολογία 
τοῦ ὁσίου Νικήτα. Γράφει ὁ ὅσ. Θεόδωρος ὁ Στουδίτης σέ 
ἐπιστολή του πρός τόν Ἐπίσκοπο Μιλήτου Ἰγνάτιο, περί 
τοῦ ὁσ. Νικήτα: 

«Πάντως γάρ ἔγνως ὅσοι καί πηλίκοι οἱ κατά τάς ἁμαρτίας 
μου ὠλισθηκότες" ἐφ᾽ οὗς τίς οὐ στενάξειεν δάκρυον; καί γε 
ἐπί τῷ Μηδικιώτῃ, συληθέντι ἐκ τῶν περίἸωσήφ οἰκονομίας 
χάριν ἠσεβηκέναι εἰς Χριστόν. Τοῦτο δέ, ὦ θεόσοφε, ἀπηχές 
πάνυ καί ἔκτοπον᾽ ἐάν γάρ τις τό κακόν ἐν προσχήματι 
ἀγαθοῦ ποιῇ, διπλοῦν ἐργάζηται τό ἁμάρτημα, ὅτι αὐτός 
τε τό οὐκ ἀγαθόν ποιεῖ καί κέχρηται οἱονεί παραπετάσματι 
τῷ τοῦ ἀγαθοῦ ὀνόματι, φωνή ἐστι τοῦ θείου Βασιλείου. 
Οὕτω μέν ἐκεῖνοι πρός τῇ οἰκείᾳ πτώσει καί πολλοῖς ἄλλοις 
ὄλισθος γενόμενοι, πλήν ὅτι ὁ Μηδικιώτης, ἐπιγνούς τήν 
ἧτταν, καί ὡμολόγηκεν ὠλισθηκέναι καί μεταμεμέληται 
σφόδρα, ὡς μεμάθηκα, καί διά τοῦτο φυγάς ᾧχετο, μέγι- 
στον δεῖγμα μετανοίας καί ὠφελείας ἐγκαταλείψας τοῖς 
τε οἰκείοις φοιτηταῖς καί τοῖς εὖ φρονοῦσιν» (Ἐπιστ. 267, 

Ἰγνατίῳ ἐπισκόπῳ Μιλήτου, Φατοῦρος, 395, 15). Δηλαδή 
ὁ ὅσιος θεωρεῖ, καί τό ὅτι ἐξαπατήθηκε ὁ ὅσ. Νικήτας, ὡς 
πτῶσι περί τήν πίστι καί δι’ αὐτό, κατά τόν ὅσιο, ἡ μετάνοιά 
του ἔγινε «μέγιστον δεῖγμα μετανοίας καί ὠφελείας». 

Ἀπό ὅλα αὐτά βλέπομε ὅτι ἡ ἐκκλησιαστική ἐπικοινωνία 
μέ τούς αἱρετικούς, πού ἐδραστηριοποιοῦντο μέσα στήν 
Ἐκκλησία, ἦτο διά τούς Πατέρες μεγίστη πτῶσις καί προ- 
δοσία τῆς πίστεως. Σήμερα ὅμως αὐτό ὀνομάζεται σύνεσις, 
διάκρισις καί ἀποφυγή σχίσματος. 


γ΄. Ὁ ὅσιος Θεόδωρος ὁ Στουδίτης 


Ἅ ιά τόν ὅσιο Θεόδωρο τόν Στουδίτη στήν παροῦσα 

μικρά μελέτη δέν θά ἀναφερθοῦμε παρά μόνο 
ἀκροθιγῶς. Καί τοῦτο διότι ἀφ᾽ ἑνός μέν ὁ ὅσιος θεωρεῖται 
σήμερα βαρύς καί ἀπρόσιτος, ἀφ᾽ ἑτέρου δέ διότι, ἄν ἀνα- 
φερώμεθα στίς ἐκκλησιαστικές του ἀποτειχίσεις καί τό τί 
ὑπέστη χάριν αὐτῶν, θά ἔπρεπε νά κάνωμε μία πολυσέλιδο 
μελέτη, ἡ ὁποία θά ξεπερνοῦσε τά ὅρια τῆς μικρῆς αὐτῆς 
ἀναφορᾶς στόν 15 Ἱερό Κανόνα τῆς Πρωτοδευτέρας Συ- 
νόδου. Ἐκεῖνο ὅμως πού εἶναι ἀνάγκη νά καταθέσωμε ἀπό 
τήν διδασκαλία τοῦ ὁσίου, γιά νά τόν παρουσιάσωμε καί 
αὐτόν κατά πάντα σύμφωνο μέ αὐτήν τήν Παράδοσι τῆς 
Ἐκκλησίας, καί πολύ μάλιστα ἀκριβέστερο, εἶναι τό ὅτι ὁ 
ὅσιος ἐθεωροῦσε αἵρεσι τήν δημοσία καί συνοδική ἀθέτησι 
ἔστω καί μίας εὐαγγελικῆς ἐντολῆς. 

Καί ὄχι μόνο αὐτό, ἀλλά ἐδίδασκε ἐπιπλέον, ὅτι ἡ δη- 
μοσία καί συνοδική ἀθέτησις μίας καί μόνης εὐαγγελικῆς 
ἐντολῆς, μᾶς ὁδηγεῖ αὐτομάτως στήν κατάργησι ὅλου τοῦ 
Εὐαγγελίου, ὡς δημιουργία ἄλλου Εὐαγγελίου, ἄλλου 
Χριστοῦ (τοῦ Ἀντιχρίστου) καί παρουσιάζει (ἡ ἀθέτησι τῆς 
μίας ἐντολῆς) τόν ἄτρεπτο καί ἀναλλοίωτο Θεό ὡς τρεπτό 
καί ἀλλοιωτό, ἐφ᾽ ὅσον τρεπτός καί ἀλλοιωτός εἶναι καί 

ὁ νόμος του. Ἀναφέρομε δύο χαρακτηριστικά χωρία τοῦ 
ὁσίου διά νά δείξωμε αὐτήν τήν διδασκαλία του: 

α) «Πάλιν δέ ὅτι καί ὅλον τό εὐαγγέλιον διά τῶν φθα- 
σάντων παρανομιῶν ἠθετήκασιν, ὦ ἱερά καί θεία κορυφή, 
ἐπεί καί ἕν ἀνόμημα ἀρκεῖ τόν καθόλου νόμον ἀνατρέψαι" 
πᾶσαι γάρ ἀλλήλων ἔχονται, φησίν ὁ Μέγας Βασίλειος, αἱ 
ἐντολαί, ὡς ἐν τῇ λύσει τῆς μιᾶς καί τάς λοιπάς ἐξ ἀνάγκης 
συγκαταλύεσθαι, οὐκ ἐξ ἑαυτοῦ τοῦτο, ἀλλ᾽ ἐκ τοῦ φθεγ- 
γομένου ἐν αὐτῷ Χριστοῦ λέγων, ὅς φησιν, πᾶς ὁ λύων 
μίαν τῶν ἐντολῶν τούτων τῶν ἐλαχίστων, οὕτος ἐλάχιστος 
κληθήσεται ἐν τῇ βασιλείᾳ τῶν οὐρανῶν, δηλονότι ἀπολ- 
λύμενος. καί ὁ θεσπέσιος Ἰάκωβος, ὅστις, φησί, τελέσει ὅλον 
τόν νόμον, πταίσει δέ ἐν ἑνί, γέγονε πάντων ἔνοχος» (ἘἜπιστ. 
34, Τῷ αὐτῷ [Λέοντι Πάπᾳ Ρώμης], Φατοῦρος 97,89). 

Καί β) «Ὅτι δέ ἀμετάβλητοι αἱ ἐντολαί τοῦ εὐαγγελίου 
ἄκουε τοῦ Μεγάλου Βασιλείου βοῶντος" τάχα τονῶσαί μου 
τήν ψυχήν καί νηπτικωτέραν πρός τό ἑφεξῆς καταστῆσαι 
ὁ Κύριος ἠβουλήθη, ὡς μή προσέχειν ἀνθρώποις, ἀλλά διά 
τῶν εὐαγγελικῶν ἐντολῶν καταρτίζεσθαι: αἵ οὔτε καιροῖς 
οὔτε περιστάσεσιν ἀνθρωπίνων πραγμάτων συμμεταβάλ- 
λονται, ἀλλ᾽ αὐταί διαμένουσιν, ὡς προήχθησαν ἀπό τοῦ 
ἀψευδοῦς καί μακαρίου στόματος οὕτω διαιωνίζουσαι. 
Οἱ δέ δι’ ἐναντίας κηρύξαντες τήν μοιχοζευξίαν οἰκονομίαν 
σωτήριον τί ἄλλο ἤ τρεπτάς τάς ἐντολάς τοῦ θεοῦ ἀπεφή- 
γαντο, πῇ μέν μεταβαλλομένας, πῇ δέ οὐ μεταβαλλομένας 
ἀλλ᾽ ἐνεργούσας ἀτρέπτως, καιροῖς δέ τισι καί περιστάσεσιν 
ἀνθρωπίναις, ὥσπερ ἔφασαν αὐτοί περί τῶν κρατούντων, 
μεταβαλλομένας καί μή εἰς ἀνομίαν λογιζομένας, ἀλλά γάρ 
καί τοσοῦτον ἰσχύν ἐχούσας, ὡς καί τούς μή προσιεμένους 
αὐτάς, ἤγουν τάς παραβάσεις τάς (ὥς φασιν) οἰκονομίας 
ἁγίων, ἀναθεματισμένους παρά τῇ ἐκκλησίᾳ εἶναι; Συνῆκται 
οὖν ἐντεῦθεν οὐδέν ἕτερο ἤ τό τόν θεόν τρεπτόν εἶναι καί 
ἀλλοιωτόν, ὁμοιουμένου τοῦ λέγοντος τῷ οἰκείῳ λόγῳ τό 

τε εὐαγγέλιον ἀόριστον πρός τε σωτηρίαν καί ἀπώλειαν...» 
(Ἐπιστ. 48, Ἀθανασίῳ τέκνῳ, Φατοῦρος 135,167). 

Αὐτό μόνο προσθέτομε διά νά κατανοήσωμε ὡς εἰς 
καθρέπτη ἀπό τή διδασκαλία τοῦ ὁσίου, τό ποῦ ἐμεῖς 
σήμερα εὑρισκόμεθα, ὅτι στίς ἡμέρες μας ὄχι μία, ἀλλά 
πολλές εὐαγγελικές ἐντολές ἔχομε συνοδικῶς καταργήσει, 
ἀλλοιώσει καί μεταστρέψει καί ἐπιπλέον ὅτι, ὅσους σήμερα 
θέλουν νά ἀποτειχισθοῦν ἀπό αὐτούς τούς Ἐπισκόπους πού 
ψαλιδίζουν καί ποδοπατοῦν τό Εὐαγγέλιο, τούς θεωροῦμε 
σχισματικούς. 

Κάτι ἀκόμη τελευταῖο θά ἀναφέρωμε, τό ὁποῖο θεω- 
ροῦμε ὅτι ἔχει μεγίστη σημασία διά τήν ἰδική μας ἐποχή, 
πρίν κλείσομε τήν μικρή ἀναφορά μας εἰς τόν ὅσιο Θεόδω- 
ρο τόν Στουδίτη. Ἐρωτήθηκε σέ ἐπιστολή ἀπό τόν μοναχό 
Ναυκράτιο, γιατί ὁ ἅγ. Κύριλλος δέν ἀπετειχίζετο ἀπό τούς 
ἀνατολικούς Ἐπισκόπους, οἱ ὁποῖοι δέν διέκοψαν πάραυ- 
τὰ τήν μνημόνευσι τοῦ αἱρετικοῦ Ἐπισκόπου Θεοδώρου 
Μοψουεστίας, ἀλλά γιά ἕνα μικρό χρονικό διάστημα τόν 
ἐμνημόνευον εἰς τά δίπτυχα. Ἀπαντῶντας ὁ ἅγιος κάνει 
ἐκτενῆ ἀναφορά γιά τό πότε, πῶς καί γιατί γίνονται εἰς 
τά θέματα τῆς μνημονεύσεως αἱρετικῶν σπανίως κάποιες 
οἰκονομίες. Ἀναφέρει πολλά θαυμάσια παραδείγματα μέ τά 
ὁποῖα ἀποδεικνύει, ὅτι ἡ οἰκονομία σκοπόν ἔχει τήν ἐπα- 
ναφορά τοῦ αἱρετικοῦ εἰς τήν Ὀρθοδοξία, ἐφ᾽ ὅσον αὐτός 
ἔχει ἀγαθή προαίρεσι. Μεταξύ τῶν παραδειγμάτων παρου- 
σιάζει ὁ ὅσιος τόν ἰατρό ὁ ὁποῖος σιγά-σιγά ἐπαναφέρει τόν 
ἀσθενῆ εἰς τήν ὑγεία, τόν ἄγριο ἵππο τόν ὁποῖο κατ᾽ ὀλίγο 
τόν ἐξημερώνομε καί τό στραβό κλαδί τό ὁποῖο λίγο-λίγο 
τό ἰσιώνομε καί τό κάνωμε εὐθεία ράβδο. Καταλήγει δέ ὁ 
ὅσιος ὡς ἑξῆς: «Οὕτω κἀν τοῖς ἁγίοις ἐν ταῖς οἰκονομίαις, 
ὡς καί Κυρίλλῳ τῷ μεγάλῳ ἐν τῷδε᾽ μικρόν γάρ πάντως 
ἀνέμενε τῶν ἀνατολικῶν τό βραδύνουν ἤἦ προσπαθές πρός 
τό αἱρετικόν μή ὑπολαμβάνειν τόν ὄντως αἱρετικόν. Τί γάρ 

ἦν ἄλλο τό μεσολαβοῦν, ἐπάν ὀρθοδόξως ἐκήρυττον τήν 
πίστιν κἀν τούτῳ αὐτόν τόν μνημονευόμενον αὐτοῖς ἀνα- 
θεματίζοντες; ἐπειδή πᾶς ὀρθοδοξῶν κατά πάντα πάντα 
αἱρετικόν δυνάμει, κἄν οὐ ρήματι, ἀναθεματίζει. ἔπειτα, 
ὅτε αὐτοῖς ἀνῆψεν ὁ τέλειος νοῦς, τότε αὐτοῖς συναφθέντος 
κατά πάντα τοῦ ἁγίου ἴσως» (Ἐπιστ. 49, Ναυκρατίῳ τέκνῳ, 
Φατοῦρος 142,79, ΡΑ. 99, 10884). 

Τό τμῆμα αὐτό τῆς ἐπιστολῆς τοῦ ὁσίου, μαζί μέ τά 
παραδείγματα τά ὁποῖα ὁ ἴδιος ἀναφέρει, τά παραθέσαμε 
διά νά καταδείξωμε τήν διαχρονική συμφωνία τῶν ἁγίων 
εἰς τό θέμα τῆς διακοπῆς τῆς μνημονεύσεως τῶν αἱρετικῶν 
καί τῆς ἀποτειχίσεως. Βλέπουμε δηλαδή ἐδῶ τόν ὅσιο νά 
δικαιολογῆ μέ θαυμάσιο τρόπο τήν οἰκονομία πού ἔκανε ὁ 
ἅγ. Κύριλλος, νά μήν ἀποτειχισθῆ προσωρινά, ὄχι ἀπό τόν 
αἱρετικό Θεόδωρο Μοψουεστίας, ἀλλά ἀπό αὐτούς πού τόν 
ἐμνημόνευαν εἰς τά δίπτυχα. Αὐτό σημαίνει ὅτι ἡ διακοπή 
τῆς μνημονεύσεως τοῦ αἱρετικοῦ, πρό συνοδικῆς ἀποφά- 
σεως, ἦτο Παράδοσι τῆς Ἐκκλησίας καί δι’ αὐτό ἔπρεπε νά 
δικαιολογηθῆ οἱαδήποτε οἰκονομία ἤ ὀλιγωρία ἐγίνετο εἰς 
τό σοβαρό αὐτό θέμα τῆς πίστεως. Ἀναφέρει λοιπόν εἰς τό 
ὡς ἄνω χωρίο ὅτι, ὁσάκις μνημονεύεται κάποιος Ἐπίσκοπος, 
(εἴτε εἰς τά δίπτυχα εἴτε εἰς τήν προσκομιδή ἤ τίς αἰτήσεις 
ὡς οἰκεῖος Ἐπίσκοπος), αὐτός ἐξυπακούεται ὅτι εἶναι Ὀρθό- 
δοξος, δι᾽ αὐτό σημειώνει: «μικρόν γάρ πάντως ἀνέμενε (ὁ 
ἅγ. Κύριλλος) τῶν ἀνατολικῶν τό βραδύνουν ἤ προσπαθές 
πρός τό αἱρετικόν μή ὑπολαμβάνειν τόν ὄντως αἱρετικόν». 
Ἡ κατάληξις μετά ἀπό ὅλα τά ἀνωτέρω τοῦ ὁσίου, «πᾶς 
ὀρθοδοξῶν κατά πάντα πάντα αἱρετικόν δυνάμει, κἄν οὐ 
ρήματι, ἀναθεματίζει» εἶναι ὄντως μεγαλοπρεπής. Δηλα- 
δή ὁσάκις μνημονεύομε τόν Ἐπίσκοπο, τόν ἀναγνωρίζομε 
ὡς Ὀρθόδοξο καί ὁσάκις διακόπτομε τήν μνημόνευσί του 
λόγῳ αἱρέσεως, τόν ἐκλαμβάνομε διά τόν λόγο αὐτό ὡς 
ἀναθεματισμένο. 

Ἐμεῖς σήμερα ἀντιθέτως πρός αὐτήν τήν Παράδοσι 
τῆς Ἐκκλησίας, ἀφ᾽ ἑνός μέν ὁμολογοῦμε ὅτι οἱ Ἐπίσκοποι 
ἔχουν βυθισθῆ στήν αἵρεσι τοῦ Οἰκουμενισμοῦ, ἀφ᾽ ἑτέρου 
δέ τούς μνημονεύομε, ὁμολογοῦντες δι᾽ αὐτοῦ τοῦ τρόπου 
ὅτι εἶναι Ὀρθόδοξοι. Ἐπί πλέον δέ προσπαθοῦμε νά στη- 
ριχθοῦμε στήν οἰκονομία αὐτή τοῦ ἁγ. Κυρίλλου καί νά 
παρουσιάσωμε τούς ἁγίους ὡς δεικνύοντες ἀνοχή, μνη- 
μονεύοντες τούς αἱρετικούς. Ὅλα αὐτά βεβαίως γίνονται 
διά νά δικαιολογήσωμε τήν ἀπραξία μας, τό βόλεμά μας 
καί τόν ἐφησυχασμό μας, παρουσιάζοντάς τα μάλιστα ὡς 
μεγίστη διάκρισι. Κατ᾽ αὐτόν τόν τρόπο, ἐνῶ οἱ ἅγιοι μᾶς 
παρουσιάζουν μία ἑνιαία ὁμότροπη διαχρονική παράδοσι 
εἰς τό θέμα τῆς διακοπῆς τῆς μνημονεύσεως λόγῳ αἱρέσεως, 
ἐμεῖς ἀπεναντίας τούς παρουσιάζομε ὡς διαφωνοῦντας καί 
ἀντιμαχομένους. 


ι(. Ὁ Μέγας Φότιος 


8 ἀ ἀναφερθοῦμε ἐν συνεχείᾳ, παρουσιάζοντας τήν ἀπο- 
τείχισι ὡς Παράδοσι τῆς Ἐκκλησίας, στόν Μ. Φώτιο. 
Ὡς γνωστόν ὁ ἅγ. Φώτιος ἦταν ἐκεῖνος πού μέ τούς ἀγῶνες 
του ἔσωσε τὴν Ὀρθοδοξία ὁ ἀπό τήν ὑποταγή της στόν Πα- 
πισμό καί ἐπίσης, ἦταν ἐκεῖνος, ὁ ὁποῖος προήδρευσε τῆς 
Πρωτοδευτέρας Συνόδου ἡ ὁποία ἐξέδωσε μεταξύ ἄλλων 
καί τόν ὑπό ἐξέτασι 15 ἱερό Κανόνα. Ὁ ἴδιος λοιπόν τώ- 
ρα, θά μᾶς ἐξηγήση αὐτόν τόν Κανόνα μέ τή διδασκαλία 
του, θά μᾶς πῆ ἄν εἶναι δυνητικός ἤ ὑποχρεωτικός, θά μᾶς 
ὁδηγήση ἀσφαλῶς στόν δρόμο τῆς ἀποτειχίσεως, πότε 
δηλαδή αὐτή πρέπει νά γίνεται καί ὑπό ποίας προῦποθέσεις 
πρέπει νά ὑποτασσώμεθα στόν Ἐπίσκοπο. Ὑπάρχει εἰς τό 
θέμα αὐτό ἕνα χωρίον τοῦ ἁγίου τό ὁποῖον εἶναι τόσο σα- 
φές καί ξεκάθαρο πού θά πρέπει κάποιος νά ἔχη ἰησουΐτικη 
εὐφυΐα καί παπική διπλωματία διά νά τό διαστρέψη. Εἶναι 

ἀπό τήν ιε΄ ὁμιλία του, ἡ ὁποία ἐκφωνήθηκε στόν ἄμβωνα 
τῆς μεγάλης Ἐκκλησίας: 

«Αἱρετικός ἐστιν ὁ ποιμήν; Λύκος ἐστί" φυγεῖν ἐξ αὐτοῦ 
καί ἀποπηδᾶν δεήσει, μηδ᾽ ἀπατηθῆναι προσελθεῖν, κἄν 
ἥμερον περισαίειν δοκῇ" φύγε τήν κοινωνίαν αὐτοῦ καί τήν 
πρός αὐτόν ὁμιλίαν ὡς ἰόν ὄφεως ἀγκίστρῳ μέν καί δελέατι 
ἰχθύες ἁλίσκονται, ὁμιλία δέ πονηρά καί τόν αἱρετικόν ἰόν 
ὑποκαθήμενον ἔχουσα πολλούς τῶν ἁπλουστέρων προσιό- 
ντας καί μηδέν βλάβος παθεῖν ὑφορωμένους ἐζώγρησε: φεύ- 
γειν οὖν παντί σθένει διά ταῦτα προσήκει τούς τοιούτους. 

»Ὀρθόδοξός ἐστιν ὁ ποιμήν, εὐσεβείᾳ ἐσφράγισται, 
οὐδέν τῆς αἱρετικῆς φατρίας ἐπισύρεται; Ὑποτάγηθι αὐτῷ, 
ὡς εἰς τύπον προκαθεζομένῳ Χριστοῦ" οὐκ ἐκείνῳ φέρεις 
τήν τιμήν, ἄν ἐξ ὅλης φέρῃς ταύτην τῆς ψυχῆς" Χριστός 
ταύτην ὑποδέχεται" μή περιεργάζου τά ἄλλα: Θεός ἐστιν ὁ 
τούτων ἐξεταστής" ἐκείνῳ τήν κρίσιν κατάλιπε, σύ δέ τήν 
ὑπακοήν, κατά τήν ἀγάπην τοῦ Χριστοῦ, καί καθαράν αὐτῷ 
τήν διάθεσιν ἐπεδείκνυσο» (ΕΠΕ 12, 400,31). 

Ὁ ἅγιος εἶναι τόσο σαφής ὥστε ἀναφέρει καί τίς δύο 
περιπτώσεις τοῦ αἱρετικοῦ καί τοῦ ὀρθοδόξου ποιμένος. 
Τόν αἱρετικό τόν ὀνομάζει λύκο ἀπό τόν ὁποῖο πρέπει νά 
ἀπομακρυνθῆς πάραυτα, ὡσάν μέ ἅλμα πού γίνεται ἐνστι- 
κτωδῶς, χωρίς διαδικασίες ἤ ἀποφάσεις Συνόδων «φυγεῖν 
ἐξ αὐτοῦ καί ἀποπηδᾶν δεήσει»" προσθέτει ἀκόμη ὅτι δέν 
πρέπει νά ἀπατηθῆς ἀπό τήν ἐξωτερική του ἡμερότητα 
καί ὅτι ἡ κοινωνία μέ αὐτόν εἶναι δηλητήριο φιδιοῦ. Ἄντι- 
θέτως γιά τόν ὀρθόδοξο ποιμένα, ὁ ἅγιος θέτει κάποιες 
προῦποθέσεις πού πρέπει νά τίς ἐξετάζη ἕκαστος καί μετά 
νά ὑποταχθῆ εἰς αὐτόν. «Εὐσεβείᾳ ἐσφράγισται, οὐδέν τῆς 
αἱρετικῆς φατρίας ἐπισύρεται». Δηλαδή νά ἔχη καθ᾽ ὅλα 
εὐσεβῆ πίστι καί ζωή καί νά μήν ἔχη κανένα αἱρετικό ψε- 
γάδι. Αὐτά πρέπει νά τά ἐξετάζη ὁ κάθε ὀρθόδοξος ἄν δέν 
θέλη νά ὁδηγηθῆ στόν γκρεμό. Ἄν ὅμως, λέγει ὁ ἅγιος, ὁ 

ποιμένας ἔχη ὀρθόδοξο πίστι καί τήν κηρύττη μέ λόγια καί 
ἔργα, τότε πρέπει νά τόν θεωρήσης «ὡς εἰς τύπον προκα- 
θεζομένῳ Χριστοῦ». Τήν τιμή πού ἀποδίδεις εἰς αὐτόν τόν 
ποιμένα τήν δέχεται ὁ Χριστός. Ὅλα τά ἄλλα, διδάσκει ὁ 
ἅγιος, πλήν δηλαδή τῆς πίστεως, νά μήν τά ἐξετάζωμε «μή 
περιεργάζου τά ἄλλα: Θεός ἐστίν ὁ τούτων ἐξεταστής». 

Αὐτή ἡ διδασκαλία τοῦ Μ. Φωτίου εἶναι πολύ σαφής 
καί κατανοητή καί οὐσιαστικά καθιστᾶ τόν 15 Κανόνα τῆς 
Πρωτοδευτέρας, ὄχι μόνο ὑποχρεωτικό, ἀλλά συγχρόνως 
καί ἄκρως ἀναγκαῖο σέ κάθε ἕνα ὁ ὁποῖος δέν θέλει νά 
κατασπαραχθῆ ἀπό τόν λύκο καί νά δηλητηριασθῆ ἀπό τό 
φίδι. Τώρα ἄν ἐμεῖς περιμένωμε τήν ἀπόφασι τῆς Συνόδου 
διά νά φύγωμε ἀπό τόν λύκο, σημαίνει ἤ ὅτι ἀδιαφοροῦμε 
διά τήν σωτηρία μας ἤ ὅτι τήν θέλουμε μέν, ἀλλά χωρίς 
ἀγῶνα καί θυσία. 

Θά ἀναφέρωμε καί ἕνα ἀκόμη τμῆμα ἀπό ἐπιστολή τοῦ 
ἁγίου διά νά ἰδοῦμε ἀφ᾽ ἑνός μέν τήν αὐστηρότητά του εἰς 
τά θέματα τῆς πίστεως, ἀφ᾽ ἑτέρου δέ τήν Παράδοσι πού 
ἐγνώριζον ὅλοι οἱ Ὀρθόδοξοι στήν ἐποχή του, ὅτι δηλαδή 
πρέπει νά φεύγωμε μακριά ἀπό τούς αἱρετικούς καί διε- 
στραμμένους Ἐπισκόπους. 

Ἐπιπλήττει στήν ἐπιστολή αὐτή ὁ ἅγιος τόν ἀρχιεπίσκο- 
πο Καισαρείας, διότι ἔγινε προδότης τῶν δογμάτων τῆς πί- 
στεως καί οἱ πιστοί τόν ἀπεστρέφοντο καί οὔτε «χαίρεται» 
δέν τοῦ ἔλεγον: «κακός ἐγένου φίλοις καί θείου προδότης 
δόγματος, καί τῆς σῆς ὁμολογίας πολέμιος, εἶτα διερωτᾷς, 
τί δήποτέσε οἱ εὐσεβεῖς ὡς ἐναγῆ ἀποστρέφονται, μηδέ τῆς 
κοινῆς ἀξιοῦντες προσρήσεως; (ὥ, τί σε δικαίως προσείπω;) 
φοβερόν ἡγοῦνται καί τό διά τοῦ “χαίρειν᾽ κοινωνῆσαι τοῖς 
ἔργοις σου τοῖς πονηροῖς» (Ἔπιστ. κστ΄ Παύλῳ γεγονότι 
ἀρχιεπισκόπῳ Καισαρείας καί ἀποστήσαντι, ἘΠῈ 13, 290,25). 

Καί ἀπό ἐδῶ φαίνεται ὅτι ἡ ἀποτείχισις ἦτο γνωστή, θά 
λέγαμε, καί στόν τελευταῖο ὀρθόδοξο καί τήν ἐφήρμοζαν 

ἐνστικτωδῶς οἱ Χριστιανοί, χωρίς νά ἔχη καταδικασθῆ ἀπό 
Σύνοδο ὁ Ἐπίσκοπος τῆς Καισαρείας. 


ια. Ἢ ἐφαρμογή τοῦ 15." Κανόνος 
σέ ἐσίσεσδο Τοσικῶν Ἐκκλησιῶν 


φήνοντας τόν Μ. Φώτιο θά ἰδοῦμε τήν ἴδια Παρά- 

δοσι τῆς ἀποτειχίσεως στήν μετά τό σχίσμα περίοδο. 
Κάνοντας μία μικρή ἀναφορά, δραττόμενοι ἀπό τό ἴδιο τό 
σχίσμα, ἀναφέρομε ὅτι καί αὐτό τό σχίσμα, τό ὁποῖο ἐχώρι- 
σε ἀπό τόν 11 αἰῶνα καί ἐπί χίλια σχεδόν ἔτη τήν Ἀνατολή 
ἀπό τή Δύσι δέν εἶναι τίποτε ἄλλο ἀπό τήν ἐφαρμογή τοῦ 
ἰδίου τοῦ 15.) Κανόνος τῆς Πρωτοδευτέρας Συνόδου σέ 
ἐπίπεδο τοπικῶν Ἐκκλησιῶν. Καί ἐδῶ πάλι ἡ ἐφαρμογή 
αὐτοῦ τοῦ Κανόνος ἦτο ἀνέκαθεν Παράδοσι τῆς Ἐκκλησί- 
ας καί τήν βλέπομε ἐφαρμοσμένη στήν αἵρεσι τοῦ Μονο- 
φυσιτισμοῦ, τοῦ Μονοθελητισμοῦ, τῆς Εἰκονομαχίας κλπ. 
Δηλαδή ὁσάκις μία τοπική Ἐκκλησία ἀπεδέχετο δημοσίως 
καί συνοδικῶς μία αἵρεσι, οἱ ἄλλες τοπικές ἐκκλησίες ἀπε- 
σχίζοντο ἀπό αὐτή, πρό συνοδικῆς κρίσεως. Δι’ αὐτοῦ τοῦ 
τρόπου ἐδείκνυον ὅτι διά τῆς αἱρέσεως ἡ τοπική Ἐκκλησία 
ἐξέπεσε καί δέν ἦτο πλέον Ἐκκλησία καί διά τοῦτο ἀπεκό- 
πτετο ὡς νεκρό μέλος καί ἐπί πλέον διεφυλάσσετο ὁ ἴδιος ὁ 
χαρακτήρ τῆς Ἐκκλησίας ὡς νύμφης ἀμώμου καί ἀσπίλου, 
κατά τόν Ἀπ. Παῦλο, Ἐφεσ. 5,27, διότι ὁ χαρακτηρισμός 
ἄμωμος καί ἄσπιλος ἐννοεῖτο κυρίως καί πρωτίστως ὡς 
πρός τήν ὀρθόδοξον καί ἀληθῆ πίστιν. 

Ὁ ἅγ. Θεόδωρος ὁ Στουδίτης εἶναι πολύ κατατοπιστι- 
κός εἰς αὐτό τό σημεῖο καί ἐκφράζει τήν Παράδοσι τῆς 
Ἐκκλησίας μέ τόν πλέον εὔγλωττο καί λακωνικό τρόπο. Σέ 
ἐπιστολή του πρός τόν Σακελλάριο Λέοντα ἀναφέρει τήν 
ἱστορική πορεία τῆς τοπικῆς Ἐκκλησίας τῆς Κωνσταντι- 
νουπόλεως κατά τήν περίοδο μόνο τῆς Εἰκονομαχίας: «Διά 

τοῦτο ἀπεδοκιμάσθη ἐπί τοῦ δόγματος τῶν θείων εἰκόνων 
τά ἐπί τοῦ πάλαι Κωνσταντίνου καί Λέοντος βασιλικῷ 
κράτει καί θράσει συνεδριασθέντα καί βατταρισθέντα᾽" ἐφ᾽ 
οἷς ἐτμήθη ἡ τῇδε ἐκκλησία τῶν ἑτέρων τεττάρων, ἀνα- 
θεματισμοῖς ὑποβαλλομένη αἰωνίοις σφραγῖδι τοῦ Ἁγίου 
Πνεύματος. Εἶτα ἐλέῳ θεοῦ ἠγέρθη κέρας ὀρθοδοξίας ἐπί 
Εἰρήνης τῆς πάνυ σύν τῷ αὐτῆς ραδάμνῳ, ἐφ᾽ ἧς συνήφθη 
τά διεστῶτα μέχρις Λέοντος τοῦ προσεχοῦς" ἐφ᾽ ᾧ αὖθις 
διετμήθη ἡ τῇδε ἐκκλησία, ἀναθεματιζομένη ὑπό τῶν 
προτέρων ἰσορρόπως» (Φατ. 478, 697,69. Ρ.Α. 99, 1417{,}). 

Ἐδῶ βλέπομε καθαρά ὅτι, ὅταν μία τοπική Ἐκκλησία 
ἀποδεχθῆ δημοσίως καί συνοδικῶς μία αἵρεσι, ἐκπίπτει ὡς 
τοπική Ἐκκλησία καί οἱ ἄλλες ἀποτειχίζονται ἀπό αὐτήν 
καί τήν ἀναθεματίζουν. Ὅταν πάλι ἀπορρίψει τήν αἵρεσι 
καί ἀποδεχθῆ τήν Ὀρθόδοξο πίστι, εἰς τό σημεῖο πού 
ἔσφαλε, ἑνώνεται μέ τίς ἄλλες καί ὑφίσταται ὡς Ἐκκλησία. 
Εἶναι ἀδιανόητο διά τόν ὅσιο νά ἔχη ἀποδεχθῆ δημοσίως 
καί συνοδικῶς μία τοπική Ἐκκλησία κάποια αἵρεσι καί νά 
λογίζεται συγχρόνως ὡς Ἐκκλησία. Δι’ αὐτό πάντοτε στίς 
ἐπιστολές του τήν τοπική Ἐκκλησία τῆς Κωνσταντινου- 
πόλεως, ἐφ᾽ ὅσον εἶχε ἀποδεχθῆ τήν Εἰκονομαχία, τήν θε- 
ωὡροῦσε «πεπτωκυῖα, καταπεσοῦσα, ἐρρυπωμένη κλπ.». Ὡς 
Ἐκκλησία τότε ἐν καιρῷ αἱρέσεως ἐθεωροῦντο οἱ ἀποτει- 
χισμένοι ἀπό τούς αἱρετικούς, ἔστω καί ἄν ἦσαν ἐλάχιστοι. 

Θά ἀναφέρωμε διά νά κατανοηθῆ αὐτό τό οὐσιῶδες 
σημεῖο ἕνα-δύο χωρία τοῦ ὁσίου Θεοδώρου: «φιλόσοφον 
γάρ τό ρῆξαί σε φωνήν ἐπί τοῦ κράτους ἥν οἷδας τά τε λοιπά 
σου λαλήματά τε καί σπουδάσματα ὑπέρ ἀνακλήσεως τῆς 
πεπτωκυίας καθ᾽ ἡμᾶς ἐκκλησίας. καί ὄντως ἔδει τόν σοφόν 
ἄνδρα καί διεγνωσμένον ἐν εὐσεβείᾳ τοῦτο δρᾶν πρός τε τό 
οἰκεῖον συμφέρον καί τοῦ ὅλου σώματος Χριστοῦ» (Ἐπιστ. 
Στεφάνῳ Ἀδσηκρῆτι, Φατοῦρος 419, 586,8)" «Πλήν ὅτι ὑπο- 
βάλλοι ὁ καιρός καί ἐξ εὐτελῶν παράκλησίν σοι προσάγε- 

σθαι. ἡ δέ ἐστιν ὀρέξαι σε χεῖρα τῇ καταπεσούσῃ καθ᾽ ἡμᾶς 
ἐκκλησίᾳ πτώματι ἀσεβείας» (Ἐπιστ. Δημόχαρι νομοθέτῃ 
γενικῷ, Φατοῦρος 426, 596,12)" καί «ὡς ἤδη ἀρθείσης τῆς 
εἰρήνης, ἀφ᾽ οὗ Χριστός ἔφη, εἰρήνην ἀφίημι ὑμῖν, εἰρήνην τήν 
ἐμήν δίδωμι ὑμῖν μέχρι τοῦ δεῦρο, καί ἐρρυπωμένης οὔσης 
τῆς ἐκκλησίας αὐτοῦ, ἥν ὁ ἱερός Παῦλος βοᾷ μή ἔχειν σπίλον 
ἦ ρυτίδα ἤ τι τῶν τοιούτων, ἀλλ᾽ εἶναι ἁγίαν καί ἄμωμον» 
(Ἐπιστ. Πατριάρχῃ Ἱεροσολύμων, Φατοῦρος 276, 411,65). 

Οἱ Πατέρες ἐννόησαν ὅτι ἐφ᾽ ὅσον ὑπῆρχε ἐκκλησι- 
αστική κοινωνία μέ μία τοπική Ἐκκλησία, ἡ ὁποία εἶχε 
ἀποδεχθῆ μία αἵρεσι, ὑπῆρχε συμμετοχή στήν αἵρεσι, διά 
τῆς ἐκκλησιαστικῆς ἐπικοινωνίας, καί στήν ἔχουσα ὑγιᾶ 
καί ὀρθόδοξο πίστι τοπική Ἐκκλησία. Κατ᾽ αὐτόν λοιπόν 
τόν τρόπον καί στό ἐπίπεδο τῶν τοπικῶν Ἐκκλησιῶν οἱ 
ἀποτειχιζόμενες λόγῳ αἱρέσεως ἦσαν ἄξιες ἐπαίνου, διότι 
ἀπεσχίσθησαν ἀπό ψευδοεκκλησίες καί ψευδοπατριάρχες 
καί δέν ἐπροκάλεσαν, σύμφωνα μέ τόν ἐν λόγῳ ἱερό Κανό- 
να, σχίσμα στήν Ἐκκλησία, ἀλλά ἐλύτρωσαν τήν Ἐκκλησία 
ἀπό τό σχίσμα. 

Εἶναι ἀλήθεια ὅτι τίς περισσότερες φορές ἐξέπιπτε διά 
τῆς αἱρέσεως ἀπό τό ἐπίπεδο καί τόν χῶρο τῆς Ἐκκλησίας 
ἡ τοπική Ἐκκλησία τῆς Κωνσταντινουπόλεως καί ἀπεκό- 
πτετο ἀπό τίς ὀρθά φρονοῦσες πρό συνοδικῆς κρίσεως. 
Ἐπανήρχετο δέ διά τῆς ἀποκαταστάσεως τῆς Ὀρθοδόξου 
πίστεως καί τῆς καταδίκης τῆς αἱρέσεως καί συνεδέετο 
μετά τῶν λοιπῶν Ὀρθοδόξων Ἐκκλησιῶν. Δι᾿ αὐτό καί 
πολλές φορές ἀπό τούς ἁγίους ἀναφέρεται ἡ Ρώμη ὡς ση- 
μεῖο ἀναφορᾶς πρός τήν ὀρθόδοξον πίστι, ὄχι βεβαίως ὡς 
πρωτοθρόνου Ἐκκλησίας, ἀλλά ὡς κατέχουσα τήν ἀληθινή 
πίστι. Ἐπί πλέον δέ, διότι ἡ ἐπιρροή τῶν αὐτοκρατόρων, οἱ 
ὁποῖοι ἐβοήθουν καί ὑπέθαλπον τήν αἵρεσι στήν Ἀνατολή, 
δέν ὑφίστατο πλέον εἰς τήν Δύσι. Τέτοια περιστατικά εἰς 
τά ὁποῖα οἱ Πατέρες προσέφευγον στήν Ρώμη, εἴτε αὐτο- 

προσώπως εἴτε δι᾽ ἐπιστολῶν, ἔχομε εἰς τήν περίπτωσι τοῦ 
Ἀρειανισμοῦ ἀπό τούς ἁγίους Ἀθανάσιο καί Παῦλο τόν 
ὁμολογητή, ἀπό τόν ἅγ. Ἰωάννη τόν Χρυσόστομο πρός 
τόν Ἰννοκέντιο τῆς Ρώμης διά τήν παράνομο καθαίρεσι 
καί ἐξορία του, ἀπό τόν ἅγ. Κύριλλο διά τήν αἵρεσι τοῦ 
Νεστορίου, ἀπό τόν ἅγ. Μάξιμο τόν ὁμολογητή διά τήν 
αἵρεσι τοῦ Μονοθελητισμοῦ, ἀπό τόν ἅγ. Θεόδωρο τόν 
Στουδίτη διά τήν μοιχειανική αἵρεσι καί τήν αἵρεσι τῆς 
Εἰκονομαχίας κλπ. 

Ἤδη ἀπό τήν ἐποχή τοῦ Μ. Φωτίου τά πράγματα ἄλλα- 
ξαν. Ἡ τοπική Ἐκκλησία τῆς Ρώμης διά τοῦ Ἐπισκόπου της 
ἐξεδήλωνε φανερά, ἀφ᾽ ἑνός μέν κυριαρχικές τάσεις ἐπί 
τῶν ἄλλων τοπικῶν Ἐκκλησιῶν, ἀφ᾽ ἑτέρου διολίσθαινε 
δογματικῶς σέ αἱρέσεις, ὅπως αὐτή περί τῆς ἐκ τοῦ Υἱοῦ 
ἐκπορεύσεως τοῦ Ἁγ. Πνεύματος. Ὁ Μ. Φώτιος ἦτο ὁ μέγας 
καί πρῶτος κυματοθραύστης αὐτῶν τῶν πτώσεων. Διά τῆς 
Η’ Οἰκουμενικῆς Συνόδου κατεδικάσθη, παρόντων καί τῶν 
Παπικῶν, ἡ αἵρεσις τοῦ «Π]οαμθο» καί κατεστάλησαν οἱ ἐπε- 
κτατικές καί ἐξουσιαστικές αὐθαιρεσίες τῶν Παπῶν. Ἔτσι 
μέ βάσι τήν ὀρθόδοξο πίστι ἑνώθησαν οἱ τοπικές Ἔκκλη- 
σίες. Ὁ δὲ Πάπας Ἰωάννης ὁ Η΄ διεβεβαίωσε σέ ἐπιστολή 
του πρός τόν ἅγ. Φώτιο τά ἑξῆς: «..παραδηλοῦμεν τῇ αἰδε- 
σιμότητί σου, ἵνα περί τοῦ ἄρθρου τούτου, δι᾽ ὅ συνέβη τά 
σκάνδαλα μέσον τῶν Ἐκκλησιῶν τοῦ Θεοῦ, ἔχῃς πληροφο- 
ρίαν εἰς ἡμᾶς, ὅτι οὐ μόνον οὐ λέγομεν τοῦτο, ἀλλά καί τούς 
πρῶτον θαρρήσαντας τῇ ἑαυτῶν ἀπονοίᾳ τοῦτο ποιῆσαι, 
παραβάτας τῶν θείων λόγων κρίνομεν καί μεταποιητάς τῆς 
θεολογίας τοῦ Δεσπότου Χριστοῦ καί τῶν Ἀποστόλων καί 
τῶν λοιπῶν πατέρων, οἵ συνελθόντες συνοδικῶς παρέδωκαν 
τό ἅγιον Σύμβολον καί μετά τοῦ Ἰούδα αὐτούς τάττομεν» 
(Δοσιθέου Ἱεροσολύμων, Τόμος Χαρᾶς, σελ. 595, Φωτίῳ 
Πατριάρχῃ Κωνσταντινουπόλεως, Μδῃηβὶ 17Ά, 525 ΑΒ). 

Ὅταν ἀργότερα οἱ Φράγκοι ἐπεκράτησαν στό Πατρι- 

αρχεῖο τῆς Ρώμης ἐπέβαλαν καί τήν αἵρεσι τοῦ «Π]Ἰοαι6». 
Ἀναφέρεται ὅτι ὁ Πάπας Σέργιος τό 1οο9 διά πρώτη φορά 
στήν ἐνθρονιστήριο ἐπιστολή του ἀνέφερε τό Σύμβολο 
τῆς πίστεως μετά τῆς αἱρετικῆς προσθήκης καί ἀμέσως 
ὁ Πατριάρχης Κωνσταντινουπόλεως, Σέργιος καί αὐτός 
ὀνομαζόμενος, τόν διέγραψε ἀπό τά δίπτυχα τῆς Ἔκκλη- 
σίας, τό ὁποῖο σημαίνει ὅτι διέκοψε τήν μνημόνευσί του 
κατά τή Θεία Λειτουργία, εἰς τήν ὁποία μνημονεύονται 
ὅλοι οἱ προκαθήμενοι τῶν τοπικῶν Ἐκκλησιῶν. Αὐτή ἦτο 
ἡ ἀποτείχισις ἀπό τήν τοπική Ἐκκλησία τῆς Ρώμης λόγῳ 
αἱρέσεως, ἡ ὁποία συνετελέσθη πλήρως τό 1054 μέ τήν 
ὁλοκλήρωσι τοῦ λεγομένου σχίσματος καί τόν ἀναθεμα- 
τισμό τῶν Παπικῶν. Ἔκτοτε τήν τοπική Ἐκκλησία τῆς Ρώ- 
μης ἀποτελοῦν ὅσοι ἐγκαταβιοῦν στόν γεωγραφικό αὐτό 
χῶρο, ἀποδέχονται τά ὀρθόδοξα δόγματα καί ἐπί πλέον 
δέν ἔχουν καμμία ἐκκλησιαστική κοινωνία μέ τόν Πάπα 
καί τούς Ἐπισκόπους του, ἔστω κι ἄν αὐτοί εἶναι ἐλάχιστοι. 

Ὅλα αὐτά ἀνεφέρθησαν διά νά καταδειχθῆ ὅτι καί αὐτό 
τό σχίσμα τοῦ 1054 δέν εἶναι τίποτε ἄλλο ἀπό τήν ἀποτεί- 
χισι τήν ὁποία προβλέπει ὁ 15" ἱερός Κανών τῆς Πρωτο- 
δευτέρας Συνόδου καί βεβαίως ἐπιβάλλει ὅλη ἡ ὀρθόδοξος 
Παράδοσις, σέ ἐπίπεδο τοπικῶν Ἐκκλησιῶν. Ἐδῶ ἔχομε 
αἵρεσι κατεγνωσμένη ὑπό Συνόδου (τήν Η΄ Οἰκουμενική 
τοῦ 879), ἀλλά δέν εἶχε συνοδικῶς καταδικασθῆ ὁ Πάπας 
καί οἱ ἀκόλουθοί του εἰς τήν αἵρεσι. Ὁ Πατριάρχης λοιπόν 
Κωνσταντινουπόλεως (μετά τῆς περί αὐτόν Συνόδου) 
ἀπεσχίσθη ἀπό τόν Πάπα, πρό συνοδικῆς κρίσεως (δηλ. 
συγκλήσεως Οἰκουμενικῆς Συνόδου), διότι αὐτός ἐξέπεσε 
σέ κατεγνωσμένη αἵρεσι. Αὐτό τοῦτο ἀναφέρει εἰς τήν 
ἑρμηνεία τοῦ ἐν λόγῳ Κανόνος ὁ Θεόδωρος Βαλσαμών: 
«Σημείωσαι ταῦτα, ἴσως ὠφελήσοντα κατά τῶν λεγόντων, 
μή καλῶς ἡμᾶς ἀποσχισθῆναι ἀπό τοῦ θρόνου τῆς παλαιᾶς 

Ρώμης, πρό τοῦ καταδικασθῆναι τούς περί ταύτην ὡς κα- 
κόφρονας» (Ράλλη-Ποτλῆ, ὅπ. ἀν., τόμ. Β΄, 695). 

Δηλαδή καί τότε, ὅπως καί σήμερα, ὑπῆρχαν αὐτοί πού 
ἰσχυρίζοντο ὅτι δέν ἔπρεπε να ἀποτειχισθοῦν οἱ Ὀρθόδο- 
ἔοι ἀπό τήν Ρώμη, πρίν τήν συνοδική καταδίκη της, ἰδέες 
δηλαδή μέ τίς ὁποῖες δέν συμφωνοῦσε ὁ Βαλσαμών καί 
βεβαίως ὅλη ἡ ὀρθόδοξος Παράδοσις. Τό ὅτι αὐτή ἡ ἀπο- 
τείχισις ἀπό τόν Παπισμό, ἡ ὁποία ἦτο καί ἡ μεγαλυτέρα 
καί σέ χρονική διάρκεια καί σέ ἔντασι, σέ ἐπίπεδο τοπικῶν 
Ἐκκλησιῶν, διεφύλαξε καί διέσωσε τήν Ὀρθοδοξία ἀπό 
τήν ἀλλοίωσι τοῦ φρονήματός της ἀπό τήν ἀλλοτρίωσι 
καί ἀφομοίωσί της, ἀπό τήν ἐκκοσμίκευσί της κλπ. καί τήν 
διετήρησε ἄσπιλον καί ἀμώμητον κατά τίς τοῦ ἀπ. Παύλου 
προδιαγραφές, μόλις εἶναι ἀνάγκη νά ἀναφέρωμε. Εἶναι 
ὅμως γεγονός ἀναντίρρητον καί ἱστορικῶς ἀποδεδειγ- 
μένον ὅτι αὐτή ἡ ἀποτείχισις ἀπό τόν Παπισμό ἐστοίχισε 
εἰς τήν Ὀρθοδοξία, σέ διάστημα δέκα αἰώνων, ποταμούς 
μαρτυρικοῦ αἵματος, ἦτο δέ ἡ ἀνά τούς αἰῶνας μεγαλύτερη 
ταπείνωσις τῆς παπικῆς ὀφρύος καί τοῦ ἑωσφορικοῦ πνεύ- 
ματός του, καί βεβαίως εἶναι κάτι πού ποτέ δέν ἀνέχθηκε ὁ 
Παπισμός, οὔτε θά σταματήση νά πληρώνη ἡ Ὀρθοδοξία. 


ιβ΄. Ἢ ἀσποτείχισις τῶν Ἁγιορειτῶν 
ἔσί Πατριάρχου Ἰωάννου τοῦ Βέκκου 


φήνοντας τό σχίσμα θά ἀναφέρομε ὀλίγα τινά διά τήν 

ἀποτείχισι τῶν ἁγιορειτῶν ὁσιομαρτύρων ἐπί Πατρι- 
άρχου Ἰωάννου τοῦ Βέκκου. Ὡς γνωστόν μετά τό σχίσμα 
ὁ μόνιμος ἐχθρός τῆς Ὀρθοδοξίας ἦτο ὁ Παπισμός καί ὁ 
μετέπειτα ἐξ αὐτοῦ προελθών Προτεσταντισμός. Οἱ ἅγιοι 
ὅμως τῆς μετά τό σχίσμα περιόδου δέν ἐφοβήθησαν τόσο 
τόν Παπισμό ὡς αἵρεσι, ἀλλά κυρίως ὡς κατακτητική διά- 
θεσι. Καί τοῦτο διότι ὁ Παπισμός ὡς ἐγκόσμιο καί ἀνθρώ- 

πινο κατασκεύασμα χρησιμοποιοῦσε πάντοτε τήν κοσμική 
δύναμι καί ἐξουσία διά τήν ὑποταγή τῆς Ὀρθοδοξίας καί 
οἱουδήποτε ἀνθίστατο εἰς αὐτόν. Εἰς τήν Ἀνατολή δέ μετά 
τό σχίσμα ὑπῆρχε ραγδαία αὔξησι τῶν ἐξωτερικῶν ἐχθρῶν 
καί συγχρόνως ἀποδυνάμωσις τοῦ Βυζαντινοῦ κράτους, 
λόγῳ ἀνικανότητος καί ἀνηθικότητος τῶν ἀρχόντων καί 
διαφόρων ἐσωτερικῶν διενέξεων. Ἡ μεγαλύτερη ὅμως 
πληγή, ἡ ὁποία ἐπέδρασε καθοριστικά εἰς τήν ἀποδυνά- 
μωσι καί τελική πτῶσι του ἦταν οἱ Σταυροφορίες, οἱ ὁποῖες 
καί αὐτές ὄχι μόνον ὑποκινοῦντο ἀπό τούς Πάπες, ἀλλά 
καί ἐχρησιμοποιήθησαν καθαρά ὡς τρόπος ὑποταγῆς τῆς 
Ὀρθοδοξίας εἰς τόν Παπισμό. 

Ἔτσι λοιπόν μέσα εἰς τό Βυζάντιο ἐδημιουργήθησαν με- 
τά τό σχίσμα δύο τάσεις καί ρεύματα, θά λέγαμε, θεολογικά, 
τά ὁποῖα ἐχαρακτηρίζοντο ἀπό τήν διάθεσί των ἀπέναντι 
στόν Παπισμό. Ἦταν δηλαδή οἱ λατινόφρονες καί οἱ Ὀρθό- 
δοξοι οἱ ὁποῖοι ὠνομάζοντο Ἑνωτικοί καί Ἀνθενωτικοί 
ἀντιστοίχως.Ὅλοι δέ οἱ ἅγιοι τῆς μετά τό σχίσμα περιόδου, 
μηδενός ἐξαιρουμένου, ἦσαν ὄχι ἁπλῶς Ὀρθόδοξοι καί 
ἀνθενωτικοί, ἀλλά καί σφοδροί πολέμιοι τῆς αἱρέσεως τοῦ 
Παπισμοῦ. Ἀπεναντίας οἱ λατινόφρονες καίἙνωτικοί ἦσαν 
ἄνθρωποι μέ μειωμένα ὀρθόδοξα αἰσθητήρια, μέ τάσεις 
συμβιβασμοῦ καί συγχωνεύσεως τῆς Ὀρθοδοξίας καί ἐπί 
πλέον ἐκινοῦντο πρός αὐτήν τήν στάσι των προσδοκῶντας 
βοήθεια στρατιωτική καί οἰκονομική ἀπό τούς Πάπες τῆς 
Ρώμης, ἐξ αἰτίας τῶν ἐξωτερικῶν κινδύνων τοῦ Βυζαντίου. 

Ὅλα αὐτά τά ἀναφέραμε προλογικά διά νά κατανοηθῆ 
τό μαρτύριο καί ἡ ὁμολογία τῶν ἁγιορειτῶν ὁσιομαρτύρων 
τῶν ἐπί Βέκκου ἀθλησάντων, καί ἐπί πλέον νά καταδειχθῆ 
ἡ ἀποτείχισίς των ἀπό τόν λατινόφρονα Πατριάρχη Ἰωάννη 
τόν Βέκκο πρό συνοδικῆς κρίσεως, ὅ,τι δηλαδή ὑπαγορεύει 
καί ἐπιβάλλει διά κάθε ὀρθόδοξο ὁ 15“ ἱερός Κανών τῆς 
Πρωτοδευτέρας Συνόδου. Ἡ ὑπόθεσις τῶν ἁγιορειτῶν ὁσι- 

ομαρτύρων ἔχει ὡς ἑξῆς, σύμφωνα μέ τά ἱστορικά κείμενα 
τῶν Μ. Γεδεών καί Α. Δημητρακοπούλου εἰς τά ἀντίστοιχα 
βιβλία «Ὁ Ἄθως» καί «Ἡ Ἱστορία τοῦ Σχίσματος». 

Τό ἔτος 1261 μετά ἑξηκονταετῆ σχεδόν δουλεία ἔγινε ἡ 
ἀνάκτησις καί ἀπελευθέρωσις τῆς Κωνσταντινουπόλεως 
ἀπό τούς σταυροφόρους. Ὁ αὐτοκράτωρ Μιχαήλ Η΄ ὁ 
Παλαιολόγος, διά νά ἀποφύγη νέα ἐκστρατεία τῶν σταυ- 
ροφόρων ἐναντίον τοῦ Βυζαντίου, ἠθέλησε νά ἀποσπάση 
τήν εὔνοια καί φιλία τοῦ Πάπα. Τό ἐνέχυρο πού θά ἐδίδετο 
καί τό πρός θυσίαν σφάγιο τό ὁποῖο θά κατετίθετο στόν 
παπικό βωμό ἦτο φυσικά ἡ Ὀρθοδοξία, ἡ ὁποία ἔπρεπε νά 
ὑποταχθῆ εἰς τόν Παπισμό ἀναγνωρίζοντας τό «ΕΠοααο», 
τήν παπική ἐξουσία καί αὐθεντία ἐφ᾽ ὅλης τῆς Ἐκκλησίας, 
τά ἄζυμα στή Θεία Λειτουργία καί ὅ,τι ἄλλο ἠξίουν οἱ Πά- 
πες. Ὁ αὐτοκράτωρ διά νά ἐπιτύχη τόν σκοπόν του ἔπρεπε 
νά ἔχη σύμμαχο καί ὁμόφρονα καί τόν Πατριάρχη. Ἦτο δέ 
Πατριάρχης τότε ὁ Ἰωσήφ, ἄνδρας ἀνθενωτικός καί κατά 
πάντα ὀρθόδοξος. 

Τό 1274 ἔγινε στή Λυών Σύνοδος παπική, στήν ὁποία 
ἔστειλε ἀντιπροσωπεία ὁ αὐτοκράτωρ, χωρίς τήν συ- 
γκατάθεσι τοῦ Πατριάρχου. Σύμφωνα μέ τούς παπικούς 
ἱστορικούς, ἀναφέρει ὁ Ἀνδ. Δημητρακόπουλος (ὅπ. ἀν., 
σελ. 94) οἱ Ὀρθόδοξοι ἀντιπρόσωποι ἐδέχθησαν τήν ἕνωσι 
μέ τόν Πάπα. Ἔν συνεχείᾳ ὁ αὐτοκράτωρ, προκειμένου 
νά ἑδραιωθῆ ἡ ἕνωσις, ἄρχισε νά ἐξορίζη καί νά βασανίζη 
ποικιλοτρόπως τούς Ὀρθοδόξους ἀνθενωτικούς. Ὁ Ἀνδ. 
Δημητρακόπουλος, ἀντλώντας ὑλικό ἀπό τούς ἱστορικούς 
Παχυμέρη, Γρηγορᾶ καί Νικηφ. Χοῦμνο, ἀναφέρει τά ἑξῆς: 
«Μετά τήν ἀναχώρησιν τῶν πρεσβευτῶν ὁ Αὐτοκράτωρ 
συλλαβών τινας τῶν ἑδραίως τοῖς δόγμασι τῶν πατέρων 
αὐτῶν ἐμμενόντων ἀπηνῶς ἐβασάνισε. “Πάντα ἦσαν 
ἐνεργά τῷ βασιλεῖ, λέγει ὁ Γρηγορᾶς, δημεύσεις, ἐξορίαι, 
φυλακαί, ὀφθαλμῶν ἀφαιρέσεις, μάστιγες, χειρῶν ἐκτομαί. 

Τότε τήν ἀδελφήν αὐτοῦ Εὐλογίαν ἀποδοκιμάζουσαν τήν 
ἕνωσιν ἐξώρισε: τότε τόν Πατριάρχην Ἰωσήφ εἰς τήν Μονήν 
τῆς Περιβλέπτου ἔπεμψε, εἶτα δέ καί ἐν τῇ Χηλῇ, φρούριον 
ἐπινησίδιον πλησίον τοῦ στόματος τοῦ Εὐξείνου πόντου, πε- 
ριώρισε: τότε τόν ρήτορα Ὁλόβωλον (οὗ πρότερον τήν ρῖνα 
καί τά χείλη ἐξέκοψε) πρῶτον μέν ἐδέσμευσε καί ἀπηνῶς 
καί ἀπανθρώπως ἤκισε, ἔπειτα δέ μακρῷ σχοινίῳ ἔδεσεν 
ἐκ τοῦ τραχήλου αὐτόν τε καί τόν Ἰασίτην καί ἑξῆς ἄλλους 
δέκα τόν ἀριθμόν" καί τούς μέν δύο πρώτους ἐπεφόρτισε 
προβάτων ἐντέροις, ἅπερ τῆς κόπρου εἰσέτι γέμοντα περί 
τόν λαιμόν αὐτῶν ἐτυλίσσοντο, τόν ρήτορα τῆς Ἐκκλησίας 
Ὁλόβωλον διαφερόντως καί ἥπασι προβάτων κατά στόμα 
ἐκέλευσε τύπτεσθαι, καί οὕτως ἀνά τήν πόλιν ἅπασαν 
πρός χλεύην περιαγαγεῖν. Τάς δέ νήσους Λῆμνον, Σκῦρον, 
Κέω καί τήν πόλιν Νίκαιαν ἐπλήρωσεν ἐξορίστων" τούς 
ἀδελφούς Μανουήλ καί Ἰσαάκιον, συγγενεῖς αὐτοῦ ὄντας 
καί πρό πολλοῦ ἐν φυλακῇ; ἐξέκοψε τήν ῥρῖνα τοῦ ἰατροῦ 
Πέρδικα: ἐξετύφλωσε Παχώμιόν τινα ἄνδρα σεμνόν, καθώς 
καί τόν Γαλησιώτην Γαλακτίωνα καί τόν σεβάσμιον Λά- 
ζαρον τόν Γοριανίτην᾽ ἐγλωσσοτόμησε τόν κατά Λατίνων 
ἐν στίχοις πολιτικοῖς συγγράψαντα μοναχόν Μελέτιον, καί 
ἄλλα πολλά θηριώδη ἔργα ἔπραξε", Καί ὡς ὁ βιογράφος 
τοῦ Πατριάρχου Κωνσταντινουπόλεως Ἀθανασίου λέγει 
(παρ᾽ Ἀλλατίῳ 46 (οπεεης, ρ. 759), “Πάντες φυγάδες καί 
μετανάσται γεγόνασιν, ὅσοι μή πεπώκασι τό τῆς ἀνατροπῆς 
θολερόν τῆς αἱρέσεως ἐκεῖνο πόμα" καί διηρπάγησαν μέν 
οὐσίαι: ἐστενοχωροῦντο τά δεσμωτήρια τῷ πλήθει τῶν 
κατακλείστων, καί πάντα θορύβου καί ταραχῆς ἐπληρώ- 
θησαν"» (ὅ.π., σελ. 97). 

Νά σημειωθῆ ἐδῶ ὡς ἐν παρόδῳ ὅτι ὅλα αὐτά τά ὑπέ- 
στησαν οἱ φανεροί καί ἀφανεῖς ὁμολογητές αὐτοί τῆς 
πίστεως, διότι δέν ἐδέχοντο νά ἀναγνωρίσουν τά τρία 
κεφάλαια, δηλαδή πρωτεῖον, ἔκκλητον καί μνημόνευσι τοῦ 

Πάπα κατά τήν τάξιν τῆς μνημονεύσεως τῶν ὀρθοδόξων 
Πατριαρχῶν (ὅπ. ἀν., σελ. 96). 

Μετά τήν ἐξορίαν τοῦ ΠατριάρχουἸωσήφ κατά τό ἔτος 
1275 μέ τήν προτροπή τοῦ αὐτοκράτορος ἀνεβιβάσθη 
Πατριάρχης ὁ λατινόφρων καί ὁμόφρονάς του Ἰωάννης 
ὁ Βέκκος. Κατ᾽ αὐτήν τήν περίοδο καί προκειμένου νά 
ἔχη βοήθεια ἀπό τούς Λατίνους, ὁ αὐτοκράτωρ ἐπίεζε 
ἅπαντας νά ἀποδεχθοῦν τήν ἕνωσι, ἐξαιρέτως δέ τούς ἐν 
τῷ ἁγίῳ ὄρει τοῦ Ἄθωνος ἀσκουμένους μοναχούς. Ὁ Ἀνδ. 
Δημητρακόπουλος ἀναφέροντας αὐτούσια τήν διήγησι 
ἀπό χειρόγραφο τῆς βιβλιοθήκης τῆς Ἱερᾶς Συνόδου τῆς 
Μόσχας, λέγει τά ἑξῆς: «Μιχαήλ τοῦ πρώτου τῶν Παλαιο- 
λόγων τό ρωμαϊκόν σκῆπτρον διέποντος, καί ὁρῶντος αὐτό 
ἄκρως ταπεινωθέν διά τό ὑπό Ἀγαρηνῶν καί Βουλγάρων ἐξ 
Ἀνατολῶν καί Δυσμῶν ἑκατέρωθεν πολεμούμενον, βουλήν 
πονηράν καί Θεῷ ἀπαρέσκουσαν βουλευσάμενος σύν τῷ 
τότε πατριαρχοῦντι Ἰωάννῃ τῷ Βέκκῳ τῷ λατινόφρονι, ὥστε 
προστεθῆναι τῷ Λατινικῷ φρονήματι, ἐπί προφάσει μέν 
δῆθεν τῆς τῶν ἐκκλησιῶν εἰρήνης καί τοῦ βοηθείας ἐκεῖθεν 
λατινικῆς τυχεῖν κατά τῶν αὐτῷ ἐπανισταμένων' ὅθεν καί 
ἅπαντας ἔσπευδον εἰς τόν κρημνόν ἑλκύσαι τῆς τοιαύτης 
αἱρέσεως, ἐξαιρέτως δέ τούς ἐν τῷ ἁγιωνύμῳ ὄρει τοῦ 
Ἄθωνος μοναχούς. Ἀλλ᾽ ἐκεῖνοι μέν αὐτόν ἀπεκρούσαντο 
διά τῆς δογματικῆς καί ἐλεγκτικῆς ἐπιστολῆς, ἥν πρός αὐτόν 
ἐξαπέστειλαν» (ὅπ. ἀν., σελ. 99). 

Ἡ ἐπιστολή πού ἀπέστειλαν οἱ Ἁγιορεῖτες Πατέρες στόν 
αὐτοκράτορα εἶναι ὄντως ὄχι μόνο ἕνα ὁμολογιακό κείμενο, 
ἀλλά καί ἕνας ἀπλανής ὁδηγός πρός σωτηρίαν ἐν καιρῷ 
αἱρέσεως καί κινδυνευούσης πίστεως. Θά ἀναφέρωμε ἀπό 
τήν περίφημον αὐτήν ἐπιστολήν τό περί μνημονεύσεως 
τμῆμα της, μολονότι ὁλόκληρη ὁμιλεῖ διά τήν ἐκκλησια- 
στικήν ἀπομάκρυνσι ἀπό τούς αἱρετικούς, ἀναφέροντας 
πρός τοῦτο πλεῖστα ὅσα ἁγιογραφικά καί πατερικά χωρία: 

«Ὁ μέγας τοῦ Κυρίου ἀπόστολος καί εὐαγγελιστής 
Ἰωάννης λέγει: “εἴ τις ἔρχεται πρός ὑμᾶς καί ταύτην τήν 
διδαχήν οὐ φέρει μεθ᾽ ἑαυτοῦ, χαίρειν αὐτῷ μή λέγετε καί 
εἰς οἰκίαν μή λαμβάνετε" ὁ γάρ λέγων αὐτῷ χαίρειν, κοινω- 
γεῖ τοῖς ἔργοις αὐτοῦ τοῖς πονηροῖς". Εἰ δέ ἁπλῶς ἐν ὁδῷ 
χαίρειν αὐτῷ κωλυόμεθα λέγειν, εἰ τό εἰσάγειν εἰς οἰκίαν 
κοινήν εἰργόμεθα, πῶς οὐκ ἐν οἰκίᾳ, ἀλλ᾽ ἐν ναῷ Θεοῦ, 
ἀλλ᾽ ἐν αὐτοῖς τοῖς ἀδύτοις ἐπί τῆς μυστικῆς καί φρικτῆς 
τραπέζης τοῦ Υἱοῦ τοῦ Θεοῦ ἀθύτως σφαγιαζομένου" τό 
μέν ὡς Θεοῦ: τό δέ ὡς ἀμνοῦ ἀμώμου, ἵνα ἡμᾶς ἐξιλάσηται 
τῷ πατρί καί ἑαυτῷ, καί τῆς ἁμαρτίας ἡμῶν, διά τοῦ ἰδίου 
αἵματος καθαρίσῃ ὁ ἀναμάρτητος. Ποῖος ἅδης ἐξερεύξεται 
τό μνημόσυνον τοῦ παρά τοῦ Ἁγίου Πνεύματος ἐκκοπέντος 
ἀξίως ὡς κατά Θεοῦ καί τῶν θείων γενήσεται. Εἰ γάρ τό 
ἁπλῶς χαίρειν εἰπεῖν, κοινωνίαν δίδωσι τοῖς ἔργοις τοῖς 
πονηροῖς, πόσον ἡ διάτορος αὐτοῦ μνημοσύνη καί ταῦτα 
αὐτῶν τῶν θείων μυστηρίων φρικτῶς προκειμένων. Εἰ δέ 
ὁ προκείμενος αὐτός ἐστιν ἡ αὐτοαλήθεια, πῶς ἄν τό μέγα 
τοῦτο ψεῦδος δέχηται εἰκάζειν εἰκός τό συντάττειν αὐτόν 
ὡς ὀρθόδοξον Πατριάρχην μεταξύ τῶν λοιπῶν ὀρθοδόξων 
Πατριαρχῶν, ἐν καιρῷ φρικτῶν μυστηρίων σκηνικῶς παίξο- 
μεν; καί πῶς ταῦτα ἀνέξεται ὀρθοδόξου ψυχή, καί οὐκ 
ἀποστήσεται τῆς κοινωνίας τῶν μνημονευσάντων αὐτίκα, 
καί ὡς καπηλεύοντας τά θεῖα, τούτους ἡγήσεται; Ἄνωθεν 
γάρ ἡ τοῦ Θεοῦ Ὀρθόδοξος Ἐκκλησία" τήν ἐπί τῶν ἀδύτων 
ἀναφοράν τοῦ ὀνόματος τοῦ ἀρχιερέως, συγκοινωνίαν 
τελείαν ἐδέξατο τοῦτο. Γέγραπται γάρ ἐν τῇ ἐξηγήσει 
τῆς θείας λειτουργίας, ὅτι ἀναφέρει ὁ ἱερουργῶν τό τοῦ 
ἀρχιερέως ὄνομα, δεικνύων καί τήν πρός τό ὑπερέχον 
ὑποταγήν, καί ὅτι κοινωνός ἐστιν αὐτοῦ, καί πίστεως καί 
τῶν θείων μυστηρίων διάδοχος. 

»Καί ὁ μέγας πατήρ ἡμῶν καί ὁμολογητής Θεόδωρος 
ὁ Στουδίτης ταῦτα λέγει πρός τινα, διά τῆς τιμίας αὐτοῦ 

ἐπιστολῆς" “ἔφης δὲ μοι ὅτι δέδοικας εἰπεῖν τῷ πρεσβυτέρῳ 
σου, μή ἀναφέρειν τόν αἱρεσιάρχην, καίτοι περί τούτου 
εἰπεῖν σοι τό παρόν, οὐ καταθαρρῶ᾽ πλήν ὅτι μολυσμόν ἔχει 
ἡ κοινωνία ἐκ μόνου τοῦ ἀναφέρειν αὐτόν, κἂν ὀρθόδοξος 
εἴη ὁ ἀναφέρων", 

»ΤἹαῦτα μέν ὁ πατήρ᾽ πρό δέ τούτου, καί ὁ Θεός τοῦτο 
ἐσήμανεν οὕτως εἰπών" “ἱερεῖς ἤἠθέτουν νόμον μου, καί 
ἐβεβήλουν τά ἅγιά μου" πῶς; ὅτι βεβήλοις καί ὁσίοις οὐ 
διέστελλον, ἀλλ᾽ ἦν αὐτοῖς ἅπαντα κοινά" καί τούτου φω- 
τεινότερον καί ἀληθέστερον. Ἀλλ᾽ ὡς οἰκονομίαν τοῦτο 
ποιήσωμεν" καί πῶς δεχθήσεται οἰκονομίαν τά θεῖα βε- 
βηλοῦσαν κατά τόν τοῦ Θεοῦ εἰρημένον λόγον καί ἐκ τῶν 
θείων ἀπωθοῦσαν τό τοῦ Θεοῦ πνεῦμα: καί τῆς ἐντεῦθεν 
ἀφέσεως τῶν ἁμαρτιῶν, καί τῆς υἱοθεσίας τούς πιστούς 
ἀμετόχους ποιοῦσα. καί τί ἄν εἴη ταύτης τῆς οἰκονομίας 
ζημιωδέστερον; ἄν ἡ κοινωνία αὐτῶν ἦ πρόδηλος, καί ἐν ἑνί 
τοῦ ὀρθοῦ ἔκπτωσις καί ἀνατροπή; ὁ γάρ αἱρετικόν δεχόμε- 
γος, τοῖς αὐτοῦ ὑπόκειται ἐγκλήμασι" καί ὁ ἀκοινωνήτοις 
κοινωνῶν, ἀκοινώνητός ἐστιν, ὡς συγχέων τόν Κανόνα 
τῆς Ἐκκλησίας» (Ἐπιστολή Ἁγιορειτῶν πρός τόν Βασιλέα 
Μιχαήλ τόν Παλαιολόγον, εἰς: Δοκίμιον Ἱστορικόν Μοναχοῦ 
Καλλίστου Βλαστοῦ, ἐκδ. 1896, σελ. 97-107). 

Εἶναι ὄντως ἀπαράμιλλος ἡ θεολογική ἀκρίβεια καί συγ- 
χρόνως ἡ ὁμολογιακή διάθεσις τῶν ἁγιορειτῶν Πατέρων 
στό θέμα τῆς μνημονεύσεως καί ἀποτειχίσεως. Οἱ Πατέ- 
ρὲς ἐπιέζοντο ἀπό τόν Αὐτοκράτορα καί τόν Πατριάρχη 
Ἰωάννη τόν Βέκκο νά δεχθοῦν τήν μνημόνευσι τοῦ Πάπα 
στή Θεία Λειτουργία, ὡς κάτι ἁπλό καί θά λέγαμε τυπικό. 
Ἐπικαλούμενοι λοιπόν τόν μέγα ὁμολογητή Θεόδωρο τόν 
Στουδίτη καί μάλιστα ἀναφέροντας τό ἀκριβέστερο χωρίο 
του στό θέμα τῆς μνημονεύσεως, καθώς καί ἄλλα ἁγιογρα- 
φικά χωρία, ἀποδεικνύουν ὅτι ἡ μνημόνευσις αἱρετικοῦ 
Ἐπισκόπου στή Θεία Λειτουργία εἶναι βεβήλωσις τοῦ μυ- 

στηρίου, ἀπώθησις ἀπό αὐτό τοῦ Ἁγ. Πνεύματος, ἄρνησις 
τῆς υἱοθεσίας καί τῆς ἀφέσεως τῶν ἁμαρτιῶν καί ἔκπτωσις 
ἐκ τῆς ἀληθοῦς καί ὀρθοδόξου πίστεως. «Ἀλλ᾽ ὡς οἰκονο- 
μίαν τοῦτο ποιήσωμεν" καί πῶς δεχθήσεται οἰκονομίαν 
τά θεῖα βεβηλοῦσαν κατά τόν τοῦ Θεοῦ εἰρημένον λόγον 
καί ἐκ τῶν θείων ἀπωθοῦσαν τό τοῦ Θεοῦ πνεῦμα" καί 
τῆς ἐντεῦθεν ἀφέσεως τῶν ἁμαρτιῶν, καί τῆς υἱοθεσίας 
τούς πιστούς ἀμετόχους ποιοῦσα" καί τί ἄν εἴη ταύτης τῆς 
οἰκονομίας ζημιωδέστερον; ἄν ἡ κοινωνία αὐτῶν ἦ πρόδη- 
λος, καί ἐν ἑνί τοῦ ὀρθοῦ ἔκπτωσις καί ἀνατροπή;». Ὅλη ἡ 
ὁμολογιακή ἐπιστολή τῶν ἁγιορειτῶν Πατέρων εἰς αὐτό 
τό πνεῦμα κινεῖται, εἶναι δέ ἄκρως ἐλεγκτική, τηρουμέ- 
γων τῶν τυπικῶν ἐκφράσεων καί ἀναφερομένη σέ ὑψηλά 
ἱστάμενα πρόσωπα καί συγχρόνως μή ἀπομακρυνομένη 
τῆς ὀρθοδόξου πίστεως, εἰς τό θέμα τῆς μνημονεύσεως, 
οὐδέ βῆμα ποδός. 

Ἔχοντας λοιπόν ὁ αὐτοκράτωρ Μιχαήλ ὁ Η΄ ὁ Παλαιο- 
λόγος ὑπ᾽ ὄψιν του τήν ἀντίδρασι τῶν ἁγιορειτῶν Πατέρων, 
σύμφωνα μέ τήν διήγησι τοῦ χειρογράφου τῆς Ρωσικῆς 
Συνόδου, τήν ὁποία αὐτούσια παρουσιάζει ὁ Ἀνδ. Δημη- 
τρακόπουλος, κατά τήν ἐπάνοδό του ἀπό τήν Ἰταλία, ἴσως 
μαζί μέ τόν Πατριάρχη ἤ ὁπωσδήποτε μέ ἀντιπροσώπους 
του, διέβη ἀπό τό ἅγιονΌρος τοῦ Ἄθωνος καί προσπάθησε 
μέ τόν φόβο καί τίς ἀπειλές νά πείση τούς Πατέρες νά ἐπι- 
κοινωνήσουν ἐκκλησιαστικῶς μαζί των. Τό συλλείτουργο 
καί ἡ μνημόνευσις εἰς αὐτό τοῦ Πατριάρχου Ἰωάννου τοῦ 
Βέκκου θά ἦτο καί ἡ ἀπόδειξις τῆς ἐκκλησιαστικῆς ἑνώ- 
σεως τῶν Πατέρων μετά τοῦ Πατριάρχου καί συγχρόνως 
ἡ ἀποδοχή τῶν λατινικῶν ἀποκλίσεων τοῦ Πατριάρχου. 

Ἀπό τήν διήγησι λοιπόν αὐτή γίνεται φανερό ὅτι κά- 
ποιοι ἀπό τούς Πατέρες ὑπέκυψαν στίς ἀπειλές καί στόν 
φόβο καί συλλειτούργησαν μετά τῶν ἀπεσταλμένων τοῦ 
Πατριάρχου. Οἱ πλεῖστοι ὅμως Πατέρες ἔμειναν ἑδραῖοι 

εἰς τήν πίστι καί ὑπέστησαν μαρτυρικόν δι’ αὐτήν θάνατο. 
Ἡ ἄρνησις καί ἡ ὁμολογία των ἦτο ὅτι δέν ἤθελαν καμμία 
ἐκκλησιαστική ἐπικοινωνία μέ τούς Λατινόφρονες, Αὐτο- 
κράτορα Μιχαήλ καί Πατριάρχη Ἰωάννη τόν Βέκκο. Καί 
βεβαίως αὐτό πρό συνοδικῆς κρίσεως καί καταδίκης τοῦ 
Πατριάρχου, ὅπως ἀκριβῶς προστάσσει ο 15. “Ἱερός Κανών 
τῆς Πρωτοδευτέρας Συνόδου. 

Οἱμονέςλοιπόν πού ἀναφέρονται ὅτισυμβιβάστηκαν καί 
συλλειτούργησαν ἦσαν ἡ Μεγ. Λαύρα καί ἡ μονή Ξηροπο- 
τάμου. Αὐτές δέ πού ἐκράτησαν τήν πίστι καί τήν ὁμολογία 
ἦσαν ἡ Ἰβήρων, ἡ Βατοπεδίου, ἡ Ζωγράφου καί ἡ σκήτη τῶν 
Καρυῶν. Συνολικῶς ἐθανατώθησαν 74 μοναχοί. Ὁ ἀριθμός 
αὐτός διεσώθη ἴσως κατά τήν παράδοσιν, διότι οἱ συναξαρι- 
στές, τά ἁγιολόγια καί ὁ ἅγ. Νικόδημος ὁ ἁγιορείτης ἀριθ- 
μοῦν μόνον τούς εἴκοσι ἕξι (26) ὁσιομάρτυρες τῆς μονῆς 
Ζωγράφου καί τούς δώδεκα (12) Βατοπεδινούς μοναχούς, 
μαζί μέ τόν ἡγούμενόν των, ὀνόματι Εὐθύμιον. Διά τούς 
ὑπολοίπους γίνεται ἀναφορά χωρίς συγκεκριμένο ἀριθμό. 

Δέν πρέπει νά παραλειφθοῦν ἀπό τήν ἀναφορά μας 
αὐτή στούς ἐν λόγῳ ὁσιομάρτυρες καί τά θαύματα, τά 
ὁποῖα ἐτέλεσε ὁ Θεός διά νά δείξη τήν ἀνάπαυσί Του 
καί εὐαρέσκεια στούς ὁμολογητές ὁσιομάρτυρες καί ἐκ 
τοῦ ἀντιθέτου τήν τιμωρία τῶν προδοσάντων τήν πίστιν 
ἁγιορειτῶν μοναχῶν. 

Ἀναφέρεται κατ᾽ ἀρχάς στήν διήγησι τῶν ὁσιομαρτύρων 
τῆς μονῆς Ζωγράφου τό θαῦμα τῆς Παναγίας, ἡ εἰκόνα τῆς 
ὁποίας ὡμίλησε στόν μοναχό πού ἀσκήτευε πλησίον τῆς 
μονῆς καί τόν ἐπρόσταξε νά εἰδοποιήση τούς πατέρες διά 
τήν ἔλευσι τῶν λατινοφρόνων. Ἡ διήγησις ἐκ τοῦ συνα- 
ξαριστοῦ ἔχει ὡς ἑξῆς: 

«Κατ’ ἐκεῖνον δέ τόν φρικτόν καί φοβερόν διά τό Ἅγιον 
Ὄρος καιρόν, πλησίον τῆς Μονῆς Ζωγράφου ἠγωνίζετο κατά 
μόνας εἷς Μοναχός, ἔχων συνήθειαν ἱεράν νά ἀναγινώσκῃ 

πολλάκις καθ᾽ ἑκάστην τόν ἈκάθιστονΎμνον τῆς Θεοτόκου 
ἐνώπιον τῆς θείας Εἰκόνος αὐτῆς. Ἐν μιᾷ λοιπόν τῶν ἡμερῶν, 
ὅτε εἰς τά χείλη τοῦ Γέροντος ἀντηχοῦσεν ὁ Ἀρχαγγελικός 
ἀσπασμός τῆς Ὑπεραγίας παρθένου Μαρίας, τό “Χαῖρε, 
ἀκούει αἴφνης ὁ Γέρων ἐκ τῆς ἁγίας αὐτῆς Εἰκόνος τούς 
ἑξῆής λόγους" “Χαῖρε καί σύ, Γέρον τοῦ Θεοῦ!" ὁ δέ Γέρων 
ἐγένετο ἔντρομος. “Μή φοβοῦ", ἐξηκολούθησεν ἡσύχως ἡ 
ἐκ τῆς Εἰκόνος θεομητορική φωνή, “ἀλλ᾽ ἀπελθών ταχέως 
εἰς τήν Μονήν, ἀνάγγειλον εἰς τούς ἀδελφούς καί εἰς τόν 
Καθηγούμενον ὅτι οἱ ἐχθροί ἐμοῦ τε καί τοῦ Υἱοῦ μου 
ἐπλησίασαν. Ὅστις λοιπόν ὑπάρχει ἀσθενής τῷ πνεύματι, 
ἐν ὑπομονῇ ἄς κρυφθῇ, ἕως ὅτου παρέλθῃ ὁ πειρασμός" οἱ 
δέ ἐπιθυμοῦντες μαρτυρικούς στεφάνους ἄς παραμείνωσιν 
ἐν τῇ Μονῇ; ἄπελθε λοιπόν ταχέως» (Μέγας Συναξαριστής, 
22 Σεπτεμβρίου, σελ. 486). 

Τό δεύτερο θαῦμα εἶναι ὅτι στήν πέτρα εἰς τήν ὁποία 
ἀπεκεφάλισαν τούς ὁσιομάρτυρες πατέρες τῶν Καρυῶν 
καί εὑρίσκετο ἀπέναντι ἀπό τό Πρωτᾶτο, τιμωμένη δεό- 
ντως ἀπό τούς πατέρες, ὁσάκις ἐχιόνιζε κατά τήν διάρκεια 
τοῦ χειμῶνος, εἰς αὐτήν δέν ἐστέκετο οὔτε μία νιφάδα 
χιονιοῦ. Αὐτήν τήν πέτρα προσφάτως τήν μετέφερον εἰς τό 
ἀριστερό κλίτος τοῦ ναοῦ τοῦ Πρωτάτου, μετά ἀναμμένης 
κανδήλας ὑπεράνω αὐτῆς, ἴσως μέ τόν λογισμό νά φυλαχθῆ 
ὡς κειμήλιο εἰς τόν κεντρικό ναό τῶν Καρνῶν. 

Τά ἄλλα θαύματα εἶναι τιμωρητικά καί ἀναφέρονται 
εἰς αὐτούς πού ἐπρόδωσαν καί συλλειτούργησαν μέ τούς 
λατινόφρονες. Ἀναφέρεται κατ᾽ ἀρχάς διά τούς συλλει- 
τουργήσαντας μοναχούς τῆς Μ. Λαύρας τά ἑξῆς: «Οὗτοι 
οἱ λατινόφρονες ἐλθόντες καί εἰς τήν Λαύραν ἐγένοντο διά 
τόν φόβον τῆς καταδίκης τοῦ θανάτου δεκτοί ὑπό τινων 
Μοναχῶν αὐτῆς, εἰς τούς ὁποίους καί ἔδωσαν πολλά ἱερά 
σκεύη, δηλαδή Ἅγια Ποτήρια, Εὐαγγέλια, θυμιατήρια καί 
λοιπά, ἅτινα ἐξ ἄλλων ἱερῶν Μονῶν ὡς λῃσταί ἐσύλησαν 

ἐκεῖνοι δέ οἵτινες συνεκοινώνησαν μετά τῶν ἀνωτέρω λατι- 
νοφρόνων μετά θάνατον ἔμειναν τυμπανιαῖοι καί τά ἄθλια 
αὐτῶν σώματα, μαῦρα ὄντα καί ἀποπνέοντα ὀσμήν δυσώδη, 
δέν ἐτάφησαν ἐν τῷ κοινῷ κοιμητηρίῳ, ἀλλ᾽ ἐκτός αὐτοῦ εἰς 
ἕν ὑπόγειον σπήλαιο τό ὁποῖον περιέφραξαν, ὡς ἀλλότρια 
καί ξένα τῆς Ἁγίας Ἀνατολικῆς Ὀρθοδόξου Ἐκκλησίας καί 
τῶν ὀρθῶν δογμάτων αὐτῆς» (ὅπ. ἀν., 4Ἰανουαρίου, σελ. 95). 

Τά σημαντικώτερα ὅμως εἶναι δύο θαύματα τά ὁποῖα 
ἀναφέρονται ἀπό τούς ἱστορικούς διά τούς συλλειτουργή- 
σαντας μέ τούς λατινόφρονες μοναχούς τῆς μονῆς Ξηροπο- 
τάμου. Τό ἕνα εἶναι ὁ σεισμός πού ἔγινε καί κατέστρεψε τήν 
μονή, τόν ὁποῖο περιγράφει ὁ Μ. Γεδεών: «...καί τόν βουνόν 
ὑπερβάς, (ὁ αὐτοκράτωρ) ἐν τῇ τοῦ Ξηροποτάμου λεγομένῃ 
Μονῇ ἀφίκετο: οἱ δέ ἐν αὐτῇ οἰκοῦντες, συσχεθέντες φόβῳ, 
καί ἀντί τῶν αἰωνίων τά πρόσκαιρα προτιμήσαντες, ὡς ὁ 
τῶν ἁγίων Τεσσαράκοντα ἔκπτωτος, ἐπί κακῷ τῷ τῆς Λαύ- 
ρας ζηλώσαντες ὑποδείγματι, ὁμοίως αὐτόν, ὑπεδέξαντο 
μετά φώτων καί κρότων καί μεγάλης τιμῆς, εἶτα ἐν τῷ ναῷ 
εἰσελθόντες ὁμοῦ τήν λειτουργίαν τῶν ἀζυμιτῶν ἐτέλεσαν, 
τούς αἱρετίζοντας μνημονεύσαντες᾽ ὁ δέ ἐπιβλέπων ἐπί τήν 
γῆν Κύριος καί ποιῶν αὐτήν τρέμειν, θᾶττον συσσείσας μετ᾽ 
ἤχου τήν γῆν, τόν μέν ναόν κατέβαλε, τούς δ᾽ ἐν αὐτῷ 
ἱερεῖς τῆς αἰσχύνης κατέχωσε, καί τά τῆς Μονῆς τείχη 
ἀνέτρεψεν, ἕνα μόνον καταλιπών ἐκ τῶν τοίχων κεκλιμ- 
μένον καί αὐτόν, εἰς σημεῖον ταῖς μετέπειτα γεννεαῖς" ὁ 
δέ βασιλεύς καί οἱ σύν αὐτῷ ἰδόντες, καί αἰσχυνθέντες, τά 
πρόσωπα ἐντροπῇ καλύψαντες ταῖς ναυσίν ἐπιβάντες, τά 
ἴδια κατέλαβον εἰς τ’ ἀνάθεμα. Ταῦτα δέ πάντα συνέβησαν 
κατά τό χιλιοστόν διακοσιοστόν ὀγδοηκοστόν σωτήριον 
ἔτος» (Γεδεών, Ὁ Ἄθως, σελ. 143). Ἐδῶ ἀναφέρεται καθαρά 
ἡ ἐν τῇ Λειτουργίᾳ μνημόνευσις τῶν αἱρετικῶν καί ἡ ἐκ 
τῆς Λειτουργίας αὐτῆς ἐπελθοῦσα ταχέως ὀργή τοῦ Θεοῦ. 

Τό δεύτερο εἶναι ὅτι πρός τιμωρίαν τῶν πατέρων τῆς 

μονῆς Ξηροποτάμου, μετά τήν λειτουργία αὐτή καί τήν 
μνημόνευσι τῶν αἱρετικῶν δέν ἐφύτρωσε πλέον τό μα- 
νιτάρι κάτω ἀπό τήν ἁγ. Τράπεζα κατά τήν ἑορτή τῶν 
ἁγ. Τεσσαράκοντα μαρτύρων, εἰς τούς ὁποίους τιμᾶται τό 
Καθολικόν καί τό ὁποῖον ἔκοπτον οἱ Πατέρες καί ἔβαζαν 
δι᾿ εὐλογία εἰς τό φαγητό πού παρέθετον. Ὁ Μ. Γεδεών 
ἐπισημαίνει τό γεγονός ἀναφέροντας τά ἑξῆς: «Οὗτος (ὁ 
διάδοχος δηλαδή τοῦ Μιχαήλ τοῦ Η΄, αὐτοκράτωρ Ἀνδρό- 
γικος ὁ Παλαιολόγος) καί τήν τοῦ Ξηροποτάμου Μονήν ἐκ 
βάθρων ἀνήγειρεν, ἀλλ᾽ οὐκέτι προσέφυ τό μανητάριον, 
ὅπερ ἐν τῇ μνήμῃ τῶν ἁγίων 40 μαρτύρων ὑποκάτωθεν 
τῆς ἁγίας Τραπέζης κατ’ ἔτος ἐφύετο αὐτομάτως, διά τό 
βεβηλωθῆναι τό ἅγιον θυσιαστήριον ὑπό τῶν εἰρημένων 
λατινοφρόνων» (ὅπ. ἀν., σελ. 145). 

Διά νά γίνη σαφής ἡ πρό συνοδικῆς κρίσεως ἀποτεί- 
χισις τῶν ἁγιορειτῶν ὁσιομαρτύρων ἀναφέρομεν τά ἑξῆς 
ἀπό τόν Ἀνδ. Δημητρακόπουλο: «Μετ᾿ ὀλίγους μῆνας 
ἐτελεύτησεν ὁ Πατριάρχης Ἰωσήφ (ὁμιλεῖ διά τήν δευτέρα 
πατριαρχία τοῦ Ἰωσήφ μετά τήν ἐκθρόνισι τοῦ Βέκκου) ὅν 
διεδέξατο ὁ ἐκ Κύπρου Γρηγόριος. Ἐπί τῆς πατριαρχίας τού- 
του συνελθόντες ἐν τῷ ναῷ τῶν Βλαχερνῶν οἱ ζῆλον ὑπο- 
κρινόμενοι κληρικοί, (αὐτοί οἱ κληρικοί πού ἐπεδείκνυον 
ἰδιαίτερο ζῆλο) κατεψηφίσαντο καθαίρεσιν παντελῆ ἐκεί- 
γων τῶν ἀρχιερέων καί κληρικῶν, ὅσοι τῷ βασιλεῖ Μιχαήλ 
τοῦ δόγματος ἐκοινώνησαν, καί ὅσοι ἐπί τοῦ Πατριάρχου 
Ἰωάννου Βέκκου χειροτονίαν ἐδέχθησαν, “κἄν αὐτός ἦν 
χειροτονητής κἄν ἐκ προτροπῆς ἐκείνου ἐχειροτόνησαν 
ἕτεροι, πλήν ἐπί τοῖς ἐντός τῆς Κωνσταντινουπόλεως, τοῖς 
δ᾽ ἐκτός ἐπιτιμηθεῖσι κατά καιρόν ἀνίεσθαί τε καί ἐνεργεῖν' 
διώκταις δέ πρόστιμον εἶναι τήν εἰσαεί ἀπραξίαν, κἄν 
ἐντός εὑρίσκωνται κἄν ἐκτός τοῖς δέ ἄλλοις τῶν κληρικῶν 
ἐπιτιμηθεῖσι τήν λύσιν δίδοσθαι» (Δημητρακόπουλος, ὅπ. 
ἀν., σελ. 113). Ἐδῶ ἀναφέρεται ὅτι μετά τήν ἐκθρόνισι τοῦ 

Βέκκου, ὁ δεύτερος διάδοχός του Γρηγόριος ὁ ἐκ Κύπρου, 
συνοδικῶς καθήρεσε ὅσους ἐχειροτονήθησαν ἀπό τόν 
Βέκκο ἤ ἐχειροτονήθησαν μέ τήν προτροπήν του. Τόση 
ἀκρίβεια εἶχαν οἱ Πατέρες τότε εἰς τά θέματα τῆς πίστε- 
ὡς, ὥστε οὔτε αὐτούς πού ἐχειροτόνησε ὁ Βέκκος, πρίν 
κατακριθῆ συνοδικῶς, ἄφησαν ἀτιμώρητους! 

Διά δέ τήν συνοδική καταδίκη τοῦ Βέκκου καί τῶν σύν 
αὐτῷ λατινοφρόνων ὁ Ἀνδ. Δημητρακόπουλος ἀναφέρει 
τά ἑξῆς: «Ὁ Βέκκος περιωρισμένος ὦν ἐν Προύσῃ, ἀπήτει 
ὅπως αὖθις ἐξετασθῶσι τά κατ᾽ αὐτόν ὑπό συνόδου. Ἐν ἔτει 
οὖν 1284 συνεκροτήθη ἐν Κωνσταντινουπόλει σύνοδος ἱερά 
κελεύσει τοῦ Αὐτοκράτορος Ἀνδρονίκου, ἐν ἧ παρῆν μέν 
αὐτός τε καί ὁ Πατριάρχης Γρηγόριος καί ὁ Ἀλεξανδρείας 
Ἀθανάσιος (οἱ δ᾽ ἄλλοι Πατριάρχαι καί ἀπόντες συνήνουν 
καί τήν εὐσεβῶς καί ἐνθέσμως γεγονυῖαν ψῆφον ἠσπάζοντο)" 
συνῆν δέ καί πᾶσα τῶν ἀρχιερέων ὁμήγυρις καί μοναχοί 
πλεῖστοι καί τῶν λαϊκῶν οἱ ἐλλόγιμοι" παρῆν δέ ἐν αὐτῇ 
καί ὁ Βέκκος καί οἱ αὐτῷ ὁμόφρονες Κωνσταντῖνος Μελι- 
τηνιώτης καί Γεώργιος Μετοχίτης. Γενομένης δέ διαλέξεως 
μεταξύ τούτων καί τοῦ Πατριάρχου Γρηγορίου, τοῦ μεγάλου 
λογοθέτου Θεοδώρου τοῦ Μουζάλωνος, Γεωργίου τοῦ Μο- 
σχάμπαρος καί ἄλλων, κατεφωράθη ὁ Βέκκος, παλίμβουλος 
ὦν, ὅτι ὥσπερ κύων ἐπί τόν ἴδιον ἐπέστρεψεν ἔμετον. Ὅθεν ἡ 
σύνοδος αὕτη, ἧς τά πρακτικά ἐμπεριέχονται ἐν τῇ ἱστορίᾳ 
Γεωργίου τοῦ Παχυμέρη τόμ. β΄ σελ. 9ο, ἐξέθηκε τόμον δὶ’ 
οὗ ἀποκηρύκτους τῆς τοῦ Χριστοῦ Ἐκκλησίας πεποίηται 
τόν Ἰωάννην Βέκκον καί τούς αὐτῷ ὁμόφρονας ἀρχιδιακό- 
γους τοῦ βασιλικοῦ κλήρου Γεώργιον Μετοχίτην καί Κων- 
σταντῖνον Μελιτηνιώτην. Ἐν τῷδε τῷ τόμῳ ὑπό τοῦ Πατρι- 
άρχου Ιρηγορίου συνταχθέντι, μετά τόν πρόλογον τίθεται ἡ 
τῆς ὀρθοδόξου πίστεως ὁμολογία, ἐν ἧ ἀποδέδεικται, ὅτι τό 
Πνεῦμα τό ἅγιον ἐκ μόνου τοῦ Πατρός ἐκπορεύεται" ἕπεται 
δέ ἡ ἀποκήρυξις τῆς ἐν Λουγδούνῳ ἐν ἔτει 1274 γενομένης 

ψευδοσυνόδου" ταύτην διαδέχεται ἡ διήγησις τῶν πεπραγ- 
μένων ἐν τῇ συνόδῳ πρός ἥν λίβελλον μεταμελείας ἔδωκεν ὁ 
Βέκκος" ἐπί τούτοις ἕπεται ἡ ψῆφος κατακρίσεως τοῦ Βέκκου 
καί τῶν αὐτῷ ὁμοφρόνων. Ὁ τόμος οὗτος ἀνεγνώσθη πρῶτον 
ἐπ᾽ ἐκκλησίας μεγαλοφώνως, εἶτα ὑπέγραψεν αὐτόν ὁ Αὐτο- 
κράτωρ, ὁ Πατριάρχης, 42 ἐπίσκοποι καί 28 κληρικοί. Δια- 
λυθείσης δέ τῆς συνόδου περιωρίσθησαν οἱ καθαιρεθέντες 
Βέκκος, Μελιτηνιώτης καί Μετοχίτης εἰς τήν τοῦ Κοσμιδίου 
Μονήν, εἶτα δέ ἐξωρίσθησαν εἴς τι παράλιον τῆς Βιθυνίας 
φρούριον, τοῦ ἁγίου Γρηγορίου ἐπιλεγόμενον" καί τοῦτο ἦν 
πέρας τῶν ταραχῶν, ἅς ὁ Μιχαήλ ἐλεεινῶς διεξήγειρεν» 
(ὅπ. ἀν., σελ. 116). Ὁ Ἰωάννης ὁ Βέκκος λοιπόν καθηρέθη 
μετά τήν ἐκθρόνισί του καί τόν θάνατο τοῦ λατινόφρονος 
αὐτοκράτορος Μιχαήλ τοῦ Η΄ τοῦ Παλαιολόγου κατά τό 
ἔτος 1284, ὁπότε εἶναι φανερό τοῖς πᾶσι ὅτι ἡ ἀποτείχισις 
τῶν ὁσιομαρτύρων ἁγιορειτῶν ἔγινε πρό συνοδικῆς κρί- 
σεως, σύμφωνα πάντοτε μέ τόν ὑπό ἐξέτασι ἱερό Κανόνα. 

Διά δέ τόν λατινόφρονα αὐτοκράτορα Μιχαήλ τόν Η΄ 
ὁ Ἀ. Δημητρακόπουλος ἀναφέρει τά ἑξῆς: «Εν τούτοις 
ἀπέθανεν ὁ Αὐτοκράτωρ Μιχαήλ ἀπροσδοκήτως τόν Δε- 
κέμβριον τοῦ ἔτους 1282 στρατοπεδεύων παρά τινι κώμῃ 
(τῆς Θράκης) τοῦ Παχωμίου καλουμένη: τοῦτον ὁ μέν υἱός 
αὐτοῦ καί βασιλεύς Ἀνδρόνικος τηνικαῦτα παρών οὐδέ 
τῆς νενομισμένης ταφῆς ἠξίωσε" τό δ᾽ αἴτιον ὑπῆρχεν 
ἡ τοῦ ὀρθοῦ τῆς ἐκκλησίας δόγματος παρατροπή᾽ ἡ δέ 
σύνοδος ἐστέρησε τῶν νενομισμένων μνημοσύνων» (ὅπ. 
ἀν., σελ. 1ο7). Δηλαδή συνοδικῶς ἀπηγορεύθη κάθε τιμή 
καί μνημόνευσίς του μετά θάνατο, λόγῳ τῶν λατινικῶν 
φρονημάτων του. 

Ἐν κατακλεῖδι ἀναφέρομε ὅτι οἱ ὁσιομάρτυρες ἁγιο- 
ρεῖτες, οἱ ἐπί Βέκκου ἀθλήσαντες ἑορτάζονται κατά τήν 41 
Ἰανουαρίου οἱ Βατοπεδινοί, τήν 13} Μαΐου οἱ Ἰβηρίτες, τήν 
22α Σεπτεμβρίου οἱ Ζωγραφίτες καί τήν ςη Δεκεμβρίου 

οἱ Καρυῶτες. Ἀναφορά δέ εἰς αὐτούς κάνουν πέραν τῶν 
προαναφερθέντων Μ. Γεδεών καί Ἀ. Δημητρακόπουλο ὁ 
ἅγ. Νικόδημος ὁ ἁγιορείτης στόν συναξαριστή του καί στόν 
λόγον του κατά τήν ἑορτή τῶν ἁγιορειτῶν Πατέρων καί 
ἐπίσης ὁ Δοσίθεος Ἱεροσολύμων στήν Δωδεκάβιβλο (τόμ. 
Θ΄, κεφ. γ΄ ὃ ε΄, σελ. 37). 


ιγ. Ἢ ἀσοτείχισις τοῦ ἁγίου 
Γρηγορίου Παλαμᾶ 


τή συνέχεια ἀφήνοντας τούς ἐπί Βέκκου ὁσιομάρτυρες 
θά ἀναφερθοῦμε στούς τρεῖς μεγάλους πατέρας καί δι- 
δασκάλους οἱ ὁποῖοι ἔλαμψαν κατά τήν δύσι τοῦ Βυζαντίου, 
πρό τῆς πτώσεως τῆς Κωνσταντινουπόλεως, ἅγ. Γρηγόριο 
Παλαμᾶ, Ἰωσήφ τόν Βρυέννιο καί ἅγ. Μᾶρκο τόν Εὐγενικό. 
Θά δείξωμε δέ ὅτι καί αὐτοί εἶναι κατά πάντα σύμφωνοι μέ 
τόν ὑπό ἐξέτασι ἱερό Κανόνα τῆς Πρωτοδευτέρας Συνόδου. 
Θά ἀρχίσωμε τήν ἀναφορά μας ἀπό τόν ἅγ. Γρηγόριο 
τόν Παλαμᾶ, ἐπειδή εἶναι χρονικά λίγο προγενέστερος τῶν 
ἄλλων δύο καί θά τόν δείξωμε καί αὐτόν σύμφωνο μέ τόν 
ὑπό ἐξέτασι ἱερό Κανόνα τῆς Πρωτοδευτέρας Συνόδου. 
Εἶναι γνωστό ὅτι ὁ ἅγ. Γρηγόριος ὑπερμάχησε τῶν ὀρθο- 
δόξων δογμάτων ἐναντίον τῶν Βαρλαάμ καί Ἀκινδύνου, 
οἱ ὁποῖοι προσεπάθησαν νά διαδώσουν στήν Ἀνατολή τίς 
δυτικές αἱρέσεις περί κτιστῶν ἐνεργειῶν τοῦ Θεοῦ. Εἶναι 
ἐκεῖνος ἐπίσης ὁ ὁποῖος ὑπερμάχησε τοῦ μοναχισμοῦ εἰς τό 
θέμα τῆς νοερᾶς προσευχῆς, τῆς συγκεντρώσεως τοῦ νοῦ 
καί τῆς ἀναγωγῆς διά μέσου τῆς καρδιᾶς πρός τόν Θεόν, 
τά ὁποῖα ὁ Βαρλαάμ προσεπάθησε νά διαστρέψη. Εἶναι 
ἐκεῖνος ὁ ὁποῖος διετήρησε καί συνέχισε τήν Παράδοσι 
τῆς Ἐκκλησίας περί θεώσεως τοῦ ἀνθρώπου, διά μέσου τῆς 
μετοχῆς του στίς ἄκτιστες ἐνέργειες τοῦ Θεοῦ. 
Οἱ ἀγῶνες τοῦ ἁγ. Γρηγορίου τοῦ Παλαμᾶ δέν ἐστρά- 

φησαν μόνον ἐναντίον τοῦ Βαρλαάμ καί τοῦ Ἀκινδύνου, 
ἀλλά καί ἐναντίον τοῦ Πατριάρχου Ἰωάννου τοῦ ΙΔ’ τοῦ 
ἐπιλεγομένου Καλέκα. Ὁ Καλέκας, μετά τή Σύνοδο τοῦ 
1341, ἡ ὁποία ἐδικαίωσε τίς θέσεις τοῦ ἁγ. Γρηγορίου καί 
κατεδίκασε τίς αἱρέσεις τοῦ Βαρλαάμ, ἐστράφη ἐναντίον 
τοῦ ἁγ. Γρηγορίου, τόν ὁποῖο κατώρθωσε μέ διάφορες 
μηχανορραφίες καί τήν πολιτική ὑποστήριξι νά κλείση 
στήν φυλακή. Ἔχοντας δέ ἐνστερνισθῆ τήν διδασκαλία 
τοῦ Βαρλαάμ ἠθέλησε νά προαγάγη σέ ἐπίσκοπο τόν ὁμό- 
φρονά του Ἀκίνδυνο καί δι’ αὐτό τόν ἐχειροτόνησε κατ᾽ 
ἀρχάς διάκονο. Αὐτήν τήν περίοδο κατά τήν ὁποία ὁ ἅγ. 
Γρηγόριος ἦτο στή φυλακή, ἐπολέμησε τόν αἱρετικό πλέον 
Πατριάρχη Ἀντιοχείας Ἰγνάτιο. 

Ὁ Καλέκας ἐξέδωσε ἐγκύκλιον ἐπιστολή μέ τήν ὁποία 
ἀναθεματίζει τόν ἅγ. Γρηγόριο καί τούς ὁμόφρονάς του. 
Αὐτή περιεῖχε, μεταξύ ἄλλων καί τά ἑξῆς: «Τόν Παλαμᾶν 
καί τούς ὁμόφρονας αὐτοῦ, καί πάντα τά ἀσεβῆ αὐτῶν 
δόγματα, οἰκειότερον δέ εἰπεῖν παραληρήματα, τούς τε 
ἐκδικοῦντας, καί ἐκλαμβάνοντας, καί ἐκδεχομένους τά ἐν 
τῷ Τόμῳ κατά τήν αὐτῶν ἐξήγησιν, μᾶλλον δέ φλυαρίαν, 
καί οὐ κατ᾽ ἔννοιαν θεοπρεπῆ, καί ὀρθόδοξον, καί καθώς οἱ 
τῆς Ἐκκλησίας φωστῆρες καί διδάσκαλοι, οἷς καί ἡμεῖς ἑπό- 
μενοι, καί ἀκολουθοῦντες τά τῶν ἁγίων ρητά ἐνεγράψαμεν 
ἐν τῷ Τόμῳ, καί πάντας τούς δι᾽ αὐτό τοῦτο, ἤγουν ὅτι μή 
παρ᾽ ἑτέρων ἐνεφανίσθησαν, τολμήσαντας ἀκανονίστως 
καί ἀκρίτως ἀποκόψαι τό μνημόσυνόν μου, τῷ ἀπό τῆς 
ζωαρχικῆς καί ἁγίας Τριάδος δεσμῷ καθυποβάλλομεν, καί 
τῷ ἀναθέματι παραπέμπομεν. Ἡ ὑπογραφή Ἰωάννης ἐλέῳ 
Θεοῦ ἀρχιεπίσκοπος Κωνσταντινουπόλεως νέας Ρώμης 
καί οἰκουμενικός πατριάρχης» (Ρ. 150, 863). 

Ἡ ἐγκύκλιος αὐτή ἐπιστολή ἦτο, κατά τόν Ἀρσένιο 
Τύρου (ἀντιπρόσωπο τοῦ Πατριάρχου Ἀντιοχείας τότε 
στήν Κωνστατινούπολι, σύμφωνα μέ τήν ΘΑΗ.Ε., τόμ. 3, 

σελ. 241) προϊόν καί ἀποτέλεσμα Συνόδου. «Ὁ πρῶτος 
τόμος ἤ ἀντίτομος ἤ λόγος εἶναι ἐγκύκλιος ἐπιστολή, δι᾽ ἧς 
ὁ πατριάρχης ἀποκηρύσσει καί ἀποκόπτει τόν Παλαμᾶν 
καί τούς ὁμόφρονας αὐτοῦ, συμφώνως πρός ἀπόφασιν τῆς 
“Ἐκκλησίας", Ὁ Ἀρσένιος Τύρου βεβαιοῖ ὅτι ὁ λόγος οὗτος 
εἶναι προϊόν συνόδου: “συναγαγών τοίνυν ὁ πατριάρχης 
τήν ὑπ’ αὐτόν θείαν καί ἱεράν σύνοδον θριαμβεύει τε τά 
τούτου (Παλαμᾶ) ληρήματα καί ἀφορισμῷ καί τελείῳ 
παραπέμπει ἀναθέματι σύν πᾶσι τοῖς αὐτοῦ γε ὁμόφροσι 
καί τόμον ἐκτίθησι τούτου ἕνεκεν, ἐν ᾧ ἀποφαντικῶς οὕτω 
διαλαμβάνεται᾽"» (ΕΠΕ 3, Εἰσαγωγή, σελ. 487). 

Βλέπουμε λοιπόν ὅτι ὁ ἅγ. Γρηγόριος, λόγῳ τῶν αἱἷρε- 
τικῶν φρονημάτων τοῦ Πατριάρχου Ἰωάννου Καλέκα, 
διέκοψε τό μνημόσυνό του πρό συνοδικῆς κρίσεως. 
Αὐτό ἦτο μία ἀπό τίς αἰτίες πού ἐξεδόθη ἐναντίον του ὁ 
ἀναθεματισμός «..τολμήσαντας ἀκανονίστως καί ἀκρίτως 
ἀποκόψαι τό μνημόσυνόν μου...». Πρέπει νά σημειωθῆ ὅτι, 
τότε πού ὁ ἅγιος Γρηγόριος διέκοψε τήν μνημόνευσι τοῦ 
Πατριάρχου, ὁ Καλέκας δέν εἶχε καταδικασθῆ ἀπό Σύνο- 
δο, ὁ δέ Ἅγιος δέν εἶχε χειροτονηθῆ Ἐπίσκοπος, ἀλλά ἦτο 
ἁπλός ἱερομόναχος τοῦ ἁγ. Ὄρους. Φαίνεται πώς τήν ἀπό- 
φασι αὐτή τοῦ ἀναθεματισμοῦ τοῦ ἁγίου τήν ὑπέγραψαν 
καί ἄλλοι Ἐπίσκοποι, μεταξύ τῶν ὁποίων καί ὁ Πατριάρχης 
Ἀντιοχείας Ἰγνάτιος, ὁ δέ ἅγιος δέν τήν ἐτήρησε, ἀλλά κατ᾽ 
ἰδίαν συνέχισε νά λειτουργῆ. Διαβάζουμε στήν Ἐγκύκλιο 
τοῦ Καλέκα: «Ὁ δέ γε ἀρχηγός καί προστάτης τῶν βλασφη- 
μιῶν Παλαμᾶς, τά ἴσα καί αὐτός μετά τῆς ἑταιρείας αὐτοῦ 
καταψηφισθείς (οὔτε γάρ τῆς ἐνστάσεως ἐνεδίδου, οὐθ᾽ 
ὁπωσοῦν καθυφίει τῆς ἀλόγου ἀδολεσχίας), ἐκκήρυκτος 
καί Ἐκκλησίας Θεοῦ καί ἱερωσύνης γίνεται, ὥς γε διέξεισι 
τά κατ᾽ αὐτόν ὑπομνήματα, σεσημασμένα ὑπό τε τοῦ τότε 
πατριαρχοῦντος τῆς βασιλίδος τῶν πόλεων, ὑπό τε τοῦ 
Θεουπόλεως Ἀντιοχείας, καί τῶν καθ᾽ ἕκαστον ἀρχιερέων, 

τῶν τε νῦν ἐνθάδε παρόντων, καί τῶν εἰς τάς λαχούσας 
ἰόντων. Γίνεται μέν οὕτως ἡ τούτων ἐπίσχεσις καί ἀργία, 
εἰ καί, μηδέν ἡγησάμενοι τήν ἐπιτίμησιν, ἀντείχοντο τῆς 
ἱερωσύνης, τολμηρῶς ἀναφέροντες τάς μυστικάς θυσίας 
ἐν ἀποκρύφῳ» (Ρ.α. 150, 8800). 

Τό σπουδαῖο καί ἔχον μεγίστη σημασία εἰς τήν παροῦσα 
μελέτη εἶναι τό ὅτι ὁ ἅγ. Γρηγόριος δέν ἦτο ἁπλῶς ἀπο- 
τειχισμένος ἀπό τόν Πατριάρχη Καλέκα πρό συνοδικῆς 
κρίσεως, ἀλλά ἐπί πλέον ἐθεωροῦσε (καί διεκήρυττε) ὅτι 
ἦτο ἀδύνατον κάποιος πού ἐπικοινωνεῖ ἐκκλησιαστικῶς 
μέ τόν Πατριάρχη νά εἶναι Ὀρθόδοξος, ἐνῶ αὐτός, πού 
ἦτο ἀπό αὐτόν ἀποτειχισμένος, ἦτο ἑνωμένος συγχρόνως 
μέ τήν εὐσεβῆ πίστι. Αὐτό τό ἀναφέρει ἀκροτελεύτια εἰς 
τήν θεολογική πραγματεία του, ἡ ὁποία ἐπιγράφεται: «Ὅτι 
παρεξήγησίς ἐστι καί ἀνασκευή τοῦ τόμου σαφής ἥν ὁ τοῖς 
βααρλαμίταις προσθέμενος Πατριάρχης γράψας ἐξήγησιν 
τοῦ τόμου πρός ἀπάτην καλεῖ». Λέγει λοιπόν ὁ ἅγιος τά 
ἑξῆς: «Τούτου τοίνυν οὕτω καί τοσαυτάκις παντός τοῦ τῶν 
ὀρθοδόξων πληρώματος ἐκκεκομμένου, λείπεται τῶν ἀδυ- 
γάτων εἶναι τελεῖν ἐν τοῖς εὐσεβέσι τόν μή ἀφωρισμένον 
ἐκ τούτου, τοῦ καταλόγου δ᾽ εἶναι χριστιανῶν ἀληθῶς καί 
τῷ Θεῷ ἡνωμένον κατ’ εὐσεβῆ πίστιν, ὅστις ἄν εἴη τούτων 
ἕνεκεν ἀφωρισμένος ἐκ τούτου» (Ἀναίρεσις ἐξηγήσεως 
τόμου Καλέκα, ἘΠΕ 3, 692). 

Αὐτό δεικνύει καθαρά ὅτι ὁ ἅγιος τήν ἔνταξι καί τόν 
χωρισμό ἀπό τήν Ἐκκλησία τά συνέδεε ἀπολύτως ὄχι μέ 
τήν ὑποταγή εἰς τά ἑκάστοτε ποιμένοντα πρόσωπα, ἀλλά 
μέ τήν πλήρη ἀποδοχή καί ταύτισι μέ τήν ὀρθόδοξο πίστι. 
Τόν Πατριάρχη Ἰωάννη Καλέκα τόν ἐθεωροῦσε ἀποκομ- 
μένο ἀπό τούς Ὀρθοδόξους, λόγῳ πίστεως, πρό συνοδικῆς 
κρίσεως καί αὐτούς πού τόν ἀκολουθοῦσαν ὁμοίως τούς 
συγκατέλεγε μέ αὐτόν. Ἡ σκέψις δηλαδή τοῦ ἁγίου εἶναι 
ὅτι εἶναι ἀδύνατον νά συγκαταλέγεται κάποιος μεταξύ τῶν 

Ὀρθοδόξων, ἔστω καί ἄν ἰσχυρίζεται ὅτι ἔχει ὀρθόδοξο πί- 
στι, τήν στιγμή πού ἀκολουθεῖ καί ἐντάσσεται σέ κάποιον 
αἱρετικό ποιμένα καί ἀρχιποιμένα. 

Ὑπάρχει εἰς τό σημεῖο αὐτό καί ἕνα ἄλλο, πλέον ἀπο- 
καλυπτικό χωρίο τοῦ ἁγ. Γρηγορίου, τό ὁποῖο εἶναι τόσο 
διαυγές πού δέν ἀφήνει περιθώρια παρερμηνείας, οὔτε καί 
εἰς αὐτούς πού προσπαθοῦν νά τά ἐφεύρουν ὥστε νά καλυ- 
φθοῦν. Εἶναι ἀπό τήν ἀναίρεσι πού κάνει εἰς τό γράμμα τοῦ 
Ἀντιοχείας Ἰγνατίου. Ἀναφέρει δέ τά ἑξῆς: «Ποῖος κλῆρος, 
ποία μερίς, τίς γνησιότης πρός τήν Χριστοῦ ἐκκλησίαν, τῷ 
συνηγόρῳ τοῦ ψεύδους, ἐκκλησίαν, ἥ “στύλος καί ἑδραίωμα 
τῆς ἀληθείας" κατά Παῦλόν ἐστιν, ἥ καί μένει χάριτι Χριστοῦ 
διηνεκῶς ἀσφαλής καί ἀκράδαντος, ἐστηριγμένη παγίως 
οἷς ἐπεστήρικται ἡ ἀλήθεια; Καί γάρ οἱ τῆς τοῦ Χριστοῦ 
ἐκκλησίας τῆς ἀληθείας εἰσί" καί οἱ μή τῆς ἀληθείας ὄντες 
οὐδέ τῆς τοῦ Χριστοῦ ἐκκλησίας εἰσί, καί τοσοῦτο μᾶλλον, 
ὅσον ἄν και σφῶν αὐτῶν καταψεύδοιντο, ποιμένας καί 
ἀρχιποίμενας ἱερούς ἑαυτούς καλοῦντες καί ὑπ’ ἀλλήλων 
καλούμενοι" μηδέ γάρ προσώποις τόν χριστιανισμόν, ἀλλ᾽ 
ἀληθείᾳ καί ἀκριβείᾳ πίστεως χαρακτηρίζεσθαι μεμυή- 
μεθα» (Ἀναίρεσις γράμματος Ἰγνατίου Ἀντιοχείας, ἘΠΕ 3, 
606). Μέ λίγα λόγια ἡ ἀληθινή καί ὀρθόδοξος πίστις εἶναι 
τό κριτήριο εἰσόδου ἤ ἐξόδου ἀπό τήν Ἐκκλησία, εἶναι δέ 
τό μεγαλύτερο ψεῦδος νά λέγωνται κάποιοι ποιμένες καί 
ἀρχιποιμένες, ὅταν ἔχουν αἱρετικά φρονήματα καί, ἐπί 
πλέον, τό χαρακτηριστικό γνώρισμα τοῦ Χριστιανισμοῦ 
δέν εἶναι τά πρόσωπα, ἀλλά ἡ ἀληθινή καί ἀκριβής πίστις. 

Οἱ σημερινοί βεβαίως ποιμένες καί ἀρχιποιμένες πιστεύ- 
οὐν τά ἐντελῶς ἀντίθετα ἀπό τόν ἅγιο, ἐπειδή θεωροῦν 
ὅτι μέ τήν χειροτονία των κατεστάθησαν ποιμένες τῆς 
Ἐκκλησίας καί δύνανται νά τήν ὁδηγοῦν στήν ἱστορική της 
πορεία ὅπου βούλονται, ἀπαιτῶντας συγχρόνως ἀπόλυτον 
ὑπακοή ἀπό ὅλους. Αὐτοί ὅλοι, οἱ σημερινοί ποιμένες καί 

ἀρχιποιμένες, εἶναι ἀκόλουθοι ὄχι τοῦ ἁγίου Γρηγορίου, 
ἀλλά τοῦ Πατριάρχου Καλέκα, διότι ἄν ἦταν ἀκόλουθοι 
τοῦ ἁγίου δέν θά ἀκολουθοῦσαν τόν Καλέκα εἰς τήν δυσ- 
σέβεια καί τήν αἵρεσι, ὅπως ὁ ἅγιος δέν τόν ἀκολουθοῦσε 
καί δι᾿ αὐτό ὁ Καλέκας τόν εἶχε ἀποκομμένο ἀπό τήν 
(«Εκκλησία». Τό ἑωσφορικό πνεῦμα καί τήν ἀποκοπή του 
ἀπό τόν Καλέκα ἀναφέρει στήν ἴδια πραγματεία ὁ ἅγιος ὡς 
ἑξῆς: «Ἀλλ᾽ οἶμαι τόν οὕτως ἀνερυθριάστως τοσαῦτα ψεύδη 
γράφοντα καί περιαγγέλλοντα πᾶσιν ἀνέδην, ρᾳδίως καί 
τοῦτ᾽ ἄν εἰπεῖν, ὡς μόνος αὐτός ὑπῆρχεν ἡ σύνοδος, ἐπεί καί 
μόνον ἑαυτόν πολλάκις καί τήν ἐκκλησίαν εἶναί φήσι καί 
ὅ,τι ἄν αὐτῷ δόξῃ καί ὅ,τι ἄν αὐτός εἴπῃ τῇ ἐκκλησίᾳ φησί 
δοκεῖν καί τήν ἐκκλησίαν ἀποφαίνεσθαι πᾶσαν. Κἂν τις μή 
ταχύ κατανεύσῃ πρός ὁ,τιοῦν καί τό λίαν ἀλυσιτελές αὐτῷ 
καί ἀπίθανον, οὗτος εὐθύς ὁ τῇ ἐκκλησίᾳ πάσῃ παντάπασιν 
ἀπειθής καί ἀνήκοος. 

»Οὕτω γάρ καί ἡμᾶς ἀνυποτάκτους καί ἀλλοτρίους τῆς 
ἐκκλησίας ἀξιοῖ καλεῖν, ὡς ἀπαναινομένους τό δυσσεβεῖν, 
αὐτοῦ τοῦτο λέγοντος, καί παρεξηγεῖσθαι τόν προβάντα 
τόμον ὑπέρ ἡμῶν καί ἡμῖν εἰς δικαίωμα καί γεγενημένον καί 
δεδομένον, ὅτι τοῦτ᾽ αὐτό λέγομεν, ὡς ὑπέρ ἡμῶν ἐγεγόνει, 
ταῦτ᾽ ἄρα καί ἡμῖν δεδομένος ἐστίν. Ὁ τοιοῦτος τοίνυν, πῶς 
οὐκ ἄν ρᾳδίως εἴποι μόνον αὐτόν εἶναι καί τήν μεγίστην 
ἐκείνην σύνοδον, ὡς ἀνεξέλεγκτος εἶναι, ὅ,τι ἄν ὡς ἀπ’ ἐκεί- 
γῆς πλάττηταί τε καί συγγράφηται καθ᾽ ἡμῶν;» (Ἀναίρεσις 
Γράμματος Καλέκα, ἘΠΕ 3, 590). 

Εἶναι ἄξιον προσοχῆς καί πρέπει νά τό ἀναφέρωμε, 
ὅτι ἀποτειχισμένοι ἀπό τόν Πατριάρχη Καλέκα καί τούς 
ὁμόφρονάς του δέν ἦτο μόνο ὁ ἅγ. Γρηγόριος ἀλλά καί 
οἱ ἀκολουθοῦντες τόν ἅγιο κληρικοί, μοναχοί καί λαϊκοί. 
Ὅταν ἐπίσης ὁ ἅγ. Γρηγόριος τό ἔτος 1340 συνέταξε καί 
προσυπέγραψε πρῶτος τόν λεγόμενον «Ἁγιορειτικόν 
τόμον ὑπέρ τῶν ἱερῶς ἡσυχαζόντων», ὁ ὁποῖος κατέλαβε 

δεσπόζουσα θέσι στήν μεταγενεστέρα Σύνοδο τοῦ 1341 καί 
ἐξέφραζε τήν πίστι ὅλων τῶν ὀρθοδόξων δογμάτων πού ὁ 
ἴδιος ὑπερασπίζετο εἰς τούς ἀγῶνας του κατά τοῦ Βαρλαάμ, 
τόν προσυπέγραψαν καί ὅλοι οἱ Ἁγιορεῖτες Πατέρες. Οἱ 
Ἁγιορεῖτες φαίνεται ὅτι πρό συνοδικῆς διαγνώσεως καί 
κρίσεως τοῦ αἱρετικοῦ Βαρλαάμ καί τῶν μαθητῶν του 
διέκοψαν τήν ἐκκλησιαστική ἐπικοινωνία μέ κάθε ἕνα πού 
εἶχε ἀντίθετο φρόνημα ἀπό αὐτά πού ἐδίδασκε ὁ ἅγ. Γρηγό- 
ριος καί συμφωνοῦσαν κατά πάντα μέ τίς παραδόσεις τῶν 
ἁγίων «ἀποδεχθέντες ὡς συμφωνοῦντα ἀκριβῶς πρός τάς 
παραδόσεις τῶν ἁγίων», διέκοψαν δηλαδή τό μνημόσυνο 
τοῦ Πατριάρχου Κωνσταντινουπόλεως Ἰωάννου Καλέκα, 
γί αὐτό καί ὁ ἅγ. Γρηγόριος θεωροῦσε τόν Τόμον αὐτό ὡς 
σπουδαιότατο ὅπλο κατά τῆς αἱρέσεως πού παρουσιάσθη- 
κε στήν ἐποχή του. 

Ἄς δοῦμε καί τήν κατακλεῖδα τοῦ ἐν λόγῳ Τόμου, στήν 
ὁποία φαίνεται ὅτι μετά τῶν Ἁγιορειτῶν Πατέρων ὑπο- 
γράφει τήν ἀποτείχισι καί ὁ Ἐπίσκοπος Ἱερισσοῦ Ἰάκωβος 
συμφωνῶν καί ἐπισφραγίζων: «Ὁ ταπεινός Ἐπίσκοπος 
Ἱερισσοῦ καί Ἁγίου Ὄρους Ἰάκωβος, ταῖς ἁγιορειτικαῖς καί 
πατερικαῖς ἐντεθραμμένος παραδόσεσι καί μαρτυρῶν ὅτι 
διά τῶν ἐνταῦθα ὑπογραψάντων λογάδων, ἅπαν τό Ἅγιον 
Ὄρος συμφωνοῦντες ὑπέγραψαν, καί αὐτός συμφωνῶν καί 
ἐπισφραγίζων ὑπέγραψα, καί τοῦτο μετά πάντων προσγρά- 
φων, ὅτι τόν μή συμφωνοῦντα τοῖς ἁγίοις καθώς καί ἡμείς 
καί οἱ μικρῷ πρό ἡμῶν πατέρες ἡμῶν, ἡμεῖς τήν αὐτοῦ 
κοινωνίαν οὐ παραδεξόμεθα» (ΕΠΕ Γρ. Παλαμᾶ, τόμ. Γ΄, 
σελ. 514). 

Ἐδῶ θά ἐπικαλεσθοῦμε καί τήν μαρτυρία τοῦ μονα- 
χοῦ Ἰωσήφ τοῦ Καλοθέτου, ὁ ὁποῖος ἦτο σύμψυχος καί 
ὁμόφρων καί συναγωνιστής τοῦ ἁγίου στούς ἀγῶνες 
ὑπέρ τῆς εὐσεβείας. Τοῦτο μόνο λέγομε διά τόν Ἰωσήφ 
τόν Καλόθετον, ὅτι ἦτο τόσο κατηρτισμένος εἰς τά τῆς 

πίστεως καί εἰδικά διά τήν αἵρεσι τῆς ἐποχῆς του, ὥστε 
ὅταν μελετοῦμε σήμερα τά συγγράμματά του, νομίζομε 
ὅτι εἶναι ἕνας δεύτερος Γρηγόριος Παλαμᾶς, ἤ ἕνα ἀκριβές 
ἀντίγραφό του. 

Λέγει λοιπόν ὁ Ἰωσήφ στήν ὀγδόη ὁμιλία του, ἡ ὁποία 
ἐπιγράφεται «Κατά Ἰωάννου Καλέκα», ὑπεραμυνόμενος 
ὅλων τῶν ἀποτειχισμένων ἀπό τόν Πατριάρχη Καλεκα: 
«Ἀλλ᾽ ὁ λόγος ἐπανίτω ὅθεν ἐξέβη. Λέγει γοῦν ὁ χρηστός 
ποιμήν οὗτος, ὅτι ἀποβλήτους ἡμᾶς πεποίηκεν ἑαυτῆς ἡ 
ἐκκλησία, ὡς μή θελήσαντας δοῦναι ὁμολογίαν ἔγγραφον. 
Ποίαν ἐκκλησίαν φάσκει ἀποβλήτους ἡμᾶς πεποιηκέναι; 
Τήν τῶν ἀποστόλων; Καί μήν παντάπασιν ἡμεῖς ἐκείνη σύμ- 
φωνοι καί σπουδασταί καί ὑπέρ ἐκείνης πάντα παθεῖν εἱλό- 
μεθα καί πάντα πόνον καί κάματον γενναίως ὑποστῆναι ἐν 
τῷ παραστάντι θεοῦ συναιρουμένου ἠρόμεθα καί ἐκείνης 
ἕνεκα ὁ μετά Θρασυμάχου καί Γλαυκοφάνους:!, ὅσαι ὧραι, 
πόλεμος. Ὥστ᾽ οὐχί ἐκείνην φάσκει ἀποβεβληκέναι ἡμᾶς 
-πῶς γάρ;-- ἀλλ᾽ ἥν αὐτός ὑπεστήσατο νεοφανῆ ἐκκλησίαν 
καί νεοφανῆ δόγματα μετά τῶν περί τόν Θρασύμαχον καί 
Γλαυκοφάνην μειρακίων. Οἱ φαγόντες τράπεζαν Ἰεζάβελ 
παρ᾽ οὐδέν ἔθεσαν λόγους, νόμους, προφήτας, ἀποστόλους 
καί ὅσους ἄλλους. Πόθεν σύ ἐκκλησία εὐσεβῶν; Ἀπό τοῦ 
λόγου; Ἀπό τοῦ τρόπου; Ἀπό τῶν πράξεων; Ἀπό τῶν 
ὑγιῶν δογμάτων; Ἐργαστήριον τοίνυν γενόμενος παντός 
ψεύδους, πάσης διαβολῆς, παντός οὑτινοσοῦν φαύλου, 
παντός στασιαστικοῦ φρονήματος, πάσης ἀδικίας, πλεονε- 
ξίας, ἱεροσυλίας, ἁρπαγῆς, καπηλείας, εἶτα καί ἐκκλησίαν 
σεαυτόν --7 τοῦ θράσους!-- χειροτονεῖς, οὐκ εἰδώς ὅτι καί 

Νεστόριος καί Μακεδόνιος τάχ᾽ ἄν τοῦτ᾽ ἰσχυρίσαιντο, ὅ 





1. Τά ὀνόματα τά ὁποῖα ἀναφέρει ὁ Ἰωσήφ «Θρασύμαχον καί 
Γλαυκοφάνη» εἶναι εἰρωνικά εἰς ἀντιπαραβολή τῶν Βαρλαάμ καί 
Ἀκινδύνου. 

καί αὐτός ἰσχυρίζεσαι. Ἔσχον γάρ καί αὐτοί τήν αὐτήν 
αὐτῷ σοι καθέδραν. 

»Πόθεν σύ ἐκκλησία; Ἀπό τοῦ δωροδοκεῖν; Ἀπό τοῦ 
ἐξαργυρίζειν τάς δίκας; Ἀπό τοῦ μή διαστέλλειν ἀναμέσον 
βεβήλων καί ἁγίων; Ἀπό τοῦ ἀνεῖσθαι τό ἱερόν πᾶσιν ἀνά- 
γνοις καί βεβήλοις; Ἀπό τοῦ ἀναπεῖσαι τούς ἀνθρώπους 
ὁμογνίου αἵματος ἐμπίμπλασθαι; Ἀπό τοῦ πιπράσκειν τήν 
χάριν τοῦ πνεύματος; Ἀπό τοῦ πληρῶσαι τήν ἐκκλησίαν 
πάσης αἱρέσεως -εἶμι δ᾽ ἐπ’ αὐτόν τόν κολοφῶνα τῶν 
κακῶν-- ἤ ἀπό τοῦ ἐξαργυρίσαι τήν σήν εὐσέβειαν καί τῶν 
ἐπισκόπων σου καί τῶν συνεπομένων σοι, οὕς καί ἐκκλη- 
σίαν αὐχεῖς; Τοιαύτη μέν ἡ κατά σέ ἐκκλησία, ἥν πρῴην 
ὀλίγου ἀποστατήσας τῆς ἡμετέρας, ὑπεστήσω. 

»ἩἪ δ᾽ ἡμετέρα ἐκκλησία, ἄνωθεν, ἁγνή, καθαρά, εἰρηνική, 
ἀπεχομένη παντός οὑτινοσοῦν φαύλου καί πονηροῦ καί 
πάσης ἡστινοσοῦν κακίας ἐλευθέρα καί ἀνεπίμικτος παντός 
ρύπου καί σπίλου, πρεσβεύουσα τά ὑγιᾶ καί καθαρά καί 
ἀπειλικρινημένα δόγματα τῶν θεοφόρων ἀνδρῶν. Κεφαλή 
δέ τῆς ἐκκλησίας ὁ κύριος ἡμῶν, μέλη δέ καί μέρη τῆς τοι- 
αύτης ἐκκλησίας τό σύστημα καί σύνταγμα τῶν εὐσεβῶν, οἵ 
καί ἀναλόγως ἔχουσι καθάρσεως πρός τήν ἑαυτῶν κεφαλήν, 
οὐχ ὁ δεῖνα οὕτως ἀνάγνως ἔχων καί μεμιασμένως» (Ἰωσήφ 
Καλοθέτου Συγγράμματα, παρά Δημητρίου Ἰσάμη, τόμ. 1, 
σελ. 294-296). 

Τά βασικά σημεῖα τοῦ θαυμασίου καί ὁμολογιακοῦ 
αὐτοῦ χωρίου εἶναι τά ἑξῆς. Ἢ Ἐκκλησία τοῦ Χριστοῦ καί 
ἡ «Ἐκκλησία» πού προΐσταται ὁ Πατριάρχης Ἰωάννης 
Καλέκας εἶναι διαφορετικές. Ὅταν λοιπόν ὑπάρχει αἵρεσις, 
αὐτοί πού τήν ἀκολουθοῦν, κληρικοί καί λαϊκοί, δημιουρ- 
γοῦν ἄλλη «Ἐκκλησία». Ἡ μία δηλαδή, εἶναι ἡ διαχρονική 
τῶν ἁγ. Ἀποστόλων, καί ἡ ἄλλη, ὅπως ἀναφέρει ὁ Ἰωσήφ 
γιά τόν Καλέκα, «ἡ κατά σέ ἐκκλησία, ἥν πρό ὀλίγου 
ἀποστατήσας τῆς ἡμετέρας, ὑπεστήσω». Ὡς ἐκ τούτου 

διά τῆς ἀποδοχῆς τῆς αἱρέσεως ἀποστατεῖ κάποιος τῆς 
διαχρονικῆς Ἀποστολικῆς Ἐκκλησίας καί ἐντάσσεται στήν 
νεοΐδρυτο κατασκευασθεῖσα. Ὅ,τι δέ κάνουν οἱ Ἐπίσκοποι 
τῆς νεοϊδρύτου «Ἐκκλησίας» λέγουν ὅτι τό ἔκανε καί τό 
ἀπεφάσισε ἡ Ἐκκλησία: «εἶτα καί ἐκκλησίαν σεαυτόν --ὦ 
τοῦ θράσους!-- χειροτονεῖς, οὐκ εἰδώς ὅτι καί Νεστόριος 
καί Μακεδόνιος τάχ᾽ ἄν τοῦτ᾽ ἰσχυρίσαιντο, ὅ καί αὐτός 
ἰσχυρίζεσαι». 

Ὅλα αὐτά πού ἀναφέρει ὁ Ἰωσήφ διά τόν Καλέκα εἶναι 
σά νά τά λέγη διά τούς σημερινούς οἰκουμενιστές Ἐπι- 
σκόπους, οἱ ὁποῖοι πάσχουν ἀπό τήν ἴδια νόσο. Στό τέλος 
δέ τοῦ ἐν λόγῳ χωρίου μέ πολλή σαφήνεια ἀναφέρει τά 
γνωρίσματα τῆς διαχρονικῆς Ἀποστολικῆς Ἐκκλησίας, 
τό κυριώτερο τῶν ὁποίων εἶναι ὅτι αὐτή εἶναι «ἐλευθέρα 
καί ἀνεπίμικτος παντός ρύπου καί σπίλου, πρεσβεύουσα 
τά ὑγιᾶ καί καθαρά καί ἀπειλικρινημένα δόγματα τῶν 
θεοφόρων ἀνδρῶν». 

Εἶναι φανερό, ἀπό ὅλα ὅσα ἀναφέρει ὁ Ἰωσήφ ὁ Κα- 
λόθετος, ὅτι ἡ ἀποτείχισις γίνεται ἀπό τήν νεοΐδρυτο 
(Εκκλησία» καί ἀπό ὅσους ἀνήκουν εἰς αὐτήν, προκειμένου 
νά ἀνήκη κάποιος στήν διαχρονική Ἀποστολική Ἐκκλησία 
καί ὄχι, ὅπως ἐσφαλμένως πολλοί σύγχρονοι κληρικοί 
ἰσχυρίζονται, ὅτι ἡ ἀποτείχισις γίνεται μόνο ὡς διαμαρτυ- 
ρία, προκειμένου νά ἐπισπευθοῦν οἱ διαδικασίες διά τήν 
συνοδική καταδίκη τῆς αἱρέσεως. 

Εἰς τήν περίπτωσι αὐτή τοῦ ἁγ. Γρηγορίου καί τῶν ὁμο- 
φρόνων του μέ τόν Πατριάρχη Καλέκα ἔχομε, ἀφ᾽ ἑνός μέν 
τήν ἀποτείχισι τοῦ ἁγίου ἀπό τόν αἱρετικό Πατριάρχη καί 
τούς Ἐπισκόπους πού τόν ἀκολουθοῦσαν, ἀφ᾽ ἑτέρου δέ 
τήν ἀποκήρυξι καί ἀποκοπή πού ἐπιβάλλει ὁ Πατριάρχης 
στόν ἅγιο. Αὐτήν τήν ἀποκοπή ἀπό τήν «Ἐκκλησία του» 
τήν περιγράφει, μαζί μέ τούς λόγους γιά τούς ὁποίους ἔγινε, 
πολύ εὔγλωττα ὁ Ἰωσήφ ὁ Καλόθετος: «Ἀποκηρύκτους 

ἡμᾶς πεποίηκεν ὁ ποιμήν ὁ καλός, ὁ τῶν ἡμετέρων ψυχῶν 
φροντιστής, οὐχ ὅτι ἥλωμεν κλοπῆς, ἱεροσυλίας, μοιχείας, 
ποργείας, φόνου, ψεύδους, διαβολῆς, ἐπιορκίας, ἀλλ᾽ ὅτι οὐχ 
ἥλωμεν. Ἀποκηρύκτους καί ἀποσυναγώγους ἡμᾶς πεποίη- 
κε τῆς ἐκκλησίας, ὥσπερ πάλαι τό τοῦ Ἁννάνου καί Καϊάφα 
συνέδριον τούς ἱερούς ἀποστόλους, οὐχ ὅτι ἥλωμεν στάσεως 
καί θορύβου, οὐχ ὅτι τοιχωρυχίας ἦ τυμβωρυχίας, ἀλλ᾽ ὅτι 
οὐχ ἥλωμεν. Καί τούτου μάρτυρες αὐτά τά πράγματα καί 
οἱ εὖ ἔχοντες συνέσεως, ὅτι οὐ συνεφηψάμεθα τῆς μελετω- 
μένης αὐτῷ τυραννίδος καί τοῦ στασιαστικοῦ φρονήματος. 
Καί αὖ πάλιν στασιώδεις ἡμᾶς φάσκει καί ταράκτας καί 
παραδογματιστάς οὐχ ὅτι τοῦτο, ἀλλ᾽ οὐδ᾽ οὐ μή ἴδῃ, ἀλλ᾽ ὅτι 
οὐ συνεχωρήσαμεν αὐτῷ ἀποδόσθαι τήν ἡμετέραν εὐσέβειαν 
καί τήν τῶν ὁμοφύλων ἡμῶν, ὥσπερ τήν ἑαυτοῦ καί τήν τῶν 
συνεπομένων ἐπισκόπων αὐτῷ, ἀλλά παντί θυμῷ καί παντί 
σθένει ἵεμεν πανταχῇ πρός πάντας βοῶντες στεντόρειον' 
“Στήκετε, ὦ ἄνδρες, στήκετε' φυλάττετε τάς παραδόσεις 
ἅς παρελάβετε, τηρεῖτε τήν καλήν παρακαταθήκην" κἄν 
ἄγγελος ἐξ οὐρανοῦ εὐαγγελίσηται ὑμῖν παρ᾽ ὅ παρελά- 
βετε, εἴπατε καί ὑμεῖς τό τοῦ ἀποστόλου ἀνάθεμα» (ὅπ. 
ἀν., σελ. 297-298). 

Εἰς τό ἐν λόγῳ χωρίο οἱ ἐκφράσεις τοῦ Ἰωσήφ «ὁ ποιμήν 
ὁ καλός, ὁ τῶν ἡμετέρων ψυχῶν φροντιστής» εἶναι φυσικά 
εἰρωνικές, ἀντί δηλαδή νά πῆ ὁ λύκος, ὁ φονέας τῶν ψυχῶν 
κλπ. Ἡ ἀποκήρυξις δέ καί ἀποκοπή τῶν Ὀρθοδόξων ἐκ μέ- 
ρους τῶν αἱρετικῶν γίνεται αὐταρχικά, μέ τήν κακή χρῆσι 
τῆς ἐξουσίας, μᾶλλον μέ τήν κατάχρησί της, πρός ἐκφο- 
βισμό καί καταστολή τῆς ἀντιδράσεως τῶν Ὀρθοδόξων. 

Στό τμῆμα πού παραθέσαμε ἀνωτέρω: «ἀλλ᾽ ὅτι οὐ συ- 
γεχωρήσαμεν αὐτῷ ἀποδόσθαι τήν ἡμετέραν εὐσέβειαν καί 
τήν τῶν ὁμοφύλων ἡμῶν, ὥσπερ τήν ἑαυτοῦ καί τήν τῶν 
συνεπομένων ἐπισκόπων αὐτῷ, ἀλλά παντί θυμῷ καί παντί 
σθένει ἵεμεν πανταχῇ πρός πάντας βοῶντες στεντόρειον' 

«Στήκετε, ὦ ἄνδρες, στήκετε: φυλάττετε τάς παραδόσεις 
ἅς παρελάβετε, τηρεῖτε τήν καλήν παρακαταθήκην" κἄν 
ἄγγελος ἐξ οὐρανοῦ εὐαγγελίσηται ὑμῖν παρ’ ὅ παρελάβε- 
τε, εἴπατε καί ὑμεῖς τό τοῦ ἀποστόλου ἀνάθεμα», πρέπει 
γά ἐπισημάνουμε τό ἑξῆς σημαντικό στοιχεῖο᾽ πώς δηλαδή, 
ἄν ὁ ἅγ. Γρηγόριος καί οἱ ὁμόφρονές του δέν ἀπετειχίζοντο 
ἀπό τόν αἱρετικό Πατριάρχη, αὐτός θά ξεπουλοῦσε καί 
τήν ἰδική των εὐσεβῆ πίστι, ὅπως ἀκριβῶς ἔπραξε μέ τούς 
ἀκολουθοῦντες αὐτόν Ἐπισκόπους. Τήν πίστι μας λοιπόν, 
δέν τήν ἐμπιστευόμεθα σέ κανένα μέ τήν ἔννοια τῆς ὑπα- 
κοῆς, ἀλλά πρέπει νά εἴμεθα ἕτοιμοι νά ποῦμε τό «ἀνάθε- 
μα» σέ κάθε ἕνα πού «εὐαγγελίζεται παρ᾽ ὅ παρελάβομεν». 
Εἶναι καί ἐδῶ ἀξιοθαύμαστη ἡ ἀκρίβεια καί ἡ θεολογική 
τοποθέτησις τῶν Πατέρων καί δεικνύει τήν ἀνάγκη τῆς 
ἀποτειχίσεως λόγῳ αἱρέσεως. 

Πρίν κλείσωμε τήν μικρή ἀναφορά μας στόν ἅγ. Γρηγό- 
ριο τόν Παλαμᾶ, σχετικά μέ τήν ἀποτείχισί του καί τούς 
ὁμόφρονές του, προκειμένου νά γίνη πλήρως κατανοητό 
ὅτι, ὅταν ἡ αἵρεσις ἐπικρατήση, αὐτοί πού τήν ἀποδέχο- 
νται δημιουργοῦν ἄλλη Ἐκκλησία καί ἐξέρχονται διά τῆς 
αἱρέσεως ἀπό τήν διαχρονική Ἀποστολική, θά ἀναφέρωμε 
καί ἕνα ἀκόμη χωρίον τοῦἸωσήφ Καλοθέτου ἀπό ἐπιστολή 
του, πού ἐπιγράφεται «Ἐπιστολή εἰς τό Ἅγιον Ὄρος, πρός 
Γρηγόριον τόν οὕτω λεγόμενον Στραβολαγγαδίτην ἐν τῇ 
Λαύρᾳ ὄντα». Λέγειλοιπόν ὁἸωσήφ στήν ἐν λόγῳ ἐπιστολή 
μεταξύ ἄλλων: 

«Κατά δέ τοῦ ἱερέως τοῦ θεοῦ, τοῦ ἱεροῦ φημί Γρηγορίου, 
καί ἡμῶν πάντων μυκτηρισμοί καί χλευασμοί καί μακροί 
καταγέλωτες. Πρός τοῖς καί ἀνυποτάκτους τῆς ἐκκλησίας 
καί ἀλαζόνας ἀποκαλεῖ. Οὐκ οἶδα ποίαν τινά τήν ἐκκλησίαν 
λέγει, εἴθ᾽ ἥν αὐτός νῦν προσφάτως μετά τοῦ ἐκ Καλαβρίας 
καί τοῦ παρακεκινημένου τάς φρένας Ἀκινδύνου συνεστή- 
σατο ἤ τήν ἀπό Χριστοῦ καί τῶν ἁγίων συστᾶσαν πολλοῖς 

αἵμασι καί ἱδρῶσι, πρῶτον μέν δι᾽ αὐτοῦ τοῦ δεσποτικοῦ, 
εἶθ᾽ ἑξῆς ἀποστολικῶν, μαρτυρικῶν, διδασκαλικῶν καί ὅσων 
ἄλλων. Καί εἰ μέν τήν νεωστί ὑπ᾽ αὐτῶν συστᾶσαν λέγει, 
ἐρρέτω καί αὐτός σύν αὐτῇ, ὡς σφαλεράν καί πόρρῳ θεοῦ 
βάλλουσαν: εἰ δέ τήν ἀπό θεοῦ καί τῶν ἁγίων πάλαι κυρω- 
θεῖσαν καί τρανωθεῖσαν, ἧς ὁ ἄνθρωπος τοῦ θεοῦ Γρηγόριος 
ὑπερηγορεῖ καί θανατᾷ ὑπέρ αὐτῆς, αὐτόν δεῖ ὑποταγῆναι 
τῇ ἡμετέρᾳ ἐκκλησίᾳ, ἧς πρό ὀλίγου ἀφηνίασεν ἀποσκιρ- 
τήσας» (ὅπ. ἀν., Ἐπιστολή 2, κεφ. 7, σελ. 373). 

Ἐδῶ πάλι μέ ἀπαράμιλλο τρόπο παρουσιάζονται οἱ δύο 
ἐκκλησίες, ἡ Ἀποστολική διαχρονική καί αὐτή τήν ὁποία 
«αὐτός νῦν προσφάτως μετά τοῦ ἐκ Καλαβρίας καί τοῦ 
παρακεκινημένου τάς φρένας Ἀκινδύνου συνεστήσατο». 

Τό φοβερό εἶναι αὐτό τό ὁποῖο ἀναφέρει ὁ Ἰωσήφ διά τήν 
νεοΐδρυτο «ἐκκλησία»: «Καί εἰ μέν τήν νεωστί ὑπ’ αὐτῶν 
συστᾶσαν λέγει, ἐρρέτω καί αὐτός σύν αὐτῇ, ὡς σφαλεράν 
καί πόρρῳ θεοῦ βάλλουσαν». Αὐτή ἡ φοβερή ἔκφρασις 
σημαίνει, νά χαθῆ καί αὐτός μαζί μέ τήν ἐκκλησία του, 
διότι αὐτή ἡ ἐκκλησία εἶναι πλανεμένη καί σέ ἀποκόπτει 
ἀπό τόν Θεό. 

Καί ἕνα ἀκόμη χωρίο ἀπό τόν συναγωνιστή καί μαθητή 
τοῦ ἁγ. Γρηγορίου τοῦ Παλαμᾶ εἶναι ἀνάγκη νά ἀναφέρω- 
με, τό ὁποῖο διδάσκει ὅτι διά θέματα ἐκκλησιαστικά πού 
ἅπτονται τῆς πίστεως καί τῆς αἱρέσεως δέν πρέπει νά δί- 
δωμε συγγνώμη καί ἄφεσι, πρίν μετανοήσει καί ἐπιστρέψει 
ἀπό τήν αἵρεσι στήν εὐσέβεια ὁ αἱρετικός. Τό χωρίο αὐτό 
εὑρίσκεται στόν δεύτερο λόγο τοῦ Ἰωσήφ τοῦ Καλοθέτου 
καί ἐπιγράφεται «Κατά τῶν αὐτῶν Ἀκινδύνου καί Βαρλαάμ 
τῶν κακοδόξων». Λέγει δέ τά ἑξῆς: 

«Ἀλλά πῶς ἄν τις τόν οὕτως εἰς τό θεῖον ἐμπαροινηκότα 
οὐκ ἄν διά βίου ἐχθρόν σχοίη; Πῶς δ᾽ ἄν τις καί σπείσαιτό 
τις αὐτῷ, ἐχθρῶς πρός θεόν ἔχοντι; Πῶς δ᾽ οὐκ ἄν ἁμάρτοι 
τις ἀσύγγνωστα συγγνωμονῶν τῷ ἀμεταμελήτῳ; Καί γοῦν 

συμβουλεύει τό ἱερόν εὐαγγέλιον ἀφιέναι μέν τοῖς ἡμαρ- 
τηκόσι τά ἁμαρτήματα, μεταμελομένοις δέ, ἐφ᾽ οἷς οὐκ εὖ 
πεποιήκασι" μή μεταμελομένοις δέ οὐ χρεών ἡμᾶς τοῦτο 
ποιεῖν. Ὁ γάρ συγγνώμην νέμων τῷ ἀμεταμελήτῳ φθά- 
γει ἑαυτόν συγγνώμης ἐκβάλλων. Ἀλλά καί ὁ προχείρως 
τούτῳ γε ταύτην νέμων χωρίς τῆς ἐκείνου ἐπανόδου καί 
ἐπιστροφῆς καί πρίν τῆς εἰς τό θεῖον παροινίας ἀποσχέσθαι 
διπλῶς ἐξαμαρτάνει, τῷ τε ἀφιέναι τῷ μή ἀφιέντι τήν ὕβριν 
καί τήν εἰς θεόν παροινίαν καί ἔτι ἀμεταμελήτως ἔχοντι, τῷ 
τε φιλανθρωπότερον ἑαυτόν τοῦ θείου καθιστᾶν» (ὅπ. ἀν., 
Λόγος 2, σελ. 138). 

Ἐδῶ ἀναφέρει ὁ Ἰωσήφ ὅτι δέν εἶναι δυνατόν νά ἔχης 
εἰρήνη μέ αὐτόν πού εἶναι ἐχθρός πρός τόν Θεό. Ἄν δέ, 
ἀναφέρει, συγχωρήσης τόν αἱρετικό πρίν αὐτός διορθωθῆ, 
χάνεις καί ἐσύ τήν συγγνώμη ἀπό τόν Θεό καί ἁμαρτάνεις 
διπλά καί, προσέτι, δεικνύεις τόν ἑαυτόν σου φιλανθρωπό- 
τερον ἀπό τόν Θεό. Αὐτά, κοντολογίς, πού πρέπει νά συγ- 
χωροῦμε εἶναι τά προσωπικά σφάλματα τῶν ἄλλων πρός 
ἐμᾶς καί ὄχι αὐτά πού στρέφονται εἰς τόν Θεό, τήν πίστι 
καί τήν Ἐκκλησία. Οἱ Οἰκουμενιστές βέβαια Ἐπίσκοποι, 
σήμερα κάνουν τό ἐντελῶς ἀντίθετο μέ τίς συμπροσευχές 
μετά τῶν αἱρετικῶν, τίς ἀγαπολογίες, τήν ἄρσι τῶν ἀνα- 
θεμάτων κλπ., ἐνῶ ὅταν κάποιος σφάλλη ἀπέναντί των ἤ 
κάνει ἀνυπακοή ἤ ἐναντιωθῆ στό θέλημά των εἶναι ἕτοιμοι 
νά τόν στείλουν στήν ἱερά ἐξέτασι. 

Κλείνοντας ἀναφέρομε ὅτι ἡ ἀποτείχισις τοῦ ἁγ. Γρηγο- 
ρίου τοῦ Παλαμᾶ καί τῶν ὁμοφρόνων του ἀπό τόν Πατρι- 
ἀρχηἸωάννη Καλέκα ἔγινε ὅπως ἀκριβῶς ἐντέλλεται ὁ [Ε΄ 
ἱερός Κανόνας τῆς Πρωτοδευτέρας Συνόδου, δεδομένου 
τοῦ ὅτι ἡ αἵρεσις τοῦ Βαρλαάμ, τήν ὁποία ἐστερνίσθηκε ὁ 
Πατριάρχης, ἦτο κατεγνωσμένη ἀπό τήν Σύνοδο τοῦ 1341, 
ἀλλά ὁ Καλέκας δέν εἶχε κριθῆ συνοδικά. Ἡ συνοδική 
κρίσις καί καθαίρεσίς του ἔγινε τό 1347 (Θ.Η.Ε. τόμ. 7, 28). 

ιδ΄, Ἰωσήφ ὁ Βρυέννιος: Διδασκαλία 
περί ἀποτειχίσεως ἔμπρακτος 


᾽υνεχίζοντας τήν ἀναφορά μας στούς μετά τό σχίσμα 
Πατέρες καί τήν ταὐτισί των εἰς τό θέμα τῆς ἀποτει- 
χίσεως μέ τόν ἐν λόγῳ ἱερό Κανόνα θά παρουσιάσωμε τήν 
στάσι τοῦ μεγάλου διδασκάλου τῆς Ἐκκλησίας καί πρώτου 
εἰς τήν ἐποχή του ἀντιπαπικοῦ καί ἀνθενωτικοῦ θεολόγου, 
Ἰωσήφ τοῦ Βρυεννίου. Τό ὅτι κατά τήν ἐποχήν του ἦτο ὁ 
πρῶτος θεολόγος, βαθύς γνώστης τῆς πατερικῆς θεολο- 
γίας καί Παραδόσεως καί συγχρόνως ἀνθενωτικός καί 
ἀντιπαπικός, φαίνεται ἀπό τό γεγονός ὅτι, στίς διαλέξεις 
μέ τούς Παπικούς ἀντιπροσώπους, αὐτός ἐκαλεῖτο νά ἀντι- 
παρατάξη τό ὀρθόδοξο δόγμα καί νά διαλεχθῆ μέ αὐτούς 
ὡς ἐκπρόσωπος τῶν Ὀρθοδόξων, αὐτός ὡμίλει σέ ὅλες τίς 
ἐπίσημες περιστάσεις στίς συναθροίσεις τῶν Ὀρθοδόξων 
καί ἐδίδασκε τά περί ἐκπορεύσεως τοῦ ἁγ. Πνεύματος καί 
λοιπά ὀρθόδοξα δόγματα, καί ἐπί πλέον, αὐτός ἀπεστέλλε- 
το ὡς ἐκπρόσωπος τοῦ Πατριάρχου καί τῆς Ἐκκλησίας τῆς 
Κωνσταντινουπόλεως, ὅπου ὑπῆρχε ἀνάγκη πρός τόνωσι, 
ἐνίσχυσι καί ἐμψύχωσι τῶν Ὀρθοδόξων, οἱ ὁποῖοι ἐπιέζοντο 
ἀφόρητα ἀπό τούς Φράγκους κατακτητές, προκειμένου νά 
ἀλλαξοπιστήσουν καί νά δεχθοῦν τόν Παπισμό. 
Θά ἠδυνάμεθα μετά βεβαιότητος νά εἴπωμε ὅτι ὁ Ἰωσήφ 
ὁ Βρυέννιος, ὡς Στουδίτης μοναχός πού ἦτο, ἦτο συγχρό- 
νως καί ὁ γνησιότερος συνεχιστής, διάδοχος καί φύλαξ 
τῆς πίστεως ἀπό τούς Στουδίτες μοναχούς μετά τόν ἅγ. 
Θεόδωρο τόν Στουδίτη. Θά ἦτο εὐχῆς ἔργον ἄν σήμερα 
οἱ μετέχοντες στούς διαλόγους «Ὀρθόδοξοι» ἐμελετοῦσαν 
τούς διαλόγους πού ἔκανε ὁ Ἰωσήφ ὁ Βρυέννιος μέ τούς 
Παπικούς καί μάλιστα σέ μία ἐποχή πού οἱ Τοῦρκοι εὑρί- 
σκοντο κυριολεκτικῶς πρός τῶν τειχῶν τῆς Κωνσταντι- 
νουπόλεως καί ὅλοι ἀπέβλεπον πρός τόν Πάπα τῆς Ρώμης, 

ὡς πρός τήν ἐξ ὕψους βοήθεια. Τότε οἱ μετέχοντες στούς 
διαλόγους μέ τούς Παπικούς θά ἔβλεπαν ὅτι διά τόνἸωσήφ 
ὁ διάλογος ἦτο ὁμολογία πίστεως, ἐπιλογή τοῦ μαρτυρίου 
στήν κρίσιμη αὐτή κατάστασι τοῦ Βυζαντίου, προτίμησις 
τῆς δουλείας μετά τῆς Ὀρθοδόξου πίστεως, παρά τῆς ἐλευ- 
θερίας μέ συγκατάβασι καί συμβιβασμό πρός αὐτήν. Τότε 
οἱ μετέχοντες στούς διαλόγους «Ὀρθόδοξοι» θά ἔβλεπαν 
τήν φτώχεια των, θά διεπίστωναν ὅτι εἶναι λειψοί καί ἀνί- 
κανοι νά διεξάγουν ὀρθοδόξως διαλόγους. Ἐμεῖς βεβαίως, 
μελετῶντας τούς διαλόγους τοῦ Ἰωσήφ μέ τούς Παπικούς, 
διαπιστώνομε ὅτι ὅλοι αὐτοί οἱ «Ὀρθόδοξοι», οἱ ὁποῖοι 
σήμερα διαλέγονται μέ τούς Παπικούς εἶναι κατευθυνό- 
μενοι καί βαλτοί, προκειμένου νά μᾶς φραγκέψουν καί νά 
ὑποτάξουν τήν Ὀρθοδοξία στόν Πάπα, στή Ν. Ἐποχή καί 
στόν Ἀντίχριστο. Ὡς ἐκ περισσοῦ ἀναφέρομε ὅτι σήμερα ἄν 
ἔζη ὁ Ἰωσήφ ὁ Βρυέννιος δέν θά ἐκρίνετο κατάλληλος διά 
νά μετάσχη ἐκ μέρους τῶν Ὀρθοδόξων στούς διαλόγους, 
διά τόν ἁπλούστατο λόγο ὅτι τό κριτήριο τῶν Ὀρθοδόξων 
ἀντιπροσώπων εἶναι σήμερα τό κατά πόσο αὐτοί εἶναι λα- 
τινόφρονες καί χλιαροί εἰς τήν πίστι, ἐνῶ τότε τό κριτήριο 
ἦτο τό ἐντελῶς ἀντίθετο. 

Ὑπάρχει λοιπόν μία ὁμιλία τοῦ Ἰωσήφ Βρυεννίου, ἡ 
ὁποία ἐπιγράφεται: «Μελέτη περί τῆς τῶν Κυπρίων πρός 
τήν ὀρθόδοξον Ἐκκλησίαν μελετηθείσης ἑνώσεως», «εἴρηται 
δέ ἐν τῷ περιωνύμῳ τῆς τοῦ Θεοῦ Σοφίας ναῷ ἐν τῷ συνο- 
δικῷ, πρός τήν σύνοδον». Αὐτή ἡ ὁμιλία τοῦ Ἰωσήφ ἀφορᾶ 
τήν ἀποτείχισι, σύμφωνα μέ τόν ὑπό ἐξέτασι Κανόνα σέ 
ἐπίπεδο τοπικῶν Ἐκκλησιῶν. Ἡ ὑπόθεσις δέ καί ὁ λόγος 
πού ἐκφωνήθηκε ἔχουν ὡς ἑξῆς: 

Ὡς γνωστόν ἡ Κύπρος κατακτήθηκε ἀπό τούς Φράγ- 
γους περί τά τέλη τοῦ 129) αἰῶνος (τό 1191) κατά τήν 
διάρκεια τῆς τρίτης Σταυροφορίας. Ἡ θρησκευτική ἐγκυ- 
κλοπαίδεια ἀναφέρει δι’ αὐτό τά ἑξῆς: «Ἀπό τῶν πρώτων 

ἡμερῶν τῆς Φραγγοκρατίας ἐγκατεστάθησαν εἰς τήν νῆσον 
τέσσαρες Λατῖνοι ἐπίσκοποι, ὁ δέ ἀριθμός τῶν Ὀρθοδόξων 
ἐπισκόπων περιωρίσθη ἀπό 14 εἰς 4. Οἱ Ὀρθόδοξοι ἐπίσκοποι 
διά βούλας τοῦ Πάπα ᾽Ἰννοκεντίου τοῦ Γ΄ (1198-1216) ὑπετά- 
γῆσαν βιαίως εἰς τούς τέσσαρας Λατίνους ἐπισκόπους καί 
ἡ ἐκκλησιαστική κτημοσύνη ἀφηρέθη ὑπό τῶν Ὀρθοδόξων 
γαῶν καί μονῶν καί ἐδόθη εἰς τά λατινικά ἐκκλησιατικά 
ἱδρύματα» (Θ.Η.Ε., τόμ. 7, 1129). 

Αὐτή λοιπόν ἡ ὑποταγή τῶν Ὀρθοδόξων στούς Παπι- 
κούς μετεβλήθη σύν τῷ χρόνῳ σέ τυραννία ἐξ αἰτίας τῶν 
καταπιέσεων καί περιορισμῶν. Ἐκ τούτου δέ ἠναγκάσθη 
τό Πατριαρχεῖο τῆς Κωνσταντινουπόλεως νά διακόψη τήν 
ἐκκλησιαστική κοινωνία μέ τήν Ἐκκλησία τῆς Κύπρου, δι- 
ότι οἱ Κύπριοι Ἐπίσκοποι πρό τῆς χειροτονίας των ἠναγκά- 
ζοντο νά δώσουν ἔγγραφον ὁμολογία εἰς τούς Παπικούς 
ἀναγνωρίζοντες τόν Πάπα ὡς κεφαλή τῆς Ἐκκλησίας. 

Ὁ Ἰωσήφ ὁ Βρυέννιος στήν ὁμιλία του αὐτή μεταφέρει 
τό κείμενο τό ὁποῖο ὑπέγραφε ὁ ὑποψήφιος Ἐπίσκοπος 
καί ἔχει ὡς ἑξῆς: «“Ἐγώ ὁ δεῖνα ἐπίσκοπος τῆσδε τῆς πόλε- 
ὡς, ἀπό ταύτης τῆς ὥρας καί εἰς τό ἑξῆς, ὑποτάσσομαι τῷ 
θρόνῳ τῆς ἐν Ρώμῃ Ἐκκλησίας" ὁμολογῶ τόν πάπαν ἅγιον, 
καί ὑποτάσσομαι καί τῷ κυρίῳ μου τῷδε ἀρχιεπισκόπῳ τῆς 
Λευκωσίας, καί τοῖς αὐτοῦ διαδόχοις τοῖς κανονικῶς εἰσιοῦσι: 
τόν ἁγιώτατον πάπαν τῆς ἐν Ρώμῃ Ἐκκλησίας, καί τήν ἐν 
Λευκωσίᾳ τῶν Λατίνων ἀρχιερωσύνην, καί πάντας τούς 
αὐτῶν Κανόνας, παντί τρόπῳ σπουδάσω δεφενδεύειν καί 
βοηθεῖν, σάλβῳ ὄρδινε μέῳ, φαἶνο οὐάϊπο π6ο" ἤτοι σῳζομέ- 
γῆς τῆς τἀξεώς μου" καί ὡς ἄν αὐτῷ ἐγώ βοηθήσω, οὕτως 
ἐμοί βοηθήσει ὁ Θεός, καί τά ἅγια Εὐαγγέλια", Αὕτη ρητῶς 
οὑτωσί, καί εἰς τήν Ἀλεξανδρίναν ἐγγέγραπται ἡ ὁμολογία, 
καί ὁ ὑποψήφιος ταύτην ἐνώπιον πάντων ὁμολογεῖ, καί 
διά νοταρίου Λατίνου γραφομένη καθάπαξ, καί μάρτυσι 
τοῖς παρατυχοῦσι, διά τό στερεόν, ὡς ἔθος βεβαιουμένη, τῷ 

ὑποψηφίῳ χειρίζεται:" ἡ δέ που καί γράμμασι τοῖς ἐκείνου ἐπι- 
κυροῦται, οἰκειοχείρως αὐτήν ὑπογράφοντος, καί ὑπό δύο 
γομιμαρίων, ταῖς ἡμερησίαις διατυπώσεσι καταστρώννυται" 
ὡς ἄν μηδέ βουλομένῳ αὐτήν ἀπαρνήσασθαι τῷ ταλαιπώρῳ 
ἐξῇ» (Τά εὑρεθέντα, τόμ. Β΄, σελ. 14). 

Οἱ Παπικοί ὅμως δέν ἠρκοῦντο εἰς αὐτήν τήν ὑπογρα- 
φή Ἑκαναν ἐν συνεχείᾳ τελετή εἰς τόν παπικό ναό καί ἐκεῖ 
ὁρκίζετο ὁ ὑποψήφιος Ἐπίσκοπος ἐπάνω στό Εὐαγγέλιο, 
ὅτι θά ἐφύλαττε ἰσόβιο ὑπακοή, αὐτός καί τό ποίμνιό του, 
εἰς τούς Παπικούς. Τό φοβερό αὐτό γεγονός περιγράφει 
ὁ Ἰωσήφ στήν ἴδια ὁμιλία: «Ὅτι δέ ὀρθοδοξίας ἀθέτησις 
ταῦτα, καί πρός τούς σχισματικούς φανερά συγκατάβα- 
σις, καί τό παρ᾽ αὐτῶν γινόμενον ἔθος σαφῶς μαρτυρεῖ. 
Προκαθήμενος γάρ συνοδικῶς ὁ τῶν Λατίνων ἐπίσκοπος, 
παρεστῶτα τόν ὑποψήφιον ἐρωτᾷ: “ὑποτάσσῃ τῇ Ἐκκλη- 
σίᾳ τῆς Ρώμης ὁ δεῖνα; ὁ δέ παρρησίᾳ εὐθύς ἀποκρίνεται" 
“γαί δέσποτά μου ἅγιε: τούτου γάρ ἕνεκεν πάρειμι, Εἶτα 
μικρᾶς σιγῆς γενομένης, πάλιν τοῦ προβιβαζομένου πυν- 
θάνεται ρητῶς οὑτωσί᾽ ὁμολογεῖς τόν τῆς Ρώμης πάπαν 
ἅγιον, καί τήν ἁγίαν Ἐκκλησίαν τῆς Ρώμης ὀρθόδοξον καί 
καθολικήν Ἐκκλησίαν;" ὁμολογεῖ καί ταῦτα ὁ ὑποψήφι- 
ος" διό καί αὖθις ἀκούει: “ὁμολογεῖς ἀληθείᾳ τοῦ λοιποῦ 
πιστός εἶναι, τοῦ τῶν Λατίνων ἐπισκόπου τῆς Λευκωσίας 
ἐν πᾶσι, καί ἔχειν αὐτόν κατά πάντα, καί τιμᾶν ὡς οἰκεῖον 
μητροπολίτην, καί πρός τούτοις ὅταν κληθῇς εἰς σύνοδον 
ἀπαντᾶν ἀκωλύτως᾽" εἰ δ᾽ οὖν, ὑποκεῖσθαι ἐπιτιμίοις; καί 
ὅταν ἔλθῃ ὁ λεγᾶτος ἀπό τοῦ πάπα τιμᾶν ἐκεῖνον μετά 
λιτῆς ἐν τῷ εἰσέρχεσθαι αὐτόν καί ἐξέρχεσθαι, σύ τε καί 
πάντες οἱ ὑπό σέ; Συνοδεύειν τε αὐτῷ, καί συμπράττειν, 
καθ᾽ ὅ ἄν χωρήσῃ τά δυνατά, ὥσπερ ἄρα καί οἱ πρό σοῦ; 
συγκατατίθεται ταῦτα πάντα, καί στέργειν ἀπαραβάτως 
ὁμολογεῖ πάντων ἐνώπιον" καί εἰς πίστωσιν προφανῆ τῶν 
λεγομένων τό τηνικαῦτα καί πραττομένων, τῶν θείων ἐκεῖ 

προκειμένων Εὐαγγελίων, πάντων ὁρώντων, ἐκτείνας τήν 
χεῖρα, καί τιθείς ὕπερθεν τῶν ἱερῶν ἐκείνων γραμμάτων, 
ὀμνύει παρά πᾶσαν αὐτοῦ τήν ζωήν, πάντα φυλάττειν 
αὐτός τε καί πάντες οἱ ὑπ’ αὐτόν, ὅσα ρητῶς, ἐγγράφως 
τε, καί ἐμπράκτως ἐκεῖ παρών ἐπαγγέλλεται. 

»Οὕτω γοῦν τελεσθέντος ἀριδήλως τοῦ ὅρκου, ἱερολο- 
γίας χρήζων καί προβιβάσεως ἐπί τοιούτοις, οἰκειότερον 
δέ εἰπεῖν χειρουργίας λατινικῆς, ὁ μέν αὐτίκα κλίνει τήν 
κεφαλήν, εἰς γόνατα τοῦ Λατίνου, ὁ δέ θέμενος βίβλον 
οἰκείαν, ἐπί τῆς κορυφῆς τοῦ ὑποψηφίου, τελεσιουργῶν 
αὐτόν ἱερολογεῖ, ψάλλοντος μέν μετ᾽ δῆς φιλοτίμου, τό 
δόξα ἐν ὑψίστοις Θεῷ, τοῦ τῶν Λατίνων κλήρου, διιόντος 
δέ, τήν ἐν τῇ βίβλῳ εὐχήν μυστικῶς τοῦ Φραγκεπισκόπου" 
ἧς ὀψέ τελεσθείσης, προσκυνῶν μετ᾽ αἰδοῦς τόν ἐπίσκοπον, 
καί ἀσπαζόμενος αὐτόν εἰς τήν χεῖρα, καί εἰς τό στόμα, 
καί εὐλογούμενος παρ᾽ αὐτοῦ, δύο παραλαβόντων αὐτόν 
ἱερέων Λατίνων, καί διαβασταζόντων ἔνθεν κἀκεῖθεν, καί 
γοταρίου προτρέχοντος, ληψόμενος ἄπεισι τήν Ἐκκλησίαν, 
ἧς ὑποψήφιος γέγονε" πλήν οἱ ὀψικεύσαντες τοῦτον ἄχρι 
τῆς ἐπισκοπῆς τῶν Ρωμαίων Λατῖνοι, κλείσαντες ταύτης 
τάς θύρας, καί ἱστάμενοι πρό πυλῶν, στρεφόμενοι λέγουσι 
πρός αὐτόν' “λάβε τήν Ἐκκλησίαν ταύτην, ἥν ἐγχειρίζει σοι 
δι’ ἡμῶν ὁ δεῖνα τῶν Λατίνων ἐπίσκοπος, ὑποψήφιε". Οὕτω 
γοῦν προβιβάζονται πάντες οἱ τῆς ἐν Κύπρῳ Ἐκκλησίας 
τῶν Ρωμαίων ἐπίσκοποι» (ὅπ. ἀν. σελ. 15). 

Ὅλα αὐτά, ὅπως εἴδαμε, τά ὀνομάζει ὁἸωσήφ «ὀρθοδοξί- 
ας ἀθέτησι». Δηλαδή ἐπρόδιδον τήν Ὀρθοδοξία οἱ Κύπριοι 
Ἐπίσκοποι, χωρίς νά ἀρνηθοῦν κάποιο δόγμα της, ἀλλά 
μόνο μέ τήν ἀναγνώρισι τοῦ Πάπα. Καί το φοβερώτερο 
ἦτο ὅτι ὡρκίζοντο καί ἐκ μέρους τοῦ ποιμνίου των, ὅτι 
καί αὐτό θά συμπεριφέρεται ἔτσι πρός τόν Πάπα: «ὀμνύει 
παρά πᾶσαν αὐτοῦ τήν ζωήν, πάντα φυλάττειν αὐτός τε 
καί πάντες οἱ ὑπ’ αὐτόν, ὅσα ρητῶς, ἐγγράφως τε, καί 

ἐμπράκτως ἐκεῖ παρών ἐπαγγέλλεται». Δηλαδή οἱ Ἐπί- 
σκοποι αὐτοί ὡδηγοῦσαν στόν γκρεμό, διά τῆς προδοσίας 
τῆς Ὀρθοδοξίας, ὅλο τό ποίμνιο, τό ὁποῖο ὑποτίθεται ὅτι 
τούς ἐμπιστεύθηκε ὁ Θεός διά νά τό ὁδηγήσουν εἰς τήν 
σωτηρία καί τό ὡδηγοῦσαν μέ μόνη τήν σιωπηλή συμφωνία 
καί ἀφωνία του. 

Ἀπό αὐτά δέ, τά ὁποῖα περιγράφει ὁ Ἰωσήφ στήν 
συγκλονιστική αὐτή ὁμιλία, γίνεται φανερό ὅτι μόλις 
κατακτήθηκε ἡ Κύπρος ἀπό τούς Φράγκους καί οἱ Ἐπί- 
σκοποι ὑπετάγησαν ἐγγράφως καί ἐνόρκως στούς Πα- 
πικούς, τό Πατριαρχεῖο Κωνσταντινουπόλεως διέκοψε 
τήν ἐκκλησιαστική κοινωνία μέ τήν τοπική Ἐκκλησία 
τῆς Κύπρου. Ἀπό τότε μέχρι τήν ἐποχή τοῦ Ἰωσήφ τοῦ 
Βρυεννίου παρῆλθον διακόσια καί πλέον ἔτη, χωρίς νά 
ὑπάρχη ἐκκλησιαστική κοινωνία μέ τήν Ἐκκλησία τῆς 
Κύπρου. Φαίνεται λοιπόν ὅτι κατ᾽ αὐτήν τήν ἐποχή τοῦ 
Βρυεννίου ἐζήτησαν οἱ Κύπριοι τήν ἀποκατάστασι τῆς 
ἐκκλησιαστικῆς κοινωνίας μέ τήν Κωνστατινούπολι. Τό 
Πατριαρχεῖο τότε ἔστειλε στήν Κύπρο τόν Ἰωσήφ τόν 
Βρυέννιο διά νά διαπιστώση ἄν οἱ Κύπριοι Ἐπίσκοποι 
ἐξακολουθοῦν νά εἶναι ὑποταγμένοι στούς Παπικούς καί 
ἀναγνωρίζουν τόν Πάπα. Ὁ Ἰωσήφ ἔμεινε στήν Κύπρο ἕνα 
ἤ δύο χρόνια καί διεπίστωσε ἰδίοις ὄμμασι ὅτι, ναί μέν οἱ 
Κύπριοι Ἐπίσκοποι ἐζήτουν τήν ἀποκατάστασι τῆς δια- 
κοπείσης πρό διακοσίων καί πλέον ἐτῶν ἐκκλησιαστικῆς 
κοινωνίας, πλήν ὅμως ἐσυνέχιζον νά εἶναι ὑποτεταγμένοι 
στούς Παπικούς καί ἐγγράφως καί ἐνόρκως νά τό ὁμολο- 
γοῦν. Ὅταν λοιπόν ἐπέστρεψε εἰς τήν Κωνστατινούπολι 
διά τῆς ὁμιλίας του αὐτῆς πρός τήν Σύνοδο, ἐνημερώνει 
τούς Ἐπισκόπους καί ἀντιτίθεται δριμύτατα πρός τήν 
μελετωμένη διά τῆς ἐκκλησιαστικῆς κοινωνίας ἕνωσι τοῦ 
Πατριαρχείου μέ τήν Ἐκκλησία τῆς Κύπρου. Αὐτήν τήν 
θέσι του τήν περιγράφει ὁ Ἰωσήφ ὡς ἑξῆς: 

«Εἴ δή ταῦτ᾽ ἀληθῆ καί οὐκ ἐνδέχεται ἄλλως τά πράγ- 
ματα γίνεσθαι, ἤ τό Πνεῦμα τό ἅγιον διά τῶν ἁγίων αὐτοῦ 
ἀπεφήνατο, ἀδύνατόν μου πάντως δοκεῖ, ἔθος διακόσια 
ἔτη ψυχῶν τοσούτων κατακρατῆσαν, γράμμασιν ἐκκοπῆγναι 
ψιλοῖς. Διά τοι τοῦτο προσήκει μάλιστα ξυρᾶν λέοντα, ἤ το- 
ξεύειν πρός οὐρανόν, ἤ ταῖς χερσί τῶν νεφῶν ἅπτεσθαι, ἤ τάς 
ὄρνιθας ἀμέλγειν, ἤ τυφλῷ διανεύειν, ἤ νεκρῷ διαλέγεσθαι, 
ἦ ἄδειν πρός ὄνον... ἤἦ Κυπρίους εἰς κοινωνίαν ὀρθοδόξων 
προσδέχεσθαι: τί δήποτε; ὅτι ἀφ᾽ οὗ Κύπριοι τοῖς Λατίνοις 
ὑπέκυψαν, τεσσαράκοντα ἔτη πρός τοῖς διακοσίοις παρῆλθε" 
δύο καί τριάκοντα πατριάρχαι τῆς βασιλίδος τῶν πόλεων 
ταυτησί, καί ἑπτά καί δέκα βασιλεῖς, οἷς πᾶσιν οὐδ’ ὄναρ 
ἐπῆλθε Κυπρίους προσδέξασθαι. Οὕς τοίνυν τοσοῦτοι 
καί τοιοῦτοι, ὡς ἀναξίους εἰς κοινωνίαν τῶν ὀρθοδόξων 
παρεῖδον, ἡμεῖς ἀρτίως παραδεξόμεθα, ὡς δῆθεν πάντων 
ἐκείνων καί ἁγιώτεροι καί σοφώτεροι; ἄπαγε τῆς τοσαύτης 
ἀγνοίας, ἵνα μή λέγω πωρώσεως! τό γάρ προσδέξασθαι τού- 
τους, οὕς αὐτοί παρῃτήσαντο, ἀπραξίαν μέν πάντων ἐκείνων 
κατηγορεῖ τήν ἐσχάτην, ἡμῶν δέ πάλιν ἄκραν ἐλέγχει ἀπό- 
γοιαν. Ὡς ἔγωγε μυριάκις ἄν ἑλοίμην θανάτῳ παραδοθῆναι, 
ἦ τήν ὀρθόδοξον Ἐκκλησίαν (ἥτις γε μόνῃ τῇ οὐρανίῳ τῶν 
πρωτοτόκων συνάπτεται) τῇ τῶν Κυπρίων ἡνωμένην ἰδεῖν, 
ἥτις οὐδέ Ἐκκλησία ἐστί, κατά τόν τῆς ἀληθείας λόγον 
αὐτόνομος, ἀλλ᾽ ὑποτεταγμένη ἑτέρᾳ κατά πολλά» (ὅπ. ἀν., 
σελ. 13). ὉἸωσήφ λοιπόν προτιμοῦσε τόν θάνατο, σύμφωνα 
μέ τά ἴδια του τά λόγια, παρά τήν ἐκκλησιαστική ἕνωσι μέ 
τήν Ἐκκλησία τῆς Κύπρου. 

Αὐτή ἡ ἀποτείχισις σήμερα στούς Οἰκουμενιστές θά 
φαίνεται ἀσφαλῶς ἀκραία, στερουμένη ἀγάπης καί κυρίως 
διακρίσεως. Βλέπουμε ὅμως καθαρά, πῶς τότε ἠγωνίζοντο 
οἱ Πατέρες διά νά διατηρήσουν τήν καθαρότητα στήν πί- 
στι, τό ὁποῖον εἶναι τό κατ ᾿ἐξοχήν γνώρισμα τῆς ἀληθινῆς 
Ἐκκλησίας. Διότι, ὅπως ὁ ἴδιος ἀναφέρει, τριάντα δύο Πα- 

τριάρχες εἰς αὐτό τό διάστημα διαδοχικῶς ἐκάθισαν στόν 
πατριαρχικό θρόνο καί οὔτε ὡς ὄνειρο δέν εἶδαν αὐτήν 
τήν ἐκκλησιαστική ἕνωσι, «ὅτι ἀφ᾽ οὗ Κύπριοι τοῖς Λατίνοις 
ὑπέκυψαν, τεσσαράκοντα ἔτη πρός τοῖς διακοσίοις παρῆλθε: 
δύο καί τριάκοντα πατριάρχαι τῆς βασιλίδος τῶν πόλεων 
ταυτησί, καί ἑπτά καί δέκα βασιλεῖς, οἷς πᾶσιν οὐδ᾽ ὄναρ 
ἐπῆλθε Κυπρίους προσδέξασθαι». 

Τόν λόγο διά τόν ὁποῖο ὁ Ἰωσήφ δέν ἀποδέχεται αὐτή 
τήν ἐκκλησιαστική ἕνωσι τόν ἀναφέρει ἐν συνεχείᾳ: «Ὁ 
νεύματι μόνῳ τόν Θεόν ἀπαρνούμενος, ἀπωλείᾳ ὑπόκειται" 
καί ὁ λόγοις καί τρόποις καί γράμμασι κινδυνεύων περί 
τήν πίστιν, πῶς ἔσται ὀρθόδοξος; πῶς δέ καί ἕνωσις ἔσται 
δυοῖν, μυρίων μεσεμβολούντων ὁ ἀμφοῖν;» (ὅπ. ἀν., σελ. 14). 

Εἶναι περιττό νά τογισθῆ ὁ ὅτι αὐτήν τήν πατερική θεο- 
λογία καί ἀκρίβεια στήν πίστι δέν τήν ἀποδέχονται σήμερα 
οἱ Οἰκουμενιστές. Αὐτοί σήμερα δέχονται τήν ἑνότητα ἐν 
τῇ ποικιλίᾳ. Δηλαδή θά ἑνωθοῦμε μέ τούς Παπικούς καί ὁ 
καθένας θά κρατήση τήν πίστι του καί τήν παράδοσί του. 
Μέ ἄλλα λόγια θά γίνη ἕνας ἐκκλησιαστικός «ἀκταρμάς». 
Ὁ Ἰωσήφ ὅμως ἐγνώριζε μόνο τήν ἑνότητα γύρω ἀπό τήν 
ἀληθινή πίστι. Εἰ δ᾽ ἄλλως προτιμοῦσε τόν θάνατο παρά 
νά διακοπῆ αὐτή ἡ ἀποτείχισις. 

Στήν ἔνστασι δέ πού κάποιοι ἔθετον ὅτι οἱ Κύπριοι δέν 
μνημονεύουν τόν Πάπα, ὁ Ἰωσήφ ἀπαντᾶ: «Εἰ δέ τις λέγει, 
ἐπεί μή μνημονεύουσι τόν πάπαν ρητῶς οὐδέν ἡμῶν διαφέ- 
ρουσι, σύμφημι" πλήν, ὅ πολλῷ τούτου χεῖρον, ἐγγράφως 
αὐτόν, καί μεθ᾽ ὅρκου ἁγιώτατον εἶναι κηρύττουσι, καί τοῦ 
κορυφαίου τῶν ἀποστόλων Πέτρου μόνον διάδοχον ἀληθῆ, 
καί παρά πᾶσαν αὐτῶν τήν ζωήν ὑποττάσσεσθαι τούτῳ, καί 
μόνοις τοῖς ὑπ᾽ αὐτόν ἐπισκόποις, αὐτοί τε, καί πάντες οἱ 
ὑπ᾽’ αὐτούς ἐπαγγέλονται» (ὅπ. ἀν., σελ. 14). Δηλαδή ὅλα 
αὐτά τά ὁποῖα ἔκαναν οἱ Ἐπίσκοποι ἦσαν μέ ἄλλα λόγια 
πανηγυρική μνημόνευσις καί ἀναγνώρισις τοῦ Πάπα. 

Στήν ἔνστασι ἐπίσης κάποιων ὅτι, ἐπειδή βασανίζονται, 
κάνουν αὐτές τίς ὑποχωρήσεις οἱ Κύπριοι Ἐπίσκοποι, ὁ 
Ἰωσήφ ἀπαντᾶ: «Εἰ δ᾽ ὅτι τυραννούμενοι πάσχουσι ταῦτα, 
καί οὐχ ἑκόντες, διά τοῦτο κοινωνίας εἰσίν ἄξιοι, κοι- 
γωνητέον λοιπόν Καλαβροῖς τε, καί Σικελοῖς, καί πᾶσιν 
ἁπλῶς τοῖς ὁπωσοῦν ὑπό τοῦ, περί τό δόγμα τῆς εὐσεβείας 
τυραννουμένοις" καί γάρ κἀκεῖνοι οὐ θέλοντες πάσχουσιν, 
ἀλλά πάσχοντες θέλουσιν" ἀλλ᾽ οὐδείς ὀρθοδόξων ἐστίν, 
ὅς τόν μή αἱρούμενον ἀποστῆναι τῆς πλάνης εἰς ἑαυτοῦ 
κοινωνίαν αἱρήσεται" ὅτι πλάνη κακίας αἰτία, καί τῆς 
προτέρας ἡ δευτέρα καρπός" μᾶλλον δέ ταύτης ἐκείνη 
προτρέχει, κἀκείνη ταύτῃ συμπλέκεται, καθάπερ μάλα 
σαφῶς, αὐτή τε τῶν πραγμάτων ἡ πεῖρα διδάσκει, καί οἱ 
τῆς Ἐκκλησίας ὧδε διδάσκαλοι ἀποφαίνονται" ὅτι φασίν, 
οὔτε ἀπό διεφθαρμένων δογμάτων, δυνατόν ἀνενεγκεῖν 
βίον ὄντα τοιοῦτον, οὔτε μένειν ἐν ὑγιαινούσῃ τῇ πίστει 
διεφθαρμένον βιοῦντα βίον᾽ διεφθαρμένος γάρ βίος πο- 
γηρά τίκτει δόγματα" καί δόγματα φαῦλα, φαῦλον βίον 
ἀπογεννᾷ» (ὅπ. ἀν., σελ. 12). Δέν δέχεται λοιπόν καί αὐτήν 
τήν δικαιολογία, διότι ἀναφέρει οὐδείς ὀρθόδοξος δέχεται 
κάποιον σέ ἐκκλησιαστική κοινωνία, ἄν δέν ἀπομακρυνθῆ 
ἀπό τήν πλάνη «ἀλλ᾽ οὐδείς ὀρθοδόξων ἐστίν, ὅς τόν μή 
αἱρούμενον ἀποστῆναι τῆς πλάνης εἰς ἑαυτοῦ κοινωνίαν 
αἱρήσεται». 

Ἀντικρούοντας περαιτέρω ὅλες τίς ἐνστάσεις (μᾶλλον 
προφάσεις) τῶν ἀντιθέτων (προφανῶς τῶν λατινοφρόνων) 
ὁ Ἰωσήφ ἀναφέρεται στήν ἔνστασι, ὅτι δηλαδή ὁ Χριστός 
δέν ἀποστρέφεται καί δέν ἀποδιώκει κανένα ἁμαρτωλό 
καί ὅτι, ἐπί πλέον, γίνεται χαρά στόν οὐρανό δι᾽ αὐτόν. 
Αὐτό τό θεωρεῖ ὡς «συκίνην ἐπικουρίαν», δηλαδή ψεύτικο 
ἔνδυμα μέ τό ὁποῖο ἐκάλυψαν τήν γύμνια των οἱ πρωτό- 
πλαστοι μετά τήν παράβασι καί πρίν τήν ἔξοδό των ἀπό 
τόν Παράδεισο. «Εἰ δέ προβάλλοιντο δῆθεν οἱ δικαιοῦντες 

αὐτούς, οἷα συκίνην ἐπικουρίαν λέγοντες, εἰ ἕνα ἁμαρτωλόν 
αὐτῷ προσερχόμενον, οὐκ ἀποστρέφεται ὁ Χριστός, ἀλλά 
προσδέχεται φιλανθρώπως, καί εἰς τήν ἑαυτοῦ βασιλείαν 
εἰσάγει, ἡμεῖς τοσαύτας μυριάδας χριστιανῶν προσερχο- 
μένων τῇ Ἐκκλησίᾳ, πῶς ἀποστραφησόμεθα; καί εἰ ἐπί ἑνί 
ἁμαρτωλῷ μετανοοῦντι, ἐν οὐρανῷ χαρά γίνεται, πόση χαρά 
καί εἰς τόν οὐρανόν ἅμα, καί εἰς τήν γῆν, καί γενήσεται 
καί ἔσται, εἰ τούς Κυπρίους εἰς ἕνωσιν προσδεξώμεθα; εἰ 
δή ταῦτα, ἤ τινα τοιαῦτα προβάλλοιντο, ἑτοίμως ἄν πρός 
ταῦτα αὐτό τό δίκαιον ἀποκρίνοιτο᾽ ὅτι τόν ἐπί ταῖς ἑαυτοῦ 
ἁμαρτίαις μετανοοῦντα, καί πρός τήν ἀρετήν ὁλοσχερῶς 
ἐπιστρέφοντα μόνον προσδέχεται ὁ Θεός" καί περί τῆς 
τούτου ἐπιστροφῆς ὁμολογουμένως οἱ ἄγγελοι χαίρουσι" 
καί αἱ τοῖς πάθεσι προκατειλημμέναι ψυχαί τότε σῴζονται, 
ὅταν ἀρθῇ ἀπ’ αὐτῶν, τά δὶ’ ὧν τῆς ἀπωλείας μετέχουσιν' 
ἀναφαιρέτων δ᾽ ἐκείνων μενόντων, κατ᾽ οὐδέν ἧττον καί 
αὖθις ἀπόλλυνται, μηδέν ἐ ἐκ τῶν γραμμάτων, ἤ τῶν λόγων 
ὠφεληθεῖσαι, ὦ ὧν εἰκῇ καί μάτην, ἤ τισιν αὗται, ἤ τινες αὐταῖς 
ἐχαρίσαντο" ὅθεν οὐδέ χαρά περί τούτων ἕπεται τοῖς ἀγγέ- 
λοις, ὅτι οὐδ᾽ ἐπιστροφή τοῖς ἁμαρτήσασι προηγήσατο᾽" 
ὅπου γάρ τό πρῶτον τούτων οὐκ ἔστιν, ἐκεῖ καί τό δεύτερον 
ἄπεστιν» (ὅπ. ἀν., σελ. 23). 

Παντοῦ λοιπόν ὁ Ἰωσήφ, προκειμένου δι᾽ ἐκκλησια- 
στικήν ἕνωσι, θέτει ὡς προὐπόθεσι τή μετάνοια καί ἐπι- 
στροφή τῶν πλανεμένων καί τήν ἑνότητα γύρω ἀπό τήν 
ἀληθινή πίστι. Ἡ ἀποτείχισις ὡς ἐκ τούτου, ἐφ᾽ ὅσον δέν 
ὑπάρχει ἀληθινή μετάνοια καί ἐπιστροφή, εἶναι ἡ μόνη 
σωτήριος ὁδός, ἡ ὁποία διατηρεῖ καθαρά κατά τήν πίστι 
τήν Ἐκκλησία. 

Ἕνα βασικό σημεῖο, τό ὁποῖο τονίζει ὁ Ἰωσήφ εἶναι ὅτι 
διά τῆς ἐκκλησιαστικῆς ἑνώσεως καί κοινωνίας μέ τούς 
Κυπρίους, θά γίνουν καί αὐτοί κοινωνοί καί τῆς ἁμαρτίας 
των καί προδοσίας τῆς πίστεως, ἐφ᾽ ὅσον αὐτοί εἶναι ἀμε- 

τανόητοι. «Κεφάλαιον τοῦ λόγου" εἰ μέν ἁπάντων ἐκείνων, 
μετά τήν πρός ἡμᾶς ἕνωσιν, ἀποστῆναι δύνανται, δι᾽ ὧν 
τόσα καί διακόσια ἔτη τῆς ἡμῶν κοινωνίας ἀφίσταντο, πᾶς 
ὁ μή προσδεχόμενος τούτους ἐπικατάρατος τῷ Κυρίῳ, καί 
ἤτω ἀνάθεμα" εἰ δέ ταὐτά τοῖς προτέροις καί χείρω, τά μέν 
ἑκόντες, καί τῇ μακρᾷ συνηθείᾳ ἑπόμενοι, τά δ᾽ ἄκοντες, 
καί τῷ ἐγγράφῳ νόμῳ τῷ πρός Λατίνους παντί τρόπῳ κατα- 
δουλούμενοι πράξουσι πάλιν, τί καί ἡμᾶς αὐτούς ἀπατῶμεν, 
καί βιαζόμεθα μιγνῦναι τά ἄμικτα; οὐκ ἔστιν ἕνωσις αὕτη 
οὐκ ἔστιν, οὐδέ μετάνοιά τις, οὐδ᾽ ἐπιστροφή πρός ἡμᾶς 
τῶν Κυπρίων, ἀλλ᾽ ἐπήρεια δαίμονος μόνη, καί διαίρεσις 
χείρων τῆς πρώτης, καί σχίσμα ὁλικόν, οὐχί μερικόν, καί 
προσθήκη τῆς αὐτῶν ἁμαρτίας ἐσχάτη᾽ ὅτι οὐ μόνον οὐκ 
ἀφίστανται τῶν ἐφ’ οἷς τόσα ἔτη ἡμάρτανον, ἀλλά καί 
ἡμᾶς κοινωνούς ἑαυτῶν εἰς αὐτά προσλαβεῖν δοκιμάζου- 
σιν» (ὅπ. ἀν., σελ. 24). 

Αὐτοῦ τοῦ εἴδους τήν ἕνωσι, ὅπως βλέπομε τήν ὀνομάζει 
ἐπήρεια δαιμονική, διαίρεσι χειροτέρα τῆς πρώτης, σχίσμα 
ὁλικόν καί προσθήκη ἁμαρτιῶν «οὐκ ἔστιν ἕνωσις αὕτη 
οὐκ ἔστιν, οὐδέ μετάνοιά τις, οὐδ᾽ ἐπιστροφή πρός ἡμᾶς 
τῶν Κυπρίων, ἀλλ᾽ ἐπήρεια δαίμονος μόνη, καί διαίρεσις 
χείρων τῆς πρώτης, καί σχίσμα ὁλικόν, οὐχί μερικόν, καί 
προσθήκη τῆς αὐτῶν ἁμαρτίας ἐσχάτης». 

Πρός τό τέλος τῆς ὁμιλίας του ἐπικαλεῖται πρός βεβαίω- 
σι τῶν θέσεών του, τόν ἅγ. Θεόδωρο τόν Στουδίτη καί τόν 
Πατριάρχη Γερμανό τόν Β΄. Εἶναι ἐν προκειμένῳ ἀξιοσημεί- 
ὠτο ὅτι ὁ Πατριάρχης Ιερμανός ὁ Β΄, ὁ ὁποῖος ἐποίμαινε 
τήν Ἐκκλησία σέ διάστημα πού ἡ Κωνστατινούπολις ἦτο 
κυριευμένη ἀπό τούς Σταυροφόρους (πατριάρχευσε τό 
χρονικό διάστημα 1222-1240) καί δέν ὑπῆρχε ἐκκλησιαστι- 
κή κοινωνία μέ τήν Ἐκκλησία τῆς Κύπρου, ἐπιτάσσει τήν 
ἀποτείχισι στούς λαϊκούς Κυπρίους ἀπό τούς Ἐπισκόπους 
των καί κληρικούς, οἱ ὁποῖοι ἀπό φόβο ἐλατινοφρόνουν: 

«Ἐπισκήπτομαι πᾶσι τοῖς ἐν τῇ Κύπρῳ λαϊκοῖς, ὅσοι τῆς 
καθολικῆς Ἐκκλησίας ἐστέ τέκνα γνήσια, φεύγειν ὅλῳ ποδί 
ἀπό τῶν ὑποπεσόντων ἱερέων τῇ λατινικῇ ὑποταγῇ, καί 
μηδέ εἰς ἐκκλησίαν τούτοις συνάγεσθαι, μηδέ εὐλογίαν ἐκ 
τῶν χειρῶν αὐτῶν λαμβάνειν τήν τυχοῦσαν' κρεῖσσον γάρ 
ἐστιν ἐν τοῖς οἴκοις ὑμῶν τῷ θεῷ προσεύχεσθαι κατά μόνας, 
ἤ ἐπ’ ἐκκλησίας συνάγεσθαι μετά τῶν λατινοφρόνων᾽ εἰ 
δ᾽ οὖν, τήν αὐτήν αὐτοῖς ὑφέξετε κόλασιν» (ὅπ. ἀν., σελ. 
26). Ἐδῶ φαίνεται καθαρά καί ἡ ἀποτείχισις τῶν λαϊκῶν 
ἀπό τούς αἱρετικούς ποιμένες. Τό ὅτι βεβαίως χρησιμο- 
ποιεῖ στόν λόγο του ὁ Ἰωσήφ αὐτό τό χωρίο, ἀποδεικνύει 
ὅτι εἶναι κατά πάντα σύμφωνος, ἐπειδή εἶναι γνώρισμα 
Ὀρθοδοξίας τό νά ἀπομακρύνεται κάποιος ἀπό ἐκεῖ ὅπου 
ὑπάρχει αἵρεσις, ἔστω καί ἄν χρειασθῆ «ἐν τοῖς οἴκοις ὑμῶν 
τῷ θεῷ προσεύχεσθαι κατά μόνας». 

Ἄν θάθέλαμε νά δείξωμε τό μεγαλεῖο ὅλο τῆς θεολογίας 
τοῦ Ἰωσήφ τοῦ Βρυεννίου, τήν ἀκρίβεια τῆς πίστεως καί 
τό ἀκοινώνητον τῆς αἱρέσεως θά ἔπρεπε νά ἀντιγράψωμε 
ὁλόκληρη αὐτήν τήν ὁμιλία του ἤ μᾶλλον ὅλες τίς ὁμιλίες 
του καί εἰδικά αὐτές οἱ ὁποῖες ἀναφέρονται στήν ἐκπόρευσι 
τοῦ Ἁγ. Πνεύματος. Ἐπειδή ὅμως τοῦτο θά ὑπερέβαινε τά 
μέτρα τῆς παρούσης μελέτης, καθώς ἐπίσης καί τά ἰδικά 
μας πνευματικά μέτρα, ἀρκούμεθα μόνο εἰς αὐτές τίς ἀνα- 
φορές διά νά ἐπιδείξωμε τό φρόνημα τοῦ μεγάλου αὐτοῦ 
πατρός, στό θέμα τῆς ἀποτειχίσεως, ὡσάν νά ἐπιδεικνύωμε 
ἐκ τοῦ ὄνυχος τόν λέοντα. 

Μία ὅμως τελευταία ἔνστασις τῶν θελόντων νά εὕρουν 
προφάσεις ἐν ἁμαρτίαις, κατά τό δή λεγόμενο, πρέπει νά 
ἀναφερθῆ, ἐπειδή ἔχει σχέσι μέ τήν σημερινή νοοτροπία 
μας, νά λέγομε δηλαδή, αὐτό δέν εἶναι τίποτε, τό ἄλλο 
δέν πειράζει καί ἔτσι σιγά-σιγά νά ἰσοπεδώνωμε τά πάντα: 
«Ἀλλά τοῦτο, φησί, τό διεῖργον αὐτούς ἀφ᾽ ἡμῶν, οὐδέν 
ἐστιν᾽ ἤ τί τῶν ὀρθοδόξων ὀχλεῖ εἰς ὀρθοδοξίαν, τό τόν πά- 

παν καλεῖν αὐτούς ἅγιον; καί τό εἰς κηδείαν, ἤμνημόσυνα 
Λατίνων, ἤ εἰς τάς λειτουργίας αὐτῶν συμφοραίνειν ἱερέα 
ὀρθόδοξον; οὐκοῦν ἀκεραίων τῶν συνήθων φυλαττομέ- 
νων, ὧν οἱ Κύπριοι πρός τούς Λατίνους ὀφείλουσι, συλ- 
λειτουργῆσαι ἡμῖν αὐτούς βούλεσθε; λοιπόν μηχανᾶσθε 
λαθραίως λατινίσαι ἡμᾶς; ἤ οὐκ ἴστε ὡς ἕκαστον μέγα 
κακόν, ἀπό μικροῦ ἄρχεται, καί οὕτω γίνεται μέγα; καί ἀεί 
ἐκ τῶν δοκούντων ἀδιαφόρων ἡ πλάνη γίνεται, καί ἐκ τοῦ 
συγκατατίθεσθαι τοῖς δοκοῦσι μικροῖς παραπτώμασιν, ἐρχό- 
μεθα καί εἰς τό περιπίπτειν ἐν τοῖς μεγάλοις; καί ἔστιν ὁδός, 
ἤ δοκεῖ παρ᾽ ἀνθρώποις ὀρθή εἶναι, τά δέ τελευταῖα αὐτῆς 
ἔρχεται εἰς πυθμένα ἅδου; οὐδέν ἐστι τοῦτο, οὐδέν ἐκεῖνο" 
οὐκοῦν πάντα συγχωρητέα; οὔκουν" ἀπόστα" ἄπαγε τῆς 
ὀλεθρίου ταύτης βουλῆς" ὡς ἀπόλοιτο αὕτη ἡ γνώμη μετά 
τῶν συνιστώντων αὐτήν!» (ὅπ. ἀν., σελ. 28). 

Πόσο ἀλήθεια ὁμοιάζουν διά μέσου τῶν αἰώνων οἱ δολο- 
πλοκίες, οἱ δικαιολογίες, οἱ προφάσεις καί ὁ ἐφησυχασμός 
ὅσων δέν θέλουν νά σηκώσουν τόν σταυρό τῆς ὁμολογίας, 
ὁ ὁποῖος ὄντως εἶναι μαρτυρικός καί νά ἀκολουθήσουν 
τήν εὔκολη ὁδό τοῦ συμβιβασμοῦ. Ἡ συγκατάβασις αὐτή 
διά τόν Ἰωσήφ θεωρεῖται αἵρεσις: «λοιπόν μηχανᾶσθαι 
λαθραίως λατινίσαι ἡμᾶς;». 

Ἀμέσως μετά ξεσπᾶ σέ μία ὁμολογία πίστεως, μία ἀγάπη 
ἄμετρη πρός τήν Ὀρθοδοξία καί μία διάθεσι θυσίας χάριν 
τῆς πίστεως: «οὐκ ἀρνησόμεθά σε, φίλη ὀρθοδοξία" οὐ 
ψευσόμεθά σε, πατροπαράδοτον σέβας" οὐκ ἀφιστάμεθά 
σου, μῆτερ εὐσέβεια ἐν σοί ἐγεννήθημεν, καί σοί ζῶμεν, καί 
ἐν σοί κοιμηθησόμεθα: εἰ δέ καλέσει καιρός, καί μυριάκις 
ὑπέρ σοῦ τεθνηξόμεθα" τῶν τοῦ Χριστοῦ ἀποστόλων ἐσμέν 
μαθηταί, τῶν λεγόντων “ὁ τοῖς ἀκοινωνήτοις κοινωγῶν, καί 
αὐτός ἀκοινώνητος" καί εἴ τις ἀκοινωνήτῳ, κἄν ἐν οἴκῳ συ- 
γεύξηται, καί οὗτος ἀφοριζέσθω»"» (ὅπ. ἀν., σελ. 28). 

Ἐμεῖς βεβαίως πολλές φορές σήμερα ἀναμασοῦμε τόν 

ὕμνο αὐτόν τῆς Ὀρθοδοξίας, χωρίς ὅμως νά κατανοοῦμε 
ὅτι, τότε πού ὁ Ἰωσήφ τόν ἐκφώνησε, ἡ Πόλις ἔπνεε τά 
λοίσθια, οἱ Τοῦρκοι εὑρίσκοντο πρό τῶν τειχῶν της καί οἱ 
Παπικοί, παντοδύναμοι τότε πολιτικῶς καί στρατιωτικῶς, 
ἦσαν ἕτοιμοι νά ἐξαφανίσουν τήν ἀλήθεια ἀπό τήν γῆ, χά- 
ριν τοῦ ἐπί γῆς θεοῦ των καί σύμφωνα μέ τίς ὁδηγίες του. 
Ὁ Ἰωσήφ ὅμως, ὅπως καί ὅλοι οἱ Πατέρες, εἶχαν ταυτίσει 
τήν Ὀρθοδοξία μέ τό μαρτύριο, ὅπως καί τήν πλάνη καί 
αἵρεσι μέ τόν συμβιβασμό, τόν ἐφησυχασμό καί τό βόλεμα. 

Εἰς τό τέλος τῆς ὁμιλίας αὐτῆς, ἀπολογούμενος ἀπο- 
καλύπτει ὅλον τόν ἐσωτερικό του κόσμο καί ὁμολογεῖ ὅτι 
ἐπροτίμησε τήν δύσκολη καί μαρτυρική ὁδό ἀπό αὐτήν 
τοῦ συμβιβασμοῦ καί τῆς προδοσίας: «Οὔκουν ὅτι μή τά 
ἄμικτα συνῆψα μεμπτέος, ἀλλ᾽ ὅτι τούς στρεβλούς τῶν 
εὐθέων διέκρινα, καί τούς ἀναξίους τῶν ἁγίων διέστησα, 
μηδέν προτιμήσας τῆς ἀληθείας, μᾶλλον ἀποδεκτέος" πό- 
θεν τοῦτο δῆλον; ἐκ πολλῶν μέν καί ἄλλων, κἀτούτου δέ 
πάλιν, ὅτι δυνατοῦ ὄντος καί ράστου, ἐν τρισίν ὥραις ὅλαις 
συγκαταβῆναί με μόνον τοῖς ἐν τῇ Κύπρῳ ἀρχιερεύσι, καί 
εἰς κοινωνίαν αὐτούς παραδέξασθαι, ἀνατεθειμένου ὅλου 
του πράγματος εἰς ἐμέ, καί μυρίων εἰς τοῦτο παρακαλούντων, 
καί τυραννούντων με, δώρων, ἀπειλῶν, φόβων, ὑποψιῶν, 
ὑποσχέσεων, δόξης, θωπείας, φήμης εὐφήμου προσδοκω- 
μένης καί ὑποσαινούσης παρασυρῆγναί με, τοῦ πρός πειθώ 
δεινοτάτου, ὑφ᾽ οὗ πᾶς κριτής ὑποσύρεται, πάντα ἐκεῖνα 
ἀνδρείως μάλα ἀποσεισάμενος, σύν Θεῷ δέ εἰρήσθω, καί 
γενναίαν ἐν πᾶσι τήν ἔνστασιν ἐνδειξάμενος, καί κατά τι 
μηδέν ὑπενδούς, πτωχείαν ἅμα καί δυσαπόνιπτον δυσφη- 
μίαν, ὅλῃ ψυχῇ καί καρδίᾳ, ἡρετισάμην, ἵνα μόνον τηρήσω 
τήν ἄσπιλον πίστιν καθαράν ἐν Χριστῷ, καί ἀμώμητον» 
(ὅπ. ἀν., σελ. 29). 

Δι’ αὐτόν δέ τόν λόγον καί ἐπειδή δέν συμβιβάσθηκε 
ὅπως θά ἐπράτταμε ἐμεῖς σήμερα, φέροντας ὄχι μόνο αὐτές 

τίς δικαιολογίες ἀλλά καί πολύ περισσότερες, εἶναι ὁἸωσήφ 
ὁ Βρυέννιος μέγας πατήρ καί διδάσκαλος τῆς Ἐκκλησίας, 
οἱ δέ λόγοι του καί τό παράδειγμά του ἀποτελοῦν κανόνα 
ὀρθοδόξου πίστεως. 

Πρίν κλείσομε τήν παροῦσα ἀναφορά θά μεταφέρωμε 
ἀπό τήν ἴδια ὁμιλία ἕνα χωρίο τό ὁποῖο ἔχει ἄμεσο σχέσι 
μέ τήν ἀποτείχισι καί τόν 15 Ἱερό Κανόνα τῆς Πρωτοδευ- 
τέρας Συνόδου: «Ἐστί κακή ὁμόνοια, καί καλή διαφωνία" 
ἔστι σχισθῆναι καλῶς, καί ὁμονοῆσαι κακῶς" οἷς γάρ ἡ 
φιλία ἀπωλείας πρόξενος, τούτοις τό μῖσος ἀρετῆς ὑπό- 
θεσις γίνεται" καί κρείσσων ἐμπαθοῦς ὁμονοίας, ἡ ὑπέρ 
ἀπαθείας διάστασις" καλόν τό εἰρηνεύειν πρός πάντας, 
ἀλλ᾽ ὁμονοοῦντας πρός τήν εὐσέβειαν' ἡ γάρ εἰρήνη μετά 
μέν τοῦ δικαίου καί πρέποντος, κάλλιστόν ἐστι κτῆμα καί 
λυσιτελέστατον, μετά δέ κακίας, ἦ δουλείας ἐπονειδίστου, 
πάντων αἴσχιστον τε καί βλαβερώτατον. Ἐπεί οὐδείς δύναται 
κτήσασθαι τήν ἀγάπην τῶν πονηρῶν καί κακῶν, χωρίς κα- 
κίας καί πονηρίας" μεγάλη δέ ἀρετή τοῦ δικαίου, ὅταν ἔχῃ 
τούς τοῦ Θεοῦ ἐχθρούς, ἐχθρούς" καί τούς αὐτοῦ φίλους, 
φίλους" ὥσπερ μεγάλη κακία ἁμαρτωλοῦ, ὅταν τούς τοῦ 
Θεοῦ φίλους ἔχῃ ἐχθρούς, καί τούς ἐχθρούς αὐτοῦ φίλους» 
(ὅπ. ἀν. σελ. 22). Ἐδῶ ὁ Ἰωσήφ δεικνύει καθαρά τόν λόγο 
διά τόν ὁποῖο πρέπει νά ἀποτειχιζώμεθα ἀπό τούς αἱρετι- 
κούς καί τήν αἵρεσι. Ἀπό ὅλα αὐτά πειθόμεθα ὅτι εἰς τά τῆς 
πίστεως δέν ὑπάρχει καιρός καταλλαγῆς, συμφιλιώσεως, 
εἰρήνης καί ἀγάπης, ὅπως οἱ Οἰκουμενιστές σήμερα φλυ- 
αροῦν, ἀλλά ὅλα γίνονται μόνο μέ τήν ἀληθινή μετάνοια 
καί ἐπιστροφή τῶν αἱρετικῶν. 

Τελειώνοντας καί προκειμένου νά δείξωμε τή θέσι τοῦ 
Ἰωσήφ τοῦ Βρυεννίου μεταξύ τῶν μεγάλων Πατέρων τῆς 
Ἐκκλησίας, θά ἀναφέρωμε τούς στίχους τοῦ ἁγ. Μάρκου 
τοῦ Εὐγενικοῦ εἰς τόν τάφον τοῦ Ἰωσήφ Βρυεννίου: 

«ΜΑΡΚΟΥ ΕΥ̓ΓΤΕΝΙΚΟΥ 
ΣΤΙΧΟΙ ΕΙΣ ΤΟΝ ΤΑΦΟΝ ΤΟΥ ΔΙΔΑΣΚΑΛΟΥ ΚΥΡΟΥ 

ΙΩΣΗΦ ΤΟΥ ΒΡΥΕΝΝΙΟΥ 
Οὐδέν τι καινόν εἰ σιγᾷ κωφός λίθος, 
Τήν ἔνθεον σάλπιγγα σιγῶσαν φέρων. 
Ἀλλ᾽ ὦ λόγοι χρήσατε φωνήν τῷ λίθῳ" 
Μᾶλλον δ᾽ ὑμεῖς φράσατε, τίς ὁ σιγῶν ἐνθάδε 
Ἐκεῖνος οὗτος Ἰωσήφ ὁ πυρίπνους, 
Ἐν τῇ δυνάμει τῶν λόγων καί δογμάτων᾽ 
Ἐν ταῖς χάρισι τῶν σοφῶν διδαγμάτων" 
Ἐκεῖνος οὗτος, ἡ θεηγόρος βρύσις" 
Ὁ τοῦ Λόγου πρόμαχος ἐνθέοις λόγοις. 
Ὁ στερρότατος τῆς ἀληθείας στῦλος, 
Καί φανότατος ὀρθοδοξίας λύχνος. 
Ὁ λαμπρότατος τῶν ἀγαθῶν ἐργάτης, 
Καί τερπνότατος τῶν καλῶν ἐπαινέτης. 
Ὁ δογματιστής ἀκριβής πλανωμένοις, 
Καί σωφρονιστής ἐμμελής χαυνουμένοις. 
Ἀλλ᾽ ὦ Πάτερ μέγιστε, Πατέρων κλέος, 
Μέμνησο καί νῦν τῶν ποθεινῶν σου τέκνων, 
Θεῷ παρεστώς, τῇ μεγάλῃ Τριάδι». 


(Τωσήφ Βρυεννίου, Τά παραλειπόμενα, 
τόμος Γ΄, σελ. 30). 


ιε. Ἅγιος Μᾶρκος ὁ Εὐγενικός: Οἱ ἀγῶνες 
καί ἡ ἀποτείχισίς του 

θ ἀἁ ἀναφερθοῦμε ἐν συνεχείᾳ στόν τελευταῖο πρόμαχο 

τῆς Ὀρθοδοξίας πρίν ἀπό τήν πτῶσι τῆς Κωνσταντι- 
γουπόλεως, τόν ἅγ. Μᾶρκο τόν Εὐγενικό, τόν ἐπωνομα- 
ζόμενο ἄτλαντα τῆς Ὀρθοδοξίας καί θά τόν δείξωμε καί 
αὐτόν ἀπολύτως σύμφωνο μέ τόν περί ἀποτειχίσεως [Ε΄ 
ἱερό Κανόνα τῆς Πρωτοδευτέρας Συνόδου. 

Ὅπως εἶναι γνωστό ὁ ἅγιος Μᾶρκος ὁ Εὐγενικός, ὅπως 
ὅλοι οἱ μετά τό σχίσμα Πατέρες, ἀγωνίσθηκε ἐναντίον τοῦ 
Παπισμοῦ, ὁ ὁποῖος ἐκμεταλλευόμενος τήν παντελῆ ἐξα- 
σθένησι τοῦ Βυζαντίου, ἠθέλησε κατά τό λόγιο νά ξυλεύση 
πρίν ἀκόμη πέση ἡ δρῦς καί νά ὑποτάξη τήν Ὀρθοδοξία, 
ἡ ὁποία θά τοῦ ἐδίδετο ἐκ τῶν προτέρων ὡς ἀντάλλαγμα, 
προκειμένου νά βοηθήση, ὅπως ἔλεγε, στρατιωτικά καί 
οἰκονομικά τήν καταρρέουσα αὐτοκρατορία. Εἶναι γεγονός 
ὅτι ἄν δέν ὑπῆρχε κατ᾽ εὐδοκία Θεοῦ σ᾽ αὐτήν τήν κρίσιμη 
γιά τήν Ὀρθοδοξία περίοδο ὁ ἅγ. Μᾶρκος, θά εἶχε ὅλη ἡ 
Ἀνατολή φραγκέψει καί ἡ ἀληθινή πίστις θά εἶχε ἐξαλειφθῆ 
ἀπό τή γῆ. 

Τό σπουδαῖο εἶναι ὅτι ὁ ἅγ. Μᾶρκος δέν ἀγωνίσθηκε 
μόνο κατά τή Σύνοδο τῆς Φλωρεντίας-Φερράρας, πρᾶγμα 
πού εἶναι σέ πολλούς γνωστό, ἀλλά ἀγωνίσθηκε καί με- 
τά τήν ὑπογραφή τῆς συμφωνίας καί τήν ἐπάνοδο στήν 
Κωνστατινούπολι. Αὐτοί μάλιστα οἱ τελευταῖοι ἀγῶνες 
του, οἱ ὁποῖοι σέ πολλούς εἶναι ἄγνωστοι, ἔχουν ἴσως 
μεγαλύτερη σημασία, διότι θά ἠδυνάμεθα νά εἴπωμε ὅτι 
οἱ κατά τήν Σύνοδο ἀγῶνες του δέν ἐτελεσφόρησαν, ἐφ᾽ 
ὅσον ὑπεγράφη τελικῶς ἡ ἕνωσις τῶν «Ἐκκλησιῶν», ἐνῶ οἱ 
μετά τήν Σύνοδο εἶχαν πλήρη ἐπιτυχία, ἐπειδή ἔγιναν αἰτία 
νά ἐπανέλθωμε εἰς τήν Ὀρθοδοξία καί νά καταδικασθῆ 
συνοδικά ἡ Σύνοδος τῆς Φλωρεντίας καί μαζί ὁ Παπισμός. 

Τό πρῶτο καί βασικό τό ὁποῖον ἔκανε ὁ ἅγιος μετά τήν 
ἐπάνοδον εἰς τήν Κωνστατινούπολι, ἦτο ὅτι διέκοψε τήν 
ἐκκλησιαστική ἐπικοινωνία μέ ὅλους ὅσους ὑπέγραψαν 
τήν ἕνωσι στήν Φλωρεντία καί ὅσους τούς ἀκολουθοῦσαν. 
Ἡ ἀποτείχισις αὐτή τοῦ ἁγίου διήρκησε μέχρι τοῦ θανά- 
του του. Ὁ ἅγιος ἀπεβίωσε τήν 231611444 ἤ κατ᾽ ἄλλους 
1445 (Θ.Η.Ε. τόμ. 8: 761), ἡ δέ Σύνοδος τῆς Φλωρεντίας 
ἐπερατώθη τό 1439. Τά πέντε λοιπόν αὐτά ἤ ἕξι χρόνια, 
μετά τήν παπική Σύνοδο, ἦτο ὁ ἅγιος ἀποτειχισμένος ἀπό 

ὅλους ὅσους ὑπέγραψαν καί ὅσους τούς ἀκολουθοῦσαν. 
Ἐπί πλέον δέ ἔγινε, τά τελευταῖα αὐτά χρόνια τῆς ζωῆς 
του, ὁ ἀρχηγός τῶν ἀνθενωτικῶν μέ τούς ἀγῶνες του καί 
διέσωσε τήν Ὀρθοδοξία ἀπό τήν λατινική ὑποταγή. 

Εἶναι ἀλήθεια ὅτι οἱ Ὀρθόδοξοι τήν ἐποχή ἐκείνη τοῦ 
ἁγίου ἦταν πολύ πιό εὐαίσθητοι στά θέματα τῆς πίστεως 
ἀπό τούς Ὀρθοδόξους τῆς ἐποχῆς μας. Διά τοῦτο, ὡς 
ἀπό ἐνστίκτου θά λέγαμε, ἀπετειχίζοντο ἀπό τούς ἑνω- 
τικούς καί λατινόφρονες Ἐπισκόπους καί κληρικούς. Ὁ 
ἅγ. Μᾶρκος σέ ἐπιστολή του ἀπό τήν Λῆμνο ὅπου ἦτο 
ἐξόριστος, πρός τόν ἱερομόναχο Θεοφάνη εἰς τόν Εὔριπον 
περιγράφει αὐτήν τήν ἀποτείχισι: «Διαπεράσας οὖν εἰς τήν 
Καλλίπολιν καί διερχόμενος διά τῆς Λήμνου ἐκρατήθην 
ἐνταῦθα καί περιωρίσθην παρά τοῦ βασιλέως. Ἀλλ᾽ ὁ λόγος 
τοῦ θεοῦ καί ἡ τῆς ἀληθείας δύναμις οὐ δέδεται, τρέχει δέ 
μᾶλλον καί εὐοδοῦται" καί οἱ πλείονες τῶν ἀδελφῶν τῇ ἐμῇ 
ἐξορίᾳ θαρροῦντες βάλλουσι τοῖς ἐλέγχοις τούς ἀλιτηρίους 
καί παραβάτας τῆς ὀρθῆς πίστεως καί τῶν πατρικῶν θεσμῶν, 
καί ἐλαύνουσι πανταχόθεν αὐτούς ὡς καθάρματα, μήτε 
συλλειτουργεῖν αὐτοῖς ἀνεχόμενοι, μήτε μνημονεύειν ὅλων 
αὐτῶν ὡς Χριστιανῶν» (Σπ. Π. Λάμπρου, Παλαιολόγεια 
καί Πελοποννησιακά, τόμ. Α΄, σελ. 21). 

Βλέπομε ἐδῶ ὅτι ἡ ἐξορία τοῦ ἁγίου ἔγινε αἰτία ἐξε- 
γέρσεως καί ἀποτειχίσεως πολλῶν κληρικῶν, ἀπό τούς 
λατινόφρονες Ἐπισκόπους. Ἡ ἀποτείχισις εἶχε πάντοτε ὡς 
γνώρισμα τήν διακοπή τῆς ἐκκλησιαστικῆς κοινωνίας καί 
τῆς μνημονεύσεως «μήτε συλλειτουργεῖν αὐτοῖς ἀνεχόμε- 
γοι, μήτε μνημονεύειν ὅλων αὐτῶν ὡς Χριστιανῶν». 

Ἐν συνεχείᾳ στήν ἴδια ἐπιστολή ὁ ἅγιος καθοδηγεῖ τόν 
ἱερομόναχο Θεοφάνη πῶς νά ἀντιμετωπίση τόν νεοχει- 
ροτονηθέντα λατινόφρονα Ἐπίσκοπο Ἀθηνῶν στόν ὁποῖο 
προφανῶς ὑπήγετο ὁ Θεοφάνης: «Μανθάνω δέ, ὅτι ἐχει- 
ροτονήθη παρά τῶν λατινοφρόνων μητροπολίτης Ἀθηνῶν 

κοπελύδριον τι τοῦ Μονεμβασίας, ὅπερ αὐτόθι διάγον συλ- 
λειτουργεῖ τοῖς Λατίνοις ἀδιακρίτως καί χειροτονεῖ παρανό- 
μως ὅσους ἄν εὕρῃ καί οἵους. Ἀξιῶ οὖν τήν ἁγιωσύνην σου, 
ἵνα, τόν ὑπέρ τοῦ θεοῦ ζῆλον ἀναλαβών ὡς ἄνθρωπος τοῦ 
θεοῦ καί τῆς ἀληθείας φίλος καί τοῦ ἁγίου Ἰσιδώρου γνήσιος 
μαθητής, παραινέσῃς τοῖς τοῦ θεοῦ ἱερεῦσιν ἐκφεύγειν 
ἅπασι τρόποις τήν κοινωνίαν αὐτοῦ, καί μήτε συλλειτουρ- 
γεῖν αὐτῷ μήτε μνηνονεύειν ὅλως αὐτοῦ, μήτε ἀρχιερέα 
τοῦτον, ἀλλά λύκον καί μισθωτόν ἡγεῖσθαι, μήτε λειτουρ- 
γεῖν ὅλως ἐν ταῖς λατινικαῖς ἐκκλησίαις, ἵνα μή ἔλθῃ καί ἐφ᾽ 
ὑμᾶς ἡ ἐπελθοῦσα ὀργή τοῦ θεοῦ τῇ Κωνσταντινουπόλει 
διά τάς ἐκεῖ γινομένας παρανομίας» (ὅπ. ἀν., σελ. 21-22). 

Ἡ προτροπή τοῦ ἁγίου εἶναι πλήρης ἀποτείχισις ἀπό 
τόν λατινόφρονα Ἐπίσκοπο «ἐκφεύγειν ἅπασι τρόποις τήν 
κοινωνία αὐτοῦ, καί μήτε συλλειτουργεῖν αὐτῷ μήτε μνη- 
γονεύειν ὅλως αὐτοῦ, μήτε ἀρχιερέα τοῦτον, ἀλλά λύκον 
καί μισθωτόν ἡγεῖσθαι». Ἡ ἔκφρασις τοῦ ἁγίου ἐν συνεχείᾳ 
«μήτελειτουργεῖν ὅλως ἐν ταῖς λατινικαῖς ἐκκλησίαις» ἴσως 
νά ἐννοῆ νά μή λειτουργοῦν οἱ Ὀρθόδοξοι στίς ἐκκλησίες 
τῶν λατινοφρόνων καί ἑνωτικῶν, ἤ σέ αὐτές πού εἶχαν 
καταλάβει διά τῆς βίας οἱ Λατίνοι. 

Στήν ἴδια ἐπίσης ἐπιστολή περιγράφει ὁ ἅγιος πῶς συμπε- 
ριφέροντο οἱ μοναχοί στόν λατινόφρονα Ἐπίσκοπο Μονεμ- 
βασίας: «Ὁ γοῦν καλόγηρος τοῦ ὑμετέρου μισθωτοῦ καί οὐχί 
ποιμένος, ὁ ἄνους Μονεμβασίας λαβών παρά τοῦ βασιλέως 
τό τοῦ Προδρόμου ἡγουμενεῖον, οὔτε μνημονεύεται παρά 
τῶν καλογήρων αὐτοῦ, οὔτε θυμιᾶται ὅλως ὡς Χριστιανός, 
ἀλλ᾽ ἔχουσιν αὐτόν εἰς τά πράγματα μόνον ὥσπερ τινά 
κούσουλον» (ὅπ. ἀν., σελ. 22). Τόν Λατινόφρονα Ἐπίσκοπο 
λοιπόν αὐτόν δέν τόν ἀντιμετώπιζον κἄν ὡς χριστιανόν 
οἱ μοναχοί τῆς περιφερείας του. Ἡ λέξις «καλόγηρος» πού 
χρησιμοποιεῖ ὁ ἅγιος ἴσως σημαίνει εἰρωνικά τόν γέροντα, 
τόν καθοδηγητή᾽ καί ἡ λέξις «κούσουλον» εἶναι ἴσως ἰδι- 

ὠματισμός τῆς ἐποχῆς τοῦ ἁγίου καί ἑρμηνεύεται ἀπό τά 
συμφραζόμενα ὡς κάτι παραπεταμένο καί ἀπομονωμένο. 

Εἰς τό τέλος τῆς ἐπιστολῆς ὁ ἅγιος δίδει πάλι ὁδηγίες 
σχετικές μέ τήν μνημόνευσι τῶν Λατινοφρόνων: «Φεύγε- 
τε οὖν καί ὑμεῖς, ἀδελφοί, τήν πρός τούς ἀκοινωνήτους 
κοινωνίαν καί τό μνημόσυνον τῶν ἀμνημονεύτων.Ἴδὲ ἐγώ 
Μᾶρκος ὁ ἁμαρτωλός λέγω ὑμῖν, ὅτι ὁ μνημονεύων τοῦ 
πάπα ὡς ὀρθοδόξου ἀρχιερέως ἔνοχός ἐστι πάντα τόν λατι- 
γισμόν ἐκπληρῶσαι μέχρι καί αὐτῆς τῆς κουρᾶς τῶν γενείων, 
καί ὁ λατινοφρονῶν μετά τῶν Λατίνων κριθήσεται καί ὡς 
παραβάτης τῆς πίστεως λογισθήσεται» (ὅπ. ἀν., σελ. 22). 
Ἡ ἀποτείχισις διά τόν ἅγιο ἦτο ἡ ἀσφαλής ὁδός ἐν καιρῷ 
αἱρέσεως καί διδάσκει ὅτι αὐτός πού κάνει συγκατάβασιν 
εἰς τά τῆς πίστεως θά κριθῆ ὅπως ὁ αἱρετικός «καί ὁ λατινο- 
φρονῶν μετά τῶν Λατίνων κριθήσεται καί ὧς παραβάτης 
τῆς πίστεως λογισθήσεται». 

Τά ἴδια περίπου γράφει ὁ ἅγιος διά τά θέματα τῆς πίστε- 
ως, μαζί μέ ἄλλες συμβουλές πρός τόν ἡγούμενο τῆς μονῆς 
Βατοπεδίου: «Οὐδείς κυριεύει τῆς πίστεως, οὐ βασιλεύς, οὐκ 
ἀρχιερεύς, οὐ ψευδής σύνοδος, οὐκ ἄλλος οὐδείς, ὅτι μή θεός 
μόνον ὁ ταύτην ἡμῖν παραδούς δι’ ἑαυτοῦ καί τῶν αὐτοῦ 
μαθητῶν» (ὅπ. ἀν. Πρός τόν καθηγούμενον τῆς ἐν Ἁγίῳ 
ὄρει μονῆς Βατοπεδίου, σελ. 25). Διά τά θέματα τῆς πίστεως 
ἀναφέρει δέν κάνομε ὑπακοή οὔτε στόν Ἀρχιερέα, οὔτε 
στή Σύνοδο, ἀλλά στόν Χριστό καί τούς Ἀποστόλους. Στήν 
ἴδια δέ ἐπιστολή ἀναφέρει πρός τόν ἡγούμενο: «Φεύγετε 
οὖν, ἀδελφοί, τούς τῆς λατινικῆς καινοτομίας εἰσηγήτάς 
καί βεβαιωτάς καί τῇ ἀγάπῃ πρός ἀλλήλους συνδεδεμένοι 
ἕν σῶμα καί ἕν πνεῦμα, σύμψυχοι, τό ἕν φρονοῦντες, συνά- 
γεσθε πρός τήν μίαν ἡμῶν κεφαλήν, τόν Χριστόν...» (ὅπ. 
ἀν. σελ. 26). Ἐδῶ διδάσκεται ἀπό τόν ἅγιο ὅτι ἡ Ἐκκλησία 
δέν εἶναι Ἐπισκοποκεντρική ἀλλά Χριστοκεντρική «συ- 
γάγεσθε πρός τήν μίαν ἡμῶν κεφαλήν, τόν Χριστόν». Ἡ 

σύναξις λοιπόν τῶν μελῶν τῆς Ἐκκλησίας γίνεται γύρω 
ἀπό τόν Χριστόν. Ὁ Ἐπίσκοπος ὀφείλει νά εἶναι ἀληθινή 
εἰκόνα τοῦ Χριστοῦ πρωτίστως εἰς τά θέματα τῆς πίστεως, 
εἰδάλλως δέν εἶναι Ἐπίσκοπος. Οἱ εἰσηγητές καί βεβαιωτές 
τῆς λατινικῆς καινοτομίας, πού ἀναφέρει ὁ ἅγιος, εἶναι οἱ 
λατινόφρονες «Ὀρθόδοξοι», οἱ ὁποῖοι χάριν ὑποσχέσεων 
ψευδῶν καί ἀπατηλῶν ὑπετάγησαν εἰς τόν Πάπα. 

Ἀπό ὅλους αὐτούς λοιπόν, μετά τήν ἐπάνοδο στήν Κων- 
στατινούπολι, ὁ ἅγιος ἀπετειχίσθη. Αὐτό τό ἀναφέρει πολύ 
καθαρά σέ διακήρυξί του ἡ ὁποία φέρει τόν τίτλο: (Ἔκθεσις 
τοῦ ἁγιωτάτου μητροπολίτου Ἐφέσου, τίνι τρόπῳ ἐδέξατο τό 
τῆς ἀρχιερωσύνης ἀξίωμα καί δήλωσις τῆς Συνόδου τῆς ἐν 
Φλωρεντίᾳ γενομένης». Εἰς τό τέλος αὐτῆς τῆς ἐκθέσεως 
ἀναφέρει ὁ ἅγιος τά ἑξῆς: 

ἀἘντεῦθεν οἱ μέν τά ἑαυτῶν ἔπραξαν καί πρός τήν συν- 
θήκην τοῦ ὅρου καί τά λοιπά τῆς ἑνώσεως ἔβλεψαν᾽ ἐγώ δέ 
χωρισθείς αὐτῶν ἔκτοτε καί ἐμαυτῷ σχολάσας, ἵνα τοῖς 
ἁγίοις μου πατράσι καί διδασκάλοις διατελῶ συνημμένος, 
πᾶσι καταφανῆ ποιῶ τήν ἑμαυτοῦ γνώμην διά τῆσδε μου 
τῆς γραφῆς, ὡς ἄν ἐξῇ δοκιμάζειν τῷ βουλομένῳ, πότερον 
ὑγιέσι δόγμασι χαίρων, ἤἦ διεστραμμένοις τισί τήν γεγενη- 
μένην ἕνωσιν οὐ παρεδεξάμην» (Τά εὑρισκόμενα ἅπαντα, 
τόμ. Α΄, σελ. 384). 

Ἐδῶ μπορεῖ νά διακρίνη κανείς τό ἀξιομίμητο θυσια- 
στικό καί ἡρωϊκό φρόνημα τοῦ ἁγίου, πού προβάλλεται 
φοβερό στά μάτια τῶν συγχρόνων πιστῶν. Προέβη στήν 
ἀποτείχισι διά νά μείνη ἑνωμένος μέ τούς ἁγίους «ἐγώ δέ 
χωρισθείς αὐτῶν ἔκτοτε καί ἐμαυτῷ σχολάσας, ἵνα τοῖς 
ἁγίοις μου πατράσι καί διδασκάλοις διατελῶ συνημμένος». 
Τοῦτο σημαίνει, ὅτι δέν εἶναι δυνατόν νά εἶσαι μέ τούς 
ἁγίους καί συγχρόνως νά ἐπικοινωνῆς ἐκκλησιαστικά μέ 
τούς αἱρετικούς. 

Ἀπό τό ἀκροτελεύτιο αὐτό τμῆμα τῆς ἐκθέσεως φαίνε- 

ται ὅτι ἡ ὅλη ἔκθεσις καί διακήρυξις ἦτο συγχρόνως καί μία 
δήλωσις ἀποτειχίσεως «πᾶσι καταφανῆ ποιῶ τήν ἑμαυτοῦ 
γνώμη διά τῆσδε μου τῆς γραφῆς». Δηλαδή ὁ ἅγιος ἐδήλωνε 
δημοσίως καί ἀπεριφράστως τήν ἀποτείχισί του πρός πᾶσαν 
κατεύθυνσι. Καί βεβαίως ὅλα αὐτά ἐγίνοντο, τότε πού ὅλα 
ἐστοίχιζαν, ἐνῶ σήμερα ἀρκούμεθα μόνον στήν διά λόγων 
καί ἐγγράφων διαμαρτυρία καί καταγγελία τῆς αἱρέσεως 
τοῦ Οἰκουμενισμοῦ, ἡ ὁποία δέν μᾶς κοστίζει εἰς τό ἐλάχιστο. 

Τήν ἴδια περίπου ἔννοια ἔχει καί ἡ ἐγκύκλιος τοῦ ἁγίου 
πού ἐπιγράφεται «Τοῖς ἁπανταχοῦ τῆς γῆς καί τῶν νήσων 
εὑρισκομένοις Ὀρθοδόξοις Μᾶρκος Ἐπίσκοπος τῆς Ἐφεσίων 
Μητροπόλεως ἐν Κυρίῳ χαίρειν». Εἰς αὐτήν τήν ἐγκύκλιον 
ἐνημερώνει ὁ ἅγιος τούς παραλῆπτες διά τίς αἱρέσεις τῶν 
Παπικῶν. Τίς αἱρέσεις τίς συνοψίζει σέ πέντε: 1) Ἡ προ- 
σθήκη εἰς τό Σύμβολον τῆς πίστεως, 2) ἡ περί κτιστῶν 
ἐνεργειῶν τοῦ Θεοῦ, 3) τό καθαρτήριον πῦρ, 4) ἡ μετά 
ἀζύμου ἄρτου τέλεσις τῆς Λειτουργίας καί 5) τό πρωτεῖον 
ἐξουσίας ἐφ᾽ ὅλης τῆς Ἐκκλησίας τοῦ Πάπα. 

Εἰς τό τέλος λοιπόν αὐτῆς τῆς ἐγκυκλίου, ἀναφερό- 
μενος στούς  Ορθοδόξους» ἑνωτικούς καί λατινόφρονες, 
οἱ ὁποῖοι ἀπεδέχοντο τήν ἕνωσι μέ τούς Παπικούς, λέγει 
τά ἑξῆς: «Φεύγετε οὖν αὐτούς, ἀδελφοί, καί τήν πρός 
αὐτούς κοινωνίαν' οἱ γάρ τοιοῦτοι ψευδαπόστολοι, ἐργάται 
δόλιοι, μετασχηματιζόμενοι εἰς ἀποστόλους Χριστοῦ. Καί 
οὐ θαυμαστόν' αὐτός γάρ ὁ Σατανᾶς μετασχηματίζεται εἰς 
ἄγγελον φωτός. Οὐ θαῦμα οὖν, εἰ καί οἱ διάκονοι αὐτοῦ 
μετασχηματίζονται ὡς διάκονοι δικαιοσύνης, ὧν τό τέλος 
ἔσται κατά τά ἔργα αὐτῶν. Καί πάλιν ἀλλαχοῦ περί τῶν 
αὐτῶν ὁ αὐτός ἀπόστολος: Οἱ τοιοῦτοι τῷ Κυρίῳ ἡμῶν᾽Ἰησοῦ 
Χριστῷ οὐ δουλεύουσιν, ἀλλά τῇ ἑαυτῶν κοιλίᾳ, καί διά 
τῆς χρηστολογίας καί εὐλογίας ἐξαπατῶσι τάς καρδίας τῶν 
ἀκάκων» (ὅπ. ἀν., σελ. 266). Ἐδῶ πάλι ὁ ἅγιος διακηρύσσει 
τήν ἐκκλησιαστική ἀποτείχισι ἀπό τούς «Ορθοδόξους» λα- 

τινόφρονες. Ἀφοῦ δέ ἀναφέρει ἐν συνεχείᾳ πολλά ἁγιογρα- 
φικά χωρία πρός κατοχύρωσι καταλήγει: «Τούτων ὑμῖν ὑπό 
τῶν ἁγίων ἀποστόλων διωρισμένων, στήκετε κρατοῦντες 
τάς παραδόσεις, ἅς παρελάβετε, τάς τε ἐγγράφους καί τάς 
ἀγράφους, ἵνα μή τῇ τῶν ἀθέσμων πλάνῃ συναπαχθέντες 
ἐκπέσητε τοῦ ἰδίου στηριγμοῦ» (ὅπ. ἀν. σελ. 266). 

Εἶναι ἀνάγκη ἀπό αὐτήν τήν ἐγκύκλιο τοῦ ἁγίου νά ἀνα- 
φέρωμε καί ἕνα τμῆμα τό ὁποῖο ἔχει σχέσι μέ τήν σημερινή 
ἐποχή, κατά τήν ὁποία οἱ Οἰκουμενιστές, ὅλοι ἀνεξαιρέ- 
τως, ἰσχυρίζονται ὅτι οἱ Παπικοί δέν εἶναι αἱρετικοί ἀλλά 
σχισματικοί. Ἐπειδή τότε τά ἴδια ἔλεγαν καί οἱ ἑνωτικοί 
Λατινόφρονες ὁ ἅγιος ἀναφέρει τά ἑξῆς: «Τί ἔτι; “Οὐδέποτε, 
φησί, τούς Λατίνους ὡς αἱρετικούς εἴχομεν, ἀλλά μόνον 
σχισματικούς", Τοῦτο μέν οὖν παρ᾽ αὐτῶν ἐκείνων εἰλήφασι 
σχισματικούς γάρ ἡμᾶς ἐκεῖνοι καλοῦσι, οὐδέν ἡμῖν ἐγκαλεῖν 
ἔχοντες περί τήν ἡμετέραν δόξαν, ἀλλ᾽ ὅτι τῆς ὑποταγῆς 
αὐτῶν ἀπεσχίσθημεν, ἥν ὠφείλομεν, ὡς ἐκεῖνοι νομίζουσιν. 
Εἰ δέ καί ἡμᾶς τοῦτον δίκαιον ἐκείνοις ἀντιχαρίζεσθαι καί 
οὐδέν αὐτοῖς ἐγκαλοῦμεν περί τήν δόξαν, σκεπτέον. Τήν μέν 
οὖν αἰτίαν τοῦ σχίσματος ἐκεῖνοι δεδώκασι, τήν προσθήκην 
ἐξενεγκόντες ἀναφανδόν, ἥν ὑπ’ ὀδόντα πρότερον ἔλεγον" 
ἡμεῖς δέ αὐτῶν ἐσχίσθημεν πρότεροι, μᾶλλον δέ ἐσχίσαμεν 
αὐτούς καί ἀπεκόψαμεν τοῦ κοινοῦ τῆς Ἐκκλησίας σώμα- 
τος. Διά τί, εἶπέ μοι; Πότερον ὡς ὀρθήν ἔχοντας δόξαν, ἤ 
ὀρθῶς τήν προσθήκην ἐξενεγκόντας; Καί τίς ἄν τοῦτο εἴποι, 
μή σφόδρα τόν ἐγκέφαλον διασεσεισμένος; ἀλλ᾽ ὡς ἄτοπα 
καί δυσσεβῆ φρονοῦντας καί παραλόγως τήν προσθήκην 
ποιήσαντας. Οὐκοῦν ὡς αἱρετικούς αὐτούς ἀπεστράφη- 
μεν, καί διά τοῦτο αὐτῶν ἐχωρίσθημεν. Διά τί γάρ ἄλλο; 
Φασί γάρ οἱ φιλευσεβεῖς νόμοι “Αἱρετικός ἐστι καί τοῖς 
κατά τῶν αἱρετικῶν νόμοις ὑπόκειται ὁ καί μικρόν γοῦν 
τι παρεκκλίνων τῆς ὀρθῆς πίστεως", Εἰ μέν οὖν οὐδέν 
τι παρεκκλίνουσιν οἱ Λατῖνοι τῆς ὀρθῆς πίστεως, μάτην 

αὐτούς ὡς ἔοικεν ἀπεκόψαμεν᾽ εἰ δέ παρεκκλίνουσιν ὅλως, 
καί ταῦτα περί τήν θεολογίαν τοῦ ἁγίου Πνεύματος, εἰς ὅ 
βλασφημῆσαι κινδύνων ὁ χαλεπώτατος, αἱρετικοί εἰσιν ἄρα, 
καί ὡς αἱρετικούς αὐτούς ἀπεκόψαμεν. Διά τί δέ καί χρίο- 
μεν τῷ μύρῳ τούς ἐξ αὐτῶν ἡμῖν προσιόντας; Οὐκ εὔδηλον 
ὡς αἱρετικούς ὄντας;...» (ὅπ. ἀν., σελ. 248). Ὁ ἅγιος λοιπόν 
ξεκαθαρίζει τά πράγματα καί δηλώνει ἀπερίφραστα ὅτι τό 
σχίσμα ἔγινε διά νά ἀποκοποῦν οἱ αἱρετικοί ἀπό τό ὑγιές 
μέρος τῆς Ἐκκλησίας. 

Τώρα ὅμως, ὅπως ἀναφέραμε, χρειάζεται ὁ ἅγιος νά 
ἀποτειχισθῆ καί ἀπό τούς «ἡμετέρους», οἱ ὁποῖοι ἀνεγνώ- 
ριζαν διά τῆς ἐκκλησιαστικῆς κοινωνίας τίς πλάνες τῶν 
Παπικῶν. Αὐτό δέν τό ἔπραξε μόνον αὐτός ἀλλά καί πολλοί 
ἄλλοι καί εἰδικά κληρικοί. Σέ ἐπιστολή του πρός τόν πρε- 
σβύτερο Γεώργιο εἰς τήν Μεθώνη, ἀκροτελεύτια ὁ ἅγιος 
διά τό θέμα τῆς ἐκκλησιαστικῆς ἐπικοινωνίας ἀναφέρει: 
«Ταῦτα σοι ἐκ πολλῶν ὀλίγα πρός ἀποτροπήν τῆς ἐκείνων 
ἀναισχυντίας ἔγραψα. Γίνωσκε δέ ὅτι ὁ ὅρος τῆς ψευδοῦς 
συνόδου, μᾶλλον δέ ἡ ματαία καινοφωνία, καθάπερ ἦν ἄξι- 
ον, οὐδαμῶς παρ᾽ οὐδενός προσεδέχθη᾽" ἀλλά καί οἱ τούτῳ 
συνθέμενοι καί ὑπογράψαντες ὡς ἐναγεῖς καί προδόται τῆς 
ἀληθείας ὑπό πάντων μισοῦνται, καί οὐδείς αὐτοῖς οὐδέπω 
τῶν ἐνταῦθα συνελειτούργησε. Θεός δέ ὁ πάντα δυνάμενος 
οἰκονομήσειε ταῦτα πρός τό συμφέρον καί διορθώσειε τήν 
Ἐκκλησίαν αὑτοῦ, ἥν ἐξηγοράσατο τῷ ἰδίῳ αἵματι. Φύλασ- 
σε τήν καλήν παρακαταθήκην τῆς πίστεως, τάς βεβήλους 
καινοφωνίας παντελῶς ἐκτρεπόμενος» (Τοῦ αὑτοῦ Ἐφέσου 
ἐπιστολή πρός τινα πρεσβύτερον Γέωργιον τοὔνομα ἐν τῇ 
Μεθώνῃ σταλεῖσα, 'Τόμ. Α΄, σελ. 290). Αὐτό λοιπόν πού 
ἔκανε ὁ ἅγιος, τό ἔκαναν οἱ περισσότεροι κληρικοί. Δη- 
λαδή ὅλους αὐτούς πού ὑπέγραψαν τούς ἀντιμετώπιζον 
ὡς προδότες τῆς ἀληθείας «καί οὐδείς αὐτοῖς οὐδέπω τῶν 
ἐνταῦθα συνελειτούργησε». 

Τήν ἀποστροφή τῶν Ὀρθοδόξων ἀπό τούς λατινόφρο- 
γες καί τήν ἐκκλησιαστική ἀποτείχισι διά τῆς διακοπῆς 
τῆς μνημονεύσεως τήν περιγράφει πολύ καθαρά στά 
ἀπομνημονεύματά του ὁ μέγας ἐκκλησιάρχης Σιλβέστρος 
Συρόπουλος. Μετά τήν ἐπιστροφή στήν Κωνστατινούπολι 
ἐπιέζετο, αὐτός πού εἶχε τό ἀξίωμα τοῦ μεγάλου Ἐκκλησι- 
άρχου καί ὁ μέγας χαρτοφύλαξ, ὁ ὁποῖος προφανῶς ἦτο 
ὁμόφρων του, ἀπό τήν πολιτική ἐξουσία νά συλλειτουρ- 
γήσουν μέ τόν Πατριάρχη. Εἰς τήν λειτουργία θά ἐμνημο- 
νεύετο στά δίπτυχα καί ὁ Πάπας μαζί μέ τούς Ὀρθοδόξους. 
Ὁ Συρόπουλος παρουσιάζει τόν διάλογο πού διημείφθη μέ 
τούς πολιτικούς: 

«Τότε εἶπον οἱ μεσάζοντες" Ἐπεί ὑμεῖς οὐ λέγετέτι, λοιπόν 
ἐροῦμεν ἡμεῖς ὅπερ νομίζομεν καλόν καί ἀβλαβές. Περί μέν 
οὖν τοῦ ὅρου οὐ λέγομέν τι" κεῖται γάρ ὡσανεί ἀργός. Περί 
δέ τοῦ μνημοσύνου λέγομεν᾽ Οὐ δοκεῖ ὑμῖν καλός τρόπος, 
εἰ μνημονεύεται μόνον ὁ πάπας καί διά τοῦ μνημοσύνου 
ὑπάρχωμεν ἡνωμένοι; λόγος ἐστί μόνον τό μνημόσυνον καί 
λέγει τοῦτον ὁ διάκονος, καί διά τοῦ λόγου τούτου ἐσμέν 
καί ἡνωμένοι καί οὐδέ παρασαλεύομέν τι τῶν δογμάτων 
ἦ μεταποιοῦμεν τι τῶν ἐθίμων ἡμῶν. Ἀπεκρίθημεν ἡμεῖς" 
Πολύς ἐστιν ὁ περί τοῦ μνημοσύνου λόγος" ἐκεῖνοι γάρ 
μνημονεύονται ἐπ’ Ἐκκλησίας, ὅσοι εἰσίν ὁμόδοξοι καί 
κοινωνικοί πρός τήν αὐτήν Ἐκκλησίαν᾽ οἱ δέ ἀκοινώνητοι 
οὐδέ μνημονεύονται οὐδέ ἔχει ἄδειάν τις τῶν ἱερωμένων 
εὔχεσθαι ἐπ’ ἐκκλησίαις ὑπέρ ἀκοινωνήτου. Ὁ δέ πάπας 
ἐστίν ἀκοινώνητος. Πῶς οὖν μνημονευθήσεται ὁ ἀκοινώνη- 
τος μετά τῶν κοινωνικῶν; Τότε εἶπεν ὁ μεσάζων ὁ Νοταρᾶς, 
ὅτι' Αὐτό τό τοῦ πάπα οὐδέ μνημόσυνόν ἐστιν οὐδέ γάρ 
εὔχονται ὑπέρ ἐκείνου, λόγον δέ λέγει μόνον ὁ διάκονος, τό" 
Εὐγενίου τοῦ μακαριωτάτου πάπα, καί οὔτε ἐκεῖνος εὔχεται 
οὔτε ἀπαιτεῖ παρ᾽ ἄλλων εὐχήν ὑπέρ τοῦ πάπα. 

»Ἔφην δέ ἐγώ, ὅτι: Τό τῶν διπτύχων μεῖζόν ἐστι παντός 


΄σ-- 207 “-Ὁὦ 


μνημοσύνου" τά μέν γάρ ἄλλα ἀπαιτοῦσιν εὐχήν παρά 
τῶν ἀκροωμένων καί τῶν ἔξω τοῦ βήματος" τά δίπτυχα δέ 
οὐκ ἀπαιτοῦσιν εὐχήν παρά τῶν ἐξωτερικῶν, ἀλλ᾽ αὐτός 
πρῶτος ὁ πατριάρχης λέγει" “Μνήσθητι Κύριε πάσης ἐπι- 
σκοπῆς ὀρθοδόξων τῶν ὀρθοτομούντων τόν λόγον τῆς σῆς 
Ἀληθείας", ὥστε εὔχεται πρῶτον ὁ πατριάρχης ὑπέρ τῶν 
ὀρθοτομούντων. Εὐθύς δέ διαδεξάμενος ὁ διάκονος τόν 
λόγον, κηρύττει διαπρυσίως τίνες εἰσίν οἱ ὀρθοτομοῦντες. 
Ἀπαριθμεῖ οὖν τόν ἡμέτερον πατριάρχην καί τούς τῆς Ἀνα- 
τολῆς ὡς ὀρθοτομοῦντας. Ὀρθοτομεῖν δέ ἐστι τό τέμνειν τά 
νόθα, ὥς φησιν ὁ θεῖος Χρυσόστομος. Ὁ δέ πάπας οὐ τέμνει, 
ἀλλ᾽ εἰσάγει μᾶλλον τά νόθα. Εἰ οὖν κηρύττοιτο τό ὄνομα 
τοῦ πάπα μετά τῶν τῆς Ἀνατολῆς πατριαρχῶν, ἕν ἐκ τῶν δύο 
ἐξ ἀνάγκης συναχθήσεται, ἤ ὅτι ὀρθοτομεῖ ὁ πάπας, καί οἱ 
Ἀνατολικοί οὐκ ὀρθοτομοῦσιν, ἐπεί διαφέρονται εἰς τό περί 
τῆς ἐκπορεύσεως τοῦ ἁγίου Πνεύματος ἄρθρον, ὅπερ ἐστίν 
ἕν τῶν ἄρθρων τῆς πίστεως, καί οὐ συμφωνοῦσι μετά τοῦ 
πάπα εἰς τήν δόξαν ἥν δοξάζει περί τούτου ὁ πάπας, ἤ ὀρθο- 
τομοῦσιν οἱ Ἀνατολικοί, καί ὁ πάπας οὐκ ὀρθοτομεῖ. Πῶς οὖν 
ἐστιν εὐσεβές ἤ ἄλλως εὔλογον, ἐπί τῆς θείας μυσταγωγίας 
μνημονεύειν καί συνάπτειν καί ἑνοῦν τούς ἀντιφάσκοντας 
ὧς συμφωνοῦντας; Τό δέ μεῖζον καί φοβερώτερον, ὅτι καί 
ὁ δέκατος κανών τῶν ἁγίων Ἀποστόλων φησίν' Εἴ τις ἀκοι- 
γωνήτῳ κἂν ἐν οἴκῳ συνεύξηται, καί οὗτος ἀφοριζέσθω. Ὁ 
οὖν πατριάρχης οὐ συνεύχεται, ἀλλ᾽ ὑπερεύχεται τοῦ πάπα. 
Καί σκοπεῖτε ὅσον διαφέρει τό ὑπερεύχεσθαι τοῦ συνεύχε- 
σθαι" μέγα ἐστί τοῦτο καί πάντη ἀλλότριον τῆς ὀρθοδόξου 
ἡμῶν Ἐκκλησίας. 

»Εἶπεν οὖν ὁ Νοταρᾶς" Μακάριον ἄν ἦν εἰ προείδημεν 
ταῦτα καί ἠργοῦμεν παντελῶς τά δίπτυχα ἀπό τῆς λει- 
τουργίας πρό τοῦ ἑτοιμασθῆναι ὑμᾶς ἀπαίρειν πρός τήν 
Ἰταλίαν. Εἶτα καί ἄλλα πολλά εἰπόντες ἡμῖν παρακινητικά 
πρός τό συνέρχεσθαι εἰς τήν προτέραν τάξιν ἡμῶν καί 

εὑρίσκεσθαι μετά τοῦ πατριάρχου, τελευταῖον προσέθη- 
καν' Ἀξιοῦμεν ἵνα σκέψησθε καί εὕρητε τρόπον καλόν, δι᾽ 
οὗ ἐσόμεθα ἡνωμένοι" διαμηνυθήσεσθε γάρ καί ἐλεύσεσθε 
πάλιν ἐνταῦθα. Καί ἐπί τούτοις διελύθημεν» (Τά ἀπομνη- 
μονεύματα Σ. Συρόπουλου, ΧΙ], σελ. 562). 

Πόσο ὡραῖα, θεολογικά καί πατερικά τοποθετοῦν τά 
πράγματα οἱ δύο αὐτοί ἐκκλησιαστικοί ἄνδρες, οἱ ὁποῖοι 
δέν εἶναι κἄν ἅγιοι τῆς Ἐκκλησίας. Εἶναι ὡσάν νά διαβάζω- 
με τήν ἐπιστολή τῶν ἐπί Βέκκου ἁγιορειτῶν ὁσιομαρτύρων 
πρός τόν αὐτοκράτορα Μιχαήλ τόν Π΄ τόν Παλαιολόγο. 
Καί νά σημειωθῆ ὅτι δέν πρόκειται περί τῆς κυρίας μνη- 
μονεύσεως τοῦ οἰκείου Ἐπισκόπου, ἀλλά περί τῆς μνημο- 
νεύσεως τῶν διπτύχων, δηλαδή τῶν προκαθημένων τῶν 
ὀρθοδόξων Ἐκκλησιῶν. Αὐτή ἡ μνημόνευσις, ἀναφέρουν, 
εἶναι ἀνώτερη ἀπό ὅλες τίς μνημονεύσεις: «Τό τῶν διπτύ- 
χων μεῖζον ἐστί παντός μνημοσύνου». 

Ἐν συνεχείᾳ ἑρμηνεύουν θαυμάσια, ἐπικαλούμενοι ὡς 
ὁδηγό τόν ἅγ. Ἰωάννη τόν Χρυσόστομο. Ἀναφέρει ὁ ἅγιος 
ἑρμηνεύοντας τό χωρίον τοῦ ἀπ. Παύλου: «Ὀρθοτομοῦντα 
τόν λόγον τῆς ἀληθείας. Καλῶς τοῦτο εἶπε" πολλοί γάρ 
αὐτόν παρασπῶσι πάντοθεν καί παρέλκουσι" πολλά ἔχει 
τά ἐπιφυόμενα. Καί οὐκ εἶπεν, Ἀπευθύνοντα, ἀλλ᾽, Ὀρθο- 
τομοῦντα: τουτέστι, Τέμνε τά νόθα, καί τά τοιαῦτα μετά 
πολλῆς τῆς σφοδρότητος ἐφίστασο καί ἔκκοπτε: καθάπερ 
ἐπί ἱμάντος τῇ μαχαίρᾳ τοῦ πνεύματος πάντοθεν τό περιττόν 
καί ἀλλότριον τοῦ κηρύγματος ἔκτεμνε» (Ρα. 62, 626). Τί 
σημαίνει λοιπόν ἡ λέξις «ὀρθοτομῶ». «Ὀρθοτομεῖν δέ ἐστι 
τό τέμνειν τά νόθα, ὥς φησιν ὁ θεῖος Χρυσόστομος». Ἄρα 
δέν πρόκειται περί εὐχῆς, ὅπως ἐξυπηρετοῦνται νά πιστεύ- 
οὐν ἀφελῶς σήμερα πολλοί. Πρόκειται περί ὁμολογίας, μέ 
τήν ὁποία ὁμολογία δημοσίως καί ἐκκλησιαστικῶς ἀκυρώ- 
νεις οἱαδήποτε ἄλλη ὀρθόδοξο ὁμολογία, ἐφ᾽ ὅσον κατά 
τήν μνημόνευσι συντάσσεις μετά τῶν Ὀρθοδόξων τούς 

αἱρετικούς, τούς πολεμίους τῶν Πατέρων ὡς ὑπερμάχους 
τῶν Πατέρων, τούς ἀντιφάσκοντας ὡς συμφωνοῦντας: 
«Πῶς οὐκ ἐστιν εὐσεβές ἤ ἄλλως εὔλογον, ἐπί τῆς θείας 
μυσταγωγίας μνημονεύειν καί συνάπτειν καί ἑνοῦν τούς 
ἀντιφάσκοντας ὡς συμφωνοῦντας». 

Τελικῶς ἀφοῦ ἐκάλεσαν πάλι οἱ πολιτικοί τούς Πατέρες 
εἰς τά βασίλεια καί δέν ἠδυνήθησαν νά τούς πείσουν τούς 
ἄφησαν. Αὐτοί δέ ἔμειναν ἀποτειχισμένοι καί ὑπέβαλον τόν 
ἑαυτόν τους σέ ἀργία, προκειμένου νά μήν ἔχουν ἐκκλησι- 
αστική κοινωνία μέ τούς Λατινόφρονες ἑνωτικούς: «Ὡς δέ 
οὐχ εὗρον ἀφ᾽ ἡμῶν τινα συγκατάβασιν, ἀφῆκαν ἡμᾶς καί 
ἀπήλθομεν εἰς τά ἴδια. Καθήμεθα δέ ἔκτοτε σχολάσαντες 
ἐκ πάντων καί ἀργίᾳ συζῶντες καί παρά τοῦ Θεοῦ διόρ- 
θωσιν τῆς Ἐκκλησίας αὐτοῦ αἰτοῦντες καί ἐκδεχόμενοι» 
(ὅπ. ἀν., σελ. 566). 

Ὁ μέγας ἐκκλησιάρχης Σίλβεστρος Συρόπουλος μᾶς 
περιγράφει στά ἀπομνημονεύματά του καί μία θαυμάσια 
ἀντίδρασι καί ἀποτείχισι τοῦ λαοῦ ἀπό τόν ἱερέα τῆς 
ἐνορίας των. Ὁ ἱερεύς αὐτός, ἀπό ἁπλή, θά λέγαμε, περι- 
ἐργεια, ἠθέλησε νά ἰδῆ πῶς γίνεται ἡ ἐνθρόνισις τοῦ νέου 
Πατριάρχου.Ὅταν λοιπόν, κατά τήν διάρκεια τῆς Συνόδου 
τῆς Φλωρεντίας ἀπεβίωσε ὁ Πατριάρχης Ἰωσήφ, ἐξελέγη 
μέ τήν προτροπή τοῦ αὐτοκράτορος ὁ Λατινόφρων καί 
ἑνωτικός Κυζίκου Μητροφάνης. Κατά τήν πομπή αὐτή καί 
τελετή ἦτο παρών καί ὁ Λατίνος Ἐπίσκοπος Χριστοφόρος. 
Ὁ Συρόπουλος περιγράφει τά γεγονότα καί τά σχετικά μέ 
τόν ἱερέα Θεοφύλακτο ὡς ἑξῆς: 

«Ἡτοιμάσθη τοίνυν ὁ Κυζίκου καί ἐδέξατο τό μήνυμα" 
προσεκαλέσατο δέ καί τόν Τραπεζοῦντος καί τόν Ἡρακλείας 
παραγενέσθαι ἐν τῷ μηνύματι, καί οὐκ ἦλθον. Τῇ τετράδι 
οὖν, καθ᾽ ἥν ἀποδίδοται ἡ ἑορτή τῆς ἁγίας τοῦ Χριστοῦ 
Ἀναστάσεως, ἥτις ἥν καί τετάρτη τοῦ Μαΐου, ἦλθεν εἰς τά 
βασίλεια καί προεβλήθη παρά τοῦ βασιλέως πατριάρχης. 

Παρῆμεν δέ καί ἡμεῖς καί ἐν τῷ μηνύματι καί ἐν τῇ προβλή- 
σει καί προεπέμπομεν αὐτόν εἰς τό πατριαρχεῖον' παρῆν δέ 
καί ὁ τοῦ πάπα λατινεπίσκοπος ὁ Χριστοφόρος παρ᾽ ὅλην 
τήν ὁδόν πλησιάζων τῷ δεξιῷ μέρει τοῦ πατριάρχου καί 
μηδόλως αὐτοῦ ἀφιστάμενος. Τοῦτο δέ καί πλείονα μέμψιν 
ἀπό τοῦ λαοῦ καί ἀποστροφήν προὐξένει τῷ πατριάρχῃ, ὡς 
ἀποδεχομένῳ τόν λατινισμόν, καί ἐδέχετο ὁ λαός τήν εὐλο- 
γίαν τοῦ πατριάρχου λίαν ἀηδῶς, τινές δέ καί ὑπεχώρουν 
ἵνα μή θεωρῶσι τήν εὐλογίαν αὐτοῦ. Προσθήσω δέ καί τι 
μικρόν ἀφήγημα πρός παράστασιν τοῦ πρός τήν ὀρθοδοξίαν 
θερμοῦ ζήλου τοῦ εὐσεβοῦς καί χριστιανικωτάτου τοῦδε 
λαοῦ καί ἄλλως χαρίεν. 

»Ἱερεύς τις ἠθέλησεν ἰδεῖν ὅπως γίνεται ἡ τοῦ πατριάρχου 
πρόβλησις" ὄνομα τῷ ἱερεῖ Θεοφύλακτος. Ἐδανείσατο οὖν 
ἵππον (οὐδέ γάρ ἐκέκτητο) καί ἦλθεν εἰς τά βασίλεια, καί 
ἰδών τήν πρόβλησιν, ἦλθε μεθ᾽ ἡμῶν μέχρι καί τοῦ πατρι- 
ἀρχείου. Εἶτα ὑπέστρεψεν εἰς τό ἴδιον οἴκημα, καί κατά 
τήν ὥραν τοῦ ἑσπερινοῦ ἐσήμανεν (ἦν γάρ ἡ ἑορτή τῆς 
Ἀναλήψεως), καί οὐδείς ἦλθεν εἰς τόν ναόν αὐτοῦ" ὡσαύτως 
καί εἰς τόν ὄρθρον, καί οὐδείς ἦλθε" ἐξεδέχετο δέ καί εἰς τήν 
ὥραν τῆς λειτουργίας, ἵνα φέρῃ τις αὐτῷ λειτουργίαν, καί 
οὐκ ἔφερε᾽ διό οὐδέ ἐλειτούργησεν᾽ Ἀγανακτήσας προσῆλθε 
τοῖς εἰωθόσιν ἐκκλησιάζεσθαι ἐν τῷ ναῷ καί ἠρώτα τίνος 
χάριν οὐκ ἦλθον ἐν τῇ ἐκκλησίᾳ ἑορτῆς οὔσης; Οἱ δέ ἔλε- 
γον αὐτῷ" Διότι ἤἠκολούθησας καί σύ τῷ πατριάρχῃ καί 
ἐλατίνισας. Ἔλεγεν οὖν ὁ ἱερεύς" Καί πῶς ἐλατίνισα; ἐγώ 
ἀπῆλθον ἁπλῶς ἵνα ἴδω τήν τάξιν μόνον ἥν οὐδέποτε εἶδον, 
καί οὔτε ἐφόρεσα οὔτε ἔψαλα οὔτε τι ἱερατικόν ἐποίησα. 
Πῶς οὖν ἐλατίνισα; Οἱ δέ εἶπον" Ἀλλ᾽ ἀνεμίχθης καί συ- 
νοδοιπόρεις μετά τῶν λατινισάντων ἔμπροσθεν τοῦ λα- 
τινόφρονος πατριάρχου καί ἔφθανέ σοι ἡ εὐλογία αὐτοῦ. 
Τότε ἠγανάκτησεν, ἵνα δυσωπῇ αὐτούς μεθ᾽ ὑποσχέσεων 
ἐνόρκων, ὡς οὐκέτι ἀπελεύσεται εἰς τόν πατριάρχην ἤ εἰς 

τούς πλησιάζοντας αὐτῷ, καί μόλις ἠδυνήθη καταπεῖσαι 
αὐτούς συνέρχεσθαι πάλιν εἰς τήν ἐκκλησίαν. Εἰ οὖν ὥσπερ 
ἥδυσμά τι προσετέθη τοῦτο τῷ λόγῳ, ἀλλ᾽ οὖν καί ἐκ τοῦτου 
ἔξεστι τοῖς βουλομένοις τεκμαίρεσθαι ὁποίαν τινά διάθεσιν 
ἔχει Θεοῦ χάριτι περί τά ὑγιῆ τῆς Ἐκκλησίας δόγματα ὁ 
χριστιανικώτατος ὅδε λαός καί ὅπως ἀποστρέφεται καί 
μισεῖ τά νόθα τε καί ἀλλότρια» (ὅπ. ἀν., σελ. 554). 

Ἀπό τήν περιγραφή αὐτή φαίνεται ἡ στάσις τοῦ λαοῦ 
καί ἡ συμβολή του εἰς τήν ἀποκατάστασι τῆς Ὀρθοδοξίας. 
Ὁ λαός ὄχι μόνο ἐγνώριζε τήν πίστι του, ἀλλά καί τήν 
στάσι πού ἔπρεπε νά κρατήση ὅταν αὐτή ἐπροδίδετο. Καί 
ἡ στάσις αὐτή ἦτο ἡ ἀποτείχισις. Ὁ λαός της Κωνσταντι- 
νουπόλεως ἐξ αἰτίας τοῦ ὅτι ἦτο πλησίον στόν Πατριάρχη ὁ 
λατινοεπίσκοπος, ἐπίστευσε ὅτι ὁ Πατριάρχης ἀποδέχεται 
τόν Λατινισμό καί τήν εὐλογία τοῦ Πατριάρχου τήν ἐδέ- 
χετο μέ ἀπέχθεια. «Τοῦτο δέ (τό γεγονός τῆς παρουσίας 
τοῦ λατινεπισκόπου) καί πλείονα μέμψιν ἀπό τοῦ λαοῦ καί 
ἀποστροφήν προὐξένει τῷ πατριάρχῃ, ὡς ἀποδεχομένῳ 
τόν λατινισμόν, καί ἐδέχετο ὁ λαός τήν εὐλογίαν τοῦ πατρι- 
άρχου λίαν ἀηδῶς, τινές δέ καί ὑπεχώρουν ἵνα μή θεωρῶσι 
τήν εὐλογίαν αὐτοῦ». Ἡ ἀξιοθαύμαστη ἐπιπλέον ἀντιμε- 
τώπισις τῶν ἐνοριτῶν τοῦ ἱερέως Θεοφυλάκτου, οἱ ὁποῖοι 
αὐθόρμητα, χωρίς συνεννόησι, χωρίς προετοιμασία, χωρίς 
νά ἐρωτήσουν τόν πνευματικό καί νά πάρουν εὐλογία, 
χωρίς νά ὑπολογίσουν ἄν θά μείνουν μία τέτοια ἑορτάσιμο 
ἡμέρα ἀλειτούργητοι κλπ. ἀποδεικνύει ὅτι ἡ ἀποτείχισις 
ἀπό τούς αἱρετικούς ποιμένες πρέπει νά λειτουργῆ μέσα 
μας ὡς ὀρθόδοξο ἔνστικτο, κάτι δηλαδή σάν τό τίναγμα 
τοῦ χεριοῦ μας, ὅταν ἔλθη σέ ἐπαφή μέ τή φωτιά. 

Ὁ Συρόπουλος ἀναφερόμενος στήν διαδικασία διά τήν 
ἐκλογή τοῦ νέου Πατριάρχου, μᾶς λέγει τά ἑξῆς: «Ὁ δέ 
βασιλεύς ἀναγκασθείς ἠβουλήθη ποιῆσαι πατριάρχην᾽ καί 
πρῶτον μέν παρήγγειλέ τισι τῶν ἀρχόντων καί εἶδον τόν 

Ἐφέσου καί ἠξίωσαν καί ἠνάγκασαν αὐτόν, ἵνα κατανεύσῃ 
γενέσθαι πατριάρχης. Ὡς δέ εὗρον αὐτόν μηδόλως παραδε- 
χόμενον τοῦτο, ὥρισε γενέσθαι ψήφους. Καί περί μέν τοῦ 
Ἐφέσου οὐκ ἐποιήσαντο λόγον ὅπως παραγένοιτο ἐν ταῖς 
ψήφοις, ἐπεί εὕρισκον αὐτόν διϊστάμενον ἐκ πάντων τῶν 
ἐν τῇ συνόδῳ" τόν δέ Ἡρακλείας ἠνάγκασαν, ἐπεί οὐδέ 
αὐτός ἐβούλετο παραγενέσθαι: ἔλεγε γάρ πρός τινας τῶν 
ὁμιλούντων αὐτῷ, ὅτι: Τό γεγονός ἐν τῇ Φλωρεντίᾳ κακόν 
ἐστι καί ὀλέθριον καί φθορά τῆς ὀρθοδόξου πίστεως καί 
ἐγένετο βιαίως" ἐποίησα δέ καί ἐγώ κακῶς ὅτι ὑπέγραψα, 
ἀναγκασθείς δέ ὅμως, καί χρή ἵν᾽ ἐκκοπῇ αὕτη ἡ χείρ ἡ 
ὑπογράψασα. Καί ἕτερα τοιαῦτα ἔλεγε πρός τούς φίλους 
αὐτοῦ: διό οὐδέ εἰς τάς ψήφους ἤθελεν ἀφικέσθαι» (ὅπ. 
ἀν., σελ. 548). Ἀναφέρεται ἐδῶ, ὅτι τόν ἅγ. Μᾶρκο οὔτε 
κἄν τόν εἰδοποίησαν νά παρευρεθῆ στή Σύνοδο διά τήν 
ἐκλογή «ἐπεί εὕρισκον αὐτόν διϊστάμενον ἐκ πάντων τῶν 
ἐν τῇ συνόδῳ». Δηλαδή ὁ ἅγιος οὔτε ἠθέλησε νά γίνη Πα- 
τριάρχης, οὔτε νά ἔχη καμμία ἐκκλησιαστική σχέσι μέ τή 
Σύνοδο. Ἐμεῖς σήμερα θά λέγαμε, μέ τόν ὀρθολογισμό πού 
μᾶς κυβερνᾶ, ὅτι κακῶς ἔπραξε ὁ ἅγιος, διότι ἄν ἐπήγαινε 
στή Σύνοδο θά ἐβοηθοῦσε νά ἐκλεγῆ κάποιος καλός. 
Πρίν ἀφήσουμε τόν Συρόπουλο, θά ἀναφέρουμε ἀπό τά 
ἀπομνημονεύματά του καί ἕνα διάλογο τοῦ ἁγίου μέ τούς 
συνεπισκόπους τοῦ εἰς τήν Φλωρεντία, σέ κάποια σύναξι 
πού ἔκαναν διά νά πάρουν κατευθύνσεις στήν ἀντιμετώ- 
πισι τῶν Λατίνων: «Πάλιν μετά παραδρομήν ἡμερῶν δύο, 
συνελθόντων ἡμῶν εἰς τόν πατριάρχην ὡς ἔθος, λόγοι πολλοί 
περί τῆς ἑνώσεως ἐκινήθησαν καί παρεκίνουν καί ἠξίουν 
τόν Ἐφέσου χρήσασθαι οἰκονομίᾳ τινί καί συγκαταβάσει. 
Ὁ δέ ἔλεγεν" οὐκ ἐγχωρεῖ συγκατάβασις εἰς τά περί τῆς 
πίστεως. Μετά γοῦν τάς πολλάς ἀπαιτήσεις τάς περί τῆς 
συγκαταβάσεως καί τάς ἀπολογίας τοῦ Ἐφέσου καί ἀπαγο- 
ρεύσεις, λεγόντων τῶν τήν ἕνωσιν σπουδαζόντων, ὅτι: Ὀλίγη 

ἐστίν ἡ διαφορά καί ὀλίγη τις συγκατάβασις ἑνώσει ἡμᾶς, 
εἰ θελήσεις καί αὐτός χρήσασθαι ταύτῃ, εἶπεν ὁ Ἐφέσου" 
Παρόμοιόν ἐστι τοῦτο τῷ ρηθέντι παρά τοῦ ἐπάρχου πρός 
τόν ἅγιον Θεόδωρον τόν Γραπτόν. Εἶπε γάρ αὐτῷ, ὅτι: Μίαν 
μόνον κοινωνήσατε καί ἕτερον οὐκ ἀπαιτοῦμεν, πορεύεσθε 
δέ ὅποι φίλον ὑμῖν, καί ὁ ἅγιος ἔφη πρός αὐτόν’ Ὅμοιόν τι 
λέγεις, ὥσπερ ἄν εἴ τις ἀξιῶν ἕτερον λέγοι: Οὐδέν αἰτοῦμαί 
σε ἀλλ᾽ ἤτήν σήν ἅπαξ ἀποτεμεῖν κεφαλήν, καί μετά ταῦτα 
πορεύου ὅπου θέλεις. Οὐ γάρ ἐστι μικρόν ἐν τοῖς τοιούτοις 
καί τό δοκοῦν μικρόν. Ἀπό τῆς εἰρηνικῆς οὖν δῆθεν αἰτήσε- 
ὡς καί ἀξιώσεως ἀνεφύη φιλονεικία, καί ὁ Νικαίας ἀναίδην 
ἔσκωπτε τόν Ἐφέσου" καί μετά τήν πολλήν φιλονεικίαν 
ἀναστάς ὁ Νικαίας ἔφη: Περισσόν ποιῶ καί φιλονεικῶ μετά 
ἀνθρώπου δαιμονιαρίου: αὐτός γάρ ἔνι μαινόμενος, καί οὐ 
θέλω ἵνα φιλονεικῶ μετ’ αὐτοῦ, καί ἐξήλθε μετά θυμοῦ. Εἶπε 
δέ καί ὁ Ἐφέσου, ὅτι: Σύ ὑπάρχεις κοπέλιν καί ἐποίησας ὡς 
κοπέλιν. Καί ἐπί τούτοις ἐξήλθομεν. Ὁ δέ πατριάρχης ὁρῶν 
ταῦτα, οὐκ ἔσκωψεν οὐδέ ἐκώλυσε τήν ὄχλησιν, οὔτε αὐτήν 
οὔτε τήν πρό αὐτῆς" ἐκάθητο δέ μόνον ὁρῶν καί μηδέν τι 
φθεγγόμενος» (ὅπ. ἀν., σελ. 444). 

Ἐδῶ βλέπομε ὅτι ὁ ἅγιος ἦτο κατ᾽ οὐσίαν ἀποτειχι- 
σμένος ἀπό τήν Φλωρεντία, καθ᾽ ἥν στιγμή αὐτός ἤθελε 
νά παραμείνη στά ὅρια τῶν Πατέρων καί οἱ ὑπόλοιποι 
προτιμοῦσαν τόν συμβιβασμό καί τό βόλεμα. Ἡ βασική 
διδασκαλία τοῦ ἁγίου, ἡ ὁποία στό σημεῖο αὐτό διακρίνεται, 
εἶναι ὅτι στά θέματα τῆς πίστεως δέν ὑπάρχουν μικρά καί 
μεγάλα, ἀλλά ὅλα εἶναι μεγάλα καί σημαντικά: «οὐ γάρ 
ἐστι μικρόν ἐν τοῖς τοιούτοις καί τό δοκοῦν μικρόν». Τό 
ὅτι ὁ Νικαίας Βησσαρίων τόν ἀπεκάλεσε μανιασμένο καί 
δαιμονισμένο δέν εἶναι παράξενο, διότι ἔτσι ἀπεκάλεσαν 
οἱ Ἑβραῖοι καί τόν Χριστό. «Περισσόν ποιῶ καί φιλονεικῶ 
μετά ἀνθρώπου δαιμονιαρίου: αὐτός γάρ ἔνι μαινόμενος». 

Ἰελικῶς τήν ἑπομένη ἡμέρα πού ἐσυνεχίσθη τό συμ- 

βούλιο τῶν ἀρχιερέων καί τῶν λοιπῶν Ὀρθοδόξων ὁ Συ- 
ρόπουλος περιγράφει τά ἑξῆς: «Ἀρξαμένου δέ τοῦ Ἐφέσου 
ἀναγνῶναί τι ἐκ τῶν τοῦ Καβάσιλα περί τοῦ προτεθέντος 
ζητήματος, εὐθύς εἶπεν ὁ Ρωσίας" Ἡμεῖς διά ἕνωσιν καί 
εἰρήνην ἤλθομεν ἐνταῦθα οὐχί διά σχίσμα καί διάστασιν. 
Θέλωμεν οὖν ἵνα ἀναγιγνώσκωμεν καί τούς ἑνωτικούς, 
οὐ τούς σχισματικούς καί διϊστῶντας. Ὁ οὖν Καβάσιλας 
σχισματικός ἐστι καί οὐ θέλομεν ἀναγινώσκεσθαι. Διεδέ- 
ξαντο τοῦτον ὁ Λακεδαιμονίας εἰπών" Καί τί ἔχομεν τόν 
Καβάσιλαν; ἡμεῖς οὐκ ἔχομεν αὐτόν ἅγιον" ἀρχιερεύς ἦν, 
καί ἔχομεν κἀκεῖνον ὡς ἕνα τῶν νῦν ὄντων ἀρχιερέων, ὡς 
τόν Μονεμβασίας τυχόν ἤ ἄλλον τινά, οὐδέ ἀνάγκην ἔχομεν 
στέργειν τά ἐκείνου συγγράμματα. Τότε εἶπεν ὁ Ἐφέσου: 
Λοιπόν ἄς ἀναγιγνώσκωμεν τόν Βέκκον. Καί ἀγανακτήσας 
τήν ἰταμότητα καί τό θράσος αὐτῶν καί καταλαβών ὅτι 
πάντες σχεδόν προδεδομένοι καί ἕτοιμοί εἰσι πρός τήν τοῦ 
λατινισμοῦ συγκατάθεσιν ἐσιώπησε» (ὅπ. ἀν., σελ. 446). 

Ὄντως ὁ Βέκκος ἦτο κατάλληλος νά ἀναγνωσθῆ σέ μία 
τέτοια σύναξι, στήν ὁποία ἐζητοῦντο ἐρείσματα διά τόν 
συμβιβασμό μέ τούς Λατίνους. Αὐτό ἀκριβῶς συμβαίνει καί 
σήμερα πού πολλοί, προκειμένου νά μείνουν στήν σιωπή 
καί στήν ἀπραξία, ζητοῦν ἐρείσματα καί Πατέρες πού νά 
ταιριάζουν στά μέτρα των, ἐπειδή δέν προαιρούμεθα νά 
ἀρθοῦμε εἰς τό ὕψος τῶν περιστάσεων. 

Δέν πρέπει νά παραλείψωμε καί τό ἔχον ἄμεσο σχέσι 
μέ τήν ἀποτείχισι ἀκροτελεύτιο τμῆμα τῆς ὁμολογίας τοῦ 
ἁγίου, τήν ὁποία ἔκανε ἐνώπιον τῆς Συνόδου τῆς Φλωρε- 
ντίας «Καί τί δεῖ πολλά λέγειν; Ἅπαντες οἱ τῆς Ἐκκλησίας 
διδάσκαλοι, πᾶσαι αἱ σύνοδοι καί πᾶσαι αἱ θεῖαι γραφαί 
φεύγειν τούς ἑτερόφρονας παραινοῦσι καί τῆς αὐτῶν κοι- 
γωνίας διΐστασθαι. Τούτων οὖν ἐγώ πάντων καταφρονήσας, 
ἀκολουθήσω τοῖς ἐν προσχήματι πεπλασμένης εἰρήνης 
ἑνωθῆναι κελεύουσι; τοῖς τό ἱερόν καί θεῖον σύμβολον 

κιβδηλεύσασι καί τόν Υἱόν ἐπεισάγουσι δεύτερον αἴτιον 
τοῦ ἁγίου Πνεύματος; Τά γάρ λοιπά τῶν ἀτοπημάτων ἐῶ 
τό γε νῦν ἔχον, ὧν καί ἕν μόνον ἱκανόν ἦν ἡμᾶς ἐξ αὐτῶν 
διαστῆσαι. Μή πάθοιμι τοῦτό ποτε, Παράκλητε ἀγαθέ, μηδ᾽ 
οὕτως ἐμαυτοῦ καί τῶν καθηκόντων λογισμῶν ἀποπέσοιμι" 
τῆς δέ σῆς διδασκαλίας καί τῶν ὑπό σοῦ ἐμπνευσθέντων 
μακαρίων ἀνδρῶν ἐχόμενος, προστεθείην πρός τούς ἐμούς 
πατέρας, τοῦτο, εἰ μή τι ἄλλο, ἐντεῦθεν ἀποφερόμενος, 
τήν εὐσέβειαν» (Τά εὑρισκόμενα ἅπαντα, Τόμ. Α΄, σελ. 424). 

Τό χαρακτηριστικό στήν διδασκαλία τῶν Πατέρων, 
τήν ὁποία ἀκολουθεῖ πιστά καί ὁ ἅγ. Μᾶρκος, εἶναι ὅτι, 
στά θέματα τῆς πίστεως καί μία ἐκτροπή εἶναι ἀρκετή 
διά νά δημιουργήση τήν ἀποτείχισι: «Τά γάρ λοιπά τῶν 
ἀτοπημάτων ἐῶ τό γε νῦν ἔχον, ὧν καί ἕν μόνον ἱκανόν ἦν 
ἡμᾶς ἐξ αὐτῶν διαστῆσαι». 

Ἀπευθυνόμενος πρός τόν Γεννάδιο Σχολάριο, τόν 
μαθητή καί διάδοχό του εἰς τούς ἀγῶνες τῆς πίστεως καί 
ἐπισημαίνων τήν ἀναγκαιότητα τῆς ὀρθοδόξου πίστεως 
διά τήν σωτηρία μας, ὁ ἅγιος ἀναφέρει: «Πάντως οὐκ 
ἀγνοεῖ, σοφός ὦν, ὡς ἡ τῆς καθολικῆς πίστεως ἀνατροπή 
κοινή ἐστιν ἀπώλεια» (Σπ. Λάμπρου, ὅπ. ἀν., Ἐπιτελεύτιοι 
ὁμιλίαι, σελ. 37). 

Ὁ Γεννάδιος Σχολάριος δέ στόν ἀπολογητικό του λόγο 
πρός τόν αὐτοκράτορα Κωνσταντίνο Παλαιολόγο ἀναφέ- 
ρει: «Εἴτε γοῦν ἐν μείζονι εἴτε ἐν ἐλάττονι διαμαρτάνοι τις 
τῆς ἀληθείας τῆς πίστεως, αἱρετικός ἐστιν, καί εἴτε ἐν μείζονι 
εἴτε ἐν ἐλάττονι πράγματι ἤ ὅ ἀποτίθεται ἤ ὅ προσλαμβάνει 
ἁμαρτάνοι τις θεοῦ καταφρόνησιν, ἀνθρωπίνας ἐλπίδας ἤ 
χρείας ἤ φόβους τοῦ ἐν συνειδήσει θείου δικαίου προτιμῶν, 
τῷ θεῷ πολέμιος κρίνεται» (ὅπ. ἀν., σελ. 100). 

Ἀπό ὅλα αὐτά γίνεται κατανοητό ὅτι ἡ ἀποτείχισις θε- 
σπίστηκε ὡς Παράδοσις διά τά θέματα τῆς πίστεως, ἐπειδή 
ἀκριβῶς αὐτά ἔχουν τήν ὑψίστη σημασία διά τήν σωτηρία 


-- 26 «Ὁ 


μας, εἶναι δέ ὁ μόνος τρόπος διατηρήσεως τῆς ἀληθινῆς 
πίστεως, ὑπαρχούσης τῆς αἱρέσεως. 

Ὁ ἅγ. Μᾶρκος ὁ Εὐγενικός ἔχει θά λέγαμε εἰς τό θέμα 
τῆς ἀποτειχίσεως κάτι τό μοναδικό, τό ὁποῖο ἀφ᾽ ἑνός μέν 
θά εἶναι μεγίστη ἀπώλεια ἄν δέν σημειωθῆ, ἀφ᾽ ἑτέρου δέ 
δεικνύει τήν βεβαιότητα καί τήν ἀσφάλεια πού ἔνοιωθε 
ἀπομακρυνόμενος ἀπό τούς φορεῖς τῆς αἱρέσεως. Αὐτό τό 
μοναδικό εἶναι ὅτι ἤθελε νά διατηρήση τήν ἀποτείχισι καί 
τήν διακοπή τῆς ἐκκλησιαστικῆς ἐπικοινωνίας ὄχι μόνο ἐν 
ὅσῳ ζοῦσε ἀλλά καί μετά θάνατον. 

Ὅταν λοιπόν, ἐπλησίασε τό τέλος τοῦ ἁγίου καί εὑρίσκο- 
ντο πλησίον του οἱ Ὀρθόδοξοι συναγωνιστές του, καθώς 
ἐπίσης καί πολλοί ἄλλοι ἐπίσημοι καί μή, ἄφησε τίς τελευ- 
ταῖες ὁδηγίες οἱ ὁποῖες ὁμιλοῦν διά τήν μετά θάνατον ἀπο- 
τείχισί του. Τό κείμενο αὐτό εἶναι ἕνα ὁμολογιακό κειμήλιο, 
τό ὁποῖο καί μόνο του χαρακτηρίζει τόν ἅγιο, δεικνύει ὅτι 
ἐνῶ εὑρίσκεται στό τέλος τῆς ζωῆς του ἔχει νεανικό παλμό 
καί δύναμι, δεικνύει τό πόσο εἶχε κατανοήσει ὁ ἅγιος τήν 
ἀξία τῆς ἀποτειχίσεως καί τήν ἀσφάλεια πού ἔνοιωθε εἰς 
αὐτήν καί ἐπί πλέον ὅτι, ἀναχωρῶντας ὁ ἴδιος ἀπό τήν ἐδῶ 
ζωή, εἶχε τήν καθαρή καί ἀνόθευτο πίστι ὡς τό μεγαλύτερο 
ἐφόδιο πρός συνάντησι τοῦ Κυρίου" εἶχε τήν συναίσθησι 
ὅτι, ὡς ἀποτειχισμένος ἀπό ἐδῶ θά συναντοῦσε τούς ἀπο- 
τειχισμένους ἁγίους, τούς δεδιωγμένους διά τήν πίστι, τούς 
μάρτυρες τῆς ἀληθείας καί ὅλους ὅσους ἀγάπησαν τήν κα- 
θαρότητα καί ἀκεραιότητα τῆς πίστεως καί ὅσους ἔπαθαν δι᾽ 
αὐτήν. Μέ ὅλους αὐτούς εἶχε ταυτισθῆ εἰς τήν παροῦσα ζωή 
καί δι αὐτό καί μετά θάνατο ἤθελε νά γνωρίζουν ὅτι παρα- 
μένει εἰς αὐτήν τήν πίστι. Παραθέτουμε ὅλα τά τελευταῖα 
λόγια, ὅπως ἀκριβῶς διετηρήθησαν ἀπό τούς μαθητές του. 

«Βούλομαι πλατύτερον τήν ἐμήν γνώμην εἰπεῖν, εἴπερ 
ποτέ καί νῦν, ἐν τῷ ἐγγίζειν τήν τελευτήν μου, ἵνα σύμφω- 
γος ὦ ἐμαυτῷ ἀπ’ ἀρχῆς μέχρι τέλους καί μή δόξῃ τισίν, ὅτι 

ἄλλα μέν ἔλεγον, ἄλλα δέ ἔκρυπτον ἐν τῇ διανοίᾳ, ἅ εἰκός 
ἦν ἐλεγχθῆναι τῇ ὥρᾳ ταύτῃ τῆς ἐμῆς ἀναλύσεως. Λέγω 
δέ περί τοῦ πατριάρχου, μήπως δόξῃ αὐτῷ προφάσει τάχα 
τιμῆς τῆς πρός ἐμέ ἐν τῇ κηδείᾳ τοῦ ταπεινοῦ μου τούτου 
σώματος ἤ καί ἐν τοῖς μνημοσύνοις μου στεῖλαί τινας τῶν 
ἀρχιερέων αὐτοῦ ἤ τοῦ κλήρου αὐτοῦ ἤ ὅλως τῶν κοινω- 
γούντων αὐτῷ τινὰ συνεύξασθαι ἤ συμφορέσαι τοῖς ἐκ τοῦ 
ἡμετέρου μέρους ἱερεῦσι τοῖς πρός τά τοιαῦτα προσκληθεῖσι, 
δοξάσας ὡς οἷῳδήποτε τρόπῳ προσίεμαι, κἄν ἐν τῷ κρυπτῷ 
τήν αὐτοῦ κοινωνίαν. 

»Καί ἵνα μή ἡ σιωπή μου συγκατάβασιν τινα ὑπονοῆσαι 
παρέξῃ τοῖς μή καλῶς καί εἰς βάθος εἰδόσι τόν ἐμόν σκοπόν, 
λέγω καί διαμαρτύρομαι ἐνώπιον τῶν παρατυχόντων 
πολλῶν καί ἀξιολόγων ἀνδρῶν, ὡς οὔτε βούλομαι οὔτε 
δέχομαι τήν αὐτοῦ ἤ τήν τῶν μετ’ αὐτοῦ κοινωνίαν τό 
παράπαν, οὐδαμῶς, οὔτε ἐπί τῆς ζωῆς μου, οὔτε μετά θάνα- 
τον, ὥσπερ οὐδέ τήν γεγονυῖαν ἕνωσιν καί τά δόγματα τά λα- 
τινικά, ἅπερ ἐδέξατο αὐτός τε καί οἱ μετ’ αὐτοῦ, καί ὑπέρ τοῦ 
δεφενδεύειν ταῦτα καί τήν προστασίαν ταύτην ἐμνηστεύσα- 
τὸ ἐπί καταστροφῇ τῶν ὀρθῶν τῆς ἐκκλησίας δογμάτων. 

»Πέπεισμαι γάρ ἀκριβῶς ὅτι ὅσον ἀποδιΐσταμαι τούτου 
καί τῶν τοιούτων, ἐγγίζω τῷ Θεῷ καί πᾶσι τοῖς ἁγίοις, καί 
ὥσπερ τούτων χωρίζομαι, οὕτως ἑνοῦμαι τῇ ἀληθείᾳ καί 
τοῖς ἁγίοις πατράσι, τοῖς θεολόγοις τῆς ἐκκλησίας" ὥσπερ 
αὖ πείθομαι τούς συντιθεμένους τούτοις ἀποδιΐστασθαι τῆς 
ἀληθείας καί τῶν μακαρίων τῆς ἐκκλησίας διδασκάλων. 
Καί διά τοῦτο λέγω, ὥσπερ παρά πᾶσάν μου τήν ζωήν ἤμην 
κεχωρισμένος ἀπ’ αὐτῶν, οὕτω καί ἐν τῷ καιρῷ τῆς ἐξόδου 
μου, καί ἔτι καί μετά τήν ἐμήν ἀποβίωσιν ἀποστρέφομαι 
τήν αὐτῶν κοινωνίαν καί ἕνωσιν, καί ἐξορκῶν ἐντέλλομαι, 
ἵνα μηδείς ἐξ αὐτῶν προσεγγίσῃ ἤ ἐν τῇ ἐμῇ κηδείᾳ ἤ τοῖς 
μνημοσύνοις μου, ἀλλ᾽ οὐδέ ἄλλου τινός τῶν τοῦ μέρους 
ἡμῶν, ὥστε συμφορένειν ἐπιχειρῆσαι καί συλλειτουργεῖν 

τοῖς ἡμετέροις" τοῦτο γάρ ἐστι τό τά ἄμικτα μίγνυσθαι. 
Δεῖ δέ παντάπασιν ἐκείνους εἶναι κεχωρισμένους ἡμῶν, 
μέχρις ἄν δῷ ὁ Θεός τήν καλήν διόρθωσιν καί εἰρήνην 
τῆς ἐκκλησίας αὐτοῦ» (Λόγοι τοῦ ἐν ἁγίοις πατρός ἡμῶν 
Μάρκου ἀρχιεπισκόπου Ἐφέσου, οὕς εἶπε πολλοῖς τῶν 
ἀρχιερέων καί ἱερομονάχων καί μοναχῶν καί κοσμικῶν ἐν 
τῇ ἡμέρᾳ ἐν ἡ μετέστη πρός τόν Θεόν, Ραϊτοϊορία ΟΥοπίαΪ 5, 
Τοηης ΧΝ, Αὐ (οης]ε ἀθ ΕἸοΐδηςε, σελ. 346 καί Σπ. Λά- 
μπρου, ὅπ. ἀν., σελ. 35). 

Τά βασικά σημεῖα τῆς ὁμιλίας εἶναι τά ἑξῆς: Μέ ὅλους 
ὅσους εἶχε διακόψει τήν ἐκκλησιαστική κοινωνία, διά τά 
θέματα τῆς πίστεως, δέν θέλει οὔτε στήν κηδεία του νά 
παρευρεθοῦν, οὔτε πολύ περισσότερο νά φορέσουν ἄμφια, 
τάχα διά νά τόν τιμήσουν, ὁ Πατριάρχης δηλαδή καί οἱ 
Ἀρχιερεῖς του. Δέν θέλει νά νομισθῆ ἀπό τούς πολλούς, 
ἔστω καί ὡς ὑπόνοια, ὅτι κρυφά εἶχε ἐπικοινωνία ἐκκλη- 
σιαστική μαζί των. Δέν ἐπιθυμεῖ μέ τούς λατινόφρονες 
Πατριάρχη καί Ἀρχιερεῖς καμμία ἐκκλησιαστική κοινωνία, 
οὔτε καί μετά θάνατον. Δηλώνει ὅτι εἶναι πεπεισμένος ὅτι, 
ὅσο ἀπομακρύνεται ἀπό αὐτούς ἐκκλησιαστικά, προσεγγί- 
ζει τόν Θεό, ἑνώνεται μέ τήν ἀλήθεια καί τούς ἁγίους. Ὅσο 
ἀπεναντίας πλησιάζει αὐτούς, ἀπομακρύνεται ἀπό τόν Θεό 
καί τούς διδασκάλους τῆς Ἐκκλησίας. Δέν θέλει, ἀναφέρει 
τελειώνοντας, καμμία ἐπικοινωνία ἐκκλησιαστική, διά νά 
μήν ἀναμικτοῦν εἰς τήν πίστι τά ἄμικτα. 

Αὐτός ἦταν ὁ ἅγιος Μᾶρκος ὁ Εὐγενικός, ὁ ἄτλας τῆς 
Ὀρθοδοξίας μέχρι τό τέλος τῆς ζωῆς του. Εἶναι ἀναγκαῖο 
γά εἰπωθῆ ὅτι σήμερα ὁ Οἰκουμενισμός αὐτό ἀκριβῶς 
διδάσκει καί ἔχει σημαία του, τήν μίξι τῶν ἀμίκτων, δηλα- 
δή ὅ,τι δέν ἤθελε ἀκριβῶς ὁ ἅγιος. Δι᾿ αὐτό διδάσκει τήν 
συνύπαρξι σέ ἐκκλησιαστικό ἐπίπεδο μέ τούς αἱρετικούς, 
τήν ἀλληλοπεριχώρησι, τήν θεωρία τῶν δύο πνευμόνων, 
τήν ἀλληλοαναγνώρισι, κλπ. 

Καί ὁ διάδοχος τοῦ ἁγ. Μάρκου, Γεννάδιος ὁ Σχολά- 
ρίος ἀγωνίσθηκε στό ἴδιο πνεῦμα τοῦ διδασκάλου του, 
διά νά ἀποκατασταθῆ ἡ εὐσέβεια. Αὐτός, ὡς Πατριάρχης, 
καθιέρωσε νά τελῆται ἡ μνήμη τοῦ ἁγ. Μάρκου τήν θην 
Ἰανουαρίου, σύμφωνα μέ τόν Μ. Γεδεών (Πατριαρχικοί Πί- 
νακες, σελ. 357). Μετά ἄλλωστε τήν ἅλωσι τῆς Κωνσταντι- 
νουπόλεως ἀπό τούς Τούρκους ἦταν εὔκολη ἡ ἐπαναφορά 
εἰς τήν εὐσέβεια, ἐφ᾽ ὅσον διεψεύσθησαν οἱ ἐλπίδες περί 
βοηθείας ἐκ μέρους τοῦ Πάπα. 


4. Τό Αὐτοκέῷφαλο τοῦ τ8ςο: 
Μιά κακή καί λανθασμένη ἀσποτείχισις, 
τού ἰσοῦται μέ σχίσμα. 


φήνοντας τούς τελευταίους Βυζαντινούς Πατέρες 
θά ἔλθωμε εἰς τήν ἰδική μας ἐποχή. Κατά τήν πε- 
ρίοδο τῆς Τουρκοκρατίας θά ἦταν μία, θά λέγαμε, 
πνευματική πολυτέλεια νά ἀναζητοῦμε ἀποτειχίσεις καί 
διακοπές μνημοσύνου, τήν στιγμή κατά τήν ὁποία ὅλη 
αὐτή τήν χρονική περίοδο ἡ Ἐκκλησία ἐζοῦσε ἐν διωγμῷ, 
μέ βασικό σκοπό τήν στήριξι τοῦ ὑποδούλου γένους, τήν 
διατήρησι τῆς ταυτότητός του καί κυρίως τήν προσπάθεια 
νά μήν ἀλλαξοπιστήση καί ἀφομοιωθῆ μέ τούς κατακτη- 
τές, ἤ ἀπό τήν ἄλλη πλευρά, νά μήν φραγκέψη ἀπό τίς 
προπαγάνδες καί τίς ἐκστρατεῖες τῶν Παπικῶν καί Προ- 
τεσταντῶν «ἱεραποστόλων». Ἄλλωστε οἱ περίοδοι πού ἡ 
Ἐκκλησία εὑρίσκεται ἐν διωγμῷ θεωροῦνται οἱ καλύτερες 
ἀπό πνευματικῆς πλευρᾶς, διότι ὁ λαός τοῦ Θεοῦ ζεῖ σταυ- 
ρικά καί προστατεύει μόνος του τήν πίστι του, ἐλπίζοντας 
καί στηριζόμενος μόνο στόν Θεό. 
Μετά τήν ἀπελευθέρωσι ἑνός μικροῦ τμήματος τοῦ 
Βυζαντινοῦ κράτους, τό ὁποῖο γεωγραφικά ταυτίζεται 

μέ τμῆμα τοῦ ἑλλαδικοῦ χώρου, ὑπῆρξε τό σχίσμα τοῦ 
νεοσύστατου ἑλληνικοῦ κράτους. Αὐτό συνετελέσθη διά 
τῶν Βαυαρῶν καί τῶν προσκειμένων εἰς αὐτούς Ἑλλήνων 
κληρικῶν, οἱ ὁποῖοι ὥθησαν τούς Ἐπισκόπους νά αὐτονο- 
μηθοῦν καί καταστοῦν αὐτοκέφαλος Ἐκκλησία μέ τρόπο 
ἀντάρτικο καί τελείως ἀντιπατερικό. Ἔτσι ἡ ἑλλαδική 
Ἐκκλησία ἐγκατέλειπε τό Πατριαρχεῖο στήν τύχη του καί 
ἄρχισε πλέον νά ἐρωτοτροπῆ μέ τήν Δύσι, ἀπό τήν ὁποία 
βεβαίως δέν εἶχε τίποτε καλό νά πάρη, ἐφ᾽ ὅσον ἡ Δύσις 
εἶχε πρό πολλοῦ χάσει τόν Χριστιανισμό. 

Εἶναι ἀλήθεια ὅτι τό Πατριαρχεῖο Κωνσταντινουπό- 
λεως μέχρι καί τόν 199) αἰῶνα, μέσα στήν σκλαβιά καί 
ταλαιπωρία του, ἐκράτησε τήν πίστι καί δέν ὑπεχώρησε 
οὐδέ βῆμα ποδός. Οἱ Πανορθόδοξες ἀποφάσεις τοῦ 1848 
καί 1893 ἀποδεικνύουν ὅτι τό Πατριαρχεῖο Κωνσταντι- 
νουπόλεως ἀγωνίζετο ἐναντίον τῶν αἱρέσεων καί τῆς 
δυτικῆς προπαγάνδας καί ἐσήκωνε ἐπαξίως τόν σταυρό 
τοῦ Κυρίου εἰς τά θέματα τῆς πίστεως. Τό σχίσμα αὐτό τῆς 
ἑλλαδικῆς Ἐκκλησίας ἐκδηλώθηκε τό 1833 καί ἐθεραπεύ- 
θηκε μετά 17 χρόνια, δηλαδή τό 1850 μέ τήν ἔκδοσι τοῦ 
Πατριαρχικοῦ τόμου, ὁ ὁποῖος παρεῖχε ὑπό κάποιους ὅρους 
τό αὐτοκέφαλο στήν Ἐκκλησία τῆς Ἑλλάδος. Ἡ Ἐκκλησία 
τῆς Ἑλλάδος κατά τά 17 αὐτά ἔτη τοῦ χωρισμοῦ ἀπό τό 
Πατριαρχεῖο καί τῆς αὐτονομήσεώς της, εἶναι ἕνα κλασ- 
σικό παράδειγμα κακῆς καί λανθασμένης ἀποτειχίσεως 
καί κανονικοῦ σχίσματος μέ ὅλα τά ἐπακόλουθά του, τά 
ὁποῖα ὁρίζουν οἱ ἱεροί Κανόνες σ᾽ αὐτές τίς περιπτώσεις. 
Αὐτό δέ τό ὁποῖο τήν καθιστᾶ ἀπαραιτήτως ἔνοχο εἶναι 
ὅτι ἡ ἐκκλησιαστική αὐτή ἀποστασιοποίησις δέν ἔγινε 
διά θέματα πίστεως, τά μόνα πού δικαιολογοῦν τήν ἀπο- 
τείχισι, ἀλλά διά πολιτικούς καί κοσμικούς λόγους. Ὥς ἐκ 
τούτου δέν μᾶς ἀπασχολεῖ στήν παροῦσα μικρά μελέτη, 
ἁπλῶς ἀναφέρθηκε ὡς μία ἀνταρσία σέ ἐπίπεδο τοπικῶν 

Ἐκκλησιῶν καί διά νά τονισθῆ καί ἐκ τοῦ ἀντιθέτου τό 
θέμα τῆς πραγματικῆς ἀποτειχίσεως, ἡ ὁποία γίνεται ἐν 
καιρῷ κινδυνευούσης πίστεως. 


5. Ἡ σαναίρεσις τοῦ Οἰκουμενισμοῦ 


΄ ε ἂ 3 ᾽ - ου 35 
καί οἱ δύο ἀσποτειχίσεις τοῦ χο" αἰῶνος 


ατά τήν διάρκεια τοῦ 205" αἰῶνος ἐκδηλώθηκε 

μία μεγάλη αἵρεσις εἰς τήν Ὀρθοδοξία, ἡ αἵρεσις 

τοῦ Οἰκουμενισμοῦ καί αὐτή εἶχε ὡς ἀποτέλε- 

σμα νά ὑπάρξουν δύο ἀποτειχίσεις, ἡ μία ἡ λεγομένη τοῦ 
παλαιοῦ ἡμερολογίου καί ἡ δευτέρα ἐντός τοῦ ἁγ. Ὄρους 
ἀπό τούς μοναχούς, κατά τά ἔτη 1970-1973. Ἄν θά θέλαμε 
νά ἀξιολογήσωμε τήν αἵρεσι τοῦ Οἰκουμενισμοῦ ἐν σχέσει 
μέ τίς παλαιότερες αἱρέσεις καί εἴμεθα εἰλικρινεῖς μέ τούς 
ἑαυτούς μας, θά ἔπρεπε νά ὁμολογήσωμε ὅτι αὐτή ἔχει 
προξενήσει τήν μεγαλυτέρα ζημία στήν Ὀρθοδοξία, ὄχι 
τόσο διότι ἔχει μεταφέρει τά μέλη τῆς Ἐκκλησίας σέ ἄλλες 
αἱρέσεις καί σέ ἄλλα στρατόπεδα, ἀλλά κυρίως διότι ἔχει 
μεταλλάξει ριζικῶς τό φρόνημα τῶν Ὀρθοδόξων, σέ σημεῖο 
πού νά μήν γνωρίζωμε πλέον τά ὅρια τῆς Ὀρθοδοξίας καί 
τῆς Ἐκκλησίας, τήν στάσι τῶν Ὀρθοδόξων ἀπέναντι στούς 
αἱρετικούς, τά καθήκοντα τῶν Ὀρθοδόξων ἀπέναντι στήν 
αἵρεσι πού ἐκδηλώνεται μέσα στήν Ἐκκλησία, τά ὅρια τῆς 
ὑπακοῆς πρός τούς ποιμένας ἐν καιρῷ αἱρέσεως καί, κυρί- 
ὡς, νά μήν γνωρίζωμε τήν προσωπική εὐθύνη τοῦ καθενός 
ἀπό τούς Ὀρθοδόξους, ὡς πρός τήν καταπολέμησι τῆς 
αἱρέσεως καί τό κόστος τό ὁποῖο ἀπαιτεῖται νά καταβάλη 
ὁ καθένας, προκειμένου νά κατασταλῆ ἡ αἱρετική πυρκαϊά. 
Διά νά κατανοήσωμε τήν ριζική αὐτή ἀλλαγή τοῦ φρο- 
νήματος τῶν Ὀρθοδόξων, ἡ ὁποία ἐπῆλθε διά τῆς αἱρέσεως 
τοῦ Οἰκουμενισμοῦ θά ἀναφέρωμε ἕνα παράδειγμα ἀπό τήν 

Βυζαντινή περίοδο καί μάλιστά λίγο πρίν γίνη ἡ ἅλωσις 
τῆς Κωνσταντινουπόλεως. 

Στήν σελίδα 211 παρουσιάσαμε ἀπό τά ἀπομνημονεύ- 
ματα τοῦ Συρόπουλου τήν λιτανεία κατά τήν ἐνθρόνισι 
τοῦ λατινόφρονος Πατριάρχου Μητροφάνους μετά τήν 
ἐπάνοδο ἀπό τήν Σύνοδο τῆς Φλωρεντίας. Κατ᾽ αὐτήν 
περιγράφει ὁ Συρόπουλος τό γεγονός ὅτι καί μόνο πού 
ἔβλεπε ὁ λαός τῆς Κωνσταντινουπόλεως τόν Καρδινάλιο 
ἀντιπρόσωπο τοῦ Πάπα στήν λιτανεία πλησίον τοῦ Πατρι- 
άρχου, καταλάβαινε ὅτι ὁ Πατριάρχης ἦτο λατινόφρων καί, 
ὅπως ἀναφέρει ὁ Συρόπουλος, οὔτε τήν εὐλογία του δέν 
ἤθελε νά δεχθῆ. Ἐπίσης ἀναφέρει, ὅτι τόν ἱερέα ὁ ὁποῖος 
ἀπό περιέργεια ἠθέλησε νά ἰδῆ πῶς γίνεται αὐτή ἡ ἐνθρό- 
γισις τοῦ Πατριάρχου, χωρίς κἄν νά συμμετέχη σ᾽ αὐτήν, 
οἱ ἐνορίτες του ἀμέσως τόν ἐθεώρησαν λατινόφρονα καί 
προδότη τῆς πίστεως καί ἀμέσως ἀπετειχίσθησαν ἀπό 
αὐτόν, μέχρις ὅτου ἐκεῖνος ἔδωσε ἔνορκες ὑποσχέσεις 
ἐνώπιον τῶν ἐνοριτῶν του, ὅτι δέν θά ξαναπλησιάση 
τούς λατινόφρονες. Αὐτό ἦτο τό φρόνημα τοῦ λαοῦ καί 
τό ἔνστικτο τῆς Ὀρθοδοξίας, λίγο πρίν τήν ἅλωσι τῆς 
Κωνσταντινουπόλεως. 

Στίς ἡμέρες μας, ἀντιθέτως, βλέπομε στήν τηλεόρασι 
ὄχι κάποιον Καρδινάλιο σέ λιτανεία, ἀλλά τόν ἴδιο τόν 
Πάπα νά χοροστατῆ στόν θρόνο τοῦ πατριαρχικοῦ ναοῦ 
τῆς Κωνσταντινουπόλεως, νά ἀπαγγέλη τό «Πάτερ ἡμῶν» 
κατά τήν Θεία Λειτουργία τῆς θρονικῆς ἑορτῆς τοῦ ἁγ. 
Ἀνδρέου, νά δίδη τόν ἀδελφικό ἀσπασμό εἰς τό «ἀγαπήσω- 
μεν ἀλλήλους» μέ τόν Πατριάρχη, νά παίρνουν τή εὐλογία 
του προκειμένου νά μεταλάβουν οἱ Ὀρθόδοξοι, νά τοῦ 
ψάλλουν τροπάρια καί νά τόν ὑμνοῦν οἱ ψάλτες, καί ὅλα 
αὐτά ὁ ὀρθόδοξος λαός νά τά ἀντιμετωπίζη μέ τέτοια ἀπά- 
θεια καί ἀδιαφορία, λές καί εἶναι γεγονότα πού συμβάνουν 
ὄχι στό σπίτι του, ἀλλά σέ ἄλλο πλανήτη. Τό ὀδυνηρώτερο 

βεβαίως ὅλων εἶναι ὅτι καί οἱ ἁγιορεῖτες μοναχοί, οἱ ὁποῖοι 
ἐντάσσονται ἐκκλησιαστικά στό Πατριαρχεῖο Κωνστα- 
ντινουπόλεως, ἀντιμετωπίζουν κατά τόν ἴδιο τρόπο τόν 
ἐκκλησιαστικό αὐτόν συναγελασμό. 

Αὐτή ἀκριβῶς εἶναι ἡ ἀλλοίωσις τοῦ φρονήματος πού 
ἔχει ἐπέλθει στούς Ὀρθοδόξους καί πού ἡ αἰτία της εἶναι 
ἡ αἵρεσις τοῦ Οἰκουμενισμοῦ. Διότι Οἰκουμενισμός, βασι- 
κά, σημαίνει τήν ριζική ἀλλαγή ὄχι μόνο τῶν ὁρίων τῆς 
πίστεως τά ὁποῖα ἔθεσαν οἱ Πατέρες, ὄχι μόνο τῶν ὁρίων 
πού ἔθεσαν ἡ Ἁγ. Γραφή καί οἱ ἱεροί Κανόνες, ὄχι μόνο 
τήν ριζική ἀλλαγή τῆς Παραδόσεως πού ἀναφέρεται στήν 
ἀντιμετώπισι τῶν αἱρετικῶν, ἀλλά καί τήν ριζική ἀλλαγή 
στό φρόνημα τῶν Ὀρθοδόξων, οἱ ὁποῖοι πρέπει, ὅλα αὐτά 
πού προαναφέρθησαν, νά μάθουν νά τά ἀντιμετωπίζουν 
ὡς ἀγκυλώσεις μεσαιωνικές, ὡς σκοταδισμό ἀρχαῖο, ὡς 
ἔλλειψι ἀγάπης καί διακρίσεως καί ὡς μία νοοτροπία 
τοῦ παρελθόντος, ἡ ὁποία πρέπει νά ἀλλάξη, διότι δέν 
συμβαδίζει μέ τό κοινωνικό γίγνεσθαι καί τίς σύγχρονες 
ἀπαιτήσεις τῆς Νέας Ἐποχῆς. 

Καί βεβαίως πρέπει νά ὁμολογήσωμε ὅτι, ἐλλείψει 
Ὀρθοδόξων, ὁ Οἰκουμενισμός ἔχει ἐπιτύχει πλήρως τόν 
σκοπόν του. Διότι τό ἔργο αὐτό τῆς ριζικῆς ἀλλοιώσεως 
τοῦ φρονήματος τῶν Ὀρθοδόξων τό ἔχουν ἀναλάβει οἱ 
ἴδιοι οἱ ποιμένες καί δή οἱ Ἐπίσκοποι, οἱ ὁποῖοι πλέον ἔχουν 
τόν ρόλο πού εἶχαν κάποτε οἱ Οὐνίτες καί οἱ ἱεραπόστολοι 
Μισσιονάριοι τῶν Προτεσταντῶν. Ὁ λαός δέ πρέπει νά 
καθοδηγηθῆ νά μή διαστέλλη μεταξύ βεβήλου καί ὁσίου, 
ἀλλά νά θεωρῆ ἅπαντα κοινά. 

Ἡ αἵρεσις λοιπόν τοῦ Οἰκουμενισμοῦ συνίσταται στήν 
ἄρσι τῶν ὁρίων τῆς Ἐκκλησίας καί στή σταδιακή προσέγ- 
γισι, σέ ἐκκλησιαστικό ἐπίπεδο, ὅλων τῶν αἱρετικῶν καί 
στήν ἀλληλοπεριχώρησι τῶν Ὀρθοδόξων μέ αὐτούς. Αὐτό 
δηλαδή πού ἐπολεμοῦσαν οἱ Πατέρες, ἐμεῖς πρέπει νά τό 

ἀγαπήσωμε, αὐτό πού αὐτοί ἀπέφευγαν, ἐμεῖς πρέπει νά τό 
ἀγκαλιάσωμε, αὐτό πού ἀνεθεμάτισαν ἐμεῖς πρέπει νά τό 
ἀναγνωρίσωμε, αὐτό πού ἐκεῖνοι ἀπέκοψαν, ἐμεῖς πρέπει 
γά τό συρράψωμε καί αὐτό πού κατεδίκασαν, ἐμεῖς πρέπει 
νά τό ἀθωώσωμε. Δι’ αὐτό λέγομε ὅτι ὁ Οἰκουμενισμός 
δέν εἶναι αἵρεσις ἡ ὁποία προσβάλλει ἤ ἀλλοιώνει ἕνα 
συγκεκριμένο δόγμα τῆς πίστεως, ἀλλά εἶναι αἵρεσις ἡ 
ὁποία ἰσοπεδώνει τά πάντα, μεταβάλλει δέ τήν Ἐκκλησία 
σταδιακά, διά τῆς ἐκριζώσεως καί καταργήσεως, ἀπό Πα- 
ράδεισο σέ σεληνιακό τοπίο. 

Τό ὅτι ὁ Οἰκουμενισμός σήμερα προχωρεῖ εἰς τήν κατάρ- 
γησιν τῶν ὁρίων τῆς Ἐκκλησίας καί τῆς πίστεως σταδιακά 
καί μεθοδικά, αὐτό ἀποδεικνύεται ἀπό τόν ὀργανωμένο 
πόλεμο κατά τῆς ἀληθείας καί τῆς ἀληθινῆς πίστεως καί 
ἀπό τό ὅτι, ὅλα ἐνεργοῦνται βάσει προκαθορισμένου σχεδί- 
οὐ, προκειμένου νά τά χωνέψη ὁ λαός καί εἰδικά οἱ μοναχοί. 

Τό ὅτι, ἐκ τοῦ ἀντιθέτου, ὁ Οἰκουμενισμός παρου- 
σιάζεται σάν νά μήν καταργῆ τίποτε ἀπό τήν πίστι καί 
τήν Παράδοσι, οἱ δέ ποιμένες καί δή οἱ Ἐπίσκοποι, νά 
καμαρώνουν καί νά αὐτοπροβάλλωνται ὡς φύλακες τῆς 
πίστεως καί προστάτες τοῦ ποιμνίου, αὐτό ἀποδεικνύει 
ὅτι ὁ Οἰκουμενισμός εἶναι ἡ ὑπουλώτερη ἐξ ὅλων τῶν 
αἱρέσεων’ ἡ αἵρεσις πού ἐνεργεῖ σάν τήν σουπιά, ἡ ὁποία 
μέ τό μελάνι της θολώνει τά νερά καί παίρνει τό χρῶμα 
τοῦ περιβάλλοντος᾽ ἡ αἵρεσις τῶν ἐσχάτων καιρῶν κατά 
τούς ὁποίους ὁ διάβολος θά προσπαθήση νά πλανήση καί 
τούς ἐκλεκτούς. 

Αὐτό πού βοηθᾶ ἀφάνταστα τήν ἐπικράτησι τῆς αἱρέ- 
σεως τοῦ Οἰκουμενισμοῦ εἶναι ἡ σύγχρονος ἐξέλιξις τῆς 
ἐπιστήμης, τῆς τεχνολογίας καθώς καί οἱ σύγχρονες κο- 
σμικές ἀντιλήψεις, μετά τῶν ὁποίων ὄχι μόνο συμβαδίζει 
καί συμπλέει ἄριστα ὁ Οἰκουμενισμός, ἀλλά καί ἐν πολλοῖς 
τά χρησιμοποιεῖ ὡς ἐργαλεῖα καί ὅπλα πρός ἐπικράτησι. 

Δηλαδή ἡ ἐπιστήμη καί ἡ τεχνολογία μᾶς ὁδηγοῦν σέ μία 
ζωή ἄνετη, χωρίς περιορισμούς καί φραγμούς, χωρίς ἄσκησι 
καί στέρησι καί καταργοῦν οὐσιαστικά τήν ἀσκητική ζωή 
τῆς Ἐκκλησίας, τήν πτωχεία, τήν ἐγκράτεια καθώς καί τήν 
στέρησι καί τήν καταπολέμησι τῶν παθῶν. Οἱ δέ σύγχρονες 
κοσμικές ἀντιλήψεις ὁμιλοῦν γιά ἐπικοινωνία, γιά ἑνότη- 
τα, γιά κατάργησι τῶν φραγμῶν, γιά εἰρήνη, ἀγάπη καί 
συμφιλίωσι καί γιά τό ὅτι πρέπει νά καταργηθοῦν ὅλες οἱ 
παλαιές ἀντιλήψεις, προκειμένου νά εἰσέλθωμε στό πνεῦμα 
τῆς Νέας Ἐποχῆς. Ὅλα αὐτά βεβαίως εἶναι ἀρεστά στόν 
Οἰκουμενισμό, τό πνεῦμα τοῦ ὁποίου εἶναι κοσμικό καί 
ἐκκοσμικευμένο, ἀλλά εἶναι ἀντίθετα στήν ὅλη Παράδοσι 
τῆς Ἐκκλησίας. 

Ὁ Οἰκουμενισμός, ὡς ἐκ τούτου, παρουσιάζεται στά 
μάτια τοῦ κόσμου ὡς προοδευτικός καί οἱ φορεῖς του ὡς 
ἄνθρωποι εἰρηνοποιοί καί εὐρείας ἀντιλήψεως, οἱ ὁποῖοι 
φροντίζουν ἀκόμη καί διά τήν οἰκολογία καί τήν διάσωσι 
τοῦ πλανήτη, ἡ δέ Ὀρθοδοξία ὡς στατική, ἐμμένουσα στά 
ἀρχαῖα καί μή μετακινουμένη ἀπό τήν Παράδοσί της οὐδέ 
βῆμα ποδός. Καί ἡ πολιτική ἑνοποίησις καί διακυβέρνησις 
τῶν ἀνθρώπων μέ τελικό σκοπό τό σφράγισμά τους, κατά 
τόν τύπο τῆς ἀποκαλύψεως τοῦ ἁγ. Ἰωάννου τοῦ Θεολό- 
γου, καί ἡ τελική ἐπικράτησις τοῦ Ἀντιχρίστου, βοηθοῦν 
στήν ἐπικράτησι τῆς αἱρέσεως τοῦ Οἰκουμενισμοῦ, διότι 
δι’ αὐτοῦ συντελεῖται μία ἐκκλησιαστική ἑνοποίησις καί 
ἑνιαία διακυβέρνησις τῆς «(Εκκλησίας» καί μία συμπόρευ- 
σις μέ τίς πολιτικές ἐξελίξεις, εἰς τρόπον ὥστε ἡ Ἐκκλησία 
νά μήν προβάλλη οὐδεμία ἀντίστασι καί προστασία τῶν 
μελῶν της στήν ἐξελισσόμενη πολιτική κατάστασι καί 
πνευματική ἀποστασία. 

Ἀπό τά ὀλίγα αὐτά πού ἀνεφέρθησαν γίνεται κατανοητό 
ὅτι ἡ αἵρεσις τοῦ Οἰκουμενισμοῦ εἶναι ἡ μόνη στήν ἱστορία 
τῆς Ἐκκλησίας, ἡ ὁποία σταδιακά ἀποκαλύπτει τό πρόσωπό 

της καί πάντοτε ἐν σχέσει μέ τήν ἀφομοίωσι ἀπό τόν λαό 
τῶν προηγουμένων ἐκτροπῶν της. Οἱ παλαιότερες αἱρέσεις 
ἀπεκάλυπτον ἐξ ἀρχῆς τήν διδασκαλία των καί οἱ ἀρχηγοί 
των ἠγωνίζοντο διά τήν ἑδραίωσί των. Ὁ Οἰκουμενισμός ἐκ 
τοῦ ἀντιθέτου δέν ἀσχολεῖται μέ τήν ἄγρευσι ὀπαδῶν, ἐφ᾽ 
ὅσον ἔχει ἐπικρατήσει στούς ποιμένες καί δή τούς Ἐπισκό- 
πους, ἀλλά ἀσχολεῖται μέ τήν συστηματική προπαγάνδα 
διά τήν ἀλλοίωσι τοῦ φρονήματος τῶν Ὀρθοδόξων καθώς 
καί μέ τήν ἔντεχνη καί σταδιακή προσέγγισι τῶν αἱρετικῶν. 
Ὡς ἐκ τούτου βοηθεῖται ἀφάνταστα ἀπό τήν ἀδιαφορία 
τοῦ λαοῦ διά τά θέματα τῆς πίστεως καί βεβαίως ἀπό τήν 
ἀνάθεσί των εἰς τούς Ἐπισκόπους. 

Ὅλα αὐτά ἀνεφέρθησαν ἀκροθιγῶς μόνο καί μόνο 
ἐπειδή ζοῦμε τήν ἐξέλιξι τῆς αἱρέσεως τοῦ Οἰκουμενισμοῦ 
καί προκειμένου νά συνειδητοποιήσωμε τήν αἵρεσι τῆς 
ἐποχῆς μας, καθώς ἐπίσης καί τόν τρόπο ἐπικρατήσεως 
καί τούς φορεῖς καί τά ὄργανά της. Ὁ σκοπός μας, ὅμως, 
εἶναι νά παρουσιάσωμε τίς δύο ἀποτειχίσεις, αὐτές πού 
προαναφέραμε, ἐναντίον τῆς αἱρέσεως τοῦ Οἰκουμενισμοῦ 
καί νά παρουσιάσωμε τήν ὁδό ἡ ὁποία ἀκολουθήθηκε, ἐν 
σχέσει μέ τήν περί ἀποτειχίσεως Παράδοσι τῆς Ἐκκλησίας. 


α΄. Ἢ ἀσποτείχισις τοῦ Παλαιοῦ Ἡμερολογίου. 


Ἅ ιά τήν πρώτη ἀποτείχισι τήν λεγομένη τοῦ παλαιοῦ 
ἡμερολογίου ὁ ἀναφέρουμε ὅτι ἡ αἰτία πού ἔγινε ἦταν 


ἡ κατά τό ἔτος 1924 ἀλλαγή τοῦ ἡμερολογίου. Βεβαίως 
ἐδῶ δέν πρόκειται διά τήν κατάργησι ἑνός δόγματος ἤ ἤμίας 
Παραδόσεως, ἡ ἡ ὁποία ἔχει δογματικό χαρακτῆ ρα, ὅπως ἦτο 
ἡ Εἰκονομαχία, δεδομένου καί τοῦ ὅτι δέν πρόκειται περί 
καταργήσεως, ἀλλά περί ἀλλαγῆς ἤ διορθώσεως σέ κάτι 
πού τό χρησιμοποιεῖ ἡ Ἐκκλησία, ἀλλά οὐσιαστικά τό δέχε- 
ται ἀπό τήν ἐπιστήμη. Ἐπί πλέον τό ἡμερολόγιο αὐτό καθ᾽ 

ἑαυτό δέν δύναται νά χαρακτηρισθῆ ὡς ἐκκλησιαστικό, 
ὅπως οἱ εἰκόνες καί οἱ ἁγιογραφίες, διότι χρησιμοποιεῖται 
ἐκτός Ἐκκλησίας καθημερινά σέ πλεῖστες ὅσες ὑποθέσεις 
τῶν ἀνθρώπων. 

Εἰς τό θέμα αὐτό εἶναι ἀνάγκη νά ἀναφερθοῦμε διότι 
ἔχει γίνει κάποια παρεξήγησις ἀπό τούς ἰδίους τούς Παλαι- 
οημερολογίτες, σέ σημεῖο νά ἐκθειάζωμε, νά ἐξυψώνωμε 
καί νά ἀποδίδωμε στό παλαιό ἡμερολόγιο κάποιες ἰδιαί- 
τερες εὐλογίες καί ἀπεναντίας τό νέο ἡμερολόγιο νά τό 
θεωροῦμε καταραμένο, δαιμονικό καί νά ἰσχυριζώμεθα ὅτι 
ὅποιος τό ἀκολουθεῖ δέν σώζεται. Αὐτό προφανῶς ἀποτε- 
λεῖ πλάνη τῶν Παλαιοημερολογιτῶν, διότι ἔφυγαν ἀπό τήν 
προαίρεσι καί τήν πρόθεσι μέ τά ὁποῖα ὁ καρδιογνώστης 
Θεός κρίνει τά πάντα καί ἐκόλλησαν πεισματωδῶς εἰς αὐτά 
καθ’ ἑαυτά τά πράγματα, ἀποδίδοντας ἀναλόγως εἰς αὐτά, 
ἀνεξαρτήτως τῆς προαιρέσεως μέ τήν ὁποία τά χρησιμο- 
ποιεῖ ἕκαστος, κάποιες ἰδιαίτερες ἰδιότητες. 

Τίποτε ἀπό αὐτά πού χρησιμοποιεῖ ἡ Ἐκκλησία δέν εἶναι 
εὐλογημένο, ἐπειδή τό χρησιμοποιεῖ ἡ Ἐκκλησία, ἀλλά 
παίρνει ἀναλόγως εὐλογία ἤ κατάκρισι ἀπό τήν προαίρεσι 
τοῦ χρήστου. Κατ᾽ αὐτόν τόν τρόπο δέν εἶναι εὐλογημένος 
ὁ ἄρτος καί ὁ οἶνος ἐπειδή τά χρησιμοποιεῖ ἡ Ἐκκλησία 
στήν τέλεσι τοῦ οὐσιωδεστέρου μυστηρίου της, διότι 
κάποιος δύναται νά τά χρησιμοποιήση πρός λαιμαργία 
ἤ μέθη. Οὔτε εἶναι εὐλογημένη ἡ βυζαντινή ψαλμωδία, 
ἐπειδή τήν χρησιμοποιεῖ στήν λατρεία της ἡ Ἐκκλησία, 
διότι δύναται κάποιος νά συνθέση μέ τή βυζαντινή μελω- 
δία ὕμνους καί τροπάρια αἱρετικά. Οὔτε πάλι εἶναι αὐτά 
καθ’ ἑαυτά κατακεκριμένα τά εἰδωλόθυτα, διότι δύναται 
κάποιος χριστιανός νά μετέχη εἰς αὐτά ἐν ἀγνοίᾳ καί μέ 
ἀγαθή προαίρεσι, πιστεύοντας ὅτι «τοῦ Κυρίου ἡ γῆ καί τό 
πλήρωμα αὐτῆς» (Α΄ Κορ. 1ο,26). Δί αὐτό καί ὁ ἅγ. Ἰωάννης 
ὁ Χρυσόστομος ἑρμηνεύοντας τήν περί εἰδωλοθύτων δι- 

δασκαλία τοῦ ἀπ. Παύλου ἀναφέρει: «Τί οὖν ἀπέχῃ, φησίν; 
Οὐχ ὡς μέλλων ἀκάθαρτος γίνεσθαι, μή γένοιτο, ἀλλά διά 
τόν ἀδελφόν, καί ἵνα μή κοινωνός γένωμαι δαιμονίων καί ἵνα 
μή κρίνωμαι παρά τοῦ ἀπίστου. Ἐνταῦθα γάρ οὐκέτι λοιπόν 
ἡ φύσις, ἀλλ᾽ ἡ παρακοή καί ἡ πρός δαίμονας φιλία ποιεῖ 
μὲ ἀκάθαρτον, καί ἡ προαίρεσις τόν μολυσμόν ἐργάζεται» 
(ΕΠΕ 184, 114,13). Ὡς ἐκ τούτου ἀναφέρονται παραδείγ- 
ματα στούς βίους τῶν ἁγίων εἰς τά ὁποῖα κάποιοι ἅγιοι 
ἤπιαν δηλητήριο μέ ὁμολογιακή διάθεσι καί πίστι στόν 
Θεό καί δέν ἐβλάφθησαν, ἐνῶ ἀντιθέτως συνέβη κάποιοι 
νά κοινωνήσουν τό σῶμα καί τό αἷμα τοῦ Χριστοῦ ἀναξίως 
καί μέ κακή προαίρεσι καί νά δαιμονισθοῦν. 

Κατ᾽ αὐτόν τόν τρόπο θά ἠδυνάμεθα νά εἴπωμε ὅτι 
αὐτά καθ᾽ ἑαυτά τά ἡμερολόγια οὔτε εὐλογία ἔχουν, οὔτε 
συντελοῦν στήν σωτηρία μας ἤ στήν κατάκρισί μας, ἀλλά 
ἐξαρτᾶται ἀπό τήν προαίρεσι μέ τήν ὁποία μέσα στήν 
Ἐκκλησία τά χρησιμοποιεῖ ἕκαστος. Ἄν δηλαδή κάποιος 
ἀκολουθεῖ τό νέο ἡμερολόγιο μέ ἰδιοτέλεια καί σκοπι- 
μότητα καί βολεύεται εἰς αὐτό ἐπειδή τό ἀκολουθοῦν οἱ 
πολλοί, καί ἀκολουθεῖ καί τόν Οἰκουμενισμό, ὁ ὁποῖος τό 
χρησιμοποιεῖ διά νά πλησιάση ἑορτολογικά μέ τούς αἱρετι- 
κούς, αὐτός ὁπωσδήποτε εἰς αὐτό τό σημεῖο θά κατακριθῆ, 
ὄχι φυσικά ἐξαιτίας τοῦ ἡμερολογίου, ἀλλά ἐξαιτίας τῆς 
προαιρέσεώς τοὺ μέ τήν ὁποία τό ἀκολουθεῖ. Ὅπως πάλι 
θά κατακριθῆ καί ἄν κάποιος ἀκολουθῆ τό παλαιό ἡμερο- 
λόγιο, πιστεύοντας ὅτι αὐτό θά τόν σώση (κατά τρόπον 
μαγικό ἴσως), τό εἰδωλοποιήση καί τοῦ δώση μεγαλύτερη 
ἀξία ἀπό αὐτήν πού ἔχει. 

Τό σημαντικό εἰς τήν ἀλλαγή τοῦ ἡμερολογίου εἶναι ὅτι 
αὐτή ἔγινε μέ σκοπό τό ἑορτολογικό πλησίασμα μέ τούς 
αἱρετικούς τῆς Δύσεως καί, ἐπί πλέον, ὅτι ἔγινε ἀπό ἀνθρώ- 
πους κατηγορημένους εἰς τά τῆς πίστεως καί ἀδιαφόρους 
διά τήν πνευματική ζωή. Αὐτοί ὁπωσδήποτε εἶναι ὑπόλογοι 

στόν Θεό δι’ αὐτήν τήν ἀλλαγή, τόν σκανδαλισμό τῶν 
πιστῶν καί τήν διαίρεσιν τῶν μελῶν τῆς Ἐκκλησίας. Οἱ 
ὑπόλοιποι ὅμως, νομίζω, ὅτι θά κριθοῦν ἀναλόγως τῆς 
προαιρέσεως μέ τήν ὁποία ἀκολουθοῦν κάποιο ἡμερολόγιο 
καί κυρίως μέ τό ποίους ποιμένες ἀκολουθοῦν καί ἄν συμ- 
μετέχουν καί ἐπικοινωνοῦν ἐκκλησιαστικά μέ τήν αἵρεσι 
τοῦ Οἰκουμενισμοῦ ἤ ἀδιαφοροῦν διά τήν αἵρεσι ἤ, ἐκ τοῦ 
ἀντιθέτου, ἄν εἶναι ἐνσυνείδητα ἐντεταγμένοι σέ κάποιο 
ἀπό τά σχίσματα τοῦ παλαιοῦ ἡμερολογίου. 

Βεβαίως ἄν σήμερα θά εἶχαν τήν πρόθεσι οἱ ποιμένες 
νά κάμουν εἰλικρινή ἀντιαιρετικό ἀγῶνα καί νά ἀπομα- 
κρυνθοῦν οὐσιαστικά ἀπό τούς αἱρετικούς θά ἔπρεπε νά 
ἀκολουθήσουν τό παλαιό λεγόμενο Ἰουλιανό ἡμερολόγιο 
ἤ καί κάποιο ἄλλο πιό παλαιό ἀκόμη, τό ὁποῖο θά τούς 
ἀπεμάκρυνε ἑορτολογικά περισσότερο ἀπό τούς αἱρε- 
τικούς, ὄχι βεβαίως διότι θά τούς ἔσωζε τό ἡμερολόγιο, 
ἀλλά ἡ ἀπομάκρυνσις ἀπό τούς αἱρετικούς, ὁ ἀντιαιρετικός 
ἀγῶνας καί ἡ ὁμολογία μέ λόγια καί ἔργα τῆς πίστεως. 

Εἰς τήν περίπτωσιν τῆς ἀποτειχίσεως λόγῳ τῆς ἀλλαγῆς 
τοῦ ἡμερολογίου πρέπει νά ἐξετασθοῦν δύο βασικά θέμα- 
τα. Ἄν ὑπῆρχαν οἱ προῦὐποθέσεις διά τήν ἀποτείχισι καί ἄν 
ἐξελίχθηκε ἐντός τῶν ὁρίων πού θέτει ὁ 155. Κανών τῆς 
Πρωτοδευτέρας Συνόδου καί ἡ περί ἀποτειχίσεως διαχρο- 
νική Παράδοσις τῆς Ἐκκλησίας. 

Εἰς τό πρῶτο ζήτημα διά νά δικαιολογηθῆ ἡ ἀποτεί- 
χισις τῶν Παλαιοημερολογιτῶν πρέπει νά ἐντάξωμε τό 
ἡμερολόγιο στά θέματα τῆς πίστεως. Αὐτό ὅμως ὄχι μόνο 
εἶναι δογματικό λάθος, ἀλλά ὁδηγεῖ τήν Ἐκκλησία σέ μια 
ἰδιότυπη εἰδωλολατρεία, διότι πράγματα τά ὁποῖα χρη- 
σιμοποιεῖ ὁ κόσμος διά τίς καθημερινές συναλλαγές καί 
ἐργασίες του, ἐμεῖς τά ἐξυψώνομε στήν θέσι τοῦ δόγματος, 
τούς ἀποδίδομε σωτηριολογικό χαρακτῆρα καί τά θέτομε 
ὡς κριτήριο σωτηρίας, ὅπως πχ. κάνομε διά τό μυστήριο 

τοῦ βαπτίσματος. Δηλαδή, ὅπως λέγομε, «ἄν κάποιος δέν 
βαπτισθῆ δέν σώζεται», ἔτσι ἀκούγεται κατά κόρον ἀπό 
τούς Παλαιοημερολογίτες, ὅτι «ἄν κάποιος δέν πάη μέ τό 
παλαιό ἡμερολόγιο δέν σώζεται». Κατ᾽ αὐτόν τόν τρόπο 
τό ἡμερολόγιο τίθεται ἀπό αὐτούς στό ὕψος καί στήν ἀξία 
τοῦ βαπτίσματος. 

Δέν νομίζω ὅτι ἀπό τίς σύγχρονες πλάνες θά ὑπάρξη 
μεγαλυτέρα καί μάλιστα τήν ἀκοῦμε νά λέγεται ἀπό τό 
στόμα σοβαρῶν ἁγιορειτῶν Πατέρων. Κάποιος ἀπό τούς 
ζηλωτές Πατέρες τοῦ ἁγ. Ὄρους, σέ συζήτησι πού εἴχαμε 
μοῦ ἀνέφερε ὅτι τά δύο πτερά μέ τά ὁποῖα πετάει κάποιος 
εἶναι τό ἕνα ἡ πίστις καί τό ἄλλο τό ἡμερολόγιο. Προφανῶς 
ὁ συνομιλητής ἔκανε σύμπτηξι, καί στό ἕνα πτερό τῆς πί- 
στεως ἐτοποθέτησε καί τά ἔργα, ὥστε νά μείνη ἐλεύθερο 
τό δεύτερο, γιά νά τοποθετήση ἐκεῖ τό ἡμερολόγιο. 

Βεβαίως εἶναι ἄλλο τό θέμα, τῆς ἐκμεταλλεύσεως τοῦ 
ἡμερολογίου ἀπό τούς Οἰκουμενιστές, διά τήν ἑορτολογική 
προσέγγιησι μέ τούς αἱρετικούς, καί ἄλλο ἡ ἱερότητα πού 
ἀποδίδουν οἱ Παλαιοημερολογίτες στό ἡμερολόγιο, ἡ δογ- 
ματοποίησίς του καί ἡ συσχέτισίς του μέ τήν σωτηρία τῶν 
ἀνθρώπων. Πρόκειται διά ἐκ διαμέτρου ἀντίθετες πλάνες, 
ἐπειδή στήν μία χρησιμοποιεῖται τό ἡμερολόγιο ὡς μία ἀπό 
τίς πολλές πλέον γέφυρες ἐπικοινωνίας μέ τούς αἱρετικούς 
καί στήν ἄλλη ὡς ἐνστικτώδης ἀντίδρασις, ἡ ὁποία μᾶς 
ὁδηγεῖ στό ἄλλο ἄκρο τῆς ἀπολυτοποιήσεως καί δογμα- 
τοποιήσεως κάποιων κοσμικῶν πραγμάτων, τά ὁποῖα αὐτά 
καθ᾽ ἑαυτά οὔτε ἔχουν, οὔτε ὁμιλοῦν διά κάτι ἐκκλησιαστι- 
κό, οὔτε ποτέ ὡμίλησε κάποιος ἀπό τούς ἁγίους δι᾿ αὐτά 
καί μάλιστα νά τούς ἀποδώση τήν ἀξία αὐτή καί ἱερότητα. 

Τό ὅτι οἱ Παλαιοημερολογίτες σήμερα ἀποδίδουν στό 
ἡμερολόγιο δογματική σημασία καί ἱερότητα φαίνεται 
καθαρά ἀπό τό γεγονός ὅτι ὁποιονδήποτε ἀγῶνα καί ἄν 
κάνης ἐναντίον τοῦ Οἰκουμενισμοῦ, ὅσο καί ἄν διωχθῆς 

ἀπό τούς Οἰκουμενιστές, δέν ἔχης καμμία ἐκκλησιαστική 
ἐπικοινωνία μαζί των, δέν τούς ἀναγνωρίζης ὡς Ἐκκλησία 
ἤ ἔχης ἀποτειχισθῆ ἀπό αὐτούς... κλπ., ὅλα αὐτά δέν εἶναι 
ἀρκετά διά νά ἐπικοινωνήσουν ἐκκλησιαστικά μαζί σου, ἄν 
δέν ἀκολουθήσης τό παλαιό ἡμερολόγιο καί δέν ἐνταχθῆς 
ὀργανικά στήν ἰδική των Σύνοδο. 

Συζητώντας δημοσίως μέ κάποιους Πατέρες τῆς μονῆς 
Ἔσφ [γ μένου (ὄχι τῆς «μαϊμοῦ» τήν ὁποία κατεσκεύασε προ- 
σφάτως ἡ Ἱ. Κοινότης, ἀλλά τῆς κανονικῆς) ὡμολόγησαν 
ὅτι δι’ αὐτούς τό θέμα τοῦ ἡμερολογίου εἶναι σημαντικό 
καί δέν δύνανται νά ἐπικοινωνήσουν ἐκκλησιαστικά μέ 
κάποιον, ὁ.τιδήποτε κι ἄν κάνη ἀπό πλευρᾶς ἀντιοικουμε- 
γνιστικοῦ ἀγῶνος, ἄν δέν ἀκολουθῆ τό παλαιό ἡμερολόγιο. 
Ἐφ᾽ ὅσον λοιπόν τό ἡμερολόγιο, αὐτό καθ᾽ ἑαυτό, εἶναι 
αἰτία χωρισμοῦ καί ἐκκλησιαστικῆς διαστάσεως, ἀναμ- 
φισβήτητα τό ἔχουν ἀναγάγει σέ θέμα πίστεως, δηλαδή 
δογματικό ζήτημα, διότι μόνο αὐτά μᾶς νομιμοποιοῦν στήν 
ἀποστασιοποίησι καί ἀποτείχισι ἀπό κάποιους. 

Ἴσως, κατά μία προσωπική ἐκτίμησι, νά μήν ἔπρεπε νά 
γίνη ἡ ἀποτείχισις ἐξ᾽ αἰτίας τῆς ἀλλαγῆς τοῦ ἡμερολογίου 
δι ὅλους τούς λόγους πού προαναφέραμε, οἱ ὁποῖοι συνο- 
ψίζονται εἰς τό ὅτι τοῦ ἀποδίδομε δογματικό χαρακτῆρα, 
ἀλλά νά ἐγίνετο ἡ ἀποτείχισις διά τήν αἱρετική ἐγκύκλιο 
τοῦ 1920, τήν ὁποία ἐξέδωσε τό Οἰκουμενικό Πατριαρχεῖο, 
καί ὑπῆρξε ἡ ἀφετηρία τῆς αἱρέσεως τοῦ Οἰκουμενισμοῦ 
ἐπισήμως καί συνοδικῶς. Μέσα σ᾽ αὐτήν τήν αἱρετική 
ἐγκύκλιο ὡς σέ μήτρα σπερματικῶς ὑπάρχει καί ἡ ἀλλαγή 
τοῦ ἡμερολογίου καί ὅλη ἡ σημερινή ἐξέλιξις τοῦ Οἰκουμε- 
γνισμοῦ, ὅπως π.χ. ἡ συμμετοχή μας στό ΠΣΕ, ἡ ἄρσις τῶν 
ἀναθεμάτων, ἡ ἀναγνώρισις τῶν μυστηρίων τῶν αἱρετικῶν, 
ἡ ἀναγνώρισίς των ὡς ἀδελφές «ἐκκλησίες», ἡ ἐκκλησια- 
στική ἐπικοινωνία μέ αὐτούς, ἡ ἀλληλοπεριχώρησις καί 
ἐκκλησιαστική συνύπαρξις κλπ. Αὐτή ἡ αἱρετική ἐγκύκλιος 

εἶναι θά λέγαμε ὁ καταστατικός χάρτης τοῦ Οἰκουμενισμοῦ, 
ἡ ὁποία ὄχι μόνο μέχρι σήμερα δέν ἀναιρέθηκε, ἀλλά 
πολλάκις οἱ Οἰκουμενιστές προκαθήμενοι καυχῶνται δι᾽ 
αὐτήν, ὡς ἐπίτευγμα προόδου τῆς Ὀρθοδοξίας καί ἀπε- 
γκλωβισμοῦ ἀπό τά ἀσφυκτικά δι᾽ αὐτούς καί ἀποπνικτικά 
ὅρια τῶν Πατέρων. 

Εἶναι ἄξιον προσοχῆς νά τονίσωμε, ἀναφερόμενοι στήν 
ἐγκύκλιο, ὅτι διά πρώτη φορά στήν ἱστορία τῆς Ἐκκλησίας 
ἀποστέλλεται ἐγκύκλιος πρός Ὀρθοδόξους καί αἱρετικούς 
συγχρόνως, ἡ ὁποία ἀναγνωρίζει τούς αἱρετικούς ὡς 
Ἐκκλησίες, ζητεῖ ἐκκλησιαστική ἐπικοινωνία καί συνερ- 
γασία μετ᾽ αὐτῶν, παραβλέπει τελείως τίς δογματικές δια- 
φορές καί δέν ἀσχολεῖται οὐδόλως μέ αὐτές, τούς ἐξισώνει 
μέ τήν ἀληθινή Ὀρθόδοξο Ἐκκλησία, τούς θεωρεῖ μέλη τοῦ 
σώματος τοῦ Χριστοῦ, διαγράφει ὅλα τά μαρτύρια καί τούς 
διωγμούς πού ὑπέστη ἡ Ὀρθοδοξία ἀπό αὐτούς, ἀκυρώνει 
τόν εὐαγγελισμό τῶν αἱρετικῶν καί τήν ἐπιστροφή των 
στήν σώζουσα ὀρθόδοξο ἀλήθεια καί κοντολογίς ἐκθεμε- 
λιώνει τά ὅρια τῆς Ἐκκλησίας καί τά διευρύνει, εἰς τρόπον 
ὥστε νά χωροῦν ὅλοι οἱ αἱρετικοί εἰς αὐτά, χωρίς βεβαίως 
γά μετανοήσουν καί ἐπιστρέψουν στήν ἀλήθεια. 

Κατατίθεται διά πρώτη φορά συνοδικῶς καί ἐξαγγέλε- 
ται ἡ ἀρχή τοῦ Οἰκουμενισμοῦ, ἡ ὁποία διατυπώνεται εἰς 
τήν ἐγκύκλιο ὡς ἑξῆς: «.«“νομίζομε δεύτερον ὅτι ἐπιβάλλε- 
ται ἵνα ἀναζωπυρωθῇ καί ἐνισχυθῇ πρό παντός ἡ ἀγάπη 
μεταξύ τῶν Ἐκκλησιῶν, μή λογιζομένων ἀλλήλας ὡς ξένας 
καί ἀλλοτρίας, ἀλλ᾽ ὡς συγγενεῖς καί οἰκείας ἐν Χριστῷ 
καί “συγκληρονόμους καί συσσώμους τῆς ἐπαγγελίας 
τοῦ Θεοῦ ἐν τῷ Χριστῷ" (Ἔφεσ. 3,5)». Αἱρετικοί δηλαδή 
καί Ὀρθόδοξοι εἶναι συγγενεῖς καί οἰκεῖοι, σύσσωμοι καί 
συγκληρονόμοι τοῦ Χριστοῦ. 

Κατατίθεται ἐπί πλέον εἰς τήν ἐγκύκλιον ἡ ἀρχή τοῦ 
ΠΣΕ ἡ ὁποία λέγει ὅτι ὅλες οἱ «ἐκκλησίες» (αἱρετικοί καί 

Ὀρθόδοξοι) ἀποτελοῦν τήν Ἐκκλησία καί ἑκάστη ἀπό 
αὐτές ἀποτελεῖ μέρος της: «Ἔσται δέ ἡ ἀνύποπτος καί 
ζωηροτέρα αὕτη τῶν Ἐκκλησιῶν πρός ἀλλήλας συνάφεια 
καί ἄλλως ὑπέρ τοῦ ὅλου τῆς Ἐκκλησίας σώματος χρήσι- 
μος καί ὠφέλιμος, ὅτι παντοῖοι κινδύνοι οὐχί ἤδη ταύτῃ ἤ 
ἐκείνῃ τῶν ἐπίμέρους Ἐκκλησιῶν, ἀλλά τῇ ὁλότητι αὐτῶν 
ἐπαπειλοῦσιν, ὡς αὐταῖς ταῖς βάσεσι τῆς χριστιανικῆς πί- 
στεως καί αὐτῇ τῇ συστάσει τῆς κατά Χριστόν ζωῆς καί 
κοινωνίας ἀναφερόμενο!». Καί βεβαίως διά τήν προσέγγισι 
τῶν Ὀρθοδόξων μέ τούς αἱρετικούς προτείνεται τό ἑνιαῖο 
ἡμερολόγιο: «Δύναται δέ ἡ φιλία αὕτη καί ἀγαθόφρων πρός 
ἀλλήλους διάθεσις ἐκφαίνεσθαι καί τεκμηριοῦσθαι εἰδικώτε- 
ρον, κατά τήν γνώμην ἡμῶν, ὡς ἑξῆς: α) διά τῆς παραδοχῆς 
ἑνιαίου ἡμερολογίου πρός ταυτόχρονον ἑορτασμόν τῶν 
μεγάλων χριστιανικῶν ἑορτῶν ὑπό πασῶν τῶν Ἐκκλησιῶν». 

Ἡ ἐγκύκλιος λοιπόν αὐτή τοῦ Οἰκουμενικοῦ Πατριαρ- 
χείου εἶναι ἕνας ὁδοστρωτήρας, ὁ ὁποῖος ἐξισώνει τήν ἀλή- 
θεια μέ τήν αἵρεσι, τό δέ ἑνιαῖο ἡμερολόγιο εἶναι ἕνα ἀπό 
τά πολλά μέσα προσεγγίσεως πού προτείνονται εἰς αὐτήν. 
Ἄν λοιπόν δέν ἐχρησιμοποιεῖτο ὡς μέσον προσεγγίσεως 
πρός τούς αἱρετικούς, δέν νομίζω ὅτι θά ὑπῆρχε πρόβλημα 
διορθώσεως τοῦ σφάλματος τοῦ παλαιοῦ ἡμερολογίου, 
δεδομένου ὅτι τό ἡμερολόγιο αὐτό καθ᾽ ἑαυτό δέν ἔχει 
ὄχι δογματικό, ἀλλά οὔτε κἄν ἐκκλησιαστικό χαρακτῆρα. 
Τώρα βεβαίως πού οἱ Οἰκουμενιστές τό χρησιμοποιοῦν 
ὡς μέσον προσεγγίσεως μέ τούς αἱρετικούς πρέπει, ὅπως 
προαναφέρθηκε, νά ἀκολουθήσωμε οἱ Ὀρθόδοξοι ὄχι τό 
παλαιό ἡμερολόγιο, ἀλλά ἕνα ἀκόμη παλαιότερο, προ- 
κειμένου νά πολεμήσωμε τά σχέδια τοῦ Οἰκουμενισμοῦ. 
Ἄλλο ὅμως θέμα εἶναι αὐτό καί ἄλλο οἱ ἀγκυλώσεις τῶν 
Παλαιοημερολογιτῶν στό ἡμερολόγιο, ἡ ἱεροπρέπεια, ἡ 
δογματοποίησίς του καί τό κριτήριο προκειμένου νά ἐπι- 
κοινωνήσουν μέ κάποιον ἐκκλησιαστικά. Εἶναι δυνατόν 

σήμερα νά ἀκολουθῆ κάποιος τό νέο ἡμερολόγιο καί νά 
πολεμᾶ τήν αἵρεσι τοῦ Οἰκουμενισμοῦ, νά διώκεται κλπ. 
περισσότερο ἀπό τούς Παλαιοημερολογίτες, καί εἶναι 
πάλι γεγονός ὅτι μπορεῖ νά ἀκολουθῆ κάποιος τό παλαιό 
ἡμερολόγιο καί συγχρόνως νά στηρίζη τόν Οἰκουμενισμό 
καί τούς ἀρχηγούς καί πρωτεργάτες του, ὅπως συμβαίνει 
μέ τούς περισσοτέρους ἁγιορεῖτες Πατέρες. 

Τό κακό λοιπόν στήν περίπτωσι τῆς ἀποτειχίσεως τῶν 
Παλαιοημερολογιτῶν εἶναι ὅτι ἑστίασαν τήν ἀποτείχισι 
στό ἡμερολόγιο καί οὔτε κἄν, τουλάχιστον τίς πρῶτες 
δεκαετίες, ἀνεφέρθησαν στήν αἱρετική ἐγκύκλιο τοῦ 1920. 
Εἶδαν δηλαδή ὡς αἵρεσι τό ἡμερολόγιο καί ὄχι τόν Οἰκου- 
μενισμό καί δι’ αὐτόἴϊἴσως ἐξέκλιναν στίς προαναφερθεῖσες 
ὑπερβολές καί ἐκτροπές. Διότι, ὅπως ἀνεφέρθη, ἄν δέν 
ἀνηγάγετο τό ἡμερολόγιο εἰς τά θέματα τῆς πίστεως, δέν 
θά ἐδικαιολογεῖτο πλήρως ἡ ἀποτείχισις. 

Οἱ προὐποθέσεις ὡς ἐκ τούτου διά τήν ἀποτείχισι 
ὑπῆρχαν τέσσερα περίπου ἔτη πρίν τήν ἀλλαγή τοῦ ἡμερο- 
λογίου, ἀλλά τό ἡμερολόγιο δέν ἦτο σταθερή βάσις διά τήν 
ἀποτείχισι. Μέ αὐτά πού ἀναφέρομε δέν σημαίνει ὅτι εἴμεθα 
εἰδικοί ἐπί τοῦ θέματος, οὔτε πολύ περισσότερο ὑπάρχει 
διάθεσις κατακρίσεως τῶν ἄλλων, ἁπλῶς καταθέτομε σκέ- 
ψεις καί γνῶμες πιστεύοντας ὅτι δύνανται νά συμβάλλουν 
στήν κατανόησι τοῦ προβλήματος καί ὄχι βεβαίως στήν 
ἐπίλυσί του, διότι ἡ ἐπίλυσίς του εἶναι νομίζω ἀνθρωπίνως 
ἀδύνατος. Ἄλλωστε ἐπί τοῦ θέματος ἔχουν γραφῆ πάρα 
πολλά καί μάλιστα ἀπό ἀνθρώπους πού ἀσχολήθηκαν 
εἰδικά μέ αὐτό τό θέμα, πλήν ὅμως νομίζω ὅτι ὁ καθένας, 
ἀναλόγως τῆς ἐκκλησιαστικῆς του θέσεως, προσεπάθει νά 
καταλήξη εἰς τό συμπέρασμα πού τόν ἐξυπηρετοῦσε καί 
νά ἀθωώση τήν ἰδική του ἐκκλησιαστική πλευρά, ἐπιρρί- 
πτοντας τά βάρη στούς ἄλλους. Δι᾿ αὐτό ὅ,τι ἐγράφετο 
διά τό ἡμερολόγιο, εἴτε ἀπό τήν πλευρά τῶν Παλαιοημε- 

ρολογιτῶν, εἴτε τῶν Οἰκουμενιστῶν, ἐστηρίζετο κυρίως 
εἰς τά λάθη τῶν ἄλλων, τά ὁποῖα διόγκωνε ἑκάστη πλευρά 
καί μέ τά ὁποῖα ἠσχολεῖτο ἀπό τήν ἀρχή μέχρι τό τέλος. 

Ἐξετάζοντας τό θέμα λοιπόν διά τό ἐάν ὑπῆρχαν οἱ 
πατερικές καί κανονικές προῦὐποθέσεις διά τήν ἀποτείχισι 
λόγῳ τῆς ἀλλαγῆς τοῦ ἡμερολογίου, εἶναι ἀνάγκη νά ἀνα- 
φερθοῦμε καί ἐπ’ ὀλίγῳ εἰς τό Πασχάλιο, διότι καί αὐτό, ἐξ 
αἰτίας τῆς τοποθετήσεώς του μέσα στό ἡμερολόγιο, τίθεται 
ὡς ἐπιχείρημα διά τήν δογματοποίησι τοῦ ἡμερολογίου. 

Εἰς αὐτό τό θέμα πρέπει νά ἀναφέρωμε ὅτι οὐδεμίαν 
σχέσι ἔχει τό Πασχάλιο πρός οἱοδήποτε ἡμερολόγιο, ἁπλῶς 
δύναται ὡς κινητή ἑορτή νά προσαρμοσθῆ σέ ὅλα τά ἡμε- 
ρολόγια. Τό ὅτι δέν ἔχει οὐδεμία σχέσι πρός τά ἡμερολόγια, 
φαίνεται ἀπό τόν τρόπο μέ τόν ὁποῖον οἱ Πατέρες ἐδιώρι- 
σαν νά εὑρίσκεται ἡ ἡμέρα τῆς Ἀναστάσεως. Γράφει εἰς τό 
Σύνταγμα τῶν Κανόνων ὁ Ματθαῖος Βλάσταρις, ἐξηγῶντας 
τόν τρόπο εὑρέσεως τῆς ἡμέρας τοῦ Πάσχα: 

«Οὕτω γάρ οἱ θεῖοι Πατέρες σοφῶς ἄγαν καί ἠκριβω- 
μένως ἐσκόπησαν τούς τῶν θείων ἀποστόλων θεσμούς, 
παντός μᾶλλον οἰκονομούμενοι τό βέβαιον ἔχειν, οὐ μήν εἰ 
μετά τήν ἐαρινήν ἐκείνην τό Πάσχα τελέσουσιν ἰσημερίαν, 
συνεορταστέον αὐτοῖς. Τοῦτο γάρ καί ὁ τῆς ἐν Ἀντιοχείᾳ 
πρῶτος ἀπαγορεύει Κανών, ἐξεπίτηδες, ὡς ἔοικε, τόν νοῦν 
ἑρμηνεύων τοῦ ἀποστολικοῦ τοῦδε Κανόνος, ὅτι δύο τίθησιν 
ἐπί τοῦ Πάσχα διορισμούς ὁ Κανών, εἰ καί οὕτω τόν λόγον 
προήγαγε. Τοῖς Ἰουδαίοις ἡμᾶς μή συνεορτάζειν, καί τήν 
ἐαρινήν περιμένειν ἰσημερίαν. Οἷς ἕτεροι δύο ἐξ ἀνάγκης 
ἐπηκολούθησαν, ἄγειν τε τήν ἑορτήν εὐθύς τῇ πρώτῃ 
μετά τήν ἰσημερίαν πανσελήνῳ, καί μετά ταύτην μή ἐν 
οἷἱᾳδήποτε τῶν ἡμερῶν ἁπλῶς, ἀλλ᾽ ἐν τῇ πρώτῃ μετά τήν 
πανσέληνον εὐθύς τῆς ἑβδομάδος ἡμέρᾳ» (Ρα. 145, 698). 

Συνεπῶς διά τήν εὕρεσι τῆς ἡμέρας τοῦ Πάσχα χρειά- 
ζεται νά ληφθοῦν ὑπ᾽ ὄψιν οἱ τέσσερεις προσδιορισμοί. Ἡ 

ἰσημερία δηλαδή τῆς Ἀνοίξεως, τό Πάσχα τῶνἙβραίων, ἡ 
πανσέληνος μετά τήν ἰσημερία καί ἡ Κυριακή ἡμέρα. Ἀπό 
τούς τέσσαρες αὐτούς προσδιορισμούς οἱ δύο εἶναι ἀστρο- 
νομικοί (ἰσημερία καί πανσέληνος) καί οἱ δύο θρησκευτικοί 
(τό Πάσχα τὠῶνἙβραίων καί ἡ πρώτη τῶν Σαββάτων ἡμέρα, 
κατά τήν ὁποία ἀναστήθηκε ὁ Κύριος). 

Τό ὅτι δύνανται αὐτοί οἱ προσδιορισμοί νά προσαρμο- 
σθοῦν σέ ὅλα τά ἡμερολόγια πάλι ὁ Βλάσταρις τό ἀναφέρει: 
«Τοῦ Πάσχα τοῦ ἱεροῦ πολλοῦ δέομεν ἐν περινοίᾳ (Ξε-σύνεσις, 
εὐφυΐα) γενέσθαι, μηδέπω κατειληφότες τό νομικόν' δεῖ γάρ 
τούς τύπους ἡγεῖσθαι πρός τήν ἀληθείας συντέλειαν. Τό 
Πάσχα τοίνυν τό νομικόν Μωσῆς ἐκεῖνος ὁ πάνυ κατά γε 
τήν ιδ᾽ τοῦ πρώτου σεληνιακοῦ μηνός τελεῖσθαι νενομοθέ- 
τῆκε. Πρῶτος δέ μήν ἐστιν ὁ παρ᾽ Αἰγυπτίοις μέν Φαμενώθ, 
Δίστρος δέ παρ᾽ Ἕλλησι, Νισάν δέ παρ᾽ Ἑβραίοις, παρά δέ 
Ρωμαίοις ὀνομαζόμενος Μάρτιος. Ἐν ᾧ τήν ἐναντίαν τοῦ 
παντός διιπεύων ὁ ἥλιος, τό πρῶτον ἄρχεται τοῦ ζωδιακοῦ 
κύκλου δωδεκατημόριον εἰσιέναι, ὅ δή καί ἰσημερινόν, καί 
μηνῶν ἀρχήν, καί κεφαλήν τοῦ κύκλου, καί ἄφεσιν τοῦ 
δρόμου τῶν πλανητῶν, οἱ περί ταῦτα ἐσχολακότες φιλοῦσι 
καλεῖν" τό δέ πρό τούτου, μηνῶν ἔσχατον, καί τελευταῖον 
δωδεκατημόριον, καί τέλος τῆς τῶν πλανητῶν περιόδου» 
(Ρ.α. 145, 65). 

Εἶναι βεβαίως φυσικό νά προσάρμοσαν οἱ Πατέρες τόν 
Πασχάλιο κύκλο εἰς τό ἡμερολόγιο τῶν Ρωμαίων, ἤ ἐπειδή 
αὐτοί εἶχαν τήν ἐξουσία κατά τήν περίοδο πού ἐθεσπίσθη 
καί ὡς ἐκ τούτου ἦτο τό ἐπικρατέστερο ἤ διότι αὐτό ἦτο 
τότε τό ἀκριβέστερο. Αὐτό ὅμως οὐδόλως σημαίνει ὅτι 
οἱ Πατέρες εὐλόγησαν δι᾽ αὐτοῦ τοῦ τρόπου τό Ἰουλιανό 
λεγόμενο ἡμερολόγιο ἤ τό ἐθέσπισαν νά ἀκολουθῆται ἀπα- 
ρεγκλίτως εἰς τό ἑξῆς, διότι βλέπομε πολλές φορές οἱ μετά 
τήν Α΄ Οἰκουμενική Σύνοδο Πατέρες νά χρησιμοποιοῦν 
ἄλλα ἡμερολόγια. Ὁ ἅγ. Κύριλλος πχ., εὑρισκόμενος στήν 

Τ΄ Οἰκουμενική Σύνοδο στήνΈφεσο, γράφει σέ ἐπιστολή 
του πρός πρεσβυτέρους καί διακόνους τῆς Ἀλεξανδρείας 
χρησιμοποιῶντας τό Αἰγυπτιακό ἡμερολόγιο: «Εἰ καί 
πλατύτερον ἔδει τά γεγεννημένα τῇ ὑμετέρᾳ θεοσεβείᾳ 
γνωρίσαι, ἀλλά διά τό κατεπείγεσθαι τούς τοῦ γράμματος 
ἀποκομιστάς, συντόμως ἐπέστειλα. Ἴστε τοίνυν ὅτι κατά 
τήν ὀγδόην καί εἰκάδα τοῦ Παυνί μηνός, ἡ ἁγία σύνοδος 
γέγονεν ἐν τῇ Ἐφέσῳ ἐν τῇ μεγάλῃ ἐκκλησίᾳ τῆς πόλεως, 
ἥτις καλεῖται Μαρία Θεοτόκος» (Ρ.α. 77, 1374)" καί ἐπίσης 
σέ ἐπιστολή του πρός τούς Ἐπισκόπους Κομάριο καί Ποτά- 
μωνα γράφει: «Συναχθεῖσα τοίνυν ἡ ἁγία σύνοδος τῇ κατά 
Ἀλεξανδρεῖς ὀγδόῃ καί εἰκάδι τοῦ Παυνί μηνός ἐν τῇ μεγάλῃ 
ἐκκλησίᾳ, τῇ καλουμένῃ ἁγίᾳ Μαρίᾳ, ἐκάλεσεν αὐτόν, πέμ- 
ψασα εὐλαβεστάτους ἐπισκόπους, ὥστε ἐλθεῖν αὐτόν, καί 
συστῆσαι ἑαυτῷ, καί ἀπολογήσασθαι, περί ὧν ἐδίδαξε καί 
ἔγραψεν» (Ρα. 77, 1330). Βλέπουμε κι ἐδῶ ὅτι χρησιμοποιεῖ 
πάλι, μετά παρέλευσι ἑκατό καί πλέον χρόνων ἀπό τήν Α΄ 
Οἰκουμενική Σύνοδο, τό αἰγυπτιακό ἡμερολόγιο. 

Φαίνεταιλοιπόν ἐκ τῶν πραγμάτων ὅτι ἀπευθυνόμενος 
πρός τούς ἐντοπίους τῆς ἐπαρχίας του χρησιμοποιοῦσε τό 
δικό τους ἡμερολόγιο. Αὐτό δείχνει ὅτι θά ἦτο πολύ πιθα- 
νόν νά ὑπῆρχον καί ἀνάλογοι πίνακες οἱ ὁποῖοι ἐτοποθε- 
τοῦσαν τόν Πασχάλιο κύκλο εἰς τό αἰγυπτιακό ἡμερολόγιο, 
καθ᾽ ὅσον εἰς τούς Αἰγυπτίους εἶχε ἀνατεθῆ ἡ εὕρεσις καί 
ἀνακοίνωσις ἀπό τό προηγούμενο ἔτος τῆς ἡμερομηνίας 
τοῦ Πάσχα τοῦ ἑπομένου ἔτους. Βεβαίως, ἄν τό Ἰουλιανό 
ἡμερολόγιο ἦτο τό εὐλογημένο, ἤ τό ἐκ τῆς Α΄ Οἰκουμε- 
νικῆς Συνόδου θεσπισμένο, δέν θά τολμοῦσε νά χρησιμο- 
ποιήση ἄλλο ὁ ἅγ. Κύριλλος. Τό ὅτι ὅμως τό χρησιμοποιεῖ 
καί μάλιστα δημοσίως σέ ἐπιστολές του, ἀποδεικνύει ὅτι 
οἱ Πατέρες ὀλίγον ἐνδιαφέροντο διά τά ἡμερολόγια καί 
τόσο μόνο ἐφρόντιζαν δι᾽ αὐτά, ὅσο ἐξυπηρετοῦντο στίς 
καθημερινές των ἀνάγκες. 

Τό ἴδιο φαίνεται νά πράττη καί ὁ ἅγ. Ἰωάννης ὁ Χρυ- 
σόστομος εἰς τό θέμα τοῦ ἡμερολογίου. Δηλαδή μετά 
παρέλευσι ἑβδομῆντα καί πλέον ἐτῶν ἀπό τήν Α΄ Οἰκουμ. 
Σύνοδο χρησιμοποιεῖ ἀδιακρίτως τά ἡμερολόγια. Σέ 
ἐπιστολή του πχ. σέ κάποιον ὀνόματι Θεόδωρον γράφει 
χρησιμοποιῶντας τό Ἰουλιανό ἡμερολόγιο: «ΕἘθαύμασα 
πῶς παρ᾽ ἑτέρων ἔμαθον τήν ῥᾳθυμίαν Σαλουστίου τοῦ 
πρεσβυτέρου. Καί γάρ ἐγνωρίσθη μοι ὅτι μόλις πέντε ὁμιλίας 
εἶπεν ἕως Ὀκτωβρίου μηνός, καί ὅτι καί αὐτός καί Θεόφιλος 
ὁ πρεσβύτερος, ὁ μέν ὄκνῳ, ὁ δέ δειλίᾳ, οὐ παραβάλλουσι 
τῇ συνάξει» (ΕΠῈΕ 38, 378). Σέ ἐπιστολή του πάλι πρός 
τόν Πρεσβύτερο Κωνστάντιο γράφει: «Τῇ τετάρτῃ τοῦ 
Πανέμου μηνός μέλλων ἀπό τῆς Νικαίας διεξορμᾷν, ταῦτα 
διαπέμπομαι τά γράμματα πρός τήν σήν θεοσέβειαν, πα- 
ρακαλῶν» (ΕΠΕ 38, 390). Ὁ Πάνεμος μήνας ἀνήκει στό 
λεγόμενο Μακεδονικό ἡμερολόγιο σύμφωνα μέ τόν ἅγ. 
Νικόδημο τόν ἁγιορείτη (ὑποσ. εἰς ΛΖ’ ἀποστολικόν) καί 
τό λεξικό τοῦ Σουΐδα. 

Καί τό ὅτι πάλι οἱ ἅγ. Ἀπόστολοι δέν χρησιμοποιοῦσαν 
τοἸουλιανό ἡμερολόγιο ἀλλά τό Μακεδονικό φαίνεται ἀπό 
τόν ΛΖ' ἀποστολικό Κανόνα εἰς τόν ὁποῖο ἀναφέρεται ὁ 
Ὑπερβερεταῖος μήνας (Μακεδονικό ἡμερολόγιο) κατά τόν 
ὁποῖο θά συγκροτήσουν οἱ Ἐπίσκοποι τήν δεύτερη ἐνιαύ- 
σια Σύνοδο. Ὁ Ὑπερβερεταῖος μήνας ἀντιστοιχεῖ πρός τόν 
Ὀκτώβριο. Ἄν βεβαίως οἱ Πατέρες κατά τήν Α΄ Οἰκουμενι- 
κή Σύνοδο θεωροῦσαν κάποιο ἡμερολόγιο εὐλογημένο, θά 
ἔπρεπε νά χρησιμοποιήσουν τό Μακεδονικό, ἐπειδή αὐτό 
χρησιμοποιοῦσαν οἱ ἅγ. Ἀπόστολοι. 

Ὁ ἅγ. Ἰωάννης ὁ Χρυσόστομος εἶναι ἐκεῖνος ὁ ὁποῖος 
μᾶς διδάσκει νά μήν προσέχωμε στά ἡμερολόγια καί στίς 
παρατηρήσεις τῶν χρόνων. Σέ μία θαυμάσια ὁμιλία του, 
ἡ ὁποία ἐπιγράφεται «Λόγος κατά Ἰουδαίων τρίτος εἰς 
τούς τά πρῶτα Πάσχα νηστεύοντας». Οἱ τά πρῶτα Πάσχα 

νηστεύοντες ἦσαν αἱρετικοί οἱ λεγόμενοι Πρωτοπασχῖται 
ἤ Τεσσερακαιδεκατῖται, οἱ ὁποῖοι ἑώρταζον τό Πάσχα 
σύμφωνα μέ τήν παλαιά συνήθεια σέ ὁποιαδήποτε ἡμέρα, 
κατά τήν ὁποία ἡ σελήνη τόν Μάρτιο μῆνα φθάνει τήν 
δεκάτη τετάρτη ἡμέρα. 

Σέ πολλά σημεῖα τῆς ὁμιλίας αὐτῆς ὁ ἅγιος διδάσκει 
ὅτι τόν Θεόν δέν τόν ἐνδιαφέρει ὁ χρόνος καί τό πότε θά 
ἑορτάση κάποιος κάποια ἑορτή, ἀλλά τό ἄν θά τήν ἑορ- 
τάση μέ καθαρά συνείδησι. Ἀναφερόμενος πιχ. σέ κάποιο 
ἀντίλογο τῶν αἱρετικῶν αὐτῶν λέγει: 

«Ἀλλά τίς ὁ σοφός αὐτῶν λόγος, ὅταν ταῦτα αὐτοῖς 
ἀντιλέγωμεν; Ὑμεῖς, φησίν, οὐ ταύτην ἐνηστεύετε τήν νη- 
στείαν πρότερον; Τοῦτο οὐ σόν ἐστιν εἰπεῖν πρός με, ἀλλ᾽ ἐμέ 
δίκαιον ἂν εἴη πρός σέ λέγειν, ὅτι καί ἡμεῖς οὕτως ἐνηστεύο- 
μεν πρότερον, ἀλλ' ὅμως προετιμήσαμεν τήν συμφωνίαν 
τῆς τῶν χρόνων παρατηρήσεως» (ΕΠΕ 34, 168). 

Ἐδῶ ἀναφέρει ὁ ἅγιος ὅτι ἄλλαξαν τόν χρόνο τῆς 
νηστείας καί δέν παρατηροῦσαν τούς καιρούς, ἀλλά τήν 
συμφωνία μέ τήν Ἐκκλησία. Δηλαδή ἡ παρατήρησις τοῦ 
χρόνου δέν ὠφελεῖ σέ τίποτε, ἀλλά μᾶλλον βλάπτει, ὅταν 
γίνεται αἰτία διαστάσεως. Πρέπει νά σημειωθῆ ὅτι συμφω- 
γία εἰς τό σημεῖο αὐτό, ὁ ἅγιος δέν ἐννοεῖ τήν συμφωνία 
μέ τό παρελθόν καί τήν παλαιά Παράδοσι τῆς Ἐκκλησίας, 
ἀλλά μέ τό παρόν, δηλαδή τήν συμφωνία ὅλων τῶν το- 
πικῶν Ἐκκλησιῶν. 

Ἀναφερόμενος στήν ἴδια ὁμιλία ὁ ἅγιος στόν χρόνο 
κατά τόν ὁποῖο ὁ Κύριος ἑώρτασε τό Πάσχα, προκειμένου 
νά καθιερώση τό «καινό Πάσχα» λέγει τά ἑξῆς: «Τίνος οὖν 
ἕνεκεν ἐποίησεν ὁ Χριστός τότε; Ἐπειδή τό παλαιόν πάσχα 
τύπος ἦν τοῦ μέλλοντος ἔσεσθαι, ἔδει δέ τήν ἀλήθειαν 
ἐπιτεθῆναι τῷ τύπῳ, πρότερον δείξας τήν σκιάν, τότε 
ἐπήγαγε τήν ἀλήθειαν ἐπί τῆς τραπέζης" τῆς ἀληθείας δέ 
ἐπενεχθείσης, ἡ σκιά λοιπόν ἀποκρύπτεται, καί οὐδέ καιρόν 

ἔχει. Μή τοίνυν τοῦτο προβάλλου, ἀλλ᾽ ἐκεῖνό μοι δεῖξον, 
ὅτι οὕτως ἐκέλευσε ποιεῖν ὁ Χριστός. Ἐγώ γάρ τοὐναντίον 
δείκνυμι, ὅτι οὐ μόνον οὐκ ἐκέλευσε παρατηρεῖν ἡμέρας, 
ἀλλά καί ἀπέλυσεν ἡμᾶς τῆς ἀνάγκης ταύτης. Ἄκουσον 
γοῦν τί φησιν ὁ Παῦλος" ὅταν δέ τόν Παῦλον εἴπω, τόν Χρι- 
στόν λέγω" ἐκεῖνος γάρ ἐστιν ὁ τήν Παύλου κινῶν ψυχήν. 
Τί οὖν οὗτός φησιν; Ἡμέρας παρατηρεῖσθε καί μῆνας καί 
καιρούς καί ἐνιαυτούς. Φοβοῦμαι ὑμᾶς, μήπως εἰκῆ κε- 
κοπίακα εἰς ὑμᾶς. Καί πάλιν, Ὁσάκις ἂν ἐσθίητε τόν ἄρτον 
τοῦτον, καί τό ποτήριον τοῦτο πίνητε, τόν θάνατον τοῦ 
Κυρίου καταγγέλλετε. Ὁσάκις δέ εἰπών, κύριον ἐποίησε 
τόν προσιόντα, πάσης ἡμερῶν παρατηρήσεως ἀπαλλάξας 
αὐτόν» (ΕΠΕ 34, 174). 

Ἐδῶ ὁ ἅγιος μᾶς διδάσκει τό νά ἀδιαφοροῦμε διά τήν 
παρατήρησι τῶν ἡμερῶν καί τοῦ χρόνου καί νά προσηλω- 
θοῦμε στήν συμμετοχή μας στό μυστήριο, προκειμένου νά 
ἐπιτελέσωμε τό Πάσχα. 

Προχωρῶν περαιτέρω καί διδάσκων ὁ ἅγιος διά τό ὅτι 
ὁ Θεός δέν θά μᾶς κρίνη διά τήν παρατήρησι τοῦ χρόνου, 
ἀλλά διά τίς παραβάσεις τῶν ἐντολῶν ἀναφέρει τά ἑξῆς: 
«Ὅτι γάρ οὐδείς λόγος καιρῶν τῷ Θεῷ καί παρατηρήσεως 
τοιαύτης, ἄκουσον αὐτοῦ δικάζοντος" Πεινῶντά με εἴδετε, 
φησί, καί ἐθρέψατε, διψῶντα, καί ἐποτίσατε, γυμνόν, καί 
περιεβάλετε: καί τοῖς ἐξ εὐωνύμων τά ἐναντία τούτοις ἐγκα- 
λεῖ. Καί πάλιν ἄλλον ἐπεισαγαγών ἐπί μνησικακίᾳ κολάζει" 
Πονηρέ γάρ, φησί, δοῦλε, πᾶσαν τήν ὀφειλήν ἐκείνην ἀφῆκά 
σοι" οὐκ ἔδει καί σέ ἐλεῆσαι τόν σύνδουλόν σου, ὡς καί ἐγώ 
σε ἠλέησα; Πάλιν τάς παρθένους, ἐπειδή ἔλαιον οὐκ εἶχον 
ἐν ταῖς λαμπάσι, τοῦ νυμφῶνος ἀπέκλεισεν' ἕτερον, ἐπειδή 
ἔνδυμα γάμου οὐκ ἔχων εἰσῆλθεν, ἀλλά ρυπαρά ἠμφίεστο 
ἱμάτια, πορνείαν καί ἀκαθαρσίαν περιβεβλημένος" ὅτι δέ τῷ 
δεῖνι μηνί καί τῷ δεῖνι ἐποίησε τό πάσχα, οὐδείς ἐκολάσθη 
ποτέ οὐδέ ἐνεκλήθη. Καί τί λέγω περί ἡμῶν τῶν ἀπηλ- 

λαγμένων πάσης τοιαύτης ἀνάγκης, καί ἄνω πολιτευομένων 
ἐν τοῖς οὐρανοῖς, ἔνθα μῆνες, καί ἥλιος, καί σελήνη, καί 
ἐνιαυτῶν περίοδος οὐκ ἔστιν;» (ΠΕ 34, 180). 

Τά βασικά σημεῖα ἐδῶ τῆς διδασκαλίας τοῦ ἁγίου εἶναι 
ὅτι καί δι᾽ αὐτήν τήν ἑορτή τοῦ Πάσχα δέν ὑπάρχει πρό- 
βλημα διά τό πότε θά τήν ἑορτάσωμε, ἀρκεῖ νά ἑορτάσωμε 
μαζί μέ τήν Ἐκκλησία. Τό ὅτι δέ εἰς τόν οὐρανό δέν ὑπάρ- 
χουν «μῆνες καί ἥλιος καί περίοδος ἐνιαυτῶν» δείχνει ὅτι 
ὁ οὐρανός συνεορτάζει μαζί μας πάντοτε, ὁσάκις ἐμεῖς 
ἐπιτελοῦμε μέ καθαρά συνείδησι τίς ἑορτές. 

Ἀναφερόμενος ἐπίσης ὁ ἅγιος εἰς τό ὅτι καί ἄν ἀκόμη 
πράττη ἡ Ἐκκλησία λάθος εἰς τό θέμα τοῦ χρόνου κάποιας 
ἑορτῆς, ἐμεῖς δέν πρέπει νά προκαλέσωμε σχίσμα, λέγει: 
«Μή τοίνυν, τῶν τελειοτέρων παραγενομένων πραγμάτων, 
πρός τά πρότερα ἐπανατρέχωμεν, μηδέ ἡμέρας καί καιρούς 
καί ἐνιαυτούς παρατηρῶμεν, ἀλλά πανταχοῦ τῇ Ἐκκλησίᾳ 
μετ’ ἀκριβείας ἑπώμεθα, τήν ἀγάπην καί τήν εἰρήνην 
προτιμῶντες ἁπάντων. Εἰ γάρ καί ἐσφάλλετο ἡ Ἐκκλησία, 
οὐ τοσοῦτον κατόρθωμα ἀπό τῆς τῶν χρόνων ἀκριβείας 
ἦν, ὅσον ἔγκλημα ἀπό τῆς διαιρέσεως καί τοῦ σχίσματος 
τούτου" Νυνί δέ οὐδείς μοι περί καιροῦ λόγος, ἐπειδή οὐδέ 
τῷ Θεῷ, καθάπερ ἀπεδείξαμεν, ἐπεί καί ὑπέρ τούτου πολ- 
λούς ἀνήλωσα λόγους» (ΕΠΕ 34, 188). 

Εἰς τό τέλος τῆς ὁμιλίας του ἀναφέρει ὁ ἅγιος τήν κα- 
τάκρισι τήν ὁποία ὑφίσταται κάποιος πού προξενεῖ σχίσμα 
ἐξ αἰτίας τοῦ χρόνου. Λέγει ἐπ’ αὐτοῦ τά ἑξῆς: «Τό μέν γάρ 
τῷδε ἢ τῷδε χρόνῳ νηστεῦσαι οὐκ ἔγκλημα, τό δέ σχίσαι 
Ἐκκλησίαν, καί φιλονείκως διατεθῆναι, καί διχοστασίας 
ἐμποιεῖν, καί τῆς συνόδου διηνεκῶς ἑαυτόν ἀποστερεῖν, 
ἀσύγγνωστον καί κατηγορίας ἄξιον, καί πολλήν ἔχει τήν 
τιμωρίαν» (ΕΠΕ 34, 190). 

Ἀπό ὅλα αὐτά γίνεται ἀντιληπτό ὅτι δέν ὑπάρχουν 
εὐλογημένα ἤ καταραμένα ἡμερολόγια, οὔτε ἐνδιαφέρει 

τόν Θεό διά τό πότε θά ἐπιτελέσωμε μία ἑορτή καί ὡς 
ἐκ τούτου φαίνεται ὅτι ἡ δογματοποίησις τοῦ ἡμερολο- 
γίου καί ἡ ἀναγωγή του εἰς τά θέματα τῆς πίστεως εἶναι 
προφανῶς δογματικό λάθος τῶν Παλαιοημερολογιτῶν. 
Πρέπει ἐπίσης νά σημειωθῆ ὅτι ὅταν ὁ ἅγιος ἀναφέρεται 
εἰς τό σχίσμα, τήν ὁμόνοια καί εἰρήνη τῆς Ἐκκλησίας καί 
τήν συμφωνία μέ αὐτήν, αὐτά δέν τά ἐννοεῖ, ὅπως οἱ Πα- 
λαιοημερολογίτες, κάθετα ἀλλά ὁριζόντια. Δηλαδή νά μήν 
ἀποσχισθοῦμε χάριν τῆς παρατηρήσεως τῶν ἡμερῶν ἀπό 
τίς τοπικές Ἐκκλησίες καί τούς ποιμένες των καί ἑορτάζο- 
με ἴσως σωστά τίς ἑορτές, ἀλλά χωρίς τήν συμφωνία τῶν 
τοπικῶν Ἐκκλησιῶν. Οἱ Παλαιοημερολογίτες ἀντιθέτως 
τήν ἀπόσχισι τήν ἐκλαμβάνουν κάθετα, δηλαδή διαχρο- 
νικά, ἐννοῶντας ὅτι αὐτοί ἑορτάζουν ὅπως ἀνέκαθεν ἡ 
διαχρονική Ἐκκλησία, ἐνῶ οἱ Νεοημερολογίτες ἀπεσχί- 
σθησαν ἐπειδή ἄλλαξαν τό ἡμερολόγιο, διετήρησαν ὅμως 
τήν ἑνότητα μεταξύ τῶν τοπικῶν Ἐκκλησιῶν. Σαφῶς ὅμως 
ὁ ἅγιος ἐδῶ, προκειμένου μάλιστα διά τό ἅγ. Πάσχα, τό 
ὁποῖο εἶναι ὅρος οἰκουμενικῆς Συνόδου, ἀναφέρεται στήν 
ἑνότητα μεταξύ τῶν τοπικῶν Ἐκκλησιῶν καί στήν μεταξύ 
των συμφωνία. Εἰς αὐτό συνηγοροῦν ἀβίαστα τά λόγια 
τοῦ ἁγίου «..τῇ Ἐκκλησίᾳ μετ᾽ ἀκριβείας ἑπώμεθα, τήν 
ἀγάπην καί τήν εἰρήνην προτιμῶντες ἁπάντων». Πῶς νά 
ἐννοηθοῦν αὐτά διαχρονικά τήν στιγμή πού ἡ ἀγάπη καί ἡ 
εἰρήνη πού πρέπει νά ἔχωμε μεταξύ μας ἀναφέρονται στήν 
περίοδο πού ζοῦμε; Τό σχίσμα ἐπίσης πού ἀναφέρει ὁ ἅγιος 
ἐννοεῖται καί αὐτό ὡς ἀπόσχισι ἀπό τήν συμφωνία τῶν 
τοπικῶν Ἐκκλησιῶν. Ἡ διαχρονική ἀπόσχισις εἶναι μόνο 
διά θέματα πίστεως δηλαδή αἱρέσεως. Ἐπί πλέον δέ ὁ ἅγιος 
κατηγόρησε αὐτούς πού ἐκράτησαν μέν τήν παλαιά παρά- 
δοσι, πλήν ὅμως ἀπεσχίσθησαν ἀπό τίς τοπικές Ἐκκλησίες. 

Εἰς τήν περίπτωσιν τῶν Παλαιοημερολογιτῶν, πλήν 
τῶν ἀνωτέρω, παρουσιάζεται καί μία ἐμμονή καί ἕνας θά 

λέγαμε φανατισμός διά τό θέμα τοῦ ἡμερολογίου, σέ σημεῖο 
πού νά μή θέλωμε νά ἀκούσωμε τίποτε τό ἀντίθετο, νά 
προσπαθοῦμε νά ἀποδείξωμε τήν ἱερότητά του μέ σημεῖα 
καί τέρατα, νά τό ὀνομάζωμε «Πάτριο», ὡς κάτι δηλαδή 
παραδεδομένο ἀπό τούς Πατέρες, νά ἀναθεματίζωμε ὅσους 
δέν τό ἀκολουθοῦν, στηριζόμενοι δῆθεν στό Συνοδικό τῆς 
Ζ' Οἰκουμ. Συνόδου: «ἅπαντα τά παρά τήν ἐκκλησιαστικήν 
παράδοσιν καί διδασκαλίαν καί ὑποτύπωσιν τῶν ἁγίων καί 
ἀοιδίμων Πατέρων καινοτομηθέντα, ἤ μετά τοῦτο πρα- 
χθησόμενα, Ἀνάθεμα γ΄» καί νά τό θεωροῦμε μέ ἕνα λόγο 
κριτήριο Ὀρθοδοξίας. 

Ἐν συνεχείᾳ θά ἀναφέρωμε ὀλίγα διά τό ἄν ἡ ἀποτείχισις 
αὐτή τῶν Παλαιοημερολογιτῶν ἐξελίχθη στά ὅρια τά ὁποῖα 
ἔθεσαν οἱ Πατέρες, οἱ ἱεροί Κανόνες καί ἡ Παράδοσις τῆς 
Ἐκκλησίας. 

Τά ὅρια αὐτά εἰς τά ὁποῖα ὀφείλει κάθε ἀποτειχισμέ- 
νος νά εὑρίσκεται εἶναι, ἀφ᾽ ἑνός μέν νά μήν ἔχη καμμία 
ἐκκλησιαστική ἐπικοινωνία μέ τόν αἱρετικό Ἐπίσκοπο εἰς 
τόν ὁποῖον ὑπάγεται, ἤ τήν αἱρετική Σύνοδο ἐάν πρόκει- 
ται περί ἀποτειχίσεως Ἐπισκόπου, καί μέ ὅσους ἐπικοι- 
νωνοῦν ἐκκλησιαστικά μέ αὐτούς, καί ἀφ᾽ ἑτέρου νά μήν 
δημιουργήση ὁ ἴδιος κάποια ἄλλη Σύνοδο, ἐάν πρόκειται 
γιά ἀποτειχισμένο Ἐπίσκοπο, ἤ ὑπαχθοῦν εἰς αὐτήν, ἐάν 
πρόκειται περί κληρικῶν καί λαϊκῶν, ἐφ᾽ ὅσον δέν ἔχη 
καταδικασθῆ ἡ αἵρεσις ἐπισήμως καί συνοδικῶς καί δέν 
ἔχουν τοποθετηθῆ ὀρθόδοξοι Ἐπίσκοποι στίς θέσεις τῶν 
αἱρετικῶν ἤ οἱ ἴδιοι οἱ αἱρετικοί Ἐπίσκοποι δέν μετενόησαν, 
ὥστε νά ἀποκατασταθοῦν στήν Ὀρθοδοξία. 

Ὁ σκοπός δηλαδή τῆς ἀποτειχίσεως εἶναι ἡ ἀπομάκρυν- 
σις ἀπό τήν αἵρεσι καί ἡ μή συμμετοχή διά τῆς ἐκκλησι- 
αστικῆς ἐπικοινωνίας εἰς αὐτήν καί ἡ ἀποκατάστασις τῆς 
Ὀρθοδόξου πίστεως διά τῆς ἐπισήμου καί συνοδικῆς κατα- 
δίκης τῆς αἱρέσεως καί τῆς τοποθετήσεως ὀρθοδόξων ποι- 

μένων εἰς τίς θέσεις τῶν αἱρετικῶν. Αὐτό ὀνομάζεται ἀπό 
τόν ἅγ. Θεόδωρο τόν Στουδίτη «ἀναλαμπή τῆς Ὀρθοδοξίας» 
ἤ «Ὀρθοδοξίας αἰθρία» ἤ «καιρός Ὀρθοδόξου Συνόδου». 

Ἄν δημιουργηθῆ κάποια Σύνοδος παράλληλος πρός 
τήν αἱρετική ἤ τοποθετηθῆ κάποιος Ἐπίσκοπος σέ κά- 
ποια Ἐπισκοπή, χωρίς προηγουμένως νά καταδικασθῆ 
ὁ ὑπάρχων αἱρετικός, τότε σταματᾶ ἡ ἀποτείχισις, ἀφοῦ 
δημιουργεῖται μιά ἄλλη νέα «Ἐκκλησία». Χωρίς τήν κατα- 
δίκη, δηλαδή, τῆς αἱρέσεως, γίνεται μία «κατά τό δοκοῦν» 
ἀποκατάστασις, χωρίς τήν κανονική ἐκκλησιαστική ὁδό, 
δημιουργεῖται ἕνα δικέφαλο σῶμα, στό ὁποῖο ἡ μέν μία 
κεφαλή ἀντιστρατεύεται στήν Ὀρθόδοξο πίστι καί ἡ ἄλλη 
στήν Ἀποστολική διαδοχή (ἡ Ἀποστολική διαδοχή νοεῖται 
ὡς πρός τήν κανονική ἐκλογή, χειροτονία καί τοποθέτησι 
τοῦ Ἐπισκόπου) καί ἐπί πλέον δημιουργοῦνται οἱ προῦπο- 
θέσεις τοῦ σχίσματος, διότι τό δικέφαλο αὐτό σῶμα δέν 
θά δυνηθῆ νά θεραπεύση τά αἴτια αὐτῆς τῆς καταστάσεως 
καί τίς ὑπερβάσεις ἑκάστης κεφαλῆς, μέ ἀποτέλεσμα τήν 
διαιώνισι αὐτῆς τῆς καταστάσεως. 

Ἡ ἀποκατάστασις αὐτή τῆς πίστεως σύμφωνα μέ τήν 
Παράδοσι τῆς Ἐκκλησίας πρέπει νά γίνη στόν χῶρο πού 
ὑπάρχει ἡ κανονική Ἀποστολική διαδοχή καί ὄχι ἀντιθέ- 
τως, δηλαδή στήν πλευρά τῶν Ἐπισκόπων, ὅπου ὑπάρ- 
χει ἡ Ὀρθόδοξος πίστις νά ἀποκατασταθῆ ἡ κανονική 
Ἀποστολική διαδοχή. Δι᾿ αὐτό πάντοτε ὅταν ἐγίνοντο 
Σύνοδοι, Οἰκουμενικές ἤ τοπικές, πρῶτα ἀποκαθίσταντο 
ἤ ἀντικαθίσταντο οἱ Ἐπίσκοποι, εἰς τρόπον ὥστε νά ὑπάρ- 
χουν στίς κανονικές θέσεις τῶν Ἐπισκόπων Ὀρθόδοξοι 
ποιμένες. Βλέπουμε στά πρακτικά τῶν Συνόδων, κάποια 
ἀπό τά ὁποῖα παρουσιάσαμε στήν παροῦσα μελέτη, (σελ. 
132-137) ὅτι πολλοί Ἐπίσκοποι, οἱ ὁποῖοι εἶχαν ὑποπέσει 
στήν αἵρεσι, προσήρχοντο μετανοοῦντες στή Σύνοδο 
ζητοῦντες συγχώρησι, ἡ δέ Σύνοδος τούς ἀπεδέχετο, καί 

πολλούς ἀπ᾽ αὐτούς ἀποκαθιστοῦσε στούς θρόνους των 
(στούς θρόνους πού εὑρίσκοντο παρανόμως λόγῳ τῆς 
αἱρέσεως), ἀποδεχομένη τήν μετάνοιά των καί ἐπί πλέον 
τούς ἐδέχετο ὡς συνέδρους στίς ἐργασίες τῆς Συνόδου. 
Αὐτό σημαίνει ἀποκατάστασι τῆς πίστεως στόν χῶρο ὅπου 
ὑπάρχει ἡ κανονική Ἀποστολική διαδοχή. 

Ἐπί πλέον δέ βλέπουμε ὅτι, ὅταν ἐκθρονίζετο κάποιος 
ὀρθόδοξος Ἐπίσκοπος καί ἐχειροτονεῖτο στή θέσι του 
κάποιος αἱρετικός (αὐτό ἐγίνετο πάντοτε μέ τήν βοήθεια 
τῆς πολιτικῆς ἐξουσίας, ἡ ὁποία ὑπέθαλπε τήν αἵρεσι), δέν 
ἀποκαθίστατο στή θέσι του Ὀρθόδοξος, πρίν ἐκδιωχθῆ ὁ 
αἱρετικός, εἴτε ἀπό τόν λαό εἴτε ἀπό ὀρθόδοξο Σύνοδο. Καί 
ἐδῶ πάλι ἔχομε ἀποκατάστασι στό χῶρο ὅπου ὑπάρχει ἡ 
κανονική ἀποστολική διαδοχή. 

Ἄν δέ λάβωμε ὑπ’ ὄψιν μας ὅτι ὁμιλοῦμε διά κανονικά 
χειροτονημένο Ἐπίσκοπο καί ἐκδιωχθέντα ἀπό τόν θρόνο 
τοῦ ἀπό τούς αἱρετικούς, καταλαβαίνει κανείς τί σημαίνει 
τό νά χειροτονηθῆ κάποιος ὑπεραντλαντικά, ὡς κανο- 
γικός Ἐπίσκοπος μίας ἐπαρχίας, νά αὐτοτοποθετηθῆ εἰς 
τήν ἐπαρχία αὐτή, (χωρίς φυσικά νά ἐκδιωχθῆ ὁ αἱρετικός, 
χωρίς νά ὑπάρξη ὀρθόδοξος Σύνοδος, ἡ ὁποία θά κατα- 
δικάση τήν αἵρεσι), νά αὐτοαναγνωρισθῆ ὡς κανονικός 
Ἐπίσκοπος τῆς ἐπαρχίας καί ἐπί πλέον νά δημιουργήση 
ὁλόκληρη Σύνοδο μέ τόν ἴδιο τρόπο, ἡ ὁποία καί αὐτή θά 
αὐτοαναγνωρισθῆ ὡς κανονική Σύνοδος καί θά λειτουργῆ 
παραλλήλως, ὑπαρχούσης καί τῆς αἱρετικῆς. 

Ἐδῶ γίνεται ἀντιληπτό ὅτι δέν εὑρισκόμεθα στόν χῶρο 
τῆς κανονικῆς ἀποστολικῆς διαδοχῆς. Δι’ αὐτό ἀναφέραμε 
ὅτι κανονική ἀποστολική διαδοχή δέν νοεῖται τό νά χειρο- 
τονηθῆ κάποιος Ἐπίσκοπος ἀπό ὀρθοδόξους Ἐπισκόπους, 
ἀλλά τό νά γίνη ὅλη ἡ διαδικασία πού ὑπαγορεύουν οἱ 
ἱεροί Κανόνες καί διδάσκει ἐπί πλέον ἡ Παράδοσις τῆς 
Ἐκκλησίας. Εἶναι δέ φανερό ὅτι ἀπό τήν στιγμή πού θά γίνη 

αὐτή ἡ ἀντικανονική ἀποκατάστασις, σταματᾶ ὁ ἀγῶνας 
διά τήν ἀποκατάστασι τῆς πίστεως, εἰς τούς Ἐπισκόπους 
πού ἐκτροχιάστηκαν ἐξ αὐτῆς (ἀφοῦ τούς ἀφήνουμε, μέ τήν 
ἀποχώρησί μας, ἐλεύθερους νά συνεχίσουν τό καινοτόμο 
ἔργο τους) καί ἐπί πλέον μᾶς διευκολύνει ἀφάνταστα ἡ δι- 
αιώνισις τῆς αἱρέσεως, διότι αὐτή μόνο δίδει ὑπόστασι στήν 
ἀντικανονική δική μας Σύνοδο. Εἶναι ὅμως πρωτοφανές καί 
ἄγνωστο στήν Παράδοσι τῆς Ἐκκλησίας, τό νά στηρίζωμε 
τίς πράξεις μας (καί μάλιστα τόσο σοβαρές ἐκκλησιαστικές 
τοποθετήσεις) στά λάθη καί στίς ἐκτροπές τῶν ἄλλων. 
Ἕνα παράδειγμα θά ἀναφέρωμε ἀπό τά πολλά τό ὁποῖο 
δεικνύει τήν ὀρθόδοξο ὁδό καί Παράδοσι εἰς τήν ἀπο- 
κατάστασι τῆς ὀρθοδόξου πίστεως καί τήν τοποθέτησι 
ὀρθοδόξου ποιμένος στήν θέσι τοῦ αἱρετικοῦ. Εἶναι ἀπό 
τόν βίο τοῦ ἁγ. Μεθοδίου τοῦ ὁμολογητοῦ. Ὁ βιογράφος 
του λοιπόν, ὅταν φθάνει στόν θάνατο τοῦ τελευταίου 
εἰκονομάχου αὐτοκράτορος Θεοφίλου ἀναφέρει τά ἑξῆς: 
«Ἐν τούτοις τοῦ ἁγίου ἀνδρός ἐξεταζομένου, θάνατον 
ἀπέστειλε Κύριος ἐπί τόν βασιλέα, καί ἦλθεν ἐπί τήν αἵρεσιν 
αὐτοῦ" ἅμα γάρ ἐτεθνήκει, συντελευτᾷ αὐτῷ καί ἡ αἵρεσις. 
Τοῦ γάρ παιδός Μιχαήλ σύν τῇ μητρί τήν βασιλείαν παραλα- 
βόντος, ἡ ὀρθόδοξος Χριστοῦ Ἐκκλησία παρρησίαν λαμβά- 
γει, καί τό κίβδηλον τῆς αἱρέσεως ὡς ἀνθρωπίνῃ χειρί φυέν 
τε καί κρατηθέν ἀπηλέγχετο, καί οἱ λαλεῖν καί ἀκούειν βου- 
λόμενοι περί τούτων, ἐκωλύοντο, Ἰωάννου τοίνυν ἀνδρός 
γοήτου καί ὑδρομάντεως, τῆς εἰρημένης προϊσταμένου 
αἱρέσεως, καί τῷ θρόνῳ Κωνσταντινουπόλεως συμπεφο- 
ρημένου, κανονικῶς ἐξεληλαμένου σύν παντί τῷ κλήρῳ 
αὐτοῦ: ἐζητεῖτο λοιπόν ὁ ἄξιος τῷ θρόνῳ ἐπιστηριχθῆναι 
μέλλων πράξει καί θεωρίᾳ ἀνθρωπίνων κεκοσμημένος, καί 
πολυπειρίᾳ τῶν θείων καί γεγυμνασμένος, δυνατός λόγῳ 
καί ἔργῳ κατά τήν θείαν Γραφήν. Πολλῶν τοίνυν μεγάλων 
καί ἁγίων ἀνδρῶν προβεβλημένων, μόνος προκρίνεται καί 

καθίσταται ὁ ἀθλοφόρος Μεθόδιος, ἀσκήσει πάντας ὑπερ- 
βάλλων, καί Γραφῶν ἐμπειρίᾳ, καί προφορᾶς εὐγλωττίᾳ 
καί ἄθλων ὑπομονῇ, καί φρονήματος μετριότητι καί συ- 
γαναστροφῇ καί συνουσίᾳ χαριεστάτῃ» (Ρ.α. 100, 1252). 

Ἡ ἐκλογή λοιπόν διά τόν Πατριαρχικόν θρόνο τοῦ ἁγ. 
Μεθοδίου ἔγινε, ὅπως ἀνεφέρει ὁ βιογράφος του, ἀφοῦ 
ἐξεβλήθη τοῦ θρόνου ὁ τελευταῖος εἰκονομάχος Πατριάρ- 
χης Ἰωάννης ὁ Ζ΄ ὁ ἐπιλεγόμενος Ἰαννῆς ἤ Λεκανομάντης 
μαζί μέ τόν κλῆρον του καί ἡ ὀρθόδοξος Ἐκκλησία ἔλαβε 
παρρησία καί κατεδίκασε τό κίβδηλον τῆς αἱρέσεως. 

Δέν νομίζω ὅτι θά εὕρη κανείς παράδειγμα στήν Ὀρθο- 
δοξία κατά τό ὁποῖο νά ὑπάρχουν σέ μία ἐκκλησιαστική 
ἐπαρχία καί νά ἀσκοῦν τά καθήκοντά των συγχρόνως δύο 
Ἐπίσκοποι, ὀρθόδοξος καί αἱρετικός καί δύο ἀντίστοιχα 
Σύνοδοι, οἱ ὁποῖες νά λειτουργοῦν συγχρόνως καί παραλ- 
λήλως, χωρίς δηλαδή νά ἔχη καταδικασθῆ ἡ αἵρεσις ἀπό 
ὀρθόδοξο Σύνοδο. Καί μάλιστα παράδειγμα, πού νά μᾶς τό 
ἐδίδαξαν μέ τά ἔργα των οἱ ἅγιοι ὡς κανονική ὁδό ἀγῶνος 
καί ὁμολογίας ἐν καιρῷ αἱρέσεως. Αὐτή τήν τακτική, ἀντί- 
θετα, τήν ἐφάρμοσαν μετά τό σχίσμα οἱ Παπικοί καί χειρο- 
τονοῦν σέ ὀρθόδοξες ἐκκλησιαστικές ἐπαρχίες παπικούς 
Ἐπισκόπους καί δημιουργοῦν ἀναλόγους Συνόδους, κατά 
τό πρότυπο τῆς Οὐνίας, μέ σκοπό τήν παραπλάνησι τῶν 
Ὀρθοδόξων καί τήν ὑπαγωγή των εἰς αὐτούς. 

Ἕνα ἀκόμη παράδειγμα τό ὁποῖον χρησιμοποιοῦν οἱ 
τοῦ Παλαιοῦ Ἡμερολογίου εἶναι καί αὐτό τοῦ ἁγ. ἴρη- 
γορίου τοῦ Θεολόγου. Ἐπειδή ὁ ἅγ. Γρηγόριος ἦλθε στήν 
Κωνσταντινούπολι διά νά καταπολεμήση τήν αἵρεσι τοῦ 
Ἀρειανισμοῦ, ἡ ὁποία εἶχε σχεδόν ἐπικρατήσει παντοῦ, 
ὑπάρχοντος βεβαίως καί τοῦ Ἀρειανοῦ Πατριάρχου Δημο- 
φίλου, ἰσχυρίζονται ὅτι δύνανται νά ὑπάρχουν συγχρόνως 
δύο Ἐπίσκοποι (Ὀρθόδοξος καί αἱρετικός) καί ἐνῶ ὁ αἷἱρε- 
τικός κατέχει τόν ἐπισκοπικό θρόνο, νά τοποθετηθῆ καί ὁ 

Ὀρθόδοξος ὡςἘπίσκοπος παραλλήλως εἰς ἀντικατάστασιν 
αὐτοῦ. Ἐδῶ προφανῶς γίνεται παραποίησις τῆς ἱστορίας, 
διότι συμβαίνει ἀκριβῶς τό ἀντίθετο. Ἡ ὑπόθεσις ἐν ὀλίγοις 
ἔχει ὡς ἑξῆς σύμφωνα μέ τήν βιογραφία τοῦ ἁγίου. 

Ὁ ἅγ. Γρηγόριος ὁ Θεολόγος παρεκλήθη ἀπό τόν Μ. 
Βασίλειο καί πλῆθος ἄλλων ἀρχιερέων, ἀκόμη καί ἀπό τούς 
λιγοστούς Ὀρθοδόξους τῆς Κωνσταντινουπόλεως νά ἔλθη 
στήν πρωτεύουσα τοῦ Βυζαντίου νά βοηθήση στήν κατα- 
πολέμησι τῆς αἱρέσεως. Ὁ βιογράφος του ἀναφέρει διά τόν 
ἐρχομό τοῦ ἁγίου τά ἑξῆς: «Τῆς οὖν τοιαύτης ἔριδος πᾶσαν 
ὑπολαβούσης τήν ὑπό Ρωμαίους ἀρχήν, πλέον δέ τοῦ Βυζα- 
ντίου κατακρατούσης, ἐξεγείρει ὁ Θεός τό πνεῦμα τό ἅγιον 
Γρηγορίου τοῦ Θεολόγου, ἐλεήσας τούς ἀπολλυμένους ὑπό 
τῆς φθοροποιοῦ τῆσδε διδασκαλίας" καί οἷον πρός Μωῦσέα 
φησίν" Ἰδών εἶδον τήν κάκωσιν τοῦ λαοῦ μου τοῦ ἐν Αἰγύπτῳ 
(σκότος δέ ἡ Αἴγυπτος λέγεται τῇ φωνῇ τῶν Ἑβραίων' δηλοῖ 
δέ νῦν τῶν αἱρέσεων τόν κατασχόντα ζόφον), καί τοῦ στε- 
γαγμοῦ αὐτῶν ἤκουσα" καί κατέβην τοῦ ἐξελέσθαι αὐτούς. 
Καί νῦν δεῦρο ἀποστελῶ σε εἰς Αἴγυπτον. Καί τοιαύτῃ πα- 
ρακελεύσει κινήσας τόν ἄνδρα, εἰς τό Βυζάντιον ἀποστέλλει 
πληρώσας Πνεύματι, ἵνα ὑπερμαχήσῃ τοῦ Πνεύματος. Ὁ 
δέ αὐτίκα, Βασιλείου τοῦ μεγάλου φωστῆρος τήν ὁρμήν 
αὐτῷ συνεπιτείνοντος, καί πρός τούς πνευματικούς ἀγῶνας 
ἀλείφοντος, ἄλλων τε πλείστων ἀρχιερέων, καί τῶν πιστῶν 
τῆς βασιλίδος ἀντιβολούντων (παρακαλούντων) αὐτοῖς 
ἀλεξίκακον γενέσθαι χρήζουσιν ἐπικουρίας τῇ βασιλίδι 
παρῆν: ὕλης μέν ἁπάσης, καί τρυφῆς καί πλούτου ἄπορος, 
ἀλλά Πνεύματος πλήρης. Ὑπεδέχθη δέ παρά συγγενῶν καί 
τό σῶμα καί τήν εὐσέβειαν, εὗρε δέ τήν Ἐκκλησίαν, ὡς ἱστόν 
ἐπ᾽ ὄρους, ἤ ὡς σημαίαν" ἐπί βουνοῦ, προφητικῶς εἰπεῖν, 
βραχεῖαν καί εὐαρίθμητον, καί λανθάνουσαν, διά τό πάσης 
παρρησίας ὑπό τοῦ κράτους ἀποστερεῖσθαι: οἴκους δέ ἱερούς 
ἅπαντας διηρπασμένους, καί βίᾳ κατεχομένους. Μόνη δέ ἡ 

ἁγία Ἀναστασία τοῖς ὀρθοδόξοις ἀνεῖτο' τάχα μέν καί αὕτη 
καταφρονηθεῖσα διά σμικρότητα περιγραφῆς, ὡς εἰδεῖεν ἄν 
οἱ θεασάμενοι τό παλαιόν αὐτῆς τέμενος» (Ρ.Α. 35, 2764). 

Σύμφωνα λοιπόν μέ τήν περιγραφή ὁ ἅγιος δέν ἦλθε 
διά νά κάνη τόν Ἐπίσκοπο εἰς τήν πρωτεύουσα, οὔτε πο- 
λύ περισσότερο διά νά δημιουργήση Σύνοδο ὀρθοδόξων 
Ἐπισκόπων, ἀλλά ἦλθε διά νά θυσιασθῆ ὑπέρ τῆς πίστεως 
καί νά συνδράμη εἰς τήν ἀποκατάστασί της. 

Ὅταν δέ μετά τούς ἀγῶνες του μετεστράφη εἰς τὴν 
Ὀρθοδοξία μέγα μέρος᾽ τοῦ κλήρου καί τοῦ λαοῦ καί μετά 
τούς πειρασμούς πού εἶχε ἀπό τόν κυνικό φιλόσοφο Μά- 
ξιμο, ὁ ἅγιος ἠθέλησε νά ἀναχωρήση εἰς τήν ἀγαπημένη 
του ἡσυχία. Ὁ βιογράφος ἀναφέρει εἰς αὐτό τό σημεῖο τά 
ἑξῆς: «Γρηγόριος δέ τῷ πλήθει τῶν πόνων πιεσθείς, καί 
ἀπειρηκώς πρός τάς ποικίλας φροντίδας, οἴκαδε ἴετο, τά 
ἐξιτήρια τῷ λαῷ προσφθεγξάμενος, νουθετήσας αὐτούς 
τηρεῖν τήν πίστιν, ἥν παρειλήφασιν, ἐργάζεσθαι τήν ἀρε- 
τήν, ἥν αὐτοῖς ἔργῳ τε καί λόγῳ ὑπέδειξεν. Ἐπειδή τούτων 
ἤκουσαν κλῆρός τε καί λαός, μία βοή παρά πάντων ἤρθη, 
τήν ἐκδημίαν τοῦ ποιμένος ὀδυρομένων᾽ ἦν τε ἰδεῖν ἐλεει- 
γόν θέαμα, ἄνδρας, γυναῖκας, νέους, γέροντας, ἐλλογίμους 
καί ἀμαθεῖς, ἄρχοντας, ἰδιώτας, ἅπαντας οἰμωγῇ συμφώνῳ 
κατεχομένους, καί τήν ὀρφανίαν οὐ φέροντας" ὥστε τινά, 
τήν φωνήν ἄραντα, τολμῆσαι εἰπεῖν: “Ὦ Πάτερ, συνεκ- 
βάλλεις σεαυτῷ τήν Τριάδα". Ταύτης ἀκούσας τῆς φωνῆς 
ὁ γεννάδας, ἐλώφησε τῆς ὁρμῆς, καί ὑπέσχετο συμπαρα- 
μένειν αὐτοῖς, μέχρις ἄν ἐπισκόπων παρουσία (καί γάρ 
ἦν ἐλπιζομένη) προβάλληται τινα τῆς ἐπισκοπῆς ἄξιον, 
ὅς αὐτόν φροντίδων ἐλευθερώσει, ἐπιτρέψει τε ἅμα τήν 
ἔξοδον. Οὕτως οὖν διελύθησαν τῇ ὑποσχέσει θαρρήσαντες, 
ὅρκῳ μέν οὐ βεβαιωθέντες, τῷ δέ παγίῳ τοῦ τρόπου κατα- 
πιστεύσαντες» (Ρ.α. 35, 2854). 

Ὁ ἅγιος λοιπόν ἠθέλησε νά ἀναχωρήση ἀπό τήν πρω- 


΄σ- 250 “--ο 


τεύουσα πρίν ἀκόμη τοποθετηθῆ ὀρθόδοξος Ἐπίσκοπος εἰς 
αὐτήν. Κατεπείσθη δέ νά παραμείνη ἀπό τίς παρακλήσεις 
καί τά δάκρυα κλήρου καί λαοῦ καί ὑπό τόν ὅρο ὅτι θά 
ἐγίνετο Σύνοδος ὀρθοδόξων Ἐπισκόπων: «...καί ὑπέσχετο 
συμπαραμένειν αὐτοῖς, μέχρις ἄν ἐπισκόπων παρουσία 
(καί γάρ ἦν ἐλπιζομένη) προβάλληται τινα τῆς ἐπισκοπῆς 
ἄξιον, ὅς αὐτόν φροντίδων ἐλευθερώσει, ἐπιτρέψει τε ἅμα 
τήν ἔξοδον». Ἐδῶ ἀποκαλύπτεται ὅλο τό βάθος τῆς ὀρθο- 
δόξου Παραδόσεως, τό ὁποῖο ἐβίωνε ὁ ἅγιος καί συνίστατο 
εἰς τό ὅτι μόνο ἡ ἐπικείμενη Οἰκουμενική Σύνοδος ἦτο 
ἁρμοδία διά νά ἐπιλύση τό θέμα τῆς ἐκλογῆς καί τοποθε- 
τήσεως ὀρθοδόξου Ἐπισκόπου εἰς τήν θέσιν τῶν αἱρετικῶν. 

Ὅταν ἐν συνεχείᾳ ἐπέστρεψε ἀπό τόν πόλεμο ὁ αὐτο- 
κράτωρ Μ. Θεοδόσιος ἐνεχείρισε εἰς τόν ἅγιον τήν προ- 
στασίαν τῆς Ἐκκλησίας τῆς Κωνσταντινουπόλεως, παρ᾽ 
ὅτι οἱ Ἀρειανοί ἀκόμη ἦσαν ἰσχυροί καί ἀπειλοῦσαν στάσιν 
καί φόνους. Ὁ βιογράφος περιγράφει τό γεγονός ὡς ἑξῆς: 
«Τοῦ δέ πολέμου λωφήσαντος, ὅς πρός τούς ἑσπερίους 
βαρβάρους συνέστη, καί κατά νοῦν ἐκβεβηκότος τῷ αὐτο- 
κράτορι, δίκην τε αὐτούς εἰσπραξαμένῳ τοῦ θράσους ἀξίαν, 
αἰχμαλώτους τε λαβόντι καί φόρους τάξαντι τοῖς ἡττημένοις, 
συνέβη παρεῖναι τῇ βασιλίδι, τοῖς θριάμβοις ἐπηρμένῳ καί 
γαυρουμένῳ" καί τηνικαῦτα προσδέξασθαι τόν ἀρχιερέα 
Γρηγόριον ἐντίμως τε καί τῶν αὐτοῦ πόνων ἐπαξίως, καί 
διαλέξει πλατυτέρᾳ τό περί αὐτόν ἐνδείξασθαι πρόθυμον, 
καί τέλος εἰπεῖν" “Ὦ πάτερ, σοί τε καί τοῖς ἱδρῶσι τοῖς σοῖς 
δι᾿ ἡμῶν ὁ Θεός ἐγχειρίζει τήν Ἐκκλησίαν. Ἰδού δίδωμί σοι 
τόν οἶκον τόν ἱερόν καί τόν θρόνον᾽. Ὁ δέ μακάριος, περιχα- 
ρείας πληρωθείς, ἀσπασάμενος τόν αὐτοκράτορα, καί εὐχαῖς 
ἀμειψάμενος, ἐξήει τῶν βασιλείων. Οἱ δέ Ἀρειανοί (μέχρι γάρ 
τοῦ χρόνου τοῦδε τόν ἱερόν κατεῖχον οἶκον) παρετάττοντο 
ξιφήρεις, ὑπέρ αὐτοῦ πολεμεῖν ἠρημένοι πρός τόν μακάριον. 
Καί τόν μέν βασιλέα ἱκέτευον μή ἀφαιρεθῆναι τόν οἶκον, 

δεδοικότες ἀντιβαίνειν τῷ κράτει" τῷ δέ ὁσίῳ καί τοῖς μετ’ 
αὐτοῦ θάνατον ἐπηπείλουν, δημοσίᾳ τε ὁπλισθέντες, καί ἰδίᾳ 
τινί ὑποθέμενοι, λάθρα προσελθόντι διά τῶν σπλάγχνων τοῦ 
ἀρχιερέως ὠθεῖν τό ξίφος. Καί ἡ μέν σύστασις τῶν πολεμίων 
τοσαύτη» (Ρ.α. 35, 2890). 

Παρ᾽ ὅλη τήν συμφωνία κλήρου, λαοῦ καί αὐτοκράτο- 
ρος ὁ ἅγιος δέν ἠθέλησε νά ἐνθρονισθῆ ὡς ἀρχιεπίσκοπος 
Κωνσταντινουπόλεως. Προφανῶς ἐπερίμενε τήν σύγκλησι 
τῆς Συνόδου. Ὁ βιογράφος ἀναφέρει ἐδῶ τά ἑξῆς: «...καί τῷ 
ἀέρι φωτισθέντι αἱ τῶν ἀνθρώπων διάνοιαι τήν δυσθυμίαν 
εἰς φαιδρότητα συμμετέβαλον, τόν τε βασιλέα ἱκέτευον 
ἐγκαθιδρῦσαι τόν ἀρχιερέα τῷ θρόνῳ. Ὁ δέ μακάριος, μή 
βουλόμενος ἐκεῖσε καθιδρυνθῆναι, αὐτός ἐν τοσούτοις 
ἐκφωνεῖν ὑπό τῆς ἐγκρατείας καί τῆς ἀσθενείας οὐχ οἷός 
τε ὦν, προσφωνεῖ τῷ πλήθει διά τινος λέγων αὐτοῖς" “Ὦ 
τέκνα, νῦν καιρός εὐγνωμονοῦντας τήν χάριν ὁμολογεῖν 
ἐφ᾽ οἷς ἐχαρίσατο ἡμῖν ἡ Τριάς. Περί δέ τοῦ θρόνου εἰσαῦθις 
ἀναλαβώμεθα", Ταῦτα μέν λαός δεξάμενος, ἐπραὔνετο" ὁ 
αὐτοκράτωρ δέ τῆς μετριότητος τοῦ ἀνδρός κατεπλήττετο. 
Καί οὕτως μέν ἡ πανήγυρις διελύθη, εὐφροσύνην τε πλεί- 
στήν παρασχομένου Χριστοῦ καί ἀσφάλειαν, ὥστε κατευ- 
γνασθῆναι τῶν τε ὅπλων τήν παρασκευήν καί τῆς μανίας τό 
ζέον' ἕν δέ μόνον γυμνωθέν ξίφος ἀναιμωτί πάλι ἐμβληθῆναι 
τῇ ξιφοθήκῃ» (Ρ 6. 35, 2920). 

Ὅταν μετ᾽ ὀλίγον συνῆλθε ἡ Β’ Οἰκουμενική Σύνοδος 
ὑπό τήν προεδρίαν κατ᾽ ἀρχάς τοῦ ἁγ. Μελετίου, τοῦ ὁμο- 
λογητοῦ, ἀπέδωσε τόν θρόνο τῆς Κωνσταντινουπόλεως, 
εἰς τόν ἅγιον καί τόν ἐγκατέστησε εἰς αὐτόν. Ἡ ἀναφορά 
τοῦ βιογράφου εἰς τό σημεῖο αὐτό εἶναι ἡ ἑξῆς: «Ὑπό δέ τόν 
καιρόν τοῦτον ἐκ πάσης τῆς ὑπό Ρωμαίων ἀρχῆς, πλήν Αἰγύ- 
πτου καί τῆς ἑσπερίας, συνῆλθεν ἡ τῶν ἑκατόν πεντήκοντα 
ἁγία σύνοδος, ἀρχιερέα καταστῆσαι τῇ βασιλίδι πιστόν, 
καί τάς αἱρέσεις τάς ἐν τῷ μεταξύ τῶν Ἀρειανικῶν χρόνων 

ἀναφυείσας ἐξωθῆσαι τῆς Ἐκκλησίας ψήφῳ οἰκουμενικῆς 
συνελεύσεως. Τά μέν οὖν κατά τῶν αἱρέσεων προωδοποίη- 
σεν ὁ μέγας Γρηγόριος ἐκ πολλῶν τῶν χρόνων, ὥσπερ θῆρας 
ἐπιβούλους τοῦ ποιμνίου τῆς Ἐκκλησίας ἀποδιώκων" καί 
αὐτῆς δέ παρούσης τῆς ἁγίας συνόδου, ὁμοίως συνηγωνίσα- 
το. Ἡ δέ ἁγία σύνοδος αὐτόν ἐνεθρόνισεν, ἡγεμόνα ἔχουσα 
τόν μέγαν ποιμένα τῆς Ἀντιοχέων, Μελέτιον, ἄνδρα εὐσεβῆ 
μέν τῇ πίστει καί ἐν τοῖς χρόνοις τοῦ Ἀρειανικοῦ κράτους 
ἐξελαθέντα τῆς Ἐκκλησίας, πλεῖστά τε κακοπαθήσαντα, 
συνέβη ἐξορίᾳ πολυχρονίῳ παραδοθῆναι: τόν δέ τρόπον τί 
δεῖ λέγειν, ὁποῖός τις ὑπῆρχεν; Ὁ γάρ αὐτός πρᾷός τε ἦν καί 
δραστήριος, σώφρων, δίκαιος, ἀνδρεῖος, σοφός, καί πρός 
πᾶν τῆς ἀρετῆς κάλλος ἀπεξεσμένος. Τούτου δέ εἰσηγήσει 
καί συμβουλίᾳ συνοδική ψῆφος ἐκύρωσε τήν προεδρίαν 
τῆς βασιλίδος τῷ Γρηγορίῳ. Ὁ δέ, καίπερ τά ἄλλα δυσχε- 
ραίνων πρός τήν ἐπισκοπήν, πόθῳ μέντοι τῆς ποίμνης, καί 
τῷ νομίζειν, εἰ τῆς βασιλίδος κρατήσειε, δυνατός ἔσεσθαι 
τάς ἐν κύκλῳ τῆς οἰκουμένης ἔριδας, ὥσπερ ἀπό σκοπιᾶς 
τινος καταμανθάνων, διαλύειν, καί πρός ἕνωσιν ἀμφοῖν ταῖν 
χεροῖν ἄγειν διεστώσας τάς Ἐκκλησίας, εἵλετο δέξασθαι τήν 
ἐπισκοπήν» (Ρ6. 35, 2968). 

Ὅλα αὐτά πού ἀναφέραμε ἀπό τόν βίο τοῦ ἁγ. Γρηγο- 
ρίου τοῦ Θεολόγου προφανῶς διδάσκουν τά ἀντίθετα 
ἀπό αὐτά πού πρεσβεύουν καί πράττουν σήμερα οἱ τοῦ 
Παλαιοῦ Ἡμερολογίου. Ὁ ἅγιος δηλαδή οὔτε ἦλθε εἰς τήν 
Κωνσταντινούπολι ὡς Ἐπίσκοπός της, οὔτε ἐνεθρονίσθη 
εἰς αὐτήν πρίν τήν ἀπόφασι τῆς Β΄’ Οἰκουμενικῆς Συνόδου, 
οὔτε πολύ περισσότερο ἐδημιούργησε Σύνοδο παράλληλο 
πρός τήν αἱρετικήν, ἀλλά ἀντιθέτως ὅταν ἀμφισβητήθηκε ἡ 
ἐκλογή καί ἡ ἐνθρόνισίς του ἀπό κἀποιους Ἐπισκόπους, οἱ 
ὁποῖοι ἦλθον καθυστερημένα εἰς τήν Σύνοδο, ἀπεχώρησε 
καί παραιτήθη τοῦ θρόνου, γενόμενος καί ἐκ τούτου μέγα 
παράδειγμα πρός μίμησιν διά τό πηῶς ἀποφεύγονται τά σχί- 

σματα καί οἱ διχοστασίες. Εἶναι παρομοιώδεις οἱ λόγοι του 
ἐνώπιον τῆς Οἰκουμενικῆς Συνόδου μέ τούς ὁποίους, χάριν 
τῆς ἀποφυγῆς τῶν σχισμάτων, παραιτεῖται τοῦ θρόνου: 

«Εἰ δέ τι ὑμῖν ἐγώ τῆς διαστάσεως αἴτιος, οὐκ εἰμί σεμνό- 
τερος Ἰωνᾶ τοῦ προφήτου. Βάλετέ με εἰς τήν θάλασσαν, 
καί παύσεται ἀφ’ ὑμῶν ὁ κλύδων τῶν ταραχῶν. Αἱροῦμαι 
παθεῖν ὅ τι ἄν βούλησθε, καίπερ ἀθῶος ὦν, τῆς ὑμῶν 
ἕνεκεν ὁμονοίας. Θρόνου ἐξώσατε, πόλεως ἀπελάσατε. 
Μόνον τήν ἀλήθειαν καί τήν εἰρήνην, ὡς ὁ Ζαχαρίας φησίν, 
ἀγαπήσατε. Ἔρρωσθε, ἱεροί ποιμένες, καί τῶν ἐμῶν πόνων 
μνημονεύοντες, μή ἀπολήξητε. Ταῦτα εἰπόντος, αἰδώς τις 
αὐτούς εἶχε τοῖς εἰρημένοις κατανυγέντας. Ὁ μέν οὖν ἐπί τήν 
Καππαδοκῶν βαδιούμενος ἐξήει τοῦ συλλόγου, συμμιγής 
χαρᾷ τε καί κατηφείᾳ: τό μέν, ὅτι τῶν πόνων ἀνάπαυλαν 
ηὕρατο, τό δέ τοῦ ποιμνίου χάριν, ὅπως αὐτό καταλείψειεν» 
(Ρ.6. 35, 3008). 

Ὁ βιογράφος τοῦ λοιπόν ἀναφέρει ὅτι ὁ ἅγιος ἐγκατέ- 
λειψε τό ποίμνιο τό ὁποῖο ἡ ἴδια ἡ Σύνοδος προηγουμένως 
τοῦ εἶχε ἐμπιστευθῆ καί αὐτό τοῦ ἐδημιούργησε θλίψι καί 
κατήφεια. Ἐνῶ δέ εὑρίσκετο ἀκόμη εἰς τήν Κωνσταντι- 
νούπολι ἡ Σύνοδος ἐξέλεξε ἀρχιεπίσκοπο Κωνσταντι- 
γουπόλεως τόν Νεκτάριο. Ἡ στάσις τοῦ ἁγίου, σύμφωνα 
μέ τόν βιογράφο, ἦτο ἡ ἑξῆς: «Ενδημοῦντος δέ αὐτοῦ ἔτι 
τῇ βασιλίδι, καθίσταται εἰς τήν αὐτοῦ Ἐκκλησίαν ὑπό τῆς 
συνόδου Νεκτάριός τις ἐπίσκοπος, Ταρσεύς ὑπάρχων τῆς 
Κιλικίας. Αὐτός δέ προσκαλεσάμενος τόν κλῆρον καί τοῦ 
λαοῦ τούς ἐκκρίτους, νουθετήσας τε αὐτούς φυλάττειν τήν 
παρακαταθήκην τῆς πίστεως, καί τάς ἐντολάς τοῦ Θεοῦ 
κατεργάζεσθαι, ἀσπασάμενος, πολλά τε κινήσας ἅπασι 
δάκρυα, τῆς ὁδοιπορίας εἴχετο» (Ρ.6. 35, 3014). Αὐτός δη- 
λαδή ἐνῶ ἐκοπίασε ἐξ ὁλοκλήρου χάριν τῆς ἐπαναφορᾶς 
τοῦ ποιμνίου εἰς τήν Ὀρθοδοξία, τώρα ἀναχωρεῖ χάριν τῆς 
ὁμονοίας καί τῆς ἀποφυγῆς τῶν σχισμάτων. 

Τά παραδείγματα ἀπό τόν βίο τοῦ ἁγίου Γρηγορίου τοῦ 
Θεολόγου, ἀπό τά ὁποῖα διδασκόμεθα τόν τρόπο ἐπανα- 
φορᾶς ἐκ τῆς αἱρέσεως εἰς τήν Ὀρθοδοξία εἶναι πολλά. 
Ἀναφέρεται ἀπό τόν βιογράφον του ὅτι μετά τήν ἀναχώρη- 
σί του ἀπό τήν Κωνσταντινούπολι ἦλθε εἰς τήν πατρίδα του 
Νανζιανζόν. Εἰς αὐτήν, ἐπειδή ἔλειπε ἀρκετά χρόνια, εἶχε 
ἐπικρατήσει ἡ αἵρεσις τοῦ Ἀπολλιναρίου, οἱ δέ αἱρετικοί 
αὐτοί εἰς ὅλην τήν περιοχή εἶχαν χειροτονήσει Ἐπισκόπους. 
Ἀφοῦ ὁ ἅγιος τήν ἐπανέφερε εἰς τήν Ὀρθοδοξία ἀρνήθηκε 
νά γίνη Ἐπίσκοπός της καί ἐγκατέστησε ἄλλον, ὀνόματι 
Εὐλάλιον. «Χρόνον δέ πλεῖστον τῆς πατρίδος αὐτοῦ ἀπο- 
λειφθέντος διά τήν ἐν τῇ βασιλίδι διατριβήν (δύο γάρ καί 
δέκα ἔτη λόγος αὐτόν ἐν τῷ Βυζαντίῳ πεποιηκέναι), συνέβη 
τῶν Ἀπολλιναρίου μαθητῶν τινας εἰς τήν δευτέραν ἐπαρχίαν 
τῶν Καππαδοκῶν πολλούς μέν ἐξαπατῆσαι τοῖς λόγοις τῆς 
ἀσεβείας, τολμῆσαι δέ μέχρι καί τοῦδε προσελθεῖν, ὥστε 
καί ἐπισκόπους ἐν τῇ χώρᾳ χειροτονῆσαι, καί αὐτῆς δέ τῆς 
Ναζιανζοῦ. Καθαίρει μέν οὖν τήν Ναζιανζόν τοῦ τοιούτου 
ἄγους ὡς τάχιστα' λίαν δέ ἱκετευόμενος προστῆναι τῆς 
πατρίδος, οὐ δέχεται τήν ἐπισκοπήν (μάλα γάρ τόν ἡσύχιον 
μετεδίωκε βίον)" καί τινα Εὐλάλιον τῆς Ναζιανζοῦ ποιμένα 
κατέστησεν, ὅν ἔσχεν ἄγαν ἐν τοῖς τιμίοις, θεραπεύοντά 
τε αὐτόν, καί μέτριον τό ἦθος τυγχάνοντα» (Ρ.α. 35, 3018). 
Καί ἐδῶ εἶναι κατάδηλο ὅτι ὁ ἅγιος πρῶτα ἐπανέφερε εἰς 
τήν Ὀρθοδοξία τό ποίμνιο καί μετά ἐτοποθέτησε Ἐπίσκο- 
πο, προφανῶς μέ τήν συμφωνία τοῦ λαοῦ καί τῶν ἄλλων 
Ἐπισκόπων. 

Σύμφωνα λοιπόν μέ ὅλα αὐτά τά παραδείγματα ἀπό 
τόν βίο τοῦ ἁγ. Γρηγορίου τοῦ Θεολόγου πρῶτα γίνεται ὁ 
ἀγῶνας ἐναντίον τῆς αἱρέσεως, ἀρχῆς γενομένης ἀπό τῆς 
ἀποτειχίσεως ἀπό τόν αἱρετικό Ἐπίσκοπο καί ἐν συνεχείᾳ 
εἰς τόν τόπο καί τόν θρόνο τοῦ ἐκθρονισθέντος αἱρετικοῦ 
καθίσταται ὁ Ὀρθόδοξος διά νομίμου Συνόδου καί μέ τήν 

συμφωνία τοῦ ὀρθοδόξου λαοῦ. Αὐτή ἡ ὁδός ἀποτελεῖ, 
ὅπως δεικνύουν οἱ βίοι τῶν ἁγίων, καί τήν ὀρθόδοξον 
Παράδοσι εἰς τό θέμα ἀποκαταστάσεως τοῦ αἱρετικοῦ 
Ἐπισκόπου καί ὡς ἐκ τούτου τήν ἀποφυγή σχισμάτων καί 
παρατάξεων μέσα εἰς τήν Ἐκκλησία. 

Εἰς τήν ἀποτείχισι ὅμως, λόγῳ τῆς ἀλλαγῆς τοῦ ἡμε- 
ρολογίου, ἀκολουθήθηκε τελείως διαφορετική ὁδός. Ἀπό 
τήν ἀρχή τοῦ ἀγῶνος των οἱ ἀποτειχισθέντες λόγῳ τῆς 
ἀλλαγῆς τοῦ ἡμερολογίου ἀναζητοῦσαν ἡγέτες Ἐπισκό- 
πους, οἱ ὁποῖοι, δέν θά ἐτίθεντο ἐπικεφαλῆς τοῦ ἀγῶνος 
μέ ὅλες τίς συνέπειες τῶν διωγμῶν καί διώξεων, ἀλλά θά 
ἀποκαθιστοῦσαν τήν διασαλευθεῖσαν πίστιν καί τήν καθ᾽ 
ὅλα λειτουργία τῆς Ἐκκλησίας, εἰς τό τμῆμα αὐτό τοῦ 
λαοῦ, τό ὁποῖο δέν ἐδέχθη τήν ἀλλαγή τοῦ ἡμερολογίου. 
Αὐτή ἡ ἀποκατάστασις θά ἐγίνετο μέ πρωτοφανῆ εἰς τά 
ἐκκλησιαστικά δεδομένα τρόπο, χωρίς δηλαδή τήν συ- 
νοδική καταδίκη τῆς αἱρέσεως, χωρίς τήν μετάνοια ἤ τήν 
καθαίρεσι τῶν αἱρετικῶν Ἐπισκόπων, χωρίς τήν συμφωνία 
τῶν τοπικῶν Ἐκκλησιῶν καί χωρίς τήν νόμιμη μεταβίβασι 
τῆς Ἀποστολικῆς διαδοχῆς. 

Ὅλα ὅσα προαναφέρθησαν καταδεικνύουν ὅτι εἰς τήν 
ἀποτείχισι λόγῳ τῆς ἀλλαγῆς τοῦ ἡμερολογίου, ἄλλαξε ἡ 
Παράδοσις, τήν ὁποία διαχρονικῶς ἐξέφραζε ὁ [Ε΄ ἱερός 
Κανόνας τῆς Πρωτοδευτέρας Συνόδου καί ἐδίδασκε, ἀφ᾽ 
ἑνός τήν ἐκκλησιαστική ἀπομάκρυνσι τῶν αἱρετικῶν ποι- 
μένων ἀπό τίς ἐκκλησιαστικές θέσεις πού κατεῖχον καί ἀφ᾽ 
ἑτέρου τήν συνοδική καταδίκη τῆς αἱρέσεως. Αὐτό ὅμως 
πού ἀποδεικνύει τόν ἐκτροχιασμό αὐτῆς τῆς ἀποτειχίσεως 
εἶναι ἡ δημιουργία πολλῶν Συνόδων, μή ἐχόντων μεταξύ 
των οὐδεμία ἐκκλησιαστική ἐπικοινωνία, Συνόδων οἱ 
ὁποῖες ἡ μία πολεμεῖ τήν ἄλλη, Συνόδων ἀλληλοκαθαιρου- 
μένων, οἱ ὁποῖες ἔχουν ἕνα μόνο συνδετικό κρίκο καί κοινό 
γνώρισμα τήν μετά πάθους ἐμμονή εἰς τό παλαιό ἡμερολό- 

γιο. Αὐτό ἀποτελεῖ ἕνα εἶδος ἰδιότυπου Προτεσταντισμοῦ 
μέ τή μόνη διαφορά, σέ θεωρητικό ἐπίπεδο, ὅτι στόν Προ- 
τεσταντισμό οἱ λεγόμενες ἐκκλησίες θεωροῦνται ἡ κάθε 
μία μέρος τῆς «Ἐκκλησίας» καί ἡ μία συμπλήρωμα τῆς 
ἄλλης, ἐνῶ στό Παλαιό Ἡμερολόγιο ἡ κάθε μία Σύνοδος 
(Ἐκκλησία) θεωρεῖ τόν ἑαυτόν της κατ᾽ ἀποκλειστικότητα 
συνέχεια τῆς διαχρονικῆς Ἐκκλησίας καί τούς ἄλλους ὡς 
πλανεμένους καί ἐκτός Ἐκκλησίας, ὅπως ἀκριβῶς δηλαδή 
καί τούς ἀκολουθοῦντες τό νέο ἡμερολόγιο. 

Διά τίς Συνόδους τοῦ Παλαιοῦ Ἡμερολογίου θά ἠδυ- 
γνάμεθα νά ἰσχυρισθοῦμε, ὅτι λειτουργεῖ ὁ πνευματικός 
νόμος τῆς ἀνταποδόσεως, ὁ ὁποῖος λέγει ὅτι, ἀπό αὐτό 
τό παράνομο τό ὁποῖο πράττεις, νομίζοντας ὅτι ὑπηρετεῖς 
τόν Θεό, ἀπό αὐτό καί θά τιμωρηθῆς. Αὐτή ἡ κατάστασις 
τῶν ἀντιμαχομένων Συνόδων, ἴσως εἶναι ἡ μεγαλυτέρα 
ἀπόδειξις διά τό ὅτι ἐν καιρῷ αἱρέσεως δέν δημιουργοῦμε 
αὐθαίρετα Σύνοδο, οὔτε ἡ Ἐκκλησία λειτουργεῖ ὅπως τόν 
καιρό τῆς εἰρήνης, οὔτε ἀποκαθιστάμεθα εἰς τούς θρόνους 
πρίν τήν ἀποκατάστασι τῆς πίστεως καί τή συνοδική κατα- 
δίκη τῆς αἱρέσεως, οὔτε δημιουργοῦμε παράλληλες θέσεις 
Ἐπισκόπων. Ἄν δέν εἶχε δημιουργηθῆ κατ᾽ ἀρχάς Σύνοδος 
εἰς τό Παλαιό “Ἡμερολόγιο, δέν θά ὑπῆρχαν τά σχίσματα 
καί ὁ ἐσωτερικός ἀλληλοσπαραγμός. 

Εἶναι γεγονός ὅτι αὐτή ἡ κατάστασις εἰς τό Παλαιό 
Ἡμερολόγιο προβληματίζει καί τούς θέλοντας νά ἀποτειχι- 
σθοῦν ἀπό τούς αἱρετικούς οἰκουμενιστές Ἐπισκόπους τοῦ 
Νέου Ἡμερολογίου καί τούς καθιστᾶ ἄπραγους ἐν καιρῷ 
αἱρέσεως, διότι αἰσθάνονται ὅτι, κατά τό δή λεγόμενο, θά 
φύγουν ἀπό τήν Σκύλα καί θά ἐνταχθοῦν εἰς τήν Χάρυβδη 
ἤ μᾶλλον θά ἐνταχθοῦν σέ ἕνα πολυκέφαλο σῶμα τό ὁποῖο 
λειτουργεῖ δίκην Λερναίας Ὕδρας, τῆς ὁποίας οἱ κεφαλές 
εἶναι οἱ Σύνοδοι καί τό σῶμα τό ἡμερολόγιο. Πάντως εἶναι 
προτιμώτερο νά ἀνήκη κανείς σέ σχίσματα καί παρατάξεις 

(ἄν βεβαίως ἐντός αὐτῶν δέν ἐμφιλοχωροῦν αἱρετικές 
δοξασίες) παρά σέ αἱρετικούς Ἐπισκόπους, διότι σύμφωνα 
μέ τούς Πατέρες ἡ αἵρεσις σέ χωρίζει ἀμέσως ἀπό τόν Θεό. 


β΄. Ἢ ἀσποτείχισις τῶν Ἁγιορειτῶν ἀτό 
τόν Πατριάρχη ᾿Ἀδηναγόρα 


ξ πειδή ὁ σκοπός τῆς παρούσης μελέτης δέν εἶναι ἡ δι- 
εξοδική ἀνάλυσις ἑκάστης ἀποτειχίσεως, ἀλλά τό ὅτι 
ἡ ἀποτείχισις εἶναι ἡ ἐν καιρῷ αἱρέσεως ὀρθόδοξος θέσις 
καί γραμμή, διά τοῦτο θά ἀναφέρωμε καί ὀλίγα διά τήν 
δευτέρα ἀποτείχισι τοῦ εἰκοστοῦ αἰῶνος, ἡ ὁποία συνέβη 
στό Ἅγ. Ὄρος κατά τήν τριετία τοῦ 1970-1973. 

Μελετῶντας ὅσα κείμενα ἔφθασαν εἰς ἡμᾶς διά τήν 
ἁγιορείτικη ἀποτείχισι, διαπιστώνομε ὅτι αὐτή ἐξεκίνησε 
μέ ὅλες τις πατερικές προῦποθέσεις, οἱ ὁποῖες πρέπει νά 
ὑπάρχουν διά νά εἶναι νόμιμος ἡ ἀποτείχισις καί θεάρε- 
στος ὁ σκοπός της. Δυστυχῶς ὅμως, ἐνῶ τό ξεκίνημα ἦ ἦτο 
ἄριστον, τό τέλος της ἦτο ἀπελπιστικά κακό, ταπεινωτικό 
καί ἄδοξο. Διότι οἱ ἁγιορεῖτες Πατέρες κατέθεσαν τά ὅπλα 
τότε πού ἔπρεπε νά ἐντείνουν τόν ἀγῶνα των, ὅταν δηλαδή 
ἄρχισαν οἱ ἀπειλές καί οἱ φοβέρες ἀπό τούς Πατριαρχικούς 
ἐξάρχους᾽ τότε πού ἦταν προβληματισμένοι οἱ Πατριαρχι- 
κοί καί οἱ Οἰκουμενιστές" τότε πού τά βλέμματα τῶν Ὀρθο- 
δόξων ἐνατένιζον εἰς τό Ἅγ. Ὄρος ὡς εἰς τήν ἀκρόπολιν 
τῆς Ὀρθοδοξίας, προσδοκῶντας τήν ἀποκατάστασιν τῆς 
πίστεως. Καί θυμίζει αὐτή ἡ ἀποτείχισις τήν Μικρασιατική 
καταστροφή, ἡ ὁποία ἐξεκίνησε μέ νίκες καί θριάμβους καί 
κατέληξε σέ ταπεινωτική ἧττα καί θρίαμβο τῶν ἐχθρῶν, 
οἱ ὁποῖοι εἰς τό ἑξῆς θά ἔχουν τόν ἀέρα τοῦ νικητοῦ καί 
θά ρυθμίζουν τίς κινήσεις καί τούς «πατριωτισμούς» τῶν 
ἡττημένων. Ὁ νοῶν νοείτω καί διά τά ἐκκλησιαστικά. 

Οἱ λόγοι πού ἐπικαλοῦνται οἱ ἁγιορεῖτες Πατέρες, διά 

τούς ὁποίους διέκοψαν τήν μνημόνευσι τοῦ Πατριάρχου 
Ἀθηναγόρα, ἦταν καθαρά λόγοι πίστεως καί συνίσταντο 
στήν ἄρσι τῶν ἀναθεμάτων πού αὐτός ἐνήργησε μέ συ- 
νοδική ἀπόφασι τό 1965, στή συνάντησι τοῦ Ἀθηναγόρα 
μέ τόν Πάπα στά Ἱεροσόλυμα καί γενικῶς στήν φιλοπα- 
πική του στάσι. Εἶναι γνωστό τοῖς πᾶσι ὅτι ὁ Πατριάρχης 
Ἀθηναγόρας δέν εἶχε δογματικούς φραγμούς, δέν ἐπίστευε 
στήν μοναδικότητα τῆς Ὀρθοδοξίας, οὔτε βεβαίως δεχό- 
ταν ὅτι οἱ αἱρετικοί εἶναι ἐκτός Ἐκκλησίας. Θά ἀναφέρωμε 
δύο-τρία ἀποσπάσματα ἀπό ὁμιλίες του διά νά βεβαιωθῆ 
καί ὁ πλέον δύσπιστος περί τῆς ἀληθείας τοῦ λόγου: 
«Ἀπατώμεθα καί ἁμαρτάνομεν (ἔλεγε), ἐάν νομίζωμεν, ὅτι 
ἡ Ὀρθόδοξος πίστις κατῆλθεν ἐξ οὐρανοῦ καί ὅτι τά ἄλλα 
δόγματα εἶναι ἀνάξια. Τριακόσια ἑκατομμύρια ἀνθρώπων 
ἐξέλεξαν τόν Μουσουλμανισμόν διά νά φθάσουν εἰς τόν 
Θεόν των καί ἄλλαι ἑκατοντάδες ἑκατομμυρίων εἶναι Δι- 
αμαρτυρόμενοι, Καθολικοί, Βουδισταί. Σκοπός κάθε θρη- 
σκείας εἶναι νά βελτιώσῃ τόν ἄνθρωπον» (Ἐκ δηλώσεών 
του, ἴδ. «Ὀρθόδοξος Τύπος», φ. 94, Δεκ. 1968). «Εἰς τήν 
κίνησιν πρός τήν ἕνωσιν, δέν πρόκειται ἡ μία Ἐκκλησία νά 
βαδίσῃ πρός τήν ἄλλην, ἀλλ᾽ ὅλαι ὁμοῦ νά ἐπανιδρύσωμεν 
τήν Μίαν, Ἁγίαν, Καθολικήν καί Ἀποστολικήν Ἐκκλησίαν, 
ἐν συνυπάρξει εἰς τήν Ἀνατολήν καί τήν Δύσιν, ὅπως ἐζῶμεν 
μέχρι τοῦ 1054, παρά καί τάς τότε ὑφισταμένας Θεολογικάς 
διαφοράς» (Ἐκ τοῦ μηνύματός του ἐπί τῇ ἑορτῇ τῶν Χρι- 
στουγέννων τοῦ 1967, ἴδ. «Ἀπό τήν πορείαν τῆς ἀγάπης», 
σελ. 87). «Ὁ αἰών τοῦ δόγματος παρῆλθε» (Δήλωσίς του, 
ἴδ. «Ἀκρόπολις», 29-6-63). «Καλούμεθα ν’ ἀπαλλαγῶμεν 
τοῦ πλέγματος τῆς πολεμικῆς καί τῆς ἀντιρρήσεως ἐν τῇ 
Θεολογίᾳ καί νά ἐφοδιάσωμε αὐτήν διά τοῦ πνεύματος τῆς 
ζητήσεως καί τῆς διατυπώσεως τῆς ἀληθείας ἐν τῇ ἀγάπῃ 
καί τῇ ὑπομονῇ. Ὁ Χριστιανισμός ἔχει ἀνάγκη σήμερον 
μιᾶς Θεολογίας τῆς καταλλαγῆς» (Ἐξ ὁμιλίας του εἰς τήν 

Θεολογικήν Σχολήν Βελιγραδίου τήν 12-ογ-6γ, ἴδ. (Εθνος», 
13-10-67). 

Ἔχοντας αὐτά ὑπ᾽ ὄψιν των οἱ ἁγιορεῖτες Πατέρες καί, 
κυρίως, τήν συνοδική ἄρσι τῶν ἀναθεμάτων καί τήν ἄνευ 
ὅρων ὑποστολή τῆς σημαίας τῆς Ὀρθοδοξίας, διέκοψαν τήν 
μνημόνευσι τοῦ ὀνόματος τοῦ Πατριάρχου. Εἰς τήν διακο- 
πή τῆς μνημονεύσεως προέβησαν οἱ μισές περίπου μονές 
τοῦ Ἁγ. Ὄρους, ὅλες οἱ σκῆτες καί τά περισσότερα κελία. 
Εἶναι ἀλήθεια, ὅπως ὁμολογοῦν οἱ παλαιοί ἁγιορεῖτες Πα- 
τέρες, ὅτι ὁ Πατριάρχης Ἀθηναγόρας δέν ἐπίεσε τήν ἱερά 
Κοινότητα τοῦ Ἁγ. Ὄρους πρός ἐπαναφορά τῆς μνημονεύ- 
σεως τοῦ ὀνόματός του, εἴτε διότι δέν τόν ἐνδιέφερε, εἴτε 
διότι δέν ἦτο διατεθειμένος νά ἀλλάξη πορεία πλεύσεως. 

Ἡ ἱερά Κοινότης, λοιπόν, τοῦ Ἁγ. Ὄρους, ζῶντος ἀκό- 
μη τοῦ Πατριάρχου Ἀθηναγόρα, ἐπῆρε κατά τήν τακτική 
συνεδρία τῆς 17-1ο0-70, μία ἱστορική διά τούς καιρούς μας 
ἀπόφασι, κατά τήν ὁποία σεβόμενη τήν ἐλευθερία καί 
τό αὐτοδιοίκητον τῶν μονῶν, ἄφηνε τελεία ἐλευθερία 
ἐπιλογῆς εἰς τό θέμα τῆς μνημονεύσεως τοῦ Πατριάρχου. 
Ἡ ἴδια ἀπόφασις ἐπανελήφθη στήν διπλή σύναξι τῆς 13- 
11-71 εἰς τήν ὁποία μνημονεύεται αὐτή ἡ πρώτη ἀπόφασις 
ὡς ἑξῆς: «Διαμνημόνευσις Οἰκουμενικοῦ Πατριάρχου. Ἡ 
ἔκτακτος Δ. 1. Σύναξις ἀναφέρεται εἰς τήν ἀκόλουθον 
ἀπόφασιν αὐτῆς, ὑπό τήν ἔννοιαν ὅτι ἑκάστη Ἱερά Μονή 
ἔχει τήν ἀπόλυτον ἐλευθερίαν ὅπως ἐνεργῇ ἐν προκειμένῳ 
κατά τήν ἑαυτῆς κρίσιν καί συνείδησιν. “Συνεδρία ΞΘ΄. 
Τακτική 17-11-70 ἡμέρα Δευτέρα. Συνελθούσης τῆς καθ᾽ 
ἡμᾶςἹερᾶς Κοινότητος ἐν ἀπαρτίᾳ... μεθ᾽ ὅ ἡ καθ᾽ ἡμᾶς Ἱερά 
Κοινότης, ἀναγινώσκει τά γράμματα τῶν Ἱερῶν Μονῶν τά 
ἀπαντητικά εἰς τήν ὑπ᾽ ἀριθμ. 130,)ς-ο-7ο ἐγκύκλια αὐτῆς, 
ὧν τά στοιχεῖα ἔχουσιν ὡς ἀκολούθως... Μετ᾿ ἐμπεριστα- 
τωμένην συζήτησιν διαπιστοῦται ὅτι τό περιεχόμενον τῶν 
γραμμάτων τῶν Ἱερῶν Μονῶν, συμφωνεῖ μέ τάς ἐκτεθεῖσας 

γνώμας τῶν Πανοσιολ. Πληρεξουσίων αὐτῶν καί τήν δυ- 
γάμει αὐτῶν ληφθεῖσαν ἀπόφασιν κατά τήν ΜΓ΄.) 23-9-69 
Συνεδρίας τῆς Ε.Δ.1. Συνάξεως, ἥτις καί καταχωρεῖται ὡς 
ἀκολούθως ὡς καί ἀπόφασις σημερινή τῆς καθ᾽ ἡμᾶς Ἱερᾶς 
Κοινότητος. Κατά τά ἀνωτέρω ἐκτεθέντα, ὑπό πάντων τῶν 
Πανοσιολ. Πληρεξουσίων Ἀντιπροσώπων διαπιστοῦται ἡ 
ἐμμονή τῶν πλείστων Ἱερῶν Μονῶν, εἰς τήν περί μνημοσύ- 
γου τοῦ Σεπτοῦ ὀνόματος τοῦ Οἰκουμενικοῦ Πατριάρχου 
ὡς τοῦ οἰκείου ἡμῶν ἐπισκόπου ὑποχρέωσιν κατά τήν Νο- 
μοκανονικήν τάξιν. Καί παρά πάντων ἐκφράζεται ἡ εὐχή 
ὅπως εἰς ὁλόκληρον τόν Ἁγιώνυμον ἡμῶν Ὄρος ἐπανέλθη 
συντόμως, θείᾳ συνάρσει, ἡ Κανονική Τάξις, αἰρομένων 
τῶν ὡς μή ὥφειλε δημιουργηθέντων αἰτίων τῆς παρούσης 
πνευματικῆς ἀντιθέσεως καί παρά πάντων τῶν Μοναστῶν 
Αὐτοῦ ἐν ἑνί στόματι καί μιᾷ καρδίᾳ ὑμνεῖται τό Πανάγιον 
Ὄνομα τοῦ Θεοῦ καί ἔχομεν διά τῆς Ἐκκλησίας, βεβαίαν 
τήν σωτηρίαν ἡμῶν ἅπαντες, ἐν Χριστῷ Ἰησοῦ τῷ Κυρίῳ 
ἡμῶν, διά πρεσβειῶν τῆς Παναχράντου Αὐτοῦ Μητρός, τῆς 
Ἐφόρου καί Προστάτιδος τοῦ Ἱεροῦ ἡμῶν ἸΤόπου καί τῶν 
Ὁσίων Πατέρων ἡμῶν». 

Εἴπαμε ὅτι εἶναι διά τούς καιρούς μας ἱστορική αὐτή 
ἡ ἀπόφασις τῆς Ἱερᾶς Κοινότητος τοῦ ἁγ. Ὄρους, ἐπειδή 
οἱ καιροί μας εἶναι πνευματικά ἄνυδροι καί ὁμολογιακά 
ἐνδοτικοί. Διά νά ἦταν ὁμολογιακή αὐτή ἡ ἀπόφασις θά 
ἔπρεπε νά ἀποφασίσουν ὁμοφώνως οἱ μονές τήν διακοπή 
τῆς μνημονεύσεως τοῦ Πατριάρχου, μέχρις ὅτου αὐτός 
ἐπιστρέψει εἰς τήν Ὀρθοδοξία. Αὐτό θά ἦταν ἀφ᾽ ἑνός 
μέν ἕνα ἄριστο παράδειγμα τῶν ἁγιορειτῶν Πατέρων 
διά κληρικούς, μοναχούς καί λαϊκούς εἰς τόν κόσμον, ἀφ᾽ 
ἑτέρου δέ θά βοηθοῦσε τά μέγιστα εἰς τήν κατάσβεσιν τῆς 
αἱρετικῆς πυρκαϊᾶς. 

Μετά τόν θάνατο τοῦ Ἀθηναγόρα ὁ νέος Πατριάρχης 
Δημήτριος, ὅσο πρᾶος καί ἄν ἐφαίνετο ἐξωτερικά, ἀπαίτησε 

μετά ἀπειλῶν τήν μνημόνευσι τοῦ ὀνόματός του ἀπό τούς 
ἁγιορεῖτες Πατέρες. Πρός τόν σκοπόν αὐτόν, δύο μόλις 
μῆνες μετά τήν ἐνθρόνισί του, ἀπέστειλε τόν Μητροπολίτη 
Φιλίππων Νεαπόλεως καί Θάσου Ἀλέξανδρον ὡς πατρι- 
αρχικόνΈξαρχον, διά νά ἐπιβάλλη μέ κάθε τρόπο τήν ἐπα- 
ναφορά τῆς μνημονεύσεως. Ἀπό τό περιοδικό «ἅγ. Σίμων 
ὁ μυροβλήτης» μεταφέρουμε τά σχετικά μέ τήν ὑπόθεσι 
γεγονότα: «ΜΕΤΑ τήν ἄφιξι τοῦ Πατριαρχικοῦ Ἐξάρχου 
ἐγένετο λόγος περί μνημοσύνου τοῦ πατριαρχικοῦ ὀνόματος. 
Ὀκτώ Ἱεραί Μοναί δέν ἐμνημόνευον τόν Οἶκ. Πατριάρχην. 
Ἀφοῦ προσεπάθησεν ὁ πατριαρχικόςΈἜξαρχος γά πείσῃ τούς 
ἀντιπροσώπους τῶν Μονγῶν ὅτι ὁ πατριάρχης εἶναι ὀρθόδο- 
ξος ὅπως καί ὁ προκάτοχός του, ἐκλήθησαν νά ἀπαντήσουν 
γραπτῶς αἱ μή μνημονεύουσαι Ἱεραί Μοναί. Ἡ Ἱερά Μονή 
Σταυρονικήτα ἀπήντησεν ὅτι θά μνημονεύῃ τοῦ λοιποῦ» 
(Ἔτος Γ΄, Σεπτέμβριος:-Όκτωβριος 1972, τεῦχος 13, σελ. 22). 

Οἱ γραπτές ἀπαντήσεις τῶν μονῶν, οἱ ὁποῖες διέκοψαν 
τήν μνημόνευσι, πρός τήν Ἱερά Κοινότητα καί τόν πατρι- 
αρχικόἜξαρχο ἦταν ὄντως ὁμολογιακές, δεδομένου ὅτι 
ἐγνώριζον οἱ Πατέρες τίς πιέσεις καί ἀπειλές πού θά ὑφί- 
σταντο καί τά ἐπακόλουθα τῆς ὀρθοδόξου ἐνστάσεώς των. 
Ἡ Ἱερά μονή Καρακάλλου μεταξύ τῶν ἄλλων ἀνέφερε: «... 
Ἐπιθυμοῦμεν νά ἐπαναλάβωμεν τήν ἐν πεποιθήσει καί ἀμε- 
τάθετον ἀπόφασιν ἡμῶν περί συνεχίσεως τῆς διακοπῆς τοῦ 
Πατριαρχικοῦ Μνημοσύνου εἰς ἔνδειξιν διαμαρτυρίας, ἐφ’ 
ὅσον ὁ Νέος Οἰκουμενικός Πατριάρχης κ. Δημήτριος ὁ Α΄ θά 
συνεχίσῃ τήν τηρουμένην ὑπό τῆς Ἱερᾶς Συνόδου Γραμμήν, 
τήν ὁποίαν εἶχε χαράξει ὁ Ἀθηναγόρας. Ἡμεῖς οἱ ἁγιορεῖται 
ἐνομίζαμεν ὅτι θά ἠκολούθει αὐστηράν συντηρητικήν γραμ- 
μήν ἀντίθετον ἀπό ἐκείνην τοῦ Ἀθηναγόρα. Ἑπομένως ἔργον 
τοῦ νέου Πατριάρχου εἶναι ἡ ἐπί 24 ἔτη χαραχθεῖσα γραμμή 
τῆς συνεργασίας μετά τοῦ ἀμετανοήτου πάπα Παύλου διά 
τήν ἕνωσιν τῶν Ἐκκλησιῶν. Συνεπῶς ἡ καθ᾽ ἡμᾶς Ἱερά Μονή 

τοῦ Καρακάλλου ἐπανέρχεται καί αὖθις εἰς τήν παλαιάν 
ἀπόφασιν τῆς Ἐκτάκτου Διπλῆς Ἱερᾶς Συνάξεως, ἥτις λέ- 
γει καί ἀποφασίζει, σύν τοῖς ἄλλοις, ὅτι ἐπαφίεται εἰς τήν 
συνείδησιν ἑκάστης Μονῆς ἡ διαμνημόνευσις τοῦ ὀνόματος 
τοῦ οἶκ. Πατριάρχου, διότι δέν δυνάμεθα νά καταπατήσωμεν 
τούς Ἱερούς Κανόνας, οὕς τό Πνεῦμα τό Ἅγιον ἐλάλησεν εἰς 
αὐτούς παρά ταῖς Ἱ. Συνόδοις. Θά πειθώμεθα εἰς τόν νέον 
Πατριάρχην, ὅταν διαπιστώσωμεν ὅτι οὗτος θά ἀναθεωρήσῃ 
τάς αἱρετικάς ὁμολογίας τοῦ προκατόχου του καί δέν θά 
συνεχίσῃ τήν φιλοπαπικήν γραμμήν» (ὅπ. ἀν., σελ. 22). 

Ἡ ἱερά Μονή ἁγ. Παύλου ἐδήλωσε γραπτῶς τά ἑξῆς: 
«Ἀνταποκρινόμενοι εἰς τήν ὑπ᾽ ἀριθμ. 627 τῆς τρῆς τρέχοντος 
μήνός Ὑμετέραν ἐγκύκλιον, γνωρίζομεν τῇ Ἱ. Κοινότητι ὅτι 
ἐπί τοῦ θέματος τοῦ μνημοσύνου τοῦ ὀνόματος τῆς Α. Θ. 
Παναγιότητος τοῦ οἶκ. Πατριάρχου κυρίου Δημητρίου, ἡ 
ἀπόφασις ἡμῶν εἶναι ὅτι δέν δυνάμεθα νά προχωρήσωμεν 
εἰς συζήτησιν παρά μόνον ἐφ᾽ ὅσον δηλωθῇ ὑπό τῆς Α. 
Παναγιότητος διά τοῦ τύπου ὅτι δέν θά ἀκολουθήσῃ τήν 
πορείαν τοῦ προκατόχου Αὐτοῦ» (ὅπ. ἀν., σελ. 23). 

Ἡ ἱερά Μονή Ξενοφῶντος ἐδήλωσε τά ἑξῆς: «Ἡ Ἱερά 
ἡμῶν Μονή ἐμμένει ἐπί τῆς ὑπό στοιχ. ΝΒ΄ 13.11.71 ἐκτάκτου 
Διπλῆς Ἱερᾶς Συνάξεως δεδομένου ὅτι τά αἴτια, ἅτινα μᾶς 
ἔφερον εἰς τήν διακοπήν τοῦ μνημοσύνου τοῦ Οἰκουμενικοῦ 
Πατριάρχου, δέν ἤρθησαν ὡς εὐχόμεθα καί ἀναμένομεν. 
Ἀντιθέτως μάλιστα, ἐάν λάβῃ κανείς ὑπ’ ὄψιν του τον ἐνθρο- 
γιστήριον λόγον τοῦ νέου Πατριάρχου Παναγιωτάτου κ.κ. 
Δημητρίου (Ἐφημερίς «Ὀρθοδ. Τύπος», φύλ. 167-168, τῆς και 
1τοῆς Αὐγούστου 1972) ὡς καί τἀς προγραμματικάς δηλώσεις 
του πρός τήν ἐνδημοῦσαν Σύνοδον («Επίσκεψις», ἀριθ. 60, 
8.8.10972, σελ. 7), ἡ ἐμμονή μας ἐγένετο πλέον σταθερά» (ὅπ. 
ἀν., σελ. 23). 

Ἡ Ἵ. Μονή Γρηγορίου κάνει πολύ ἐκτενῆ ἀναφορά 
διά τούς λόγους πού τήν ἠνάγκασαν νά προβῆ στήν δι- 

ακοπή τοῦ μνημοσύνου τοῦ Ἀθηναγόρα. Μεταξύ τῶν 
ἄλλων ἀναφέρει: «Δυστυχῶς οὐσιαστικῶς δέν ἤρθησαν 
οἱ λόγοι οὐδέ αἱ ἐπιφυλάξεις πού ἐπέβαλον, τήν διακοπήν 
τοῦ μνημοσύνου τοῦ Πατριαρχικοῦ ὀνόματος, δεδομένου 
ὅτι ὁ νέος Οἰκουμενικός Πατριάρχης ὄχι μόνον δέν ἐφάνη 
συντηρητικώτερος τοῦ Προκατόχου Του, ἀλλά τοὐναντίον 
ὑπερθεματίζει τούτου διά τήν Οἰκουμενικήν κίνησιν» (ὅπ. ἀν. 
σελ. 24). Ζητᾶ ἐπίσης ἡ ἰδία μονή γραπτῶς τήν καθαίρεσι 
τοῦ Ἀρχιεπισκόπου Ἀμερικῆς Ἰακώβου Κουκούζῃη, διότι, 
σύμφωνα μέ καταγγελίες ὁμογενῶν, ἀρνήθηκε σέ δηλώ- 
σεις του στόν τύπο τό δόγμα τῆς ἁγ. Τριάδος καί διέθεσε 
ἐκ τοῦ ταμείου τῆς Ἀρχιεπισκοπῆς 3Ξ0ο0.οοο δολλάρια πρός 
ἀνέγερσι πανθεϊστικοῦ ναοῦ, ὅπου θά λατρεύονται ὅλοι οἱ 
θεοί ἀνεξαρτήτως θρησκείας. Ἡ κατάληξις τοῦ ὁμολογια- 
κοῦ κειμένου τῆς μονῆς Γρηγορίου ἔχει ὡς ἑξῆς: 

«Κατόπιν ὅλων τούτων, ἡ Ἱερά ἡμῶν Μονή θά συνεχίσῃ 
τήν ἀκολουθητέαν Αὐτῆς γραμμήν κατ᾽ ἐφαρμογήν τῆς 
προρρηθείσης ἀποφάσεως τῆς Ἐκτάκτου Διπλῆς Ἱερᾶς Συνά- 
ξεως. Ὁ Σεβασμιώτατος ΠατριαρχικόςΈξαρχος ἐπεσήμανε 
τό φάσμα τῆς ἐπιβολῆς κυρώσεων. Δηλαδή θά ἐξασκηθῇ 
βία; Ἐκεῖνοι οἱ ὁποῖοι θά θελήσουν νά ἐξασκήσουν βίαν ἄς 
ἀναλογισθοῦν τάς εὐθύνας των διά τήν τύχην τῶν Ἱερῶν 
τούτων καί αἰωνοβίων Σκηνωμάτων. Ἄς ἀφήσουν ἡσύχους 
ἡμᾶς τούς Μοναχούς, τούς ἀπομεμακρυσμένους ἐκ τοῦ 
κόσμου νά συνεχίζωμεν τήν ἐφαρμογήν τῶν ὧν παρελά- 
βομεν ἐκ τῶν πατέρων μας ἱερῶν παραδόσεων. Ὄχι κατά 
τό δοκοῦν νά ζητῶμεν δῆθεν τήν ἐφαρμογήν τῶν θείων 
καί ἱερῶν Κανόνων καί ὅταν δέν θέλωμεν τήν ἐφαρμογήν 
τούτων νά θέτωμεν τά δόγματα εἰς τά Σκευοφυλάκια, ὅπως 
διεκήρυσσεν ὁ ἀποθανών Πατριάρχης Ἀθηναγόρας. Ἐπί 
τούτοις διατελοῦμεν μετά πολλῆς τῆς ἐν Χῷ φιλαδελφίας 
καί ἀγάπης» (ὅπ. ἀν., σελ. 25). 

Ἡ ἐπιβολή λοιπόν τῶν κυρώσεων ἦτο γνωστή εἰς τούς 

Πατέρας καθώς καί ἡ ἄσκησις βίας καί διά τοῦτο ἔχει με- 
γάλη ἀξία ἡ ἐμμονή των εἰς τήν διακοπή τῆς μνημονεύσεως 
τοῦ νέου Πατριάρχου Δημητρίου. 

Εἶναι λοιπόν ἄξιον ἀπορίας τό τί προέκυψε καί, μετά 
ἀπό τίς δύο ἀποφάσεις τῆς ἱερᾶς Κοινότητος καί τίς γρα- 
πτέὲς ἀπαντήσεις τῶν μονῶν, ὑπέστειλαν οἱ ἁγιορεῖτες 
Πατέρες τήν σημαία τῆς ὁμολογίας, δεδομένου ὅτι, ὄχι 
μόνο οἱ δύο ἑπόμενοι Πατριάρχες μετά τόν Ἀθηναγόρα 
δέν διώρθωσαν τίποτε στά θέματα τῆς πίστεως, ἀλλά 
ἀπεναντίας ἐπροχώρησαν σέ μεγαλυτέρους συμβιβασμούς 
καί προδοσίες. Ἡ μεγαλύτερη προδοσία καί ὁ χειρότερος 
συμβιβασμός ὅλων τῶν αἰώνων στήν ἱστορική πορεία τῆς 
Ἐκκλησίας εἶναι αὐτός πού ἔγινε στήν διετία 1991-1993, 
κατά τήν ὁποία ἀνεγνωρίσθησαν ὡς ἔγκυρα στό Σαμπεζύ 
καί στό Μπελαμέντ τοῦ Λιβάνου τά μυστήρια τῶν Μο- 
νοφυσιτῶν καί τῶν Παπικῶν ἀντιστοίχως. Αὐτό σημαίνει 
ἀφ᾽ ἑνός μέν ὅτι οἱ Παπικοί καί οἱ Μονοφυσίτες, χωρίς 
νά ἀποκηρύξουν οὐδεμία αἵρεσι καί παραμένοντας ἐκεῖ 
ὅπου εὑρίσκονται, ἔχουν τό ἅγιον Πνεῦμα, τό ὁποῖο τούς 
ἁγιάζει τά μυστήρια πού τελοῦν, ἀφ᾽ ἑτέρου οἱ Πατέρες 
καί οἱ Σύνοδοι πού τούς ἀπέκοψαν ἀπό τήν Ἐκκλησία καί 
τούς ἀνεθεμάτισαν ἦσαν, οὔτε λίγο οὔτε πολύ, παρανοϊκοί 
καί διέπραξαν τό μεγαλύτερο ἔγκλημα τῶν αἰώνων, ἐφ᾽ 
ὅσον ἀπέκλεισαν ἀπό τήν σωτηρία καί τήν Ἐκκλησία διά 
μέσου τῶν αἰώνων ἄπειρα πλήθη ἀνθρώπων. Ἐπί πλέον δέ 
μέ αὐτές τίς ἀποφάσεις ἐδείξαμε ὅτι, τό νά εἶναι κάποιοι 
ἐντός ἤ ἐκτός Ἐκκλησίας καί νά ἔχουν ἔγκυρα ἤ ἄκυρα 
μυστήρια, δέν εἶναι θέμα κατ᾽ ἐξοχήν Ὀρθοδόξου πίστεως 
καί αἱρέσεως ἀντιστοίχως, ἀλλά θέμα τό ὁποῖο ρυθμίζεται 
ἀπό κάποια Σύνοδο ἤ διμερῆ ἐπιτροπή καί βεβαίως ἕνας 
τρόπος ἄγνωστος σέ ὅλους ἀνεξαιρέτως τούς ἁγίους ὅλων 
τῶν αἰώνων. 

Θέσαμε σέ κάποιους ἀπό τούς παλαιούς ἁγιορεῖτες 

αὐτό τό ἐρώτημα, τό πῶς δηλαδή ἀντίθετα στίς γραπτές 
δηλώσεις των ἐπανέφεραν τό μνημόσυνο τοῦ Πατριάρ- 
χου, ἐνῶ τά θέματα τῆς πίστεως πηγαίνουν ἀπό τό κακό 
στό χειρότερο καί ὁ Οἰκουμενισμός καθημερινῶς κερδίζει 
ἔδαφος εἰς βάρος τῆς Ὀρθοδοξίας. Κάποιοι ἀπήντησαν 
ὅτι τούς ἐξεγέλασαν οἱ Πατριαρχικοί, οἱ ὁποῖοι ἤρχοντο 
στό Ὄρος μετά τόν θάνατο τοῦ Ἀθηναγόρα, συστηματι- 
κά καί ἐπί τό αὐτό καί ὑπέσχοντο στούς ἁγιορεῖτες ὅτι, 
ἄς ἐπαναφέρουν αὐτοί τό μνημόσυνο τοῦ Πατριάρχου 
καί ὅλα, μέ τό νέο Πατριάρχη, θά διορθωθοῦν. Αὐτό 
προφανῶς ἦτο ἁπλή δικαιολογία, διότι τίποτε δέν τούς 
ἐμπόδιζε ἐφ᾽ ὅσον ἐξηπατήθησαν νά ἐφαρμόσουν ἐκ νέ- 
οὐ τίς δύο ἀποφάσεις τῆς Ἱερᾶς Κοινότητος. Ἐκεῖνο πού 
ἴσως δέν θέλουν νά ὁμολογήσουν οἱ ἁγιορεῖτες Πατέρες 
εἶναι ὁ φόβος τῶν κυρώσεων καί ἡ σιδηρᾶ ράβδος μέ 
τήν ὁποία θέλησε νά τούς ποιμάνη ὁ νέος Πατριάρχης. 
Οἱ ἐπιπτώσεις δηλαδή τῶν ποινῶν καί τῶν καθαιρέσε- 
ων, τῶν ἐξώσεων καί τῶν βιαίων ἀπομακρύνσεων ἐκ τῆς 
ἡγουμενικῆς ἀρχῆς καί ἐξουσίας. Αὐτό τουλάχιστον ἀπο- 
δεικνύεται ἀπό τά κείμενα. 

Ὁ «Ὀρθόδ. Τύπος» τῆς 15ης Ἰουλίου 1974 μᾶς πληρο- 
φορεῖ τά ἑξῆς: 

«Ὁ πολιτικός διοικητής τοῦ Ἁγ. Ὄρους προειδοποιεῖ. Ἄκυ- 
ρος ἡ ἐκλογή ἡγουμένου ἐάν δέν ἐπαναφερθῆ τό μνημόσυ- 
γον τοῦ Πατριάρχου εἰς τήν Μονήν. ἩἹ. Μονή Ἁγ. Παύλου 
ἐμμένει εἰς τήν διακοπήν τοῦ Μνημοσύνου. Θεσσαλονίκη, 
Ἰούλιος (Τοῦ ἀνταποκριτοῦ μας). 

»Ὁ πολιτικός Διοικητής κ. Δ. Κριεκούκιας ἀπέστειλε πρός 
τήν Ἱεράν Μονήν Ξενοφῶντος τό ὑπ᾽ ἀριθ. Φ. 26)15.6.1974 
ἔγγραφον δι’ οὗ “ἐντέλλεται ἡ ἀπομάκρυνσις" τοῦ Ἡγουμέ- 
γου π. Εὐδοκίμου “ἐκ τῆς Ἱερᾶς αὐτοῦ μετανοίας", ἐπειδή 
οὗτος (ὁ Ἡγούμενος) “παραμένει εἰς τάς ἰδίας αὐτοῦ πνευ- 
ματικάς θέσεις", Κατά τάς πληροφορίας μας, ὁ Καθηγούμε- 

γος θά προσφύγη εἰς τό Συμβούλιον Ἐπικρατείας. Ἄξιον ἰδι- 
αἰτέρας προσοχῆς τυγχάνει καί τοῦτο: Ὁ κ. Διοικητής τονίζει 
ὅτι “ἡ τυχόν ἐκλογή νέου Ἡγουμένου, μή συμμορφουμένου 
εἰς τήν ἀπαίτησιν ταὐτην᾽", δηλαδή νά ἐπαναφέρη τήν 
Μονήν “εἰς τήν ὁδόν τῆς κανονικῆς καί ἐκκλησιαστικῆς 
τάξεως θά εἶναι ἄκυρος καί ὁ νεοεκλεγείς Ἡγούμενος θά 
ἐκπίπτη τοῦ ἀξιώματός του! Αὐτό σημαίνει ὅτι πρέπει νά 
δηλώνη ὁ ὑποψήφιος Ἡγούμενος, ἐκ τῶν προτέρων, ὅτι θά 
ἐφαρμόζῃ τό μνημόσυνον τοῦ Πατριάρχου». 

Αὐτό τό κείμενο εἶναι πολύ ἀποκαλυπτικό καί ἀποδει- 
κνύει τά μέσα πού μεταχειρίσθηκε ὁ νέος Πατριάρχης, ὁ 
«πρᾶος» καί «εἰρηνικός», προκειμένου νά φιμώση τά στό- 
ματα τῶν ἁγιορειτῶν Πατέρων. Δέν ἤθελε ὁ ἄνθρωπος τούς 
καλογήρους νά γίνουν ἐμπόδιο καί τροχοπέδη στά ἑνωτικά 
του σχέδια. Καί βεβαίως ἐγνώριζε καλά καί αὐτός καί τά 
κέντρα ἀπό τά ὁποῖα κατευθύνετο ὅτι δέν εἴμεθα εἰς τήν 
πρωτοχριστιανική περίοδο τῶν διωγμῶν, μέ τούς ὁποίους 
ἡ Ἐκκλησία ἐδυνάμωσε, ἐδοξάσθηκε καί ἐνίκησε τή βία 
μέ τήν θυσία καί τήν ἐμμονή στήν ἀλήθεια, οὔτε ἀκόμη 
στήν ἐποχή τοῦ λατινόφρονος Βέκκου κατά τήν ὁποία στό 
ἅγ. Ὄρος κατοικοῦσαν μοναχοί οἱ ὁποῖοι στά θέματα τῆς 
πίστεως δέν ὑπεχώρουν οὐδέ βῆμα ποδός. 

Τώρα, προκειμένου νά γίνη στό Ὄρος κάποιος ἡγούμε- 
νος, χρειάζεται νά κάνη ὄχι ὅπως ἄλλοτε ὁμολογία πίστεως, 
ἀλλά ὁμολογία συμβιβασμοῦ, εἰδάλλως δέν θά ἀναγνωρί- 
ζεται ἀπό τό Πατριαρχεῖο ἡ κατά τά ἄλλα νόμιμη ἐκλογή 
του. Ἡ πνευματική δέ δικαιοδοσία τοῦ Πατριαρχείου ἐπί 
τοῦ ἁγ. Ὄρους μεταβάλλεται σέ τυραννία καί ὁ βασικός 
σκοπός καί στόχος τοῦ ἁγιορείτικου πλέον μοναχισμοῦ 
ἀπό τή δημιουργία φυλάκων τῆς πίστεως, κατά τά πρότυπα 
τῶν ὁσιομαρτύρων τῶν ἐπί Βέκκου, μεταλλάσσεται στή 
δημιουργία πειθήνιων ὀργάνων τοῦ Πατριάρχου κατά τά 
πρότυπα τοῦ παπικοῦ μοναχισμοῦ. Ἡ δέ μνημόνευσις τοῦ 

ὀνόματος τοῦ Πατριάρχου εἶναι πλέον τό σύμβολον τῆς 
ὑποτελείας καί τό δεῖγμα τοῦ ἀνθρωποκεντρισμοῦ πού 
ἀντικατέστησε ἄδοξα τήν χριστοκεντρική Παράδοσι τῆς 
Ἐκκλησίας. 

Κάποια τελευταῖα λείψανα ἀγωνιστικότητος ἤ ὅπως θά 
λέγαμε διασώσεως τῆς τιμῆς τῶν ὅπλων μᾶς δίδει στό ἴδιο 
φύλλο ὁ «Ὀρθόδ. Τύπος». Ἀναφέρει συγκεκριμένα τά ἑξῆς: 
«Ἡ στάσις τῆς μονῆς Ἁγ. Παύλου. Κατά πληροφορίας μας, 
μεγάλος ὑπῆρξεν ὁ ἐνθουσιασμός διά τήν στάσιν τῆς Ἱερᾶς 
Μονῆς Ἁγ. Παύλου, μεταξύ τῶν ὀρθοδόξων. Ὡς ἀνέγραψεν 
ὁ «Ὀρθόδ. Τύπος» εἰς τόπροηγούμενον φύλλον, ὁ καθηγού- 
μενος τῆς Ἱερᾶς Μονῆς Ἁγ. Παύλου, π. Ἀνδρέας, ἐδήλωσε 
ρήητῶς εἰς τόν πολιτικόν Διοικητήν τοῦ Ἁγίου Ὄρους, ὅτι δέν 
πρόκειται νά ἐπαναλάβη τό μνημόσυνον τοῦ Οἰκουμενικοῦ 
Πατριάρχου, ἐφ᾽ ὅσον οὗτος δέν ἀποκηρύξη τήν γραμμήν 
τοῦ Οἰκουμενισμοῦ καί τοῦ φιλενωτισμοῦ. Μέ τήν δήλωσιν 
τοῦ Ἡγουμένου συνεφώνησεν ὁλόκληρος ἡ Ἀδελφότης, ἐπί 
τούτῳ προσκληθεῖσα εἰς τό Ἡγουμενεῖον. Ἡ στάσις αὕτη τῆς 
Ἱερᾶς Μονῆς ἐνεδυνάμωσε πολλούς καί οἱ ὀφθαλμοί τῶν 
ἀγωνιζομένων εἶναι προσηλωμένοι ἐπάνω τῆς» («Ὀρθόδ. 
Τύπος», της Ἰουλίου 1974). 

Ἔχομε καί ἕνα κείμενο τό ὁποῖο καταχωροῦμε καί μέ 
τό ὁποῖο φαίνεται ἐναργέστατα ὁ συμβιβασμός καί ἡ ὑ- 
ποστολή τῆς σημαίας ἐκ μέρους τῆς ἱερᾶς Κοινότητος, 
μετά τά πατριαρχικά «φιρμάνια» καί τίς πολιτικές ἀπα- 
γορεύσεις. Αὐτό ἀποδεικνύει τήν πιστή καί κατά γράμ- 
μα ἐφαρμογή τῶν πατριαρχικῶν καί πολιτικῶν ἐντολῶν. 
Προέρχεται μάλιστα τό κείμενο αὐτό ἀπό δισενιαύσιο 
Σύναξι τῆς Ἱερᾶς Κοινότητος τοῦ ἁγ. Ὄρους, τό ὁποῖο 
σημαίνει ὅτι ἡ γραμμή πλέον τῆς Ἱερᾶς Κοινότητος κα- 
τευθύνετο ἀπό τούς ἡγουμένους τῶν μονῶν, οἱ ὁποῖοι 
προφανῶς «στένοντες καί τρέμοντες» ἔσπευσαν νά εὐθυ- 
γραμμισθοῦν μέ τίς πατριαρχικές προσταγές. Τό κείμενο 

αὐτό ὁμιλεῖ ἀπό μόνο του καί σηματοδοτεῖ τήν περαιτέρω 
πορεία τοῦ ἁγ. Ὄρους: 

«ΔΙΣΕΝΙΑΥΣΙΟΥΊΕΡΑΣ ΣΥΝΑΞΕΩΣ 

»20 Αὐγούστου 1974 

»Συνελθούσης τῆς καθ᾽ ἡμᾶς Δισενιαυσίου Ἱερᾶς Συνάξε- 
ὡς σήμερον 201" Αὐγούστου τοῦ ἐ.ἔ. 1ογᾷ ἡμέραν Δευτέραν 
ἐν ἀπαρτίᾳ ἐν τῇ Κοινῇ Αἰθούσῃ τῶν Συνεδριῶν τῆς Ἱερᾶς 
Κοινότητος εἰς 951" Σύνοδον Αὐτῆς... 

»Μετά ταῦτα 1) ἀναγινώσκονται τά πληρεξούσια Γράμ- 
ματα τῶν Ἱερῶν Μονῶν, δι’ ὧν ἐξαγγέλεται ὁ διορισμός 
παρά τῇ Δισενιαυσίῳ Ἱερᾷ Συνάξει τῆς παρούσης Συνόδου 
τῶν Πληρεξουσίων ἀντιπροσώπων αὐτῶν... Ἀναγιγνώσκεται 
ἐπίσης καί ἐπιστολή τῆςἹερᾶς Μονῆς Ἁγ. Παύλου διορίζουσα 
ὡς ἀντιπρόσωπον τόν Πανήτον Ἀρχιμ. Ἀνδρέαν ὡς Καθη- 
γούμενον αὐτῆς. Ἡ ἐπιστολή αὕτη ὑπογράφεται ὑπό τοῦ 
αὐτοῦ Ἀρχιμ. ὡς Καθηγουμένου τῆς Ἱ. Μονῆς Ἁγίου Παύ- 
λου. Τό γεγονός ἐσχολιάσθη ὑπό τῶν ἁγίων ἀντιπροσώπων, 
διότι κατόπιν τῆς γνωστῆς ἀποφάσεως τοῦ Οἰκουμενικοῦ 
Πατριαρχείου καί τῆς σχετικῆς ἐπιστολῆς τῆς Διοικήσεως 
τοῦ Ἁγίου Ὄρους πρός τήνἹεράν Μονήν Ἁγ. Παύλου καί τήν 
Ἱεράν Κοινότητα ὁ ἐν λόγῳ Ἀρχιμ. θεωρεῖται ὑπό τῆς Ἱερᾶς 
Κοινότητος ὡς ἔκπτωτος τοῦ καθηγουμενικοῦ λειτουργή- 
ματος’ δι᾽ ὅ καί δέν γίνονται δεκτά ἔγγραφα φέροντα τήν 
ὑπογραφήν του. 

»Πολλῶν λεχθέντων διά τό πρακτέον ἀπεφασίσθη ἐν 
προκειμένῳ, ὅπως κληθῇ ὁ ἅγιος Πρωτεπιστάτης καί ἐνη- 
μερώσῃ ὑπευθύνως τήν Δ.1. Σύναξιν περί τοῦ ποία εἶναι ἡ 
στάσις τῆς Ἱερᾶς Κοινότητος καί ἄρα περί τοῦ πῶς πρέπει 
γά ἐνεργήσῃ καί ἡ Δισενιαύσιος Ἱερά Σύναξις. Μετά τήν 
ἔλευσιν καί διαβεβαίωσιν τοῦ ἁγίου Πρωτεπιστάτου διά 
τήν στάσιν τῆς Ἱερᾶς Κοινότητος οἱ ἀντιπρόσωποι τῆς Δ.1. 
Συνάξεως παρεκάλεσαν μετά πολλῆς ἡρεμίας καί ἀγάπης 
τον Πανήτον Ἄρχιμ. κ. Ἀνδρέαν ὅπως μή μετάσχῃ εἰς τάς ἐρ- 

γασίας τῆς παρούσης Συνόδου διά λόγους κανονικῆς τάξεως 
καί εὐρυθμίας, ὅπερ καί ἐγένετο μετά κατανοήσεως δεκτόν 
ὑπό τοῦ Πανήτου Ἄρχιμ. Ἀνδρέου». 

Ἡ Δισενιαύσιος λοιπόνϊερά Σύναξις τοῦ ἁγ. Ὄρους ἐκή- 
ρυξε ἔκπτωτο τόν Καθηγούμενο τῆς. Μονῆς Ἁγ. Παύλου, 
ἀρχήίτην Ἀνδρέα, διότι δέν ἐμνημόνευε. Ἄν ἀναλογισθοῦμε 
ὅτι προηγουμένως ἡ ἴδιαἹερά Κοινότης ἄφησε ἐλεύθερες 
τίς μονές εἰς τό θέμα τῆς μνημονεύσεως τοῦ Πατριάρχη, 
(ἀπόφ. 1γ]1ο]70), κατανοοῦμε ὅτι ἡ ἀπότομη ἀλλαγή τῆς 
γραμμῆς πλεύσεως προῆλθε ἀποκλειστικά καί μόνο ἐκ τοῦ 
φόβου τῶν ἀπειλουμένων δεινῶν καί τιμωριῶν. 

Παρεπιμπτόντως ἀναφέρομε, ὅτι ὁ ἐν λόγῳ καθηγούμε- 
νος τῆς. Μονῆς Ἁγ. Παύλου ἔκτοτε, χωρίς νά μνημονεύη, 
ἔζησε ὡς ἡσυχαστής μακράν τῆς μονῆς εἰς ἀγρόκτημα αὐ- 
τῆς, πλησίον τοῦ Μονοξυλίτου. 

Τελικά, ὅπως ἀνεμένετο, μέ τήν μέθοδο τῶν ἐξοριῶν καί 
τήν συνεργασία πάντοτε τῆς πολιτικῆς ἐξουσίας, ἀπεκατε- 
στάθη ἡ κανονική τάξις χωρίς ἀποκατάστασι τῆς πίστεως 
καί ἡ μνημόνευσις τοῦ πατριαρχικοῦ ὀνόματος ἀντιλάλησε 
ἀπ’ ἄκρου εἰς ἄκρον στό περιβόλι τῆς Παναγίας.Ἴσως καί 
ὁ ἴδιος ὁ Πατριάρχης δέν ἐπερίμενε τόσο εὔκολη ὑποταγή, 
ἡ ὁποία τοῦ ἔδιδε τό πράσινο φῶς καί τοῦ ἐξησφάλιζε τά 
νῶτα διά νά συνεχίση τήν πορεία του. Ἀπέμεινε ἡ. Μονή 
Ἐσφιγμένου νά κρατῆ τήν σκυτάλη τοῦ ἀγῶνος, τήν ὁποία 
ἴσως ἀνέχεται ὁ ἑκάστοτε Πατριάρχης, προκειμένου νά 
ἐπιδεικνύη τήν ἀνοχή καί τήν δημοκρατικότητά του καί 
μέ τόν σκοπό τῆς ἐκτονώσεως τῶν ἐναντιουμένων στόν 
Οἰκουμενισμό ἁγιορειτῶν Πατέρων. Κατά καιρούς βεβαίως 
τό Πατριαρχικό μειδίαμα ἀφήνει τήν θέσι του στό Πατριαρ- 
χικό κατασπάραγμα καί ἡ ἐξωτερική μορφή τοῦ προβάτου 
παραμερίζει καί ἐμφανίζεται ἡ πραγματική διάθεσις τοῦ 
λύκου. Αὐτό φαίνεται καί ἀπό τήν παράνομη ἀπόφασι τοῦ 
Πατριαρχείου πρός ἀποσχηματισμό τοῦ ἡγουμένου καί 

τριῶν μοναχῶν τῆς Ἱ. Μονῆς Ἐσφιγμένου. Εἰς αὐτήν τήν 
παράνομο ἀπόφασι ἀντέδρασαν πολλοί ἁγιορεῖτες Πατέ- 
ρες καί ὑπέγραψαν ἔγγραφο διαμαρτυρίας. Τό γεγονός 
αὐτό συνέβη πάλι ἐπί τοῦ πράου καί εἰρηνικοῦ Πατριάρχου 
Δημητρίου καί τό περιγράφει ὁ «Ὀρθόδ. Τύπος» στό φύλλο 
τῆς 1-1ο-74 ὡς ἑξῆς: 

«Δήλωσις 373 ἁγιορειτῶν Πατέρων ἐπί ἀντικανονικῶν 
πρωτοφανῶν ἀποφάσεων. Τριακόσιοι ἑβδομήκοντα τρεῖς 
ἁγιορεῖται μοναχοί μέ κοινή δήλωσίν των διαμαρτύρονται 
ἐντόνως διά τήν ἀπόφασιν τοῦ Οἰκουμενικοῦ Πατριαρχείου 
πρός ἀποσχηματισμόν τοῦ ἡγουμένου καί τριῶν μοναχῶν 
τῆς Ἱ. Μονῆς Ἐσφιγμένου καί δηλοῦν ὅτι «θά ἀγωνισθοῦν 
μέχρι θανάτου, κατά τῆς ἀντικανονικῆς καί παρανόμου 
ἀποφάσεως, ἵνα μή εἰς τοιαύτην ἀπώλειαν περιπέση ἡ Ἀκρό- 
πολις τῆς Ὀρθοδοξίας». Σημειωτέον ὅτι ἡ δήλωσις αὕτη τῶν 
Ἁγιορειτῶν Πατέρων ὑπεγράφη ἐντός ἐλαχίστου χρόνου. 
Θά ἦσαν, ἀσφαλῶς «πολλῷ περισσότεραι, ἄν μή αἱ μακριναί 
ἀποστάσεις καί ἡ τραχύτης τῶν ὁδῶν ἐδυσχέραινον τοῦτο». 

Εἶναι γεγονός ὅτι σήμερα οἱ πλεῖστοι τῶν ἁγιορειτῶν 
προσπαθοῦν νά ξεχάσουν τήν τριετία αὐτή τῆς τελευταίας 
ἁγιορείτικης ἀποτειχίσεως καί ἄν τούς ἐρωτήσης δι’ αὐτήν 
ἀπαντοῦν μέ μισόλογα, προφασίζονται ὅτι δέν γνωρίζουν 
ἤ καί τήν ἀρνοῦνται τελείως λέγοντας ὅτι ἦταν κάποια 
μεμονωμένα κρούσματα τά ὁποῖα κατεστάλησαν καί ὅτι 
πάντοτε τό ἅγ. Ὄρος στήν πλειοψηφία του ἐμνημόνευε 
τό σεπτόν ὄνομα τοῦ Οἰκουμενικοῦ Πατριάρχου. Αὐτά τά 
ἀκούσαμε πολλές φορές ἀπό στόματα κοινοβιατῶν Πα- 
τέρων καί ἐπιφανῶν ἡγουμένων τοῦ ἁγ. Ὄρους. Πολλοί 
λέγουν ὅτι ἡ ἀθρῶα εἰσροή τεραστίων χρηματικῶν ποσῶν 
εἰς τό ἅγ. Ὄρος συνετέλεσε καί αὐτή ἀπό τήν πλευρά της, 
εἰς τήν ὑποστολή τῆς σημαίας τῆς πίστεως. Τό πλέον ὅμως 
λυπηρό καί ἀξιοθρήνητο, τό ὁποῖο σηματοδοτεῖ ἀπό μόνο 
του τόν ξεπεσμό τῆς Ἀθωνικῆς Χερσονήσου εἰς τά θέματα 

τῆς πίστεως, εἶναι ὅτι πλέον οἱ μονές κατόπιν ἐντολῆς 
τοῦ Πατριαρχείου δέν δίδουν κελιά σέ μοναχούς πού δέν 
μνημονεύουν. Κατ᾽ αὐτόν τόν τρόπον ἀναπαύονται ὅτι 
ἀφ᾽ ἑνός μέν συντελοῦν εἰς τήν εἰρήνη τοῦ Ὄρους καί ἀφ᾽ 
ἑτέρου ἀσκοῦν ἄριστα τήν εὐλογημένη τους ὑπακοή εἰς 
τόν πνευματικό τους ἡγέτη καί προϊστάμενο. Κατά τά ἄλλα 
βεβαίως ὁ χορός τοῦ Οἰκουμενισμοῦ βαστάει καλά, ἐνῶ οἱ 
Πατέρες στόὌρος ἀσχολοῦνται μέ τίς λαμπρές τελετές καί 
ἀγρυπνίες, μέ τήν ἀκριβῆ τήρησι τοῦ Τυπικοῦ, τήν σύνθεσι 
καί μελοποίησι καινούριων βυζαντινῶν ὕμνων, τήν συντή- 
ρησι τῶν κειμηλίων, τήν συγγραφή καί τά κηρύγματα καί 
φυσικά τή νοερά προσευχή καί ἡσυχία. 

Κλείνοντας αὐτή τήν ἑνότητα πρέπει νά ἀναφέρωμε 
ὅτι σήμερα τό αὐτοδιοίκητο τοῦ ἁγ. Ὄρους δέν ὑπάρχει, 
διότι οἱ Μονές τό ὑπέταξαν οἰκειοθελῶς στόν Πατριάρχη, 
εἰδικά εἰς τά θέματα τῆς πίστεως, ὁ δέ Πατριάρχης ἀντι- 
μετωπίζει καί συμπεριφέρεται πρός τίς μονές τοῦ Ὄρους 
ὅπως συμπεριφέρεται ὁ κάθε Μητροπολίτης στόν κόσμο 
πρός τούς μοναχούς τῆς δικαιοδοσίας του, δηλαδή σάν 
ἀφέντης. Δυστυχῶς τό αὐτοδιοίκητο τό ἀσκεῖ τό Ὄρος 
μόνον πρός τήν πολιτεία, ὅταν πρόκειται διά ὑλικά καί 
οἰκονομικά συμφέροντα τοῦ Ὄρους. 

Ἴσως τόν εἰκοστό αἰῶνα νά ὑπάρχουν καί κάποιες ἄλλες 
ἀποτειχίσεις, ἐκτός τοῦ Ἑλλαδικοῦ χώρου, ὅπως ἡ Ἐκκλη- 
σία τῶν κατακομβῶν τῆς Ρωσίας, ἡ ὁποία ἐδημιουργήθη 
μέ τήν ἐπικράτησι τοῦ Κομμουνισμοῦ εἰς τήν χώρα αὐτή, 
ἡ Ἐκκλησία τῶν Ρώσων τῆς διασπορᾶς κλπ. Ἐμεῖς ὅμως 
δέν εἴμεθα ἁρμόδιοι νά ὁμιλήσωμε δι᾽ αὐτές οὔτε ἔχομε τά 
ἀπαραίτητα στοιχεῖα.Ὅλα αὐτά πάντως ἀποδεικνύουν ὅτι 
τόν εἰκοστό αἰῶνα ἐνεθυμεῖτο ἀκόμη κλῆρος καί λαός τήν 
Παράδοσι τῆς Ἐκκλησίας περί ἀποτειχίσεως, τήν ὁποία συ- 
νοψίζει ὁ 155“ ἱερός Κανόνας τῆς Πρωτοδευτέρας Συνόδου. 

Εἶναι ἀναγκαῖον ὅμως, νομίζομε, νά γίνη μία μικρή ἀνα- 


φορά στόν Μητροπολίτη Ράσκας καί Πριζρένης Ἀρτέμιο, 
τόν ὁποῖο ἡ Σύνοδος τῆς Σερβικῆς Ἐκκλησίας μέ σκανδα- 
λώδη τρόπο καί χωρίς καμμία ἀπολύτως διαδικασία (ἄνευ 
δηλαδή κλήσεως πρός ἀπολογίαν, συγκρότησι δικαστικοῦ 
σώματος, αὐτοπρόσωπη παράστασι, ἐξέτασι μαρτύρων, 
ἀπολογία κλπ.) καθήρεσε, ἀμέσως μετά τήν ἐκδημία τοῦ 
προηγουμένου Πατριάρχου Παύλου καί τήν ἀνάληψι τῆς 
πατριαρχίας ἀπό τόν οἰκουμενιστή (καθ᾽ ὁμολογίαν του) 
Πατριάρχη Εἰρηναῖο. Ὅπως ὁ ἴδιος ὁ Σεβασμιώτατος 
Ἀρτέμιος κατέδειξε καί τά γεγονότα ἀποδεικνύουν, ὁ 
διωγμός του βασικά ἔγινε, ἐπειδή ἀρνήθηκε νά ἀποδεχθῆ 
τήν ἐξόφθαλμα οἰκουμεγιστική γραμμή τοῦ Πατριάρχη 
Εἰρηναίου καί τῆς περί αὐτόν Συνόδου. Ὡς ἐκ τούτου ἦτο 
φυσικό νά ἐπέλθη ρῆξις καί διακοπή τῶν ἐκκλησιαστικῶν 
σχέσεων μεταξύ τοῦ Σεβ. Ἀρτεμίου καί τῆς Συνόδου τῆς 
Ἐκκλησίας τῆς Σερβίας. Ἡ διαφοροποίησις δηλαδή τῆς 
προαιρέσεως καί τῆς θεολογίας τοῦ Σεβασμιωτάτου μέ 
αὐτήν τῆς Σερβικῆς Συνόδου, ἡ ὁποία ὑπῆρχε καί ἐκφραζό- 
ταν καί στό παρελθόν καί ἀπεδείκνυε ὅτι ὁ Σεβ. Ἀρτέμιος 
ἦταν γνήσιο τέκνο τοῦ ἀντιοικουμενιστοῦ ἁγίου Ἰουστί- 
νου Πόποβιτς, ἦταν ἡ αἰτία σέ κάποια χρονική στιγμή νά 
μηχανορραφηθῆ ἡ ἐξόντωσίς του. Ἡ ἀποτείχισις τοῦ Σεβ. 
Ἀρτεμίου ἀπό τήν Σύνοδο τῆς Σερβικῆς Ἐκκλησίας, ἔγινε 
χωρίς νά δημιουργήση δική του Σύνοδο ἤ νά ἐνταχθῆ σέ 
κάποια ἄλλη. Ἀρκεῖται νά συνεχίζη τή ζωή τῆς Ἐκκλησί- 
ας ἐντεταγμένος ὀργανικά στήν ἀληθινή Ὀρθοδοξία καί 
Ἐκκλησία, ἐφ᾽ ὅσον ἀπομακρύνθηκε ἐκκλησιαστικά ἀπό 
τήν αἵρεσι καί τούς φορεῖς της. 

Ἢ σύγχρονος ἐκκλησιαστική 
κατάστασις ἐν σχέσει 
΄ ΄ ον ΄ 
μὲ τὸν 1τ5΄. Κανόνα 
- ΄ὔ ’ 
τῆς Πρωτοδευτέρας Συνόδου. 


ἑ ὅλες τίς περιπτώσεις ὅταν πρόκειται νά ἀνα- 

πτύξωμε ἕνα θέμα εἶναι ἀρκετό πρός κατοχύ- 

ρώωσι καί ἀσφάλεια τό νά ἀναφέρωμε δύο τρία 

παραδείγματα καί ἰσάριθμα ρητά ἀπό τήν ζωή 

τῶν ἁγίων καί τῆς Ἐκκλησίας. Τότε θεωρεῖται 
πειστικός ὁ λόγος καί ὁ συγγραφέας ἤ ὁ ὁμιλητής ἔχει 
θεμελιώσει στήν Παράδοσι τῆς Ἐκκλησίας τίς σκέψεις του 
καί ὡς ἐκ τούτου ἔχει ἐπιτύχει τόν σκοπό του. 

Στήν προκειμένη περίπτωσι ὅμως τῆς ἑρμηνείας τοῦ [Ε΄ 
Κανόνος καί τῆς θέσεώς μας ἀπέναντι εἰς αὐτόν τά πράγμα- 
τα εἶναι ἐντελῶς διαφορετικά, διότι ἔχουν ἐπικαλύψει τήν 
πραγματική σημασία τοῦ ἱ. Κανόνος (ὅπως τήν ἑρμηνεύουν 
διαχρονικά οἱ Ἅγιοι Πατέρες) πυκνά νέφη καί ἀλλεπάλλη- 
λα στρώματα παρερμηνειῶν. Ἔτσι εἶναι σχεδόν βέβαιο ὅτι 
οἱ πλεῖστοι τῶν Ὀρθοδόξων καί κυρίως τῶν κληρικῶν, οἱ 
ὁποῖοι πιθανῶς νά μελετήσουν τήν μικρά αὐτή ἐργασία, δέν 
θά πεισθοῦν περί τῆς ἀληθείας τοῦ λόγου, παρ᾽ ὅτι κατεγρά- 

φησαν στή μελέτη αὐτή περισσότερα ἀπό ἑκατόν τριάντα 
παραδείγματα καί πατερικά κείμενα (ἐκτός τῶν κειμένων 
διά τό παλαιό ἡμερολόγιο καί τήν ἁγιορείτικη ἀποτείχισι 
τοῦ 1970), τά ὁποῖα πείθουν καί τόν πλέον δύσπιστο διά 
τήν διαχρονική Παράδοσι τῆς Ἐκκλησίας εἰς αὐτό τό θέμα. 

Ὁ λόγος τῆς ἀρνητικῆς αὐτῆς στάσεως ἀπέναντι στήν 
διαχρονική Παράδοσι τῆς Ἐκκλησίας πρέπει νά ἑστιασθῆ 
(πέρα ἀπό τήν πολυχρόνια πλύσι ἐγκεφάλου τήν ὁποία 
ἔχουν ὑποστῆ, ἡ ὁποία ὅμως ἀποτελεῖ ἕνα δευτερεύοντα- 
ἐξωτερικό λόγο) κατ᾽ ἐξοχήν καί κυρίως εἰς τό ὅτι καί σή- 
μερα ἡ ἀποτείχισις κοστίζει καί πληρώνεται, ὄχι βεβαίως 
ὅπως τόν παλαιό καιρό μέ διωγμούς, ἐξορίες, φυλακίσεις, 
μαρτύρια καί θανάτους, ἀλλά πάντως μέ στερήσεις μισθῶν 
διά τούς κληρικούς, μέ τό νά πέσουν στήν δυσμένεια τοῦ 
Ἐπισκόπου, μέ καθαιρέσεις ἀπό τόν βαθμό τῆς ἱερωσύνης, 
μέ τήν δυσφήμισι καί τήν «ρετσινιά» τοῦ πλανεμένου καί 
διά τούς λαϊκούς μέ τήν στέρησι τῶν μυστηρίων, μέ τήν 
κατηγορία ὅτι εὑρίσκονται ἐκτός Ἐκκλησίας ἤ εἶναι σχι- 
σματικοί, φανατικοί, φονταμενταλιστές κλπ. 

Πρός ἀποφυγή, λοιπόν, ὅλων αὐτῶν τῶν συνεπειῶν, 
οἱ σύγχρονοι πιστοί (κληρικοί καί λαϊκοί) ἔκαναν ἀποδε- 
κτή, ὀλίγον κατ᾽ ὀλίγον, κάποια ἀλλοίωσι τῆς Ὀρθοδόξου 
Παραδόσεως. Ἡ ἀλλαγή αὐτή τῆς Παραδόσεως σήμερα 
παγιώθηκε καί δέν ἀφορᾶ μόνο μιά κάποια στάσι ἀπέναντι 
στόν αἱρετικό ἐπίσκοπο, ἀλλά προσέλαβε καί βαθύτερες 
ἐκκλησιολογικές-θεολογικές διαστάσεις καί συνίσταται εἰς 
τό ὅτι ἡ ἑνότης τῆς Ἐκκλησίας ἔχει μεταλλαχθῆ ἀπό Χρι- 
στοκεντρική σέ ἀνθρωποκεντρική (ἐπισκοποκεντρική) καί 
ὡς ἐκ τούτου ἡ ἀποτείχισις διά θέματα πίστεως θεωρεῖται 
ἐκκλησιαστικό σχίσμα, ἀποκοπή ἀπό τόν Ἐπίσκοπο καί 
τήν Σύνοδο (πού ταυτίζουν μέ τήν Ἐκκλησία)" θεωρεῖται 
δαιμονική ὑποβολή καί ἄκρατος ἐγωϊσμός. Ἡ ἀποστασιο- 
ποίησις ἀπό τόν Ἐπίσκοπο διά λόγους πίστεως θεωρεῖται 

ἔξοδος ἑκουσία ἀπό τήν Ἐκκλησία. Ὁ Χριστός ἔχει περι- 
ορισθῆ εἰς τόν οὐρανό καί στήν καλύτερη περίπτωσι δέν 
εὑρίσκεται ἐκεῖ πού ὑπάρχει ἡ ἀληθινή πίστις, ἀλλά ἐκεῖ 
πού τελοῦνται τά μυστήρια. 

Μᾶλλον ὁ ἴδιος ὁ Ἐπίσκοπος ἔχει μεταβληθεῖ σέ Χριστό, 
μέ ἀπαίτησι τυφλῆς ὑπακοῆς ἀπό κληρικούς καί λαϊκούς, μέ 
καρατομήσεις ἄνευ στοιχειώδους διαδικασίας, μέ τό νά ζῆ 
κομπλεξικά ἀπομονωμένος ἀπό τόν λαό καί τριγυρισμένος 
ἀπό τούς κόλακες καί χωρίς τήν παραμικρή συναίσθησι 
τῆς εὐθύνης του καί τῆς ἀπαιτήσεως τῶν καιρῶν, μέ τό νά 
ἀσκῆ ὄχι τήν κατά Χριστόν διαποίμανσι τοῦ λαοῦ, ἀλλά 
τήν διοίκησι ὡς ὑπάλληλος τοῦ κράτους καί βεβαίως μέ τό 
νά εἶναι ἄφωνος καί πανταχοῦ ἀπών σέ ὁ,τιδήποτε ἀπαιτεῖ 
ὁμολογία καί θυσία. Ἡ ὁμολογία καί θυσία τῶν παλαιῶν 
ἁγίων Ἐπισκόπων καί Πατριαρχῶν, οἱ ὁποῖοι ἐπολέμησαν 
τίς αἱρέσεις καί ἐθυσίασαν τούς θρόνους των καί τή ζωή 
των χάριν τῆς ἀληθινῆς πίστεως, εἶναι διά τούς σημερινούς 
Ἐπισκόπους, ἕνας μῦθος, μία ἐφάμαρτος ἐμμονή, ἡ ὁποία 
διέσχισε τήν Ἐκκλησία, διεσάλευσε τήν εἰρήνη, κατέστησε 
τήν Ἐκκλησία ἐγκλωβισμένη καί ἀπομονωμένη ἤ στήν 
καλύτερη περίπτωσι (ἡ ὁμολογία) εἶναι μία μέν πραγμα- 
τικότης, ἡ ὁποία ὅμως ἐξετάζεται μόνον ἱστορικά, χωρίς 
νά ἀποτελῆ διαχρονικό παράδειγμα καί Παράδοσι τῆς 
Ἐκκλησίας διά τά θέματα τῆς αἱρέσεως. Ὡς ἐκ τούτου ἡ 
τιμή πού ἀποδίδομε σήμερα στούς ἁγίους καί κυρίως στούς 
ὁμολογητάς τῆς πίστεως, εἶναι μόνον ἐν ὕμνοις καί ὠδαῖς 
πνευματικαῖς ἤ στήν καλύτερη περίπτωσι ἡ μίμησίς των κα- 
τά τό πατερικό ρητό «τιμή ἁγίου, μίμησις ἁγίου» συνιστᾶται 
γιά ὅλα τά ἄλλα θέματα πλήν τῶν θεμάτων τῆς πίστεως. 

Τό ἴδιο συμβαίνει καί γιά τήν ἁγ. Γραφή καί τούς ἱερούς 
Κανόνες. Δέν ἀποτελοῦν δηλαδή ὁδοδεῖκτες καί φραγμούς 
διά νά μήν παρεκκλίνωμε δεξιά ἤ ἀριστερά καί τρόπον τινά 
ἀσφαλῆ ὁδό σωτηρίας, ἀλλά ἀποτελοῦν ἕναν ἀγρό μέ ἄνθη 

καί ἀγκάθια, τά ὁποῖα ἐμεῖς σήμερα ἔχομε ὑποχρέωσι νά 
τά διαχωρίσωμε, ἔχομε δικαίωμα ἐπιλογῆς ἐπεμβάσεως 
καί ἀκυρώσεως, ἔχομε δικαίωμα αὐθαιρέτου ἑρμηνείας καί 
μάλιστα ἀντιθέτου στήν διαχρονική Παράδοσι τῆς Ἐκκλη- 
σίας καί τό κυριώτερο, ὅλα αὐτά θεωροῦνται διάκρισις καί 
σύνεσις καί ἀπεγκλωβισμός ἀπό τά ἀσφυκτικά κατάλοιπα 
τοῦ παρελθόντος. 

Ἡ μετάλλαξις τῆς Παραδόσεως στήν σημερινή ἐποχή 
ἔχει ἐπεκταθῆ καί σέ ἄλλα παρεμφερῆ θέματα, ὅπως εἰς 
τό θέμα τῆς οἰκονομίας καί ἀκριβείας καί εἰς τό πότε αὐτά 
χρησιμοποιοῦνται, εἰς τό πότε θεωρεῖται κάποιος αἱρετικός 
καί πότε ἐμεῖς ἀποτειχιζόμεθα ἀπό αὐτόν, εἰς τό πότε ἐκπί- 
πτει ὁ Ἐπίσκοπος ἀπό τόν θρόνο του διά θέματα πίστεως 
καί αἱρέσεως, εἰς τό πῶς ἀντιμετωπίζονται οἱ αἱρετικοί, 
καί ποῖοι ἔχουν ἄδεια εἰσόδου εἰς τόν ναό κατά τόν καιρό 
τῆς τελέσεως τῶν μυστηρίων, στό ποῖα εἶναι τά ὅρια τῆς 
Συνόδου ἐν σχέσει μέ τίς ἀποφάσεις της, οἱ ὁποῖες ἀναφέ- 
ρονται στίς σχέσεις μέ τούς αἱρετικούς κλπ. 

Ὅλα αὐτά παρουσιάζουν σήμερα τήν Ὀρθοδοξία ἄνευ 
φραγμοῦ (ξέφραγο ἀμπέλι), τόν δέ φραγμό καθεῖλον οἱ 
ἴδιοι οἱ θεωρούμενοι προστάτες καί πρῶτοι φύλακες τῆς 
πίστεως, οἱ ἐντεταλμένοι σκοποί ἀπό τόν Χριστό καί τοιου- 
τοτρόπως τήν λυμαίνονται οἱ ἀγριόχοιροι (αἱρετικοί) καί οἱ 
πορευόμενοι παρά τήν ὁδόν (πολιτικοί, νεορθόδοξοι κλπ). 

Ἐκεῖνο τό ὁποῖο χαρακτηρίζει στίς ἡμέρες μας τήν ζωή 
τῶν Ὀρθοδόξων εἶναι ἡ ἔλλειψις τῆς θυσίας. Ἐνῶ σήμερα 
κάνουν πολλές θυσίες γιά διάφορα κοσμικά θέματα καί 
ὑφίστανται ἀνάλογες ταλαιπωρίες διά τήν καθημερινή 
ἐπιβίωσι, δέν ἔχουν τήν διάθεσι νά ὑποστοῦν τό παραμικρό 
διά τήν ἀληθινή πίστι, τήν ὁμολογία, τήν Ἐκκλησία καί τήν 
διατήρησι τῆς ὀρθοδόξου Παραδόσεως, κατά τά πρότυπα 
τῶν ἁγίων Πατέρων. Ἴσως πιστεύομε ὅτι ἡ διατήρησις 
τῆς ἀληθινῆς πίστεως εἶναι δυνατόν σήμερα νά πραγμα- 

τοποιηθῆ δι᾿ ἄλλης ὁδοῦ, πλήν τῆς θυσίας, και δι᾿ αὐτό 
ἀρκούμεθα μόνο σέ κηρύγματα, τά ὁποῖα στηλιτεύουν τήν 
αἵρεσι τῶν καιρῶν μας, σέ ὁμολογίες πίστεως, σέ ἐκδόσεις 
βιβλίων, περιοδικῶν, ἐφημερίδων, διακηρύξεων κλπ., τά 
ὁποῖα ἔχουν εὐστόχως χαρακτηρισθῆ ὡς «χαρτοπόλεμος» 
ἤ ἀκόμη καί σέ πνευματικώτερες ἐνέργειες, ὅπως προσευχή 
διά νά φωτίση ὁ Θεός τούς ποιμένες καί νά ὀρθοτομήσουν 
τόν λόγο τῆς ἀληθείας, ἀγῶνα πνευματικό προκειμένου νά 
διορθώσωμε πρῶτα τόν ἑαυτόν μας καί μετά τούς ἄλλους, 
μυστηριακή ζωή κλπ., πράγματα ἀσφαλῶς ἀναγκαιότατα, 
ἀλλά αὐτονόητα γιά τήν ζωή τοῦ πιστοῦ, τά ὁποῖα ὅμως, 
ἀποτελοῦν θά λέγαμε τήν ἄλλη πλευρά τοῦ νομίσματος 
καί ἐλάχιστα ἤ οὐδόλως συμβάλλουν εἰς τήν καταπολέμησι 
τῆς αἱρέσεως. 

Ὅλα αὐτά ἀποδεικνύουν ἀφ᾽ ἑνός μέν ὅτι ἐμεῖς σήμερα 
δέν ἔχομε κατανοήσει τήν ἱστορική ἀλήθεια, ὅτι δηλαδή 
καμμία αἵρεσις δέν κατεβλήθη χωρίς ὑπέρμετρες θυσίες, 
οἱ ὁποῖες ἔφθαναν εἰς τό σημεῖο τῆς θυσίας καί αὐτῆς τῆς 
ζωῆς μας, καί ἀφ᾽ ἑτέρου ὅτι διά τά θέματα τῆς πίστεως 
δέν ἰσχύουν, ὅπως διά τά προσωπικά μας, οἱ ὑπακοές καί 
οἱ διακρίσεις, οἱ εὐλογίες καί οἱ κανόνες ἐκ μέρους τῶν 
πνευματικῶν, ἀλλά διά τά θέματα τῆς πίστεως ὑπάρχει 
προσωπική εὐθύνη, ἡ ὁποία ἐπιβαρύνει καί τόν τελευταῖο 
ὀρθόδοξο Χριστιανό καί βεβαίως τόν κάθε ἕνα ἀναλόγως 
τῆς θέσεώς του μέσα στήν Ἐκκλησία. 

Μία ἐπιπλέον θλιβερή πραγματικότης, ἡ ὁποία καί αὐτή 
ἔχει χαρακτηρίσει καί στιγματίσει τίς ἡμέρες μας εἶναι ὅτι 
ὅλα αὐτά τά σοβαρώτερα ἐκκλησιαστικά θέματα, τά ὁποῖα 
ἅπτονται τῆς πίστεως καί ὡς ἐκ τούτου ἔχουν ἄμεση σχέσι 
μέ τήν σωτηρία μας, τά ἔχομε ἐναποθέσει εἰς τούς πλέον 
ἀκατάλληλους διά νά τά ἐπιλύσουν. Αὐτοί βεβαίως εἶναι οἱ 
Ἐπίσκοποι καί οἱ θεολόγοι καθηγητές. Καί οἱ μέν Ἐπίσκοποι 
σήμερα ἐπιλέγονται καί προάγονται μόνον καί ἐφ᾽ ὅσον 

εἶναι διατεθειμένοι νά ἀκολουθήσουν αὐστηρῶς τήν ἤδη 
χαραγμένη γραμμή τῆς αἱρέσεως τοῦ Οἰκουμενισμοῦ καί 
τῆς Νέας Ἐποχῆς, οἱ δέ θεολόγοι καθηγητές εἶναι ἐμποτι- 
σμένοι στήν δυτική θεολογία καί νοοτροπία μέχρι μυελῶν 
ὀστέων, εἶναι δέ ἄγευστοι τελείως τῆς Ὀρθοδόξου Παρα- 
δόσεως καί τῆς ἁγιοπνευματικῆς ἐμπειρίας τῶν Πατέρων, 
εἰδικά εἰς τά θέματα τῆς πίστεως καί τῆς αἱρέσεως. Αὐτοί 
ὅλοι λοιπόν, καθοδηγοῦν σήμερα τόν ὀρθόδοξο λαό καί 
εἶναι, θά λέγαμε, οἱ ἐπιτηρητές καί ἐπόπτες τῶν αἱρετικῶν, 
προκειμένου νά διατηροῦν σέ ἡσυχία καί πειθαρχία τό 
ὀρθόδοξο ποίμνιο. 

Ἄν θά θέλαμε νά μετρήσωμε τήν πίστι ὅλων αὐτῶν τῶν 
σημερινῶν ταγῶν τῆς Ὀρθοδοξίας κατά τό ἁγιογραφικόν, 
«δεῖξόν μοι τήν πίστιν σου ἐκ τῶν ἔργων σου» (Ἰακ. 2,18), θά 
ἠδυνάμεθα μετά βεβαιότητος νά ἰσχυρισθοῦμε ὅτι ἡ πίστις 
ὅλων αὐτῶν μαζί δέν δύναται, οὔτε εἰς τό ἐλάχιστο νά συ- 
γκριθῆ μέ τήν πίστι μιᾶς χωρικῆς γυναικός τῆς ἐνορίας τοῦ 
ἱερέως Θεοφυλάκτου (σελ. 211), ἡ ὁποία αὐθόρμητα ἀπο- 
τειχίστηκε ἀπό τόν ἱερέα της, μόλις ὑποψιάστηκε ὅτι αὐτός 
λατινίζει. Παρ᾽ ὅλα αὐτά ἡ Ὀρθοδοξία κατήντησε σήμερα 
νά ἄγεται καί νά φέρεται ὡς πλοῖον ἄνευ πηδαλίου, ἀπό 
αὐτούς τούς αὐτοκηρυγμένους ὁδηγούς καί προστάτες καί 
μάλιστα εἰς τά θέματα τῆς ὀρθοδόξου πίστεως καί αἱρέσεως. 

Κάτι ἀκόμη τό ὁποῖον χαρακτηρίζει τούς σημερινούς 
Ὀρθοδόξους εἶναι τό ὅτι ἔχουν τελεία σχεδόν ἄγνοια ὡς 
πρός τήν στάσι τῶν Πατέρων ἀπέναντι στούς αἱρετικούς, 
τήν διαφύλαξι τῆς Πίστεως, τήν εὐθύνη κληρικῶν καί 
λαϊκῶν δι αὐτά τά θέματα, τοῦ τρόπου ἐπαναφορᾶς εἰς 
τήν Ὀρθοδοξία καί κυρίως τῶν ἐπιπτώσεων τῆς αἱρέσεως, 
ὅταν αὐτή ἐπικρατήση καί γίνη γραμμή τῆς Ἐκκλησίας. 
Οἱ σημερινοί θρησκευόμενοι και συνειδητοί Ὀρθόδοξοι 
ἀρέσκονται νά μελετοῦν τούς συγχρόνους γέροντες, τούς 
προορατικούς καί διακριτικούς, καθώς ἐπίσης καί διάφορα 

πνευματικά θέματα πού ἔχουν σχέσι μέ τήν καλλιέργεια 
τῶν ἀρετῶν τήν ἀγάπη, τήν ἐλεημοσύνη καί τήν ταπείνωσι 
ἤ νά ἀκοῦν κηρύγματα ἀναλόγου περιεχομένον᾽ διά τά 
θέματα τῆς πίστεως ὅμως ὑπάρχει ἀφ᾽ ἑνός μέν προκλητι- 
κή ἀδιαφορία ἐκ μέρους των, ἀφ᾽ ἑτέρου δέ συστηματική 
προπαγάνδα ἐκ μέρους τῶν ἐκκλησιαστικῶν ταγῶν, περί 
τοῦ ὅτι αὐτά ἤ δέν ὑφίστανται κἄν ἤ στήν καλύτερη τῶν 
περιπτώσεων ὅτιθά λυθοῦν δι ἄλλης ὁδοῦ ἀπό αὐτήν πού 
ἀπαιτεῖ ἡ Ὀρθόδοξος Παράδοσις. 

Ἔχοντας λοιπόν ὅλα αὐτά τά εἰδοποιά στοιχεῖα καί 
γνωρίσματα τῆς ἐποχῆς μας, τά ὁποῖα φρονοῦμε ὅτι εἶναι 
ἡ γενεσιουργός αἰτία καί κυρίως ἡ αἰτία διαιωνίσεως τῆς 
αἱρέσεως, θά προσπαθήσωμε νά παρουσιάσωμε τά ἐπιχει- 
ρήματα ὅλων αὐτῶν πού σήμερα ἀντιστρατεύονται στό 
θέμα τῆς ἀποτειχίσεως καί τῆς ἐφαρμογῆς τοῦ 15." ἱεροῦ 
Κανόνος τῆς Πρωτοδευτέρας Συνόδου. 


α΄. Ὁ φόβος ὅτι ἡ ἀσποτείχισις 
3ά ὁδηγήση σέ σχίσμα 


νὰ ἰῷ πρῶτο καί βασικό ἐπιχείρημα τό ὁποῖον κατά κό- 
ρον ἀκούγεται καί εἶναι γεγονός ὅτι ἀναστέλλει τήν 
ἀποτείχισι πολλῶν ἀνησυχούντων, εἶναι ἡ ἀποφυγή τοῦ 
σχίσματος. Ἀναφέρουν δηλαδή οἱ ὑπέρμαχοι αὐτῆς τῆς 
θεωρίας ὅτι τά σχίσματα ἀπαγορεύονται καί δυσκόλως 
θεραπεύονται, ὅτι ἡ Ὀρθοδοξία πρέπει νά εἶναι ἑνωμένη, 
ὅτι ἀποτείχισις σημαίνει σχίσμα στήν Ἐκκλησία καί ὅτι τό 
σχίσμα εἶναι ἡ χειρότερη ὅλων τῶν ἁμαρτιῶν. 
Ἀπαντῶντας εἰς αὐτό τό ἐπιχείρημα ἀναφέρομε τά ἑξῆς: 
1. Εἶναι ἐξόφθαλμο καί αὐτονόητο ὅτι ἡ Ἐκκλησία δέν 
καταδικάζει τήν ἀποτείχισι (ἀφοῦ αὐτή τήν ἔχει θεσμοθετή- 
σει, καί φυσικά, ἐφ᾽ ὅσον πραγματοποιεῖται μέ τούς ὅρους 
πού ἡ ἴδια ἔχει διδάξει), ἀλλά καταδικάζει τό σχίσμα, τό 

ὁποῖον ὄντως εἶναι μεγίστη ἁμαρτία. Καταδικάζει δηλαδή 
τήν ἀπόσχισι, τήν ἀπομάκρυνσι πιστῶν ἀπό τήν Ἐκκλησία, 
ὅταν αὐτή ἡ ἀπόσχισις (σχίσμα) δέν πραγματοποιεῖται γιά 
θέματα πίστεως, ἀλλά ἐξ αἰτίας ἄλλων ἀφορμῶν, (θέματα 
διοικητικά δηλαδή, τάξεως, πνευματικά κλπ.). Εἰς αὐτό 
εἶναι ἀρκετά σαφής ὁ πρῶτος Κανών τοῦ Μ. Βασιλείου, τόν 
ὁποῖο ἀναφέραμε στήν σελίδα ό1. Ὡς ἐκ τούτου ἡ ἀποτείχι- 
σις εἶναι μέν ἀπόσχισις (ἀπομάκρυνσις), πλήν ὅμως ὄχι ἀπό 
τήν Ἐκκλησία, ἀλλά ἀπό κάτι πού ἔχει τό ὄνομα Ἐκκλησία, 
ἀλλά εἶναι στήν πραγματικότητα κάτι νεκρό ἤ νεκρούμενο 
καί κάτι μολυσματικό, τό ὁποῖο ἔχει τή δύναμι νά μολύνη 
καί τούς ὑγειῶς φρονοῦντας καί πράττοντας. Ἔτσι, τό 
σχίσμα τό ὁποῖον καταδικάζουν οἱ Πατέρες προὐποθέτει 
ὅτι δέν γίνεται διά λόγους πίστεως καί αἱρέσεως, ἀλλά 
ἀπεναντίας ἡ ἐφάμαρτος αὐτή ἀπόσχισις γίνεται ἀπό τόν 
Ἐπίσκοπο, ὁ ὁποῖος ἔχει μέν ὀρθόδοξο πίστι καί εὐσέβεια, 
ἀλλά πιθανόν σφάλλει σέ διάφορα ἄλλα ἐκκλησιαστικά 
καί εὐκολοϊάτρευτα θέματα. Ὡς ἐκ τούτου ἡ ταύτισις τοῦ 
σχίσματος μέ τήν ἀποτείχισι γίνεται ὑπό τήν καθοδήγησι 
τοῦ δαιμονικοῦ πνεύματος τῆς πλάνης, μέ σκοπό τήν σύγ- 
χυσι τῶν ὀρθοδόξων ἀνησυχούντων καί τήν καταστολή 
τῶν περαιτέρω ἐνεργειῶν των. Οἱ δέ προβάλλοντες αὐτό 
ὡς ἀποτρεπτικό τῆς ἀποτειχίσεως, ἀσφαλῶς βοηθοῦν τούς 
Οἰκουμενιστές Ἐπισκόπους καί μάλιστα πρέπει, ἄν θέλω- 
με νά ἀξιολογήσωμε τήν προσφορά τῶν ὑπερμάχων τῆς 
θεωρίας τοῦ σχίσματος, νά ἀναφέρωμε ὅτι εἶναι οἱ πρῶτοι 
βοηθοί, συμπαραστάτες καί συνοδοιπόροι των εἰς τήν 
προώθησι τῆς αἱρέσεως τοῦ Οἰκουμενισμοῦ. 

2. Ἡ θεωρία αὐτή ὅτι ἡ ἀποτείχισις εἶναι σχίσμα καί 
ἄρα μή ἀποτειχιζόμενοι ἀποφεύγουμε τό σχίσμα, ἔρχεται 
ὀφθαλμοφανῶς καί ἀπ᾽ εὐθείας σέ ἀντίθεσι μέ τόν ἴδιο τόν 
159) ἱερό Κανόνα τῆς Πρωτοδευτέρας Συνόδου, ὁ ὁποῖος 
διαβεβαιώνει τούς ἀποτειχισθέντας διά θέματα πίστεως ὅτι 

αὐτοί «οὐ σχίσματι τήν ἕνωσιν τῆς Ἐκκλησίας κατέτεμον, 
ἀλλά σχισμάτων καί μερισμῶν τήν Ἐκκλησίαν ἐσπούδασαν 
ρύσασθαι». Καί ἀπορεῖ κανείς, πῶς Ἐπίσκοποι καί θεολόγοι 
περιωπῆς, ἀδυνατοῦν νά τό ἀντιληφθοῦν. 

Εἶναι λυπηρό καί δεῖγμα τῆς σημερινῆς μας καταστά- 
σεως τό ὅτι κατώρθωσε ὁ διάβολος νά μᾶς φοβίση καί διά 
τοῦ φόβου νά μᾶς χειραγωγήση, στό σημεῖο τό ὁποῖο οἱ 
Πατέρες μᾶς καθησυχάζουν καί μᾶς διαβεβαιώνουν ὅτι δέν 
ὑπάρχει κανένα πρόβλημα σχίσματος, ἀλλά ἀπεναντίας 
ὅσοι ἀποτειχισθοῦν ἀπό τόν αἱρετικό Ἐπίσκοπο λυτρώνουν 
τήν Ἐκκλησία ἀπό τό σχίσμα. Ἐμεῖς βεβαίως σήμερα δέν 
ὑπακούομε στούς Πατέρες καί στίς Συνόδους τῆς Ἐκκλη- 
σίας, ἀλλά στούς αὐτοαναγορευμένους ἀρχηγούς καί 
προστάτες μας, προφανῶς ἐπειδή ταυτιζόμεθα μέ αὐτούς 
εἰς αὐτό τό σημεῖο, δηλαδή καί αὐτοί καί ἐμεῖς μέ αὐτή τήν 
θεωρία βολευόμεθα καί δικαιολογοῦμε τόν ἐφησυχασμό 
καί τήν ἀπραξία μας. 

Ἀπό αὐτό ἐπίσης τό σημεῖο τοῦ Κανόνος, πού ὁμιλεῖ 
διά τήν ἀποφυγή τοῦ σχίσματος γίνεται φανερό καί κάτι 
ἄλλο, ἄκρως σημαντικό, τό ὁποῖο οὐδόλως ἀναφέρουν οἱ 
σημερινοί πρωτοστάτες τοῦ ἀντιοικουμενιστικοῦ ἀγῶνος 
καί οἱ ὑπόλοιποι ἀνησυχοῦντες πνευματικοί, ἡγούμενοι 
κλπ.Ὅτι δηλαδή πλήν τοῦ ἐφαμάρτου σχίσματος, τό ὁποῖο 
γίνεται, ὅπως ἀναφέραμε, ὄχι διά λόγους πίστεως, ὑπάρχει 
καί ἕνα ἄλλο σχίσμα, ἀπό τό ὁποῖο λυτρούμεθα διά τῆς 
ἀποτειχίσεως καί μόνον δι᾽ αὐτῆς. Εἶναι ἡ ἀπόσχισις ἀπό 
τήν διαχρονική Παράδοσι τῆς Ἐκκλησίας καί ἀπό τήν 
ἴδια τήν Ἐκκλησία. Δηλαδή ὁ ἱερός Κανόνας ἐδῶ ἐννοεῖ 
ὅτι ὁ Ἐπίσκοπος καί οἱ ἀκολουθοῦντες καί μνημονεύο- 
ντες αὐτόν εὑρίσκονται, διά τῆς αἱρέσεως, σέ σχίσμα ἀπό 
τήν διαχρονική (Μία, Ἁγία, Καθολική καί Ἀποστολική) 
Ἐκκλησία, οἱ δέ ἀποτειχιζόμενοι θεραπεύουν τό σχίσμα 
μέ τό νά ἀποτειχίζωνται ἀπό τούς αἱρετικούς καί δι’ αὐτοῦ 

τοῦ τρόπου νά παραμένουν ἑνωμένοι μέ τήν διαχρονική 
Ἐκκλησία καί τήν Ὀρθόδοξο Παράδοσι. Δι᾿ αὐτόπροφανῶς 
«καί τῆς πρεπούσης τιμῆς τοῖς ὀρθοδόξοις ἀξιωθήσονται». 
Τώρα βεβαίως πῶς κατώρθωσε ἡ θεωρία αὐτή καί ὁ φόβος 
τοῦ σχίσματος νά ἐπικρατήση, αὐτό μόνον ἡ σύγχυσις τῶν 
ἐσχάτων καιρῶν καί ἡ ἰδική μας ἄγνοια καί ἀδιαφορία 
μποροῦν νά δικαιολογήσουν. 

3. Ἢ θεωρία αὐτή τοῦ φόβου τῆς δημιουργίας σχίσμα- 
τος ἐξαιτίας τῆς ἀποτειχίσεως προσκρούει ἀπ᾽ εὐθείας εἰς 
αὐτήν ταύτην τήν ἑνότητα τῆς Ἐκκλησίας, τήν ὁποία προ- 
φανῶς ἀντιλαμβάνονται οἱ ὑπέρμαχοι τῆς θεωρίας αὐτῆς 
διεστραμμένως καί κακοβούλως. Διότι τί εἴδους ἑ ἑνότητα 
εἶναι αὐτή εἰς τήν ὁποία πρέπει νά εἴμεθα ἐ ἐνσωματωμένοι, 
τήν στιγμή πού ὑπάρχει ἡ αἵρεσις, ἡ ὁποία προσβάλλει 
αὐτόν τοῦτον τό θεσμόν τῆς Ἐκκλησίας; Καί ποῦ εἴδαμε 
ὡς πρότυπο καί μοντέλο μία τέτοια ἑνότητα στήν (δια- 
χρονική) ἱστορία καί Παράδοσι τῆς Ἐκκλησίας, ἡ ὁποία 
γά μᾶς ἑνώνη μέν μέ τόν Ἐπίσκοπο, μᾶς διασπᾶ ὅμως ἀπό 
τήν ἀληθινή πίστι; Πῶς ἐπίσης θά δείξωμε ὅτι δέν εἴμεθα 
ὑπέρμαχοι τῆς εἰδωλοποιήσεως τοῦ Ἐπισκόπου, διά τῆς 
ἐξοστρακίσεως τοῦ Χριστοῦ καί τῆς ἀντικαταστάσεώς του 
ἀπό τόν Ἐπίσκοπο; Δέν σημαίνουν, ἀκόμη αὐτά ὅτι εἴμεθα 
ὑπέρμαχοι μιᾶς ἀνθρωποκεντρικοῦ χαρακτῆρος Ἐκκλησί- 
ας, ὅταν φοβούμεθα νά ἀποσχισθοῦμε ἀπό δεδηλωμένους 
αἱρετικούς, ἐν ὀνόματι αὐτῆς τῆς σάπιας καί ἐπισφαλοῦς 
ἑνότητος; Περιττό νά ἀναφέρωμε ὅτι αὐτοῦ τοῦ εἴδους ἡ 
ἑνότης εἶναι τό πρότυπο, τό γνώρισμα καί ἡ καρδιά τοῦ 
Παπισμοῦ, ἡ δέ Ὀρθοδοξία γνωρίζει μόνον τήν ἑνότητα 
τῆς ἀληθινῆς πίστεως καί τήν ὑποταγή μόνο στούς ἀληθινά 
Ὀρθοδόξους ποιμένες. 

4. Ἐν τέλει δέ πρέπει νά ἀναφερθῆ ὅτι, ἔστω καί κατά 
φαντασία νά ὑπάρχη φόβος σχίσματος, πρέπει πάλι νά 
προτιμήσωμε τό σχίσμα διά τῆς ἀποτειχίσεως, ἀπό τήν 

ὑπαγωγή μας στήν αἵρεσι, διά μέσου τῆς ἐκκλησιαστικῆς 
ἑνότητος μέ τόν αἱρετικό Ἐπίσκοπο. Διότι ἐν τελευταίᾳ 
ἀναλύσει τό σχίσμα εἶναι ἀσυγκρίτως μικρότερο κακό (καί 
μάλιστα ὅταν γίνεται μέ ἀγαθή προαίρεσι, μέ διάθεσι θυσί- 
ας καί ὄχι βολέματος καί μέ ἅγιο σκοπό τήν ἐμμονή δηλαδή 
καί παραμονή εἰς τήν ἀληθινή πίστι) ἀπό τήν αἵρεσι ἡ ὁποία, 
κατά τούς Πατέρας, μᾶς χωρίζει ἀμέσως ἀπό τόν Θεό. 


β΄. Ὁ φόβος ὅτι ὁ ἀποτειχιζόμενος 
ἐξέρχεται τῆς Ἐκκλησίας. 


ὰ ὑῷ δεύτερο ἐ ἐπιχείρημα αὐτῶν πού ἀντιδροῦν εἰς τήν 
ἀποτείχισι εἶναι τό ὅτι διδάσκουν πώς διά τῆς ἀπο- 
τειχίσεως ἐξερχόμεθα ἀπό τήν Ἐκκλησία. Δι᾿ αὐτό ἰσχυ- 
ρίζονται, ὅτι ἐμεῖς θά ἀγωνισθοῦμε ἐντός τῆς Ἐκκλησίας 
ἐναντίον τῆς αἱρέσεως τοῦ Οἰκουμενισμοῦ. Εἰς αὐτό τό 
ἐπιχείρημα ἔχομε νά ἀπαντήσωμε τά ἑξῆς: 

1. Γίνεται ἠθελημένα ἤ ἀθέλητα σύγχυσις τῆς Ἐκκλησίας 
καί εἰδικά τῶν ὁρίων της καί τοῦ ἐντός καί ἐκτός αὐτῆς 
χώρου. Ὁ ἐντός λοιπόν τῆς Ἐκκλησίας χῶρος εἶναι ἐκεῖ πού 
ὑπάρχει κατά πρῶτον καί κύριον λόγον ἡ ἀληθινή πίστις 
καί κατά δεύτερον ἡ Ἀποστολική διαδοχή, ἡ ὁποία, ἐξάλ- 
λου, ἄνευ τῆς ἀληθινῆς πίστεως εἶναι κενή περιεχομένου. 
Συνεπῶς ἀποτείχισις σημαίνει τό νά θυσιάσω τό δευτε- 
ρεῦον (τήν Ἀποστολική διαδοχή) χάριν τοῦ πρωτεύοντος 
(τῆς Ὀρθοδόξου καί ἀληθινῆς πίστεως). Ἄν λοιπόν, ἐνῶ ὁ 
Ἐπίσκοπος εἶναι αἱρετικός, δέν ἀποτειχίζωνται ἀπό αὐτόν 
οἱ Ὀρθόδοξοι, ἀποδεικνύουν ἐκ τῶν πραγμάτων ὅτι ἀντέ- 
στρεψαν τούς ὅρους καί τόν ἐντός τῆς Ἐκκλησίας χῶρο 
τόν ἐταύτισαν μέ τήν παρουσία τοῦ Ἐπισκόπου. Αὐτό ὅμως 
εἶναι ἡ μόνιμη διδασκαλία καί ἐπωδός τοῦ Οἰκουμενισμοῦ 
καί κατά κόρον τήν ἀκοῦμε στήν ἐποχή μας νά διδάσκεται 
ἀπό τά στόματα τῶν Οἰκουμενιστῶν. Συνεπῶς αὐτοί πού 

σκέπτονται κατ᾽ αὐτόν τόν τρόπο ἔχουν ἤδη ἀποδεχθῆ βα- 
σικές ἀρχές τοῦ Οἰκουμενισμοῦ καί ὁπωσδήποτε κινοῦνται 
στά ὅρια τά ὁποῖα θέτουν οἱ αἱρετικοί. 

2. Ἄν ἀποτείχισι ἐσήμαινε ἔξοδος ἀπό τήν Ἐκκλησία, τότε 
θά ἔπρεπε ὄχι μόνον νά μήν ὑπάρχουν ἱεροί Κανόνες πού 
διδάσκουν τήν ἀποτείχισι διά θέματα πίστεως, ἀλλά ἀπενα- 
ντίας νά τήν ἀπαγορεύουν αὐστηρότατα, διότι δέν ὑπάρχει 
μεγαλύτερο κακό ἀπό τήν ἔξοδο ἀπό τήν Ἐκκλησία. Προ- 
φανῶς ὅμως οἱ ἱεροί Κανόνες ἐτέθησαν διά νά ἐπιβεβαιώ- 
σουν τήν μεγάλη αὐτή καί δογματική ἀλήθεια, ὅτι δηλαδή ἐν 
καιρῷ αἱρέσεως ἡ Ἐκκλησία εὑρίσκεται ἐκεῖ ὅπου διαφυλάσ- 
σεται ἡ Ὀρθόδοξος πίστις καί ὄχι ἐκεῖ ὅπου ὑπάρχει ὁ Ἐπί- 
σκοπος καί ἡ Ἀποστολική διαδοχή, ἄνευ αὐτῆς τῆς πίστεως. 

3. Ἄν ὑποθέσωμε ὅτι ὁ ἐντός τῆς Ἐκκλησίας χῶρος εἶναι 
ἐκεῖ πού ὑπάρχει ὁ αἱρετικός Ἐπίσκοπος, ὁ ἔχων ἁπλῶς 
καί μόνον τήν Ἀποστολική διαδοχή, τότε ταυτίζομε τήν 
Ὀρθοδοξία μέ τήν αἵρεσι καί ἀποδεχόμεθα διά τῶν ἔργων 
ὅτι ἡ Ἐκκλησία εἶναι ὄχι ἄσπιλος καί ἀμώμητος κατά τήν 
πίστι, ἀλλά ἐσπιλωμένη καί βεβορβορωμένη κατά τήν 
πατερική ἔκφρασι. 

4. Ἄν πάλι θεωρήσωμε ὅτι ὁ ἐντός τῆς Ἐκκλησίας χῶρος 
εἶναι ἐκεῖ ὅπου ὑπάρχει ὁ Ἐπίσκοπος, τότε βεβαίως δέν 
ἔχομε δικαίωμα νά ἀποτειχισθοῦμε ἀπό αὐτόν, οὔτε καί 
ὅταν αὐτός προχωρήσει στό λεγόμενο κοινό ποτήριο, διότι 
καί τότε θά ἐξέλθωμε ἀπό τήν Ἐκκλησία. Πάντως τό ὅριο 
τοῦ κοινοῦ ποτηρίου διά τήν ἀποτείχισι εἶναι ὅριο νεοε- 
ποχίτικο, τό ὁποῖο αὐθαιρέτως ἐπενόησαν καί ἐπέβαλαν 
καί εἶναι ἐκεῖνο τό ὁποῖον ὄντως ἀνατρέπει καί διαστρέφει 
τά ἀληθινά ὅρια τῆς Ἐκκλησίας. Τό ὅτι οἱ Πατέρες δέν τό 
ἐγνώριζον αὐτό, ἀλλά θεωροῦσαν αἱρετικό δεδηλωμένο 
τόν κηρύσσοντα δημοσίως καί ἐπ᾿ Ἐκκλησίας οἱανδήποτε 
αἱρετική διδασκαλία, αὐτό ἀρκούντως μέ ὅλα τά ἱστορικά 
παραδείγματα, τά πατερικά καί συνοδικά κείμενα ἀπεδεί- 

χθη καί μόλις εἶναι ἀνάγκη νά τό ἐπαναλάβωμε. Ἄν τέλος 
διά τῆς ἀποτειχίσεως ἐξέρχομαι ἀπό τήν Ἐκκλησία καί ἄν 
ὁ ἀγῶνας ἐναντίον τῆς αἱρέσεως πρέπει νά γίνη ἐντός τῆς 
Ἐκκλησίας, σύμφωνα μέ τήν θεωρία αὐτή, τότε ὅλοι ὅσοι 
διαχρονικά ἀποτειχίστηκαν ἀπό τούς αἱρετικούς ἐπισκό- 
πους, πρίν αὐτοί καταδικασθοῦν ἀπό Σύνοδο, ἐξῆλθαν τῆς 
Ἐκκλησίας καί φυσικά ἐδημιούργησαν σχίσμα. Δηλαδή 
ἡ Ἐκκλησία καί οἱ ἅγιοι εὑρίσκοντο διαρκῶς σέ πλάνη 
(ἐφ᾿ ὅσον πάντοτε, ὅπως ἱστορικῶς ἀπεδείξαμε, ἀποτειχί- 
ζοντο ἀπό τούς αἱρετικούς Ἐπισκόπους), δέν ἐγνώριζον δέ 
οὐσιώδη καί βασικά πράγματα, τά ὁποῖα ἔχουν σχέσι μέ 
τόν ἐντός καί ἐκτός τῆς Ἐκκλησίας χῶρο, καθώς καί μέ τόν 
τρόπο καταπολεμήσεως τῆς αἱρέσεως. 


γ. Ἢ ἄσοψις τῆς δυνητικῆς ἑρμηνείας 
τοῦ 15. Κανόνος τῆς Πρωτοδευτέρας Συνόδου 


νὰ ρ τρίτο ἐπιχείρημα τό ὁποῖο ἀκούγεται ἀπό τούς 
ἀσχολουμένους μέ τά ἐκκλησιαστικά θέματα καί 
προσπαθοῦν μέ αὐτό νά καλυφθοῦν ὡς μέ «συκίνη ἐπι- 
κουρία» εἶναι τῆς δυνητικῆς δῆθεν ἑρμηνείας τοῦ 15 
ἱεροῦ Κανόνος τῆς Πρωτοδευτέρας Συνόδου. Ἀναφέρουν 
δηλαδή οἱ ὑπέρμαχοι αὐτῆς τῆς θεωρίας ὅτι ὁ Κανόνας 
αὐτός εἶναι δυνητικός καί δέν σέ ὑποχρεώνει σέ ἀποτείχισι, 
ἀλλά ἁπλῶς σοῦ δίδει τήν δυνατότητα νά προβῆς σ᾽ αὐτήν, 
ἐφ᾽ ὅσον ἡ συνείδησίς σου εἶναι εὐαίσθητη σ᾽ αὐτά τά θέ- 
ματα καί ἐνοχλεῖσαι ἀπό τήν ἐκκλησιαστική ἐπικοινωνία 
μέ τόν αἱρετικό Ἐπίσκοπο. Ὡς ἐκ τούτου ἡ ἀποτείχισις 
ἐδῶ λαμβάνεται, ὅπως λέγουν, ὡς μία διαμαρτυρία πρός 
ἐπίσπευσι τῆς διαδικασίας διά τήν καταδίκη τοῦ αἱρετικοῦ 
Ἐπισκόπου. Ἐπί πλέον ἀναφέρουν ὅτι ποτέ κανείς δέν 
τιμωρήθηκε ἐπειδή δέν ἔσπευσε νά ἀποτειχισθῆ ἀπό τόν 
αἱρετικό Ἐπίσκοπο, ἀλλά ἀνέμενε ἐν ὑπομονῇ τήν ἀπό- 

φασι τῆς Συνόδου καί ἀκόμη ὅτι, ἄν ὁ Κανόνας ὁμιλοῦσε 
γιά ὑποχρεωτική ἀποτείχισι θά ἔπρεπε νά ὑπάρχουν καί 
πολλοί ἄλλοι Κανόνες, οἱ ὁποῖοι νά ὁμιλοῦν παρομοίως 
γιά ἕνα τόσο σπουδαῖο ἐκκλησιαστικό ζήτημα. 

Εἰς αὐτά τά ἐπιχειρήματα τῆς δυνητικῆς ἑρμηνείας τοῦ 
Κανόνος, ἔχομε νά ἀναφέρωμε τά ἑξῆς: 

1. Ἄν ἡ ἀποτείχισις ἀπό τόν αἱρετικό Ἐπίσκοπο δέν 
ἦταν ὑποχρεωτική θά ἔπρεπε νά τό γνωρίζουν αὐτό οἱ 
Ὀρθόδοξοι ἀπό τά πρῶτα χρόνια τοῦ Χριστιανισμοῦ καί 
ὄχι τόν ἔνατο αἰῶνα πού ἐγράφη ὁ ἐν λόγῳ Κανών. Βλέ- 
πουμε δηλαδή στήν διαχρονική Παράδοσι τῆς Ἐκκλησίας 
οἱ ἅγιοι Πατέρες νά προτρέπουν διαρκῶς μέ λόγια καί ἔργα 
τήν ἀπομάκρυνσι ἀπό τούς αἱρετικούς μόλις διεπίστωναν 
ὅτι διακατέχονται ἀπό αἱρετικά φρονήματα. Τόν ἔνατο 
λοιπόν αἰῶνα, σύμφωνα πάντοτε μέ τήν δυνητική ἑρμη- 
νεία, διδάσκονται οἱ Ὀρθόδοξοι κάτι τελείως διαφορετικό. 
Διδάσκονται ὅτι δύνανται, χωρίς νά ἁμαρτάνουν, οὔτε 
νά μολύνωνται ἀπό τήν αἵρεσι, νά παραμένουν ἑνωμένοι 
ἐκκλησιαστικά μέ τόν αἱρετικό Ἐπίσκοπο, νά τόν μνημο- 
νεύουν κλπ. μέχρι τήν καταδίκη του ἀπό τήν Σύνοδο. Αὐτό 
πρακτικά σημαίνει ἤ ὅτι μέχρι τότε οἱ Ὀρθόδοξοι ὅταν 
ἀποτειχίζοντο ἔσφαλαν ἤ ὅτι ἐκαινοτόμησαν οἱ Πατέρες 
τῆς Πρωτοδευτέρας Συνόδου καί ἄλλαξαν μία βασική 
Παράδοσι τῆς Ἐκκλησίας. 

Θά ἔπρεπε ἐπίσης καί οἱ ἅγιοι Πατέρες τῆς Ἐκκλησίας 
ἀναλόγως νά ὡμιλοῦσαν διά τούς αἱρετικούς καί νά κα- 
θησύχαζον τρόπον τινά τούς Ὀρθοδόξους, ὥστε νά μήν 
διακόπτουν πρό συνοδικῆς κρίσεως τήν ἐκκλησιαστική 
ἐπικοινωνία μέ αὐτούς. Πουθενά ὅμως δέν ὑπάρχουν τέ- 
τοιες προτροπές καί διδασκαλίες τῶν ἁγίων. Ἀπεναντίας 
καί διά τῶν λόγων καί διά τῶν ἔργων των οἱ ἅγιοι ἀποδει- 
κνύουν τό ἐντελῶς ἀντίθετο, δηλαδή τήν ἐκκλησιαστική 
ἀποτείχισι ἀπό τόν δημοσίως καί ἐπ᾽ Ἐκκλησίας κηρύτ- 

τονταὰ αἵρεσι. Ὁ ἅγ. Μᾶρκος ὁ Εὐγενικός στό τέλος τῆς 
Βυζαντινῆς περιόδου ἐπιγραμματικά ἀναφέρει περί τούτου, 
συνοψίζων τήν Ὀρθόδοξο Παράδοσι εἰς τό θέμα τῆς ἀπο- 
τειχίσεως καί μάλιστα στήν πιό δύσκολη πρακτικά ἀπό 
ὅλες τίς περιόδους τῆς ἐκκλησιαστικῆς ἱστορίας: «ἅπαντες 
οἱ τῆς Ἐκκλησίας διδάσκαλοι, πᾶσαι αἱ σύνοδοι καί πᾶσαι 
αἱ θεῖαι γραφαί φεύγειν τούς ἑτερόφρονας παραινοῦσι καί 
τῆς αὐτῶν κοινωνίας διΐστασθαι» (Πατρολογία ΟΥἱεηίαϊς, 
τόμ. ΧΝ, σελ. 304). 

Εἶναι χαρακτηριστικό τό ὅτι ὁ ἅγιος ἀναφέρεται σέ 
ἑτερόφρονες, δηλαδή σέ ὅσους ἔχουν διαφορετικό ἀπό 
τό ὀρθόδοξο φρόνημα καί ὄχι σέ καταδικασμένους ἀπό 
Σύνοδο, διότι τότε ὁ λόγος του θά ἦτο περιττός. Ὁ ἅγιος 
λοιπόν δέν γνωρίζει στό τέλος τῆς Βυζαντινῆς περιόδου 
δυνητική ἀποτείχισι καί μάλιστα ὡς διδασκαλία κάποιας 
Συνόδου ἤ ἑνός ἁγίου, ἀλλά ὑποχρεωτική ἐκκλησιαστική 
ἀπομάκρυνσι καί διακοπή ἐκκλησιαστικῆς κοινωνίας. 

2. Ἄν οἱ Ὀρθόδοξοι εἶχον τήν δυνατότητα νά ἀναμένουν 
ἐν ὑπομονῇ τήν ἀπόφασι τῆς Συνόδου, προκειμένου νά 
ἀποτειχισθοῦν ἀπό τόν αἱρετικό Ἐπίσκοπο, τότε θά ἦσαν 
περιττοί ὅλοι οἱ ἱεροί Κανόνες οἱ ὁποῖοι ἀναφέρονται στούς 
αἱρετικούς καί στή σχέσι τῶν Ὀρθοδόξων μέ αὐτούς, ὅπως 
ἐπίσης καί ὅλη ἡ ἀποστολική καί πατερική διδασκαλία, ἡ 
ὁποία σκοπό ἔχει νά διατηρῆ σέ ἐγρήγορσι τούς πιστούς, 
καί νά διδάξη τήν ἀπομάκρυνσι ἀπό τούς αἱρετικούς. Θά 
ἀρκοῦσε ἡ ἐντολή, οἱ λαϊκοί νά περιμένουν τίς ἀποφάσεις 
τῶν Συνόδων, χωρίς νά τίς κρίνουν καί νά τίς ἀκολουθοῦν 
κατά γράμμα. Ἔπειτα, γιά ποιό λόγο δηλαδή οἱ Κανόνες 
νά ἐπιβάλλουν μέ ἐπιτίμια τήν ἐκκλησιαστική ἀποτείχισι, 
τήν στιγμή πού ὑπάρχει συνοδική κρίσις περί τούτου; σαν 
δηλαδή τόσο ἀπείθαρχοι οἱ Ὀρθόδοξοι καί ἄγευστοι ἀπό 
κάθε πνευματικότητα, ὥστε νά μήν σέβωνται συνοδικές 
ἀποφάσεις καί μάλιστα σέ τόσο σοβαρά θέματα; Εἶναι σά 

νά λέμε ὅτι οἱ Κανόνες πού ἀναφέρονται στήν σχέσι τῶν 
Ὀρθοδόξων μέ τούς αἱρετικούς, ἀναφέρονται στόν Ἄρειο, 
τόν Μακεδόνιο, τόν Νεστόριο, τόν Εὐτυχῆ, τόν Διόσκορο 
καί τούς λοιπούς καταδικασμένους ἀπό Σύνοδο Ἐπισκό- 
πους καί ὄχι σέ ὅσους ἔχουν μέν τά φρονήματα τούτων, 
πλήν ὅμως δέν καταδικάστηκαν ἀπό κάποια Σύνοδο. 
3.Ὅλες οἱ μεγάλες αἱρέσεις οἱ ὁποῖες ἀνεφύησαν, μηδέ 
ἐξαιρουμένου καί αὐτοῦ τοῦ Παπισμοῦ, ἀνεπτύχθησαν 
καί προσπάθησαν νά ἑδραιωθοῦν ἐντός τῆς Ἐκκλησίας, 
μέ ἀπώτερο σκοπό τήν ἐξοστράκισι τῆς Ὀρθοδοξίας, τήν 
μετάλλαξι τοῦ φρονήματος τῶν πιστῶν καί τήν τελική 
ἐπικράτησι τῆς αἱρέσεως. Συνεπῶς καί οἱ ἱεροί Κανόνες 
οἱ ὁποῖοι καθορίζουν τήν σχέσι τῶν Ὀρθοδόξων μέ τούς 
αἱρετικούς ἀναφέρονται εἰς τούς αἱρετικούς αὐτούς οἱ 
ὁποῖοι ἐργάζονται ἐντός τῆς Ἐκκλησίας, εἴτε ὡς Ἐπίσκοποι, 
οἱ ὁποῖοι κατέλαβον μέ τήν βοήθεια της πολιτικῆς ἐξου- 
σίας τίς θέσεις τῶν Ὀρθοδόξων Ἐπισκόπων, εἴτε ὡς ἱερεῖς 
καί ἡγούμενοι οἱ ὁποῖοι μετήλλαξαν τήν πίστι των καί 
ἀθέτησαν τήν Ὀρθοδοξία, εἴτε ὡς λαϊκοί οἱ ὁποῖοι συμβι- 
βάζονται μέ τήν αἵρεσι καί τήν εὔκολη λύσι ἤ ἄγονται καί 
φέρονται ἀπό τούς πνευματικά προϊσταμένους των. Εἶναι 
τουλάχιστον ἀστεῖο νά ἰσχυρισθοῦμε ὅτι ὅλοι αὐτοί οἱ ἱεροί 
Κανόνες, οἱ ὁποῖοι, ὅπως προαναφέραμε, καθορίζουν τήν 
σχέσι τῶν Ὀρθοδόξων μέ τούς αἱρετικούς, ἀναφέρονται 
εἰς τούς αἱρετικούς ἐκείνους οἱ ὁποῖοι ἔχουν σχηματίσει 
ἰδιαίτερες κοινότητες, ἔχουν ἀποκοπῆ καί διαχωρισθῆ ἀπό 
τήν Ὀρθοδοξία καί ἔχουν ἰδικό τους ἱερατεῖο, ὅπως εἶναι 
σήμερα οἱ Παπικοί, οἱ Μονοφυσίτες κλπ. Ὅλοι οἱ ἱεροί 
αὐτοί Κανόνες εἶναι αὐστηρότατοι, ἀπολύτως ἐπιτακτικοί 
καί ὄχι δυνητικοί καί μάλιστα μέ αὐστηρότατα ἐπιτίμια διά 
τούς παραβάτας. Πῶς λοιπόν θά ἐκληφθῆ ὡς δυνητικός 
ὁ 1555 αὐτός Κανών τῆς Πρωτοδευτέρας Συνόδου, τήν 
στιγμή κατά τήν ὁποία καί αὐτός ἀναφέρεται στούς ἰδίους 

αἱρετικούς καί μάλιστα Ἐπισκόπους, πού ἀναπτύσσονται 
καί ἐργάζονται ὑπέρ τῆς αἱρέσεως ἐντός τῆς Ἐκκλησίας; 

Ἄν ἐπίσης μελετήσωμε ὅλους αὐτούς τούς ἱερούς Κα- 
γνόνες οἱ ὁποῖοι ἀναφέρονται στήν σχέσι τῶν Ὀρθοδόξων 
μέ τούς αἱρετικούς, θά διαπιστώσωμε ὅτι οἱ Κανόνες αὐτοί 
ἐπιβάλλουν στούς Ὀρθοδόξους νά ἐξετάζουν τό φρόνημα 
ἐκείνων μέ τούς ὁποίους προτίθενται νά ἐπικοινωνήσουν 
ἐκκλησιαστικά καί ἄν αὐτό εἶναι ὀρθόδοξο, τότε καί μόνο 
τότε νά ἔχουν μέ αὐτούς ἐκκλησιαστικές σχέσεις. Πῶς 
τώρα εἶναι δυνατόν μέ ὅλους αὐτούς πού διαπιστώσαμε ὅτι 
δέν ἔχουν ὀρθόδοξο φρόνημα οἱ Κανόνες νά ἐπιβάλλουν 
ὑποχρεωτικά ἐκκλησιαστική ἀποτείχισι καί ἀπεναντίας μέ 
τόν Ἐπίσκοπο, ὁ ὁποῖος «δημοσίως γυμνῇ τῇ κεφαλῇ ἐπ’ 
Ἐκκλησίας» κηρύττει αἵρεσι, ὁ ὑπό ἐξέτασι ἱερός Κανών νά 
ἀφήνη πλήρη ἐλευθερία ἐπιλογῆς (αὐτό σημαίνει δυνητική 
ἑρμηνεία) εἰς τό ἄν θά ἀποτειχισθῆ κάποιος ἀπό αὐτόν, ἤ 
ἄν θά ἐπιλέξη νά ἔχη πλήρη ἐκκλησιαστική κοινωνία μαζί 
του, καί μάλιστα ἀναμένοντας ἡσύχως καί ἐν ὑπομονῇ 
τήν ἀπόφασι τῆς Συνόδου; Καί ἄν τελικῶς ἡ ἀπόφασις 
τῆς Συνόδου εἶναι ὑπέρ τῆς αἱρέσεως καί ἐναντίον τῆς 
Ὀρθοδοξίας (ὅπως πολλάκις συνέβη) τότε ὑποχρεοῦται 
ὁ πιστός, βάσει τῆς δυνητικῆς ἑρμηνείας τοῦ κανόνος, νά 
ὑποταχθῆ ἐκκλησιαστικῶς στήν αἵρεσι καί νά διακόψη τήν 
ἐπικοινωνία μέ ὅσους παραμένουν πιστοί στήν Ὀρθόδοξο 
Παράδοσι τῆς Ἐκκλησίας. Ὅλα αὐτά λοιπόν ἀποδεικνύουν 
ὅτι ἡ δυνητική ἑρμηνεία τοῦ ἐν λόγῳ Κανόνος, ἐναντιώ- 
νεται στήν κοινή λογική καί φυσικά, ἔρχεται σέ πλήρη 
ἀντίθεσι μέ ὅλους τούς σχετικούς μέ αὐτόν ἱερούς Κανόνες, 
καί ἐπί πλέον ὁδηγεῖ σέ τραγικά ἀδιέξοδα τούς θιασῶτες 
τῆς ἑρμηνείας αὐτῆς, τά ὁποῖα ὁπωσδήποτε εἶναι εἰς βάρος 
τῆς Ὀρθοδοξίας καί ὑπέρ τῆς αἱρέσεως. 

4. Ἡ δυνητική ἑρμηνεία τοῦ ἐν λόγῳ ἱεροῦ Κανόνος 
ἔρχεται σέ πλήρη ἀντίθεσι μέ τήν ἰδία τήν ἁγία Γραφή, 

ἡ ὁποία καί αὐτή πρωτίστως καθορίζει τίς σχέσεις τῶν 
Ὀρθοδόξων μέ τούς αἱρετικούς. 

Ὁ ἅγ. Ἰωάννης ὁ Θεολόγος στήν δεύτερη ἐπιστολή του 
ἀναφέρει τά ἑξῆς σχετικά μέ τούς αἱρετικούς: «εἴ τις ἔρχεται 
πρός ὑμᾶς καί ταύτην τήν διδαχήν οὐ φέρει μή λαμβάνεται 
αὐτόν εἰς οἰκίαν, καί χαίρειν αὐτῷ μή λέγετε" ὁ γάρ λέγων 
αὐτῷ χαίρειν κοινωνεῖ τοῖς ἔργοις αὐτοῦ τοῖς πονηροῖς» (Β΄ 
Ἰωάν. 10,11). Εἶναι πίστις τῆς Ἐκκλησίας ὅτι οἱ ἱεροί Κανό- 
νες εἶναι ἀπολύτως σύμφωνοι καί ἐναρμονισμένοι μέ τήν 
ἁγ. Γραφή καί μάλιστα διασφαλίζουν τό κῦρος της. Ἄν ὅμως 
ἐκλάβωμε ὡς δυνητικόν τόν ὑπό ἐξέτασι Κανόνα, αὐτός 
ἔρχεται σέ πλήρη ἀντίθεσι μέ τήν διδασκαλία αὐτή τῆς ἁγ. 
Γραφῆς. Διότι ἡ ἁγ. Γραφή στό σημεῖο αὐτό διδάσκει ὅτι 
μόλις διαπιστώσομε, ὅτι κάποιος δέν ἔχει τήν ἀληθινή καί 
ὀρθόδοξο πίστι δέν πρέπει οὔτε στήν κατοικία μας νά τόν 
βάλωμε, οὔτε χαίρεται νά τοῦ εἰποῦμε, οὔτε σέ ἐκκλησια- 
στικό ἐπίπεδο νά ἔχωμε οἱαδήποτε σχέσι καί ἐπικοινωνία. 
Ἀντιθέτως ὅμως, μέ τήν δυνητική ἑρμηνεία διδάσκομε ὅτι, 
μέ αὐτόν ὁ ὁποῖος «γυμνῇ τῇ κεφαλῇ ἐπ’ ἐκκλησίας» κη- 
ρύττει αἵρεσι, δυνάμεθα, χωρίς νά ἁμαρτάνωμε, νά ἔχωμε 
πλήρη ἐκκλησιαστική κοινωνία, νά τόν μνημονεύσωμε στά 
μυστήρια, νά τόν ἀποδεχώμεθα ὡς εἰς τύπον καί τόπον 
Χριστοῦ καί νά ἀναμένωμε ἡσύχως καί ἐν ὑπομονῇ τήν 
ἀπόφασι τῆς Συνόδου, ἡ ὁποία τελικά ἤ μπορεῖ νά μήν ἔλθη 
ποτέ ἤ τό χειρότερο μπορεῖ νά εἶναι καί ὑπέρ τῆς αἱρέσεως 
καί εἰς βάρος τῆς Ὀρθοδοξίας. 

Τό ὅτι εἶναι ἀσυγκρίτως χειρότερο ἡ μνημόνευσις εἰς 
τά μυστήρια τοῦ αἱρετικοῦ, ἡ ἐκκλησιαστική κοινωνία καί 
ἡ ἀναγνώρισίς του εἰς τύπον καί τόπον Χριστοῦ, ἀπό τόν 
ἁπλό χαιρετισμό καί τήν εἴσοδό του στήν ἰδιωτική κατοικία 
μας, εἶναι ἡλίου φαεινότερο καί μόλις εἶναι ἀνάγκη νά τό 
ἀναφέρωμε. Ἐπίσης ἡ διδασκαλία τῆς ἁγ. Γραφῆς, ὅτι δη- 
λαδή μέ τόν ἁπλό χαιρετισμό καί τήν εἴσοδο στήν κατοικία 

μας ἔχομε κοινωνία μέ τήν αἵρεσι καί τά πονηρά ἔργα τοῦ 
αἱρετικοῦ, σημαίνει ὅτι πολύ περισσότερο ἔχομε κοινωνία 
μέ τήν αἵρεσι καί τόν αἱρετικό ἄν τόν μνημονεύσωμε στήν 
Ἐκκλησία ἤ συμπροσευχηθοῦμε μαζί του ἤ τόν ἔχομε εἰς 
τύπον καί τόπον Χριστοῦ. Δι’ αὐτόν ἀκριβῶς τόν λόγο οἱ 
ὑπέρμαχοι τῆς δυνητικῆς θεωρίας τοῦ ἐν λόγῳ Κανόνος 
ἀναγκάσθηκαν νά κατασκευάσουν καί ἄλλη παρεμφερῆ δι- 
δασκαλία, ὅτι δηλαδή ἡ μνη μόνευσις εἶναι ἁπλῶς εὐχή ὑπέρ 
ὑγείας καί μακροημερεύσεως τοῦ Ἐπισκόπου καί οὐδεμίαν 
ἄλλην θεολογική διάστασι ἔχει, ἐνῶ οἱ Πατέρες ὅπως ἀνα- 
φέραμε στήν σελίδα 207 διδάσκουν τό ἐντελῶς ἀντίθετο. 

Ὁ ἀπόστολος Παῦλος στήν πρός Γαλάτας ἐπιστολή 
μέ ἀπόλυτη αὐστηρότητα διδάσκει τά ἑξῆς σχετικά μέ 
τήν σχέσι τῶν Ὀρθοδόξων μέ τούς αἱρετικούς: «ἀλλά καί 
ἐάν ἡμεῖς ἤ ἄγγελος ἐξ οὐρανοῦ εὐαγγελίζηται ὑμῖν παρ᾽ 
ὅ εὐηγγελισάμεθα ὑμῖν ἀνάθεμα ἔστω" ὡς προειρήκαμεν, 
καί ἄρτι πάλιν λέγω" εἴ τις ὑμᾶς εὐαγγελίζεται παρ᾽ ὅ πα- 
ρελάβετε, ἀνάθεμα ἔστω» (Ταλ. α΄, 8,9). Αὐτό τό χωρίον 
τῆς ἁγ. Γραφῆς εἶναι ἴσως τό αὐστηρότερο ὡς πρός τήν 
διασφάλισι τῆς ἀληθείας καί τήν ἀπομάκρυνσί μας ἀπό 
αὐτούς πού διδάσκουν οἱανδήποτε αἵρεσι καί καινοτομία. 
Ἀντί ἄλλης ἀναλύσεως θά παραθέσωμε τήν ἀναφορά, τήν 
ὁποία κάνουν εἰς τό ἁγιογραφικό αὐτό χωρίο ὁ ἅγ. Μᾶρκος 
ὁ Εὐγενικός, ὁ ὁποῖος ἐπιπλέον ἐπικαλεῖται καί τόν ἅγ. 
Ἰωάννη τόν Χρυσόστομο καί ὁ ἅγ. Θεόδωρος ὁ Στουδίτης 
ὁ ὁποῖος ἀναφέρεται μάλιστα στήν μοιχειανική αἵρεσι. Ὁ 
ἅγ. Μᾶρκος ἀναφέρει: 

«Καί ὁ θεῖος Χρυσόστομος ἐξηγούμενος τό Εἴ τις εὐαγ- 
γελίζεται ὑμῖν παρ᾽ ὅ παρελάβετε, ἀνάθεμα, “Οὐκ εἶπε", 
φησίν, “ἐάν ἐναντία καταγγέλλωσιν ἤ τό πᾶν ἀνατρέπωσιν᾽, 
ἀλλά κἄν μικρόν τι εὐαγγελίζωνται παρ᾽ ὅ παρελάβετε, 
“κἄν τό τυχόν παρακινήσωσιν, ἀνάθεμα ἔστωσαν᾽». Καί 
ὁ αὐτός αὖθις" «Οἰκονομητέον, ἔνθα μή παρανομητέον» 


΄σ- 203 σ--Ξ 


(Ραϊτοϊορία ΟΥϊοημίαϊ!5, Τοπης ΧΝ, Αἰ (οης!]ε ἀςε ΕΪογθηςε, 
σελ. 302-304). Ὁ δέ ἅγ. Θεόδωρος ὁ Στουδίτης ἀναλύοντας 
τό ἐν λόγῳ χωρίο ἀναφέρει: «Εἷς γάρ νόμος ἔσται, φησί, καί 
ἕν εὐαγγέλιον παρελάβομεν᾽ καί ὅς ἐκ τοῦδε τοῦ εὐαγγελί- 
οὐ κἄν τό τυχόν παρασαλεύσοι, κἄν ἄγγελος ἐξ οὐρανοῦ, 
ἀρκεῖ σοι ἡ ἀσφάλεια. μή βασιλεύς μείζων ἀγγέλου; μή οὐχί 
ὁ κοσμοκράτωρ ἐν τῷ κόσμῳ μείζων πάντων τῶν κοσμοκρα- 
τορικῶς κρατούντων δαιμόνων καί ἀνθρώπων, ἀλλ᾽ οὐχί θε- 
ἱκῶς; καί τί ὁ ἀπόστολος; ἀνάθεμα ἔστω. ἄγγελοι οὐ τολμῶσι 
παρασαλεῦσαι, οὐδέ σαλεύοντες μένουσι μή ἀναθεματιζό- 
μένοι, ὡς ὁ διάβολος καί ἡ ἀποστατική αὐτοῦ πληθύς. καί 
πῶς ἄνθρωπος πᾶς ἐν σαρκί ὦν, σαλεύων κάι καινοτομῶν, 
καί μάλιστα τοιαύτας καινοτομίας, οὐκ ἀλλότριος θεοῦ;» 
(Φατ. ἐπιστ. 36. Εὐπρεπιανῷ καί τοῖς σύν αὐτῷ, 103.72). 

Ἐδῶ, ὅπως καταδεικνύεται ἀπό τά ἴδια τά λόγια τοῦ 
ἀποστόλου Παύλου, ἀλλά καί ἀπό τίς ἑρμηνεῖες τῶν ἁγί- 
ων πού παραθέσαμε, ἀναθεματίζονται αὐτομάτως ὅσοι 
διδάσκουν αἱρετικές δοξασίες καί ὅσοι καινοτομοῦν ὡς 
πρός τήν ἀποστολική πίστι καί Παράδοσι. Δηλαδή ἡ ἴδια ἡ 
αἵρεσις προξενεῖ τόν ἀναθεματισμό, ἐπειδή προσβάλλει τήν 
ἀληθινή πίστι. Τό ὅτι ὁ ἀπόστολος Παῦλος στό σημεῖο αὐτό 
ἀναφέρει τούς ἴδιους τούς Ἀποστόλους καί ἀκόμη τούς 
ἀγγέλους, σημαίνει διά τῆς ὑπερβολῆς αὐτῆς, ὅτι πολύ πε- 
ρισσότερο ἀναθεματίζεται αὐτομάτως ὁ Ἐπίσκοπος ὁ ὁποῖος 
«γυμνῇ τῇ κεφαλῇ ἐπ’ ἐκκλησίας» κηρύττει κάποια αἵρεσι. 

Σύμφωνα ὅμως μέ τήν δυνητική ἑρμηνεία τοῦ ὑπό ἐξέ- 
τασιν ἱεροῦ Κανόνος, ὁ Ἐπίσκοπος αὐτός ὄχι μόνον δέν 
ἀναθεματίζεται λόγῳ τῆς αἱρέσεως, ἀλλά καί μνημονεύεται 
στά μυστήρια καί εἰδικά στή Θεία Λειτουργία καί ἀνα- 
γνωρίζεται ὡς Ἐπίσκοπος καί ἔχομε πλήρη ἐκκλησιαστική 
ἐπικοινωνία μετ᾽ αὐτοῦ, περιμένοντας ἡσύχως καί ἐν ὑπο- 
μονῇ τήν ἀπόφασι τῆς Συνόδου. Αὐτό σημαίνει, σύμφωνα 
μέ τήν δυνητική ἑρμηνεία ἤ ὅτι ὁ Ἐπίσκοπος ἐξαιρεῖται 

τῆς ἁγιογραφικῆς αὐτῆς ἐντολῆς ἤ ὅτι εἶναι ἀνώτερος τῶν 
Ἀποστόλων καί τῶν ἀγγέλων, δηλαδή εἶναι Θεός, διότι δέν 
ὑπάρχει τίποτε ἀνώτερο ἀπό αὐτούς. 

Ἐδῶ λοιπόν ἡ δυνητική αὐτή ἑρμηνεία ἀνατρέπει ἐκ θε- 
μελίων ὁλόκληρη τήν ἁγ. Γραφή, θεοποιεῖ τόν Ἐπίσκοπο μέ 
τρόπο ἐφάμιλλο ἤ καί ἀνώτερο τοῦ Παπισμοῦ καί προσέτι 
μᾶς καθιστᾶ ὅλους, διά τῆς ὑπακοῆς καί ὑποταγῆς εἰς αὐτόν 
τόν αἱρετικό Ἐπίσκοπο, συνυπευθύνους ἤ συγκοινωνούς 
αὐτοῦ τοῦ ἁγιογραφικοῦ ἀναθέματος, κατά τό «ὁ κοινωνῶν 
ἀκοινωνήτῳ ἀκοινώνητος ἔσται». Πόσο ἄραγε τραγικό 
καί ἐξωφρενικό εἶναι ὁ ἀπ. Παῦλος νά ἀναθεματίζεται ἄν 
διδάξη κάτι ἀντίθετο ἀπό τήν ἀληθινή πίστι καί ὁ κάθε 
σύγχρονος Ἐπίσκοπος, μέ βάσι τήν δυνητική θεωρία τοῦ 
Κανόνος, ἄν διδάξη καί αὐτός κάτι ἀντίθετο, ὄχι μόνο νά 
μήν ἀναθεματίζεται, ἀλλά ἀπεναντίας νά παραμένη εἰς 
τήν θέσι του, νά μνημονεύεται στά μυστήρια καί νά εἶναι 
εἰς τύπον καί τόπον Χριστοῦ, νά ὑπακούωμε εἰς αὐτόν κλπ. 

Ὁ ἀπ. Παῦλος ἐπίσης στήν ἐπιστολή του πρός τόν Τίτο, 
ἀναφέρει τά ἑξῆς διά τήν σχέσι τῶν Ὀρθοδόξων μέ τούς 
αἱρετικούς: «αἱρετικόν ἄνθρωπον μετά μίαν καί δευτέραν 
νουθεσίαν παραιτοῦ, εἰδώς ὅτι ἐξέστραπται ὁ τοιοῦτος καί 
ἁμαρτάνει ὦν αὐτοκατάκριτος» (Τιτ. γ΄, 10,11). Ἐδῶ ὁ ἀπό- 
στολος τῶν ἐθνῶν ἀναφέρει δύο σημαντικές ἀλήθειες, οἱ 
ὁποῖες ἀφοροῦν τούς αἱρετικούς. Ὅτι δηλαδή μετά ἀπό 
μία ἤ δύο νουθεσίες, σχετικές προφανῶς μέ τήν μετάνοια 
καί ἐπιστροφή των, ἀπομακρυνόμεθα ἀπό αὐτούς καί ὅτι ἡ 
ἀποδοχή τῆς αἱρέσεως καθιστᾶ κάποιον αὐτοκατάκριτον, 
δηλαδή καταδικασμένο ἐξαιτίας τῆς ἀποδοχῆς τῆς αἱρέ- 
σεως. Σύμφωνα ὅμως μέ τήν δυνητική ἑρμηνεία τοῦ ὑπό 
ἐξέτασιν ἱεροῦ Κανόνος, ὁ Ἐπίσκοπος ὁ ὁποῖος δημοσίως 
«ἐπ᾽ ἐκκλησίας καί γυμνῇ τῇ κεφαλῇ» κηρύττει αἵρεσι, οὔτε 
αὐτοκατάκριτος εἶναι (ἕως ὅτου καί ἐφ᾽ ὅσον πρέπει νά τόν 
καταδικάση Σύνοδος), οὔτε ἐξέστραπται (ἐφ᾽ ὅσον δυνά- 

μεθα νά τόν ἀκολουθοῦμε καί νά τόν μνημονεύωμε χωρίς 
κίνδυνο συμμετοχῆς στήν αἵρεσι), οὔτε παραιτούμεθα ἀπό 
αὐτόν (ἐφ᾽ ὅσον ὑποτασσόμεθα εἰς αὐτόν περιμένοντας 
ἡσύχως καί ἐν ὑπομονῇ τήν ἀπόφασι τῆς Συνόδου). 

Ἀπό αὐτές τίς ἀναφορές εἰς τήν ἁγ. Γραφή καθίσταται 
σαφές ὅτι ἡ μέν δυνητική θεωρία τοῦ Κανόνος εἶναι πλή- 
ρως καί ἐκ διαμέτρου ἀντίθετος εἰς τήν ἁγ. Γραφή, ἐνῶ ἡ 
ἀποτείχισις ἀπό τόν αἱρετικό Ἐπίσκοπο εἶναι ἀπολύτως 
σύμφωνος μέ τό γράμμα καί τό πνεῦμα της. 

5. Τέλος ἡ δυνητική θεωρία τῆς ἑρμηνείας τοῦ ἐν λόγῳ 
ἱεροῦ Κανόνος ἔρχεται σέ ἀντίθεσι μέ τήν ἁπλῆ λογική 
σκέψι, ἐφ᾽ ὅσον αὐτή δέν ἔχει ἐμπαθῆ κίνητρα καί συμφέ- 
ροντα διά νά τοποθετηθῆ. Διότι πῶς εἶναι δυνατόν ἐκεῖνος 
ὁ ὁποῖος ἀποτειχίζεται ἀπό τόν αἱρετικό Ἐπίσκοπο καί ὑφί- 
σταται τίς συνέπειες τῆς ἀποτειχίσεως καί τῆς ὁμολογίας, 
νά ἀξιώνεται τῆς πρεπούσης τιμῆς ἀπό τούς Ὀρθοδόξους 
καί ἀντιθέτως ἐκεῖνος ὁ ὁποῖος δέν ἀποτειχίστηκε ἀπό 
αὐτόν τόν Ἐπίσκοπο, δέν ὑπέστη οὐδεμία ταλαιπωρία διά 
τήν ἀποκατάστασι τῆς ἀληθινῆς πίστεως, ἀλλά διῆλθε τό 
διάστημα τοῦ διωγμοῦ τῆς πίστεως κατά τό δή λεγόμενο 
«ἀβρόχοις ποσί», ἀκολουθῶντας καί συνοδοιπορῶντας μέ 
τήν αἵρεσι καί τούς αἱρετικούς καί ἀναμένοντας τήν ἀπό- 
φασιτῆς Συνόδου, ὄχι μόνο νά μήν τιμωρεῖται δι᾽ αὐτήν τήν 
παθητική του στάσι καί ἀδράνεια, ἀλλά νά μήν αἰσθάνεται 
κἄν τύψεις συνειδήσεως πρός μετάνοια, διότι τόν καιρό 
τοῦ ἀγῶνος καί τοῦ διωγμοῦ αὐτός ἐκάθευδε καί ἔρεγχε. 

Ἡ δυνητική ἑρμηνεία τοῦ ὑπό ἐξέτασιν ἱεροῦ Κανόνος 
πέραν τῶν ἄλλων, γίνεται αἰτία εἰς τό νά καθησυχάζεται καί 
ἡ συνείδησίς μας, διότι ὑποδεικνύει καί ἄλλη νόμιμη ὁδό 
κατά τό διάστημα τῆς ὁμολογίας καί τοῦ διωγμοῦ, ἐντελῶς 
ἀντίθετη, πλήν ὅμως συνετή καί κυρίως χωρίς συνέπειες. 

Τίνεται ἐπίσης αἰτία, κατά τό διάστημα τῆς αἱρέσεως, 
διχασμοῦ τῶν Ὀρθοδόξων, ὡς πρός τόν τρόπο ἀντιμετω- 


“- 206 -«-ο 


πίσεως τῆς αἱρέσεως καί δίδεται ἡ εἰκόνα ὅτι ἡ εὐθύνη διά 
τήν ἀποκατάστασι τῆς πίστεως δέν βαρύνει ἐξ ἴσου ὅλους 
κατ᾽ ἀναλογίαν τῆς θέσεώς των, ἀλλά δύνανται ἄλλοι μέν 
νά διωχθοῦν καί νά ταλαιπωρηθοῦν καί ἄλλοι, νομίμως καί 
χωρίς ἐπιπτώσεις, νά συνοδοιποροῦν μέ τούς αἱρετικούς, 
ἀναμένοντες τήν ἀπόφασι τῆς Συνόδου. 

Τίνεται ἐπί πλέον αἰτία νά δημιουργηθῆ ἡ ἐντύπωσις 
ὅτι τήν εὐθύνη διά τήν διαφύλαξι τῆς ἀληθινῆς πίστεως ὁ 
Θεός δέν τήν ἐναπέθεσε εἰς τούς Ὀρθοδόξους πού χρονι- 
κά ζοῦν κατά τήν διάρκεια τῆς αἱρέσεως, ἀλλά ὅτι αὐτή 
εἶναι ὑπόθεσις ἰδική του ἤ τῶν ἀγγέλων, ὁπότε δυνάμεθα 
ἡσύχως καί ἐν ὑπομονῇ νά ἀναμένωμε μία θαυματουργική 
ἐπέμβασι ἐξ ὕψους. 

Ἡ ἱστορική ὅμως πραγματικότης διδάσκει τό ἐντελῶς 
ἀντίθετο, ὅτι δηλαδή ὁ Θεός ἐπιτρέπει καί ἀνέχεται τήν 
αἵρεσι διά νά δοκιμασθοῦν ὡς χρυσός ἐν χωνευτηρίῳ οἱ 
ἀληθινοί προσκυνηταί Του καί διά νά διαχωρισθῆ κατά τό 
δή λεγόμενο τό στάρι ἀπό τήν ἦρα, δηλαδή οἱ ὑπομείναντες 
τό βάρος καί τόν καύσωνα τῆς ἡμέρας, ἀπό τούς συμβιβα- 
σμένους, βολεμένους καί συνοδοιπόρους τοῦ κακοῦ. Καί 
βεβαίως μέ τήν ἁπλή λογική γίνεται κατανοητό ὅτι ἄν 
ἀκολουθεῖτο κατά τήν διάρκεια τῆς ἱστορίας ἡ δυνητική 
ἑρμηνεία τοῦ Κανόνος αὐτοῦ, οὐδεμία αἵρεσις θά εἶχε κα- 
τασταλῆ, οὔτε ὁμολογηταί θά ὑπῆρχον, οὔτε διωγμοί καί 
μαρτύρια τῶν ἐνισταμένων κατά τῆς πλάνης, οὔτε φυσικά 
ἡ Ὀρθοδοξία, ἡ ὁποία πέραν τῶν ἄλλων εἶναι καρπός μαρ- 
τυρικῶν ἀγώνων, ἡ πρώτη ἐλπίδα διά τήν σωτηρία μας καί 
ὁ πρῶτος στόχος τοῦ διαβόλου διά τήν ἀπώλειά μας. Ἐκτός 
βεβαίως ἄν διαπιστώσαμε στήν ἱστορική πραγματικότητα 
μία τέτοια ἀδράνεια (ἐφησυχασμό) τῶν Ὀρθοδόξων καί 
συγχρόνως μία ἐξ ὕψους θαυματουργική ἐπέμβασι τοῦ 
Θεοῦ πρός ἀποκατάστασιν τῆς Ὀρθοδοξίας. 

Ὡς ἐκ τούτου γίνεται φανερό ὅτι ὁ πρῶτος καί κύριος 

λόγος πού σήμερα δέν καταστέλλεται ἡ αἵρεσις τοῦ Οἰκου- 
μενισμοῦ, ἀλλά ἀπεναντίας σύν τῷ χρόνῳ ἑδραιώνεται 
καί νομιμοποιεῖται καί ἀμβλύνει τήν συνείδησι τῶν πιστῶν 
εἶναι ἡ ἐν τῇ πράξει ἐφαρμογή τῆς δυνητικῆς ἑρμηνεί- 
ας τοῦ Κανόνος αὐτοῦ. Αὐτό σημαίνει ὅτι ἡ αὐλαία τῆς 
μαρτυρικῆς παραδόσεως διά τήν διαφύλαξι τῆς πίστεως 
ἔκλεισε καί ἐφευρέθη ἄλλος τρόπος συνυπάρξεως ἐντός 
τῆς Ἐκκλησίας, τῶν Ὀρθοδόξων μέ τούς αἱρετικούς καί 
τούς συνοδοιπόρους των κατά τόν τύπον τῆς συνυπάρξε- 
ὡς τῶν Ὀρθοδόξων μέ τούς Παπικούς ἤ τῶν Ὀρθοδόξων 
ἐντός τοῦ ΠΣΕ Δηλαδή τά ἁγιογραφικά χωρία «ἐξέλθε- 
τε ἐκ μέσου αὐτῶν καί ἀφορίσθητε...» (Β'Κορινθ. 6,17), 
«ἐλάλουν ἐν τοῖς μαρτυρίοις σου ἐναντίον βασιλέων καί 
οὐκ ἠσχυνόμην» (Ψαλμ. 118,46), «στέλλεσθε ἀπό παντός 
ἀτάκτως περιπατοῦντος» (Β΄ Θεσ. 3,6), «οὐκ ἐκάθισα μετά 
συνεδρίου ματαιότητος» (Ψαλμ. 25,4), «ἐμίσησα ἐκκλησίαν 
πονηρευομένων» (Ψαλμ. 25,5) καί τόσα ἄλλα ἀκυρώνονται 
διά τῆς νεοεφευρεθείσης αὐτῆς θεωρίας, καθώς ἐπίσης καί 
ὅλη ἡ Ὀρθόδοξος Παράδοσις ἡ ὁποία βοᾶ διά τόν τρόπο 
ἀντιμετωπίσεως τῶν αἱρετικῶν καί ἀντεισάγονται εἰς τήν 
θέσι αὐτῶν ὁ νεοεποχίτικος συμβιβασμός καί ἡ συνοδοι- 
πορεία καί συμπόρευσις μέ ὅλους καί ὅλα, τό ὑπνωτικό 
τῆς ὑπακοῆς, ὁ δόλος τῆς παραμονῆς εἰς τήν Ἐκκλησία καί 
βεβαίως ἡ διάκρισις διά τήν ἀποφυγή τοῦ σχίσματος καί ἡ 
τελική νίκη καί ἐπικράτησις τῆς Ἀποστολικῆς διαδοχῆς εἰς 
βάρος τῆς ἀληθινῆς καί Ὀρθοδόξου πίστεως. 

Θά ἠδυνάμεθα εἰς τό σημεῖο αὐτό νά ἐπεκτείνωμε τόν 
λόγο διά τόν παραλογισμό τόν ὁποῖο εἰσάγει ἡ θεωρία αὐτή 
εἰς τούς Ὀρθοδόξους, διά τήν σύγχυσι καί τόν ἀποπροσανα- 
τολισμό, διά τήν κατ᾽ οὐσίαν δυτικοποίησι ἐν τῇ πράξει καί 
ἀπραξίᾳ τῶν Ὀρθοδόξων, διά τήν συμβολή της εἰς τή Νέα 
Ἐποχή καί τήν διαφθορά καί αὐτοῦ τοῦ λείμματος, διά τήν 
κατ᾽ οὐσίαν ἱεράν συμμαχία μέ τήν αἵρεσι κλπ., πλήν ὅμως 

θά ἐξερχώμεθα τῶν ὁρίων τῆς μικρᾶς αὐτῆς ἐργασίας, ἡ 
ὁποία ὡς κύριο στόχο ἔχει τήν παρουσίασι τῆς διαχρονικῆς 
Παραδόσεως τῆς Ἐκκλησίας εἰς τό θέμα τῆς ἀποτειχίσεως 
καί τῆς διακοπῆς τῆς μνηνονεύσεως τοῦ αἱρετικοῦ Ἐπισκό- 
που. περαιτέρω ὅμως ἐξέλιξις τῆς αἱρέσεως τοῦ Οἰκουμε- 
νισμοῦ θά μᾶς πείση διά τό δέον γενέσθαι, διά τό ὅτι νίκη 
δέν ὑπάρχει δίχως πόλεμο καί πόλεμος δέν γίνεται χωρίς νά 
ἔχης ἀπέναντι ἐχθρούς, ἀλλά τούς ἐχθρούς νά τούς ἀντι- 
μετωπίζης ὡς φίλους καί μάλιστα, ὅταν σύμφωνα μέ κοινή 
ὁμολογία, εὑρίσκονται ἐντός τῶν τειχῶν, νά τούς ἀποδίδης 
δέ καί τό ἀξίωμα τοῦ ἀρχηγοῦ τῆς παρατάξεως Κυρίου. 

Τά ὑπόλοιπα ἐπιχειρήματα ὅσων ἀντιστρατεύονται 
στήν ἐποχή μας εἰς τήν ἀποτείχισι καί τήν διακοπή τῆς 
μνημονεύσεως θά τά διέλθωμε ὡς ἐν παρόδῳ. Διότι ἀφ᾽ 
ἑνός μέν τά ἀναφερθέντα ἐθεωρήθησαν τά βασικώτερα 
καί αὐτά πού κατά κόρον καί ὡς ἐκ συμφώνου ἀκούγονται, 
ἀφ᾽ ἑτέρου δέ διότι κάτι πού, ὅπως ἀνεφέρθη, ἀντιστρα- 
τεύεται καί μάχεται τήν ἴδια τήν ἁγ. Γραφή, εἶναι παράδοξο 
νά προσπαθοῦν καί μάλιστα οἱ ἀντιοικουμενιστές, νά τό 
στηρίξουν ἐκκλησιαστικά καί θεολογικά, ὡς γραμμή τῆς 
Ἐκκλησίας ἐν καιρῷ αἱρέσεως. Αὐτά λοιπόν τά ἐπιχειρή- 
ματα εἶναι τά ἑξῆς: 


δ΄. ψ , Ἧ ν᾽ - 
. Τό ὅτι ϑ8ά μνημονεύωμε «ἄχρι καιροῦ» 
μέ τελευταῖο ὅριο τό «κοινό σοτήριο». 


4 ὑτό τό ἐπιχείρημα φαίνεται ἐξωτερικά ὅτι δέν ἀναιρεῖ 
τόν 155" ἱερό Κανόνα τῆς Πρωτοδευτέρας Συνόδου, 
διότι τό «ἄχρι καιροῦ» δηλώνει ὅτι κάποτε θά ἐπέλθη ὁ 
καιρός τῆς διακοπῆς τῆς μνημονεύσεως. Τό «ἄχρι καιροῦ», 
ὅμως, ἄν τό μεταφέρωμε στήν πρακτική τῶν Πατέρων, θά 
τό μεταφράζαμε μόνο καί μόνο ὡς ἐκκλησιαστική Οἰκο- 
νομία. Ἀλλ᾽ ὅμως ἡ ἐκκλησιαστική οἰκονομία, ἐλάχιστες 

φορές χρησιμοποιήθηκε (ὅταν ἐπρόκειτο περί αἱρέσεως) 
καί αὐτές τίς φορές γιά ἐλάχιστο χρόνο, καί κυρίως ὅταν 
ὑπῆρχε ἀμφιβολία ἤ ἐλπίδα μετανοίας τῶν αἱρετικῶν. Ὡς ἐκ 
τούτου στήν πρᾶξι σήμερα τό «ἄχρι καιροῦ» μεταφράζεται 
«εἰς αἰῶνα αἰῶνος». 

Διότι, ὅταν χρειάζεται κάποιος νά δώση τήν ὁμολογία 
του καί νά ὑποστῆ τίς συνέπειές της, καί αὐτό συνεχῶς τό 
ἀναβάλλει καί δέν τό πράττει, εἶναι φυσικό νά μήν τό πράξη 
ποτέ. Ὁπότε τό «ἄχρι καιροῦ» καταντᾶ μία δικαιολογία, 
ὅπως κάποιες πρόχειρες δικαιολογίες περί ἀσθενείας, νο- 
σηλείας πού καταθέτωμε εἰς τό δικαστήριο προκειμένου νά 
ζητήσωμε ἀναβολή διά κάποια δίκη. Τό δέ «κοινό ποτήριο» 
εἶναι πάλι ὅριο τό ὁποῖον αὐθαιρέτως ἐθέσαμε ἐμεῖς, ἐνῶ 
οὔτε ὁ ὑπό ἐξέτασιν ἱερός Κανών, οὔτε κάποιος ἄλλος πού 
ἀναφέρεται στήν σχέσι τῶν Ὀρθοδόξων μέ τούς αἱρετικούς 
ἀναφέρει κάτι τέτοιο. Ὅλοι οἱ ἱεροί Κανόνες ἀναφέρονται 
στήν ἐξέτασι τοῦ φρονήματος τῶν αἱρετικῶν, προκειμένου 
νά ἔχωμε μέ αὐτούς ἐκκλησιαστική ἐπικοινωνία. 


ε΄. Τό ἐσιχείρημα ὅτι δέν μολυνόμεϑα, 
οὔτε συμμετέχομε εἰς τήν αἵρεσι, 
ἄν δέν ἀποτειχισϑοῦμε, ἐφ᾽ ὅσον ἔχομε 
ὀρϑόδοξο φρόνημα. 

ΠΕ ἑ αὐτό τό ἐπιχείρημα δηλώνεται ὅτι ἡ πίστις μας 
εἶναι προσωπική καί δέν ἔχει ἐκκλησιαστικές δια- 
στάσεις, οὔτε φυσικά εἴμεθα μέλη ἑ ἑνός σώματος ὁμοπίστου 
καί ὁμοτρόπου, ἀλλά εἶναι σάν νά ἀνήκωμε σέ ἕνα σύλλογο 
ἤ τό πολύ-πολύ σέ μία προτεσταντική ὁμάδα εἰς τήν ὁποία 
ὁ καθένας καί εἰδικά ὁ Ἐπίσκοπος δύναται νά πιστεύη ὅ,τι 
θέλει, χωρίς γά ἐπηρεάζῃη ἡ ἡ πίστις του τούς ἄλλους. Αὐτό 
ὅμως κατ᾽ οὐσίαν εἶναι αἵρεσις, διότι εἰς τήν Ὀρθοδοξία 
ὑπάρχει ἑνότης πίστεως καί μάλιστα ἀποστολικῆς καί 

ὀρθοδόξου, ὑπάρχει Παράδοσις ἀπό τήν ὁποία ὅποιος 
παρεκκλίνει καθίσταται πάλι αἱρετικός, ὑπάρχουν οἱ ἱεροί 
Κανόνες καί οἱ ἅγιοι πού καθορίζουν τό πότε μολυνόμεθα 
καί πότε καί πῶς συμμετέχομε εἰς τήν αἵρεσι. Εἶναι σάν 
νά λέγη κάποιος ὅτι ἐγώ πιστεύω, καί δέν μπορεῖς νά μέ 
κατηγορήσης ὅτι ἐγώ ἀρνοῦμαι τόν Θεό ἤ ἀποδέχομαι τήν 
αἵρεσι παρά μόνον ἄν τό διακηρύξω μέ τά λόγια. Οἱ Πατέ- 
ρες ὅμως καθώρισαν ὅτι ἀρνούμεθα τόν Θεόν ἤ ἀποδεχό- 
μεθα κάτι ὄχι μόνον διά τῶν λόγων ἀλλά καί διά τῶν ἔργων, 
ἀκόμη καί δι᾽ ἑνός νεύματος καί διά τῆς σιωπῆς. Ἔτσι, μπο- 
ρεῖ νά μήν ἀρνούμεθα λεκτικά τήν πίστι ἤ τόν Θεό, ἀλλά 
διά τῶν πράξεών μας, πού εἶναι τό ἴδιο. Συνεπῶς τό νά 
καθορίζη κάποιος ἰδιωτικῶς ἤ ἰδιορρύθμως καί μάλιστα διά 
σοβαρά θέματα πίστεως, εἶναι καθαρός Προτεσταντισμός. 

Ἐπί πλέον δέ τό νά καθορίζη κάποιος κάτι τό ὁποῖον δέν 
ἀποτελεῖ μέν Παράδοσι τῆς Ἐκκλησίας, πλήν ὅμως αὐτό τό 
πράττει ὡς κάτι τό ὑπερβολικό ἀπό ὑπερβάλλουσα ἀγάπη 
πρός τόν Θεό καί μέ θυσία τοῦ ἰδίου τοῦ ἑαυτοῦ του, ὅπως 
συνέβη πιχ. μέ τούς αὐτόκλητους μάρτυρας καί τήν ὑπερ- 
βάλλουσα ἄσκησι τῶν ἁγίων ἀσκητῶν καί ἀναχωρητητῶν, 
αὐτό ἀνέκαθεν ἐθεωρήθη ὡς ἁγιότης καί ἀκροτάτη ἀρετή. 
Ὅταν ὅμως, ἐκ τοῦ ἀντιθέτου, κάποιος νομοθετεῖ κάτι πού 
ἔχει σχέσι μέ τήν στάσι καί τοποθέτησί του ἀπέναντι σέ 
σοβαρά θέματα πίστεως, ὄχι μέ σκοπό νά θυσιάση ἤ νά 
ὑποστῆ οἱαδήποτε προσβολή, ἀλλά νά βολευθῆ καί νά 
διέλθη τόν καιρό τοῦ ἀγῶνος ρέγχων καί ρεμβόμενος καί 
μάλιστα αὐτό νά τό θεωρῆ διάκρισι καί σύνεσι, τότε πρέπει 
νά θεωρηθοῦν τά τῆς Ἐκκλησίας ἄνω κάτω, ἡ ἀρετή κακία 
καί ἡ κακία ἀρετή, ὁ συμβιβασμός καί ἡ ἀπραξία διάκρισις 
καί σύνεσις, ἡ ὑπακοή στήν παρανομία ἀρετή ἐνῶ ἡ ἀνυπα- 
κοή σ᾿αὐτή θανάσιμο ἁμάρτημα, κιοικ.Ὅλα αὐτά δυστυχῶς 
συμβαίνουν ὅταν αὐτοβούλως τοποθετούμεθα μέ σκοπό 
τήν κάλυψι καί προστασία τοῦ ἑαυτοῦ μας. 

στ΄. Ὁ φόβος μήτως καταλήξωμε ὡσάν 
τίς σαρατάξεις καί τά σχίσματα 
τῶν Παλαιοημερολογιτῶν. 


41 τό ἐπιχείρημα ἔχει μία εὐλογοφάνεια, διότι 
ὄντως τό λεγόμενο Παλαιό Ἡμερολόγιο, ὅπως σή- 
μερα παρουσιάζεται μέ τίς ἐσωτερικές του διαιρέσεις καί 
τά σχίσματα καί ὅλα τά ἄλλα του προβλήματα, δέν εἶναι 
δυνατόν νά ἀποτελῆ πρότυπον ὀρθῆς ἐκκλησιαστικῆς 
ἀποτειχίσεως. Δέν παύει ὅμως καί αὐτό τό ἐπιχείρημα νά 
ἀποτελῆ μία ἔξυπνη, πλήν ὅμως πρόχειρη, προφασιολογία 
διά τούς ἑξῆς λόγους: 

1. Τά σχίσματα ὄντως τά φοβούμεθα, ἐφ᾽ ὅσον εἴμεθα σέ 
ὀρθόδοξο ἔδαφος, ἔχουμε δηλαδή ἑνότητα πίστεως, Ὀρθο- 
δοξία, ὀρθοπραξία καί δέν μᾶς κατατρώγει ἡ αἵρεσις. Τήν 
στιγμή, ὅμως κατά τήν ὁποία ἡ αἵρεσις τοῦ Οἰκουμενισμοῦ 
ἔχει διαβρώσει τά πάντα, ὅταν ἐμεῖς φοβούμεθα τά σχίσμα- 
τα, εἶναι σάν νά ἐνδιαφερώμεθα πιχ. νά μήν μᾶς κατασπα- 
ράξη ὁ λύκος, ἐνῶ ἤδη εὑρισκόμεθα στό στόμα τοῦ λέοντος. 

2.Ἐφ᾽ ὅσον φοβούμεθα ὄντως τά σχίσματα θά ἔπρεπε νά 
προσέξωμε ἰδιαιτέρως εἰς τό νά κάνωμε σωστή ἀποτείχισι, ἡ 
ὁποία δέν εἶναι ἄλλη ἀπό αὐτή πού διδάσκει ἡ διαχρονική 
Παράδοσις τῆς Ἐκκλησίας. Φοβούμενοι ὅμως τά σχίσματα 
καί συγχρόνως παραμένοντας εἰς τήν αἵρεσι, δέν προστα- 
τευόμεθα ἀπό τό κακό, ἀλλά περιπίπτομε σέ μεγαλύτερο. 

3. Μέ τό νά προτάσσωμε ὡς δικαιολογία τά σχίσματα 
διά τήν ἐπ᾽ ἀόριστον ἀναβολή τῆς ἀποτειχίσεως, ἐνῶ συγ- 
χρόνως εὑρισκόμεθα ἐν πλήρει ἐκκλησιαστικῇ κοινωνίᾳ 
μέ τήν αἵρεσι τοῦ Οἰκουμενισμοῦ, δέν κάνομε τίποτε ἄλλο 
ἀπό αὐτό πού διδάσκουν οἱ Οἰκουμενιστές, οἱ ὁποῖοι καί 
αὐτοί προτάσσουν τήν Ἀποστολική διαδοχή εἰς βάρος 
τῆς Ὀρθοδόξου πίστεως. Τό σχίσμα καί ἡ αἵρεσις ἔχει τήν 
ἴδια θέσι, σειρά καί σχέσι τήν ὁποία ἔχει καί ἡ Ἀποστο- 

λική διαδοχή καί ἡ Ὀρθόδοξος πίστις. Καί τό μέν σχίσμα 
προσβάλλει τήν Ἀποστολική διαδοχή, μέ τό νά μήν ἀνα- 
γνωρίση κάποιος κληρικός τόν ὀρθόδοξο Ἐπίσκοπο καί 
νά κάνη παρασυναγωγή. Ἡ αἵρεσις δέ προσβάλλει τήν 
Ὀρθόδοξο πίστι καί ὡς ἐκ τούτου μᾶς χωρίζει αὐτομάτως 
ἀπό τόν Θεό. Καί ὑπάρχουν μέν στήν ἐκκλησιαστική 
ἱστορία καί ἐπαινετά σχίσματα, ὅπως αὐτό τό λεγόμενο 
τῶν Ἰωαννιτῶν, τό ὁποῖο ἐπαινεῖ ὑπερβαλλόντως ἀπό 
τήν ἐξορία ὁ ἅγ. Ἰωάννης ὁ Χρυσόστομος καί κατατάσ- 
σει τούς ἀκολουθούντας αὐτό καί χωρισμένους ἀπό τόν 
διάδοχό του Πατριάρχη Ἀρσάκιο μεταξύ τῶν ἁγίων καί 
ὁμολογητῶν ὑπάρχουν δέ καί ἄλλα τά ὁποῖα θά τά κρί- 
νη ὁ Θεός ὡς πρός τήν προαίρεσι αὐτῶν πού τά ἔκαναν, 
ὅπως τό λεγόμενο Ἀντιοχειανό σχίσμα, τῶν Ἀρσενιατῶν, 
τό μεταξύ τῶν ἁγίων Ἰγνατίου καί Φωτίου, κλπ. Καμμία 
ὅμως αἵρεσις δέν ἐπαινέθηκε ποτέ, οὔτε κάποιος ἅγιος 
εἶπε κάτι λιγότερο ἤ ἠπιότερο ἀπό τό ὅτι ἡ ἀποδοχή τῆς 
αἱρέσεως σέ χωρίζει αἰωνίως ἀπό τόν Θεό. 

4. Τέλος τό ὅτι φοβούμεθα τά σχίσματα τοῦ Παλαιοῦ 
Ἡμερολογίου ἐνῶ εὑρισκόμεθα ἐν πλήρει ἐκκλησιαστικῇ 
κοινωνίᾳ μέ τήν αἵρεσι, ἀποδεικνύει τόν μινιμαλισμό πού 
ἀποδίδομε στήν αἵρεσι, τήν ἔλλειψι θεολογικῆς καταρτί- 
σεως, τήν ἔλλειψι διαθέσεως γιά θυσία καί τήν συμπόρευσι 
στήν πανθρησκεία της Νέας Ἐποχῆς. 


ζ . Ἡ ϑεωρία τῆς συντεταγμένης ἀποτειχίσεως 
μέ τούς στρατηγούς πτρωτοστάτας εἰς αὐτήν. 


θεωρία αὐτή πού ἀκούγεται ἀπό μερικούς ὡς δι- 
καιολογία διά τήν ἐπ᾽ ἀόριστον ἀναβολή τῆς ἀπο- 
τειχίσεως δέν θά ἔπρεπε κἄν νά ἀναφερθῆ εἰς τήν παροῦσα 
μελέτη, διότι δέν ἔχει καμμία σοβαρότητα καί θεολογικό 
ὑπόβαθρο, ἀλλά ἀποδεικνύει τήν πανουργία πρός ἐξεύρεσι 

δικαιολογιῶν καί ἀναβολή τῆς δυναμικῆς ἀντιμετωπίσεως 
τῆς αἱρέσεως κατά τήν λαϊκή ἔκφρασι «ὅποιος δέν θέλει 
νά ζημώση, δέκα μέρες κοσκινίζει». Εἰς αὐτήν ἐν ὀλίγοις 
ἀναφέρομε τά ἑξῆς: 

1. Ἡ θεωρία αὐτή ἀποδεικνύει τόν φόβο καί τόν τρόμο 
πού μᾶς διακατέχει ὡς πρός τίς ἐπιπτώσεις πού πρέπει νά 
ὑποστοῦμε σηκώνοντας, εἰς τά θέματα τῆς ὁμολογίας τῆς 
πίστεως, τόν σταυρό τοῦ Κυρίου. Οἱ ἐπιπτώσεις δέ αὐτές 
εἶναι καθαιρέσεις, περιθωριοποίησις, σύνταξις μετά τῶν 
ὀλίγων ἤ ἐλαχίστων, δυσφήμισις καί μομφή περί πλάνης 
καί ἐξόδου ἀπό τήν Ἐκκλησία, στέρησις τιμῶν καί ἐπαίνων, 
ἀποβολή τῆς ἐπισκοπικῆς προστασίας καί ὀμπρέλας καί 
κυρίως ἀλλαγή τῆς θεολογίας καί τῆς νοοτροπίας μας. 

2. Διά νά ἀποκτήση εἰς τήν Ὀρθοδοξία κάποιος τήν 
ἰδιότητα καί τόν τίτλο τοῦ στρατηγοῦ πρέπει νά φέρη 
ἐπάνω του τά στίγματα τοῦ Χριστοῦ, τά ὁποῖα ἀπέκτησε 
μαχόμενος, εἴτε κατά τοῦ διαβόλου, εἴτε κατά τῶν ἐχθρῶν 
τῆς πίστεως. Τά στίγματα αὐτά προέρχονται ἀπό τούς 
διωγμούς, τίς κακουχίες καί τά μαρτύρια καί προσέτι ἀπό 
τήν ἁγιότητα καί καθαρότητα τοῦ βίου. Τότε μόνον ἀποκτᾶ 
κῦρος ἡ ὁμολογία του, ἐπειδή γίνεται δι᾿ ἔργων καί λόγων 
καί δύναται νά τόν ἐμπιστευθοῦν οἱ Ὀρθόδοξοι καί νά θεω- 
ρήσουν τήν στάσι του ὑπόδειγμα καί πρότυπο πρός μίμησι. 
Αὐτός δηλαδή θυσιάζεται διά τήν πίστι καί οἱ Ὀρθόδοξοι 
τόν ἀκολουθοῦν εἰς τήν θυσία. 

3. ἀναγόρευσις κάποιου εἰς τήν θέσι τοῦ στρατηγοῦ, 
ἐπειδή φέρει κάποιους τίτλους καί πτυχία ἤ ἐπειδή ἀνθίστα- 
ται διά τῶν λόγων (προφορικῶν ἤ γραπτῶν) εἰς τήν αἵρεσι 
ἤ ἐπειδή (τό χειρότερο) μᾶς ἐξυπηρετεῖ εἰς τό νά τόν ἔχωμε 
στρατηγό, πλήν τοῦ ὅτι ἀντιστρατεύεται σέ ὁλόκληρη 
τήν Ὀρθόδοξο Παράδοσι, ἀποδεικνύει τήν ἐπίδρασι τῆς 
Δύσεως στήν ἀντιμετώπισι πολύ βασικῶν θεμάτων τῆς 
πίστεως, τόν ὀρθολογισμό καί τήν μετάθεσι τῆς ἐλπίδος 

μας ἀπό τόν Θεό στούς ἀνθρώπους, τήν λανθασμένη ἐπι- 
λογή ἡ ὁποία στηρίζεται ὄχι σέ κριτήρια ἁγιότητος ἀλλά 
σέ κριτήρια κοσμικά, τήν προχειρότητα πού μᾶς διακατέχει 
σέ τόσο σοβαρά θέματα καί τήν ἀνευθυνότητα βεβαίως καί 
ἀδυναμία νά βοηθήσωμε εἰς τήν κατάσβεσι τῆς αἱρετικῆς 
πυρκαϊᾶς. Ἡ ἀναγνώρισις ὡς πνευματικῶν στρατηγῶν 
διά τήν καταπολέμησι τῶν αἱρέσεων τῆς ἐποχῆς των, τῶν 
ἁγίων Ἀθανασίου τοῦ Μεγάλου, Γρηγορίου τοῦ Θεολό- 
γου, Μαξίμου τοῦ ὁμολογητοῦ, Θεοδώρου τοῦ Στουδίτου, 
Μάρκου τοῦ Εὐγενικοῦ, Γρηγορίου τοῦ Παλαμᾶ κλπ. ἔγινε 
ἀφοῦ αὐτοί οἱ ἅγιοι ἔδωσαν ἔμπρακτες ἀποδείξεις περί τοῦ 
ὅτι ἦσαν σύμψυχοι καί ὁμότροποι τῶν ἁγ. Ἀποστόλων καί 
τῶν ὁμολογητῶν τῆς πίστεως. 

4. Διά τῆς θεωρίας τῆς συντεταγμένης ἀποτειχίσεως 
γίνεται μία φρικτή διαστρέβλωσις τῆς πραγματικότητος. 
Ἐνῶ δηλαδή ἡ ἀποτείχισις εἶναι ἡ ἀπαρχή τῶν ἀγώνων 
τῆς πίστεως, ἡ ἔμπρακτη ἀπόδειξις ὅτι ἀνήκομε σέ ἄλλο 
στρατόπεδο ἀπό αὐτό τῶν αἱρετικῶν, προκειμένου νά πο- 
λεμήσωμε τούς ἐχθρούς τῆς παρατάξεως τοῦ Κυρίου, ἐμεῖς 
αὐτοβούλως τό μεταθέσαμε εἰς τό τέλος (ἤ καί μετά τό τέ- 
λος), δηλαδή ὡς ἕνα ἔσχατο ὅπλο καί μία φοβέρα πρός τούς 
Οἰκουμενιστές, οἱ ὁποῖοι πέραν τοῦ ὅτι δέν τό φοβοῦνται, 
ἐπειδή γνωρίζουν καλύτερα ἀπό ἐμᾶς τήν προαίρεσί μας, 
γνωρίζουν προσέτι ὅτι καί αὐτό πού ἔχωμε ὑπ᾽ ὄψιν μας νά 
τό χρησιμοποιήσωμε ἐπιθανατίως (ἤ μεταθανατίως) δέν θά 
τό κάνωμε, ἐπειδή δέν τό κάνομε ὅταν χρειάζεται καί ὅταν 
αὐτό ἔχει ἀξία. Πέραν τούτων τό μέλλον μας εἶναι ἀβέβαιο 
καί δέν γνωρίζομε ἄν θά προλάβωμε νά πραγματοποιήσωμε 
τήν ἀποτείχισι ἤ θά μᾶς εὕρη ὁ θάνατος ἐν πλήρει ἐκκλη- 
σιαστικῇ κοινωνίᾳ μετά τῆς αἱρέσεως. 

5. Τέλος ἡ θεωρία περί συντεταγμένης ἀποτειχίσεως 
ἀποδεικνύει ὅτι ζητοῦμε προστασία στήν δύναμι τοῦ πλή- 
θους, ὅτι θέλομε ἡ ἀποτείχισις νά γίνη ἐκ τοῦ ἀσφαλοῦς, 


99445-6-4 [320] ΄σ-- 305 “ὦ- 


δηλαδή χωρίς ἐπιπτώσεις, ὅτι δέν ἐνδιαφερόμεθα διά τήν 
τωρινή συμμετοχή μας εἰς τήν αἵρεσι, καί βεβαίως δέν 
κατανοοῦμε τίποτε ἀπό αὐτά πού ἐνήργησαν οἱ ἅγιοι καί 
ὁμολογητές τῆς πίστεως σέ ἀναλόγους περιπτώσεις. 

η. Ὁ φόβος τῶν πνευματικῶν ἐσιωτώσεων 
(ποινῶν, καδαιρέσεων, στερήσεως 
μυστηρίων κλα!]. 


νὰ ἴῃ ἐπιχείρημα αὐτό ἀποδεικνύει ὅτι προτάσσομε τήν 
ἱερωσύνη καί τά μυστήρια καί ὑποτάσσομε εἰς αὐτά 
τήν Ὀρθόδοξο καί ἀληθινή πίστι. Ἀποδεικνύει ἐπίσης 
ὅτι προτιμοῦμε νά παίρνωμε τά μυστήρια ἀπό θολές καί 
βρώμικες πηγές, παρά νά τά στερηθοῦμε, προκειμένου νά 
μετέχωμε καί ἐμεῖς στό μυστήριο τῆς ὁμολογίας, τῆς θυσίας 
καί νά ἐπικοινωνοῦμε μέ τόν Κύριο συμμετέχοντας καί ση- 
κώνοντας τόν σταυρό Του. Ἀποδεικνύει ἐπίσης ὅτι εἴμεθα 
θιασῶτες τοῦ ἐξωτερικοῦ χριστιανισμοῦ, κατά τόν ὁποῖο 
πρέπει νά συμμετέχωμε στά μυστήρια, νά εἴμεθα ἑνωμέ- 
γοι μέ τούς πολλούς καί νά κάνωμε κάποια συγκεκριμένα 
καθήκοντα. Ἀποδεικνύει τέλος ὅτι ἔχομε κάνει σύγχυσι 
τοῦ καιροῦ τῆς εἰρήνης καί τοῦ καιροῦ τοῦ πολέμου εἰς 
τήν Ἐκκλησία. Μᾶς διαφεύγει τελείως τό ὅτι κατά μέν τόν 
καιρό τῆς εἰρήνης συμμετέχομε εἰς τά μυστήρια ὅταν καί 
ὅπως πρέπει, κατά δέ τόν καιρό τοῦ πολέμου, λόγῳ ἐξωτε- 
ρικοῦ διωγμοῦ ἀπό τούς ἀπίστους ἤ ἐσωτερικοῦ ἀπό τούς 
αἱρετικούς, συμμετέχομε στά μυστήρια ἀξίως, μόνον καί 
ἐφ᾽ ὅσον ὁμολογοῦμε καί κρατοῦμε τήν ἀληθινή πίστι διά 
λόγων καί ἔργων. Εἰδάλλως εἶναι ματαία ἤ καί ἐπιβλαβής 
κάθε συμμετοχή στά μυστήρια, ἡ ὁποία γίνεται εἰς βάρος 
τῆς πίστεως καί μέ τήν παραμικρά διάθεσι συμβιβασμοῦ ἢ ἤ 
δειλίας. Αὐτά τουλάχιστον. εἶναι καταγεγραμμένα ἀπό τούς 
ἁγίους οἱ ὁποῖοι ἐδίδαξαν ὅτι ὑπάρχει πλήρης διαχωρισμός 

τοῦ καιροῦ τῆς εἰρήνης ἀπό τόν καιρό τοῦ πολέμου καί 
διωγμοῦ εἰς τήν Ἐκκλησία. 

3. Τό ἐσιχείρημα ὅτι οἱ λαϊκοί δέν ἀποτειχίζονται, 
ἀλλά μόνον οἱ κληρικοί, οἱ ὁποῖοι 
καί μνημονεύουν. 


ῤ ἱ λαϊκοί συνεπῶς ἀκολουθοῦν καί συντάσσονται μέ 
τούς ἀποτειχισμένους κληρικούς. Μέ αὐτό τό ἐπιχεί- 
ρημα δηλώνονται τά ἑξῆς: 

1. Ἐφ᾽ ὅσον οἱ λαϊκοί δέν ἀποτειχίζονται, ἀλλά οἱ κληρι- 
κοί, σημαίνει ὅτι αὐτοί δέν μολύνονται ἀπό τήν αἵρεσι καί 
τρόπον τινά ἡ αἵρεσις αὐτούς δέν τούς ἀγγίζει. 

2. Ὁ μολυσμός ἀπό τήν ἐπικοινωνία μέ τήν αἵρεσι με- 
ταδίδεται μόνο εἰς τά ἀνώτερα στρώματα, στίς κεφαλές 
ἤ καλύτερα στούς ἔχοντας τά ἐκκλησιαστικά ἀξιώματα. 

3.Ὅτι οἱ λαϊκοί ἔμειναν ἀπροστάτευτοι ἀπό τούς ἁγίους 
καί τήν διαχρονική Παράδοσι τῆς Ἐκκλησίας εἰς τό θέμα 
αὐτό καί εἶναι καταδικασμένοι νά ὑποτάσσωνται εἰς τήν 
αἵρεσι, ἐφ᾿ὅσον δέν εὑρεθοῦν κληρικοί νά ἀποτειχισθοῦν. 

4.Ὅτι τέλος, ἐφ᾽ ὅσον δύνανται νά ἀκολουθήσουν ἄλλη 
ὁδό ἐν καιρῷ αἱρέσεως, εἶναι ἀνεύθυνοι διά τήν ἐξέλιξι 
καί πορεία τῆς αἱρέσεως καί τήν κατάσβεσι τῆς αἱρετικῆς 
πυρκαϊᾶς καί κατά κάποιον τρόπο δέν θά ἐλεχθοῦν, οὔτε 
θά δώσουν λόγο στόν Θεό δι᾽ αὐτήν τους τήν στάσι. 

Αὐτά ὅλα βεβαίως δέν ἰσχύουν καί μόνον ἄν ἀναλογι- 
σθοῦμε ὅτι ἀνέκαθεν ὁ λαός ἐθεωρήθη ὁ τελευταῖος φύ- 
λακας τῆς πίστεως, τό ὀχυρό ἐκεῖνο πού ἄν πέση χάνεται ὁ 
πόλεμος καί νικᾶ ὁ ἐχθρός κατά κράτος. Πῶς ὅμως εἶναι ὁ 
τελευταῖος φύλακας τῆς πίστεως, τήν στιγμή πού ἐξαρτᾶται 
ἀπό τήν ἀποτείχισι τῶν κληρικῶν καί ἄν αὐτή δέν ὑπάρξη, 
καταθέτουν πάραυτα τά ὅπλα; Πῶς πάλι θά κρατήσουν 
τό ἀξίωμα καί τήν θέσι τοῦ φύλακος, ἄν δέν ἔχουν μία 

αὐτονομία καί ἀνεξαρτησία νά κινηθοῦν ἐνστικτωδῶς καί 
αὐτοβούλως, ἐφ᾽ ὅσον προδίδεται ἡ πίστις; Ὑπάρχει ἄραγε 
εὐθύνη, ἐφ᾽ ὅσον κάποιος δέν μπορεῖ νά ἀντιδράση στό 
κακό, ἀλλά ἐξαρτᾶται ἀπό τήν ἀντίδ ρασι κάποιων ἄλλων; 
Περιττό βεβαίως νά ἀναφέρωμε ὅτι ἡ ἱστορία τῆς Ἔκκλη- 
σίας εἶναι γεμάτη ἀπό ἀποτειχίσεις λαϊκῶν (πολλές ἀπό τίς 
ὁποῖες προαναφέραμε) καί μάλιστα πολλές φορές αὐτοί 
παρακινοῦν, στηρίζουν καί προστατεύουν τούς κληρικούς 
εἰς τήν ἰδική των ἀποτείχισι. 

Ὡς ἐπισφράγισμα εἰς αὐτό τό ἐπιχείρημα θά ἀναφέρω- 
με τά λόγια τοῦ Πατριάρχου Ἀθανασίου τοῦ Β΄’ πρός τούς 
Κυπρίους λαϊκούς διά τήν ἀποτείχισι ἀπό τούς κληρικούς 
των, οἱ ὁποῖοι εἶχαν ὑποταχθῆ στούς λατίνους κατακτη- 
τές τόν 125 καί 13 αἰῶνα. «Ἐπισκήπτομαι πᾶσι τοῖς ἐν τῇ 
Κύπρῳ λαϊκοῖς, ὅσοι τῆς καθολικῆς Ἐκκλησίας ἐστέ τέκνα 
γνήσια, φεύγειν ὅλῳ ποδί ἀπό τῶν ὑποπεσόντων ἱερέων τῇ 
λατινικῇ ὑποταγῇ, καί μηδὲ εἰς ἐκκλησίαν τούτοις συνάγε- 
σθαι, μηδέ εὐλογίαν ἐκ τῶν χειρῶν αὐτῶν λαμβάνειν τήν 
τυχοῦσαν᾽ κρεῖσσον γάρ ἐστιν ἐν τοῖς οἴκοις ὑμῶν τῷ θεῷ 
προσεύχεσθαι κατά μόνας, ἤ ἐπ’ ἐκκλησίας συνάγεσθαι με- 
τά τῶν λατινοφρόνων᾽ εἰ δ᾽ οὖν, τήν αὐτήν αὐτοῖς ὑφέξετε 
κόλασιν» (Ἰωσήφ Βρυεννίου, Τά Εὑρεθέντα, τόμ. Β΄, σελ. 26). 


ι(. Τό ἐσιχείρημα ὅτι ὁ Οἰκουμενισμός δὲν ἔχει 
καταδικασϑῆ ὑτό Συνόδου ὡς αἵρεσις, 
καί ὡς ἐκ τούτου δέν ἀποτελεῖ 
καταδικασμένη αἵρεσι. 

δῶ ἴσως θά ἔπρεπε νά προσθέσωμε ὅτι ὄχι μόνο δέν 

ἔχει καταδικασθῆ ὡς αἵρεσις, ἀλλά καί ὅτι ἔχει ἐπαι- 
νεθῇ δημοσίως εὐκαίρως ἀκαίρως, συνοδικῶς καί κατ᾽ ἰδίαν 
ἀπό τούς Ἐπισκόπους, ὡς γνήσιο πνεῦμα τῆς Ὀρθοδοξίας, 
ὡς Ὀρθοδοξία ἀπεγκλωβισμένη ἀπό τό περιθώριο καί τήν 

ἀπομόνωσι, ἀπό τήν αὐτάρκεια καί τόν ναρκισσισμό, ὡς 
Ὀρθοδοξία κηρύττουσα τήν ἀγάπη καί τήν καταλλαγή. 

Ἐδῶ συμβαίνει ἀκριβῶς ὅ,τι συνέβη καί σέ ἄλλες 
αἱρέσεις, ὅπως τόν Μονοφυσιτισμό καί τήν Εἰκονομαχία, 
οἱ ὁποῖες κατ᾽ ἀρχάς ὄχι μόνο δέν καταδικάσθηκαν ἀπό 
ὀρθόδοξο Σύνοδο, ἀλλά ἀπεναντίας ἐπικυρώθηκαν ἀπό 
αἱρετική. Πρός αὐτά ἔχομε νά ἀναφέρωμε τά ἑξῆς: 

1. Τό ὅτι ὁ Οἰκουμενισμός δέν ἔχει καταδικασθῆ ὡς αἵρε- 
σις ἀναφέρεται ἀπό τούς ἀντιοικουμενιστές ὡς δικαιολογία 
διά τήν ἀποφυγή τῆς ἀποτειχίσεως καί τῶν συνεπειῶν της, 
διότι οἱ οἰκουμενιστές ἀναφέραμε τόν θεωροῦν πρόοδο 
καί ἀπεγκλωβισμό ἀπό τίς ἀγκυλώσεις τοῦ παρελθόντος. 
Πλήν ὅμως, ἐπειδή καταργεῖ εὐθέως πλῆθος εὐαγγελικῶν 
ἐντολῶν καί ἱερῶν Κανόνων (ὅ,τι δηλαδή ἀναφέρεται στή 
σχέσι μέ τούς αἱρετικούς καί τήν συνοδοιπορία σέ ἐκκλη- 
σιαστικό ἐπίπεδο μέ ὅλους), καί ἐπί πλέον εἰσάγει νέες 
διδασκαλίες καί ἑρμηνεῖες, δέν χρειάζεται σύμφωνα μέ τήν 
διδασκαλία τῶν ἁγίων κάποια καταδίκη διά νά ἀποτειχι- 
σθοῦν οἱ Ὀρθόδοξοι, οὔτε κάποιον καινούργιο ἀναθεματι- 
σμό διά τούς νέους αὐτούς καινοτόμους καί εὐαγγελιστάς. 

2. Ἡ φύσις καί ἡ διδασκαλία τοῦ Οἰκουμενισμοῦ εἶναι 
τέτοια, ὥστε ἀπαιτεῖ τόν συναγελασμό, τήν συνύπαρξι, 
τόν συμφυρμό καί τήν ἀλληλοπεριχώρησι τῶν Ὀρθοδόξων 
μετά τῶν αἱρετικῶν. Οἱ αἱρετικοί ὅμως αὐτοί (πι. Παπικοί, 
Προτεστάντες, Μονοφυσίτες) ἔχουν καταδικασθῆ ἀπό 
πλῆθος Συνόδων καί ἁγ. Πατέρων καί ὡς ἐκ τούτου εἶναι 
καταδικασμένη καί κάθε ἐπικοινωνία σέ ἐκκλησιαστικό 
ἐπίπεδο μέ αὐτούς. Δηλαδή κοντολογίς ὁ Οἰκουμενισμός 
διδάσκει ἐπικοινωνία καί συνύπαρξι μέ τούς αἱρετικούς, 
ἐνῶ οἱ Πατέρες καί οἱ Σύνοδοι διδάσκουν ἀπομάκρυνσι. 

3. Ἀναφέρθηκε καί κατά κόρον ἐτονίσθηκε ὅτι ἡ συνο- 
δική καταδίκη μίας αἱρέσεως δέν ἀποτελεῖ τήν ἔναρξι τοῦ 
ἀγῶνος τῆς ἀποτειχίσεως ἀλλά τό τέλος: Ἔχει δέ τή θέσι της 

εἰς τήν προκειμένη περίπτωσι (ἡ συνοδική καταδίκη) μόνον 
καί ἐφ᾽ ὅσον ἀναζωπυρωθῆ πάλι ἡ αἵρεσις (ὅπως συνέβη 
σέ ὅλες σχεδόν τίς μεγάλες αἱρέσεις τῆς ἐκκλησιαστικῆς 
ἱστορίας, μηδέ ἐξαιρουμένου καί αὐτοῦ τοῦ Παπισμοῦ, 
ὁ ὁποῖος καταδικάσθηκε στήν ἐπί Μ. Φωτίου Σύνοδο 
τοῦ 879). Ἡ Παράδοσις ὅμως τῆς Ἐκκλησίας, τήν ὁποία 
ἐπαρουσιάσαμε διδάσκει ὅτι μόλις ἐδιδάσκετο «γυμνῇ τῇ 
κεφαλῇ ἐπ᾿ Ἐκκλησίας» κάποια αἵρεσις ἀπό Ἐπισκόπους καί 
Πατριάρχες (πχ. Νεστόριος, Εἰκονομαχία) οἱ Ὀρθόδοξοι 
πάραυτα ἀπετειχίζοντο ἀπό αὐτούς, διά νά παραμείνουν 
Ὀρθόδοξοι, χωρίς φυσικά νά ἀναμένουν τήν ἀπόφασι 
Συνόδου. Ὡς ἐκ τούτου τό πλῆθος τῶν ἱερῶν Κανόνων, 
πού ἀναφέρονται εἰς τήν σχέσι τῶν Ὀρθοδόξων μετά τῶν 
αἱρετικῶν, ἀπαιτοῦν ἀπομάκρυνσι τῶν Ὀρθοδόξων ἀπό 
οἱονδήποτε ἔχει αἱρετικό φρόνημα καί ὄχι τήν ἀναμονή 
καί τήν ἀπόφασι τῆς Συνόδου. 

4. Ἄν ἀντιληφθοῦμε καί κατανοήσωμε ἐσχατολογικῶς 
τήν αἵρεσι τοῦ Οἰκουμενισμοῦ, εἶναι μάταιο νά περιμέ- 
νωμε ἀπόφασι Συνόδου καί ἐπαναφορά συνοδική εἰς τήν 
Ὀρθοδοξία, ἐφ᾽ ὅσον κατά κοινήν ὁμολογία καί διδασκαλία 
τῆς Ἀποκαλύψεως καί τῶν Πατέρων περί τῶν ἐσχάτων, 
ὅλα θά βαδίζουν πρός τό χειρότερο, ἡ Ἐκκλησία διά τῶν 
ἐκπροσώπων της θά συμβιβασθῆ καί θά προδώση, οἱ ἅγιοι 
θά ἡττηθοῦν, οἱ Ὀρθόδοξοι θά διαβιώνουν στίς ἐρήμους 
καί στά βουνά, ἡ Ἐκκλησία θά διασωθῆ εἰς τήν ἔρημο, οἱ 
πλεῖστοι τῶν ὀρθοδόξων κληρικῶν καί λαϊκῶν θά σφρα- 
γισθοῦν καί ἐπισήμως θά προσκυνήσουν τόν Ἀντίχριστο. 

Εἰς τό νά θεωρήσωμε ἐσχατολογικά τήν αἵρεσι τοῦ 
Οἰκουμενισμοῦ συντείνουν τά ἑξῆς: Ἡ διαιώνισις τῆς αἱρέ- 
σεως (σχεδόν ἕνας αἰῶνας παρῆλθε ἀπό τήν ἔναρξί της), ἡ 
ἐπί τά χείρω πορεία της (διαρκῶς ἀποκαλύπτει τό πρόσωπό 
της καί πλησιάζει περισσότερο τούς αἱρετικούς καί τούς 
ἀλλοθρήσκους), ἡ διδασκαλία της, πού ταιριάζει ἄριστα μέ 

τή Νέα Ἐποχή καί τήν παγκοσμιοποίησι καί τέλος οἱ φορεῖς 
τῆς αἱρέσεως, δηλαδή οἱ Ἐπίσκοποι, οἱ ὁποῖοι ἐπιλέγονται 
γά εἶναι ἄνθρωποι χλιαροί στήν πίστι καί ἐνδοτικοί, δειλοί 
καί ἄφωνοι καί κατά πάντα ἀκολουθοῦντες καί συμφω- 
νοῦντες μέ τίς ἰδέες τῆς Νέας Ἐποχῆς καί τῆς παγκοσμιο- 
ποιήσεως. Ὥς ἐκ τούτου τό νά ἀναμένη κάποιος ἀπόφασι 
Συνόδου διά τήν καταδίκη τῆς αἱρέσεως προκειμένου ν᾽ 
ἀποτειχισθῆ, εἶναι ὡσάν νά ἀναμένη ἀπόφασι τῆς ἀστυνο- 
μίας διά νά ἐξέλθη τῆς οἰκίας του, ἐνῶ γίνεται σεισμός καί 
ὅλα γύρω του σαλεύονται καί κατακρημνίζονται. Συνεπῶς 
τό ἐν λόγῳ ἐπιχείρημα ἀποτελεῖ μία δικαιολογία γιά τήν 
ἀπραξία μας, καί ἕνα ἄλλοθι, ὑπνωτικό θά λέγαμε, διά νά 
προχωροῦν περαιτέρω καί νά ἐφαρμόζουν τά σχέδιά των 
οἱ Οἰκουμενιστές. 

5. Τέλος, ἡ αἵρεσις τοῦ Οἰκουμενισμοῦ ἔχει καταδι- 
κασθῆ ἀπό ὅλους τούς συνειδητούς Ὀρθοδόξους (κλη- 
ρικούς, θεολόγους, μοναχούς καί λαϊκούς) καί μάλιστα 
ἔχει χαρακτηρισθῆ ὡς παναίρεσις, προφανῶς ἐπειδή δέν 
προσβάλλει μόνο ἕνα συγκεκριμένο δόγμα (πχ. τῆς Μί- 
ας, Ἁγίας, Καθολικῆς καί Ἀποστολικῆς Ἐκκλησίας) ἀλλά 
ἀλλοιώνει, ἀκυρώνει καί διαστρέφει πλεῖστα ὅσα χωρία 
τῆς Ἁγ. Γραφῆς, ἀκυρώνει πλῆθος ἱερῶν Κανόνων (οἱ 
ὁποῖοι μάλιστα ἔχουν δογματικό χαρακτῆρα), ἀλλοιώνει 
ἐκ θεμελίων τήν Παράδοσι τῆς Ἐκκλησίας, ἐκκοσμικεύει 
τήν Ἐκκλησία καί κοντολογίς προετοιμάζει τό ἔδαφος, ἀπό 
ἐκκλησιαστικῆς πλευρᾶς, διά τόν ἐρχομό τῆς Νέας Ἐποχῆς 
καί τοῦ Ἀντιχρίστου. Αὐτή ἡ καταδίκη τοῦ Οἰκουμενισμοῦ 
ἀπό τούς συνειδητούς Ὀρθοδόξους εἶναι ἡ προβλεπομένη 
ἀπό τόν 155" ἱερό Κανόνα τῆς Πρωτοδευτέρας Συνόδου, 
διότι οἱ συνειδητοί αὐτοί Ὀρθόδοξοι ἐστηρίζοντο εἰς τήν 
διαχρονική Παράδοσι τῆς Ἐκκλησίας καί ἄρα ἦσαν σύμ- 
φωνοι μέ τούς ἁγίους καί τούς Κανόνες. Δυστυχῶς ὅμως 
δέν ἐπροχώρησαν οἱ πλεῖστοι καί στή συνέχεια αὐτῆς 

τῆς Παραδόσεως, δηλαδή τήν ἀποτείχισι γιά διαφόρους 
λόγους, οἱ ὁποῖοι ἀποτελοῦν προσωπική των ἐπιλογή καί 
δέν εἶναι ἐπί τοῦ παρόντος ἡ ἐνασχόλησις μέ αὐτούς. 
Πάντως ἐν κατακλεῖδι φαίνεται τελείως παράδοξο καί 
ἐξωφρενικό ἀπό τήν μία πλευρά νά καταδικάζωμε τήν 
αἵρεσι, νά τήν στηλιτεύωμε, νά καταγγέλλωμε τίς ἐκτροπές 
(λεκτικές, πρακτικές καί τελετουργικές) τῶν ἐκπροσώ- 
πων της, νά συντασσώμεθα θεωρητικά μετά τῶν ἁγίων 
καί ὁμολογητῶν κλπ. καί ἀπό τήν ἄλλη νά ἀκολουθοῦμε 
τούς αἱρετικούς Ἐπισκόπους, νά τούς μνημονεύωμε, νά 
τούς θεωροῦμε εἰς τύπον καί τόπον Χριστοῦ, νά ἔχωμε 
δηλαδή πλήρη ἐκκλησιαστική κοινωνία μέ αὐτούς καί νά 
περιμένωμε καί ἀπόφασι Συνόδου διά νά ἀποτειχισθοῦμε. 

πό τήν ὅλη παρουσίασι τοῦ θέματος τῆς 
ἀποτειχίσεως καί ἀπό τήν διαχρονική Πα- 
ράδοσι τῆς Ἐκκλησίας γίνεται ἀντιληπτό 
ὅτι ὁσάκις ὑφίσταται αἵρεσις εἰς τήν Ἐκκλη- 
σία, οἱ Ὀρθόδοξοι ἀγωνίζονται ἀφ᾽ ἑνός μέν 
μέ ὅλες των τίς δυνάμεις νά καταστείλουν τήν αἱρετική 
πυρκαϊά, ἀφ᾽ ἑτέρου δέ διά τῆς ἀποτειχίσεως καί ἐκκλησια- 
στικῆς ἀποστασιοποιήσεως νά μήν συμμετέχουν εἰς αὐτήν. 
Ἡ ἐκκλησιαστική ἀποτείχισις τῶν Ὀρθοδόξων δέν ἐσήμαινε 
ἀδιαφορία διά τήν αἵρεσι, οὔτε αὐτάρκεια, ἔστω καί ἄν ἐκα- 
λύπτοντο στοιχειωδῶς ἀπό πλευρᾶς μυστηρίων, ἤ εἶχαν κά- 
ποια ἐλευθερία καί κατά περιόδους δέν ὑφίσταντο διωγμούς. 
Ἡ καταστολή τῆς αἱρέσεως ἐπίσης καί ὁ θρίαμβος τῆς 
Ὀρθοδοξίας ἐπ’ αὐτῆς δέν ἐσήμαινε ὅτι ὅλοι ὁπωσδήποτε οἱ 
αἱρετικοί θά μεταστραφοῦν εἰς τήν Ὀρθοδοξία, ἀλλά ὅτι ἡ 
αἵρεσις θά καταδικασθῆ συνοδικῶς καί τίς θέσεις τῶν αἷρε- 
τικῶν Ἐπισκόπων θά τίς κατέχουν πλέον οἱ Ὀρθόδοξοι, εἴτε 
διά τῆς συνοδικῆς καταδίκης των καί ἀντικαταστάσεώς των, 
εἴτε διάτῆς μετανοίας καί συνοδικῆς ἀποκαταστάσεώςτων εἰς 
τόὀνθρόνο, τόν ὁποῖο λόγῳ τῆς αἱρέσεως παρανόμως κατεῖχον. 
Οἱ περιπτώσεις τῆς τελείας ἀποκοπῆς κάποιων ἀπό τό 
σῶμα τῆς Ἐκκλησίας λόγῳ αἱρέσεως, ὅπως τῶν Παπικῶν 
καί Μονοφυσιτῶν καί τῆς μή ἀποκαταστάσεως εἰς τούς τό- 

πους των τῆς Ὀρθοδοξίας, συνέβη εἴτε λόγῳ τῆς κοσμικῆς 
δυνάμεως τήν ὁποία κατεῖχον καί μέ τήν ὁποία συνοδοιπό- 
ρουν (Παπικοίϊ), εἴτε ἐξ αἰτίας τῆς ἀπομακρυσμένης θέσεώς 
των καί τῆς κατ᾽ αὐτόν τόν τρόπο ἀπομονώσεώς των καί 
τῆς δημιουργίας εἰς τούς τόπους των ἰδίων κρατῶν. 

Δέν ἔχομε ὅμως εἰς τήν ἐκκλησιαστική ἱστορία παράδειγ- 
μα κατά τό ὁποῖο εἰς τόν καιρό τῆς αἱρέσεως νά ὑπάρχουν 
εἰς ἕνα καί τόν αὐτόν τόπο καί νά λειτουργοῦν παράλληλα 
δύο Σύνοδοι, τῶν Ὀρθοδόξων δηλαδή καί τῶν αἱρετικῶν, 
ὑπό τήν ἔννοια ὅτι οἱ Ὀρθόδοξοι ἀποτειχίστηκαν ἀπό 
τούς αἱρετικούς καί ἐτοποθέτησαν σέ ἄλλες παράλληλες 
θέσεις Ἐπισκόπους, χωρίς φυσικά νά καταδικασθῆ ἡ αἵρε- 
σις καί συνοδικῶς νά τοποθετηθοῦν αὐτοί οἱ Ἐπίσκοποι. 

Ὡς ἐκ τούτου ἡ ἔννοια τῆς ἀποτειχίσεως δέν σημαίνει 
ὅτι φεύγω ἀπό ἐκεῖ πού ὑπάρχει αἵρεσις καί δημιουργῶ ἕνα 
ἄλλο ἐκκλησιαστικό σύστημα, ἀνεξάρτητο καί αὐτόνομο 
ἤ, ἄν αὐτό ἔχει δημιουργηθῆ, ἐντειχίζομαι εἰς αὐτό, ἀλλά 
ὅτι ἀποκόπτομαι ἀπό τήν αἵρεσι διά τῆς διακοπῆς τῆς 
μνημονεύσεως καί τῆς ἐκκλησιαστικῆς ἐπικοινωνίας καί 
ἀγωνίζομαι διά τήν ἀποκατάστασι τῆς Ὀρθοδοξίας καί τῆς 
συνοδικῆς καταδίκης τῆς αἱρέσεως. 

Στίς ἡμέρες μας ἀντιθέτως πρός αὐτήν τήν διαχρονική 
Παράδοσι τῆς Ἐκκλησίας παρατηρεῖται τό ἑξῆς γεγονός. 
Ἀφ᾿ ἑνός μέν οἱ ἀποτειχισθέντες λόγῳ τῆς ἀλλαγῆς τοῦ 
ἡμερολογίου ἐδημιούργησαν αὐθαιρέτως καί ὑπερορίως 
Συνόδους, εἰς τρόπον ὥστε νά ὑφίστανται οἱ Ἐκκλησίες 
των καί νά λειτουργοῦν ὅπως κατά τόν καιρό τῆς εἰρήνης, 
κατατμημένες ὅμως καί ἀλληλοπολεμούμενες, ἀφ᾽ ἑτέρου 
δέ οἱ ἀνησυχοῦντες καί ἀντιδρῶντες διά τά θέματα τῆς 
πίστεως νά συνοδοιποροῦν καί νά συναγελάζωνται μετά 
τῶν αἱρετικῶν Οἰκουμενιστῶν, ἐν πλήρει ἐκκλησιαστικῇ 
κοινωνίᾳ, ἔχοντες τρόπον τινά ὡς μόνο μέσο ἀντιδράσεως 
τόν προφορικό καί γραπτό λόγο. Ὑπάρχει ἐπίσης καί μία 

ἀσυμφωνία, ὄχι μόνο ὡς πρός τό νά ἀκολουθήσουν τήν ἤδη 
ὑπάρχουσα Παράδοσι τῆς Ἐκκλησίας ἐν καιρῷ αἱρέσεως, 
ἀλλά καί ὡς πρός τήν μεταξύ των συνοχή καί ὁμόνοια καί 
τήν ἀπό κοινοῦ ἀντιμετώπισι τοῦ προβλήματος. Ἡ συμφω- 
νία καί ὁμόνοια φαίνεται ἀδύνατος, ὄχι μόνο μεταξύ τῶν 
ἀκολουθούντων τό παλαιό ἡμερολόγιο καί τῶν ἀνθιστα- 
μένων ἀντιοικουμενιστῶν τοῦ νέου ἡμερολογίου, ἀλλά καί 
μεταξύ αὐτῶν τούτων τῶν ἀντιμαχομένων παρατάξεων 
τοῦ παλαιοῦ ἡμερολογίου. Δεδομένου δέ καί τοῦ ὅτι, οἱ 
ἀκολουθοῦντες τήν αἵρεσι Οἰκουμενιστές, ἔχουν πλήρη 
ἑνότητα καί σύμπνοια μεταξύ των, οἱ δέ ἀρχηγοί των μέ τή 
σειρά των ὑποτάσσονται στίς ἐξουσίες καί τούς κοσμικούς 
ἀρχηγούς τῆς Ν. Ἐποχῆς καί προσέτι ἔχουν τήν πολιτική 
προστασία καί δύναμι, φαίνεται ἀπό ἀνθρωπίνης πλευρᾶς 
ἀδύνατος ἡ ἐπαναφορά εἰς τήν Ὀρθοδοξία. 

Ἴσως αὐτό νά ἀποδεικνύη ὅτι ὁ Οἰκουμενισμός εἶναι ἡ 
αἵρεσις τῶν ἐσχάτων καιρῶν καί ὅτι αὐτή ἡ αἵρεσις δέν θά 
καταδικασθῆ συνοδικῶς, ἀλλά ἀπεναντίας θά ἐπεκτείνεται, 
διότι αὐτή ἡ αἵρεσις δέν ἔχει, ὅπως οἱ παλαιότερες, μόνο 
θεολογικές διαστάσεις καί ἐπιπτώσεις εἰς τήν Ἐκκλησία, 
ἀλλά καί πολιτικές, ἐφ᾽ ὅσον συμπλέει ἄριστα μέ τήν πα- 
γκόσμια τάξι πραγμάτων καί προετοιμάζει τούς ἀνθρώπους 
διά τή Ν. Ἐποχή καί τήν ἔλευσι τοῦ Ἀντιχρίστου. 

Ἴσως νά μήν ὑπάρχη μεγαλύτερο κακό εἰς τήν Ἐκκλησία 
ἀπό τήν διαιώνισι τῆς αἱρέσεως. Διότι ἔτσι ἀλλοιώνεται 
τό φρόνημα τῶν Ὀρθοδόξων καί τελικῶς παρουσιάζεται 
ἡ αἵρεσις ὡς Ὀρθοδοξία. Αὐτό σημαίνει ὅτι διά νά κα- 
ταδικασθῆ ἡ αἵρεσις τοῦ Οἰκουμενισμοῦ χρειάζεται νά 
ἀλλάξωμε δύο πράγματα: α. τήν προαίρεσί μας καί β. τήν 
θεολογία μας. Κατ᾽ αὐτόν τόν τρόπο μόνο θά ταυτισθοῦμε 
καί θά κατανοήσωμε ἐμπειρικά τούς ἁγίους καί ὁμολογητές 
τῆς πίστεως, οἱ ὁποῖοι ἐθυσίασαν τήν ζωή των χάριν τῆς 
ἀληθινῆς πίστεως. Θά κατανοήσωμε δηλαδή γιά ποιόν λόγο 

πα. ὁ ἅγ. Γεώργιος καί ὁ ἅγ. Δημήτριος θυσιάσθηκαν, καί 
δέν «τά βρῆκαν» κατά τό κοινῶς λεγόμενο μέ τούς εἰδω- 
λολάτρες, βάζοντας λίγο νερό στό κρασί τους᾿ γιά ποιόν 
λόγο ὁ ἅγ. Ἀθανάσιος καί ὁ ἅγ. Μάξιμος ἐξορίσθηκαν καί 
δέν συμβιβάστηκαν καί αὐτοί, ὅπως ἐμεῖς σήμερα, μέ τούς 
αἱρετικούς" γιά ποιόν λόγο ὁ ἅγ. Ἰωάννης ὁ Χρυσόστομος 
καί ὁ ἅγ. Θεόδωρος ὁ Στουδίτης ἐξορίσθηκαν γιά τόν ἀγρό 
τῆς χήρας καί τόν παράνομο γάμο τοῦ αὐτοκράτορος, 
ἀντιστοίχως, καί «δέν τά πῆγαν καλά» μέ τήν πολιτική 
ἐξουσία γιά ποιόν λόγο οἱ ἐπί Βέκκου ἁγιορεῖτες ὁσιομάρ- 
τυρες ἀποτειχίσθηκαν ἀπό τόν λατινόφρονα Πατριάρχη 
καί θανατώθηκαν καί τόσα ἄλλα. Ἀντιθέτως μέ τήν ἰδική 
μας σήμερα προαίρεσι καί θεολογία ἡ διαχρονική ζωή καί 
διδασκαλία τῶν ἁγίων εἰς τήν ἀντιμετώπισι τῶν θεμάτων 
τῆς πίστεως εἶναι σέ μᾶς ἀδιανόητη, καθόσον δυνάμεθα νά 
εἴμεθα Ὀρθόδοξοι, συνοδοιπορώντας μέ τούς αἱρετικούς 
Ἐπισκόπους καί ἔχοντας ἄριστες σχέσεις μέ τήν πολιτική 
ἐξουσία, μέ τούς μασώνους, μέ τούς παπικούς, μέ τό ΠΣΕ, 
χρηματοδοτούμενοι ἀπό τήν Εὐρωπαϊκή Ἑνωσι κλπ. 

Τό μαρτύριο καί ἡ ὁμολογία δι᾽ ἔργων καί λόγων εἶναι 
ταυτισμένα μέ τήν Ὀρθοδοξία εἰς τρόπον ὥστε, ἄν αὐτά 
ἐκλείψουν ἀπό τήν ζωή τῶν Χριστιανῶν, αὐτομάτως χάνεται 
καί ἡ Ὀρθοδοξία. Καί ἄν ἀκόμη δέν ὑπάρχη αἵρεσις, ἡ φύσις 
τῆς Ὀρθοδοξίας ἀπαιτεῖ νά ὑπάρχη τό μαρτύριο καί ἡ ὁμο- 
λογία εἰς τήν προαίρεσι τῶν Ὀρθοδόξων καί νά ἐπιδεικνύ- 
εται εἰς τήν καθημερινή ζωή των μέ τήν ἄσκησι τῆς ἀρετῆς. 

Τώρα ὅμως πού στίς ἡμέρες μας ἀνακαλύψαμε νέο τρόπο 
παραμονῆς στήν Ἐκκλησία καί νέο τρόπο διατηρήσεως τῆς 
Ὀρθοδοξίας, ἀνώδυνο καί ἄκοπο, ἀσφαλῶς θά ἰσχύσουν καί 
γιάμᾶς τἀλόγια τοῦ Κυρίου, τά ὁποῖα σηματοδοτοῦν τά ἔσχα- 
τα χρόνια καί ἀποδεικνύουν ὅτι οἱ καιροί οἱ δικοί μας ἐπαλη- 
θεύουν ὄντως τήν προφητεία: «Πλήν ὁ Υἱός τοῦ ἀνθρώπου 
ἐλθών ἄρα εὑρήσει τήν πίστιν ἐπί τῆς γῆς;» (Λουκ. 18, 8). 

ὁ «δημοσίᾳ καί γυμνῇ τῇ 

κεφαλῇ ἐπ᾽ Ἐκκλησίας» 

ἔχει ἐπίσης τήν ἔννοια 
ὅτι ἡ διδασκαλία αὐτή ἀποτε- 
λεῖ πίστι τοῦ Ἐπισκόπου καί δέν 
εἶναι κάτι πού ἀναφέρθηκε προ- 
χείρως ἤ ἐκ παραδρομῆς ἤ ἀπε- 
τέλεσε μία λεκτική παρατυπία 
ἤ ἁβρότητα. Οὔτε ἐπίσης κάτι 
τό ὁποῖο εἰπώθηκε κατ᾽ οἰκο- 
νομίαν, λόγῳ κάποιας ἀδηρίτου 
ἀνάγκης. Δηλαδή οἱ ἀποτειχιζό- 
μενοι εἶναι βέβαιοι ὅτι ἀποτει- 
χίζονται ἀπό ἕναν δεδηλωμένο 
αἱρετικό, ὁ ὁποίος ἐργάζεται 
στόν ἀμπελῶνα τοῦ Κυρίου, 
πλήν ὅμως διά νά διαφθείρη καί 
ἀποκόψη διά τῆς αἱρέσεως τά 
κλήματα ἀπό τήν ἄμπελο καί 
διά νά διασκορπίση τά πρόβατα 
ἀπό τόν ποιμένα (Χριστό). Ἡ 
ἔκφρασις αὐτή τοῦ Κανόνος ση- 
μαίνει ὅτι ὁ Ἐπίσκοπος ὄχι μόνο 
εἶναι δεδηλωμένος αἱρετικός, 
ἀλλά προσπαθεῖ τήν αἵρεσι νά 
τήν διαδώση χρησιμοποιῶντας 
τό ἀξίωμά του καί νά τήν κατα- 
στήση γραμμή τῆς Ἐκκλησίας. 








ἶναι λοιπόν σημαντικό, προκειμένου νά 

στηρίξωμε τίς ἐνέργειές μας σέ κάποιον 

ἱερό Κανόνα νά μήν κινούμεθα ἐμπαθῶς μέ 

προσωπικά κίνητρα καί ἰδιοτέλεια, ἀλλά 

νά ἀποβλέπωμε μέ τίς ἐνέργειές μας εἰς τήν 
ὠφέλειαν τῆς Ἐκκλησίας, τό κοινό καλό ὅλων καί τήν 
θεραπείαν τοῦ ὑπάρχοντος προβλήματος. Διότι, ἄν μέ 
ἀνιδιοτέλεια καί ἀγάπη διά τήν Ἐκκλησία κινούμεθα, 
χωρίς ἐμπάθεια καί ὑστεροβουλία, τότε, ἀκόμα κι ἄν 
ἔχωμε διαφορετικές θέσεις καί ἀπόψεις, θά συναντώ- 
μεθα εἰς τήν ἀγαθήν προαίρεσι ἑκάστης πλευρᾶς καί 
ἑκάστου προσώπου καί δέν θά ὑπάρχη ὁ μεταξύ μας πό- 
λεμος, ὁ ὁποῖος τό μόνο πού προσφέρει εἶναι βοήθεια εἰς 
τήν ἐξάπλωσιν τῆς αἱρέσεως καί ὕλη διά νά ἀνάψη καί 
ἐπεκταθῆ ἡ αἱρετική πυρκαϊά. ΦἊν ὑπάρχουν αὐτές οἱ 
ἀγαθές προῦὐποθέσεις, τότε θά συμβουλεύωμε ἕκαστος 
τόν ἀδελφόν αὐτοῦ νά προσέχη νά μήν ἐκκλίνη δεξιά 
ἤ ἀριστερά καί κυρίως θά προσευχώμεθα ἐπισταμένως 
δύ αὐτό, καί δέν θά ἀπαιτοῦμε μέ τρόπο αὐθεντικό καί 
ἐξουσιαστικό τήν ἀναγνώρισι ὡς ὀρθῆς τῆς θέσεώς 
μας καί τήν ὑποταγή του εἰς αὐτήν. Ἄν ὑπάρχουν, τέ- 
λος, αὐτές οἱ ἀγαθές προὐποθέσεις θά ἐνεργήση καί 
ἡ φωτιστική χάρις τοῦ Θεοῦ, ὥστε νά πράξωμε εἰς 
τήν παροῦσα κατάστασι τό δέον γενέσθαι καί δέν θά 
παρουσιάζωμε τήν εἰκόνα τοῦ πύργου τῆς Βαβέλ, εἰς 
τὴν ὁποία τελικῶς οἱ οἰκοδομοῦντες διεσκορπίσθησαν 
λόγω ἀσυνεννοησίας καί ἀπουσίας τῆς θείας βοηθείας. 

